
PARTEA ÎNTIIA 


Capitolul I 
BALUL 


bustă, cu faţa de un roşu stacojiu — pe care stra- 

tul gros de pudră nu-l putea ascunde — cu un nas 
cît toate zilele și cu ochii rotunzi ca de uliu, vorbea cu 
voce groasă colonelului Skolkov, în timp ce mînuia 
de zor evantaiul pe lîngă gîtu-i plin de cute și peste 
umerii ei cărnoşi şi larg decoltaţi : 

— Dar bine, dumneata, ca ad-ju-tant al lu-mi-nă- 
ției sale prințul, ar trebui să-i interpretezi gîndurile, 
atunci cînd și le exprimă !... Vezi, noi, biete făpturi 
slabe, nici nu ştim bine dacă trebuie să mai rămînem 
la Sevastopol sau să plecăm, cîtă vreme nu trag încă 
în noi !... Uite, amiralul Kornilov a trimis-o pe Liza- 
veta Vasilievna la Nikolaev încă din iulie, împreună 
cu toți copiii. E drept că ea-i însărcinată cu al cinci- 
lea copil și, bineînţeles, bombardamentul de pe vasele 
engleze i-ar face rău... Parcă nouă ne-ar face bine! 

Colonelul Skolkov, îmbrăcat cu un veston de un alb 
imaculat — dealtfel ca ale tuturor ofiţerilor din sala de 


5 


Q oția amiralului Berh, o femeie neobişnuit de ro- 


bal — era un bărbat tînăr, sprinten, încrezut, înalt şi 
plin de sănătate. Înclinîndu-se respectuos în faţa ami- 
rălesei — dar privind mai mult spre nepoata ei, made- 
moiselle Catherine — răspunse zimbind : 

— Desigur, nu strică niciodată să fii prudent, dar 
prințul spunea chiar azi că nu se așteaptă la o debar- 
care a aliaţilor. 

— Asta-i bună! Nu se aşteaptă... Prinţul, se înțe- 
lege, poate să nu se aştepte, asta îl priveşte! Toată 
lumea ştie însă că trupele de debarcare se găsesc de 
trei zile lîngă insula Şerpilor! — bombăni indig- 
nată amirăleasa, rotindu-și privirile în toate părţile. 

— Ce importanță are dacă se găsesc acolo? — 
zîmbi din nou Skolkov. — Vor mai sta poate vreo săp- 
tămână şi se vor întoarce în Bulgaria. 

— Ce-e? Cum să se întoarcă? — își holbă ochii 
amirăleasa. — Atunci de ce au mai ieșit în larg, dacă 
au de gînd să se întoarcă? Asta este, probabil, pă- 
rerea dumitale personală, dar nu și a prințului. 

— Da-a! Între altele, prinţul şi-a exprimat şi 
această presupunere, — continuă netulburat Skolkov. 
— Sîntem informaţi că trupele aliate au fost evacuate 
din Varna, unde ar bîntui holera. 

— Ei, şi din pricina holerei au înghesuit oamenii 
pe vase și i-au scos în larg ? Ca să le fie mai uşor să 
azvîrle morţii în mare ? Ei, dragul meu, trebuie să re- 
cunoaştem că de la englezi şi de la francezi nu ne 
putem aștepta la astiel de neghiobii. 

— La drept vorbind, ei nu ştiu cum să scape de 
holeră, iar între timp trupele li se topesc văzînd cu 
ochii, fără să fi tras un foc de armă. Mareșalul Saint- 
Arnaud l-a trimis pe generalul Canrobert în Dobro- 
gea împotriva trupelor noastre, iar după o lună — din 
armata franceză care număra treizeci de mii de oa- 
meni, numai douăzeci de mii s-au mai întors la Var- 
na... Zece mii au pierit acolo, în mlaştini! S-au pră- 
pădit fără nici un folos pentru Franţa şi chiar pentru 
războiul în sine, deoarece n-au reuşit să dea ochi nici 
Măcar cu un singur cazac. În general, trebuie să ad- 
mitem că aliaţilor nu le merge prea bine... Dumnea- 
voastră întrebaţi : „Pentru ce şi-au îmbarcat trupele?“ 

Varna a ars aproape în întregime, în urma unui mare 
incendiu, despre care au scris şi ziarele nu de mult. 

— A-a, focul pe care l-au pus grecii ? | 

— Grecii sau alţii... dar Varna a ars! l-a rămas 
doar numele, orașul însă nu mai există... Dacă depo- 
zitele de muniții n-ar fi fost salvate de trupe, nici n-ar 
mai fi avut pe cine să îmbarce, căci explozia... 

— Așa crezi dumneata personal, sau asta e păre- 
rea prinţului ? — îl întrerupse tăios amirăleasa, su- 
flînd greu. Ochii îi ieșiseră din orbite. Blonda şi dră- 
gălașa Catherine socoti că trebuie să intervină : 

— Pe mătușa mea o preocupă un singur lucru: 
este cazul să plecăm din Sevastopol, sau mai putem 
rămîne aici ? 

— Exact, asta am întrebat şi eu, — coniirmă ami- 
răleasa, — iar toate discuţiile astea mă interesează 
prea puţin! Asta-i treaba prinţului, a lui Staniukovici, 
a lui Kornilov, a lui Nahimov, a soţului meu şi a ce- 
lorlalți comandanţi... Ce spune prințul asta o ştiu și 
eu, de la soțul meu! Aș fi vrut numai să ştiu ce gîn- 
dește prințul ! 

La aceste cuvinte, aghiotantul lui Menşikov, co- 
mandantul suprem al forțelor terestre şi navale din 
Crimeea, zîmbi  Catherinei şi, coborînd ușor vocea, 
spuse : 

— Prinţul caută să gîndească tot ce se gîndeşte 
și în felul în care se gîndeşte despre această ches- 
tiune acolo, la Petersburg. 

La cuvîntul „acolo“, își înclină capul sclivisit, cu 
păr negru, pieptănat impecabil cu cărare la mijloc, 
și indică precis spre nord, căci nu se găsea pentru 
prima dată în această sală de bal, plină acum pînă la 
reiuz de femei gătite și de ofiţeri din garnizoană și 
din flotă. 

Era în ziua de 30 august 1854, stil vechi. În această 
zi, ca de obicei, se prăznuia „sfîntul și drepteredin- 
ciosul cneaz Alexandr Nevski“. Încă de pe vremea 
împăratului Pavel, sărbătoarea aceasta era socotită 
„împărătească“, întrucît în ziua aceea îşi serba ne- 
apărat onomastica fie moștenitorul tronului fie ţarul 
însuşi. De data asta era onomastica moștenitorului 

— comandantul regimentului Borodino — și, după o 
veche tradiție a regimentului, cu prilejul acestei săr- 
bători se.dădea totdeauna un bal. 

Regimentul Borodino — plecat pe jos încă în 
toamna anului 1853 din gubernia Nijni-Novgorod — 
sosise la Sevastopol în mai 1854 şi nu i se reparti- 
zase încă nici o cazarmă. | 

Soldaţii erau cantonaţi într-o tabără, la Belbek, la 
vreo şase verste de oraș. În acea zi, luaseră parte la 
liturghie, la te-deum şi la parada care se desiăşurase 
în preajma catedralei Sfîntul Mihail. Defilaseră prin 
faţa luminăţiei sale prinţul şi a suitei sale, fuseseră 
felicitaţi de el cu prilejul sărbătorii, strigaseră : „Să 
trăiţi, luminăţia voastră !“ şi se întorseseră în tabără. 

Ofiţerimea se pregătise cu înfrigurare pentru balul 
care urma să aibe loc în somptuosul palat al Cercu- 
lui Nobilimii, aflat lîngă cheiul Grafskaia şi destinat 
anume pentru balurile, seratele şi recepțiile, care se 
dădeau în onoarea înaltelor personalităţi. 

Salonul de dans era vasi, cu plafonul înalt cît două 
caturi, cu pereţii îmbrăcaţi în plăci de marmoră albă, 
cu pilaștri și coloane de marmoră trandafirie. Lumina 
venea de sus, iar uşile de mahon aveau ornamente 
din bronz. 

Pereţii sălii de biliard şi ai celorlalte încăperi din 
jurul salonului de bal, erau acoperiţi cu tapete roze, 
azurii, verzi, cusute cu fir. 

Chiar şi prin arhitectura lui, acest palat era cel mai 
frumos din Sevastopol, unde, pe vremea aceea, erau 
totuși destule edificii impunătoare, falnice. 

Biblioteca comandamentului marinei, înființată prin 
grija amiralilor Lazarev şi Kornilov, se afla de ase- 
menea într-o clădire mare şi frumoasă. O scară de 
marmoră, împodobită cu sfincşi, sculptați cu măiestrie, 
ducea spre terasa clădirii, pe care erau instalate un 
telescop şi niște aparate de semnalizare optică. 

Pe străzile -principale ale Sevastopolului, Ekaterins- 
kaia și  Bolşaia  Morskaia — singurele pavate — 
casele, mari, cu două sau trei caturi, erau aproape 
toate din piatră, dovadă că Flota Mării Negre se bu- 
cura de sprijinul binevoitor al guvernului și că ofi- 


8 


terii trăiau larg, iar negustorii puteau să agonisească 
bani, să construiască, să prospere pe lîngă ei. 

Chiar şi forturile care apărau Sevastopolul dinspre 
mare arătau din depărtare ca niște construcții ma- 
sive și, mai mult decît atît, datorită bastioanelor ro- 
tunde de la colțuri, păreau niște cetăți medievale, 
inexpugnabile. 

In timp ce soţia amiralului Berh căuta să afle de 
la unul dintre aghiotanţii lui Menşikov ce gîndea 
acesta, alle doamne asaltau, în același scop, pe alt 
aghiotant al prinţului, pe stab-rotmistr !)-ul Greig, 
din garda călare, un tînăr de vreo douăzeci şi șapte 
de ani. 

— Samoilo Alexeici ! Spune, te rog, ce intenţii are 
prinţul ? Flota noastră o să iasă în larg ca să în- 
frunte flota aliaţilor ? — întrebă iscoditoare, într-un 
cerc de femei mult mai tinere decît amirăleasa, so- 
ţia căpitanului de rangul doi Suslov, mamă a pa- 
tru copii. 

— Credeţi-mă că nici nu s-a pus chestiunea 
aceasta ! — răspunse voinicul și bine legatul Greig, 
ducîndu-și mîna la inimă și zîmbind afabil. — În 
ultimul timp, flota noastră nici n-a mai ieşit din 
radă. 

— Da, bineînţeles, de vreme ce nu era nevoie... 
Dar dacă escadra lor de debarcare se va apropia de 
Sevastopol ? 

— De ce să vină la Sevastopol? 

— Cum de ce? După cum scriu toate ziarele 
străine, se spune că scopul pe care și-l propun alia- 
(ii în acest război este să ne distrugă flota şi să 
ocupe Sevastopolul ! 

Suslova, o femeie cu ochi blînzi, căprui, preocu- 
pată numai de grija copiilor, a gospodăriei şi a vi- 
zitelor, ca toate doamnele din vremea aceea, nu ci- 
tea niciodată ziarele, socotind această îndeletnicire 
de domeniul exclusiv al bărbaţilor, întocmai ca ser- 


1) Stab-rotmistr — grad ofițeresc intermediar între locote- 
uent şi căpitan, în cavalerie. (N. red. rom.) 

viciul în flotă, în artilerie, ca parăzile sau observa- 
ţiile primite de la superiori. 
— Credeţi că dușmanii noştri își vor trîmbița pe 


toate drumurile adevăratele lor planuri — și asta 
cu cîteva luni înainte? — o întrebă Greig, pe un 
ton condescendent şi blind, care te subjuga. — lată, 


tocmai fiindcă vorbesc despre asta în gura mare de 
atita timp, la noi se crede că nu vor debarca nică- 
ieri, mărginindu-se să iacă doar zarvă, sau că vor 
încerca să debarce oriunde, numai la Sevastopol nu ! 

Argumeniul acesta păru atît de convingător, încît 
doamnele care, împreună cu Suslova, îl ascultau pe 
Greig, schimbară cîte o privire. 

— Desigur, numai spionii procură informaţii ina- 
micilor despre cele ce plănuiesc unii împotriva al- 
tora. 

— Şi pentru asta sînt spînzuraţi! 

— Dealtfel, scribii de la ziare sînt tot niște spi- 
oni... 

— De bunăseamă că guvernele Angliei şi Franței, 
nu i-ar fi lăsat să scrie, dacă aşa ceva ar fi fost 
adevărat. 

Apoi Greig continuă sigur pe el: 

— După informațiile pe care le deținem, n-au de- 
cît cel mult cincizeci de mii de oameni, fără să-i so- 
cotim pe cei bolnavi. Asta înseamnă foarte mult pen- 
tru o armată de debarcare, deși nu ne dăm bine 
seama cum s-ar putea debarca atîția oameni. To- 
tuşi este o forță prea neînsemnată pentru a putea 
cuceri Sevastopolul ! 

— Am auzit de la bărbatul meu că un om aflat 
într-o cetate asediată poate să țină piept și la cinci 
atacatori, — zise Suslova. 

— Da, este un lucru bine cunoscut! lar garni- 
zoana noastră numără poate chiar mai mult de trei- 
zeci de mii de oameni şi sîntem îndreptățiți să cre- 
dem că aliaţii nu ne vor ataca! — încheie foarte 
grav Greig, atrăgîndu-şi prin aceasta priviri de re- 
cunoștință, nu numai din ochii blînzi ai Suslovei. 

Spunînd „sîntem îndreptăţiți să credem“ însemna 
că aşa se socotește în cercul aghiotanţilor prințului. 

Cum Menșşikov avea aversiune nu numai pentru sta- 
tele majore, ci chiar pentru expresia de „stat major“, 
tinerii săi aghiotanţi care executau toate lucrările. de 
stat major, se socoteau foarte firesc „vîrful“ garni- 
zoanei din Sevastopol şi al tuturor trupelor din Cri- 
meea. Dealtfel, stab-rotmistrul din gardă Greig, fiul 
și nepotul unor vestiți amirali — întemeietorii flotei 
rusești — ştia din copilărie că fusese născut pentru 
o carieră strălucită şi se obişnuise să-și preţuiască 
inteligența. 

Totuşi, una dintre doamnele care îl înconjurau, so- 
ţia căpitanului Butakov — o femeie plină de vioi- 
ciune, căreia îi plăcea mult să contrazică — aminti 
că în parlamentul englez se dezbătuse operaţiunile 
militare ce urmau să se desfășoare după ce armata 
rusă de uscat a prințului Gorceakov al 2-lea fusese 
retrasă, în iunie, de la Dunăre, spre a se evita even- 
tuale ostilităţi și cu Austria, al cărei tînăr împărat, 


Franţ-losii — după expresia țarului Nicolae — „ui- 
mise lumea prin perfidia sa“. 
— Mi-aduc bine, foarte bine aminte, — rosti apă- 


sat Butakova, sticlindu-și dinţii albi, fără cusur, — 
că, în parlament, s-a discutat numai dacă trebuie 
sau nu să atace Sevastopolul! Și toți acei lorzi Pal- 
merstoni și Russelli, împreună cu alţii, au hotărît 
că trebuie să atace neapărat! Așa că... 

Butakova nu mai găsi de cuviință să-şi isprăvească 
vorba... Concluzia i se părea și așa destul de lim- 
pede. Ochii căprui şi blînzi ai Suslovei se întoar- 
seră din nou, neliniștiţi, spre Greig, dar acesta obiectă 
cu un aer de superioritate, de parcă ar fi vorbit unor 
copii : 

— Împotriva noastră, însă, luptă armata și nu 
parlamentul ! Multe ar mai dori parlamentele, alcă- 
luite din tot felul de „civili“ !... Am spus „luptă“, 
deşi armata aliaţilor nu ne-a văzut niciodată pînă 
acum. În schimb am văzut-o noi. Avem chiar infor- 
maţii că în armata aliaților sînt mari neînţelegeri 
în rîndul comandanților... Cunoaşteţi ultima procla- 
maţie a lui Louis-Napoléon, proclamaţie care este 
mult mai aproape de adevăr! În ea se spune textual: 

„Inamicii noştri, de la Baltica la Caucaz, nu ştiu 
unde vom da lovitura hotărîtoare...“ Vedeţi ce ama- 
bili sînt? Nu știm şi nici nu vom ști, pînă cînd lo- 
vitura nu va fi dată ! Aşa se zice! Am putea deci să 
presupunem, că nu la Sevastopol, ci... 

Greig nu reuşi să-și termine presupunerea, deoa- 
rece tocmai în clipa aceea fanfara din balconul de 
lemn aflat sus, aproape de tavan, intonă un marş 
de bun sosit: Verevkin-Şeliuta al 2-lea, comandantui 
regimentului Borodino, păși marţial în întîmpinarea 
generalului-locotenent Kiriakov, comandantul diviziei 
a 17-a, din care făcea parte regimentul său. 

Generalului i se dusese faima datorită glasului său 
tunător. Faţa lui era stacojie din pricina băuturilor 
tari pe care le consuma zilnic cu toptanul. Avea 
mustăţi sure, cu nuanţe albăstrii, prelungite cu fa- 
voriţi, şi capul pleşuv, ca în palmă. Fiind mărunţel 
de statură, purta tocuri înalte, cu niște pinteni uriași 
şi zornăitori, şi căuta prin toate mijloacele să în- 
trețină părerea că este un general viteaz, neînfricat. 
Abia intrat în salon, întrebă pe Verevkin, strîmbînd 
din nările largi: 

— Comandantul vine ? 

— A făgăduit că vine, înălțimea voastră... Pina 
la sosirea sa nu deschidem balul... — se grăbi să 
răspundă bravul și chipeșul colonel, cu un zîmbet 
prietenos, de amiitrion, pe care-l arborase parcă îna- 
dins pentru acest bal. 

— Sosirea sa... hm-hm... sosirea! — mormăi Ki- 
riakov și trecu în sală, privind dispreţuitor printre 
gene. 

Verevkin ştia că generalul Kiriakov avea obiceiul 
să-şi bată joc de comandantul forțelor din Crimeea, 
criticînd deschis, în cercul subalternilor săi, orice 
măsură a acestuia în legătură cu apărarea Crimeei. 
Ştia, de asemenea, că din această pricină şi Menşi- 
kov îl urăște pe față şi că i-ar îi luat de mult co- 
manda, dacă ţarul l-ar fi împuternicit să ia comanda 
generalilor, comandanţi de divizii. 

Portretul moștenitorului tronului —  sărbătoritul 
zilei — era bogat încununat cu ghirlande de flori, 

pe cînd portretele perechii imperiale, deşi împodo- 
bite și ele, aveau totuși o înfățișare mai modestă. 
Kiriakov se opri în faţa portretelor şi atrase atenţia 
lui Verevkin, mormăind pe un ton nemulțumit: 

— După cîte văd, colonele, cineva a făcut aici pe 
deșteptul, hm... În ocazii de astea însă — trebuie 
să-ți spun —se cere mai puţină deșteptăciune şi mai 
multă venerație. Asta-i ! 

Verevkin îşi înclină supus capul. Cu treaba asta 
se îndeletnicise soţia sa, iar el se obișnuise să se bi- 
zuie pe ea chiar și în chestiunile gospodărești mai 
importante care cădeau în sarcina unui comandant 
de regiment. 

Un nou marș de bun sosit îl făcu să privească spre 
ușa de la intrare : venise Moller, și acesta general- 
locotenent, dar mai vechi în promoţie decît Kiria- 
kov. Era un bătrîn destul de trecut, foarte greoi, cu 
părul cîrlionțat şi alb ca neaua. Menșikov îi dăduse 
porecla de „Flușturatica blondină“, pentru că, în 
urmă cu vreo două luni, primind o comunicare sem- 
nalizată prin semafoare — și necunoscînd codul de 
semnale marinăreşti — interpretase semnalul „SO“, 
adică „sud-est“ drept „50“. Ştirea fusese următoarea : 
«Escadră inamică „SO“.> Nu era nimic alarmant... 
Mici formaţii inamice treceau adesea prin fața Se- 
vastopolului, blocînd porturile ruseşti din Marea 
Neagră și urmărind vasele de cabotaj. Raportul lui 
Moller către Menşikov suna însă astfel: „A apărut 
o escadră de cincizeci de nave“, ceea ce era alar- 
nant, căci ar fi putut să însemne chiar o apropiată 
bombardare de pe mare a Sevastopolului. 

Ferestrele sălii erau deschise spre mare, în noaptea 
caldă, cu lună ; ușile erau de asemenea larg deschise. 
Totuşi nu se simţea nici o adiere; pină şi făclioarele lu- 
inînărilor din candelabre se înălțau aproape neclin- 
lite. Ostaşii de serviciu la Cercul Nobilimii, sprinteni, 
cu mustăţi și favoriţi în formă de cotlete, dar fără 
hărbi — așa cum se obișnuia pe atunci — aduceau 
doamnelor păhărele cu îngheţată de vanilie, de ca- 
fea sau de fructe, pe tăvi pe care le ţineau sus, dea- 
supra capului. 

Doamnele se întrebau cu neliniște care erau inten- 
țiile aliaţilor, dar nu sperau să afle ceva de la gene- 
ralul Kiriakov şi cu atît mai puţin de la Moller. Iată, 
însă, că intrară cei doi Ajaxi!) ai flotei — viceami- 
ralii Kornilov şi Nahimov, amîndoi de aceeași statură, 
înalți, cu umeri înguști, puțin aduşi de spate — cre- 
ierul şi inima flotei. Eghileţii aurii de general-adju- 
tant ai lui Kornilov atîrnau departe de pieptul lui sco- 
bit și se legănau în timpul mersului. Pe piept purta 
ordinul Sfîntul Gheorghe, iar la git ordinul Sfîntul 
Vladimir. Nahimov — eroul de la Sinope — purta 
două insemne ale ordinului Siîntul Gheorghe. Amîn- 
doi aveau păr bălai și ochi de culoare deschisă. Nahi- 
mov, mai în vîrstă, era cel mai mare în grad dintre 
comandanții flotei, iar Kornilov era șeful statului ma- 
jor al flotei. 

Doamnele, cu păhărelele de îngheţată în mfini, sau 
numai cu evantaie de dantelă, îi înconjurară îndată. 

Nahimov, celibatar convins, trăia singuratic și nu 
prea înţelegea neliniștea doamnelor. Deși sever la ser- 
viciu, era un om blînd în viaţa de toate zilele: doam- 
nele alarmate trebuiau liniştite... Întorcîndu-și cînd 
spre unele, cînd spre altele, capul său cu fruntea teşită 
și joasă — asemenea efigiei lui Alexandru Macedon — 
le spunea : 

— Nu-i nimic, nu-i nimic, mda... Totul merge cum 
fu se poate mai bine, mesdames, mda... Inamicul, 
după cum se vede, mda, se cam teme de noi şi nu do- 
rește să se apropie prea mult de coastă, mda! 

— Bine, Pavel Stepanici, dar escadra cea mare a 
aliaţilor, care a staționat, în iulie, o zi întreagă în 
fața Sevastopolului, se pare că n-a venit degeaba... — 
îi amintiră doamnele. 

— În ziua de 14, da? — preciză Nahimov. — 
Mda, mda, a staționat! Eh, și ce-i? A stat şi a ple- 
cat, iar noi, a doua zi am pus piatra fundamentală a 
catedralei Siîntul Vladimir, mda... Noi nu ne pierdem 


1) Ajaxii — doi eroi legendari greci, menționați în poemul 
„liiada“ de Homer, veșnic nedespărţiți. (N. red. ruse.) 


14 


cumpătul, mda ! Au vrut să facă pe grozavii, iar noi, 
iată, am pus temelia unei noi catedrale! Mda... Noi 
nu ne temem de ei, mda! 

Nahimov vorbea fără să zîmbească, iar doamnele 
schimbau priviri, neştiind ce să înțeleagă... Poate că 
nu era decît o glumă amară! 

Kornilov discuta cu doamnele într-un chip oarecum 
aparte. Deși răslățat de femei încă din tinereţe, de- 
venise-un bun tată de familie. Fără să se bucure de 
o sănătate prea mulțumitoare, se obişnuise să se în- 
girijească de sănătatea celor de acasă. Ca şei al stalu- 
lui major al flotei, muncise din răsputeri în marea 
operă de organizare a flotei și de aceea vorbele lui 
răspundeau mai mult gîndurilor proprii, care îl neli- 
nişteau adînc, decît doamnelor dimprejur : 

— Nu mai departe decît ieri, nava engleză cu aburi 
„Caradoc“ a încrucișat în apropiere de litoralul nos- 
tru. Am urmărit-o mult timp prin lunetă. Nu era o 
simplă patrulare, căci această navă e un vas ecleror. 
Au făcut probabil foarte amănunţit, după tot tipicul, 
recunoașterea coastelor noastre... N-am putut s-o lo- 
vim cu tunurile, lucru de care îmi pare foarte rău... 
Da, și escadra aceea care ne-a vizitat la data de 14 
a avut și ea un scop... La lăsarea nopţii, s-a retras — 
bineînțeles — dar, în cursul zilei, cercetase prin lu- 
netă tot ce se putea vedea de la respectabila distanţă 
la care se ţinuse. 

— Va să zică, Vladimir Alexeici, dumneata crezi 
că-i mai bine să plecăm din Sevastopol, fără să mai 
pierdem vremea... — traseră încheierea, în felul lor, 
doamnele. 

Dar Kornilov ridică din umerii săi înguști, conti- 
nuînd să răspundă mai mult gîndurilor sale: 

— N-aş avea nici un motiv temeinic să spun acest 
lucru... Insula Şerpilor se află la o distanţă egală şi 
de Sevastopol și de Odesa... Poate că inamicul țin- 
tește Odesa... 

— De acolo are să-l respingă din nou Şcegolev ! — 
spuse una dintre doamne. Kornilov se încrunță : 

— Ce poate face Șcegolev cu cele patru tunuleţe ale 
lui 2... De fapt, el n-a respins pe nimeni. Vorbe! Alia- 

ţii au făcut atunci recunoaşterea care le trebuia și au 
plecat, intenţionînd -poate ca mai tîrziu să debarce 
acolo. Odesa este un oraş bogat și aproape lipsit de 
apărare... Înafară de asta, ar putea ieși de acolo di- 
rect în Novorossia !), ca să izoleze armata lui Gorcea- 
kov... 

— Aşa să fie? Atunci, înseamnă că vor debarca la 
Odesa ! — exclamară doamnele. 

— Nu ştiu, nu știu! Eh, dacă am şti ceva precis... 
— zise Kornilov, ridicînd mîinile, ca pentru a se 
apăra, la care o doamnă observă tăios: 

— Orice s-ar spune, Vladimir Alexeici, bine ai fă- 
cut că ai trimis-o pe Elizaveta Vasilievna la Nikolaev! 

Fără să răspundă, Kornilov cercetă distrat aspectul 
salonului, privind pe deasupra coafurilor îngrijite şi 
parfumate ale doamnelor şi, observînd garniturile noi 
aduse anume pentru împodobirea pereţilor, zîmbi ușor 
și spuse, fără nici o legătură cu ceea ce se vorbise 
mai înainte : 

— Aha, va să zică noii noștri camarazi de garni- 
zoană s-au încumetat să înfrumuseţeze salonul cu pri- 
lejul balului... Splendid! 

Într-adevăr, pregătind localul pentru primul bal pe 
care îl dădea, la care erau așteptați numeroşi invi- 
taţi, bravul colonel Verevkin-Șeliuta se străduise să 
aranjeze cu cît mai multă eleganță Cercul Nobilimii, 
care şi așa era amenajat cu mult fast. 

Locotenentul Verjikovski, casierul regimentului, 
care avea sarcina de a organiza bufetul balului, se 
aprovizionase din belşug cu șampanie și cu tot felul 
de alte viniuui, iar, pentru orice eventualitate, la ma- 
gazinul de coloniale al negustorului Nosov — ale că- 
rui uşi dinspre stradă erau închise — rămăsese de ser- 
viciu un vînzător, care putea oricînd să completeze 
rezerva. 

Încă din primele zile ale lunii august, începuse să 
se aducă din împrejurimi și din îmbelșugatele văi ale 


1) Novorossia — litoralul Mării Negre (N. red. rom.) 

rturilor Belbek şi Kacea struguri de masă din cele mai 
gustoase varietăţi, și acum pe bufet se vedeau coșuri 
mari cu coarnă şi chasselas, alături de un paner plin 
cu pepeni galbeni „duchesse“, de vară, şi cu parfuma- 
ţii turkestani. Admirînd toată această bogăţie de cu- 
lori, de străluciri și de arome, cine n-ar fi putut să 
uite pentru o clipă de o oarecare escadră anglo-fran 
co-turcă și de marea armată de debarcare, care se pi- 
tise în dreptul gurilor Dunării, după insula cea ne- 
tedă, unde se zice că ar fi fost îngropat trupul lui 
Achile ! ), adus de sub zidurile Troiei de mama sa 
Thetys, ca să se odihnească în această insulă, numitä 
în antichitate Leuke, iar apoi, botezată — nu se ştie 
de cine și cînd — cu numele fioros de insula Șerpi- 
lor... 

Tot astfel se pitiseră odinioară corăbiile acheienilor 
după insula Tenedos — așezată în fața golfului Bezik 
— pregătindu-se să se năpustească împotriva întări- 
turilor Ilionului... Agamemnon — căpetenia acheieni- 
lor — și corăbiile cu cioc ascuţit ale grecilor, pline 
cu oșteni, gata de luptă, așteptau după insula 
Tenedos, cea îmbelșugată în vinuri. 

La Sevastopol se ştia că vasul amiral al escadrei 
engleze — care se ascundea, împreună cu cea franceză, 
după insula Şerpilor — se numea „Agamemnon“, 
iar pe el flutura pavilionul comandantului escadrei, 
amiralul Dundas. 


2 


— Domnilor, vă rog să priviţi ceasul acesta — 
dar să nu-l băgaţi din greșeală în buzunar — şi să-mi 
spuneți unde-i este cheiţa ? — se adresă locotenen- 
lul Biriulev unui grup de tineri ofițeri de marină, 
adunați la bufet, arătîndu-le un ceas plat de aur, 
obișnuit. 


! Achile — unul din eroii principali ai epopeii lui Homer 
„lliada“, în care se povesteşte asedierea oraşului Troia sau 
Ilion din Asia Mică de către greci. (N. red. ruse.) 


17 


Locotenentul Astapov, un tînăr blond și predispus 
la îngrășare, jucă ceasul în mînă şi, privind ţintă 
spre chipul de spadasin, semeț şi cu nasul lung, al 
lui Biriulev, zise: 

— E simplu și limpede ca bună ziua... Cheiţa s-a 
pierdut | 

— Sînteţi toți de aceeași părere, domnilor, că 
cheița s-a pierdut? — întrebă Biriulev, oprindu-şi 
ochii asupra fiecăruia. — Se pare că toți... Atunci, uj- 
tați-vă ! Am să-l întorc... Şi acum, iată, am să-l potri- 
vesc după cel al Cercului, întrucît ceasul meu a rămas 
în urmă cu douăsprezece minute. 

Biriulev potrivi ceasul, fără să folosească cheiţa, 
la fel cum făcuse şi cînd îl întorsese. 

Ceasul, care abia fusese adus din străinătate ar fi 
început să umble din mînă în mînă, dacă Biriulev nu 
l-ar fi băgat în buzunar. 

— Te pomenești că astfel de ceasuri, fără cheiţă, 
au toţi ofițerii din flota aliaţilor! — spuse Astapov. 

— Eu cred, — răspunse Biriulev, — că așa ceva 
au şi cei din trupele de uscat. Aflaţi şi o altă noutate a 
tehnicii: se spune că, în străinătate, a început să se fa- 
brice hîrtie din lemn. 


— Cum din lemn? Din ce fel de lemn? — se 
mirară ceilalţi. 

— Din ce se face hîrtia la noi? — întrebă 
Biriulev. 


— Din cîrpe, mi se pare... 

— Exact, din cirpe! Și e scumpă, pe cîtă vreme 
acolo se fabrică pur și simplu din buşteni și revine 
foarte ieftin. 

— Bine, dar cum se fabrică? 

— Foarte simplu! Bușştenii sînt supuşi unei prelu- 
crări chimice, în urma căreia se obţine o hirtie exce- 
lentă. 

— la te uită! — exclamă clătinînd din cap loco- 
tenentul Holin, care era bibliofil şi puţin poet. 
— Dacă așa stau lucrurile în străinătate, judecînd 
numai după ceasuri şi după hîrtie, apoi cîte noutăți 

tehnice trebuie să fi pregătit ei pentru sărmanii de 
noi, de care habar n-avem! 

— Despre gloanţele cu vîrf conic, gloanţele Minié 
am citit deja... Rămîne să le vedem în acţiune ! — zise 
Astapov. 

— Gloanţele Minie nu mai sînt o noutate! Am 
citit despre nişte gaze otrăvitoare, pe care le-ar fi 
născocit un englez, numai că nu mi-a venit să cred 
așa ceva! — interveni aspirantul Zavalişin, un tînăr 
oacheş, voinic şi cu față energică. — Cum se pot 
oare fabrica astfel de gaze? . 

— De ce nu? Undeva în Italia există o grotă 


aşa numită „Peştera cfinelui“ — fiindcă orice cîine 
care intră acolo, moare... De ce? Foarte simplu! Din 
pricina gazelor otrăvitoare! — răspunse Biriulev. 


— Nu vorbesc de asta! Gaze otrăvitoare există, 
firește, și în minele de cărbuni din Rusia — nu-i ne- 
voie să te duci peniru asta pînă în Italia! Aş fi cu- 
rios însă să știu cum vor îi folosite ? S-or încărca gre- 
nadele cu ele? 

— De ce nu? 

Doamnele însă nu-i lăsară pe tinerii ofițeri de ma- 
rină să se angajeze în discuţia privitoare la ultimele 
noutăți ale tehnicii străine în domeniul artei militare. 
Ele doreau să fie mereu în centrul atenţiei... Altfel 
pentru ce ar mai fi venit la bal? Cum erau îngrijo- 
rate, doreau să li se dea motive de liniște cît mai te- 
meinice și să li se abată temerile, întorcîndu-le cu gîn- 
dul la zilele cele fără de griji de odinioară. 

Cu toate că uriaşa îlotă aliată silise flota rusă — 
lînără și puțin numeroasă — să se adăpostească în 
golf, sub protecţia puternică a șapte sute de tunuri 
ale bateriilor de coastă, viața Sevastopolului nu-şi 
schimbase cîtuşi de puţin cursul ei normal, statornicit 
cu mult înainte de declararea războiului. 

Chiar şi atunci, în august, pînă în ziua aceea, pe 
nava „Marele duce Konstantin“, ancorată lîngă cheiul 
Ekaterininskaia și înarmată cu o sută douăzeci de tu- 
nuri — pe care era arborat pavilionul lui Kornilov — 
în fiecare seară, la ora şase, cînta fanfara, iar pe chei 
răsunau și alte fanfare, atît ale flotei cît şi ale ar- 

matei de uscat și chiar o formaţie de cornuri a regi: 
mentului de husari, însoţită de cor. 

La acea oră, pe bulevardul Primorski, pe care se 
afla monumentul de bronz al locotenentului Kazarski 
— erou al Flotei Mării Negre — se organizau „dis- 
lracţii“, Sevastopolul putind să pară chiar şi unui 
mizantrop, drept cel mai fericit și cel mai vesel oraș 
din lume. 

La „distracţiile“ acestea luau parte mulle femei, 
pentru care de fapt se şi organizau, întrucît Sevasto- 
polul — prin însuși caracterul său de fortăreață mi- 
litară, menită să apere tot sudul Rusiei Europene — 
era prin excelență un oraș populat de bărbaţi. Din toți 
cei patruzeci și două de mii de locuitori, treizeci şi 
cinci de mii erau pe vremea aceea ostași ai unităților 
din garnizoană şi matrozi din flotă, iar din restul de 
șapte mii de locuitori, cîte puteau fi femei, dacă ex- 
cludem funcționarii, negustorii, meseriaşii, muncitorii 
Și copiii ? 

Se înţelege că un astfel de oraș — cu un număr atît 
de mare de militari care locuiau acolo permanent — 
nu putea să nu atragă sute de vestale ale amorului 
liber, care, imediat ce răsuna muzica pe chei, ieșeau 
la îndeletnicirea lor, mărșăluind în cadență, milită. 
reşte, pe străzile principale Ekaterininskaia și Mor- 
skaia, prin piaţa Teatrului și pe cheiuri. Pe bulevar- 
dul Primorski, însă, la capătul căruia ședeau polițiști 
de pază, de la ora șase în sus nu puteau pătrunde de- 
cît femeile îmbrăcate „ca niște doamne onorabile“. 

Pe toată întinderea golfului principal — Rada Mare 
— lung de șase kilometri, și pe braţul acestuia — Gol- 
ful Sudic — erau ancorate nave de linie, fregate, bri- 
curi, brigantine, corvete, iahturi, tancuri, vase de trans- 
port, goelete și o numeroasă flotă comercială, ofe- 
rind o priveliște frumoasă ca într-un tablou, deşi aveau 
pînzele strînse. Erau şi cîteva vapoare. Toată lumea 
ştia că fuseseră construite şi recepționate sub supra- 
vegherea lui Kornilov. 

Pe toate vasele acestea, care stăteau la ancoră, inac- 
tive, clocotea totuși viaţa obișnuită. Între ele şi de la 
ele, spre cheiurile Ekaterininskaia și Graiskaia — mî- 

nate de visle sau de vele — lunecau bărci, baleniere, 
şalupe și cutere, cu care se plimbau soțiile ofiţerilor 
din flotă. Risete vesele și zgomotoase răsunau pe dea- 
supra apelor liniștite, iar doamnele cîntau cu glas ră- 
sunător, ferindu-se sub umbrele de. soarele arzător. 

În sărbătorile „împărăteşti“, ca această zi de 30 au: 
gust, pe toate navele erau arborate steaguri, iar co- 
loritul lor, oglindit în luciul golfurilor, încînta ochiul. 

Chiar şi aceia care se îndoiseră că Sevastopolul ar 
fi o fortăreață cu totul inaccesibilă și că n-ar putea fi 
cucerită dinspre mare, fură nevoiţi să creadă acest 
lucru, spre sfîrşitul zilei de 14 iulie... În ziua aceea, 
de dimineaţă, Sevastopolul fusese blocat de flota alia- 
ților, care se apropiase de bateriile lui aproape la o 
bătaie de tun. Flota aceasta era de două ori mai pu: 
ternică decît cea rusă, adăpostită în golf. Toată lu- 
mea putuse vedea că ea manevra fără grabă între gol- 
ful Kamîşevaia — „Rada Minunmată“ a străvechiului 
Hersones — și Balaklava, dar că nu se încumeta să 
intre în luptă cu bateriile forturilor. 

Intre timp, toate autoritățile din Sevastopol erau 
ocupate cu pregătirea solemnităţii pentru punerea pie- 
lirei fundamentale a noii catedrale. Solemnitatea 
aceasta a avut loc, într-adevăr, în ziua următoare, în 
care se comemora „siîntul, cu apostolii asemuitul, ma- 
rele cneaz Vladimir“, cînd s-a pus temelia catedralei 
— proiectate după planurile profesorului de arhitec- 
tură „consilierul de stat K. A. Ton“ — şi cînd fiecare 
amiral şi general, prezenţi la solemnitate, au zidit cîte 
o cărămidă la temelia ei. Zlataustul acelor vremuri, 
Innokentie, arhiepiscopul Hersonului și al Tauridei, a 
rostit cu acel prilej o cuvîntare : 

— Cine nu ştie că una dintre dorințele cele mai 
fierbinți ale vrăjmașilor noștri, — începu el, ridicîn- 
du-şi ochii spre cer, — este ca să smulgă pămîntul 
acesta din trupul Rusiei? Dar mai curînd nu va ră- 
mine piatră pe piatră pe toți munţii aceştia, decît ca 
semiluna musulmană să ia aici locul crucii lui Hris- 
los !... Tu, Sevastopol, cetate ocrotită de dumnezeu 
împotriva mulţimii şi a mîniei vrăjmaşilor care te-au 
înconjurat, nu te întrista ! Ține minte, că nu eşti ur- 

maşa lui Ahtiar al musulmanilor, ci a pravoslavnicu- 
lui Hersones al Tauridei !... 

Temelia catedralei fusese zidită, iar vizita escadrei 
aliate uitată. De unde îşi trăgea izvorul acest calm 
neclintit, de ajuns de viguros pentru cele cîteva zeci 
de mii de ostaşi din garnizoană şi de locuitori, în 
ciuda articolelor din ziarele străine și ruseşti, ca „Se- 
vernaia pcela“ !) și „Journal de St. Petersbourg“ 2) 
sau, chiar, a cuvîntării lui Innokentie, care subliniase 
„dorinţa cea fierbinte“ a aliaţilor ? 

Izvorul acestui calm era însuși luminăţia sa prințul 
Menșikov, pe atunci în vîrstă de şaizeci şi şase de 
ani. 

Tinereţii îi este proprie înflăcărarea, iar bătrîneţii 
— sîngele rece. Totuşi, sîngele rece al lui Menşikov 
părea, cîteodată, unora dintre cei tineri şi înflăcăraţi 
o atitudine pasivă, pur și simplu criminală... Toată 
lumea ştia că Sevastopolul e bine întărit dinspre mare, 
dar toţi vedeau, de asemenea, că orașul este aproape 
cu totul descoperit dinspre uscat, unde, pe o distanță 
de șapte verste, erau instalate numai o sută cincizeci 
de tunuri de calibru mic. Toţi ştiau că era timpul să 
fie întărite cum se cuvine căile de acces de pe uscat 
şi toți vedeau că Menşikov nu numai că nu dădea vreo 
dispoziţie în acest sens, dar se mira chiar cînd i se 
vorbea despre aceasta. Pe de altă parte, cheiurile Ra- 
dei Mari erau întărite tot mai puternic, pentru a nu 
permite flotei inamice să pătrundă în radă... Menși- 
kov nu era marinar de carieră, dar anii îndelungați 
de serviciu din ultimul timp, la Ministerul marinei, ca 
şi gradul de amiral, îşi dăduseră roadele. Dacă se 
gîndea uneori la atacul pe care ar pulea să-l dea ina- 
micul asupra Sevastopolului, nu-l aștepta decît din- 
spre mare. Era un obicei de vechi amiral de a privi 
spre larg ! In timp ce negustorimea din localitate, pu- 
nînd mînă de la mînă, cumpărase de la beţivanul că- 


1) „Albina Nordului“. (N. trad.) 
2) „Ziarul din St. Petersburg“ (în 1. franceză). N. trad.) 

pitan de vas comercial Malahov o colină — pe care 
acesta își înfiripase o mică gospodărie — și ridicase 
pe ea un fort de apărare cu ambrazuri pentru cinci 
tunuri, Menşikov alocase din fondurile statului numai 
două sute de ruble pentru construirea unei şosele mi- 
litare de centură în împrejurimile Sevastopolului, şo- 
sea care urma să aibă o importanță deosebită în ca- 
zul unei acțiuni a inamicului dinspre uscat și care 
urma să fie construită pe un teren pietros, pe o în- 
tindere de şaizeci de verste. Comandameniul trupelor 
de geniu, care căutase să obţină de la Menşikov apro- 
barea pentru construirea şoselei, nu putea să nu se 
descurajeze primind o astiel de sumă. Construirea şo- 
selei începu cu ajutorul soldaţilor, dar curînd fu pă- 
răsită, iar cînd i se raportă lui Menşikov acest lucru, 
el nu răspunse decît cu un nou calambur. 

Avea faima celui mai spiritual om al timpului. Cînd, 
după moartea bătrînului mitropolit Serafim al Peters- 
burgului — în 1843 — ţarul Nicolae îi ceruse lui Men- 
şikov să-l sfătuiască pe cine să numească în locul ră- 
posatului, prinţul îi răspunse : „Ce atîta tevatură, ma- 
jestate, nu-l aveţi pe Kleinmichel 2 Binevoiţi să-l nu- 
miţi pe el şi ștergeţi-l din controalele cavaleriei... Nu- 
mai mitropolit n-a fost în slujba majestăţii voastre, 
încolo a făcut de toate !“ Un mare demnitar — despre 
care se spunea că ar fi fost bătut într-o sală de joc 
pentru că fusese prins trişind la cărți — căpătase ordi- 
nul Andrei Pervozvannii. În timpul unei recepții date 
de ţar la palat, zărindu-l pe demnitar cu eşarfa al- 
bastră, nou-nouţă, a ordinului, Menşikov exclamă cu 
glas tare: „Se vede treaba că l-au znopit de-a bine- 
lea pe trişorul ăsta... Ia uitați-vă ce vînătaie mare i-a 
ieşit!“ La unul din balurile de la curte, o doamnă, 
care conversa cu Menşikov, îl întrebă, arătînd cu evan- 
laiul pe ministrul domeniilor statului, contele Kise- 
lev, care tocmai urca scara : „Qui est ce general-lă ?“ 
„C'est le ministre qui s'élève!“ ') răspunse, pe loc 


l) Cine este generalul acela? E ministrul, care urcă! (în 
limba franceză) (N. trad.) 

Menşikov, făcînd aluzie la rapida ascensiune a lui Ki- 
selev pe scara ierarhică... Pe de altă parte, ţăranii 
de pe domeniile statului — administrate de Kiselev 
— se răsculau adesea. Într-un răstimp destul de scurt, 
izbucniseră patruzeci și două de răscoale, care fuse- 
seră reprimate cu ajutorul armatei, ceea ce îl făcuse 
pe Menșikov să spună despre Kiselev: „Ar tre- 
bui trecut, cu tot departamentul lui, la Ministerul de 
război | Nimeni, afară de el, nu se îngrijește ca sol- 
dații noștri să facă exerciții de război în timp de 
pace.“ 

O mulţime de astfel de vorbe de duh și de calam- 
bururi ale lui -Menșikov circulau în societate. Pe lîngă 
faima lui de om oricînd gata să facă o glumă, mai era 
socotit și un foarte iscusit diplomat. Serviciul la stat 
şi-l începuse ca diplomat la Ministerul afacerilor ex- 
terne. Intrase în armată în timpul primului război cu 
Napoleon și făcuse parte dintr-un regiment de gardă. 
Către sfîrşitul domniei lui Alexandru, îi veni ideea ca, 
împreună cu alţi cîţiva curteni, să ridice glasul împo- 
triva lui Arakceev, atotputernic pe atunci. Ca urmare, 
fusese nevoit să-şi dea demisia și să se retragă pe una 
din moşiile sale, unde — nu se știe de ce — a început 
să studieze arta marinărească, folosind biblioteca sa, 
una dintre cele mai însemnate biblioteci particulare din 
Rusia, pe vremea aceea. 

După urcarea pe tron a lui Nicolae, Menşikov re- 
întră în serviciu și fu trimis din nou ca diplomat în 
Persia. Părea că slujba aceasta nu putea face din el 
un marinar, dar, după întoarcerea lui de acolo, ţarul 
îi încredinţă reorganizarea Ministerului marinei. Cum 
în fruntea acestui minister nu putea sta decît un ami- 
ral, i se acordă lui Menşikov şi acest grad. Coman- 
dînd o unitate de debarcare în războiul din 1828, cu 
turcii, el cuceri cetatea Anapa, dar lîngă Varna — 
altă cetate turcească — fu rănit pentru a treia oară 
de o ghiulea — de data asta grav — la ambele pi- 
cioare. Totuşi, picioarele îi rămaseră întregi şi, după 
război, fu numit șeful marelui stat major al marinei, 
iar mai tîrziu, guvernator general al Finlandei. In 
sfîrşit, în preajma războiului din Orient, îl vedem din 


24 


nou diplomat, trimis de ţar la Constantinopol, pentru 
a duce tratative cu sultanul, relativ la cheile bisericii 
din Betleem. | 

Cheile acestea au fost cheile primului mare război 
european, care a urmat după războaiele lui Napo- 
leon. 

În vremea aceea, atît în ziarele din străinătate cîl 
și în cele ruseşti, se scria foarte mult despre cheile 
bisericii din Betleem, astfel că pînă și doamnele din 
Sevastopol, fie că soţii lor erau ofiţeri în flotă sau în 
armata de uscat, ştiau prea bine că toată încurcătura 
a început de la nişte chei şi de la dreptul de a aşeza 
steaua de argint în altarul bisericii din Betleem, în: 
trucît ortodocşii, rușii, nu voiau să cedeze catolicilor 
nici cheile, nici steaua, iar catolicii, respectiv fran- 
cezii, nu voiau nici ei să le cedeze ortodocșilor. 

Cheile nu erau decît un simbol, un pretext. Discu- 
țiile cu privire la protecția grecilor, bulgarilor, sîrbi- 
lor şi a celorlalţi creştini, ale căror ţări erau. sub stă- 
pînirea împărăției turcești, ascundeau alte țeluri, mult 
mai pămâîntești, dictate de considerente politice şi eco- 
nomice. 

Se hotărau chestiuni care priveau dominaţia sau in- 
fluența în Balcani, în Turcia, în Persia, stăpînirea pie- 
telor pentru desfacerea mărfurilor, precum și contro- 
lul strîmtorilor. Orice mare putere, care exercita pro- 
tecția asupra creştinilor, avea oricînd posibilitatea 
să-și manifeste influența în Turcia şi chiar să ocupe 
cu trupele sale Bulgaria, Serbia, Grecia sau, în sfîr- 
şit, să-i scoată pe turci cu totul și pentru totdeauna 
din Europa. 

Acest din urmă deziderat era tot atît de vechi ca și 
istoria Turciei însăşi. Constantinopolul, ocupat de turci 
pe la mijlocul secolului al XV-lea, stătea şi la jumă- 
latea celui de-al XIX-lea tot la hotarul Europei și 
Asiei, stăvilind ieşirea firească la mare a vaselor ru- 
sești, prin Bosfor şi prin Dardanele. O încercare de a 
schimba această situație o făcuse Petru. Voltaire scri- 
sese Ecaterinei că ea are toate posibilităţile să pună 
slăpînire pe capitala Turciei și ea îi răspunsese prin- 
tr-o glumă, dar năzuise spre acest țel pînă la capătul 

zilelor sale, dînd înadins numele de Konstantin unuia 
dintre nepoţii săi şi înconjurîndu-l din copilărie cu 
greci, peniru ca și grecii din Constantinopol să se 
obișnuiască să vadă în el pe viitorul lor împărat. Ideea 
de a cuceri Constantinopolul, însă, nu i se transmisese 
nenorocosului Konstantin, ci unui alt nepot al Ecate- 
rinei — Nicolae — şi pusese cu totul stăpînire pe el. 
Nimeni n-a făcut atîtea eforturi ca acest ţar, pentru 
a-i da înapoi pe turci. Turcia, însă, ocupa un loc de 
mare importanţă în planurile coloniale ale Angliei şi 
ale Franţei. În timp ce Menşikov ducea tratative cu 
Poarta pentru cheile bisericii din Betleem, lordul 
Russell rostea în parlament un discurs fulminant, plin 
de înjurii, la adresa lui Nicolae. El a fost primul care 
a declarat în auzul tuturor că, bineînţeles, nu-i vorba 
de nici o cheie, ci de protectoratul asupra Turciei. Între 
timp, arhiepiscopul Parisului — desigur dintr-un im- 
bold ceresc — publica în ziare o chemare, arătînd că 
întreaga Franţă trebuie să se ridice pentru apărarea 
sfintei sale credințe romano-catolice, împotriva preten- 
țiilor ruseşti ; iar prelaţii invocau deja binecuvîntarea 
cerului asupra armatelor Franţei. 

Misiunea lui Menşikov n-a dus la nici un rezultat: 
sultanul își căută un protector împotriva lui Nicolae şi 
îl găsi în persoana lui Louis-Napoléon, care se urcase 
nu de mult pe tronul Franţei, iar cheile bisericii din 
Betleem fură predate clerului catoiic. 

Atunci, Nicolae hotărî să propună Angliei, prin in- 
termediul ambasadorului englez Seymour, nici mai 
mult nici mai puţin decît o împărţire amicală a Tur- 
ciei, cu condiția expresă, însă, ca Anglia să nu pretindă 
Istambulul şi strîmtorile, ci să se despăgubească cu 
Egiptul şi cu Creta. 

Guvernul englez nu dorea însă ca puterea Rusiei să 
se întărească. Mîinile lungi din Londra ajungeau pînă 
la graniţele rusești și strîngeau puternic comerțul din 
Orient. Şi ca întotdeauna, orice încercare de a pune 
capăt acestei situaţii stîrni o furtună de indignare şi 
un torent de discursuri fățarnice în cercurile guver- 
namentale engleze. 


Astfel, Anglia, ale cărei relaţii cu Franţa erau pînă 
atunci în pragul unui nou război, îi întinse acesteia 
mîna, pentru a lupta împotriva ţarului Nicolae, „tul- 
burătorul echilibrului european“. 

Doamnele din Sevastopol nu cunoşteau cauzele răz- 
boiului. Toate se duseseră la leatru să vadă piesa lui 
Nestor Kukolnik „Sărbătoare marinărească la Sevas- 
topol sau bătălia de la Sinope“, iar la Cercul Marinei 
admiraseră tabloul tînărului pictor de piesaje marine, 
Aivazovski, care avea drept temă aceeași acţiune 
eroică a Flotei Mării Negre. Se vorbea, însă, că engle- 
zii, întăritați de victoria lui Nahimov, care nimicise 
de-a binelea escadra turcă în golful Sinope, se pregă- 
teau de zor pentru un război mare și îndelungat, ca 
să distrugă flota rusă, iar Sevastopolul să fie dărîmat, 
ca şi vechea Cartagină !). 

Discuţiile cu aghiotantul lui Menşikov, cu amiralii, 
cu generalii aflaţi prin însuşi serviciul lor în apro- 
pierea prinţului, nu le puteau însă linişti pe doamne. 
Răspunsurile le păreau vădit în doi peri, iar generalul 
Kiriakov le spusese cu ironie că aliaţii ştiu mai bine ca 
dînsul unde au de gînd să debarce. 

Totuși, pentru doamne nu mai încăpea nici o 
îndoială că, înafară de aliaţi, lucrul acesta trebuia 
să mai fie ştiut şi de acela căruia îi fusese încerce- 
dințată soarta Crimeei, comandantul suprem al for- 
telor terestre şi navale, luminăţia sa prinţul, care, 


pe deasupra — fapt știut — era în corespondenţă 
personală cu însuși ţarul. El era diplomat şi bineîn- 
teles — din anumite consideraţiuni — nu putea să 


răspundă direct la întrebare, dar ar fi putut lăsa să 
se ghicească pe fața lui un răspuns liniştitor. 

De aceea, cînd poliția — care pusese cordoane în 
fața Cercului Nobilimii, pentru ca gurile-cască să 
nu cumva să se plimbe prin fața ferestrelor — dădu 
de veste că prințul ieşise din palatul său, doamnele, 


1) Cartagina — stat fenician şi capitala acestuia, în Africa 
de Nord; a fost dărîmat de legiunile Romei, cu care a purtat 
razboaie (264—146 înaintea erci noastre). (N. red. ruse.) 

aflate în diferitele colțuri ale salonului şi prin salo- 
nașele Cercului, se strînseră în grabă la intrarea prin- 
cipală. 

Pronumele lui Menşikov era Alexandr Serghee- 
vici, iar în ziua aceea era şi onomastica lui, ca şi a 
moștenitorului. Dacă ofiţerii din flotă, ca şi cei din 
armata de uscat, avuseseră prilejul să-l felicite pe 
sărbătorit înainte sau după paradă — în timpul 
prînzului de la Cercul Marinei — doamnele aveau 
prilejul s-o facă acum. 

Un impunător buchet de trandafiri galbeni şi de 
garoafe roşii fusese pregătit în acest scop de amfi- 
trioana balului, soţia colonelului Verevkin, o femeie 
tînără şi voinică, cu forme pline, dar iscusit încorse- 
tate, cărora, din politeță, li se spunea forme pline. 

Cu un aer foarte solemn, Menşikov urcă scara de 
marmoră, nu prea înaltă, dar largă, acoperită cu 
un covor roşu şi viu luminată de lumînările din 
candelabrele de bronz. Era mai mult decât înalt, 
trăsătură caracteristică pentru tot neamul Menşiko- 


vilor, începînd cu întemeietorul lui — „necunoscutul 
răsfățat al norocului“ — fosta ordonanță a lui 
Petru. 


Cu toată virsta sa înaintată, sărbătoritul se ţinea 
drept; părul lui cărunt de pe capul lunguieţ, era 
încă destul de des; mustăţile albe erau tunse scurt, 
ochii negri priveau ager, nu la picioare, la scări sau 
la covor, ci sus, spre ușă, unde se îngrămădeau 
doamnele şi unde în salon fanfara intona primele 
acorduri ale marşului de bun sosit. 

Statura-i înaltă îl făcea pe Menșikov să pară 
uscățiv sau chiar slab, dar aceasta nu era uscățimea 
bătrînilor de virsta lui, ci zveltețea înnăscută, pe 
care o moșştenise și fiul său Vladimir, general-maior, 
care păşea în dreapta lui. În stînga şi cu un pas în 
urmă, venea primul său aghiotant, colonelul Wunsch. 

Ascunsă după buchetul de flori care îi acoperea 
jumătatea de jos a feței sale mari şi îmbujorate, 
amiitrioana balului îl întîmpină în uşă pe înaltul 
sărbătorit. Se pregăti să ţină un mic discurs, în felul 
celui rostit de Innokentie la punerea pietrei funda- 

mentale a catedralei, unul mai simplu, desigur, dar 
nu spuse decît atît : 

— Vă felicităm, Alexandr Sergheevici, cu ocazia 
fericitei onomastici a dumneavoastră... — şi se opri, 
fără să vrea. Restul cuvintelor îi zburară din minte, 
iar buchetul se întinse, ca de la sine, spre eghileţii 
de fir ai prințului. 

Prințul mulţumi condescendent, cu o frază fran- 
țuzească meînţeleasă și, înclinîndu-se tinereşte, să- 
rută mîna durdulie a amfitrioanei. 

În jur, doamnele strigau : 

— Felicitările noastre! Felicitările noastre, lumi- 
năția voastră! La mulţi ani! 

Muzica  răsună, acoperind .vuietul  glasurilor. 
Strîngînd buchetul la piept, Menşikov își înclina 
capul în dreapta și în stînga, iar zîmbetul lui semă- 
na cu o grimasă de ciudă. După prînzul de la Cer- 
cul Marinei, dormise vreo cîteva ore, dar acum avea 
arsuri la stomac și gîndul lui era numai la apă mi- 
nerală... Seara, luminile îi ascundeau paloarea feţei, 
foarte vizibilă ziua. Picioarele îl dureau, dar el se 
obișnuise de mult cu această durere... Era vechea 
lui gută, care îl sîcîia cînd şi cînd şi cu care se re- 
semnase. _ 

Colonelul Wunsch din Marele Stat Major, un băr- 
bat bine legat, blond, de vreo treizeci şi doi — trei- 
zeci şi trei de ani, îl întrebă la ureche pe Verevkin 
dacă fusese pregătit un salonaș pentru prinț. Verev- 
kin ieşi grăbit înainte, ca să-l conducă pe coman- 
dantul suprem spre salonașul orînduit cu o deose- 
bită grijă. 

Doamnele, însă, nu desfăcură cercul strîns în fața 
prinţului, care apucase să facă vreo doi pași în 
urma lui Verevkin. Numai prințul putea şi trebuia 
să le spulbere toate îndoielile şi temerile. Una din- 
tre doamne, care se afla mai aproape de el, soţia 
căpitanului de rangul întîi Iurkovski, o femeie de 
obicei timidă, dar acum cuprinsă deodată de hotă- 
rire, spuse pe neaşteptate, cînd încetă muzica : 

— Am zece copii, luminăţia voastră ! 

— Aşa! — exclamă Menşikov, ridicîndu-şi nedu- 
merit sprîncenele cărunte,. 

— „și cel mai mare este abia cadet în clasa a 
treia... — urmă lurkovskaia.. — Eu, ca şi alte mame, 
aş îi vrut să știu dacă mai putem rămîne la Sevas- 
topol, dacă nu-i cumva primejdios sau... sau trebuie 
să plecăm ? 

Sprîncenele prinţului se încruntară mai mult decît 
ar fi trebuit, întrucît acum pricepuse... Şi ca să nu 
răspundă îndată, întrebă : 

— Dar ce anume vă îngrijorează ? 

— Debarcarea inamicului, se înțelege! — răspun- 
se în locul lurkovskaiei dezgheţata Butakova. 

— Care amenință Sevastopolul! — strigă după 
Butakova, Suslova, cea cu ochii blînzi. 

Prinţul îşi ridică din nou sprîncenele: 

— Cum a-adică amenință Sevastopolul? Cred că 
trupele de debarcare continuă să staţioneze lîngă 
insula Şerpilor... — urmă el, uitîndu-se la fiul său, 
la Verevkin și la Kornilov. Apoi, oprindu-și privirea 
îngrijorată asupra şefului statului major al flotei, 


întrebă autoritar: — S-a mai primit vreo depeșă? 
— De dimineaţă n-a mai sosit nici una, lumină- 
ţia voastră! — răspunse grăbit Kornilov. 


De la înălțimea staturii sale, Menşikov lăsă să-i 
alunece o privire jucăuşă asupra doamnelor care 
stăteau grămadă împrejurul lui: 

— Deci, armada inamică continuă să aştepte cum 
a aşteptat și pînă acum! 

Totuși, lurkovskaia îl întrebă din nou, în numele 
tuturor : 

— Odată şi odată, tot va porni... Incotro anume ? 

— Ah, asta este! Doriţi să ştiţi încotro anume 
va porni! — zîmbi Menșikov şi răspunse repede, 
dar cu înțeles: — Spre Caucaz ! 

— Spre Caucaz? — întrebă mirată lurkovslkaia 
și, după ea, alte cîteva doamne. — De ce spre Cau- 
caz ? 

— Asta e părerea majestăţii sale! — răspunse 
prinţul, făcînd ochii mici. 

— Dar dumneavoastră personal... părerea dumnea- 


voastră personală ? — întrebă Butakova încet, dar 
stăruitor. 
— Care-i părerea mea personală? — Comandan- 


tul suprem păru foarte mirat de întrebarea copilă- 
rească a drăgălaşei femei şi răspunse pe un ton 
sentenţios şi, de aceea, oarecum aspru: — De vreme 
ce cunosc părerea majestăţii sale, nu am dreptul să 
fiu de altă părere! 

Seriozitatea şi relativa asprime cu care prinţul 
rostise vorbele acestea fuseseră exact înţelese de 
doamne, iar eventualitatea unei debarcări în Cau- 
caz — despre care mai auziseră și înainte — li se 
păru, după cele aflate de la el, indiscutabilă. 

Într-adevăr, unde dăinuia războiul, dacă nu în 
Caucaz ? Unora dintre doamne le pieriseră rude în 
acel război, altora le mai piereau încă, iar altele 
îmbătrîniseră, de cînd auziseră pentru prima oară, 
încă din copilărie, de războiul din Caucaz. Caucazul 
era pur și simplu un loc unde războiul nu înceta 
niciodată şi unde erau trimiși, pentru o moarte grab- 
nică sau lentă — după norocul fiecăruia — toţi cei 
de care autoritățile voiau să se descotorosească. 

Pe nesimţite, începură să creadă că această su- 
părătoare armală de debarcare nici n-ar fi avut în- 
cotro s-o ia decît spre Caucaz, unde era hotărît ca 
războiul să dureze la nesfîrșit. 

Cercul doamnelor din jurul lui Menşikov se dădu 
da o parte plin de respect şi de recunoștință, iar 
prințul putu, în sfîrşit, să treacă în salonaş şi să 
ceară apă minerală. 

Muzicanţii începură cu foc cotilionul cu care se 
deschideau de obicei toate balurile pe atunci, ter- 
minîndu-se negreşit cu o mazurcă. 

Pe partea opusă a străzii se strînseseră o mulţime 
de curioși să asculte fanfara regimentului Borodino 
și să privească tot ce se putea privi în preajma 
acestui lăcaş de petreceri, atît de ademenitoare pen- 
tru inimile tinere. 

Comisarul de serviciu de pe lîngă cerc socoti că 
o astiel de aglomerare de oameni este inadmisibilă 

şi trimise într-acolo doi polițiști să împrăștie mul- 
țimea. Printre cei adunaţi, se aflau însă și cîţiva 
ofiţeri, dintre cei mulţi care nu puteau lua: parte la 
bal, astfel că poliţiştii se întoarseră, fără să poală 
face ceva. 

Printre ofițerii care se plimbau pe strada Ekate- 
rininskaia, erau. şi doi marinari, aspirantul Nevzo- 
rov şi locotenentul Steţenko, care trebuia să intre 
de cart la ora douăsprezece, în foişorul de semnali- 
zare de la Cercul Marinei. 

Foişoarele de semnalizare optică erau împrăștiale 
pe tot țărmul, de la Sevastopol pînă la Nikolaev. 
Erau ridicate la o asemenea distanță unul de altul, 
încît permiteau ca ziua să se vadă semnalele cu 
fanioane şi cu baloane, iar noaptea, seinnalizările cu 
semafoare. Comunicările primite în felul acesta — 
prin forţa lucrurilor cît mai scurte — se transmiteau 
de la un foișor la altul, pînă cînd ajungeau, fie la 
Sevastopol, fie la Nikolaev, amîndouă porturi la 
Marea- Neagră, de cea mai mare importanță din 
punct de vedere administrativ. 

Aspirantul, care părăsise balul cu puţin înainte, 
pentru a intra în cart, spunea locotenentului: 

— Să îi văzut ce mai țopăia Biriulev! Cu cine 
crezi că dansa? Cu Nina Butakova! lată unul că- 
ruia îi merge totul strună! Şi eu sînt îndrăgostit 
de Nina, dar uite că trebuie să intru de cart și el 
dansează cu ea !... Acum trei zile, cînd a dat banca, 
ne-a curăţat pe toți... Cînd am plecat acasă de la 
el, rămăsesem cu totul pe ecuator. 

„A rămîne pe ecuator“ era o expresie curentă pe 
vremea 'aceea, la marinarii de pe Marea Neagră, care 
voia să spună că nu mai au nici un ban în buzunar. 

Locotenentul Steţenko, ceva mai în vîrstă decit 
Nevzorov, era socotit unul dintre cei mai serioși 
ofițeri tineri din flotă. Totdeauna liniştit, cu buzele 
de obicei strînse tare — ca și cum n-ar fi ştiut să 
zîmbească — privind stăruitor cu ochii lui mici şi 
cenușii, parcă mereu preocupat să studieze topo- 
grafia locurilor pe unde trecea şi chipurile întîlnite, 

locotenentul răspunse, arătînd cu capul spre fe- 
restre : 

— Asta seamănă foarte mult cu ospăţul lui Ba!- 
tazar 1) ! Îţi vine chiar nu ştiu cum! Te pomenești 
că aliaţii vin încoace, iar noi — poftim — în aștep- 
tarea lor dănțuim |... Halal Arcadie?) ferice ! 

— Nu se încurcă aliații aici! Astea-s povești! — 
Nevzorov continua să se uite cu nesaţ la ferestre, 
deși, firește, nu putea să vadă nimic. Deodată, dîn- 
du-i ghiont lui Steţenko, aproape că gemu de amă- 
răciune: — A-ah, cînd mă gîndesc la divina Ca- 
therine şi la scîrbosul acela de Skolkov! Ah, de-ai 
fi văzut ce pereche făceau ! 

— Nu cumva ești îndrăgostit şi de Catherine? — 
îl întrebă Steţenko. 

— La nebunie !... Ah]... Dacă n-ar fi blestematul 
ăsta de cart, aș fi acum acolo! Închipuie-ţi ! 

— Nu e greu să-ți închipui așa ceva... E mult 
mai greu să-ţi închipui dacă va mai fi vreun bal 
la Sevastopol. 

— Are să fie la 17 septembrie! 

— Esti atît de sigur? 

— Fireşte! La 17, îşi serbează ziua numelui 
Vera, Nadejda, Liubov şi mama lor, Sofia. O jumă- 
tate din Sevastopol își serbează atunci onomastica ! 
Se poate să nu fie în ziua aceea nici un bal? Asta-i 
bună ! 

— Hai să ne ducem la cart, — spuse Stețenko, 
indepărtîndu-se de Nevzorov, deşi acesta îl rugă să 
mai stea. 

Aspirantul trebui să-l ajungă din urmă pe loco- 
tenent, care păşea grăbit, deși, după toate socote- 
lile, ar fi putut să mai stea încă vreo zece minute. 


1) Baltazar — regele Babilonului, care după cum se spune 
în biblie, văzuse în timpul unui ospăț nişte cuvinte neînţelese, 
scrise de o mînă misterioasă, şi care, după cum l-au lămurit 
lilmăcitorii, prevesteau pieirea împărăției lui. (N. red. ruse.) 

2) Arcadia — țară legendară a fericirii şi simplităţii mora- 
vurilor. (N. red. ruse.) 

:) Epopeea Sevastopolului, vol. T 


Între timp, balul era în toi, desfăşurîndu-se în 
toată splendoarea lui. 

Prinţul Menșikov, însuşi calmul întruchipat, pä- 
şind pe picioarele lui nesfirşit de lungi (rănite de 
trei ori la Rusciuk, Paris şi Varna), după ce liniş- 
tise cu atîta succes pe doamne şi îşi băuse apa mine- 
rală, se instală în salonaşul rezervat, cu tot con- 
fortul pe care îl putea avea înafara casei sale. 

Menşikov cel tînăr şi colonelul Wunsch rămăse- 
seră în salonul de dans, iar în jurul prințului — 
înafară de Nahimov și de Kornilov — se adunară 
toţi bătrînii respectabili : Moller, „Flușturatica blon- 
dină“, căruia tineretul îi spunea uneori „Ramoller“ 
—  derivînd acest cuvînt din „ramolli“ 1) — vice- 
amiralul Staniukovici, comandantul portului Sevas- 
topol — funcţiune egală cu aceea a guvernatoru- 
lui general — și prințul Gorceakov l-iul, general 
de infanterie, comandant de corp de armată, fratele 
mai mare al comandantului suprem al Armatei de 
Sud, care se retrăsese de Ja Dunăre, din faţa austria- 
cilor. 

Staniukovici era și mai în vîrstă decît Menșikov 
— avea şaptezeci de ani fără cîteva luni. Pe vre- 
muri fusese un viteaz comandant de flotă, dar acum 
ajunsese un biet moșulică, un hîrțogar și un pă- 
zitor zelos al feluritelor şi numeroaselor bunuri ale 
statului, adunate ani îndelungațţi în port. Ochii lui, 
cîndva cenușii, se spălăciseră şi nu mai vedeau 
bine. Priza mereu tabac, scoțind agale tabachera şi 
o batistă mare de mătase, iar după ce strănuta, le 
vîra tot atît de încet pe amîndouă în buzunar, pen- 
tru ca după cîteva minute să le caute în altă parte, 
cu mîinile lui ţepene care nu-l prea ascultau. Era 
și cam fudul de urechi, dar căuta în toate chipurile 
să ascundă cusurul acesta. 

Gorceakov era cu vreo doi ani mai tînăr decît 
prințul, aproape tot atît de înalt şi, poate, cu tot 
atîta sînge rece. Era un general vajnic, luase parte 


1) Ramolii — ramolit (în limba franceză). (N. trad.) 

la multe bătălii, iar Menșikov îşi punea mari spe- 
ranțe în experiența lui, dacă într-adevăr anglo-turco- 
francezilor li s-ar fi năzărit vreodată să debarce în 
Crimeea, de dragul unei demonstraţii. 

Astfel, în salonaşul acela se aflau adunaţi aproape 
taţi aceia de care depindea soarta fortăreței și a 
flotei, a orașului şi a Crimeei, în cazul cînd aliaţii 
s-ar fi hotărît să aducă la îndeplinire dezideratul ex- 
primat de parlamentul englez. 

E drept că în oraş şi în împrejurimile lui — în 
cazărmi, în corturi şi pe vase — dormeau în clipa 
aceea zeci de mii de ostaşi şi de matrozi, de care, 
de asemenea, ar fi depins parcă unele lucruri, dar 
datoria acestora era să execute ordinele fără mur- 
mur şi fără șovăială. Orice gînduri proprii ale osta- 
șilor şi ale matrozilor erau socotite ca foarte dău- 
nătoare pentru război. 

Pe masa din fața prinţului se afla o sticlă de 
șampanie. Poate că nu fără temei atribuia Menși- 
kov guta sa pe seama acestei băuturi viclene; to- 
tuși nu se hotăra de loc să renunţe la ea, cu atît 
mai mult în această zi a onomasticei sale, cînd 
era bine dispus şi nu vedea de ce nu și-ar da frîu 
liber. | 

Menajîndu-şi coardele vocale, vorbea încet, astfel 
că Staniukovici îşi apleca spre el urechea stîngă 
holbînd ochii şi căscînd gura: | 

— Așa cum amiralul Napier, domnilor, se teme 
de Kronstadt ca dracul de tămiie şi scufundă numai 
niște nenorocite de bărci finlandeze, tot aşa nici 
Dundas şi nici Hamelin n-au să se aventureze ia 
Sevastopol... Nu, fiți pe pace! 

— Da, bineînţeles, Napier este inactiv, — prinse, 
cu vioiciune vorba, Kornilov, — totuşi coastele bal- 
tice sînt pe alocuri minate, pe cînd la noi... 

— Minate 2 — făcu Menşikov, clătinînd ironic din 
cap. — Molturi ! Pentru orice mină există și o con- 
tramină... Minele pot fi puse, dar pot fi și pescuite... 

Kornilov însă nu cedă: 

— Nu-i prea uşor să le pescuieşti sub focul ba- 
teriilor de coastă, luminăţia voaslră. 

— Artileria de cetate nu se poate bizui pe pre- 
cizia tirului asupra țintelor mişcătoare... Dumneata, 
desigur, ai dreptate ! Sub focul bateriilor nu prea se 
simt la îndemînă nici chiar navele engleze, care 
preferă să plece! — zîmbi imperceptibil Menșikov 
la cuvintele lui Kornilov, cu un zîmbet ce semăna 
mai mult a strîmbătură, din pricina durerilor ar- 
tritice. — În genere, obiceiul acesta al Angliei, de 
a declara mai înlîi război şi de a începe apoi să se 
pregătească pentru el, este foarte comic... Mi-aduc 
aminte că acum vreo cinci luni, scria în gazele că 
la Portsmouth, mi se pare; au început să se ascută 
unsprezece mii de săbii peniru capetele noastre, apoi, 
după vreo două luni, că au continuat să le ascută 
la Plymouth, iar acum de curînd, am citit undeva, 
că ascuțirea lor e pe terminate la Oblymouth. E 
puțin probabil, însă, ca acesta să fie sfîrşitul! Vom 
mai citi peste vreo jumătate de an, în ce oraş — 
poate la Manchester — au fost, în sfîrşit, definitiv 
ascuțite! Abia atunci se voi hotărî la o debarcare 
în Caucaz... Dealtfel, abia peste o jumătate de an, 
va începe primăvara! Cînd iarna bate la uşă, cine 
mai face debarcări ? 

Din tot ce spusese prinţul, Staniukovici auzise 
limpede numai „debarcare în Caucaz“ şi tăie bucu- 
ros aerul cu tabachera, pe care uitase s-o mai bage 
în buzunar, exclamînd : 

— Va să zică, au să debarce în Caucaz! Asta 
înseamnă, Alexandr Sergheici, că e zis și hotărit, 
da? 

Menşikov își dădu înlături brațele lungi și zîmbi: 

— La Petersburg aşa se crede...! Ce au hotărît 
însă Saint-Arnaud şi Raglan, nu ştiu... Intre noi fie 
vara, domnilor — acest lucru nu mai 'constituie 
de fapt nici un secret — am scris împăratului cu 
vreo două luni în urmă părerea mea cu lprivire la 
chestiunile acestea... Cred că în scrisoarea mea am 
analizat destul de amănunțit dacă inamicul poate 
să debarce în Crimeea și în ce loc anume i-ar fi mai 
uşor s-o facă. 

— Şi unde ați găsit că ar fi mai posibilă debar- 
carea ? — întrebă Gorceakov. 

— Dumneata ce crezi ? 

— Hm... Poate la Perekop, ca să poată tăia deo- 


dată toată Crimeea! — răspunse, nu prea hotărît, 
Gorceakov. 

— E prea departe! N-au s-o ia într-acolo! — in- 
terveni Nahimov, lăsîndu-şi la o parte pipa. — E 
departe | | 

— Hersones! — spuse hotărît Moller şi se uită 


neliniștit la cei doi de faţă — îndeosebi la prinț 
— ca un băieţandru care făcuse o şotie. 

Kornilov îşi cercetă inelul de pe mîna stîngă, apoi, 
ca și cum ar fi gîndit cu glas tare, rosti încet: 

— Dacă e vorba să ne aşteptăm din partea lor 
la o debarcare, apoi asta va fi undeva pe aici, între 
Kacea și Eupatoria. 

— Foarte just, Vladimir Alexeici! Exact așa am 
scris şi eu! —îl aprobă Menșikov, dînd din cap. — 
Am studiat toate punctele accesibile unei debarcări: 
Perekopul şi chiar Feodosia şi Kerciul... și am ajuns 
la concluzia că se poate debarca sau la Eupatoria 
sau ceva mai la sud... Am cerut să mi se trimită 
trupe de întărire, încă pe atît pe cît avem aici. Şi 
cînd colo... mi s-a propus să întăresc eu cu trupele 
mele pe generalul Homutov, căruia i se trimit mereu 
întăriri şi tunuri, acolo, în Caucazul de nord. In- 
seamnă că pentru asta sînt motive pe care noi, eu 
și cu dumneavoastră, nu le cunoaștem. 

— Mda, se apropie septembrie, luna echinocţiu- 
lui! — zise Nahimov, scuturîndu-și luleaua şi pu- 
nînd-o în: buzunar. -— Ei încă nu cunosc Marea 
Neagră a noastră! Poftim, să-i facă cunoștință... 

— In patruzeci şi opt, pe vremea răposatului La- 
zarev, vă aduceţi aminte ce furtună a bîntuit pe ţăr- 
murile caucaziene? La fel se poate întîmpla și 
acum! — spuse Staniukovici. — Să-i văd atunci 
încercînd să debarce! Nouă ne-au pierit numai trei 
vase, dar ei ar putea să aibă pierderi mult mai 
mari! 

— N-au să se ducă în Caucaz! — declară deo- 
dată, tare şi răspicat, Moller. 

Se uitară toți, întrebători și tăcuţi, la „Fluștura- 
tica blondină“, dar Moller — plin de sine și roşu la 
față — își rotea doar ochii în cap. 

— De ce n-au să se ducă? — întrebă, în sfîrşit, 
Kornilov. 

— Pentru că nu sînt chiar atît de proşti, iată de 
ce! — Și „Flușturatica blondină“ începu să bată 
războinic toba cu degetele-i cărnoase, în brațul fo- 
toliului în care şedea. 

— Bineînţeles că nu sînt proști, — zîmbi Men- 
șikov, — dar nimeni nu poate să nege că duc răz- 
boiul foarte prostește. 

În timp ce în salonaş cei care erau de obicei so- 
cotiţi creierul şi voinţa Sevastopolului se linişteau 
pe ei înşişi, în salonul cel mare şi în celelalte încă- 
peri ale Cercului, doamnele se simțeau pe deplin 
liniștite. Imbătate de muzică și de apropierea în- 
găduită în societate a bărbaţilor tineri, sănătoşi, ve- 
seli, spirituali și bine crescuţi şi mai ales cu totul 
străini lor, cu care puteai în aceste cîteva ore, să 
dansezi, să discuţi în voie și să cochetezi după 
pofta inimii — fără să le dai speranţe, dar mici să-i 
lipseşti de ele — doamnele tinere şi de vîrstă mij- 
locie, ca şi domnişoarele, dealtfel foarte puţine în 
acest oraş cu o nesecată rezervă de eventuali miri, 
trecură după miezul nopții pe tărîmul unei fericiri 
lipsite de orice grijă. 

Bufetul funcționa din plin. 

Generalul-locotenent  Kiriakov, care manifesta o 
atitudine dispreţuitoare față de Menşikov, stătea în- 
tr-un cerc de contraamirali şi de căpitani de rangul 
întîi, aleşi pe sprînceană, printre care era și gene- 
ralul-maior Goghinov, comandantul uneia din bri- 
găzile sale. Bînd porterul tare — pregătit din bel- 
şug de gospodarul locotenent Verjikovski — el po- 
vestea sau rîdea în hohote, ascultind de la ceilaiţi 
anecdote cam răsuilate, dar care mai păreau încă 
destul de picante, după cîteva sticle de porter. 

O deosebită cinste se făcu strugurilor de masă 

și aromaţilor turkestani. Durdulia amiitrioană a ba- 
lului, cuprinsă de entuziasm, dădu dispoziţii să fie 
tratați cu măsură şi muzicanții, iar cînd aceștia — 
cu forțele împrospătate — puseseră cu.0 energie 
nouă mîna pe cornurile de vinătoare, pe fagoturi şi 
clarinete, începînd o mazurcă înfocată, în sală intră 
un locotenent, în ținuta ofiţerilor de cart şi întrebă 
pe colonelul Verevkin, dacă se află acolo şeful sta- 
tului major al flotei. 

— Amiralul Kornilov este aici! — răspunse Ve- 
revkin. — Numai... nu ştiu, dacă ar fi momentul po- 
trivit... 

— La staţia de semnalizare s-a primit o depeşă 
de foarte mare importanță! — spuse cu gravitate 
ofițerul de cart. 

— Atunci, dacă este o  depeşă importantă, desi- 
gur.. Pe cine să anunţ? 

— Pe locotenentul Steţenko ! 

Peste o clipă, Verevkin introduse personal pe lo- 
cotenent în salonaş şi ieşi, închizînd bine uşa. 

După ce cercetă în fugă pe cei care se aflau 
înăuntru, Steţenko făcu doi paşi spre Menşikov şi, 
ciocriind scurt din tocuri, raportă : 

— Luminăţia voastră, adineauri s-a primit la sta- 
ţia de semnalizare o depeşă cu privire la mișcarea 
flotei inamice. 

Apoi, întinse prințului mirat o foaie de culoare 
albastră, în eare se înscriau comunicările semafoa- 
relor. 

Lornionul pe care Menşikov îl scoase din buzuna- 
rul de la piept al tunicii tremură vizibil în mîna 
lui mare, cînd şi-l duse la ochi ca să citească de- 
peşa. O citi de două sau de trei ori — aşa li se 
păru celorlalţi, care se aflau în preajmă — şi, în 
sfîrșit, spuse încet, îndepărtind lornionul de ochi: 

— Chestiunea aceasta, domnilor, va trebui s-o 
mai verificăm mîine... adică, chiar astăzi, îndată ce 
se va lumina de ziuă. S-ar putea ca depeșa să fi 
fost alcătuită pripit. 

— Ce conţine depeșa? — întrebară repede Kor- 
nilov şi Gorceakov. 


-— Conţinutul este următorul: „O flotă inamică, 
de cîteva sute de pavilioane, navighează în direc- 
ţia est, spre coastele de vest ale Crimeei“, — citi 
Menșikov, punîndu-şi din nou lornionul. i 

Cei de faţă se priviră unii pe alţii, iar Menşlkov 
se adresă lui Steţenko: 

— Pe cine ai lăsat la staţie, domnule locotenent ? 

— Pe aspirantul Nevzorov, luminăția voastră ! 

— Aha... Noaptea-i luminoasă ? 

— Este aproape lună plină, luminăţia voastră! 

— Vîntul ? 

— A bătut din direcţia vest, acum a încetat și 
este calm deplin, luminăţia voastră. 

— În depeşă nu se spune unde se află acum. 
flota ? 

— Depeşa este transmisă de la Nikolaev, lurmnină- 
ţia voastră. 

— În orice caz, dacă vremea este liniştită, nu 
vor putea înainta prea repede! Au foarte multe 
vase cu pînze şi, pentru a le duce la remorcă, n-au 
suficiente nave cu aburi. 

Printre chipurile foarte neliniștite, fața lui Men- 
șikov îl uimi pe Steţenko prin calmul ei. Prinţul 
împături depeşa în patru și ordonă locotenentului : 

— Du-te imediat şi află unde anume e semnalată 
flota în momentul de față! Ştirea mi-o vei aduce 
mie personal, dar nu aici, ci la mine, la palat! 

— Am înţeles, luminăţia voastră ! 

Într-o ținută desăvîrşită, Stețenko se întoarse pe 
tocuri reglementar şi ieși. 

Kornilov se uită la Menşikov şi spuse, nu cu rău- 
tate şi nici cu iritare, ci ca un om ușurat de povara 
unei așteptări care îl chinuise îndelung : 

— În sfîrşit, s-a făcut! 

— Ce anume? — întrebă cu vioiciune Menșikov. 
— Că armada s-a urnit din loc? Trebuia să se 
urnească într-o bună zi, ca să pornească spre Anapa, 
la Homutov. 

— Credeţi că spre Anapa? 

— Da! Şi, ca să ajungă la Anapa, trebuie să 
ocolească Crimeea... 

— În depeşă, însă, se spune limpede „spre est“ 
şi nu „spre sud-est“! Or, ca să ocolești Crimeea, 
trebuie să mergi spre sud-est, nu spre est... Insula 
Şerpilor și Eupatoria se află pe aceeași latitudine... 

Cu unghia degetului mare Kornilov trase pe fața 
de masă albă şi netedă două linii, una perfect 
dreaptă, de la închipuita insulă a Şerpilor spre Eu- 
patoria, iar cealaltă — îndoită la capăt — spre 
Anapa. 

Menşikov observă înciudai : 

— Mai bine te-ai gîndi unde se află Nikolaevul 
și cum s-ar fi putut, de la Nikolaev, să se vadă 
mișcarea flotei în larg! 

— Pesemne că acolo s-o fi dat de ştire de la 
Odesa prin curieri călări! — interveni Nahimov. 

— Asta înseamnă că depeșa trebuie controlată. 

Nimeni nu mai sta jos, toți se ridicaseră în pi- 
cioare, o dată cu Menşikov. 

Din clipa în care prinţul citise depeşa cu glas tare, 
Staniukovici rămăsese cu gura căscată, iar Moller, 
privind cînd la această gură căscată, cînd în ochii 
albicioşi ai amiralului, vorbi tulburat: 

— Am spus eu că nu sînt proşti să meargă în 
Caucaz ! Iată, vedeţi, aveam dreptate ! 

— Depeșa trebuie controlată, desigur! — își ex- 
primă părerea și Gorceakov. Scoţindu-şi ceasul, des- 
chise agale capacul și privi acele, adăugînd: — 
Pînă dimineaţă, n-a mai rămas mult... iar dimi- 
neaţa, se zice că e un sfetnic bun! 

— Luminăţia voastră! Ordonaţi ca flota să se 
pregătească de luptă? — întrebă Kornilov, luînd 
poziţia de drepţi în fața prinţului. 

— Nu! Este prematur şi... în genere, de prisos! 
— răspunse nemulțumit Menşikov. 

Totuşi, cei care se găseau în acest salonaș plăcut 
aranjat, înţeleseseră mumaidecit că balul trebuia ză 
se termine deîndată. 

Același lucru îl înțeleseseră şi invitaţii din salon. 

Colonelul Verevkin așteptase să iasă locotenentul 
Stețenko, să - afle de la el ce știre importantă se 
primise, iar Steţenko nu socotise necesar să-i as- 

undă conținutul depeșei intrucit nu primise nici 
un ordin în acest sens de la comandant. Balul 
acesta îl scîrbise încă de cînd privise din stradă la 
ferestrele viu luminate. 
Îşi aminti trei versuri pline de mînie ale lui Ler- 
montov : 
O, cit aş vrea să tulbur veselia lor 


Şi dîrz s-arunc un vers de fier necruţător, 
Scăldat de-amar şi de minie! 


De aceea, îi spuse lui Verevkin tare și limpede, 
încît să poată auzi și ceilalți de primprejur: 

— Forţele inamice navighează spre coastele Cri- 
meei ! 

Şi se întoarse imediat, îndreptîndu-se spre scară. 

Cînd Menşikov ieşi din salonaş, împreună cu cei- 
lalţi, toată lumea din sală aflase vestea alarmantă, 
care străbătuse aproape într-o clipită prin tot pa- 
Îatul, ca o scînteie electrică. 

Fagoturile și clarinetele amuţiră. Se auzi vocea de 
bas, tunătoare, a soţiei amiralului Berh : 

— Poftim, dans ne-a trebuit!... Acum, te pome- 
neşti că nici n-o să mai putem pleca de aici! 

Acea medeslușită operaţiune militară, care urma 
să se desfășoare cîndva, se și efectuase fulgerător 
în minţile înspăimîntate. 

Cineva strigă abătut: 

— La ziuă, poate nici birjari nu mai găsești | 

Căpităneasa lurkovskaia, mamă a zece copii mici, 
albă și trasă la față, nemaivrind să piardă nici o 
clipă ca să asculte lămuririle prinţului, se năpusti 
afară din salon, urmată de alte doamne. 

Menșikov, însă, nu se grăbi să lămurească: pe 
nimeni. Väzînd tulburarea doamnelor, își dădu 
seama că fusese stîrnită de locotenentul Steţenko 
— un ofițer foarte conştiincios în serviciu şi cu 
experiență în luptă, căpătată în Caucaz — dar nu 
socoti că trebuie să-l condamne pe locotenent şi 
nici să liniștească pe cineva. 

Era şi pentru el evident că inamicul va intercepta, 
cu forţe puternice, șoseaua de la Sevastopol la Sim- 
feropol, dacă va debarca în Crimeea. 

Văzînd pe fiul său, care se apropiase de el cu 
fața îngrijorată, îi spuse cu glas scăzut: 

— Mi se pare că s-a întîmplat exact așa cum am 
scris în iunie, la Petersburg! 

In timp ce Suslova se îndrepta grăbită spre ie- 
șire, ochii ei căprui, de obicei atît de blînzi, scoteau 
fulgere de miînie, cînd întîlni în treacăt privirile lui 
Greig, ştab-rotmistrul din cavaleria de gardă, gu- 
ralivul aghiotant al prințului... 


Capitolul II 
DUȘMANII AU VENIT 


Depeșa recepţionată în noaptea de 30 spre 31 au- 
pust la stația de semnalizare de pe lîngă Cercul Ma- 
rinei o luase întrucîtva înaintea evenimentelor. 

De la Nikolaev — de la gura fluviului Bug — ni- 
meni, bineînţeles, prin nici un fel de lunetă, n-ar fi 
putut vedea mișcarea marei armade, nu numai din 
pricina depărtării prea mari, ci şi din cauză că armada 
nu plecase nicăieri în ziua aceea... Pentru navele 
cu pînze, care alcătuiau cea mai mare parte a ei, 
vîntul nu era destul de puternic. 

Menșikov nu trebui să caute mult pe cel vinovat 
de transmiterea unei veşti fanteziste, drept raport 
militar : la amiază, în ziua de 31 august, cînd vîn- 
tul prielnic se înteţi, armada părăsi insula Şerpilor 
și se îndreptă într-adevăr spre țărmurile Crimeei — 
nu spre Caucaz. Depeşele soseau una după alta, si- 
pure şi insistente. Într-una din ele se indica chiar 
mărimea aproximativă a armadei — șapte sute de 
pavilioane — iar în alta, se spunea că ea acoperă 
marea pe o lărgime de paisprezece verste. 

Depeşele acestea erau oarecum exacte şi precise, 
lueru atît de necesar în război. Se vedea că mari- 
varii observatori — postați în largul mării pe mici 

vase de cabotaj — căutau să evalueze fără greșeală 
forțele inamicului, ca să poată transmite veşti exacte 
semafoarelor. Cei care primeau asemenea depeșşi la 
Sevastopol își puteau da seama că escadrele ina- 
mice înaintează în formaţie. strinsă, cu un anumit 
obiectiv, nedorind să se abată de la el, pentru a ur- 
mări nişte biete bărci, oricîţi observatori ar fi fost 
în ele. Escadrele navigau fără să se ascundă, de- 
plin conștiente de superioritatea forţelor lor. 

Spre Sevastopol, impunătoarea fortăreață ru- 
sească, aşezată pe țărmul stîncos, solid, plutea pe 
Marea Neagră o altă fortăreață, venind pe vase cu 
aburi şi pe uriașe nave de linie cu pînze — cu cite 
două-trei punți — pe fregate, pe corvete, pe bricuri 
şi pe vase de transport mari, mijlocii şi mici. 

Aceste sute de nave transportau o armată de us- 
cat de aproape şaptezeci de mii de oameni dintre 
care o optime erau artilerişti iar restul infanteriști, 
uriaşe mortiere și tunuri de asediu din belșug apro- 
vizionate cu proiectile, patruzeci de mii de ga- 
bioane !), precum și sute de mii de saci umpluţi cu 
lînă și cu pămînt, pămînt turcesc, luat din împre- 
jurimile Constantinopolului, de lîngă Scutari, de 
lîngă Gallipoli sau și mai de aproape, de la Varna 
și Balcic... S-ar părea că sacii puteau fi aduși şi 
goi, dar se știa că terenul în preajma Sevastopolului 
e stincos și era mult mai simplu și mai ușor să se 
transporte pe apă întărituri făcute de-a gata. 

Corespondenţii ziarelor străine, care vizitaseră ta- 
berele aliaţilor, primăvara şi vara, se arătau nerăb- 
dători, fireşte, ca niște orășeni nervoși ce erau. ÅT- 
deau de nerăbdare să se înceapă mai repede ope- 
rațiunile militare, ca să le poată descrie viu şi co- 
lorat în ziarele lor, dar nu se petrecea nimic şi li 
se părea că armatele — adunate, mai întîi, la Con- 
stantinopol şi apoi la Varna — fuseserä strînse nu- 


1) Gabioane — coșuri sau saci care se încărcau cu pietre. 
(N, red, rom.) 

mai ca să moară acolo cu încetul, de holeră şi de 
friguri istovitoare. 

Armatele însă nu erau cîtuși de puțin inactive! 
Dimpotrivă, ele se pregăteau de luptă cu multă grabă 
şi cu neasemuită grijă. Pregătindu-se pentru asediul 
unei fortărețe, toată instrucția lor de cîmp se redu- 
cea la exerciții de asalt, în timp ce uriaşa flotă fran- 
ceză, ca şi cea engleză — încă și mai mare — erau 
în permanentă mișcare, aducînd din Marsilia şi din 
Dover, divizie după divizie.. 

Numai vaporul transoceanic englez „Himalaia“ 
îmbarca dintr-odată două regimente de infanterie, cu 
artilerie și cu trenuri regimentare, iar împrejurimile 
Constantinopolului gemeau de o mulţime de euro- 
peni, care depuneau o activitate atît de intensă, în- 
cît înspăimîntaseră împărăția tutunului, a narghi- 
lelelor și a trîndăviei. 

Găsind coastele Dardanelelor şi ale Bosforului 
foarte slab apărate, francezii şi englezii se apucară 
să pună în practică 'cu energie — pentru întărirea 
lor — ultimele realizări ale artei geniului din Apus. 
Intărind coastele după toate regulile fortificațiilor, ei 
săpau şanţuri chiar și prin locuri atît de sfinte pen- 
tru musulmani, ca cimitirele, zvîrlind afară osemin- 
tele fără şovăială. 

Turcii știau prea bine, cum se mai întîimplase în 
decursul istoriei, că trupele străine, chemate în aju- 
tor, veneau cu multă plăcere, dar după ce dădeau 
ajutorul cerut, nu mai plecau cu aceeași plăcere și 
de cele mai multe ori rămîneau ca nişte armate cu- 
ceritoare. 

Francezii, care-s oameni mult mai aprinşi, în com- 
parație cu englezii cei flegmatici, se purtau, ca în- 
tr-o ţară cucerită, în Gallipoli și în Scutari, unde 
se instalaseră în cazărmile turcești şi în casele lo- 
cuitorilor. 

Aprovizionările, dealtfel ca toate lucrurile de care 
aveau nevoie, erau plătite după prețurile fixate de ej, 
iar generalul francez Canrobert — întocmai ca un 
stăpîn — bătea din picior şi striga la pașa din Adria- 
nopol, care primise de la sultan sarcina de a-i ajuta 

pe aliați să se instaleze pe pămîntul turcesc, cerîn- 
du-i lemne pentru încălzitul cazărmilor în aprilie, 
cînd nimeni în Turcia nu mai făcea foc în sobe. 

Mai mult decît atît — şi lucrul acesta se întîmpla 
pentru prima oară în istoria Turciei — şeicul Islam, 
capul clerului turc, porunci ca în moschei să se facă 
Slujbe pentru victoria necredincioşilor, bineînțeles 
spre marea uimire a lui Alah și a lui Mahomed, pro- 
fetul său. | 

Stambulul cel cu o mie de minarete vedea acum 
adeseori pe pieţele sale parăzile trupelor franceze, 
pe care le ticluia în prezenţa sultanului Abdul-Med- 
jid — ca pe nişte piese de teatru — comandantul 
suprem al armatelor franceze, mareşalul Saint-Ar- 
naud, al cărui nume adevărat era Leroy, iar cel de 
actor, Floridal, întrucît înainte de a intra în armată 
fusese un mic actor de provincie. 

Saint-Arnaud se evidenţiase în Algeria, cu prile- 
jul cruntei reprimări a kabylilor, ale căror sate le 
nimicise pînă la temelii. Acest talent al său — cru- 
zimea — fusese remarcat la Paris. Cînd Louis Bo- 
naparte, nepotul lui Napoleon, reuși să obţină pos- 
tul de președinte al Republicii Franceze, gîndindu-se 
să restaureze imperiul şi să se urce pe tron, îl aduse 
pe Saint-Arnaud din Africa şi îl făcu ministru de 
război şi instrumentul de care se servi în măcelări- 
rea, la 4 decembrie 1852, a parizienilor iubitori de 
libertate. 

Atunci, din ordinul direct al lui Saint-Arnaud, sol- 
daţii îmbătaţi pe cheltuiala lui Louis Bonaparte, nu 
numai că au măturat cu focul artileriei baricadele 
de pe străzile Parisului, dar, prin salve necruțătoare 
și lipsite de sens, au ucis o mulţime de oameni care 
se plimbau ca de obicei pe străzi, trăgînd pînă şi în 
curioşii care ieșiseră pe balcoane la auzul neobișnui- 
telor împușcături. 

Parisul însîngerat, care pierdu atunci cîteva zeci 
de mii de oameni, ucişi şi răniţi, se ingrozi și re- 
cunoscu în tăcere pe Louis Bonaparte ca împărat. 
Parte dintre deputaţii care nu-i recunoscură fură 
împușcați, parte deportaţi în colonii, iar ceilalţi fură 

pur şi simplu expulzați sau fugiră peste graniţele 
Franței, ca Victor Hugo. 

Generalul Canrobert, care se evidenţiase și el în 
Algeria cu prilejul nimicirii satelor kabylilor, îl ajută 
pe Saint-Arnaud şi la înfrîngerea Parisului. Acești 
doi generali „din decembrie“ erau în fruntea arma- 
telor franceze, după cum, în fruntea celor engleze, 
se aflau doi foști aghiotanţi ai ducelui de Wellington, 
căruia în Anglia i se atribuia victoria asupra lui Na- 
poleon, întocmai cum, în Prusia, Bliicher era venerat 
pentru acelasi lucru. 

Acești doi foști aghiotanţi şi elevi ai lui Wellington 
erau lordul Raglan — comandantul suprem — și ge- 
neralul sir George Brown, comandantul uneia dintre 
divizii. 

Lordul Raglan era de aceeași vîrstă cu prinţul 
Menșikov și avea numai o mînă: în bătălia de la 
Waterloo 1), aflîndu-se pe lîngă Wellington, ca ofițer 
de ordonanţă, o ghiulea i-a smuls mîna dreaptă. 

Saint-Arnaud era mult mai tînăr decît Raglan, to- 
tuşi, la vîrsta de cincizeci și trei de ani, era aproape 
un cadavru. Suferea de o boală incurabilă de stomac, 
iar Louis-Napoléon — trimițindu-l în Răsărit — îi 
dăduse totodată lui Canrobert o dispoziţie scrisă prin 
care acesta urma să preia comanda trupelor, în ca- 
zul că Saint-Arnaud ar fi murit. 

„Ca fost actor, lui Saint-Arnaud îi plăcea să ţină 
discursuri în faţa trupelor, să dea ordine pompoase 
pe armată și să scrie rapoarte în stilul monologuri- 
lor din piesele pseudoclasice. Doctorii care îl îngri- 
jeau, nu-i spuneau că zilele îi sînt numărate. Dim- 
potrivă, îl asigurau că munca şi grijile vieţii de 
război vor fi pentru el mai bune decît orice doctorie. 

In Africa nu i se întîmplase niciodată să comande 
un detașament mai mare de șase mii de oameni. 
Acum, însă, avea sub comanda lui o armată uriaşă, 


1) Waterloo — sat în Belgia, în împrejurimile căruia, la 
18 iunie 1815, a avut loc bătălia în care forţele unite ale An- 
glici şi Prusiei au înfrînt armata lui Napoleon. (N. red. ruse.) 

care se pregătea de luptă, nu împotriva unor biețţi 
kabyli. Uneori, îl cuprindea disperarea, la gîndul 
unei eventuale nereuşite a campaniei, iar starea 
aceasta avea un efect demoralizator asupra celor 
din jurul lui. Atunci, cerea împăratului Napoleon al 
III-lea să recheme la Paris pe unchiul acestuia, prin- 
tul Jerome-Napoleon, general de divizie, în vîrstă 
de aproape șaptezeci de ani și care — după părerea 
lui Saint-Arnaud — exercita o influenţă dăunătoare 
asupra armatei franceze, prin beţia şi prin lăcomia lui 
proverbială. 

Dealtfel, prinţul Jerome nu se lăsa nici el şi tri- 
mitea nepotului său plîngeri împotriva lui Saint-Ar- 
naud. Napoleon al III-lea, deşi pe atunci încă des- 
tul de tînăr, era de un calm imperturbabil, așteptînd 
răbdător să moară amîndoi. 

El ştia că în caz de succes, războiul pe care-l por- 
nise împreună cu Anglia va putea aduce foloase nu- 
mai Angliei, dar nu şi Franţei, ale cărei interese nu 
se ciocneau, în mod vital, cu cele ale Rusiei. 

Unii tineri sînt însă înclinați să-și supraaprecieze 
talentele, îndeosebi pe cele militare, iar el, care avu- 
sese noroc — deși la a treia încercare — să se urce 
atît de uşor pe tronul cucerit cîndva de unchiul său, 
nu putea să nu-şi închipuie că o parte din geniul 
militar al lui Napoleon dăinuiește și în el. Alianţa 
cu Anglia prezenta pentru el o chezăşie a sfîrșitului 
victorios al războiului, cu atît mai mult cu cît An- 
glia urma regula de aur de a nu pierde războaiele. 
Începutul domniei printr-o victorie militară însemna 
cîştigarea popularității. 

Gîndul lui era să atragă burghezia, dîndu-i pu- 
tința să se îmbogăţească de pe urma îfurniturilor 
pentru armată, iar ofițerimea s-o cîştige prin avan- 
sări rapide, căci fiecare ofiţer ucis sau grav rănit, 
făcea loc altuia mai mic în grad. Pentru soldaţii care 
ar fi avut norocul să scape cu viață, pregătise, din 
grația sa imperială, proclamațţii pline de elocinţă. 

O astfel de proclamaţie fusese publicată în .,„,Mo- 
niteur“, buletinul Palatului Elysée. În ea se vorbea 
despre pierderile foarte mari pe care le suferise ar- 

mata franceză „pentru gloria Franţei“, în timpul ex- 
pediţiei din iulie-august, în mlaștinile Dobrogei. 

Cineva răspîndise zvonul că armata rusă, care se 
retrăsese din Silistra, de pe Dunăre, se concentra în 
Dobrogea, de unde urma să-i amenințe pe aliați. 
Saint-Arnaud pregăti în grabă două divizii şi bravii 
zuavi porniră sub comanda lui Canrobert prin locuri 
mocirloase, fără să le fi cercetat cîtuși de puţin mai 
înainte. 

La început, avură de furcă cu niște ploi torențiale 
şi merseră tîrîş-grăpiş prin apă pînă la genunchi, iar 
apoi, ieşind din zona smîrcurilor, fură nevoiţi să 
slrăbată, pe un soare arzător, un bărăgan lipsit cu 
lotul de apă. Setea arzătoare îi făcea pe soldaţi să 
bea apă din şanţurile pline de cadavre. Mortalitatea 
stîrnită de epidemii era atît de mare încît o brigadă 
întreagă, văzînd că la fiecare pas — ba ici, ba colo 
— cade cîte un om, pentru a nu se mai ridica nici- 
odată, aruncă îngrozită armele și raniţele şi se ri- 
sipi ca o turmă înspăimîntată. 

În sfîrşit, se ivi un detaşament de cavalerie. Cre- 
zînd că erau cazaci ruși, începură să tragă. Curînd, 
însă, se lămuriră că nu erau cazaci, ci turci. Coman- 
dantul detașamentului turcesc îl convinse pe Canro- 
bert să se întoarcă la Varna, întrucît acel sector nu 
cra cîtuși de puțin amenințat de ruşi. 

În schimbul de focuri susţinut cu aliaţii lor, fran- 
cezii pierdură aproape treizeci de oameni, iar aproape 
zece mii pieriră din cauza bolilor. 

Toţi generalii de sub ordinele lui Saint-Arnaud cre- 
deau că după acest incident el va fi în sfîrşit înlo- 
cuit, dar la Paris nu aveau nevoie de dînsul şi ches- 
liunea se isprăvi prin proclamația din „Moniteur“ şi 
printr-o telegramă secretă către Saint-Arnaud, cu 
ordinul precis de a pregăti armata pentru expediţia 
in Crimeea. Obiectivul războiului fusese în sfîrşit 
limpede arătat: Sevastopolul. Ordinul, care nu era 
primul, suna de astă dată categoric. 

Lui Raglan, obiectivul acesta îi era însă cunoscut 
cu mult mai înainte, deşi ordinul de a porni spre 
Sevastopol îl primise o dată cu Saint-Arnaud, 

Armata engleză nu sacrificase nici un om pentru 
nechibzuita campanie din Dobrogea. Armata engleză 
era alcătuită din mercenari, iar întreţinerea ei costa 
prea mult visteria ca să fie irosită de pomană. Aces- 
tor simbriaşi ai armatei li se plătea cîte un șiling 
pe zi. Statul îşi lua obligaţia să-i hrănească bine și 
își îndeplinea această obligaţie. În timpul campa- 
niilor, li se dădea zilnic cîte două căni de bere. So- 
țiile soldaţilor, care îşi însoțeau bărbaţii în campa- 
nie, erau transportate pe socoteala statului. 

In comparație cu francezii, care erau mai scunzi, 


britanicii — englezi, scoțieni sau irlandezi roșcovani, 
erau toți foarte înalţi — oameni de statură mică nici 
nu se recrutau în armata reginei Victoria — iar re- 


gimentele lor de gardă păreau regimente de uriași. 

Cu armatele rusești le era dat să lupte acum pen- 
tru întîia oară în istoria Angliei și a Rusiei. 

Cînd o mare escadră aliată plecă din Bosfor şi se 
apropie, la 14/26 iulie, de Sevastopol, cu ea se aflau 
lordul Raglan, sir George Brown, Canrobert şi alţi 
cîțiva generali englezi și francezi, așa încît nu era 
numai o recunoaştere generală ci și una de coman- 
dament, cu scopul de a studia cît mai exact, atit 
Sevastopolul ca fortăreață, cît și împrejurimile lui, 
în vederea asediului. 

Atunci, fuseseră numărate toate tunurile bateriilor 
de coastă pentru că artileriștii ruși nu știau încă să 
le camufleze şi tot atunci fuseseră analizate calitățile 
și cusururile golfurilor Balaklava şi Kamîșevaia, en- 
glezii alegînd primul golf pentru staționarea flotei, 
iar francezii, pe cel de-al doilea. Tot atunci a fost 
ales și locul cel mai potrivit pentru debarcare, la 
vreo douăzeci de kilometri mai la sud de Eupatoria, 
lîngă lacurile Sakski şi Kizilar. 

În seara acelei zile, escadra nu se depărtă mult: 
vîntul încetase şi navele de linie cu pînze nu se pu- 
teau urni din loc. Dimineaţa, cînd se punea piatra 
fundamentală a catedralei, în prezenţa tuturor auto- 
rităților din fortăreață și din oraş, escadra se apro- 
pie din nou. 

Dorea parcă să arate cum pot lucra vasele cu 

aburi pe un calm deplin, remorcînd cu sîrguinţă cîte 
două și chiar trei vase cu pînze. 

Pe nava cu aburi „Caradoc“, care se învîrtise în 
dreptul Sevastopolului aproape toată ziua din ajunul 
Dbalului, se aflau, din nou, neobositul moșneag Ra- 
glan, Canrobert, Brown şi un alt bătrîn general en- 
glez, Bargoyne. 

Flota rusă ar fi putut ieşi din radă, să vîneze 
obraznica iscoadă, dar în apropiere stăteau de veghe 
irei nave mari, între care şi „Agamemnon“... 

Totuși, escadra aceasta n-ar fi putut în nici un 
caz să îniricoşeze întreagă Flotă a Mării Negre, „dar 
prudentului Menşikov i se părea că undeva, după 
orizont, se ascund alte nenumărate vase, care ar pu- 
lea sosi în grabă, îndată ce s-ar auzi prima salvă 
a tunurilor. 

În ziua aceea, însă, în apropierea Sevastopolului 
nu se găseau nici un fel de vase inamice. Grosul 
rămăsese lîngă insula Şerpilor şi aștepta semnalul 
de plecare. 

Întors cu bine, Raglan dădu acest semnal. 

În cabina spațioasă — luxos aranjată și căptușită 
cu lemn lustruit — de pe nava de linie „Ville de Pa- 
ris“, care avea trei punți, o sută de tunuri şi era 
remorcată de fregata cu aburi „Napoléon“, mareşalul 
Saint-Arnaud sta la fereastra rotundă, cu geam gros, 
dintr-o bucată, privind fără încetare în larg. Era tare 
slăbit și, de aceea, părea foarte înalt. 

Pe o canapea de piele, atît de moale încît te cu- 
fundai în ea, şedea doamna Saint-Arnaud, hrănind 
dintr-o farfurioară o pisică albă de Angora, cu bla- 
na bogată şi pufoasă. Soţia mareşalului avea o sta- 
lură robustă de bretonă, ochii cenuşii-verzui, părul 
blond și faţa tinerească, de femeie de treizeci de ani, 

Lîngă uşă, sta medicul, un om în vîrstă, chel, gras, 
şi scund. Abia intrase, chemat din cabina vecină de 
clupoţelul doamnei Saint-Arnaud şi privea vag, în- 

trebător, la femeie, la pisica de Angora, la farfu- 
rioară şi la omul înalt, fără tunică, numai în cămașa 
băgată neglijent în pantalonii de uniformă prinși 
pe sub talpă şi cu papuci moi de casă în picioare. 

Omul acesta cu gîtul subțire şi zbiîrcit, cu spatele 
îngust, pe care se ridicau omoplaţii uscățivi, răzbin- 
du-i ca niște aripi de sub cămaşă, cu părul sur şi 
rar, dar periat cu grijă, încît părea lipit de craniu, 
era un vechi pacient al său, despre a cărui sănătate 
nu avea decît o singură părere. 

— Domnule Beauchais, priveşte, te rog, ce face 
mareşalul nostru! Nu mă ascultă deloc! 

Doamna Saint-Arnaud privi aproape cu ură cotul 
stîng, ridicat în sus, al soțului ei şi repezit înspre 
dînsa ca o suliță căzăcească. 

— Domnule mareșal! — spuse Beauchais, făcînd 
cîțiva pași înainte. — Trebuie să vă culcaţi în pat, 
nu să staţi în picioare... Mai ales la geam... La fereas- 
trä trage, chiar dacă este închisă. Trebuie să staţi 
culcat, domnule mareșal! 

Saint-Arnaud se întoarse pe jumătate : 

— M-am săturat să tot stau culcat! 

— Atunci, mai bine v-aţi aşeza într-un fotoliu, 
domnule mareşal ! 

— Oh! m-am săturat şi de asta! — şuieră prin- 
tre dinți mareşalul. 

— Dacă veți mai sta mult aşa, ar putea să reîn- 
ceapă durerile de stomac, domnule mareşal. 

Saint-Arnaud se întoarse supărat: 

— Du-te şi lasă-mă-n pace! 

— Pentru sănătatea dumneavoastră, eu răspund în 
faţa Franţei, domnule mareşal. 

— Hai, du-te, du-te, cînd îţi spun! 

Saint-Arnaud se îndreptă şi își înălţă umerii osoşi. 
Ochii negri, mari, din cauza slăbiciunii, cu un lu- 
ciu șters și bolnăvicios, deveniră aspri şi înspăimîn- 
tători. Mustaţa căruntă, căzută pe. colțul drept al 
gurii, tresări de cîteva ori din pricina unui tic, iar 
mîna — o mînă subţire şi descărnată, ca a unui om 
pe jumătate mort — se ridică cu un gest măreț, ară- 
tînd uşa. 

Beauchais îşi înclină capul chel şi ieşi mult mai 
sprinten decît intrase. Saint-Arnaud rămase în aceas- 
lä poză măreaţă vreun sfert de minut, apoi, deodată, 
se prăbuși — cu tot trupul — într-un fotoliu mare 
de piele, tot atît de moale ca şi canapeaua şi cu o 
pernă aruncată pe spetează. 

— Poftim, începe tangajul! — șuieră el tragic. 

— Dumnezeule! Dar nu-i absolut nici un tan- 
paj !... Marea este foarte liniștită și parcă mergem 
într-o caleaşcă pe arcuri, pe un drum excelent, — în- 
cercă să-l liniștească doamna Saint-Arnaud, fără să 
ia farfurioara de la botișorul pisicii, acum sătulă, 

Mareșalul își lăsă capul pe pernă şi închise ochii, 
rostind răspicat : 

— Debarcarea n-are să reuşească, nu !... Presimt ! 

— Trebuie să fim optimişti! — spuse fără grijă 
femeia. — Nu mă îndoiesc că lordul Raglan ştie ce 
face, 

— Lordul Raglan ? 

Uneori un singur cuvînt are o înrîurire ciudată 
asupra oamenilor, chiar și cînd sînt aproape pe moar- 
te. Saint-Arnaud deschise ochii, ridică sfidător capul 
„ur şi, prinzîndu-și cu două degete bărbia îngustă, 
impodobită cu un barbişon ascuţit, spuse pe un ton 
disprețuitor : 

-— Raglan al dumitale este pur şi simplu un catîr 
“ilhatic și încăpăținat !... Da! Catîr 1... Cîte mii de 
oameni și cîte vase noi şi puternice duce el la. un 
dezastru total! Pentru ce? In ce scop, te întreb? 

- - Cu siguranță că el o știe mai bine decît mine. 
Nu face altceva decît să execute ordinul guvernului 
iu] 

Ordinul ? Și eu am primit un astfel de ordin 
de la împărat, dar mie — ţi-am mai spus — mi s-a 
dul totodată şi mînă liberă să nu-l execut, dacă 
n avem sorţi de izbîndă... Eu m-am pronunţat împo- 
Iriva expediției ! 

Nu-ţi face bine să vorbeşti mult şi să te ener- 
vezi atît! — observă doamna Saint-Arnaud, 

EI continuă, însă, ridicînd glasul: 

— Eu am fost împotrivă, amiralul Hamelin de 
asemenea, iar bătrînul beţivan, prințul Jérôme, a fost 
și el împotrivă... La ei, la englezi, amiralul Dundas, 
ducele de Cambridge, generalul Bargoyne, la fel... Toţi 
acei care nu şi-au pierdut capul încă, au fost îm- 
potrivă. Numai catîrul acesta olog a stăruit pentru 
expediţie !... Uite, vom auzi curînd salvele de tunuri 
cu care ne va întîmpina Menșikov pe țărm! Totul 
va pieri! — exclamă el, arătînd cu mîna în jurul 
său. — Toate vor ajunge acolo, acolo... uite, acolo, 
în fundul mării! 

Mareşalul îşi înclină de cîteva ori la rînd mina 
vlăguită, cu degetul arătător întins, aţintindu-şi pri- 
virea scrutătoare spre desenul complicat al covoru- 
lui de pe podea, de parcă marea ar fi spumegal 
chiar acolo, sub picioarele lui, deşi cabina era siluată 
pe puntea superioară. 

— Acolo, în viltoare... cu testele zdrobite, se vor 
duce la fund toţi, cu miile... Ai înţeles? — bolborosi 
el, dezlipindu-și cu greutate privirea de la covor și 
uitîndu-se cu ochi înspăimîntători la soţia sa. 

— Dacă eşti atît de convins, atunci ce ne facem? 
— întrebă femeia neliniştită, dînd, în sfîrșit, farfu- 
rioara la o parte şi strîngînd pisica la piept. 

— Noi? Noi ar trebui să... debarcăm cei din ur- 
mä... Asta înseamnă că... nu ne vom apropia de 
țărm... Voi da ordin ca vasul nostru să fie tinut cît 
mai departe în larg... 

Saint-Arnaud închise iarăși ochii, apoi își întinse 
picioarele şi îşi lăsă capul pe pieptul scofilcit. 

In acest timp, pe puntea navei cu aburi „Agamem- 
non“, înarmată cu nouăzeci de tunuri, lordul Raglan 
se plimba, împreună cu generalul Brown și cu ami- 
ralul Lyons. 

Cei trei bătrîni simțeau nevoia să se mişte, bine- 
înţeles, dar puntea era plină de lăzi cu muniții, iar 
pentru plimbare rămînea loc foarte puţin. Cei trei 
bătrîni, dintre care cel mai tînăr — Lyons — avea 
şaizeci şi trei de ani, ar îi trebuit să treacă la odih- 
nă, după atîta slujbă în armată, dar Anglia era o 
țară care respecta cu îndirjire regula potrivit căreia 

generali și amirali puteau fi numai oamenii care 
trecuseră de şaizeci de ani. 

Gradele de general-maior, general-locotenent şi 
mareșal, ca și gradele de amirali, nu se vindeau de 
guvern și nu se cumpărau cu bani grei, cum se făcea 
cu celelalte; grade ofiţereşti, ci se acordau pentru 
merite deosebite faţă de patrie şi, de aceea, se că- 
pătau doar la adinci bătrîneţe, virsta mijlocie a ge- 
neralilor englezi de pe vremea aceea fiind între şai- 
zeci și doi și șaptezeci şi cinci de ani. 

Lordul Raglan, comandantul suprem al -armatei 
engleze, își permitea să umble în haine civile. O pă- 
lărie tare, dată pe ceafă — asemănătoare cu gambeta 
— îi încadra bine figura lată; pardesiul cenușiu era 
încheiat pînă sus, iar mineca goală o ţinea băgată 
sub rever, pe cînd, cu mîna stîngă, se sprijinea în- 
tr-un baston. 

Obrajii feţei lui masive erau proaspăt bărbieriţi, 
iar ochii, prinși între pleoapele grele și cărnoase, 
priveau atent înainte şi înlături, mai mult la mare 
dedit la cei cu care vorbea. O lunetă de mărime 
mijlocie era prinsă de cureaua petrecută peste umăr. 

Intreaga noastră acţiune depinde de efectivul ar- 
matei pe care a avut timp s-o concentreze Menșikov ! 
-— spunea sir Brown, care era ceva mai înalt dar 
mai uscăţiv şi cu mai multe zbîrcituri decît Raglan. 

— Dumneata, prietene, aj văzut doar de pe „Ca- 
rudoc“ cît îîn era strîns în stoguri, acolo, pe cîmp, 
la nord și la sud de Eupatoria ! — răspunse Reglan. — 
Mi gîndesc la îînul acesta... Ar trebui să punem 
mîna pe el îndată ce debarcăm şi să-l transportăm 
cu şalupele pe vase. Ne va prinde bine mai tirziu! 

-— Da, furajele voluminoase ar fi mai bine să le 
procurăm aici, pe loc! — conveni Brown. — Croatul 
acela giret, Omer-paşa, îmi spunea că tătarii din 
Crimeea ne vor aduna din stepele lor oricîţi berbeci 
vom dori! 

- Fireşte, numai dacă nu i-or fi adunat pînă acum 
cazacii lui Mensikov. 

Amiralul Lyons n-avea nevoie de fîn pentru ma- 
lrozii lui și nici nu se gîndea la berbecii tătarilor. 

Cu gindul ia flota rusă, cate ar fi putut să atace 
armada, spuse : 

— Francezii au încărcat atitea trupe pe vasele lor 
încît navele nu mai pot fi folosite pentru luptă. Ami- 
ralul Hamelin a trecut asupra noastră întreaga răs- 
pundere pentru succesul bătăliei, De atîta timp, n-au 
fost în stare să pregătească vase pentru transportul 
trupelor. 

— De ce vă nelinișteşte lucrul acesta ? — replică 
cu vioiciune Raglan. — Nu cred ca flota rusă să 
iasă în larg! Mă gîndesc la rîul Kacea... Va trebui 
să trimitem acolo o escadră de zece-douăsprezece 
fregate cu aburi și vreo cinci sau șase vase de trans- 
port cu infanterie. Va fi numai o diversiune, pentru 
a abate atenţia lui Menşikov de la locul debarcării 
întregii armate. Operația aceasta trebuie făcută în 
primul rînd, iar dacă în timpul acesta ar fi ceaţă... 

— Nu trebuie să așteptăm ceața! — interveni 
Lyons. 

— Am vrut să spun o ceață sau o mică ploaie, care 
să împiedice vizibilitatea spre larg, aşa ca de pe 
țărm vasele de transport și navele să pară, mai mul- 
te... Atunci, diversiunea ne poate asigura un oare- 
care succes... Sînt sigur de asta! 

— O vom face! Voi întocmi îndată lista vaselor 
cu aburi care vor servi pentru acoperire! — răs- 
punse respectuos Lyons. 

Amiralul acesta ura Rusia pe faţă și din adîncul 
inimii, socotind-o concurenta Angliei în Orient şi i 
se părea de neînțeles faptul că amiralul Dundas pre- 
vestea stăruitor totala nereușită a expediției. Dealt- 
fel, își explica acest lucru prin aceea că Dundas, care 
avea aproape şaptezeci de ani, sta cam prost cu să- 
nătatea. Lyons nădăjduia că în cursul campaniei, 
guvernul îl va rechema pe moșneag în Anglia, la 
odihnă, iar pe el îl va numi comandant al tuturor 
forţelor maritime engleze din Marea Neagră. 

Brown se adresă lui Raglan, zimbind: 

— După cum îţi aminteşti desigur și dumneata, 
ducele de Wellington, dascălul nostru, spunea ade- 

sea : „Să nu începi lupta, fără să afli, mai întti, care 
sînt forţele inamicului.“ 

— O regulă de aur! — spuse Raglan clăţinîndu-și 
pălăria. — Axioma strategiei! Împreună cu dum- 
neata am făcut, în acest scop, tot ce se putea face de 
pe mare. Dacă pe țărmurile Crimeei ne așteaptă însă 
o catastrofă, trebuie să-ți spun, prietene, că guvernul 
nostru şi-a asumat dinainte răspunderea în această 
chestiune, aşa că, în privinţa asta, putem fi cu totul 
liniștiți. Consiliul de miniştri şi însăși regina îşi iau 
asupra lor răspunderea în cazul unui insucces to- 
tal, aşa cum ni-l prezice ducele de Cambridge. 

Sir Brown ştia desigur că regina Victoria era sau 
voia să fie cea mai războinică doamnă din toată 
Europa de atunci. Cînd escadrele porniseră spre Ma- 
rea Baltică și spre Marea Neagră, ea însăşi venise 
să le petreacă pe iahtul ei regal. Matrozii cățăraţi pe 
vergile velelor strigau „ura“, tunurile de pe vase o 
salutau cu douăzeci şi una de lovituri, în timp ce ea 
— în bubuitul salvelor, în strigăte și în fum de 
pulbere — sta pe puntea iahtului ei şi flutura răz- 
boinic batista spre ofiţerii și spre matrozii care ple- 
cau. Navele treceau mîndre prin fața iahtului regal, 
lăsînd în urma lor pe mare dîre albe, înspumate, şi 
nori de fum în văzduh, apoi se pierdeau una după 
alta, pe cînd regina își flutura încă batista, de parcă 
ar fi fost pe deplin convinsă că gestul acesta magic, 
repetat de două mii de ori, va aduce flotei britanice 
o izbîndă nemaiauzită. 

Tot astfel, cînd trebuia să plece în Răsărit cava- 
leria — cea mai strălucită cavalerie din lume, prin 
frumuseţea şi puritatea rasei cailor — sau infante- 
ria, care era înzestrată cu cele mai bune arme ghin- 
tuite, regina Victoria apărea mnegreşit, pe orice vre- 
me, să petreacă trupele și strîngea emoţionată mîna 
lui sir Brown, lui sir Bargoyne, lordului Cardigan 
sau lordului Codrington și, deosebit de tare, unica 
mînă stîngă a lordului Raglan, în care își pusese 
toate nădejdile. In minunaţii ei ochi de nordică, azu- 
rii ca cerul britanic — din zilele extrem de rare, ce-i 
drept, cînd este cu totul senin — se zăreau lacrimi. 

Nu erau însă lacrimile unei slăbiciuni femeiești în- 
tru totul scuzabile, ci lacrimile unui extaz războinic. 

Ciîteodată, cînd trecea în landou pe străzile Lon- 
drei — alături de soţul ei, prințul Albert — din şi- 
rurile mulțimii de pe stradă răsunau fluierături și 
înjurături în gura mare sau chiar strigăte de: „Jos!“ 
Regina ştia, însă, că toate aceste ieșiri nu-i erau 
adresate ei personal, ci numai soțului ei. Această 
manifestare a nemulțumirii poporului nu o neliniştea. 

Flota turcească de război era mică și slabă, iar 
cea egipteană, la fel. Trupele turceşti de uscat, însă, 
le părură generalilor francezi și englezi şi mai proas- 
te, iar cele egiptene erau pur şi simplu o hoardă de 
zdrențăroși care habar n-aveau de disciplină. 

Cu toate acestea, în armadă intraseră şi vase tur- 
cești și egiptene cu soldați, formînd o unitate aparte. 
Raglan și Saint-Arnaud se gîndiră că, acolo, în Cri- 
meea, la asediul Sevastopolului, soldaţii egipteni vor 
putea fi întrebuinţaţi ca muncitori, vor săpa tranșee, 
vor aduce saci și coșuri cu nisip la bastioane și vor 
căra tunurile... Deşi soldaţi proşti, ei aveau însă des- 
tulă îndemînare pentru munca grea. Pentru lucrările 
de săpături, au fost luaţi, de asemenea, o mie de ţă- 
rani bulgari cu lopeţi și tirmnăcoape. Pe vasele de 
transport se aflau și mulți cai turceşti, deoarece 
transportul pe mare al fiecărui cal, din Franţa și pînă 
în Crimeea, costa opt sute de franci. 

Pentru a putea căra caii şi tunurile, vasele de 
transport se făceau cu fundul dublu. 

Francezii nu luaseră cavalerie, ferm convinși că 
nu va fi necesară în Crimeea. După părerea lui Ra- 
glan, însă, putea să fie nevoie de călăreţi pe-cai pur- 
sînge, pentru urmărirea cazacilor lui Menşikov. De 
aceea, pe vasele de transport engleze, fusese îmbar- 
cată şi o divizie de cavalerie. 

Se înţelege că toți cei suspecți de holeră fuseseră 
lăsaţi pe insula Şerpilor. Totuși, epidemia se ţinea 
după armadă. 

Pe vasele de război cît şi pe cele comerciale — 
închiriate pentru transport — pe punţile şi în calele 
navelor, pretutindeni unde fuseseră băgaţi soldaţii, 
aceştia şedeau sau zăceau culcaţi, extrem de înghe- 
suiți, așa cum plutesc bancurile de peşte. Unii dor- 
meau, alții beau vin cu care se aprovizionaseră pe 
uscat, iar alţii jucau domino sau cărți, dar fiecare 
cerceta neliniștit pe celălalt, să vadă dacă nu cumva 
se ivește la vreunul simptomele groaznicei boli. 

Adesea — ba ici, ba colo — alături de cei sănă- 
toși, începeau să se chircească bolnavii, în timp ce 
navele pluteau într-una, urmînd ruta indicată şi res- 
pectînd ordinea în care porniseră şi pe care primi- 
seră ordin s-o păstreze pînă la sosire. 

În față, mergeau vasele de linie engleze, fără tru- 
pe, şi toate vasele cu aburi, pentru eventualitatea în- 
tilnirii cu esaadra rusă. După ele veneau fregate cu 
aburi care remorcau vasele de transport cu trupe. În 
dreapta și în stînga, în linie de şir!) le însoțeau na- 
vele celor două flote unite. Indată după vasele de 
linie, venea divizia de infanterie uşoară a lui sir 
Brown, care trebuia să debarce cea dintii, iar apoi, 
diviziile de infanterie franceză de sub comanda ca- 
pabilului general Bosquet. În urma lor, respectînd 
anumite intervale, veneau alte unități. 

Se dăduse ordin ca, în timpul nopţii, să fie aprin- 
se lumini pe arborii artimoni?) ai vaselor remor- 
chere, iar numărul acestor lumini să fie acelaşi cu 
numărul diviziei căreia îi erau afectate navele, ast- 
fel că ordinea în care se naviga nu era călcată nici 
noaptea. | 

Vasele care transportau artileria aveau vopsită pe 
amîndouă bordurile litera A, mare de tot, vasele cu 


') Linie de șir — formaţie de drum, unul după altul. (N. 
red. rom.) 
2) Artimon — catargul dinapoi al unui vas. (N. red. rom.) 

infanterie purtau litera B, iar cele cu cavalerie, li- 
tera C. 

O mulţime de barcaze, semibarcaze, şalupe, bacuri 
şi plute, fuseseră pregătite pe toate vasele, în vede- 
rea debarcării trupelor. Pe lîngă fiecare barcaz sau 
şalupă fusese numit cîte un locotenent sau aspirant, 
pentru conducerea lor în timpul debarcării. Totul, 
pînă la ultimele amănunte, fusese prevăzut și inclus 
în lungile instrucţiuni pentru fiecare gen de armă. 

In special, se presupunea că în locul ales pentru 
debarcare, pe țărmul neted și nisipos, vor fi insta- 
late, din ordinul lui Menşikov, baterii puternice, așe- 
zate una lîngă alta, iar în spatele lor se va înălța 
o adevărată pădure de suliți căzăcești. 

De aceea, în seara de 12 septembrie, cînd se ivi 
în sfîrşit ţărmul apusean, neted, al Crimeei, ofiţerii 
aliați duseră la ochi cu nelinişte mii de lunete și de 
binocluri, pentru a vedea bateriile. 

Direcţia escadrei fusese riguros şi exact calculată. 
Pe țărm — după cum se și aştepta — se zăreau două 
lacuri, de-a lungul unei fîșii înguste de pămînt. Seara 
era caldă, cu cer senin, ca şi în ajun, cînd armada pă- 
răsise insula. În lumina ultimelor raze de soare, lacu- 
rile luceau trandafiriu, ca două mari oglinzi ovale. 
Era un peisaj pitoresc... Dar ochii scotoceau zadar- 
nic ţărmul, căutînd bateriile... Nu se vedeau! Cînd 
escadra se apropie de țărm, în locul unei păduri de 
suliți căzăcești, se putură zări numai șase cazaci, 
dintre care unul, îmbrăcat în uniformă de marină, 
era, fără îndoială, ofițer. Caii erau mici, slăbuţi și 
de culori diferite. Ofiţerul urmărea pesemne apro- 
pierea escadrei și a trupelor de debarcare, dar nu 
avea în mâini nici lunetă, nici binoclu. Şedea foarte 
liniștit pe cal şi însemna ceva într-un carneţel. 

Vasele de linie cu aburi care mergeau în față — 
printre care și „Agamemnon“ — descriseră un semi- 
cerc şi se întoarseră cu tribordul spre mal. Învelito- 
rile 'de pe tunuri fură scoase, pregătindu-se să răs- 
pundă printr-un foc concentrat al cîtorva sute de tu- 
nuri salvelor bateriilor ruseşti, ascunse undeva, atît 
de meșteșugit, încît nu puteau îi de loc zărite prin 

puternicile lunete. Distanţa între vase şi țărm nu 
era mai mare de opt suie de metri. Dar bateriile 
rusești tăceau și Raglan — întrucîtva nedumerit — 
spuse lui Brown, molfăind bătrîneşte din buze: 

— Se pare că asta-i tot ce a găsit de cuviinţă 
prinţul Menșikov să ne trimită în întîmpinare! Şase 
călăreți... 

Brown răspunse, zîmbind : 

— N-aş putea spune că ni se face o primire prea 
solemnă. Am merita, desigur, mai mult... Dealtfel, 
judecînd după ceea ce se vede, nu putem spune că 
Menșikov nu este un gentleman ! Recunoaşte și dum- 
neata că orice fel de primire mai solemnă ar fi în- 
semnat lipsă de bun simţ! 

— Aşteaptă, prietene, nu te bucura încă! — îl do- 
moli Raglan, luîndu-l de braț. — Soarele coboară! 
Pînă cînd se vor apropia toate vasele de transport, 
are să se întunece... Nu vom debarca, însă, pe întu- 
neric — se înțelege — dar, peste noapte, acest plă- 
cut tablou al țărmului pustiu, s-ar putea schimba în 
rău... Cei șase sînt desigur, un pichet. Astiel de pi- 
chete trebuie să fie postate peste tot pe coastă. Nu 
este nici o greutate să aduci baterii din Sevastopol 
și să trimiţi cîteva regimente de cazaci... deși, bine- 
înțeles, nu-i ceva chiar atît de înspăimîntător. 

— Tunurile de pe vase vor sili aceste baterii s-o 
șleargă, iar cazacii nu sînt buni decît numai să-i 
omoare pe răniți și să jefuiască morţii! — zise 
brown. — Totuşi ofițerul acela în uniformă de ma- 
rină şi-a împrăștiat oamenii... Întrucît nu sînt în 
hitaia puștilor, înseamnă că se teme să nu le tri- 
mitem vreo ghiulea... Nu, nu sîntem noi atît de dar- 
nici | 

Ofiţerul în uniforma de marină era locotenentul 
Sleţenko, pe care însuși Menşikov îl trimisese ca să 
observe apropierea escadrei și debarcarea pe țărm, 
urmînd să-i raporteze ceea ce va crede necesar prin 
cazacii pe care îi aveau cu el. Pentru aceasta, Ste- 
|enko primise cîteva plicuri, pe care era tipărit: 
„Din ordinul Comandantului suprem...“ Cazacii, de- 

sigur, erau împrăștiați pe tot țărmul și rapoartele 
trebuiau transmise fără nici o întîrziere. 

Cînd se auziră zornăind lanţurile ancorelor la na- 
vele de linie, Steţenko scrise în raport: „Escadra de 
luptă a ancorat la sud de Eupatoria, în fața celor 
două lacuri. Vasele de transport cu trupe, remorcate 
de corvete cu aburi, se apropie şi se pregătesc de 
debarcare.“ 

Începuse să se întunece. Întunericul se lăsa foarte 
repede. Debarcarea nu începea și Steţenko trimise 
un nou raport, arătînd că fusese amînată, probabil, 
pentru dimineaţa. 

Plecase din Sevastopol pe la ora douăsprezece şi 
nu mîncase nimic toată ziua, dar priveliştea din fața 
lui îl captivase într-atit, încît uitase şi de mîncare 
şi de odihnă. 

Clătinîndu-se ușor pe valurile mici, acest oraş de 
vase, cu o populaţie de cel puțin o sută de mii de 
oameni, ancoră lîngă țărm, în formații ce păreau 
cartiere în toată regula. Cînd se întunecă de tot, pe 
artimoanele vaselor remorchere începură să se aprin- 
dă lumini, întocmai ca felinarele pe străzi și țișniră 
semnalizări cu rachete şi cu artificii... Trupele dor- 
meau, dar cei de cart primeau și transmiteau sem- 
nale; o minte răuvoitoare și duşmănoasă lucra ne- 
încetat! Steţenko își închipui vasele incendiatoare 
rusești, ocrotite de întunericul nopții, cum se stre- 
coară spre vasele de transport care ședeau grămadă. 
Cît era încă lumină, atunci cînd constatase sigur că 
debarcarea fusese amînată pentru dimineața, trimi- 
sese lui Kornilov un raport privitor la posibilitatea 
de a produce zăpăceală în flota inamică. Acum, ceva 
mai departe de țărm — într-un loc unde caii puteau 
să pască împiedicaţi — el urmărea cu nesaţ siluetele 
negre ale vaselor din larg. Canonada însă nu înce- 
pea de loc, ceea ce însemna că vasele incendiatoare 
nu se apropiaseră. De ce? Nu putea pricepe. 

Noaptea aceasta, petrecută pe malul mării, în fața 
nenumăratelor nave inamice, nu era făcută pentru 
somn, deși Steţenko îngăduise ca trei dintre cazacii 
care erau cu el să doarmă, şi ei se culcaseră în iarba 

uscată, în timp ce alți doi stăteau de pîndă la țărm, 
pentru orice eventualitate. 

Steţenko simţea întreaga însemnătate istorică a 
acestei nopţi. 

Cu tot calmul său aparent, Steţenko era un om im- 
presionabil. Dealtfel, nici nu trebuia să ai o imagi- 
nație prea vie ca să-ți închipui cum această înspăi- 
mîntătoare avalanșă de trupe — ajunsă absolut fără 
nici o piedică pe țărm — se va rostogoli către Se- 
vastopol. II) 

Steţenko avea peste treizeci de ani, dar înaintările 
în flotă se făceau încet, deoarece comandanții de vase 
— începînd cu căpitanii-locotenenți — se țineau tare 
pe locurile lor. Lui Steţenko i se dăduseră în seamă 
iuncherii aparţinînd Comandamentului marinei şi el 
nu ştia ce are să se întîmple cu pupilii săi în cazul 
asedierii orașului, deşi Kornilov spusese că acum nu 
era vremea copiilor şi că ar fi fost mai bine să fie 
scoşi din Sevastopol, ca să nu răspundă pentru viaţa 
şi sănătatea lor în fața părinţilor. 

Înainte de apusul soarelui, raportase că a numărat 
o sută șase vase mari, dintre cele care se aflau în faţă, 
iar celelalte — din pricina amurgului și a depărtării —- 
se contopeau într-o masă compactă. Froniul navelor 
se putea aprecia la nouă mile marine. Stețenko îşi 
dădea seama că informaţiile acestea sînt cu totul insu- 
ficiente, dar nu-şi făcea iluzii că dimineața va putea 
da mai multe amănunte... Cum ar putea număra tru- 
pele înșirate pe un front de nouă mile, cînd vor începe 
să coboare pe uscat ? Şi cine îl va lăsa să stea pe mal 
şi să numere ? 

Marinar crescut în Flota Mării Negre, se obișnuise 
s-o privească cu respect. Îi plăcea serviciul de mari- 
nar, după cum iubea și marea, oricîte furtuni ar fi 
“lîrnit pe ea vîntul de nord-est, nord-vest, sau bo- 
reas, vînt nordic și cel mai aprig. Credea fără ṣo- 
vilială — și lucrul acesta putuse fi citit chiar şi în 
articolele din „Times“, înainte de declararea războiu- 
lni — că Flota Mării Negre e cea mai tare forță na- 
vala din lume, prin mărime cît şi prin calitatea vase- 
lor, a artileriei de pe ele, și mai ales prin componența 

echipajelor. Ştia că pe navele cele mai mari toate ba- 
teriile de sub punte erau formate din tunuri cu ghiu- 
lele de 68 funturi, ceea ce nu aveau nici englezii. Cînd 
nu naviga el însuşi, Steţenko putea să stea ore în- 
tregi, admirînd uriașele nave, care executau pe mare 
toate manevrele, cu aceeași ușurință și repeziciune ca 
și vasele mici. Orice greșeală, cît de mică, săvîrşită 
de vreunul din tovarășii săi, le sărea parcă în ochi — 
atît lui cît și altor marinari — şi în ceea ce privește 
serviciul nu erau judecători mai severi ca tinerii ma- 
rinari. Sevastopolul era prea izolat de restul Rusiei de 
pe atunci, ca marinarii lui să nu se strîngă într-o foarte 
bună familie. Mai aveau încă un motiv puternic care-i 
unea : sentimentul că sînt vădit de folos ţării. 

Spre deosebire de Flota din Baltica, ce rămînea 
liniştită la Kronstadt, unde amiralul englez Napier n-o 
tulbura încă, Flota Mării Negre — începînd cu primul 
război cu turcii, de pe vremea lui Nicolae — era tot 
timpul în stare de alarmă, fie transportînd trupe spre 
aşa-numita „Linie de coastă“, adică spre forturile ru- 
sești, împrăștiate pe tot țărmul apusean al Caucazului, 
fie vînînd vasele turcești care mergeau cu contrabandă 
spre Caucaz, fie blocînd porturile Turciei, în caz de 
război, şi dînd flotei acesteia lovituri nimicitoare, ca 
cele de la Navarin și Sinope. 

Conștiința aceasta a propriei necesități, născuse în 
fiecare marinar sentimentul demnităţii, îl făcea să fie 
gata pentru îndeplinirea oricărei sarcini de răspundere 
și pentru orice jertfă. 

Flota Mării Negre era limpede ca un cristal şi nu 
putea să fie altfel: spre ea priveau mii de ochi critici 
ai ofiţerilor, camarazi de-ai lui, spre ea priveau zeci 
de mii de ochi ageri ai matrozilor, în sfîrșit, spre ea 
se îndreptau două neobosite lunete a doi comandanţi 
exemplari ai flotei — Nahimov şi Kornilov — şi de 
aceste lunete, care observau orice, n-aveai unde să le 
ascunzi în radă. 

Insemnătatea istorică a acelei nopţi te copleşea și, 
totodată te înălța... Ceea ce era al tău, personal, se 
dădea deoparte, se strîngea înirigurat, se turtea şi se 

micşora, dar ceea ce mfine sau poimiine aveau să în- 
ceapă să facă aici, în Crimeea, sute de mii de oameni, 
milioane de oameni în Rusia şi în Europa, se înălța, 
creștea şi se vedea învolburîndu-se cumplit în apro- 
piere. 

Dacă pînă în noaptea aceasta s-au pregătit numai, 
din noaptea aceasta ei vor porni cu tot dinadinsul să 
dovedească țarului rus că el n-are.dreptul să nă- 
zuiască la „cheile bisericii din Betleem“ și, ca dovadă, 
să ucidă cu cele mai perfecţionate arme mii și zeci de 
mii şi, poate, sute de mii de supuşi de-ai lui. 

Locotenentul Steţenko nu luase parte la bătălia de 
la Sinope, dar era ofițer și fusese pregătit pentru 
război încă din copilărie, în corpul de cadeți. 

În timpul expediției flotei în Caucaz — transportînd 
trupele de debarcare — avusese chiar prilejul să diri- 
jeze bombardarea coastei de pe un vas mic. Bombar- 
dameniul era însă dintre acelea obișnuite în Caucaz, 
înainte de debarcare, numai cu scopul de a-i speria pe 
munteni, care, deşi nu se vedeau, erau întotdeauna 
presupuși lîngă fiecare fortificaţie, rusească, undeva, 
acolo, în munții împăduriți. 

Cu cîteva luni în urmă însă, toate aceste fortificații 
— care costaseră mulţi bani și multe jertfe, datorite 
nu atît „îndirjirii“ muntenilor, cît frigurilor cauca- 
ziene — fuseseră aruncate în aer, iar garnizoanele lor, 
numărînd cinci mii de oameni, transportate în Cri- 
meea, pentru a nu cădea pradă aliaților. 

La această operațiune destul de îndrăzneață — căci 
flota aliată blocase deja porturile rusești — luasc 
parte şi Steţenko. 

În toate aceste acţiuni mărunte, însă, totul era ceva 
obişnuit, ceva de toate zilele. Marea dramă istorică, 
minuţios pregătită pentru a fi pusă în scenă de iscu- 
siţii regizori din Apus, începea abia acum. Sala era 
încă pustie și se afla în întuneric, iar cortina neagră 
cra lăsată şi-i ascundea pe actori... Ea se va ridica 
dimineaţa, odată cu răsăritul soarelui, cînd va începe 
primul act al dramei... 

5 Epopeea Sevastopolului, vol. I 

Se prea poate ca îlola aliată să se fi așteptat și ea 
la vreun atac nocturn al vaselor incendiatoare ru- 
seşti căci toate arlificiile şi rachetele se aprinseseră 
doar pentru a ţine irează atenţia celor de cart, deoa- 
rece, spre dimineaţă, cînd cerul și marea abia înce- 
pură să se lumineze — Steţenko își însemnă acest lu- 
cru în carneţel — încordarea așteptării se potoli, iar 
în cetatea venită pe apă se așternu liniştea, aşa cum 
sc întîmplă şi pe cîmp, înainte de furtună. 

Zorile se iveau însă repede şi deodată, la un sem- 
nal, totul se puse în mișcare : lanţurile ancorelor zor- 
năiră, loviturile de ciocane cu care se fixau pasarelele 
începură să răsune peste tot şi, în sfîrşit, se auziră şi 
strigătele comenzilor. Ici-colo, se iveau bărcile lăsate 
pe apă, iar punțţile se acopereau de mulţimea soldați- 
lor cu ranițe şi cu arme. 

Se luminase atît de bine, iar vasele erau atit de 
aproape, încît se puteau desluşi cu ușurință pînă și 
chipurile celor de pe navele din prima linie. Dimineaţa 
era complet liniștită, marea netedă ca o oglindă, iar 
lui Steţenko i se strînse inima la gîndul că țărmul 
Crimeei primeşte cu atîta ospitalitate musafiri de felul 
acesta. | 

Distanţa dintre cele două lacuri era de două-trei 
verste. În fața lacului de la miazăzi, mult mai mic 
decît celălalt, se aflau francezii și ei începură primii 
debarcarea, din ordinul lui Saint-Arnaud. Aflînd că 
pe țărm nu se zăreşle nici o baterie rusească, mareşa- 
lul se învioră deodată, încît nu-l mai puteai recu- 
noaște. 

Inclinînd spre tot ce era teatral, el dădu ordin 
să cînte ianfarele şi, în sunetele lor, bărcile porniră 
lin, într-o ordine desăvirşită, păstrînd între ele dis- 
tanța indicată în instrucțiuni. 

În douăzeci de minute, pe țărm se și afla o întreagă 
brigadă franceză. Saint-Arnaud ordonă să fie dus şi 
el pe mal, dar fiindcă se temea grozav de pasarelă, 
un marinar voinic îl luă în braţe ṣi îl coborî de pe 
punte în barcă. Convingîndu-se că n-o ameninţă nici 

o primejdie pe uscat, doamna Saint-Arnaud luă loc 
în aceeași barcă. 

Desigur aflase că „Napoleon“ — cu confortabila lui 
cabină rezervată comandantului suprem — avea să în- 
soţească armata, cînd aceasta va porni de-a lungul 
țărmului spre Sevastopol. Minunata pisică de Angora 
fu lăsată în grija doamnei de companie care ocupa 
cabina vecină. 

Expediția aceasta, pentru care se făcuseră atitea 
pregătiri şi de care mulţi se temuseră, se prezenta 
deocamdată ca o plimbare plăcută. Pesemne că ruşii 
fugiseră speriaţi. Dealtfel, în cazul că ar îi început 
vreun schimb serios de focuri, doamna Saint-Arnaud 
primise asigurări că va îi dusă îndată înapoi pe vas. 
Nu voia să-şi riște viaţa. 

Ce-i drept, în aceste locuri, țărmul Crimeei era ne- 
ted şi lipsit de pitoresc ; oricum, era pămînt tare, pe 
care păşeau cu plăcere după îndelungata călătorie pe 
marea nesigură. În afară de asta, era primul petic de 
pămînt rusesc ocupat de glorioasa armată a soţului ei. 

În aceeaşi barcă cu pacientul său, se așeză, bine- 
înțeles, și doctorul Beauchais. Fanfarele răsunau tare 
și marțial, iar mareșalul avea un aer inspirat și preo- 
cupat, ca şi cum le-ar fi dirijat el personal. 

Coborînd pe țărm, Saini-Arnaud se sili să-și ia o 
ținută impunătoare şi rosti chiar un discurs nu prea 
lung, dar foarte patetic, în fața unităţilor aliniate pe 
mal. Cuvîntarea n-a putut fi auzită decît de primele 
rînduri ale companiilor apropiate, dar toţi strigară cu 
multă însuflețire „Ura“. 

Steţenko, împreună cu cei trei cazaci rămași cu el 
-- pe ceilalţi doi îi trimisese unul după altul cu ra- 
poarte care vesteau începerea debarcării — rămăsese 
in fața vaselor de linie și de transport englezești, no- 
lînd că englezii — spre deosebire de francezi — își 
trimiteau bărcile spre mal fără nici o pompă. Ei ur- 
mau cu strictețe instrucţiunile cu privire la debarcare, 
prima regulă fiind aceea de a se apropia într-o tăcere 
desăvîrșită de ţărmul inamic. i 

Ramele se ridicau și coborau ritmic, fără să se agite 
in mod inutil, iar Steţenko observă, nu fără mirare, că 

din prima barcă, ce se înfipse lin în țărmul jos de 
nisip, coborîră doi generali. 

Frau generalul Airey, șeful statului major al cartie- 
rului general și sir George Brown, a cărui divizie de 
infanterie uşoară, potrivit planului, urma să debarce 
înaintea celorlalte. 

— Blagorodnicia voastră, ar trebui s-o ștergem în- 
dată, altfel nu mai avem vreme! — se adresă îngrijorat 
lui Steţenko un cazac în vîrstă, cu un cercel de argint 
în urechea stîngă. Ceilalţi doi se aplecară întrebători 
spre el, peste oblîncul şeilor. 

Căluţii slabi se frămîntau pe loc, dînd din cap mai 
mult a neliniște decît a bun venit, dar Steţenko nu 
răspunse nimic cazacului cu cercel, deși generalii 
coboriîseră pe uscat la o depărtare numai de trei sute 
de paşi de el. 

Privindu-l, puteai crede că uitase de orice precauţie 
— întocmai ca și Plinius 1!) cînd urmărea erupția Ve- 
zuviului — dar puteai să-l crezi și un sol, care pier- 
duse din vedere obiceiul, îndeobște recunoscut, de a 
agăța o batistă albă într-un vîrf de băț. 

Steţenko nădăjduia, însă, că la nevoie va pulea ori- 
cînd s-o ia la goană împreună cu ceilalţi călăreţi, noii 
sosiți neavînd cai. Deocamdată, nu voia să arate spa- 
tele englezilor, fără să vadă tot ce se putea vedea. 

— Ofiţerul acesta rus este extrem de misterios! — 
zîmbi sir George şi făcu cîțiva pași pe nisip, în direc- 
ţia lui Steţenko. Airey, însă, strigă alarmat pușcașilor, 
debarcaţi odată cu ei : 

— Trageţi în cazaci |! 

Atunci, pe pămîntul Crimeii răsunară primele focuri 
ale armatei aliate de debarcare, dar gloanțele zburară 
pe deasupra țintei, deoarece între pușcași și călăreţii 
ruși se afla slr George. 

Intorcîndu-și surul şi dîndu-i pinteni, Steţenko auzi 
șuieratul gloanţelor pe deasupra capului. In urma lui, 
cazacii porniră caii în galop și se risipiră între cele 


1) Plinius (62—114), scriitor şi orator roman. (N. red, ruse.) 

două lacuri. După ce călăriră vreo verstă, locotenentul 
se gîndi să se oprească, pentru a observa mai departe 
debarcarea, dar cazacii îi arătară o ceată de zuavi cu 
fesuri roșii, care veneau în goană, ocolind lacul din- 
spre miazăzi și voind să le taie drumul. Fugeau, tră- 
gînd învălmășiţi și strigînd ceva neînțeles, iar în fața 
lor, cuprinși de un avînt vînătoresc, goneau doi cîini 
roşcaţi, cu urechile pleoștite. 

Steţenko şi cazacii lui irebuiră să pornească mai 
departe, pînă la drumul ce ducea la Sevastopol, de 
unde nu se mai putea vedea nimic. 

Acest episod, cu totul neînsemnat, fusese înflorit în 
lot felul de către corespondenții ziarelor franceze şi 
engleze. Ei scriau că un grup de cazaci, sub comanda 
unui ofițer de marină, fusese cît p-aci să-l facă prizo- 
nier pe șeful statului major al cartierului, generalul 
Airey și pe sir George, care, cu toată vîrsta sa respec- 
tabilă, se dovedise atît de pornit pe fapte războinice. 

leşind la drum, Steţenko observă departe în urma 
sa un pile de tătari, cu căciuli negre, mici, rotunde, 
şi cu pieptare colorate, îndeosebi în roșu și în galben- 
aprins, iar în fața tuturor zări turbanul verde al unui 
mulla !) sau hagiu cu barbă sură, umblat pe la Mecca. 
Veneau dinspre Eupatoria tocmai pe drumul dintre 
cele două lacuri, de unde ieșise el cu cîteva clipe mai 
inainte. Pe coamele buiestrașilor lor se zărea ceva alb 
şi Steţenko își dădu seama că era o delegație din par- 
lea tătarilor localnici, care se ducea la comandanții 
supremi ai armatelor aliate. 

Mai încolo întîlni un convoi întreg de harabale tă- 
lireşti, care scîrțiiau : boii și bivolii trăgeau biîrne 
groase de stejar, legate cu frînghii. 

— Blagorodnicia voastră, ăștia cară lemne la fran- 
tuji! — se înfierbîntă cazacul cu cercel. 

Ceilalţi doi îl susținură : 

— Hotărît lucru că la franţuji !... Ori, poate, la in- 
pleji | 

Cel de-al patrulea cazac, un flăcău tînăr și dezghe- 


1) Mulla — preot musulman. (N. red. rom.) 

țat — care plecase dis-de-dimineaţă cu raportul — 
care tocmai se întorcea, se ivi de după harabaua din 
coadă. Glasul lui poruncitor se auzea strigînd tă- 
tarilor : 

— Ce-mi lot dai zor cu „belmes nel)!“ Răspun- 
de-mi pe rusește, încotro duceţi lemnele ? 

— Boişorii ăştia merg în cazane, iar lemnișoarele, 
sub cazane, blagorodnicia voastră! Poftim, gata și 
masa îranțujilor ! -— îşi dădu cu părerea cazacul cu 
cercel, vorbind cu glas tare. 

Steţenko opri harabaua din faţă. Tătarii, vreo opt 
la număr — toţi în vîrstă și bărboşi — se uitau la el 
fără teamă, ba, dimpotrivă, nemulțumiți și, după cum 
i se păru, chiar cu dușmănie. Încercă să le explice că 
oriunde ar duce lemnele în partea aceea, acolo sînt 
numai vrăjmași, care au să le ia boii, lemnele şi ha- 
rabalele, dar tătarii dădeau doar braţele în lături, se 
priveau întrebători și mormăiau ceva pe limba lor. 
Nu-ţi puteai da seama dacă într-adevăr nu înţeleg ni- 
mic rusește, sau nu vor să mai priceapă nimic, odată 
cu sosirea în Crimeea a turcilor cei de o credinţă 
cu ei! 

Steţenko dădu ordin ca doi cazaci să descalece gi 
să întoarcă boii. Harabalele fură întoarse și cazacii se 
apucară să mîne boii, dar treaba asta le luă timp des- 
tul şi le-ar fi luat încă și mai mult ; de aceea, trebuind 
să se grăbească cu raportul la Menșikov, îi lăsară pe 
tătari, amenințîndu-i cu nagaicile și porniră în trap 
de-a lungul drumului. 

Trecuse de ora zece, cînd în faţă apăru un mare de- 
tașament de călăreți. 

Însoțitorii lui Steţenko priviră bucuroși spre ei: 

— Vine regimentul nostru ! 

Locotenentul văzu venind pe drum un regiment de 
cazaci în trap întins ca și ei, dar încotro porniseră și 
pentru ce, nu putu pricepe. 

Abia acum simţi că e tare obosit, după aproape 
douăzeci şi patru de ore de stat în şa, lucru cu care 


1) Nu pricep! (în limba tătară) (N. trad.) 

nu era obișnuit. Ii era foame şi mai ales sete, ziua 
fiind nespus de călduroasă. 

Alături de Taţin, comandantul regimentului de ca- 
zaci, Steţenko zări cu mirare pe Menșikov-fiul. Tînărul 
general-maior călărea un murg de Don, înalt și pin- 
tenog, ţinîndu-se în șa drept, ca husarii, și nu căză- 
cește, aplecat înainte. 

Deși cu păr și mustăți negre, aducea la înfățișare 
cu căruntul său tată și era tot atît de înalt ca și dîn- 
sul. Apropiindu-se de el, Steţenko se gîndea: „Uile, 
așa trebuie să fi arătat comandantul nostru suprem 
cînd a cucerit Anapa... Ar fi fost însă mult rmai bine 
pentru Sevastopol și pentru Rusia, dacă ar îi tot atît 
de tînăr și acum!“ 

Stețenko știa despre Menșikov-liul ceea ce ştia în- 
treg Sevastopolul : cu toată asemănarea lui exterioară 
cu tatăl său, totuși, nu-i semăna. Avea desigur o edu- 
caţie și o instrucție aleasă, dar era îlușturatic, spil- 
cuit și lipsit de inteligență, cum se întîmplă dealtfel 
multor fii din părinţi și mai de seamă decît bălrinul 
Menșikov. 

Locotenentul se apropie spre a da raportul, dar 
tinărul general, observîndu-i intenţia, îi întinse prie- 
tenos mîna și i-o luă înainte: 

— Ei, cum merge pe acolo? Ai fost pe aproape? 

-- N-am mai putut sta, a trebuit să ne retragem, 
luminăţia voastră. Au tras asupra noastră şi aveau de 
gînd chiar să ne taie drumul şi să pună mîna pe noi. 

— Ei vezi, aşa, va să zică!... Da... Au tras de de- 
parte ? 

— Nu, luminăţia voastră, gloanțele ne-au trecut pe 
deasupra capului.. 

— Ei, vezi, pe deasupra capului! Va să zică ai stat 
aproape și ai văzut totul. Cavaleria a fost adusă pe 
țărm ? 

— Am văzut numai infanterie, luminăţia voastră, 
dar în număr mare. Debarcarea se face în cea mai 
perfectă ordine şi foarte repede. 

— Repede, vezi? Generalul Jomini demonstra la 
academie că o debarcare de mari proporții este o im- 
posibilitate ! Numai vase de transport să ai, nu-i aşa ? 

Privirea lui întrebătoare rămăsese aţintită spre 
Taţin. Acesta — după cum observă Steţenko — chinuit 
de gulerul strîmt al tunicii care îi strîngea gitul, își 
suci într-o parte și în alta capul roşu, cu ochii injec- 
taţi şi cu broboane de sudoare pe nasul cîrn, apoi își 
duse mîna la cozoroc și răspunse răgușit: 

— Pentru ei, nu-i nimic imposibil, luminăția voas- 
tră, dat fiind că au de toate... 

Stețenko își dădu seama că nu mai era nevoie să 
raporteze personal lui Menșikov-tatăl, odată ce Men- 
şikov-fiul putea să vadă, la faţa locului, cum stau lu- 
crurile cu debarcarea și, desigur, să afle mult mai 
multe decît aflase el. Fiul: părea să-l înlocuiască aici 
pe tatăl său şi locotenentul se simţi obligat să rămînă, 
alăturîndu-se suitei lui, și să uite, poate pentru mult 
timp încă, de odihnă și de mîncare. 

Între timp debarcarea continua, dar nu atît de uşor 
cum începuse. Începînd să bată vintul, pe mare se 
încrețeau valuri albe, iar un nor compact și negru ve- 
nea plutind dinspre apus. 

“Generalul francez Bosquet, un bărbat încă tînăr, 
plin de energie şi de spirit galic, avînd o bogată ex- 
periență militară căpătată în colonii, zări norul care 
înainta și dădu ordin să se aducă corturi pentru di- 
vizia lui, care debarcase cea dintii. 

Exemplul lui fu urmat și de către alți generali fran- 
cezi. În armata engleză, regulele debarcării se respec- 
lau însă cu stricteţe. Se transporta, fără grabă, divizie 
de infanterie după divizie, iar odată cu ea și artileria 
afectată, ceea ce lua mult timp. Potrivit regulelor de- 
barcării, cavaleria și corturile veneau la urmă. 

La amiază se porni o ploaie torențială. 

O parte din infanteria franceză, trimisă tocmai în 
timpul cînd apăruse regimentul de cazaci de Don, cu 
Menșikov-iiul, ca să ocupe satul tătăresc Kontugan, 
se adăposti de ploaie în acest sat; regimentul de 
cazaci se deplasă în grabă, într-un alt sat, la vreo 
cinci kilometri de Kontugan ; unitățile franceze, rä- 
mase pe țărm, instalaseră repede un bivuac și întin- 
seseră corturile, dar englezii rămaseră sub cerul liber, 
în ploaia torențială. 

Pînă acum, fuseseră debarcați aproâpe douăzeci de 
mii de oameni. Timp de aproape o oră, bătuţi de vîntul 
puternic de la apus, biciuiţi de şuvoaiele piezișe de 
apă, bătrînii generali și tinerii lorzi, înfășuraţi în pă- 
turi și uzi pînă la piele, rezistară cu stoicism ploii, pe 
pămîntul pe care veniseră să-l anexeze posesiunilor 
britanice, poate pînă la încheierea păcii, poate pentru 
totdeauna. 

Uzi pînă la piele erau și „copiii reginei Victoria“ — 
douăzeci de mii de bravi „Tommy“ — care îşi preţui- 
seră toate puterile şi calitățile la un singur șiling pe 
zi, pînă în clipa cînd vor îi uciși, clipă în care acest 
șiling, împreună cu cele două căni de bere cuvenite 
lor pe tot timpul campaniei, nu le vor mai trebui. 

Ploaia se potoli pe la ora două și debatcarea con- 
tinuă, dar corturile tot nu fură aduse pe țărm. Seara, 
ploaia se înteţi din nou — ajungînd la o puternică 
rupere de nori — și ţinu toată noaptea. Dimineaţa, o 
mie cinci sute de bolnavi fură duși pe vaporul „Can- 
gur“, pentru a fi transportaţi la spitalele din Constan- 
tinopol. 

Nu toți bolnavii fură însă îmbarcaţi pe „Cangur“, 
deoarece l-ar îi supra încărcat și nu s-ar mai fi putut 
urni din loc. Mulţi soldaţi zăceau pe țărm, în noroi, 
fără nici un ajutor din partea medicilor care, oameni 
și ei, rămăseseră foarte puțini sănătoși. 

Cîţiva ofițeri muriră de holeră. 

Cavaleria fu debarcată abia în ziua de 3/15 septem- 
brie. Caii cei de preț avuseseră mult de suferit din 
pricina înghesuielii și a lipsei de îngrijire în cele două 
săptămîni cît stătuseră pe vase, iar cîțiva se înecară 
in timpul debarcării. 

Speriaţi de prima ploaie, Saint-Arnaud și soția sa 
se întoarseră înapoi pe nava „Napoleon“. Cu toată 
ploaia, acolo, în cabina luxoasă și liniştită, mareșa- 
lului Franței îi reveni buna dispoziţie. 

— Atit eu, cît şi generalul Canrobert şi generalul 
Martinprey, ca și ceilalți generali, — spunea el soţiei 
sale, — am susținut ca debarcarea să fie efectuată pe 
tarmul răsăritean al Crimeii — la Kerci — sau ca 
cipediţia să fie amînată pentru primăvara anului vii- 

tor. Ia te uită ce noroc neașteptat am avut aici, pe 
coasta apuseană. Cine să-și închipuie că ruşii nici nu 
doresc să dea piept cu noi, așa cum afirma Bosquet! 

Colonelul Trochu, șeful statului major al lui Saint- 
Arnaud, împreună cu Stile, secretarul lui Raglan, şi 
cu translatorul Calvert, fură trimiși la Eupatoria, cu 
ordinul ca oraşul să se predea imediat. Intreaga gar- 
nizoană din Eupatoria plecase mai dinainte, astfel că 
parlamentarii fură aduși în faţa unui slujbaș bătrînel, 
comandantul gărzii de carantină alcătuită din cîţiva 
invalizi. Cererea scrisă pentru predarea orașului fu 
înmînată acestuia. Deși bătrînelul nu ştia nici o altă 
limbă înafară de limba rusă, luă totuşi hîrtia din mîna 
lui Trochu și, cu aer foarte grav, o străpunse cu acul 
în vreo douăzeci de locuri și o afumă, pentru dezinfec- 
ție. Cînd Calvert, care vorbea foarte prost rusește, îl 
lămuri, cu chiu cu vai, că sosiseră o mulţime de vase 
pline cu trupe, pentru a debarca în Crimeea, bătrînelul 
se gîndi și răspunse : 

— Să debarce, mă rog! Debarcarea pe țărm nu-i 
interzisă... Însă, domnilor, avînd în vedere epidemia 
de holeră, potrivit ordinului pe care îl am de la supe- 
riori, trebuie să se debarce de-a dreptul la carantină 
şi să se stea acolo paisprezece zile, cum e stabilit. 
Altfel, nu se poate. 

In Eupatoria, debarcară două mici detașamente, 
unul turcesc şi altul francez, care începură să cotro- 
băiască prin oraş. In depozitele particulare ale expor- 
tatorilor de cereale greci s-au găsit aproape șaizeci 
de mii de saci, cu alte cuvinte aproximativ o jumătate 
de milion de puduri de grîu, ceea ce era pentru aliaţi 
un dar cu totul neașteptat, dar foarte însemnat, asi- 
gurîndu-i cu pîine pentru cîteva luni de zile. 

În afară de aceasta, lingă Eupatoria fusese intercep- 
tat un vas cu pînze, care mergea de la Ghenicesk la 
Sevastopol, încărcat cu opt mii de vedre de spirt, 
pentru trebuinţele garnizoanei. Acesta era de aseme- 
nea o captură foarte prețioasă. Pe vas, nimeni nu 
știuse de sosirea dușmanilor și oamenii priveau nedu- 
meriți cum aceștia scotoceau prin cală, numărind și 
însemnînd butoaiele. 

Nedumerirea era însă zadarnică. Dacă la Gallipoli 
și la Scutari, francezii — obișnuiți să se răfuiască cu 
satele de kabyli din Algeria — încercaseră numai să 
se poarte ca niște cuceritori, aici, zona de coastă a 
judeţului Eupatoria era socotită de-a dreptul cucerită, 
deşi fără luptă. In satul Kontugan — ca și în alte 
sate învecinate, ocupate a doua zi — ei tăiau şi ju- 
puiau bivoli, viței, berbeci şi găini pentru bucătăriile 
lor, fierbînd sau frigînd totul la focuri, deschizînd 
hambarele şi magaziile de nuiele, luînd toată făina, 
crupele și legumele sau fructele pregătite pentru iarnă, 
punînd oamenii să înhame caii și boii la harabale în- 
cărcate cu îîn, ovăz şi orz, și siluind în bande, fe- 
meile... 

Tătarii jefuiţi fugeau cu toții la Eupatoria, unde — 
după cum auziseră — s-ar fi statornicit stăpînirea 
turcească. 

Debarcarea armatelor aliate, executată ca la mane- 
vre — într-o liniște surprinzătoare și fără nici o pie- 
dică — se termină abia spre seara celei de-a treia zi. 

Fraza lăudăroasă — aruncată de generalul Bosquet 
— „Ruşii aceștia nici nu vor să dea ochii cu noi!“ ara 
acum repetată și de soldați. 

Vremea se făcu din nou frumoasă, ca şi în ziua 
cînd acostaseră la țărmul rusesc, dar se simţea o cum- 
plită lipsă de apă de băut. Deși părea să se găsească 
din abundență în lacuri, acestea nu erau decît ochiuri 
de mare, despărțite prin limbi de nisip. 

Ce-i drept, apa dulce fusese adusă din Turcia, în 
rezervoarele de pe vase — ca şi sacii de pămînt tur- 
cesc, pentru întărituri — dar rezervoarele se goliră 
repede. Caii rămaseră o zi întreagă fără apă. 

O armată de șaizeci de mii de oameni porni spre 
sud, către rîurile Alma, Belbek și Kacea, îndemnată 
nu numai de înflăcărarea războinică de a ajunge cit 
mai repede la Sevastopol și de a-l cuceri, ci și de sete. 

Într-adevăr, în regiunea aceasta de stepă, Crimeea 
nu putea îndestula nicăieri cu apă o atît de mare aglo- 
merare de oameni și de cai... 

După ce mai stătu o noapte cu regimentul de ca- 
7aci, în apropierea aliaţilor, locotenentul Stețenko se 

întoarse în sfîrșit la Sevastopol, unde află că Menşi- 
kov scosese trupele din oraș, ducîndu-le pe poziţiile 
de pe malul rîului Alma — alese de el din vreme — 
pentru a da lupta cu inamicul care înainta. 


Capitolul II! 
UN FURNICAR ZGINDAĂRIT 


1 


Era în ziua de 5/17 septembrie. 

In micul salon al unei case destul de modeste, de 
pe strada Malaia Ofițerskaia, pe care — parcă după 
un ordin superior — locuiau în cea mai mare parte 
militari în retragere, în casa cäpitanului de rangul 
doi, Zarubin, locuia și subofițerul Ippolit Matveevici 
Debu, de la batalionul de muncă al flotei. Zarubinii, 
la care Ippolit Matveevici stătea în gazdă, ştiau că el 
fusese deportat acolo, cu gradul de soldat, pînă cînd 
— prin graţia împăratului — va căpăta pentru merite 
primul grad ofițeresc. Știau, de asemenea, că fiind un 
om foarte cult, da lecţii copiilor amiralului Staniuko- 
vici, că era primit în casele cele mai distinse din oraș, 
dar că nu se arăta aproape de loc pe la batalionul la 
care fusese repartizat — asta ca o favoare — şi i se 
permitea chiar să poarte haine civile, cu care era îm- 
brăcat şi acum. 

Debu: aflase abia în dimineața aceea că situația 
lui se schimbase brusc. La Staniukovici i se spusese 
că întreaga familie, cu excepția amiralului, îşi face 
bagajele, pregătindu-se să plece la Nikolaev, iar de la 
cancelaria batalionului primise printr-un furier ordin 
să se prezinte la cazarmă și să n-o mai părăsească, 
avîndu-se în vedere „că în curînd sînt posibile opera- 
ţiuni militare“. 

Că operațiunile militare erau, într-adevăr „în cu- 
rînd, posibile“, ştia desigur şi Debu, dar ele i se în- 
fățişau oarecum depărtate şi nebuloase. Fusese con- 

damnat de un tribunal militar la degradare, ca pe- 
traşevskist, dar nu din rîndurile ofițerilor, ci ca func- 
ţionar la unul din departamentele din Petersburg. În 
comparație cu mulţi alţii — printre care era şi iratele 
său mai mare — i se dăduse o pedeapsă destul de 
ușoară : numai doi ani la detașamentele de deținuți. 
Posibilitatea de a fi înaintat ofițer, după executarea 
pedepsei, se socotea pe vremea aceea într-adevăr, „O 
deosebită graţie a împăratului“. 

De la judecată trecuseră aproape cinci ani; pe vre- 
mea aceea avea numai douăzeci și cinci de ani, dar 
acum părea să fi trecut cu mult peste treizeci: oricît 
de ușoare ar fi pedepsele, totuși ele îl schimbă mult 
pe om. 

În societate Debu trecea drept un om spiritual și 
bine informat, cu care puteai discuta tot felul de pro- 
bleme, dar zîmbea rareori şi numai în treacăt. Infăţi- 
şarea lui te cucerea prin seriozitatea statornică ce-i 
licărea în ochii care priveau drept şi deschis la fiecare 
— părînd negri în umbră, dar devenind neașteptat de 
albaștri la lumină — prin conformaţia distinsă a ca- 
pului, prin trăsăturile regulate ale feţei și prin pres- 
tanța imperceptibilă a ţinutei, pe care omul o învaţă 
atît de greu, dacă ea nu îi este înnăscută, şi pe care 
nu i-o putuse schimba nici măcar un leac atît de pu- 
lernic, ca cei doi ani petrecuţi la detașamentele de 
deţinuţi. 

Vorbind încet, din piept, privea ţintă în ochii căpi- 
tanului, după obiceiul lui: 

— Pentru ca cineva să nu îndrăznească să te atace, 
e necesar un singur lucru : să se teamă de tine... Nu-i 
aşa ?... Se pare că împăratul nostru a făcut totul ca 
să fie temut şi, totuși, iată că am fost atacați şi trebuie 
spus că am fost atacați într-un mod insolent și absolut 
pe față. Asta înseamnă că nu se mai tem cîtuşi de 
puţin de noi! 

-- Dar acești agresori... acești agresori... vor fi ni- 
miciţi ! Da ! Vor fi nimiciţi pî... pînă la unul ! — strigă 
Zarubin anevoie dar şi cu multă însufleţire, izbind de 
citeva ori cu bastonul în podea. — Nu vor fi lăsați 
bi... Să... se se îmbarce din nou pe vasele lor... n-au 

să se mai îmbarce...! Nu! Nu vor fi lăsaţi! — şi 
lovi încă odată în podea, de parcă ar fi pus o pecete 
pe ceara roșie, topită la foc. 

Căpitanul Zarubin avea gîtul slab, vînos, roșu, și 
fața palidă. Ochii puţin sașii și bulbucaţi priveau fio- 
ros ; părul lui pe jumătate cărunt, tuns scurt, se ridica 
țeapăn, ca ţepii unui arici, iar barba nerasă de pe 
obraji şi de pe bărbie, aproape căruntă, îi dădea un 
aer războinic. 

În bătălia de la Sinope fusese rănit la picior, la cap 
şi la umărul stîng ; mîna stîngă îi atîrna fără vlagă, 
iar capul îi tremura și limba nu-i prea asculta gîn- 
durile. Umbla foarte încet, sprijinindu-se într-un bas- 
ton gros. Drept răsplată pentru toate acestea, fusese 
propus pentru o nouă decorație și pus în retragere 
acordîndu-i-se o pensie și dreptul de a purta uniforma. 

Înafară de Zarubin, în salon mai erau și cele două 
fiice ale lui : Varia, cea mai mare, fată de măritat, cu 
obraji plini şi îmbujorați, cu o cosiță bălaie ce-i 
ajungea pînă la brîu şi cu un inel de peruzea în de- 
getul cel mic — cum purtau de obicei fetele — și Olia, 
o adolescentă, cu buze purpurii întredeschise și cu 
ochi ce păreau că sorb cu nesaţ totul în jurul ei. 

Din cînd în cînd intra și mama lor, Kapitolina Pe- 
trovna, o femeie trupeșă, totdeauna prietenoasă și 
veșnic prinsă de treburile casei. Venea, lua loc, rostea 
cîteva cuvinte şi pleca imediat de parcă ar fi plutit, 
aducîndu-şi aminte că uitase cîte ceva sau că lăsase 
vreo mîncare să fiarbă și era pata-gata să dea în foc... 

— Nu mă îndoiesc, Ivan Ilici, că nici unul din cei 
care ne-au atacat n-are să scape viu de la noi, dar 


ia fà socoteala cît are să ne coste! — spuse Debu. — 
Cînd te gîndești că nu de mult — acum vreo zece, 
unsprezece ani — cînd ţarului nostru i s-a adus la 


cunoștință că la Paris se joacă piesa „Ecaterina a Il-a 
şi favoriţii ei“ și că, firește, această piesă are un suc- 
ces extraordinar, un succes de scandal, el a scris cu 
mîna lui ambasadorului nostru de pe lîngă curtea 
franceză, contelui Palen : „La primirea prezentei, la 
orice oră ar fi...“ Înţelegi dumneata ?... „la orice oră 
ar fi...“ adică, poate să fie şi la patru noaptea !... Scri- 

soarea aceea o știu pe de rost! — «...fără nici o clipă 
de întîrziere, prezentaţi-vă la regele Franţei și comu- 
nicaţi-i voința mea ca toale exemplarele tipărite ale 
piesei „Ecaterina a Il-a“ să fie imediat confiscate, iar 
reprezentarea ei interzisă în toate teatrele din Franţa. 
Dacă regele nu va fi de acord, cereţi-i scrisorile de 
acreditare și, în douăzeci și patru de ore, părăsiţi 
Parisul şi întoarceți-vă în Rusia. Pentru consecințe, 
răspund cu, Nicolae...» Ce spui de o astfel de scri- 
soare ? Şi adresată chiar regelui Franţei ! 

— Frumos, da ! — aprobă căpitanul, izbind cu bas- 
tonul. — Pentru una ca asta... frumos! 

— Suveranul nostru, personal, a trimis curierul, 
urmă Debu. —- Curierul a pornit în goană... Cînd a 
sosit la Paris, contele Palen cra tocmai la masă. la 
palatul regal. Curierul l-a chemat afară şi i-a înminat 
scrisoarea. Ambasadorul nostru s-a întors și s-a adre- 
sat regelui : „Sire, vă rog să-mi acordaţi imediat o 
audiență !“ Firește că Ludovic-Filip avea de ce să se 
mire. Și chiar s-a mirat. Propunînd să amîne chestiu- 
nea pentru după masă, “contele Palen, la rîndul său, 
invocă ordinul drastic pe care-l primise. Regele trecu 
într-o cameră învecinată și contele Palen îi aduse la 
cunoștință conținutul scrisorii. Bineînţeles, Ludovic- 
Filip își cam ieși din fire: „Voința împăratului dum- 
neavoastră, zise el, poate fi lege numai pentru dum- 
neavoastră, domnule conte, dar nu și pentru mine, de 
vreme ce eu sînt regele Franţei! Vă rog să transmiteţi 
împăratului dumneavoastră că în Franța nu este des- 
potism, ci constituție și libertatea presei; de aceea, 
chiar dacă aș vrea să satisfac dorința împăratului 
dumneavoastră, aş face-o împotriva constituției fran- 
ceze și a libertății presei, iar lucrul acesta este cu totul 
imposibil !“ 

— Hm... A-şa! Și contele Palen, ce-a zis? — în- 
trebă Zarubin mişcîndu-și indignat bastonul, 

— Natural, contele Palen i-a răspuns : „In acest 
caz, vă rog să dispuneţi să mi se înapoieze scrisorile 
de acreditare.“ „Cum adică să vi se înapoieze scri- 
sorile ? Asta-i egal cu o declaraţie de război!“ „Tot 
ce se poate... In orice caz, împăratul meu scrie că răs- 

punde el însuşi pentru consecințe...“ „Atunci, zice re- 
gele, dați-mi răgaz, să mă sfătuiesc cu miniştrii mei !“ 
Palen, se-nțelege, s-a referit din nou la ordinul în 
care se vorbea de douăzeci și patru de ore şi a răs- 
puns: „Mai pot aștepta douăzeci şi patru de ore, iar 
dacă răspunsul va fi și de data aceasta nefavorabil, 
plec !“ 

— Eh, și apoi ? Ce s-a întîmplat? 

— A fost convocat îndată consiliul de miniștri și 
peste vreo două ore a apărut o dispoziţie ca toate 
exemplarele tipărite ale piesei să fie confiscate, iar 
spectacolele respective să fie interzise... Impăratul fu- 
sese satisfăcut, iar Palen a rămas la postul său... lată 
ce se întîmpla acum cîţiva ani ! 

— Aşa da, aşa... zic şi eul... Iac-aşa trebuia să 
procedeze... să procedeze țarul nostru! — zise căpita- 
nul bătînd în podea cu bastonul, puternic tulburat și 
tremurînd din cap. 

— Minunat! — zise tărăgănat Varia, trecîndu-și 
cosița grea de pe umărul stîng pe cel drept. 

Buzele umede ale Oliei se împurpurară și mai viu, 
iar ochii i se făcură şi mai mari. 

— Dar asta nu-i încă totul! — continuă Debu. 

— Ah, ai povestit ceva foarte interesant, Ippolit 
Matveevici, iar eu am avut treabă și nu te-am auzit l— 
spuse Kapitolina Petrovna, intrînd zîmbiloare în odaie 
și așezîndu-se pe un taburet moale. 

— Am să vă povestesc îndată ceva tot atît de inte- 
resant ! — o împăcă Debu. — în opt sute patruzeci și 
patru, cineva scrisese piesa „Pavel I“ — cam în ace- 
laşi gen. Se prea poate să fi fost chiar același autor. 
De data aceasta, însă, era vorba nu de bunica țarului, 
ci de tatăl său... Autorul nu s-a sfiit să-i atribuie tot 
felul de trăsături negative și a redat şi scena uciderii 
lui, în palatul Mihailovski. Dacă piesa s-ar fi repre- 
zentat, ar fi fost desigur un nou succes de scandal. 
Acum, însă, Palen veghea să nu se mai întîmple așa 
ceva şi raportă el însuşi țarului că se pregăteşte mon- 
tarea unei astfel de piese. Împăratul nostru scrise re- 
gelui că dacă piesa se va juca, va trimite la Paris un 

milion de spectatori în mantale cenușii, care o vor 
fluiera ! 


— Bravo! — făcu entuziasmată Kapitolina Pe- 
trovna, bătînd din palmele-i moi, și ieși. 
— Așa da... așa da! — se agită căpitanul, învîrtin- 


du-și capul în toate felurile, apoi ridică bastonul şi 
puse iar o pecete zdravănă, încît zornăiră toate far- 
furioarele de pe etajeră. 

— Bineînţeles că după o astfel de scrisoare, piesa 
n-a .mai văzut lumina rampei, — urmă Debu. — Oare 
nu-i asta o putere mondială ? Să te amesteci în trebu- 
rile particulare şi strict interne ale unei alte mari 
puteri, iar marea putere să dea înapoi, îndată ce țarul 
nostru ameninţă cu război !... Dar campania din Un- 
garia ? Cine ştie ce s-ar fi întîmplat cu Austria, în 
acel an revoluționar o mie opt sute patruzeci şi nouă ? 
Cred mai degrabă că s-ar fi desmembrat în cîteva re- 
publici. Cine a înăbușit mișcarea ungurilor ? Se știe 
că ţarul nostru ! Puterea lui Franţ-losii s-a consolidat, 
după ce atîrnase doar într-un fir de păr, iar împăratul 
nostru a fost supranumit „jandarmul Europei“... Acum, 
după cîţiva ani, ce vedem ? Acum nu împăratul nostru 
este acela care scrie regelui Franţei, ci împăratul 
Franţei este cel care trimile ţarului nosiru faimoasa 
scrisoare din ianuarie invilîndu-l să se împace îndată 
cu Turcia, „căci, altfel — scrie el — Franţa și Anglia 
vor fi nevoite să încredinţeze forței armelor și sorților 
războiului rezolvarea a ceea ce s-ar fi putut rezolva 
prin rațiune“. Să scrii astfel ţarului nostru, înseamnă 
că nu te mai temi de el! Dar Franţ-losif ? 

— Un ticălos! — strigă cu hotărire căpitanul. — 
E... e un ticălos! 

— Uitînd că este stăpîn în Austria numai datorită 
țarului nostru, şi-a trimis armatele împotriva lui Gor- 
ceakov. Asta arată că nu se mai tem de nimic și dau 
dovadă de cea mai neagră nerecunoștinţă !... Se spune 
că ţarul îl iubea atît de mult pe acest Frant, încît du- 
cea cu el pretutindeni statueta lui! Ce i-a făcut însă, 
să nu se mai teamă ? lată întrebarea... 

Debu privi cercetător nu numai la Zarubin, ci și la 
Varia și chiar la Olia, care asculta foarte atentă. 

— Pentru că s-au. unit mai multe puteri! — răs- 
punse Varia, șovăitoare, frămîntînd cu degetele-i sub- 
țiri mica mantilă de dantele de pe piept. 

— Desigur! Pentru că ei sînt mulți, iar ruşii sînt 
singuri! — îşi dădu cu părerea și Olia. 

Tatăl lor privea însă întrebător la chiriaşul său şi 
tăcea. 

Debu vorbi ca şi cum ar fi gîndit cu glas tare: 

— Pe de o parte, se înţelege, fiindcă există o coa- 
liţie... Dar asta nu-i totul... Fapt este că au descoperit 
la noi nu numai un singur călcii al lui Achile. 

— Nu numai unul! Dar cîte anume? Două? — se 
răsti deodată furios căpitanul, aplecîndu-se spre el. 

— Nu, nici două ! Cred că ceva mai multe! — räs- 
punse liniștit chiriaşșul. — N-au ales ei Sevastopolul 
aşa de florile mărului. In primul rînd, Sevastopolul 
se află la o mare care mu îngheaţă, iar apoi nu există 
nici un drum pînă la el! 

— Cum nu există drum? — se miră Varia. 

— Vorbesc de drum de fier... Aliaţii au în mînă 
drumul cel mai comod și mai ieftin. Pînă să aduci pe 
jos în ajutorul armatei noastre — să zicem — cinci- 
zeci de mii de oameni, aliații pot să aducă o sută. 
Cred că toată socoteala lor s-a bazat numai pe asta! 

— Ce spui, Ippolit Matveevici! Nu cumva crezi că 
vor cuceri Sevastopolul ? — se neliniști Kapitolina 
Petrovna, care apăruse din nou. 

— Ba, eu cred că poate să se întîmple şi mai rău! 
— răspunse Debu, ridicîndu-și repede privirile spre 
ea, dar le cobori îndată, la vederea chipului buimac 
al acestei femei cu inimă atît de bună și atît de prie- 
ienoasă totdeauna. — Vedeţi, — urmă el, — chiar 
acum, în a doua jumătate a secolului al XIX-lea, Ru- 
sia continuă încă să rămînă o țară a iobăgiei. E drept 
că împăratul mostru a vrut, într-o vreme, să-i eli- 
bereze pe ţărani și, după cum se știe, a fost convocată 
în acest scop și o consfătuire specială a Consiliului de 
Stat, la care ţarul a ţinut personal un discurs; to- 
tuși, pînă la urmă n-a ieşit nimic, căci s-a împotrivit 

înalta nobilime, în frunte cu comandantul nostru, prin- 
tul Menșikov, un feudal înrăit, pentru că stăpînește 
aproape zece mii de țărani. Calea ferată și iobăgia 
— recunoaşteţi și dumneavoastră — nu se împacă una 
cu alta... Pe de altă parte, dacă dușmanii n-au putut 
pătrunde mai adînc în Rusia, asta se datoreşte tocmai 
lipsei de drumuri. În proclamația sa, țarul amintește 
de anul 1812, dar şi francezii îl țin desigur minte şi 
nu cred că se vor aventura în interiorul țării. Ce rost 
ar avea să se îndepărteze de mare, adică de flota lor, 
și să pătrundă fie chiar și în interiorul Crimeei — ca 
să nu mai vorbim de interiorul Rusiei — odată ce au 
o artilerie mult mai bună ca a noastră, după cum se 
știe | Părerea mea este că pentru aliați n-ar avea nici 
un sens să se grăbească să ocupe chiar Sevastopolul. 
Pentru ce s-o facă ? 

— Cum pentru ce, odată ce războiul a fost dezlăn- 
țuit pentru Sevastopol? — exclamă Varia, părînd 
oarecum supărată pe Debu că preţuiește atît de puţin 
orașul ei natal. 

Tuspatru Zarubinii se priviră nedumeriţi, iar Debu 
urmă liniştit: 

— Am impresia că Sevastopolul va fi pur și simplu 
locul unui duel de artilerie. Aliaţii ne-au provocat la 
un duel de artilerie și pentru asta și-au ales fortă- 
reața noastră, care este cel mai mare arsenal din su- 
dul Rusiei. Nu s-au dus la Odesa, după cum își în- 
chipuiau mulţi dintre ai noştri. Au venit aici unde 
sîntem mai bine înarmaţi ca oriunde, și bănuiesc că 
singurul lor ţel este să sugrume uzinele noastre de 
tunuri cu uzinele lor. Uzina noastră de tunuri,.cea 
mai apropiată de Sevastopol, este cea din Lugansk, 
dar e mult mai greu să aduci de acolo tunuri şi pro- 
iectile decît le-ai aduce din Anglia, pe mare. În afară 
de asta, în comparaţie cu uzinele de tunuri engleze 
și franceze, uzina aceasta este foarte proastă. 

-— Ce... ce tot îndrugă omul acesta...? — întrebă 
încet Zarubin pe soția sa, palid la faţă, arălînd cu 
măciulia bastonului spre Debu. 

Femeia se apropie de el și îi puse mîna pe ceafă, 
şoptind : 
— Nu te mai enerva, Vanea, că are să-ţi facă răul 


Debu se întoarse spre Varia și continuă, netul- 
burat : 


— Hai sä admitem că aliații ajung la Sevastopol. 
Fireşte, vor fi primiți cu salve de artilerie... Aşa în- 
cepe acest duel! Să mai admitem că peste o lună, în 
urma acestui duel, vor cuceri Sevastopolul. Ar avea 
vreun sens să pätrundă mai departe în Crimeea ? Ho- 
tărît, nici unul! Cel mai convenabil lucru pentru ei 
ar fi să se întărească aici şi să aştepte ca diviziile 
rusești să vină ca să recucerească fortăreața, pentru a 
le demonstra din nou superioritatea uzinelor lor de 
tunuri și a inginerilor lor. 

— ăsta-i francez ! Da! — strigă Zarubin, schimo- 
nosit, izbind furios cu bastonul în podea. — Dumneata 
eşti francez, şi de aceea, dumneata... Cum îndrăzneşti 
să vorbeşti astfel ? Hai ?... Cum îndrăzneşti ? 

Se ridică în picioare, gheboşat, sprijinindu-se cu 
tot trupul în baston. 

Debu se repezi spre el: 

— Linișteşte-te, Ivan Ilici | Liniștește-te, pentru nu- 
mele lui dumnezeu! Eu nu fac decît să judec din 
punctul de vedere al aliaților... Adică, încerce să gă- 
sesc punctul lor de vedere şi atîta tot! Sînt francez 
și catolic, dar prin cetățenie sînt tot atît de rus ca și 
dumneata. 

— N-ai dreptul |! Dumneata... dumneata ești sub- 
ofiţer. Asta-i! Dumnea-ta n-ai dreptul să judeci! — 
ţipă Zarubin, înroșindu-se și zvîcnind din cap. 

— Trebuie să judec, deși sint militar! — răspunse 
Debu împăciuitor căpitanului și Kapitolinei Petrovna. 
— Vă vorbesc astfel ca să vă conving să plecaţi cit 
mai repede de aici, căci m-ar durea dacă vreunul dintre 
dumneavoastră ar pieri! Mă înţelegeţi ? Aş suferi 
mult ! De aceea vă vorbesc... 

— Bine, dar prințul a plecat ca să-i înfrunte pe 
aliaţi, să nu-i lase să ajungă la Sevastopol... Şi nu-i 

va lăsa! — exclamă Kapitolina Petrovna, mai mult 
întrebînd decît convinsă de ceea ce spunea. 

— Să credem acest lucru, să ne facem iluzii... cînd 
nimeni nu mai speră în așa ceva și întăresc Sevasto- 
polul cum se pricep şi cum pot! Dar nu înţeleg ce vă 
împiedică să plecați măcar pentru cîtva timp! 

— Incotro să plecăm din casa noastră ? — întrebă 
căpităneasa cu glas jalnic. — Noi nu avem nici o mo- 
şile, iar casa mi-a rămas moștenire de la mama... 
Copiii s-au născut aici! adăugă ea arătind cu capul 
spre Olia, și deodată lacrimile îi umplură ochii, ros- 
togolindu-se ca niște boabe pe obrajii ei plini şi ne- 
tezi. a 

Olia se apropie de ea și o sărută pe bărbie, în timp 
ce Varia se întoarse spre fereastră, rotindu-şi cosițele 
peste umerii ei rotunzi. Zarubin, îmbrăcat într-un ves- 
ton vechi de marinar — pentru că vremea era rece — 
se mai uita încă furios la Debu, cînd fiul său Vitea, 
un băiat de cincisprezece ani — iuncher la marină — 
intră gîftind. Fără să-și scoată bereta albă cu pan- 
plici, strigă, cu un glas în schimbare: 

— Mamă, Suslovii pleacă! I-am văzut adineauri ! 

— Incotro pleacă ? — întrebă Varia. 

— Nu ştiu! Se spune că se mai poate trece încă... 
„„Gromonoseţ“ şi cu „Hersones“ au ieșit dincolo de 
geamanduri şi se află acum în larg... „Bessarabia“ 
la fel! 

Toată familia Zarubin cunoştea aceste trei vase cu 
aburi din flota militară, iar faptul că se încumetaseră 
să iasă din goli era un semn liniștitor. 

Tot atît de tulburat, băiatul urmă: 

— Să vedeţi ce este pe străzi! Ceva nemaipo- 
menit... Peste tot se sapă tranșee! Chiar și în piața 
Teatrului ! 

-— Şi în piața Teatrului? Trebuie să mă duc să 
văd... Apoi, am să trec pe la batalion ! — spuse Debu, 
îndreptîndu-se spre ușă. La ieşire, adăugă: — Ei, 
vezi, Kapitolina Petrovna ? Suslovii au plecat, şi lor 
le venea mai greu s-o facă... Hai, faceţi-vă bagajele, 
cit mai este timp! Odată ce trebuie să fugiți, fugiți ! 

Goljui Sudic împărțea Sevastopolul în două părți 
inegale. Intr-o parte, mai aproape de ruinele Her- 
sonesului — îngropate în pămînt — era situat ora- 
şul propriu-zis, străbătut de străzi destul de regulate, 
iar în cealaltă parte erau cazărmile marinei și portul 
cu complicata lui întocmire, cu ateliere și docuri, ce 
se întindeau spre micul golf, care forma rada Kora- 
belnaia. În vecinătatea radei Korabelnaia şi a docuri- 
lor, locuiau foști căpitani de vase comerciale şi şefi de 
echipaje, care clădiseră cartierul Korabelnaia, alcă- 
tuit din cîteva străzi. In apropiere, se aflau — într-o 
parte — clădirile solide, cu etaj, ale Spitalului ma- 
rinei, construite din piatră albă care se scotea chiar 
de lîngă Sevastopol, iar în cealaltă parte se zărea 
colina Malahov, pe care se afla un bastion cu cinci 
tunuri. Cele două părţi ale Sevastopolului erau în legă- 
tură permanentă și vie, iar șalupele departamentulu: 
nava! jorioteau neîncetat de la un mal la altul. 

Partea de Nord, care se întindea dincolo de Rada 
Mare, era aproape pustie. Ea nu atrăgea locuitori şi 
nici atenția comandantului fortăreței. Acolo se găseau 
doar cîteva forturi, care păzeau intrarea în Rada Mare, 
dintre care unul fusese construit cu aprobarea lui 
Menșikov — încă de pe vremea amiralului Lazarev 
— de locotenentul de artilerie în retragere Volohov, 
pe socoteala sa. Fortul acesta, care privea spre mare, 
se numea Bastionul Volohov. 

Nu s-au mai găsit însă și alți locotenenţi de arti- 
lerie în retragere, care să construiască un brîu, cît 
de slab, de fortificaţii, în Partea de Nord, pe o dis- 
tanță de şapte verste, între Bastionul Volohov şi ca- 
pătul Radei Mari... Ce e drept, se proiectase acolo o 
linie de forturi, dar de mult — cu vreo douăzeci de 
ani în urmă — şi numai pe hartă. 

leşind de la Zarubini, Debu observă cu uimire niște 
cai de artilerie puternici și negri, care trăgeau cîteva 
tunuri în direcția Cheiului Imperial, de unde nu pu- 
teau fi duse decît în Partea de Nord. Ţăcănitul greoi 

al potcoavelor izbind piatra netedă şi huruitul roților 
uriaşe, verzi şi cu șine groase de fier — ce săltau pe 
drum — umpleau strada de vuiet. Femei curioase 
apăreau la ferestre, dînd la o parte perdelele și ghive- 
cele de flori. 

Alături de ultimul tun, mergea călare ștabs-căpi- 
tanul!) de artilerie Kuștalov. Debu îl cunoştea. Îşi 
ridică pălăria şi îi strigă : 

— Încotro ? Spre Partea de Nord? 

— Ne întărim, pentru orice eventualitate! — răs- 
punse Kuștalovy, trecînd pe lîngă el și ducînd mîna 
pîlnie la gură, ca Debu să-l poată auzi prin huruitul 
tunurilor. 

In direcția opusă, de bunăseamă spre șoseaua Sim- 
feropolului, mergea o haraba lungă, la care erau în- 
hămaţi o pereche de căluți mărunțţei, ţărăneşti. Căru- 
țaşul păşea alături, ţinînd într-o mînă hăţurile, iar 
în cealaltă biciul. In harabaua supraîncărcată, cu tot 
felul de lucruri casnice, şedea foarte ţanţoșă o femeie 
în vîrstă, cu un şal gros de lină — vreo menajeră 
sau dădacă — iar alături de ea, un soldat cu pece- 
tea neştearsă de ordonanţă pe fața-i lată, sătulă și 
ciupită de vărsat. Pe deasupra celorlalte lucruri, era 
un mic fotoliu din împletitură galbenă, de copil, fără 
de care fericita familie — care părăsise pesemne din 
timp orașul condamnat — nu se putea lipsi la Sim- 
feropol sau la Nikolaev. 

Un subofițer, a cărui conștiinciozitate se vădea în 
toată înfăţişarea lui, conducea undeva un grup de 
muncitori cu tîrnăcoape și cu cazmale pe umăr. Mun- 
citorii purtau șorțuri, şi cizme cu carîmbii largi. Ẹor- 
țurile și cizmele erau stropite cu var. Chipurile lor 
nu erau atît de prăfuite, cît vădit nemulțumite. Tre- 
cînd prin faţa unui civil cu pălărie și privindu-l cu 
coada ochiului, subofițerul le spuse: 

— Acum, nu mai e vremea să ridici case noi ! Tre- 


1) Ștabs-căpitan — în armala țaristă, grad ofițeresc în infan- 
terie, artilerie şi geniu, echivalent cu locotenent major. (N. rid. 
rom.) 

buie să îngrijeşti de alea vechi, să nu le dărime ina- 
micul... 

Debu înțelese că zidarii fuseseră luaţi din ordinul 
cuiva de la vreo construcţie, ca să sape tranșee. 

Cîţiva oameni bărboși, oacheşi și nădușiți — gesti- 
culînd însuileţit și vorbind tare, într-o limbă necu- 
noscută lui Debu — ieşiră dintr-o ulicioară drept în 
fața lui, iar unul dintre ei i se adresă cu glas piți- 
găiat: 

— Domnuli ! Ma spune, domnuli, pe seful țel mare, 
cum gasimo, ha ? 

— Dar voi... ce fel de oameni sînteți? — întrebă 
Debu. 

— Omini ? — făcu cel ce vorbise înainte, aruncînd 
o privire iute şi întrebătoare celorlalţi care erau cu el, 
apoi răspunse, proptindu-și degetul cel mare în piept: 
— Noi nu sintem omini, bre, noi sintemo greţi din 
Kadikioi. 

— Aha, sînteţi greci? Eu credeam că sînteţi ţigani... 
Și pentru ce v-aţi bătut picioarele pînă aici > 

— Noi nu batuto piţioarele, bre, noi am sosito pi 
calo, calare ! — răspunse grecul cu şi mai multă dem- 
nitate. 

Cu încetul, se prinseră în vorbă. Din cele ce spu- 
neau, se putea înțelege că aceşti greci din Kadiîkioi 
veniseră să afle ce trebuie să facă, în general, toți 
grecii din Kadikioi şi din Balaklava, dacă dușmanul 
se va apropia de ei... Să rămînă în Balaklava lor, sau 
poate ar fi mai puţin primejdios să se mute cu fami- 
liile și cu tot avutul lor aici, la Sevastopol. 

Chestiunea era, desigur, importantă şi Debu le ex- 
plică îndelung și amănunţit cum să ajungă la palatul 
Ekaterininski, unde vor putea să întrebe cine luase 
comanda în fortăreață, acum, după plecarea lui Men- 
șikov spre Alma. 

Mergând mai departe, spre piaţa Teatrului, Debu 
văzu în capătul celălalt, la ieşirea din oraş, că se 
săpau într-adevăr tranșee, așa cum spusese Vitea Za- 
rubin. Aici însă, lucrau numai nişte femei, ceea ce 
Vitea nu spusese. Spre deosebire de zidari, ele mun- 
ceau vesele, rîzînd cu hohote, dată fiind noutatea lu- 


88 


crului pe care îl făceau. Doi soldaţi din geniu, mai în 
vîrstă, supravegheau munca, căutînd să le mai domo- 
lească veselia prin strigăte. 

Debu ar fi vrut să se apropie mai mult de veselele 
săpătoare, dar tocmai atunci apăru în piață o com- 
panie dintr-un batalion de marină, mărșăluind în bă- 
taia tobei, cu ţevile armelor și cu baionetele scînteind 
în soare. Comandantul companiei, un locotenent care 
mergea în frunte călcînd apăsat în ritmul tobei, se 
întoarse deodată şi, făcînd cîţiva pași de-a-ndaratele, 
comandă pe piciorul drept, strigînd să-şi spargă piep- 
tul : 

— Compa-niee... stai | 

Compania mai făcu un pas, izbind pămîntul din răs- 
puteri, şi se opri încremenită. Toba amuțţi. 

Marinarii, aliniaţi în rînduri, cu piepturile boltite, 
puternice, și cu cefele vînjoase, i se părură lui Debu, 
în comparație cu o companie de infanterie, ca o fortă- 
reaţă de neînvins. Deodată, dîndu-se puţin la o parte, 
militărosul locotenent strigă răsunător : 

— Asupra inamicului care fu-geee... Plutonul întîi 
în genunchi, al doilea în picioare... restul pe intervale... 
compa-a-a-nie... 

Matrozii, unii în genunchi, alții în picioare, iar alţii 
trecînd în dreapta și în stînga, pe intervale, ochiră în 
direcţia lui Debu. Acesta, cu o veche, dar stăruitoare 
şi nebiruită strîngere de inimă, aștepta să răsune co- 
manda : „Foc 1“ 

Aşteptase odată comanda aceasta, stînd pe eșalod, 
în piața Semionovski din Petersburg, și de atunci, de 
cîle ori auzea acel strident „compa-a-nie“, după care 
trebuia să urmeze, scurt ca o împuşcătură înspăimiîn- 
tătoare, comanda: „Foc!“ — un sentiment neplăcut 
punea stăpînire pe el. 

Atunci pe eşafod se aflau douăzeci de oameni, care 
cutezaseră să citească pe utopiştii Fourier, Saint-Si- 
mon, Cabet și alţii, iar apoi să discute cele citite. 
Crima lor cea mai mare, însă, după părerea comisiei 
de instrucţie și a completului de judecată — alcătuit 
din cîțiva generali — era că au îndrăznit să citească 
cu glas tare vestita scrisoare a lui Bielinski către 

Gogol, în legătură cu „„Corespondența cu prietenii“ 
Cu această ocazie, se descoperise o crimă şi mai 
mare : scrisoarea fusese dată şi unora dintre cunoştin- 
tele lor, pentru a fi transcrisă. 

Cei douăzeci se întîlneau de obicei la Butașevici- 
Petrașevski, funcționar la Ministerul de externe, tînăr 
ca și ei şi cunoscut, în primul rînd, prin faptul că 
purta în mod ostentativ barbă și pălărie cu boruri 
mari, strict interzise funcționarilor şi nobililor, fiind 
socotite pe vremea aceea un indiciu evident de spirit 
liber-cugetător şi chiar răzvrătit. Ei nu ştiau că exista 
un ordin secret de sus, ca aceste ciudățenii ale lui 
Petrașevski, să fie trecute cu vederea pentru anumite 
scopuri. 

Printre musafirii care se întruneau în fiecare vineri 
la Petraşevski, veneau adesea ofițeri tineri din gardă, 
nobili care nu erau în armată, literați, ca Palm, 
Durov, Pleşceev, Saltîkov- -Șcedrin, Dostoievski — ai 
cărui „Oameni sărmani“ îi entuziasimau pe cititori — 
în sfîrşit, şi orăşeni culļi, ca un oarecare Şapoşnikov. 

Debu îşi amintea cum citise scrisoarea lui Bielinski, 
cu glasul său minunat și adînc tulburător, locotenen- 
tul de geniu în retragere Dostoievski, un om slăbuţ, 
mărunţel şi cu o înfăţişare bolnăvicioasă, care părea 
urît cînd tăcea, dar care devenea totdeauna fermecător 
în discuţie. 

După lectură, discutaseră cu toții despre iobăgie, 
acel jug rușinos pus pe umerii poporului. 

Pe atunci erau vremuri pline de neliniște, nu numai 
peniru Nicolae, care se temea veșnic de revoluție; 
„Stafia comunismului cutreiera prin Europa“, iar re-. 
voluţiile izbucneau una după alta, ba la Paris, răs- 
turnîndu-l pe Ludovic-Filip şi instaurînd guvernul pro- 
vizoriu, ba la Viena, ba în Italia — la Neapole, la 
Florenţa şi la Milano — cînd lumea auzi pentru întîia 
dată de numele lui Garibaldi și al lui Mazzini. Marx 
și Engels, creatorii celei mai revoluţionare învățături, 
erau cunoscuţi în cercuri tot mai largi. 

Pentru a înăbuși mişcarea de eliberare din Ungaria, 
Nicolae trimise atunci în ajutorul lui Franț-losif o ar- 

mată de peste o sută de mii de oameni, sub comanda 
dui Paskevici. 

Cu atît mai aspru, deci, se purtară cu cei care — în 
„vinerile“ petrecute la Petrașevski — chemau parcă 
„stafia comunismului“ în Rusia. 

Aproape toţi cei care participaseră la „vinerile“ ace- 
lea fuseseră arestaţi într-o noapte de aprilie şi, pînă 
la judecată, stătuseră opt luni închişi în fortăreață, în 
celule izolate. 

Locotenentul de gardă Grigoriev, studentul Katenev 
— în vîrstă de nouăsprezece ani — şi fratele lui Debu, 
Konstantin — funcţionar în acelaşi departament cu el 
— nu rezistară regimului de izolare și ajunseră la un 
dezechilibru mintal. 

La auzul comenzii locotenentului, în mintea lui 
Debu reînvie fulgerător ziua de 22 decembrie 1849, 
cînd fuseseră scoşi în zori din celule, îmbrăcați cu 
hainele lor, şi duşi din curtea închisorii... Fuseseră 
urcați în dube, care au pornit, înconjurate de jandarmi 
călări, cu săbiile scoase din teacă. Era ger și prin 
ferestruicile acoperite de promoroacă nu se vedea 
nimic. Împreună cu ei mergea și un soldat de pază. 
Debu îl întrebă : „Încotro ne duceţi ?* Soldatul răs- 
punse misterios : „Am ordin să nu spun!“ Debu în- 
cepu să frece geamul cu degetele ca să poată vedea 
măcar în ce direcție merg. Soldatul însă strigă : „Ce, 
vreţi să mă omoare în bătăi din pricina voastră ?“ 

In sfîrşit, dubele se opriră... Sosiseră! Atunci ci- 
neva le strigă: „Poftiţi afară!“ Şi au ieșit cu toții. 
Priviră de jur împrejur şi recunoscură piața Semio- 
novski. 

Pe zăpada bătătorită, albăstruie și scîrțiitoare, se 
înălța o podină lungă, clădită din scînduri noi, aco- 
perită în grabă cu percal negru, iar în ambele părți, 
două scăriţe și stîlpi pe margini : un eşafod. Se uitară 
unul la altul, necrezindu-şi ochilor... Ce rost avea eșa- 
fodul ? Ce aşteptau, mai la o parte, acei soldaţi cu 
arms, un regiment întreg cu toţi ofițerii? Pentru ce, 
alaturi de ofiţeri, stătea călare oberpolițmaistrul Pe- 
lersburgului, Galahov, în manta de general, şi un preot 


91 


roşcovan, înfofolit în şubă şi cu căciulă de blană cu 
fund de catifea neagră ? 

Deţinuţii se uitau unul la altul şi aproape că nú 
se recunoșteau. În opt luni, cît stătuseră închiși, le 
crescuse barba şi toţi, pînă şi uriașul Speșnev, erau 
galbeni și slabi. 

Avuseseră convingerea că vor fi aduşi din -nou la 
tribunal, unde li se va citi sentința — ușoară, desigur 
— şi deodată această atmosferă solemnă, funebră... 
De ce? | 

Careva dintre ei observă o sanie care stătea la o 
parte, încărcată pînă sus, și acoperită cu ceva roșcat. 
„Coşciugele noastre acoperite cu rogojini!“ spuse 
atunci Durov şi toţi îl crezură, deși — cum s-a con- 
statat ulterior — în sanie era îmbrăcămintea lor de 
pușcăriașşi. 

Li s-a interzis să mai vorbească... „Oamenii s-au 
adunat aici pentru treabă !“ îi lămuri grav generalul 
Galahov şi le ordonă să se urce pe eşafod. Fură aşe- 
zaţi lîngă stîlpi, cu feţele întoarse — nouă inşi de o 
parte, unsprezece de cealaltă parte — iar pe eșafod 
se cățără acelaşi grefier care notase declaraţiile lor 
la judecată, un funcţionar militar neamţ, lung şi slab. 

— Descope-e-riţi, — strigă Galahov, 

Fără grabă, scoțindu-și mînușa dintr-o mînă şi ți- 
nînd hîrtia aproape de ochii miopi, grefierul citi sen- 
tinţa cu glas puternic și sec. Ea se termina cu urmă- 
toarele cuvinte:  „Condamnaţi la moarte prin îm- 
pușcare“. 

Cei douăzeci de oameni de pe eșafod nici n-apucară 
să schimbe între ei priviri uluite, că grefierul cobori 
în grabă, iar în locul lui se urcă preotul, scoțînd cu 
mîna stingă, din buzunarul şubei, o cruce mică de 
argint. Simţea probabil că îi e cam frig la cap — chel 
cum era, după ce își scosese căciula călduroasă — 
cînd răsună din nou comanda lui Galahov, adresată 
celor douăzeci de condamnaţi, care, între timp se aco- 
periseră : 

— Descoperiţi-vă ! 

Nu toți înțeleseseră comanda, dar luindu-se după ofi- 
teri — locotenenţii de gardă Palm, Mombelli, Gri- 

goriev — își scoaseră pe rînd, care pălăria, care că- 
ciula... | 

Papa cercetă cu privirea grăbită pe cîțiva dintre ei 
și spuse cîntător : 

— Fiilor! Pocăinţa sinceră înaintea morții mîn- 
tuieşte sufletul... 

Probabil că avea de gînd să rostească o mică pre- 
dică despre folosul spovedaniei, dar Debu observă că 
Petraşevski — care stătea faţă în faţă cu el — zîm- 
beşte batjocoritor pe sub mustăţile-i late și se uită 
pe sub sprîncene la preot, care se mulţumi doar să 
mormăie : 

— Vă rog să veniţi la spovedanie pe rînd, fără să 
vă înghesuiți ! 

Înafară de Şapoșnikov, nimeni nu se apropie de el. 
Spovedania nu ținu mult şi Șapoşnikov trecu la loc. 
Preotul aşteptă puţin, se uită înapoi spre generalul 
Galahov, apoi îi întrebă încet: 

— Poate că n-are să fie împotriva convingerilor 
voastre să sărutaţi crucea ? 

Atunci literatul Durov, un om foarte religios, cu 
tot fourierismul său, păşi spre el și-l întrebă de ce 
nu împărtășește pe condamnatul care se spovedise 
adineauri, dar popa, fără să-i răspundă, îi vîrî crucea 
sub nas. 

Punîndu-şi căciula şi vîrînd crucea în buzunar, popa 
coborî de pe podină, după care, dintr-o parte și din 
alta, urcară în fugă cîţiva soldaţi cu frînghii, cu saci 
şi cu cîteva săbii. 

Comandantul companiei rosti solemn „Se degra- 
dează...“ şi îrînse, pe rînd, deasupra capului fiecărui 
ofițer, săbiile pilite mai dinainte. Soldaţii legară re- 
pede de stîlpi pe Petrașevski, pe Grigoriev şi pe 
Mombelli şi puseră tuturor cîte un sac gros pe cap... 
Apoi răsună comanda aceea mîrșavă, sonoră în aerul 
geros, a comandantului de companie : 
| „= Plu-to-on... asupra criminalilor împotriva statu- 
ui... 

Dar după această comandă, se lăsă deodată o li- 
nişte lungă. Debu îşi aduse aminte că număra în gînd 
“hpele : una... două... trei... patru... 

Nu-i venea în minte cu nici un chip, de la cine ar 
fi dorit să-și ia rămas bun, măcar în gînd, înainte de 
moarte... Parcă nu-i mai rămăsese în minte nimic, 
totul era un hău, şi în acest hău negru îulgerau, că- 
zînd, clipele. 

Numără astfel zece, douăzeci, în sfîrşit treizeci, tol 
aşteptînd ultimul cuvînt din viaţa lui, un cuvînt scurt, 
dar atît de uriaş ca tîlce — „Foc!“ — după care vor 
urma detunăturile salvei şi trupul îi va îi străpuns de 
gloanţe, ca de nişte sulițe de foc... 

Deodată, în locul groaznicei comenzi, toboșarul 
companiei bătu „încetarea“ şi răsună o altă comandă, 
o comandă pașnică : 

— La picior... arm! 

Armele duse de la ochi „la picior“ printr-o mînuire 
complicată, țăcăniră uniform și aceeași soldaţi din 
escortă, care le trăseseră sacii peste cap, se repeziră 
să li-i scoată şi să dezlege pe condamnații legați de 
stîlpi. 

Debu își aminti cu cîtă ură îl privise el pe ober- 
polițmaistru, pe generalul acela cu înfățișare impună- 
toare, care condusese tot ceremonialul acesta mîrşav, 
atunci cînd anunţase că împăratul îi „graţiase atot- 
milostiv“ şi le „dăruia viața“... pentru a-i zvîrli care 
încotro, îie la ocnă pe viață — ca pe Petraşevski — 
fie pe patru ani — ca pe Dostoievski — fie la deta- 
Şamente de deţinuţi — ca pe Debu însuşi — la Chilia 
pe Dunăre, iar apoi la Sevastopol, la batalionul mi- 
litar de lucru... 

Privirea aceasta plină de ură nu era adresată 
atît generalului Galahov, care executase cum se pri- 
cepusa ceea ce i se poruncise, cît mai ales aceluia 
care dăduse această poruncă. 

Grigoriev, trecut prin groaza morţii, era palid, tre- 
mura din tot trupul și-i clănțăneau dinţii, bolborosind 
vorbe fără şir. Innebunise... 

Mai tîrziu, Debu află că ţarul ştia de „vinerile“ de 
la Petraşevski încă de la începutul lui 1848, dar tri- 
mitea numai spioni și aștepta ca petraşevskiştii — 
ca nişte noi decembrişti — să iasă în stradă. Petra- 
şevskiştii nu ieşiră în stradă, vremea era însă tulbure 

și ţarul dădu ordin ca ei să fie arestaţi. Urmări per- 
sonal desfăşurarea procesului, citi toate declaraţiile și 
revizui el însuși sentinţa tribunalului, compus din 
generali, reducînd unora. sau mărind altora termenul 
pedepsei, 

Debu se cutremură la aceste amintiri şi ocoli pe 
departe compania de matrozi. Vrînd să se îndrepte, 
spre cazărmile batalionului său și ajungînd în drep- 
tul grupului de femei, care munceau atit de voinicește 
şi cu alîta veselie, auzi că-l strigă cineva cu glas tare 
şi puțin cam răgușşit: 

— Hei, domnişorule! Ce tot baţi străzile de poinană 
şi-ţi pierzi vremea fără rost? Vin colea, cu noi, fe- 
tele, să sapi pămîntul pentru tunuri ! 

La chemarea aceasia ştrengărească, celelalte răs- 
punseră printr-un hohot de rîs şi Debu înțelese că 
erau fetele acelea vesele, dintre care foarte multe lo- 
cuiau pe acolo, lîngă piaţa Teatrului, la ieşirea din 
oraş. 

Uitîndu-se mai bine, văzu un comisar de poliţie, 
care se îngrijea de ordine, deoarece toate fetele de 
acest soi erau pe atunci sub controlul poliţiei. 

Peste cîteva zile, Debu află că acolo, în spatele 
parapctului ridicat de aceste fete, fusese instalată o 
baterie de tunuri grele, numită cu gingăşie „Bateria 
fetelor“. 

Dincolo de piaţa Teatrului, pe malul Golfului Sudic, 
se deschisese un bulevard, pe care se puteau plimba 
chiar soldații şi matrozii, în timp ce accesul pe bule- 
vardui Primorski le era strict interzis. Trecînd pe 
acest bulevard abia început, unde aleile învecinate 
crau măturate numai în ajunul sărbătorilor mari, 
Debu văzu, la dreapta, o altă mulţime de oameni care 
lucra ; de data asta, însă, nu erau fete. Erau oameni 
din așa-numitele batalioane de lucru ale portului, care 
iuseseră scoși de la munca lor obişnuită şi trimişi 
aici, în urma unui ordin strict al cuiva. 

Debu își amintea că pe locul unde se lucra acum, 
se afla în aprilie o vie îngrădită, cu un zid scund de 
piatră, iar în vie se ridica căsuţa paznicului. Soldaţii 
sipaseră aici tranșee și adăposturi, pe care le acope- 

riseră cu bîrne, aşternînd pe deasupra pămînt şi ni- 
sip. Locul acesta căpătase numele de „Bastionul 
patru“. 

Acum văzu însă că și bulevardul era însemnat cu 
țăruşi şi cu jaloane; ici-colo zăceau copaci tineri, 
tăiați de curînd, iar printre cioturile lor fusese trasată 
linia cotită a viitoarelor redute. 

Goliul, unde în ultima vreme stăteau de obicei ne- 
clintite bricurile „Tezeu“, „Argonaut“, corveta „An- 
dromaka“ şi altele, clocotea acum de muncă. Pe vasele 
acestea, matrozii foiau ca furnicile, strigînd într-un 
singur glas: „Hai, odată... He-ei... rup !“ Pe pasarele, 
improvizate din bîrne şi din scînduri groase, erau des- 
cărcate tunurile de pe vasele mici, care nu mai puteau 
prezenta vreo importanţă în luptă, iar pe țărm le aṣ- 
teptau atelaje de artilerie, ca să le transporte pe po- 
ziţii. 

Ceea ce însă îl miră mai mult pe Debu, atunci cînd 
ajunse la capătul golfului, era activitatea febrilă a de- 
ținuţilor de la Comandamentul marinei, a căror în- 
chisoare plutitoare — şlepul „Ifigenia“ — era an- 
corat alături, în golf. 

Deţinuţii, care Iînceziseră de atîta nemișcare, mun- 
ceau cu sîrg, glumind şi rîzînd, la fel ca ṣi fetele din 
piață. Desfăceau o împrejmuire de piatră din jurul 
unui lot de pămînt, aflat mai la o parte, cărînd pie- 
trele pe tărgi, pe drumul care ducea de la Sevastopol 
la Simferopol. Unii dintre ei săpau pămîntul, pe care 
îl cărau cu roabele la locul unde bolovanii erau în- 
șiruiți într-un rînd lung, lăsînd din drumul larg nu- 
mai o fîşie îngustă la mijloc, pentru două căruţe. 

Căutîndu-l din ochi pe gardian, Debu se apropie de 
el şi-l întrebă nedumerit : 

— Ce faceţi aici ? l 

Gardianul, mustăcios şi încruntat, îl măsură ne- 
mulțumit din cap pînă în picioare şi îi răspunse, fără 
nici o urmă de respect: 

— Iaca, vezi și dumneata... Baricade ! 

— De văzut, am văzut eu, stimabile, dar mi-era 
greu să-mi închipui că puşcăriașii au să se apuce să 
ridice baricade! — zîmbi Debu. 

Rămase o clipă pe loc, căutînd să-şi lămurească ce 
rost aveau aceste baricade şi dacă ele puteau opri un 
timp mai îndelungat o armată înzestrată din belșug 
cu artilerie, dar gardianul — întorcînd capul — îi 
spuse deodată, grăbit: 

— Treci înainte, domnule, aici n-au dreptul să stea 
cei liberi !... lată, vine amiralul! Ia-o înainte! 

Depărtîndu-se de baricadele ce se construiau, Debu 
îşi aruncă privirea înapoi și zări un grup de călăreţi 
— vreo cincisprezece oameni — iar printre ei îl re- 
cunoscu pe amiralul Kornilov. Acesta venea dinspre 
mahalaua Korabelnaia și colina Malahov, însoțit de 
toți ofițerii comandamentului său, şi arăta ceva energic 
cu mîna în aer, pesemne linia noilor tranşee ce tre- 
buiau săpate fără întirziere. 

Debu îşi dădu seama de unde porneau toate ordi- 
nele cu privire la apărarea orașului, acum cînd Men- 
şikov aştepta răbdător pe Alma trupele inamice ; cine 
dispusese să se ridice de urgenţă tunurile de pe bricu- 
rile și de pe corvetele inactive şi să se scoată chiar 
şi prostituatele la săparea tranşeelor. 

Pentru prima dată, abia acum, se simți parcă ru- 
șinat de paltonul şi de pălăria lui civilă şi îl cuprinse 
dorința de a căpăta cît mai grabnic înfăţişarea de 
soldat, chiar dacă poliţaii nu-l vor mai lăsa să se 
plimbe pe aristocraticul bulevard Primorski. 

În sfîrşit, ajungînd la cancelaria batalionului de 
lucru, Debu găsi acolo numai pe cunoscutul lui, loco- 
tenentul Smirnițki, aghiotantul comandantului de ba- 
talion. 

— Ei, iată că s-au dus frumoasele zile de la Aran- 
juez 1) ! — îi strigă vesel locotenentul, fericitul pose- 
sor al unei figuri capabile să fie foarte servilă și res- 
pectuoasă faţă de superiori, foarte impunătoare faţă 
de furierii și de muzicanţii din subordinea sa, visător- 
extaziată faţă de femei și bonom-nepăsătoare faţă de 
camarazii lui de regiment. 


1) Aranjuez — reşedinţa de vară a regilor spanioli. (N. 
red. ruse.) 

7 Epopeea Sevastopolului, vol. 1 


— Da, trebuie să ne apucăm scrios de lucru! — 
răspunse Debu, așezîndu-se lîngă masa aghiotantu- 
lui, __ 

— Binevoieşte ca din clipa asta să adaogi: „bla- 


gorodnicia voastră“, — observă cu ironie impercepti- 
bilă locotenentul. — Afară de asta, trebuie să mai ci- 


teşti „Carnetul recrutului“, că altfel vei face să ne 
zboare capul! 

— Ei,o să zboare! Oricum, sînt subofițer... 

— Cum să nu ne zboare ? Poftim, iar n-ai adăugat 
„blagorodnicia voastră“ ! De la cîți paşi trebuie să 
saluţi pe stradă un general sau un amiral ? 

— De la şaisprezece paşi, blagorodnicia voastră! 
— zîmbi Debu. 

— Nu-i nimic de rîs! Dar poziţia de drepţi, la cîţi 
pași trebuie s-o iei ? 

— La opt! 

— Iar în faţa comandanților dumitale ? 

— Ei, lăsaţi că știu, știu toate acestea perfect ! Co- 
mandanțţii din propriul regiment se salută de la opt 
paşi, iar poziția de drepţi, se ia la patru... La fel și 
faţă de comandantul companiei ! 

— Iar ai uitat să adaugi „blagorodnicia voastră“ | 
Nu, zău, eşti un tip incorigibil! Dealtfel, să sperăm 
că în curînd, o să te vedem ofițer: Hannibal!) e în 
fața porţilor ! 

— Crezi că aliaţii au şi ei un Hannibal al lor ? 

— Dar Saint-Arnaud ce păzeşte ? 

— Vom vedea... Printre cei mari ce se crede? Va 
reuşi prințul să se menţină pe Alma sau... 

— Dumneata trebuie s-o ştii mai bine decît noi, 
ăștia micii. Dumneată eşti cel care te învîrți printre 
cei mari, nu noi. 

După ce stălu de vorbă, timp de cîteva minute, glu- 
mind astiel despre lucruri foarte serioase, locotenentul 


1) Hannibal — renumit conducător de oști cartaginez din 
secolul al III-lea înaintea erei noastre; a purtat razboi cu 
Roma şi a năvălit în Italia, ajungînd pînă la porţile Romei. 
(N. red. rom.) 

Smirnițki căscă fără ascunziş cu toată gura și, fre- 
cîndu-şi urechile care i se înroșiră ca focul, mormăi: 

— Mor de somn! N-am dormit nici trei ceasuri în 
noaptea asta... — și se ridică, dînd lui Debu să înţe- 
leagă că discuţia s-ar cuveni încheiată. 

— Am să fiu trecut undeva la așa-zisele drepturi? 
— întrebă Debu sculîndu-se. 

— Se înţelege ! Deocamdată, am să te trec la grupa 
de furieri... Dar n-ai să poți rămîne multă vreme la 
comandamentul batalionului. Acolo, pe front, sub 
gloanţe, se cîștigă epoleţii, porumbelule, nu scîrțiind 
din pană ! Mai tirziu, la care comandant de companie 
ai să vrei să fij repartizat, pentru fapte de arme, la 
acela am să te trimit... Mîine dimineaţă, însă, ai să 
mi te înființezi în toată regula, ca un grad inferior 
ce ești, că altfel răspund eu pentru dumneata... Nu 
cumva ţi-ai băut echipamentul ? 

— Nu, blagorodnicia voastră ! — răspunse zîmbind 
acru Debu, privind pieziş spre aghiotant. 

— Ei, cum îţi permiţi să priveşti chiorîş şi să zîm- 
beşti cînd vorbeşti cu un superior ? — făcu Smirnițki, 
jucîndu-şi colțul buzelor și încruntîndu-și prefăcut 
sprîncenele stufoase, în timp ce-i întindea prietenos 
o palmă lată și puternică. 

Intorcîndu-se pe Malaia Ofițerskaia, Debu se 
simțea grad inferior din cap pînă în picioare, deși 
mai purta pălărie. 

Pînă şi Varia Zarubina, care adesea îl dăruia cu 
cîte o privire atentă, dar întîrmplătoare parcă, pe sub 
pleoapele pe jumătate lăsate, atunci cînd vorbea cu ea 
între patru ochi şi cînd se înroşea la faţă, cu ade- 
vărat bucuroasă, pînă şi ea, la care se obișnuise să 
se gîndească des şi cu gingășie, -dispăru parcă din 
gîndurile lui... Oricum, era fată de ofițer superior! 

Ca şi mai înainte, puşcăriaşii ridicau cu zel bari- 
cadele pe drumul Simferopolului, iar la Bastionul 
patru, unde se oprise cu suita sa, Kornilov dădea or- 
dine cu glas tare. 

Pe vremea aceea, gradelor inferioare le intrase în 
sînge deprinderea de a căuta, pe cît posibil, să nu dea 

ochi cu superiorii, iar Debu — fără să mai asculte la 
ceea ce spunea Kornilov — se grăbi să se facă ne- 
văzut pe după boschetele bulevardului. 

Sculîndu-se dis-de-dimineaţă, Kornilov îşi petrecu 
toată ziua de 5/17 septembrie, nu la statul major al 
flotei, ci pe cal, cercetînd cele mai apropiate căi de 
acces spre Sevastopol şi convingîndu-se tot mai mult 
că orașul acesta — bastion al întregului sud al Ru- 
siei — era aproape cu totul neapărat de pe uscat, era 
total descoperit. 

Fortificația nu este o ştiinţă a marinarilor, dar blo- 
cada — asemenea unei furtuni — aruncase pe țărm 
întreaga flotă a Mării Negre, cu toate echipajele ei, 
chiar şi pe amirali. Cînd toate forţele terestre ple- 
cară pe rîul Alma, locul lor în forturile cetăţii, în 
mod firesc, a trebuit să-l ocupe marinarii, în număr 
cam de unsprezece mii. Coniraamiralul Istomin con- 
ducea lucrările de fortificație ale colinei Malahov, iar 
un alt contraamiral, Panfilov, întărea forturile de pe 
Partea de Sud. 

In același timp, întreaga flotă, cu excepţia unor 
vase cu totul învechite și mici, de pe care fuseseră 
scoase tunurile și duse pe țărm, se pregătea de zor 
să iasă în larg şi să dea lupta hotărîtoare. 

Ca un arici ghemuit, Sevastopolul își scotea și îşi 
îndrepta ţepii în toate părţile. 

Staţia de semnalizare de la Cercul Marinei era in- 
stalată pe terasa clădirii în care se afla biblioteca — 
foarte bogată în cărți, dealtfel. Tot acole era și un 
telescop destul de puternic, prin care se putea vedea 
limpede care erau forțele armatei inamice, ancorate 
între Eupatoria și satul Kontugan, precum și ordinea 
în care se efectua debarcarea. Prezentîndu-se cu ra- 
portul la Kornilov, locotenentul Steţenko nu putu să 
spună multe lucruri noi, însă raportul plăcu amiralu- 
lui, prin faptul că era documentat şi serios, ca şi 
ofițerul din faţa lui. 

— lată ce-o să facem! — zise Kornilov, cîntărind 
din ochi pe locotenent. — Am să te iau aghiotant la 
comandamentul meu. Vino să iei azi masa la mine, 
să ne cunoaștem mai de aproape! 

În suita amiralului pe care o zărise Debu, se afla 
de curînd şi locotenentul Steţenko. “În grupul acela 
de călăreţi, Debu nu-l remarcase, într-adevăr ; dealt- 
fel, se întîlneau adesea, ședeau de vorbă îndelung și 
s-ar fi putut socoti prieteni, dacă ar fi fost mai sen- 
timentali. 

Generalul Moller — „Fluşturatica blondină“ — deşi 
mai vechi în grad, dar inapt pentru cîmpul de luptă, 
din pricina bătrîneţii, fusese lăsat de Menșikov la Se- 
vastopol și numit comandant al garnizoanei. Garni- 
zoana aceasta era însă alcătuită numai din patru ba- 
talioane de rezervă, care ocupau — ca şi mai înainte 
— forturile cele mari. Pe lîngă toate astea, în zilele 
acelea pline de neliniște, şalele lui Moller începuseră 
să-l cam sîcîie și el stătea acasă — făcînd sîrguin- 
cios băi de aburi şi trimiţînd îndată lui Kornilov toate 
hîrtiile importante care îi veneau pe cale ierarhică 
pentru rezolvare. 

Kornilov era un om înflăcărat, plin de curaj, de 
care dăduse dovadă în luptele navale, și un foarte 
bun cunoscător al artei maritime. In zilele acelea, 
însă, îi căzuseră pe cap mii de griji mărunte, ve- 
nite din toate părțile, pînă și plîngeri din partea 
unităţilor de geniu cu privire la cazmalele ce li 
se dăduseră din depozitele amiralității, cazmale 
foarte moi, care se îndoiau de parcă ar fi fost de 
carton, cînd se lucra cu ele în pămînt pietros, sau 
lîrnăcoape şi sape prea călite, care se rupeau la 
primele lovituri. 

În ziua aceea de 5/17 septembrie, de la obser- 
vator, se vedeau vasele comerciale desprinzîndu-se 
de flota aliată; s-au putut număra peste şaptezeci 
de vase care se îndreptară spre sud-vest, după ce 
fuseseră debarcate unităţile de pe ele. Apoi fu ză- 
rilă o corvetă franceză, cu elice, pe puntea căreia 
se afla un general cu suita sa. Corveta se apropie mul 
de gurile Almei, Kacei și Belbekului, ca şi de capul 

Lucullus, cercetînd probabil poziţiile armatelor ru- 
sești. 

Alarmat, Kornilov își imagină într-un chip foarte 
viu că flota de război duşmană ar putea ataca Se- 
vastopolul chiar în acea noapte, aducînd eventual 
și o parte din unităţile de uscat și ocupînd cîteva 
forturi printr-un atac neașteptat. După ce inspectă 
lucrările, Kornilov chemă la el pe toți amiralii sub- 
alterni și comandanții de vase, urmind ca ei să 
numească unităţi de matrozi, care să. vină în aju- 
torul batalioanelor de rezervă, atunci cînd se vor 
auzi semnale de pe vasul amiral. 

Totuşi, în toiul tuturor acestor griji pentru oraş, 
pentru flotă şi pentru onoarea Rusiei, el — un foarte 
bun familist — ţinea minte că în ziua aceea era ani- 
versarea căsătoriei lui cu Elizaveta Vasilievna, cu 
care trăise în înțelegere  şaptesprezece ani şi cu 
care avea patru copii, dintre care cel mai mare, 
Alexei, ajunsese gardemarin!) îşi făcea prima lui 
cursă în jurul lumii. 

La masă, bău șampanie în sănătatea soției sale, 
gîndindu-se neliniștit cum va decurge cea de-a cin- 
cea naştere, iar seara, printr-un curier special, sosit 
de la Nikolaev, primi de la ea o scrisoare, prin care 
îl anunţa că a născut ușor și că au o fetiță, căreia, 
în cinstea mamei, i-a dat numele de Liza. 

Seara aceea o petrecu împreună cu numerosul 
său stat major și cu amiralii Nahimov şi Istomin, 
arătîndu-se plin de însufleţire și chiar vesel. Re- 
trăgîndu-se în cabinetul său, el îi scrise soţiei: 
„Astăzi de dimineaţă m-am cam întristat, amintin- 
du-mi că ziua de cinci septembrie o petrec singur. 
Te felicit, buna mea prietenă, și o felicit și pe fiica 
noastră Liza. Cînd am să pot să vă văd pe toţi? 
Din tabără se primesc veşti, atît dimineaţa cît și 
Seara : inamicul continuă să se îngroape la pămînt, 
iar noi ne aflăm pe excelenta noastră poziție de 


1) Gardemarin — cadet de marină în ultima clasă de școală, 
(N. red. rom.) 

mai înainte. La noi, în Sevastopol, este liniște, ba 
chiar însufleţire. Se lucrează fără preget la for- 
tiiicaţii ; lucrările înaintează cu mult succes. Spe- 
răm, totuşi, ca prinţul Menşikov să n-aibă nevoie 
de ele. Cu cîtă bucurie am citit rîndurile scrise cu 
mîna ta destul de sigură !“ 

În alte împrejurări ar fi scris mai multe, din cele 
ce le crau intime şi scumpe amîndurora, dar acum, 
dincolo de uşă se afla o societate zgomotoasă, iar 
în spatele altei uși aștepta curierul care trebuia să 
se înloarcă la Nikolaev. 

Deși la ora aceasta din noapte, chiar din ordinul 
lui, trei vase cu aburi, „„Hersones“, „Bessarabia“ 
şi „Vladimir“ făceau de gardă în rada exterioară — 
dincolo de geamanduri — aşteptind atacul flotei 
aliate, iar pe toate vasele și bastioanele se aşteptau 
semnalele de alarmă de pe vasul amiral „Marele 
duce Konstantin“, Kornilov personal nici nu se gîn- 
dea la posibilitatea unei primejdii, iar cînd cineva 
dintre cei aflați la masă își arătă îndoiala față de 
aptitudinile militare ale prințului Menșikov — sus- 
ținînd că nu aştepta nimic bun de la ideea lui de a 
înfrunta în cîmp deschis un inamic de două ori mai 
puterric ca număr — Kornilov îi luă călduros apă- 
rarea, demonstrînd că planul era excelent. 

A doua zi de dimineaţă, mulţumit că nu se petre- 
cuse nici un atac de noapte şi că duşmanul mai acor- 
dase o zi întreagă pentru întărirea Sevastopolului — 
ceea ce era de mare folos — Kornilov luă cu sine nu- 
mai pe Steţenko, noul său aghiotant, și porni călare 
spre tabăra de pe Alma. 

Se ducea acolo, nu pentru a primi vreo dispoziţie 
a prințului — tabăra stabilise acum legătura cu sta- 
ţia de semnalizare de la biblioteca Cercului Marinei, 
iar Menșikov putea comunica cu Sevastopolul — ci 
pentru că voia să vadă cu ochii săi tabăra şi să se 
convingă dacă este într-adevăr puternică. 

Era o dimineață minunată, înviorătoare, aerul era 
proaspăt și limpede, iar depărtările se conturau pre- 
cis. 

După ploaia torențială care căzuse cu trei zile mai 

înainte, vîlcelele nu prea adînci și vîrfurile dealurilor 
pîrjolite de soarele de vară înverziseră din nou — 
deși sfielnic încă — iar prepelițele își luau zborul 
printre copitele cailor, cînd Kornilov și cu Steţenko, 
vrînd să scurteze timpul, se abăteau de pe drumul 
şerpuitor și o luau de-a dreptul peste cîmp.In acest 
anotimp, o mulțime de prepelițe se adunau aici din 
tot cuprinsul mănoasei Rusii. De aici, ele plecau mai 
departe, spre sud. 

De la fortificațiile Părţii de Nord pînă la tabăra 
de pe Alma erau vreo douăzeci şi cinci de verste, 
dar așezări omenești — ferme și sate — nu întîlneai 
decît pe văile rîurilor Belbek şi Kacea. Intre aceste 
văi, se întindea o pustietate mohorită. 

Cu o lună mai înainte încă puteai întîlni pe aici 
ciobani cu turme de oi, aparţinînd marilor moșieri 
de prin partea locului, dar acum și turmele se țineau 
cît mai departe de țărmul mării, de-a lungul căruia, 
de la Eupatoria și de la Sevastopol, mărșăluiau tru- 
pele. 

Numai popindăii, pe care nu-i lua în seamă ni- 
meni se ițeau ici-colo pe mușuroaie, chițăind dis- 
preţuitor. 

Aprecierile pe care le fac oamenii, unul asupra al- 
tuia, sînt foarte schimbătoare: adesea, ele variază 
sub influenţa unor împrejurări cu totul neînsemnate. 
Steţenko se obişnuise încă din tinereţe să-l prețu- 
iască pe Kornilov, ca pe un mare cunoscător al artei 
navale, iar acum — cînd acesta îl luase ca aghiontat 
— se simţea mai aproape de el și ca om. 

Curajul de care Sieţenko dăduse dovadă cu pri- 
lejul debarcării aliaţilor îi era, desigur, propriu, dar 
el nu și-ar îi mărturisit probabil nici sieși că atunci 
— ca şi în radă — simţise undeva în urma sa, nu 
luneta lui Menşikov, care îi dăduse însărcinarea, ci 
pe cea a lui Kornilov, care propusese prinţului să-l 
trimită anume pe el și nu pe un altul. 

Robust şi sigur pe puterile trupului său vînjos, îi 
era chiar fiziceşte plăcut să simtă alături, scară la 
scară, corpul mlădios şi zvelt al amiralului. Steţenko 
nu numai că-i ierta ținuta oarecum nereglementară 

ci, dimpotrivă, îi părea că este exact așa cum trebuie, 
korniloviană. Mîna neînmănușală a amiralului — o 
mînă energică şi nervoasă cu care ţinea dirlogii — 
părea încă tînără, mult mai tînără decît a unui om 
de patruzeci şi opt de ani. 

Kornilov îl întrebă de părinți (care locuiau la 
Kiev) de logodnică (pe care Steţenlko nu o avea în- 
că) apoi glumi pe socoteala lui Nahimov, care, în 
privinţa burlăciei cu care se deprinsese, rămînea ne- 
clintit ca o stană de piatră. În sfîrşit, aduse vorba 
de comandantul suprem şi glasul lui cu timbru de 
tenor îi plăcu mult lui Steţenko. 

— În zile de grea cumpănă ca acestea pe care le 
trăim, comandantul suprem este totul !... Toate mi- 
racolele militare depind numai de el. După mine, el 
trebuie în primul rînd să știe să aleagă locul bă- 
tăliei... Tot ceea ce am creat acum cu atîta greuta- 
te sub zidurile Sevastopolului, comandantul suprem 
trebuie să ştie să găsească pe teren... Şi el a găsit 
tocmai o astfel de poziţie, iar faptul acesta constituie 
jumătatea succesului, nu-i aşa ? 

Steţenko își prețuia prea mult comandantul ca să-i 
răspundă aşa cum se cuvenea unui aghiontat abil: 
„E un adevăr neîndoios, înălțimea voastră !“ De ace- 
ea, interpretă vorbele amiralului doar ca o ironie abia 
ascunsă şi răspunse, zîmbind uşor: 

— Cele spuse de înălțimea voastră nu se referă, 
bineînțeles, la comandantul suprem al părţii adver- 
se, care atacă poziţiile cele mai bune şi le cucerește! 

— Se-nțelege,  se-nțelege, asta privește numai pe 
comandanții supremi ai armatelor care se apără, așa 
cum facem noi acum! — preciză în grabă Kornilov. 

— Totuși se ştie de mult că cel mai bun mijloc de 
apărare... 

— E să ataci tu însuţi! Desigur! Cine poate îi 
împotrivă ? O disproporţie prea mare între forțe, în- 
să, nu asigură succesul, în cazul unei acțiuni ofen- 
sive, nu! Prințul abia dacă dispune de vreo treizeci 
de mii de oameni, față de șaizeci... Sau poate chiar 
de șaptezeci de mii ai adversarului. 

— Totuși, în istorie avem exemple, cînd... 

— Ei aș, în istorie! Abatele Sieyés Í) a spus foarte 
bine: „A recurge la istorie, pentru a explica eveni- 
mentele actuale, echivalează cu a căuta cunoscutul cu 
ajutorul necunoscutului“. Istoria se bazează pe sim- 
ple versiuni și se spune doar că nu trebuie să crezi 
în orice versiune. În sfîrșit, pe oricine ai cita — pe 
Temistocle 2), care a atacat flota lui Xerses, pe Ale- 
xandru, care a atacat oştile lui Darius — un singur 
principiu rămîne în picioare: armatele atacatorilor 
au fost mai bine înarmate... lată de ce le-a şi permis 
istoria ca să fie inferiori numericește ! Situaţia noas- 
tră, desigur, este tocmai pe dos, să nu ne supraesti- 
măm... In împrejurările actuale, însă, prințul este cu 
totul de neînlocuit. In primul rînd, e un om inte- 
ligent și nu va face vreo greșeală strigătoare la cer, 
ceea ce este foarle important! O singură mişcare ne- 
chibzuită poate distruge totul... Inteligența este fa- 
cultatea de a prevedea cum se vor desfășura eveni- 
mentele... 

— Nimeni nu contestă că prinţul e inteligent! — 
se grăbi să recunoască Steţenko. 

Simțea că aceste aprecieri asupra comandantului 
suprem îl tulburau mult pe Kornilov, pe capul că- 
ruia căzuseră în ultimele trei zile multe din îndato- 
ririle prințului, multe lucruri nefăcute de Menșikov. 
Dacă prințul nu apucase să le ducă la bun sfîrșit 
aici, în fortăreață, cînd avusese atita timp pentru 
aceasta, cum le-ar putea face față acolo, în cîmp 
deschis, numai în cîteva zile, sub ochii unui inamic 
care, desigur, nu doarme şi vede totul ? 

Explicîndu-și în acest sens neliniștea amiralului 
său, Steţenko îl privi înţelegător. 

Deasupra văii rîului Kacea se înălța o pădure bă- 
trînă și deasă de stejari. De demult, cu două-trei 


1) Sieyes Emmanuel Joseph (1748—1836) — om de stat şi 
publicist francez. (N. red. ruse.) 

2) Temistocle — comandant militar şi om politic atenian 
(525—461 înaintea erei noastre); a zdrobit flota regelui per- 
şilor Xerses lîngă insula Salamina. (N. red. ruse.) 

veacuri în urmă, cineva se îngrijise să nu se mai 
taie copacii și, drept mulțumire, aceștia crescuseră 
puternici și groși — să-i cuprindă doi oameni — cu 
coroane bogate şi cu umbră răcoroasă. 

— lată unde s-ar putea pregăti aliaţilor o a doua 
Pădure Teutoburgică !!) — spuse Steţenko, iar Kor- 
nilov îi prinse vorba cu însuflețire : 

— Mi-ai furat ideea, locotenente! Tocmai la asta 
mă gîndeam și eu... Pe Alma, n-avem nici o pădure, 
acolo-i un platou descoperit... Pînă la urmă, tru- 
pelor noastre n-o să le fie chiar așa de uşor să se 
menţină, dacă inamicul are o mare superioritate în 
artilerie !... Cunoști bine locul acela ? 

— Am fost pe acolo acum vreo cinci zile, cînd 
m-am dus să observ mişcările armatei de debarcare, 
înălțimea voastră ! Sincer vorbind, cu toate că nu sînt 
infanterist, mie nu mi S-a părut prea fericită poziţia 
aceea ! 

— Așa! — făcu Kornilov, privindu-l atent şi se- 
rios. — Nu ţi s-a părut fericită ! De ce anume ? 

— Mi se pare că este cu totul descoperită în fața 
inamicului, care, în ofensivă, ar avea un avantaj 
hotărîtor : grădini şi vii de-a lungul rîului... și chiar 
sate întregi... Dealtiel, nu știu cum stau lucrurile 
acum. Ceea ce am văzut, era cu cinci zile în urmă, 
iar în cinci zile, grădinile și viile pot fi tăiate și sa- 
tele arse, pentru ca inamicul să nu se ascundă după 
ele... Din pomii livezilor s-ar putea face obstacole 
în faţa poziţiilor noastre, aşa cum se obișnuiește 
în Caucaz. 

— Fără îndoială că totul trebuie să se fi făcut așa 
cum spui dumneata ! Este un adevăr elementar, să 
descoperi inamicul și să te acoperi pe tine! Inafară 
de asta, între noi şi ei este și un rîu... 

— Rîul acesta, înălțimea voastră, poate fi trecut 
peste tot ca prin vad! Nu poate prezenta o piedică 
nici chiar pentru artilerie, dar mite pentru infanterie... 


1) Pădurea Teutoburgică — loc legendar, unde germanii 
răsculați au zdrobit, sub conducerea lui Arminius, în anul 9, 
legiunile romane. (N. red. ruse.) 

— Da, întrucît acum e vară, rîul acesta poate fi 
trecut... Dar mai sînt pe acolo ṣi smîrcuri... În sfîrșit, 
dacă şi smiîrcurile pot fi trecute, probabil că prinţul 
s-a gîndit la vreo  stratagemă tactică pentru a-l 
zdrobi pe inamic... Avem informaţii că inamicul îşi 
sapă de zor șanțuri în pămînt! Asta înseamnă că 
se teme de atacul nostru... 

— Cînd am trecut, acum cinci zile, pe lîngă pozi- 
ţiile noastre, n-am văzut nicăieri tranşee, înălțimea 
voastră! — își amintise Steţenko de acest fapt care 
îl uimise atunci. — Va să zică, ei au şi început să sape 
tranşee, iar noi încă nu... 

Uluit, Kornilov se întoarse în şa spre el: 

— Cum? Nu erau  tranşee? Se vede treaba că 
dumneata ai trecut în galop întins pe alături și nu 
le-ai observat! 

— Tocmai pe acolo n-am trecut în galop, înăl- 
țimea voastră! Acolo am. lăsat caii la pas, să se o- 
dihnească... Desigur, însă, că în cinci zile, toate tre- 
buie să se fi schimbat! — adăugă Steţenko, obser- 
vînd că chipul amiralului, din binevoitor cum fusese 
înainte, prea îşi luase aer de şei. 

— Bineînţeles, cu atîtea braţe de muncă trebuie să 
fi întors pînă acum platoul pe dos! — urmă împă- 
ciuitor Kornilov. — Ce să facă acolo altceva decît 
să sape tranșee? 

Pe drum începură să apară tot mai des pichete de 
cazaci, care îl întîmpinau de departe pe amiralul cu 
comenzi tunătoare: „Drepţi!“ Tătarii fugeau în 
grabă din sate, mînînd vitele. Lucrul acesta se ob- 
serva îndeosebi pe valea Kacei, apropiată de poziţiile 
rusești. Convoaiele de căruţe se ţineau lanţ, îndrep- 
tîndu-se spre răsărit, către Bahcisarai. 


4 


Menşikov îl primi pe Kornilov în cortul său, unde 
tocmai se pregătea să ia masa împreună cu aghio- 
tanţii. Cortul era mare și încăpător, despărţit în 

două printr-un covor persan: sufrageria şi dormito- 
rul prințului. 

În sufragerie, un telescop tot atit de mare și de 
puternic ca și cel care se afla deasupra Cercului Ma- 
rinei era îndreptat în direcția inamicului. Kornilov 
îl găsi pe prinţ stînd la telescop. 

Desigur, sosirea lui Kornilov nu era cu totul din 
proprie iniţiativă. In ajun, ceruse printr-o depeşă 
aprobarea lui Menșşikov și primise următorul răspuns : 
„Dacă împrejurările îţi vor permite să lipsești o zi 
din Sevastopol, vino !“ Prinţul ar fi putut să adauge : 
„Voi fi bucuros să te văd“, dar n-o făcuse nici mă- 
car din politeţe. Într-un astfel de răspuns, puteai 
citi dorința prințului ca împrejurările să se dove- 
dească mai tari și să nu permită curiosului amiral 
să-şi facă apariţia în tabără, înainte de luptă. Kor- 
nilov nu ţinuse însă socoteală de toate aceste pre- 
zumțţii : curiozitatea învinsese... 

Pe Kornilov, însă, nu-l îndemna numai curiozi- 
tatea: — o curiozitate foarte îndreptăţită dealtfel — 
ci și o chestiune foarte importantă, asupra căreia voia 
să stea de vorbă mai amănunţit cu prinţul. 

In dorința de a-și întări forţele, Menșikov ceruse 
să i se trimită fără întîrziere unităţi formate din cei 
mai buni pușcași ai flotei. Intre timp, un batalion 
de matrozi fusese trimis pentru completarea armatei 
prințului. Kornilov era de părere că o astfel de mă- 
sură, de a se lua din flotă cei mai buni oameni, o 
va face pe aceasta cu totul inaptă pentru luptă. Ca 
amiral, el se gîndea mai mult la flotă — sensul în- 
tregii lui vieți — iar un alt amiral, mai mare în grad 
decît el, şeful lui, cerea să-i trimită pe uscat pe cei 
care trebuiau să deservească vasele pe mare... Pen- 
iru ce? Ca să slăbească flota ? 

De pe înălțimea pe care se afla cortul prințului, 
se vedea marea pe o întindere de vreo treizeci de 
verste și flota aliaţilor în larg. Cîteva minute, fără 
să întoarcă privirile, Kornilov cercetă escadrele aliate 
cu un ochi de vechi marinar. Ştia că vasele acestea 
sint departe de a reprezenta toate forţele aliate, dar 

că și această parte a lor era copleșitoare față de nu- 
mărul vaselor mari din Flota Mării Negre. Totuși... 


— Totuși, — se adresă el prințului, desprinzîn- 
du-se de luneta telescopului, — eu nu-mi pierd cu- 
rajul, cu toate că flota lor este mai puternică! — şi 


ochii lui se măriră, se întunecară și se aprinseră. 

— Nici eu nu-mi pierd curajul, deşi ei sînt de 
două ori mai puternici decît mine! — zîmbi prin- 
tul, enigmatic de vesel, arătînd cu miîna-i lungă și 
slabă tabăra inamicului. — Poţi oare să pierzi bă- 
tălia cu astiel de voinici ? Priveşte, ce fac! 

Valea Almei era îngustă şi întreaga lizieră a 
grădinilor și a viilor de pe partea cealaltă a rîului 
era ocupată de şiruri de pușcași ruși. Intreaga po- 
ziţie se întindea de-a lungul malului înalt, pe vreo 
şapte verste. In mijlocul ei, se afla sătucul tătăresc 
Burliuk, la flancul stîng era satul Almatamak, iar 
la flancul drept, un sat asemănător Tarhanlar. Ar- 
mata era retrasă la vreo două verste de țărm, ca 
să n-aibă de suferit de pe urma artileriei flotei ali- 
ate. Lanţurile de trăgători inamici se instalaseră, pe 
alocuri, numai la vreo cinci sute de paşi de lanţu- 
rile rusești, iar ceea ce arăta Menșşikov era o bra- 
vură mai degrabă inutilă a cazacilor — vreo şase- 
șapte oameni răzbiseră prin lanțul inamic, în apro- 
piere de flancul drept, dăduseră foc unui stog de 
Îîn şi, risipindu-se, o luaseră la goană înapoi, urmă- 
riți de împușcături. 


— Ce-i asta ? Inceputul bătăliei? — întrebă Kor- 
nilov. 

— Nu! Cine se iubește, se ciondănește! — zîmbi 
Menșikov. — Bătălia nu o pot începe astăzi... Aş- 


tept să-mi vină regimentul Moscova din detașamen- 
tul lui Homutov. Două batalioane trebuie să so- 
sească de la fortăreața Arabat, iar două de lîngă 
Kerci. Cei din Arabat sînt mai aproape și îi aştept 
la noapte, dar cei de la Kerci pot să mai întîrzie. 
Dealtfel, n-am stat de vorbă cu Saint-Arnaud... Poate 
că-i va veni gust să mi-o ia înainte și să înceapă 
astăzi ! 
— Cite tunuri au, Alexandr Sergheevici ? 

— Multe! Asta este ceea ce mă întristează! — 
spuse prinţul, de data aceasta serios. — Am numărat 
peste o sută treizeci de tunuri de cîmp, iar eu n-am 
decît optzeci... Diferenţă mare! Despre tunurile de 
asediu nici nu mai vorbesc, deși trebuie să aibă şi 
din acestea destule, desigur... 

— Vă mai pot trimite cîteva tunuri de bord! — 
se oferi cu vioiciune Kornilov. 

— Dacă nu va fi prea tîrziu, te rog să iei măsuri, 
deşi cred că n-au să-mi ajungă toţi servanţii pentru 
aceste tunuri suplimentare, — rosti apatic Menşikov. 

Kornilov își aminti de cele auzite de la Steţenko 
cu privire la tranşee şi cercetă cu atenţie pantele 
roșcate, în dosul cărora se aflau forțele principale. 

— Nu prea văd tranșee, Alexandr Sergheici! — 
spuse el neliniștit. 

— Nu vezi tranșee! Ar fi greu să vezi ceva ce 


nu există! — zîmbi din nou Menşikov. 
— Cum, nu sînt tranşee de loc? — se sperie 


aproape Kornilov. 

— Sînt ici-colo, amplasamente pentru tunuri, dar 
tranșeele pentru infanterie mi se par cu totul inu- 
tile... Vezi cît s-au apropiat francezii de mare? Se 
pregătesc să-mi învăluie flancul stîng, sub acoperirea 
flotei lor. Ce sens ar avea ca regimentele mele să 
se îngroape în tranșee ? Dacă bagi oamenii în tran- 
șee, au să le apere pînă la ultima picătură de sînge... 
Ori, nici eu, nici Rusia n-avem nevoie de acest lu- 
cru! Pentru ce să sacrifici armata fără nici un fo- 
los ? 

Pe chipul lui galben și zbîrcit — de la sprîncenele 
cărunte pînă la mustățile albe, tunse cu dichis — 
trecu din nou un zîmbet fugar. 

— Vă rog, luminăţia voastră, dumneavoastră spe- 


rați totuși în victorie? — întrebă de-a dreptul Kor- 
nilov, luînd un ton oficial. 
— Sper că ne vom bate onorabil, — răspunse 


Menşikov clătinînd din cap, iar mai departe ce-o da 
dumnezeu ! Ei, dacă aș primi la timp încă un corp 
de armată, ar fi altceva... 


II 


Din acest răspuns, Kornilov pricepu că nu are ce 
să-l mai întrebe pe prinț, că spusese tot ce credea 
că se poate spune, iar din vorbele lui nu putea trage 
decît o singură concluzie: trebuia să fortifice căile 
de acces spre Sevastopol cu și mai multă sîrguință 
ca pînă atunci. 

Aghiotanţii prinţului erau oameni destul de tineri. 
La masă domnea o mare veselie, pe care nici Kor- 
nilov și nici Steţenko nu se aşteptaseră s-o găseas- 
că aici, în cortul comandantului suprem, în ajunul 
bătăliei. 


Stețenko ştia desigur că lui Menşikov — omul 
cel mai spiritual al timpului său — îi plăcea să 


vadă împrejur oameni asemenea lui, dar glumele 
din cale afară de libere ale colonelului Skolkov, ale 
lui Greig şi ale altor cîțiva îl indispuneau. 

După masă s-a băut coniac fiert cu zahăr ars și 
aromat cu fructe și mirodenii. Prinţul nu simula, ci 
era realmente foarte amabil și vesel; fără nici o 
îndoială, amînase toate treburile importante pentru 
a doua zi. 

Kornilov care îl privea nedumerit, se adresă cu 
glas scăzut primului aghiotant, colonelul Wunsch, 
care stătea la masă alături de el: 

— Care ne sînt atù-urile principale în bătălia de 
mîine ? 

— Se așteaptă pe miine bătălia? Miine, cred că 
este puţin probabil... Poate că poimîine! — făcu 
Wunsch, căutînd parcă să evite răspunsul. 

— Bine, să admitem că poimiine! Ce putem spe- 
ra? — își repetă Kornilov întrebarea, sub altă for- 
mă. 

— Toată speranţa e în cunoscuta noastră luptă la 
baionetă! — răspunse cu jumătate de gură colone- 
lul. — Sperăm să-i dăm peste cap cu baioneta ! 

— Hm... cu baioneta ? Ca pe timpul lui Suvorov ? 
O metodă învechită! Acum nu mai sîntem pe vre- 
mea cuceririi Crimeii, ce dumnezeu, acum, noi sîn- 
tem cei care a-pă-răm Crimeea! Așadar, nimic în- 
afară de baionete ? 

Marinar, obişnuit să aibă de-a face cu tunuri şi 
cu mortiere, Kornilov nu prea credea în puterea ba- 
ioneteior. 

Mai cercetă odată prin telescop tabăra inamică, 
cu și mai multă atenție decît atunci cînd venise. 
Acolo, poate chiar prea pașnice în aparenţă, dar dese 


unul lîngă altul — răsărind ca ciupercile într-o 
toamnă îmbelșugată — se zăreau corturile, îndărătul 


coloanelor de rezervă. 

Dincolo de valea cea verde, terenul se întindea tot 
atît de golaș ca și aici, iar tabăra inamicului era la 
fel de expusă vederii ca și tabăra rusească. Pentru 
el, marinarul, era de neînchipuit de ce ambele tabe- 
re inamice stăteau ca doi vecini pașnici, privindu-se 
unul pe altul, în loc să înceapă lupta imediat după 
ce au luat contactul, aşa cum se obișnuieşte pe mare. 

Era ciudat să-i vezi pe cavaleriștii englezi din di- 
vizia lordului Lucan, în tunici albe, scurte, descă- 
lecați — întocmai ca și husarii ruși — cum se în- 
ghesuiau în flancul stîng al frontului lor, şi caii de 
rasă, legaţi de conoveţe lungi, care îşi întindeau gî- 
turile subţiri după finul aruncat dincolo de îuniile 
întinse. 

Tabăra cavaleriei engleze era așezată în spatele 
unităților de infanterie, care trebuiau să pornească 
la atac cele dintîi asupra liniilor rusești, iar în spa- 
tele francezilor, își ridicaseră corturile turcii, care 
— după cîte se vedea — nu erau atît de mulți. Fe- 
surile lor roşii cu ciucuri negri şi caftanele albastre, 
ponosite, cu bumbi mari de aramă, erau cunoscute lui 
Kornilov. 

Liniile taberei infanteriştilor englezi erau de un 
roșu aprins — „copiii reginei Victoria“ purtau tu- 
nici de postav roșu pe cînd liniile taberei franceze 
erau de un albastru viu. Pe cîmpul de albăstrele al 
tunicilor franceze, se zăreau, ca nişte cununiţe de 
maci sălbatici, legăturile roşii-aprinse de pe ca- 
petele zuavilor — pușcașii algerieni care căpătaseră 
acest nume ciudat de la tribul african „Zua-zua“, 
din care se recrutaseră primele regimente indigene 
în serviciul Franţei. Zuavii din divizia lui Bosquet şi 

a lui Canrobert nu mai aveau nimic comun cu tri- 
bul „Zua-zua“, dar francezi sadea — păstrau în 
uniforma lor această podoabă de sălbatici, ceva inter- 
mediar între turban şi fes. Era ca un fel de reclamă 
a excepţionalei lor îndrăzneli, pentru care, în timp 
de pace — ca unor cazaci pedeștri ai armatei fran- 
ceze — li se trecea cu vederea tot felul de isprăvi, 
pedepsite cu asprime în alte unităţi. 

În primul plan, Kornilov observă o activitate care 
îi era binecunoscută din zilele din urmă: se săpau 
de zor tranșee. Aliaţii nu trîndăveau în tabăra lor! 
Incă nu se așezaseră definitiv, unități mari erau 
încă în mișcare, iar unităţile din spate erau aduse 
mai aproape. Dar principalul era că îşi săpau cu în- 
frigurare şanţuri, pe toată linia frontului. 

Poate că se așteptau la vreun atac din partea 
rușilor, poate că își pregăteau o poziţie întărită, pen- 
tru cazul cînd atacul lor ar fi fost respins şi ar fi 
trebuit să se retragă. Un singur lucru era însă evi- 
dent : căutau să respecte riguros toate regulile unei 
bătălii moderne, ceea ce în tabăra lui Menșikov nu 
se vedea de fel. 

Kornilov îl chemă pe Stețenko şi îi spuse: 

— Uite ce este, domnule locotenent! Deşi se pare 
că luminăția sa are destui aghiotanţi, dumneata... 
cred că şi dumneata ai să-i fii de folos! Eu plec 
acum înapoi şi vreau să ajung înainte de a se în- 
tuneca. Pentru escortă am să iau cu mine cîţiva ca- 
zaci, iar pe dumneata vreau să te las pe lîngă prinț. 
Am impresia că aici vei fi de mai mare folos decît... 
acolo, în oraș. M-ai înţeles ? 

— Am înțeles, înălţimea voastră ! — răspunse Ste- 
tenko. Kornilov observă însă nedumerirea din ochii 
lui și reluă cu glas scăzut: 

— Poţi să aduci aici mult mai mult folos decît unii 
dintre aghiotanţii prințului! —.Apoi se duse să stea 
de vorbă cu Menșikov, între patru ochi. 

Steţenko nu se dumerise încă asupra motivelor care 
îl făceau pe Kornilov să renunţe la el și „să-l lase pe 
lîngă“ comandantul suprem, dar numai gîndul că va 
lua parte la lupta iminentă — hotărttoare poate pen- 

tru întreaga campanie — îl învioră neobişnuit de mult 
şi se bucură cînd Kornilov, după o convorbire de cî- 
teva minute cu prințul, se întoarse și-i spuse, parcă 
solemn : 

— Aşadar, rămii aici! Te rog să ţii minte că de 
un aghiotant depind multe şi înainte de bătălie, şi 
în timpul bătăliei, şi după ea, de asemenea... Sper 
că n-ai să-ți pierzi capul, asta e principalul! Aşa 
te-am şi recomandat prințului... 

Steţenko îşi dădu seama că plecînd de aici, Kor- 
nilov nu-l lăsa numai pe el lîngă. Menșikov, ci, prin 
prezenţa lui, lăsa acea lunetă mereu de veghe, pe 
care el — locotenentul din Flota Mării Negre — o 
simţise în fiecare clipă, în timpul serviciului său în 
radă. 


5 


Regimentul Moscova, aşteptat de Menșikov, pri- 
mise ordin printr-un agent de legătură călare al 
prințului să pornească în marş pe ziua de 4 septem- 
brie, dar nu fu gata de drum decît peste douăzeci şi 
patru de ore. De la satul Arghin, de lingă Kerci, unde 
staționau primele două batalioane ale acestui regiment, 
împreună cu comandantul său — şi pînă la poziţia de 
pe Alma, erau vreo două sute douăzeci de verste, 
care puteau fi străbătute în cinci zile de marş for- 
țat, lăsînd bineînţeles un număr de oameni în urmă. 

Comandantul regimentului, generalul-maior Kur- 
tianov, un tip sanguin şi neobișnuit de gras, cu o voce 
foarte sonoră, citea numai revista „Russki invalid“, 
din care frunzărea doar paginile în care erau trecute 
listele celor înaintați în grad sau ale celor decoraţi și 
prefera așa-numitele cuvinte „tari“, în locul cuvintelor 
din lexiconul rus. Primind ordinul „de a se prezenta 
fără întîrziere“, începu prin a lua de la populaţie 


toate căruțele — indiferent dacă erau trase de boi, 
de bivoli sau de cămile — ordonînd soldaţilor să se 


urce în aceste harabale scîrțiitoare și să mîne din 
răsputeri. 
Batalioanele porniră prin stepă. 

Caii, mînaţi în trap, fireşte că lăsară curînd în 
urmă cămilele, cămilele întrecură boii, iar boii o 
luară înainte bivolilor, animalele cele mai încete. 
Pe drum întîlneau ferme bulgărești, colonii de nemți 
și conacuri moșierești. Bivolii şi boii erau lăsați pe 
loc și schimbaţi cu cai... Caii obosiţi erau părăsiţi 
şi ei, cînd se nimerea vreun sat mai mare, în care 
se găseau cai odihniţi. Masa nu se gătea — pentru 
ca să nu se întirzie — în schimb, în toate fermele și în 
satele întîlnite, soldaţii năvăleau în case şi cărau la 
harabalele lor tot ceea ce le cădea sub mînă de-ale 
mîncării — pînă și ştiuleţii ce se uscau sub streșini 
de-a lungul pereţilor sau dovlecii puşi la soare pe 
acoperișuri — şi scuturau merii și perii din grădini, 
pînă rămîneau toţi pomii goi... 

Din lipsă de cai, oamenii se înghesuiau în hara- 
bale, în care nu numai că nu puteau sta culcați, dar 
nici măcar așezați, aşa că mergeau în picioare. Noroc 
că harabalele, făcute pentru transportul paielor și al 
fînului, aveau loitrele înalte... 

Unii încercau să doarmă de-a-n picioarele, dar 
neizbutind, începeau să îngîne cîntece de alean, lun- 
gind finalurile prin falsete înalte: 


Rămîneţi fete cu bine-e-e! 

Că de voi nu ne-om mai ţi-i-ne, 
Nu ne arde-acu de vo-o-i, 

Că ne mînă la războ-o-i.. 


Comandanţilor de companii, care mergeau călări, 
nu le plăcea acest cîntec jalnic, cu totul nemilităresc, 
şi îl întrerupeau chiar de la început... Erau destule 
cîntece soldățeşii cu adevărat frumoase! Și iată că 
peste stepă zbura un alt cîntec mult mai potrivit cu 
împrejurările — deşi vechi — cîntecul inspirat de 
luptele pentru cucerirea Hotinului : 


Hei, pornit-am toţi pieptiş, 
Pe deluşul cel pieziş, 
Spre cîrciuma ţarului 
La Ivan Ciumak în grul... 


116 


Măi Ivane, măi ciumace!), 
Ia fä-te la crîşmă-ncoace 

Şi dă cep la boloboace! 
N-apucară vin să bea, 
C-apoi toba se pornea 

Şi-o băteau de zor, să sune, 
Pe voinici să mi-i adune. 
Tunurile să-ncărcăm, 

Și Hotinul să-l luăm... 


În ziua a doua de drum, noaptea, zarea stepei se 
înroşi de pălălaia focurilor... Din ordinul cuiva, caza- 
cii dădeau foc aulelor tătărești și satelor ruseşti — ba 
ici, ba colo — ca să nu cadă în mînă vrăjmaşului. 

Dimineaţa, dădură peste satele fumegînde, pre- 
făcute în scrum, părăsite de locuitori. Caii obosiseră, 
dar n-aveau unde să-i mai schimbe și mulţi pieriră 
sleiţi de puteri. În sfîrşit, după un scurt popas, com- 
paniile trebuiră s-o pornească pe jos. Era în dimineaţa 
zilei de 8 septembrie și — după informațiile primite de 
la localnici — pînă la poziţiile de pe Alma mai rămi- 
neau vreo douăzeci de verste. Companiile porniră în 
marș forțat, una după alta, și ajungînd la drumul care 
ducea de la Bahcisarai spre Sevastopol, o luară pe el. 

Nimeni nu ieşise în întimpinarea lor şi toți înaintau 
pe 'ghicite. Deodată, de pe platoul pe care mergeau, ză- 
riră la-vreo două verste înainte niște patrule inamice 
de cavalerie, iar ceva mai departe uriaşa tabără duş- 
mană, în care totul se punea în mișcare şi se orînduia 
la semnalele gorniștilor, cart începuseră să se audă. 

Rotofeiul Kurtianov strigă cele citeva zeci de vorbe, 
pe care le îndrăgise odată pentru totdeauna — chiar 
și pentru situaţii mai puţin alarmante—și o luă înainte 
cu trăsura lui largă, îndreptîndu-se spre aulul Tar- 
hanlar, unde observase rezervele rusești. În urma lui, 
cele două batalioane porniră în pas alengător. 

Trecură Alma prin vad și cu cizmele ude ieşiră pe 
uliţa lungă, îngustă şi plină de praf a satului tătă- 
resc, părăsit de citeva zile de locuitori. 


1) Ciumac — în vechime, țăran care ducea în Crimeea grîne 
pentru vînzare, aducînd de acolo sare şi peşte. (N, red, rom.) 

În timp ce ei alergau cu armele neîncărcate, cava- 
leriştii englezi erau atît de aproape, încît un singur 
escadron ar fi fost de ajuns să-i facă una cu pămîntul, 
printr-o lovitură zdravănă, dată din spate. De aceea, 
cu atît mai mare fu bucuria soldaţilor cînd se văzură 
scăpaţi cu bine. 

Trecînd pe lingă bateriile ruseşti, cu gurile tunurilor 
îndreptate spre tabăra vrăjmaşă, soldaţii începură un 
cîntec voinicesc, fără să mai aştepte comanda: „Cu 
cîntecul înainte!“ Tobele prinseră să bată, goarnele 
să sune, iar cîțiva soldaţi alergară în fața companii- 
lor şi începură să joace. 

Pînă la batalioanele lor, trei şi patru, avură însă de 
mers — de la flancul drept la cel stîng — o bucată 
bună prin toată tabăra ce se întindea pe cîteva verste. 
Bucuria avu timp să se potolească şi locul ei îl luă 
o oboseală atît de mare, încît abia îşi mai tîrau 
picioarele. 

Generalul Kiriakov, călare, îi trecu în revistă şi, 
venind în mijlocul lor, strigă: 

— Aţi sosit la timp! Vă mulţumesc ! Bine, băieţi ! 

— Să trăiţi, înăl-ți-mea voastră! — răspunseră 
într-un glas batalioanele, 

— Staţi jos şi odihniţi-vă, băieţi! Veţi fi rezerva 
regimentului... Staţi jos ! 

Soldaţii se prăvăliră la pămînt, ca nişte saci. 

Kiriakov mulțumi şi rotofeiului  Kurtianov. Era 
solemn, de parcă ar fi cîștigat o bătălie, dar nu prea 
se ținea sigur în șa: în dimineaţa aceea băuse cam 
mult rom. 

— Ai văzut amplasamentele bateriilor? — îl în- 
trebă el deodată pe Kurtianov, apăsat şi cu răutate. 
— Prinţul, dracul ăla lung, a ordonat să se facă 
nişte parapete, ca să poată trage cu tunurile şi încolo 
şi încoace! Asta pentru ca francezii să ne tragă în 
spate cu tunurile. noastre, cînd ne vor ocupa poziţiile ! 

— N-au să ocupe francezii poziţiile noastre, Vasili 
Iakovlevici ! — răspunse Kurtianov. — Să-și aducă 
mai bine aminte de opt sute doisprezece... 

— N-au să le ocupe? — întrebă Kiriakov, mijin- 
du-și ochii. — Atunci, raportează comandantului că 

ţi-ai adus cele două batalioane! Eu nu vreau să vor- 
besc cu el... 

Menşikov nu era departe și auzise acel „Să trăiţi!“ 
strigat într-un glas. Stab-rotmistrul Greig veni călare 
în trap şi transmise ordinul prinţului ca batalioanele 
regimentului Moscova, nou sosite, să intre în linia în- 
tiia, la flancul stîng. 

— Nu pot! Abia au venit şi nu se mai pot ține pe 
picioare ! — strigă furios Kiriakov. 

— Nu ştiu, înălțimea voastră ; acesta este ordinul 
luminăţiei sale! — răspunse Greig, depărtîndu-se 

Kiriakov întoarse calul după el. 

Menşikov, galben, uscăţiv, mumai pielea și osul, 
şedea călare pe un murg înalt de Don. Ochii lui Kiria- 
kov se deschiseră anevoie sub pleoapele umflate și el 
rosti acrit, în timp ce ducea mîna la cozoroc: 

— Luminăţia voastră, am ordonat adineaori bata- 
lioanelor din regimentul Moscova să rămînă în re- 
zervă ! 

— lar eu... — ridică glasul Menșikov, — ordon să 
fie scoase din rezervă și aduse aici, la flancul stîng ! 

— Oamenii sînt obosiţi, luminăţia voastră ! 

— Fleacuri ! „Sînt obosiţi !“... Fii bun şi adu-i ime- 
diat încoace! Fără întîrziere ! Uite... aici | 

Intorcîndu-i spatele, Menşikov arătă cu mîna locul 
unde voia să plaseze batalionul. 

— Am înțeles, luminăția voastră! — strigă Kiria- 
kov provocator de iare și trase de îrîu cu atîta putere, 
încît abia se tinu să nu cadă din şa. 

Între timp, Kurtianov dădu ordin : 

— Batalionul unu și doi să-și schimbe cămășşile şi 
izmenele cu altele curale ! 

Comandanții de companie transmiseră ordinul pe 
glasuri diferite : 

— Compania întîia să-și schimbe cămăşile și izme- 
nele ! 

— Compania doua să-și schimbe cămăşile și izme- 
nele ! 

Soldaţii, cărora însuși comandantul diviziei le po- 
runcise cu citeva clipe mai înainte, pe bună dreptate, 
să şadă şi să se odihnească, săriră nedumeriţi în pi- 

cioare şi începură să scoată în grabă rufele curate din 
raniţe. 

In timp ce batalioanele obosite se dezbrăcau, ca pen- 
tru baie — primenindu-se înainte de luptă — Kiriakov 
se apropie din nou, clătinindu-se în şa, cu crucea Siîn- 
tul Gheonghe pe piept, pe care o primise pentru înă- 
buşirea răscoalei polonezilor, și le strigă cu glasul său, 
răsunător, atît de vestit, ca să audă și 'Menşikov : 

— Bă-ieţi! Veţi „merge îndată în linia întîia ! În loc 
gol și des-chis !... Dar, să ştiţi, băieţi, că nu e ordinul 
meu, ci al comandantului armatei ! 

Trăgindu- și izmenele curate pe picioarele țepene de 
oboseală, soldaţii vorbeau : 

— Fraţilor, se pare că boierii încep să se bată între 

„iar nouă, o să ne trosnească oasele ! 

Totuși, boarea dimineţii le zvîntă trupurile goale şi 
asudate şi îi mai învioră. Printre rînduri, zburară chiar 
glume : 

— Fraţilor, ne-am spovedit la cei mari şi ne-am gä- 
tit! Hai, acu să ne împărtăşim la popii franţuji ! 

Aflaseră deja de la camarazii lor de regiment, sosiți 
mai de vreme de pe istmul Arabat, că în fața lor, pe în- 
tregul flanc stîng al poziţiei ruseşti, se aflau fran- 
cezii. 

Kiriakov primise de la Menșikov comanda flancului 
stîng, iar prințul Gorceakov l-iul, centrul și flancul 
drept. În fața acestuia, se rînduiau, pentru atac, re- 
'gimentele roşii ale englezilor, iar coloanele albastre ale 
lui Bosquet, cel mai bun dintre generalii francezi — în 
sunetele muzicii şi în bătaia înverşunată a tobelor —şi 
porniseră, în marş de paradă, spre gurile Almei, în fața 
cărora opt vase de linie cu aburi se aliniaseră cu ba- 
bordul spre poziţiile ruseşti. 

Atît în tabăra aliaţilor, cît și în aceea a ruşilor, cor- 
turile fuseseră strînse cum se luminase de ziuă. În că- 
ruțele din spatele frontului fusese încărcat şi uriașul 
cort al lui Menșikov, împreună cu masa şi cu teles- 
copul de care nu mai era nevoie, întrucît dușmanul 
înainta în cîmp deschis și era aproape. 

Capitolul IV 
BĂTĂLIA DE PE ALMA 


l 


La balul dat în ziua de 30 august de regimentul Bo- 
rodino luaseră parte puţini ofiţeri din regimentele Vla- 
dimir şi Suzdal, care aparţineau primei brigăzi a divi- 
ziei 16-a din corpul de armată al prinţului Gorceakov. 
Cu două săptămîni înainte de bal, regimente!e acestea 
părăsiseră Sevastopolul şi se instalaseră în tabără, pe 
poziţia de lingă gurile Almei, aleasă de Menşikov pen- 
tru a-i înttmpina pe aliați. 

Poate că în postul de la Ministerul afacerilor ex- 
terne, cu care îşi începuse activilalea în serviciul sta- 
tului şi ca diplomat, Menșikov se obișnuise să [ie foarte 
discret. Oricum însă, el nu fusese niciodată ceea ce se 
cheamă „o inimă deschisă“. Părea că ţine minte cu 
străşnicie veninosul aforism al lui Talleyrand !) despre 
limbă, — dată omului pentru a-și ascunde gîndurile. 

Poate că discreţia aceasta ca şi emfaza în relațiile 
cu cei din jur se explica printr-o exagerată apreciere 
a aptitudinilor sale. Îşi închipuia, poate, că așa tre- 
buie să fie orice „prealuminat“ prinţ, căci nu erau 
mulți „prealuminaţi“ în Rusia. Sau poate că Menși- 
kov — conştient sau nu —îl imita pe țarul Nicolae, 
care era gata să se amestece în treburile cele mai 
mărunte al miniştrilor săi şi lua adesea hotărîri cu 
totul neașteptate prin nechibzuința lor — în schimb 
independente şi prompte — în felul convorbirii cu am- 
basadorui englez Seymour, relativă la împărţirea Tur- 
ciei. 

Menșikov se obișnuise și el să rezolve independent tot 
felul de chestiuni, în toate departamentele pe care i le 
încredințase ţarul; de aceea nu-și făcuse un stat ma- 
jor, iar pe numeroșii aghiotanţi, pe care îi ţinea în 


1) Talleyrand (Périgord) Charles-Maurice (1754—1838) — 
diplomat francez şi ministru al afacerilor externe pe timpul 
lui Napoleon și al restaurării Burbonilor. (N. red. ruse.) 

jurul lui, îi folosea ca ofiţeri de ordonanţă, pentru a-i 
trimite încolo şi încoace. Erau însă printre ei oameni, 
care, pentru vremea lor, cunoşteau bine arta militară 
— ofițeri de la marele stat major — de pildă căpi- 
tanul Jolobov, colonelul Isakov, colonelul Skoikov şi 
alţii. 

Prinţul desemnase poziţia de pe Alma încă de pe la 
sfîrşitul lui iunie, cînd trimisese țarului un raport, în 
care arăta că singurul loc probabil de debarcare a alia- 
ților — după părerea sa — este lîngă Eupatoria. Nă- 
dăjduia că ţarul nu wa refuza să-i mărească de vreo 
două-trei ori armata din Crimeea. Spera atunci să-i 
strivească pe aliați printr-o luptă hotăritoare, dată toc- 
mai pe aceste poziţii, în cazul cînd nu va reuşi să le 
împiedice debarcarea. Nicolae, care ţinea numai la 
soluţiile sale personale, nu putea însă admite nici mä- 
car gîndul unei debarcări a aliaţilor în Crimeea... 
Ţărmurile Caucazului — da, dar nicidecum Crimeea ! 

Menșikov rămase cu -aceleași forțe slabe pe care le 
avusese de la început, dar mu părăsi locul pe care-l ale- 
sese dinainte pentru a întîmpina inamicul, cu toate că 
poziția aceasta era prea întinsă pentru armata lui de 
treizeci şi două de mii de oameni. 

Totuși, poziţia aceasta — puternică prin însăşi con- 
figuraţia terenului — putea fi întărită pentru lupte de- 
fensive, înlocuind astfel, întrucîtva, lipsa de efective. 
Pentru asta, fusese și timp destul şi braţe de lucru sufi- 
ciente. 

Regimentele Vladimir și Suzdal, însă — ridicîndu-și 
acolo corturile și înjghebind în grabă bucătării și bru- 
tării — începură viaţa obişnuită de tabără. În zori, to- 
boșarii şi :gorniștii din primele linii sunau deșteptarea 
apoi companiile mărşăluiau în cadenţa tobei — loc 
pentru aşa ceva era cu prisosință — executau compli- 
cate formaţii și mînuiri de arme sau învățau pasul de 
defilare. Ridicau piciorul întins, întinzînd vîrful, îl ți- 
neau aşa un minut, apoi izbeau cu el în pămînt din răs- 
puteri, pentru ca, imediat, să ridice şi să întindă celă- 
lalt picior, aştepiind un minut sub prelunga comandă 
„Do-o-oi !* ca să vină comanda bimefăcătoare... 
„Trei !“ fn felul acesta, umblau ceasuri întregi, într-un 

chip cum nimănui și niciodată în viaţă nu i-ar trece 
prin cap să umble. Asta se chema însă „instrucţie“ şi 
numai aşa ceva cereau toți superiorii la inspecții! 
Uneori, seara — pentru variație — comandantul brigă- 
zii punea la cale „apelul cu ceremonial'“,după toate re- 
gulele stabilite prin regulamentul tipărit în această pri- 
vință. Noaptea, ieșind din corturi și trecînd pe lîngă 
santinele — ca și cum ar fi plecat „la o plimbare“ — 
soldaţii dädeau raite prin viile și prin livezile ispiti- 
toare ale acestei văi bogate, unde cîţiva mîrzaci — no- 
bili tătari — îşi aveau conacele aşezate în afara sate- 
lor. 

La rîndul lor, ofițerii puseseră ochii pe o orîșmă din 
aulul Tarhanlar — o cafenea, cum îi spuneau localnicii 
— în care puteai găsi vin după pofta inimii şi puteai 
să comanzi frigărui de miel sau cafele turcești. 

Tabăra aceasta a detaşamentului rusesc — cuprin- 
zînd cîteva mii de oameni — fusese numaidecît remar- 
cată atît de Raglan şi Canrobert cît și de ceilalți gene- 
rali aliați, care veniseră cu vapoarele de la insula Şer- 
pilor, ca să aleagă, în mod definitiv, locul pentru de- 
barcare. 

Cînd Raglan propuse amiralului Lyons să afecteze 
cîteva vase pentru a acoperi debarcarea demonstrativă 
de la gurile Kacei, el voia să vadă, între altele, cît de 
trainic era legat de acest loc detașamentul rusesc de 
pe Alma și dacă n-avea să se deplaseze în grabă spre 
sud — către gurile Kacei — pentru a respinge debar- 
carea. 

Dar brigada nu se clinti din loc, întrucît nu primise 
mici un fel de ordin de la autorităţile superioare, pentru 
această eventualitate. 

Pe poziţia de la Alma, pe un dîmb de pe ţărmul înalt, 
în apropierea capului Lucullus, care își căpătase nu- 
mele de la comandantul roman de oști — învingătorul 
lui Mitridate al VI-lea!) — fusese instalat un foişor 


1) Mitridate al Vi-lea — regele Pontului în Asia Mică, a 
supus, în anii 132—63 înaintea erei noastre, Colhida (Cau- 
cazul)) şi Hersonesul Tauridic (Crimeea) şi a întemeiat re- 
gatul Bosforului. (N. red. ruse.) 

de semnalizare. De pe acest foişor, se putea vedea 
foarte bine cum escadra afectată de Lyons pentru es- 
corta cîtorva vase de transport cu trupe se apropie de 
gura Kacei, în timp ce bărcile cu soldaţi:se desprindeau 
de vasele de transport... Suprinși, vezi doamne, de 
focurile pichetelor căzăceşti de pe țărm, se opriră în 
larg și, sub bubuitul provocător al tunurilor de pe va- 
sele lor, rămaseră acolo, legănîndu-se pe valurile 
uşoare și aşteptînd să sosească forțe rusești mari, fie 
acele care stăteau pe Alma, fie altele, situate mai 
aproape, dar care nu se zăreau de pe catarguri. 

Regimentele Vladimir şi Suzdal rămaseră la locurile 
lor, iar vasele de război și de transport ale aliaţilor se 
întoarseră, seara, spre lacurile de lîngă ruinile stră- 
vechii cetăţi genoveze, unde se făcuse debarcarea. Ra- 
glan își dădu seama că detașamentul rusesc nu stătea 
fără rost pe Alma şi că va avea inevitabil de-a face cu 
el, cînd va porni de-a lungul țărmului, spre Sevastopol. 

Aliaţii înaintau pe țărm în aceeași ordine în care 
plutiseră pe vase, venind de la insula Şerpilor. In îlan- 
cul stîng, mai departe de țărm, înaintau englezii, iar 
în flancul drept, mai aproape de mare, veneau france- 
zii, după care urma divizia turcă de șapte mii.„de oa- 
meni, de sub comanda generalului francez Yousouf. 

Toată artileria de asediu, în număr de șaptezeci de 
guri de foc, o sută de mii de cărămizi, o sută optzeci 
de mii de saci cu pămînt, panouri de scînduri gata fă- 
cute pentru pereţii și acoperișurile barăcilor de lemn, 
care puteau fi montate într-o singură zi, un milion de 
rații de făină, un milion şi jumătate de raţii de orez, 
cafea, zahăr şi o mulţime de materiale trebuincioase 
armatei pentru un asediu îndelungat al unei fortărețe 
puternice, rămaseră pe vasele de transport militare, 
urmînd să fie aduse acolo unde va ocupa poziţii ar- 
mata, în fața Sevastopolului, după ce va zdrobi aco- 
peririle ruseşti. 

Coloana de transport franceză era foarte mică, iar 
englezii nu aveau de loc; în schimb, din satele apropiate 
de locul de debarcare, luaseră trei-patru sute de ha- 
rabale și de căruţe, pe care încărcaseră provizii, muni- 
ţii şi corturi. Soldaţii erau peste măsură de încărcaţi: 

duceau cu ei hrană pentru trei zile și muniţie pentru 
două bătălii. | 

Faptul că debarcarea unei armate atît de mari se 
efectuase neînchipuit de ușor, însuflețise trupele aliate. 
Dispoziţia războinică nu-l părăsea nici pe Saint-Ar- 
naud, deşi era mai mult mort decît viu. Călătorea în- 
tr-un cupeu comod pe care i-] aduseră zuavii de la co- 
nacul moşierului Revelioti, proprietarul moşiei Kon- 
tugan. Doamna Saint-Arnaud mergea cu soțul ei. Voia 
cu orice preţ să fie martora strălucitei victorii a lui 
Saint-Arnaud, mareșal al Franţei, asupra prințului 
Menșikov și a cazacilor lui. 

Pe țărm, comandanții armatei aliate aflară de la 
localnicii bine informați că armata lui Menşikov este 
mică, aşa că regula de aur a lui Wellington fusese res- 
pectată. 

La 6/18 septembrie, dimineața, o mare parte a tru- 
pelor aliate se concentrase pe văile Almei, de unde toţi, 
pînă la ultimul redif turc, putură să vadă poziţiile ruşi- 
lor, pe care trebuiau să le ia cu asalt peste o zi-două. 

Pentru oricine, priceput cît de cît în chestiunile mili- 
tare, era de ajuns o singură privire atentă asupra po- 
ziţiilor ruseşti, ca să-şi dea seama de planul viitoarei 
bătălii... De teama bombardamentelor de pe vase, aripa 
stingă a armatei lui Menșikov era retrasă de la țărmul 
mării cu vreo doi kilometri şi se găsea cu totul desco- 
perită. Se impunea de la sine o învăluire dinspre mare 
a forţelor ruseşti, pentru a le cădea în spate, hotărînd 
soarta bătăliei prin această singură și simplă manevră. 

In virtutea condiţiilor create de înaintarea de-a lun- 
gul țărmului, în faţa flancului stîng se nimeriseră fran- 
cezii, cu diviziile lui Bosquet, Canrobert, ale prinţului 
Jerome-Napol6on şi a lui Forey, urmate de divizia 
lurcă, aflată de asemenea sub comanda lui Saint-Ar- 
naud. Simţindu-se pe deplin sănătos numai la gîndul 
unei victorii uşoare și repezi, „mareșalul din decem- 
bric“ dădu fuga la Raglan. 

Raglan văzuse că flancul sting al ruşilor era parcă 
într-adins mai slab încadrat decît cel drept, care se 
afla în fața diviziilor engleze, unde se zăreau cele mai 
dese coloane de ruşi și cel mai mare număr de baterii. 
De aceea, spuse nemulțumit lui Saint-Arnaud: 

— Doriţi să vă luaţi partea cea mai uşoară, iar ceea 
ce este mai greu, îmi oferiţi, mărinimos, mie ! 

— O, dimpotrivă, cu totul dimpotrivă ! — răspunse 
cu înflăcărare mareșalul. — Vitezele dumneavoastră 
regimente poate că nici nu vor avea ce să facă ! Divizia 
generalului Bosquet îi va învălui pe ruși, iar aceştia 
nu vor avea altceva de făcut decît să se retragă... Veţi 
merge pur și simplu pe urmele lor, pușcașii dumnea- 
voastră îi vor lovi din spate, iar pentru bravii dum- 
neavoastră soldaţi va fi doar o plimbare militară | 

Raglan zimbi ușor şi spuse: 

— Ar fi mult mai bine, dacă i-am învălui pe ruşi, 
prin flancul lor drept ! I-am împinge atunci spre mare 
și i-am bombarda cu artileria de pe vase, iar nouă și 
dumneavoastră ni s-ar deschide drum liber spre Sevas- 
topol. 

— Minunat! Este un plan extrem de inteligent ! — 
încuviință cu  vioiciune Saint-Arnaud. — Așa să 
faceţi l... Numai dacă nu va fi mult mai greu... In 
schimb, armata rusă va fi nimicită cu totul, iar Sevas- 
topolul ne va reveni la un preţ foarte ieftin! Așa să 
faceţi ! 

— Voi aştepta, totuși, ca generalul Bosquet să 
execute manevra sa de învăluire a rușilor! — răs- 
punse evaziv Raglan. — Apoi voi încerca şi eu învă- 
luirea dinspre partea mea... Cunoaștem aproximativ 
forța numerică a inamicului, dar puterea lui de rezis- 
tență rămîne deocamdată necunoscută pentru noi. 

Saint-Arnaud triumfa! Raglan lăsa în mîinile lui 
victoria apropiată şi neîndoielnică asupra lui Men- 
şikov. 

Mareșalul ordonă ca în ziua de 8/20 septembrie, la 
ora şase dimineața, brigada întîi din divizia lui 
Bosquei să înceapă înaintarea. Batalioanele de zuavi 
şi de pușcaşi africani porniră pentru gloria Franţei, 
a lui Napoleon şi a mareșalului Saint-Arnaud. Cu 

această brigadă, pe care o comanda generalul d'Aute- 
marre, merse și Bosquet. 

Ca să ajungă la gurile Almei — mergînd pe valea 
ci — nu era lucru greu. Aici, însă, Bosquet îşi opri 
brigada. Comportarea regimentelor ruseşti de la flan- 
cul stîng era misterioasă şi meînțeleasă. Cu toate 
că de aici, de la o distanță destul de mică, ele se 
vedeau foarte bine, totuşi nu trăgeau. Bateriile lor 
tăceau și ele, iar pe malul Almei mu se zărea nici 
un lanț de trăgători. 

Malul de pe partea aceasta era lin, iar celălalt, 
înalt şi abrupt. Bateriile ruseşti erau amplasate pe 
un dîmb, în jurul foişorului de semnalizare. Lîngă 
gură, albia rîului Alma, mai lată decît în susul ei, 
cra foarte puţin adincă și putea fi trecută ușor cu 
piciorul, iar la vărsarea în mare se îngusta într-a- 
tita, încît putea fi trecută dintr-o săritură: o zăgăzuiau 
bolovanii aduşi chiar de ea pe timpul ploilor, ca și 
pietrișul aruncat de valurile mării pe deasupra bolo- 
vanilor. 

Bosquet scrută îndelung și atent rîndurile engle- 
zilor, aşteptînd ca ei să pornească la asalt într-un 
avînt comun, dar nu zări nici un fel de mișcare. Bri- 
gada a doua din divizia lui, de sub comanda lui Bois, 
nu se mișca nici ea. 

— Pesemne că iau dejunul, — îşi dădu el cu pä- 
rerea, adresîndu-se lui d'Autemarre. — Atunci, de 
ce n-ar bea și soldații noștri o cafea ? Se spune, că 
nu-i rău, înainte de luptă! Apă avem la îndemină, 
lemne, la fel... Să bem o cafea! 

Şi iată că printre zuavi şi pușcași, opriți fără să 
vrea pentru odihnă,  începură să se aprindă curînd 
focuri mici, care pîlpîiau vesel, iar cafeaua păru ne- 
spus de bună în apropierea bateriilor ruseşti, miste- 
rios de tăcuie. 

În acest timp, Saint-Arnaud își ieșea din fire vä- 
zînd stîngăcia generalilor Bois și Yousouf. Se coco- 
ţase chiar pe un cal, ca să arate ca un adevărat — 
adică un teatral şi pitoresc — comandant de armate. 
Intre timp, doi aghiotanţi îl susțineau în dreapta și 
in slînga, ca să nu cadă din șa. 

Plecă personal la flancul drept, <a să afle de ce nu 
înaintează brigada lui Bois și divizia turcească, dar 
la apropierea lui se puseră amîndouă în mișcare, cu 
muzică. 

Atunci, Bosquet dădu și el ordin trupelor sale să 
treacă riul prin vad. Sărind din piatră în piatră, ba- 
talionul de zuavi din frunte se răspîndi în trăgători, 
şi traversînd în fugă apa în locul în care era mai 
lată, dar mai puţin adîncă, iată-l cățărîndu-se pe 
stîncile aproape verticale ale poziţiilor rusești. 

Această mişcare energică a brigăzii lui d'Aute- 
marre fu observată de Menșikov, de pe dealul unde 
îşi avea cortul, şi locotenentul Steţenko, trimis de el 
la Kiriakov, își opri calul lingă comandantul flan- 
cului sting. 

— Inălțimea voastră, luminăţia sa vă roagă să vă 
îndreptaţi atenţia la cele şapte batalioane de fran- 
cezi, care pornesc la atac împotriva dumneavoastră ! 
— rosti Sieţenko răspicat, cu mîna la cozoroc, fraza 
pregătiiă în așa fel, încît să nu jignească pe irasci- 
bilul general, lucru care ar fi putut dăuna rezultatu- 
lui bătăliei. 

Kiriakov făcu ochii mici, cercetind cu dispreţ pe lo- 
cotenent — acest nou aghiotant al prințului — ca şi 
căluțul lui căzăcesc și spuse apăsat: 

— Transmite luminăţiei sale că vor să mă învăluie 
nu şapte, ci opt batalioane de francezi! Să-i spui că 
pe mainiuţoii aceia îi văd şi cu singur, da-ar... nu mă 
tem de ioc de ei... Chiar aşa să-i spui! 

Steţenko observă că Kiriakov era beat şi lucrul 
acesta îl înspăimîntă. Transmiţind lui Menşikov răs- 
puiisul, locotenentul ar fi voit să adauge în ce stare 
îl găsise pe general, dar tăcu. Kiriakov avea reputa- 
ţia unui general încercat în lupte, iar modul în care 
se comportau pe front generalii încercaţi în lupte nu 
prea îi era cunoscut. I se părea că însăși lupta îm- 
bată. Știa totuși că pentru mai mult curaj se obișnuia 
ca înainte de luptă să se dea soldaţilor băutură... 
Era posibil ca acest lucru să nu strice nici chiar unor 
generali. 

Căţărindu-se pe o potecă îngustă printre stînci, 
Bosquet spunea lui d'Autemarre : 

— Fi, ia spune, n-aveam eu dreptate? Nu, hotărit, 
domnii aceştia n-au nici o poftä să dea piept cu noi! 

In clipa aceea, licăriri galbene îulgerară pe bordu- 
rile a două vase care se învăluiră în fum, apoi se 
auziră bubuiturile și primele ghiulele zburară peste 
capetele zuavilor în tabăra rusească. Bătălia focu- 
lui începuse. 

In faţa capului Lucullus, se afla un mic sat, Uliu- 
kol. Bosquet trimise într-acolo o patrulă de recu- 
noaștere, ca să vadă dacă satul nu este ocupat de 
pușcașii ruşi. 

Alergînd cu grijă de la un colţ de stincă la altul, 
pilindu-se după fiecare movilă, zuavii se furișară 
spre sat, dar constatară că era pustiu. In depărtare, 
dincolo de sat, aproape de alte unităţi — dar ruptă 
de ele — o unitate rusească de aproape o mie de 
oameni se instalase cu frontul spre mare, în afara 
bătăii tunurilor de pe vase. 

Era un batalion din regimentul Minsk... 

Cățărîndu-se pe o ridicătură, de unde acest bata- 
lion se vedea foarte bine, Bosquet î! cercetă îndelung 
cu privirea. Chiar şi pentru acest general, cu expe- 
rienţă în războaie, care cîştigase cîteva bătălii în 
Africa era de neînțeles pentru ce batalionul stătea cu 
frontul spre mare şi nu spre el. 

Comandantul batalionului primise însă ordin să 
observe marea şi să vadă dacă n-au să apară cumva 
bărci lansate de pe vasele aliate și încărcate cu trupe 
de debarcare... Generalul Kiriakov presupunea că 
aliaţii sînt capabili şi de așa ceva. 

Totuși, cînd unităţile dese de zuavi începură să 
«apară pe creastă, comandantul batalionului socoti că 
o companie putea să fie întoarsă cu frontul spre ei și 
chiar să-i întîmpine cu foc. 

Răsună prima salvă rusească. Dar armele soldaţilor 
ruşi, cu ţeava lisă, în care gloanțele — rotunde ca 
nisle alune — erau băgate cu vergeaua pe la gura 
țevii, nu băteau departe. 

Zuavii se ghemuiră cît ai clipi din ochi și văzură 

gloanțele stîrnind doar praful şi săltînd de la pămînt 
destul de departe de ei. Se priviră nedumeriți... Iată, 
că alte plutoane ale companiei ieşiră înainte, la co- 
mandă, și traseră o nouă salvă, foarte grijuliu — ca 
la instrucție — fără ca nici un soldat s-o ia înainte 
sau să rămînă în urmă. Totuși, gloanţele stîrniră ia- 
răși o şuviță de praf, în același loc — la distanța 
maximă a traiectoriei lor — la trei sute de paşi de 
trăgători. 

Zuavii se porniră pe hohote de ris, fără să se mai 
sinchisească de comandanții lor. Erau gata să se tă- 
vălească pe' jos de ris. 

Cei din divizia lui Bosquet aveau toți carabine 
ghintuite, cu bătaia lungă, care trăgeau exact de pa- 
tru ori mai departe. Cînd se potoli explozia veseliei 
lor fireşti, deschiseră focul cu carabinele, un foc 
foarte viu, deși departe de a fi exemplar, în privința 
salvelor. Ei știau — li se spusese aceasta — că rușii 
obişnuiesc să-i aşeze pe ofițeri la flancul formațiuni- 
lor de luptă și de aceea, în primul rînd, acoperiră cu 
foc flancurile, unde începură să cadă deşi cei răniţi 
sau uciși. 

Auzind schimbul de focuri care începuse sus, bri- 
gada lui d'Autemarre, aflată jos, înspre rîu, începu să 
se cațăre din ce în ce mai repede și, curînd, apăru 
în întregime sus în stînga unităţilor rusești. 

Partea aceasta a poziţiilor rusești rămăsese ne- 
apărată, nu numai pentru faptul că Menşikov ar fi so- 
cotit-o inaccesibilă dar ca amiral, el se temea mai 
mult de focul tunurilor de pe vase. Din cauza pro- 
motorului înalt, însă, și a dîmbului rotund din apro- 
pierea lui, de pe vasele aliate nu se putea vedea ţăr- 
mul în adîncime și nu se putea trage de pe ele decît 
la nimereală și fără a se ochi. 

În cele opt batalioane ale lui Bosquet erau numai 
patru mii cinci sute de soldaţi de infanterie ușoară, 
înarmați cu carabine excelente — e drept — dar fără 
tunuri. Tunurile diviziei se aflau la brigada lui Bois, 
care, în timpul acesta, abia se apropiase de Alma și 
încerca să treacă cu bateriile pe malul celălalt, pe 
aluviunile de nisip de lîngă mare. 


130 


În fața lui Bosquet, la aripa stîngă a rușilor, eråu 
vreo douăsprezece-treisprezece mii de oameni. 

Nerăbdătorul Saint-Arnaud, dorind să obțină cît 
mai repede victoria pe flancul său, porni şi divizia 
lui Canrobert şi pe aceea a prințului Jerome-Napo- 
Icon, aa să-i atace pe ruși şi de front, în fața satu- 
lui Almatamak. 

La rîndul său, Menşikov — înfuriat de inactivi- 
tatea lui Kiriakov — își pierdu calmul de diplomat și, 
înconjurat de toţi aghiotanţii, cobori în grabă dealul, 
de pe care avusese de gînd să conducă bătălia. 

In faţa batalioanelor din regimentul Moscova, so- 
sile în dimineaţa aceea și așezate în formaţie de atac 
— adică pentru lupta la baionetă — apăru un grup 
pestriț de călăreți în uniforme de cavalerie, arti- 
lerie, infanterie, geniu şi marină. Săltîndu-se în scări, 
înalt, subțire, cu chipul galben şi schimonosit de in- 
dignare împotriva lui  Kiriakov — care îşi pusese 
parcă în gînd să-l întreacă în calm — Menșikov 
strigă, tremurînd de mînie, dar cu glasul slab, ca de 
Dbătrîn :' 

— Batalionul u-nu... jumătate de întoarcere la 
stînga, batalionul do-oi... jumătate de întoarcere la 
dreapta, înainte-e-e... marș! 

Batalioanele se despărţiră, luînd-o unul în direcţia 
brigăzii lui d'Autemarre, iar celălalt, spre malul Al- 

Carabinele fuseseră de curînd introduse în armata 
rIIsă, dar erau încă prea puține, abia cîte douăzeci şi 
palru la un batalion de infanterie. Batalioanele de re- 
zervă ale regimentelor Belostok şi Brest, care, de ase- 
menea, fuseseră aduse de Menşikov de la Sevastopol 
la Alma, avea chiar puști cu cremene, cu totul înve- 
chile, ca ale zaporojenilor de pe vremea hatmanului 
Sapgaidacinii, 

Pușcaşii regimentelor din linia întîia fuseseră tri- 
tsi ca vînători în livezile şi viile de pe malul drept 
ul Alimei. In trei sate de pe vale, Almatamak, Burliuk 

şi Tarhanlar, îuseseră aşezate, cine ştie de ce, bata- 
lioanele regimentelor Belostok și Brest, împreună cu 
două batalioane de marină, tot cu arme vechi. Matro- 
zii îi uimeau chiar și pe pifanii cei mai pricăjiți prin 
nepriceperea lor totală în tragere... Trăgeau nu de 
după copaci, ci din fața lor, rezemîndu-se de ei cu spi- 
nările lor late. 

Asupra lor veneau însă divizii în care toţi soldații 
aveau carabine şi — ceea ce era mai important — 
experienţa recentului război din Africa, în timp ce în 
toată armata lui Menşikov nu era nici un soldat care 
să fi primit botezul focului. 

E drept că în dimineaţa acelei zile, după războini- 
cul „general-marş“ !), bătut de toboşari în acelaşi 
timp în toate regimentele şi în batalioanele separate, 
preoții regimentelor au slujit te-deumuri solemne 
pentru victorie şi i-au stropit pe soldaţi cu aghiasmă. 
Totuşi moralul trupelor scădea, cînd vedeau că armele 
lor provoacă numai ilaritate vînătorilor francezi, fără 
să le pricinuiască vreun rău, în timp ce în rîndurile 
rușilor cădeau ofiţeri, plutonieri majori şi subofiţeri, 
doborîţi de gloanţele explozive conice, cu urechiușe 
și cu o lijă mică înăuntru — gloanțele Mini& — așa 
că, în scurt timp, ei soldaţi neîncercaţi rămăseseră 
cu totul fără comandanţi ṣi nu știau dacă trebuie să 
stea pe loc, să meargă înainte sau să se întoarcă 
înapoi. Inainte de toate, însă — cînd se văzură fără 
comandanţi — ceea ce făceau era să-și scoată rani- 
tele grele, îndesate, ale căror curele le tăiau adînc 
umerii. Le scoteau şi le puneau alături... Fără raniţe, 
se simțeau mai liberi şi puteau să răsufle mai uşor. 

Din cele două batalioane ale regimentului Moscova 
— cărora însuşi Menşikov le ordonase să pornească 
la atac — batalionul al doilea, în frunte cu locote- 
nentul-colonel Gral, porni în întîmpinarea diviziei lui 
Canrobert, iar batalionul întîi, cu care inergea călare 
comandantul regimentului, generalul Kurtianov, măr- 


1) General-marş — semnal de adunare sau de alarmă. (N. 
red. rom.) 


132 


șălui mai mult de o verstă, îndreptîndu-se asupra 
brigăzii lui d'Autemarre, încolonat pe douăzeci și 
patru de rînduri — asemenea îalangei lui Filip Ma- 
cedoneanul 1) — în răpăitul tobelor, care era în stare 
să facă din orice îlăcău simplu de la ţară un luptător 
îndrăzneţ, un războinic de mîna întîi... 

E drept, batalionul acesta- nu era singur, ci mergea 
în faţa unei coloane, pe care Menşikov o înjghebase 
în pripă din unităţile disparate care se aflau mai 
aproape de el. Erau aici batalioanele din regimentul 
Minsk, două  escadroane de husari, o sotnie de ca- 
zuci şi două baterii de tunuri ușoare, care trăgeau 
cu mMitralii. 

De la vreo patru sule de pași, însă, începură să 
cadă în falanga lui Kurtianov gloanţele ţinitoare 
Minie, iar după încă vreo două sute de pași, bata- 
lionul se opri: gloanţele zburau spre el atît de dese, 


încît cei din spate — care băteau pasul — trebuiau 
să ocolească mereu pe cei căzuţi din primele rînduri. 
— Ba-ta-lion, culca-at! — comandă Kurtianov, şi 


batalionul execută culcarea astfel, încît, pe pămînt, 
se desenară miște linii alcătuite de gulerele roşii ale 
lunicilor soldățeşti — linie după linie — douăzeci 
şi patru de linii continue, trasate de gulerele roşii. 
Picioarele tuturor, în cizme prăfuite, erau așezate în 
același fel spre stînga. Pe vremea aceea, soldaţii 
ruși nu cunoşteau încă formația de luptă desfășurată. 
Frau învăţaţi să nu se dezlipească de cotul vecinu- 
lui şi să nu facă nici un pas fără ordinul coman- 
danților. 

Comandantul suprem ordonase însă batalionului 
“ii meargă la atac, nu să stea culcat sub ţiuitul gloan- 
(elor. Locotenentul Stețenko, călare pe căluțul său, 
veni la rotofeiul general Kurtianov, care se oprise în 
«patele batalionului și îşi ștergea stăruitor cu batista 


') Filip Macedoneanul — (382—336 înaintea erei noastre), 
tege al Macedoniei. El a introdus o nouă formație de luptă 
a pwde-lrimii, în dreptunghiuri, denumită falanpă. (N. red. 
wuse.) 

sudoarea de pe fața-i mare, de pe chelia-i la fel de 
mare și de pe gîtul roșu. 

Lui Steţenko îi era silă de această namilă osîn- 
zoasă, mustind de nădușeală, totuşi îi transmise, pe 
cît putu de respectuos, ordinul dab de Menșikov. 

— Că trebuie să merg la atac, asta o ştiu și eul 
— răspunse Kurtianov, continuînd să-şi șteargă gîtul. 
— Dar să mergi cu un singur batalion împotriva unei 
brigăzi întregi, cu arme ca ale lor, e o prostie... Iacă, 
uite cîți oameni au fost scoși din iluptă, — zise el, 
arătînd morţii şi răniții care zăceau în urmă. 

— Văd, înălțimea voastră! Totuşi, ordinul lumină- 
ției sale este de a merge înainte, fără să se ţină 
seama de pierderile pricinuite de focul armelor, — 
căută Steţenko să redea cît mai exact cuvintele prin- 
tului. 

— Îţi repet, domnule locotenent, că ordinul lumi- 
năției sale îmi este cunoscut, dar ai face mai bine să-l 
transmiți comandantului regimentului Minsk! Aş 
putea înainta mai departe numai în linie cu acest 
regiment, fără să țin seamă de pierderile mari... 

Steţenko înţelese vorbele acestea, nu numai ca 
aghiotant al comandantului suprem, ci ca unul care 
lua parte la bătălia armatei sale contra inamicului. 
De aceea spuse lui Kurtianov : 

— Am înțeles, înălțimea voastră! — şi-şi întoarse 
șargul, care juca sub el, luînd-o spre regimentul 
Minsk. 

Se petrecu însă ceva neprevăzut: comandantul re- 
gimentului Minsk, colonelul Prihodkin, un om încă 
tînăr, înalt, se arătă foarte mirat la vorbele lui Ste- 
tenko şi îl întrebă chiar cine este și ce caută pe 
acolo... Aflînd că este noul aghiotant al lui Menși- 
kov, spuse cu demnitate : 

— Am primit ordin chiar de la comandantul su- 
prem în persoană să sprijin... regimentul Moscova | 
Să sprijin, mă-nţelegi! lar dumneata vii acum — 
hodoronc-trone — şi-mi transmiţi nu știu ce ordin 
al comandantului regimentului Moscova, să pornesc 
la atac! 

—- Nu este un ordin... — începu Steţenko, dar 
colonelul îl întrerupse, ridicînd glasul : 

- În primul rînd, locotenente, nu am în fața mea 
pe inamic, ci numai regimentul Moscova... Va să 
pică, mi se ordonă să pornesc la atac împotriva lui ? 
[n al doilea rînd, lo-co-tenente, sînt şi eu coman- 
dant de regiment ca și Kurtianov şi nu-i sînt sub- 
ordonat ca să primesc dispoziţii de la el! 

Sleţenko își aminti că fusese trimis numai la ge- 
neralul Kurtianov şi își dădu seama că Prihodkin, 
comandantul regimentului Minsk, are din punctul său 
de vedere deplină dreptate. Prinţul nu-i dăduse or- 
din să meargă la atac, ci numai să sprijine pe Kurtia- 
nov. Se oprise Kurtianov, se oprise şi el... 

In schimb, zuavii lui Bosquet trăgeau fără între- 
rupere, iar brigada generalului Bois ieşise pe creastă, 
irăpînd tunurile sus, pe deal. 

Inainte ca brigada să apară, bateriile uşoare ru- 
sesli încearcă să tragă cu șrapnele asupra zuavilor 
lui d'Autemarre. Mitraliile nu pot însă să zboare prea 
departe, iar gloanţele Minié începură să doboare ser- 
vanţii de ia tunuri și caii. 

După primele salve ale bateriilor brigăzii lui Bois, 
instalate pe creastă, toate unităţile  detașamentului 
aruncat de Menșikov în acest sector al bătăliei, atit 
cele care atacau cît şi cele de sprijin, dădură înapoi. 

Generalul Kurtianov fu rănit de un glonte la mîna 
stingă şi plecă îndată la postul de prim-ajutor. După 
el, fu rănit şi colonelul Prihodkin, comandantul regi- 
mentului Minsk. 

După brigada lui Bois, trecu şi divizia turcească 
este Alma... Trecea încet, întrucît cărarea de pe ma- 
ul stîng, abrupt, era îngustă. Mulţi soldaţi se des- 
lalau, întinși pe mica plajă de la gura rîului, iar alţii, 
„coțîndu-şi papucii și suflecîndu-și șalvarii largi mai 
sus de genunchi, stăteau grămadă în mare, lîngă 
pirm. 

Inlre timp, pușcașii din brigada lui Bois luau locul 
puşcaşilor lui d'Autemarre, care înaintau mai departe, 
„pre aulul Orto-Kesek, în spatele trupelor rusești. 

Asifel, pas cu pas, pînă după amiază, în faţa ari- 

pei stîngi a lui Kiriakov — sleită de pierderile sufe- 
rite de pe urma focului artileriei și al carabinelor — 
se adunaseră șaisprezece mii de francezi şi de turci... 
Flancul stîng al poziţiei lui Menșikov fusese învăluit, 
rezistența lui înfrîntă, iar prinţul își dădu seama că 
pierduse bătălia, oricît de dîrze s-ar fi ţinut unităţile 
lui Gorceakov în centru și pe îlancul drept. 

El își pierdu cu desăvirşire calmul, cînd văzu că 
batalionul a! doilea din regimentul Moscova se în- 
dreaptă repede, ușurat de povara raniţelor, către spatele 
frontului, în pas viu ce semăna a fugă, părăsind malul 
Almei sub presiunea pușcașilor generalului de bri- 
gadă Espinasse, din divizia lui Canrobert. În acelaşi 
timp, ceva mai departe — tot de la malul Almei şi tot 
fără raniţe — se retrăgea batalionul al patrulea din 
regimentul Moscova, iar Kiriakov, care, ca şi mai 
înainte, ședea nesigur în șa, nici nu încerca să-l mai 
oprească. 

— Generale Kiriakov, — îi strigă Menșikov, — di- 
vizia dumitale fuge! De ce fuge? Ce-nseamnă asta ? 

— Înseamnă că nu are arme ca ale inamicului. 
Asta-nseamnă ! — strigă furios, drept răspuns, Ki- 
riakov. — Dar nu fuge, ci se retrage! 

— Fuge, cînd îți spun! Oprește-o imediat! 

— Nu fuge, luminăţia voastră! Nu vedeți bine! 
Doriţi s-o opresc ? Bine, luminăţia voastră! 

Intorcîndu-şi calul spre batalionul al doilea, care 
în marșul lui asemănător cu fuga ajunsese departe în 
spatele frontului, comandă cît îl tinu gura: 

— Batalionul do-o-oi... Stai !... Stînga-mpre-e... jur! 
Ascultă-ă-ă... Prezent-a-aţi... arm”! 

Oprindu-se sub ghiulelele ce brăzdau cerul albastru 
și senin, sub gloanţele brigăzii lui Bois, ce șuierau 
sinistru din stinga, şi sub cele din față ale brigăzii lui 
Espinasse, cățărată deja pe malul abrupt din partea 
Almatamakului, batalionul făcu stinga împrejur și 
prezentă armele, în cadență, ca la paradă... 

Pentru mînuiri, puștile cu ţeava lisă erau bune, dar 
nu puteau face față bătăii lungi a carabinelor. 

— Mulţumesc, băieţi! — strigă răsunător Kiriakov, 
iar batalionul al doilea al regimentului Moscova — 

conlinuind să țină armele „în prezentare“ — răspurise 
lut atit de sonor: 

-— Să trăiţi, î-năl-ţi-mea voastră! 

Kiriakov privi triumfător la Menșikov și făcu bala- 
lionului un semn cu mîna... Asta însemna că batalio- 
iul poate să ia arma „la picior“, să se întoarcă din 
nou la stînga împrejur și să pornească cu același pas 
viu, asemănător cu Îuga, cu care mersese şi înainte. 

Francezii erau destul de uimiţi de această prive- 
liste. Oameni cu imaginaţie foarte vie, puteau chiar 
să-şi închipuie că batalionul rus le dă onorul, pe de- 
plin meritat. Încetară chiar să tragă şi nu mai urmă- 
riră coloanele rusești care se îndepărtau. 

Numai patru vase cti aburi, care ancoraseră aproa- 
pe de gura Almei, continuau încă să tragă cu tunu- 
rile. Pesemne, că cei de pe vapoare observaseră gru- 
sul pestriţ, viu colorat, de călăreţi, în care se afla 

lenşikov înconjurat de cîțiva aghiotanţi. Două ghiu- 
lele căzură deodată în acest grup și caii săriră spe- 
riați în lături, îndepărtindu-se de masa însîngerată, 
ce se zvîrcolea urlînd, pe pămînt. 

Cînd Steţenko reuşi să-și întoarcă șargul și să se 
apropie de cei căzuţi, primul lucru pe care îl văzu 
și care îl îngrozi fu un picior, nu prea mare, în cizmă 
şi în pantalon zdrenţuit, plin de singe şi zvirlit mai 
încolo, iar lîngă acest picior, vrînd parcă să ajungă 
la el cu orice preţ, se tîrau cu înverșunare pe pămînt 
vicioarele albe, din faţă, ale unui cal sur, rotat, cu 
Pirta sfîrtecată, în care se înviltorau măruntaiele. 

Slețenko își aminti îndată că era calul căpitanului 
Jolobov şi îl căută din ochi pe ofițer. Acesta zăcea 
riisturnat sub crupa calului, care îi prinsese dedesubt 
celălalt picior... Era în nesimţire, din pricina marii 
pierderi de sînge şi a durerii. Faţa lui, de obicei 
vioaie, ironică şi inteligentă, ca şi fruntea înaltă și 
bombată, erau peste tot stropite de sînge. Celălalt rä- 
nil era veselul colonel Skolkov. Avea mîna stingă 
“unulsă mai sus de cot, iar fiindcă aceeași ghiulea 
zdrobise și capul calului său, colonelul căzuse cu fața 
inainte — nu într-o coastă — şi se încurcase cu pi- 
vloarele în scări. El era acela care urla ca un copil, 

uitînd că era colonel, că nu era numai aghiotant al 
comandantului ci și aghiotani imperial şi că, în gene- 
ral, nu se cuvenea să urle. În cădere, se rănise și la 
bărbie de ciotul unui copac tăiat. Pe acolo fuseseră 
o mulțime de copaci și de tufe, care ar fi putut servi 
la apărarea acestei poziţii, dar cei din regimentele 
Vladimir și Suzdal îi tăiaseră încă din august, pentru 
bucătăriile lor. 

Sărind iute de pe cal, Steţenko scoase din scări 
picioarele lui Skolkov și îl ajută să se ridice, dar 
acesta nu se mai putea ţine pe picioare. 

Cîţiva soldați din regimentul Belostok, care se re- 
trăgeau, îl duseră și pe el şi pe Jolobov, pe baionetele 
încrucişate, la spitalul de campanie; Jolobov își reve- 
nise din leșin, cînd îl scuseseră de sub cal, dar în cu- 
rînd îşi pierdu din nou cunoștința. 

Menșikov îl preţuia pe Jolobov ca pe un ofițer se- 
rios şi se obișnuise să vadă în preajma sa pe vioiul 
și spiritualul Skolkov. Steţenko îl auzi pe prinţ stri- 
gînd răguşit celorlalți aghiotanţi: „Să nu mai staţi 
niciodată grămadă !“ și apoi îl văzu, cu capul plecat, 
fără să privească înlături, cum îşi îndrepta calul de 
Don către spatele frontului. 

Simţind miros de ars și întorcîndu-se spre Alma, 
Steţenko văzu un nor des de fum care acoperise za- 
rea ca c ceaţă, mult mai întunecat decît fumul trage- 
rilor de artilerie. Nu era greu să ghicești că arde 
satul Almatamak, aşezat drept în faţa flancului stîng 
al poziţiei și incendiat de unităţile ruseşti în retra- 
gere, pentru a îngreuna urmărirea lor de către fran- 
cezi, 

Almatamak ardea și, odată cu el, ardeau și pomii 
de pe lîngă case, ceea ce făcea ca fumul să fie mai 
gros şi mai negru, dar asta nu-i opri pe francezi. 
Dimpotrivă, folosindu-se de fum ca de o pavăză con- 
tra focurilor pușcașilor ruși, care se instalaseră pe 
după livezi, una dintre brigăzile diviziei prinţului Na- 
poleon aduse tunurile chiar în marginea satului in- 
cendiat şi, printr-un foc concentrat de mitralii, îi 
strivi pe pușcași, rămași şi așa destul de puţini... 

Cînd fură alungate și resturile acestor pușcași, 

care rezistaseră cu îndirjire, brigăzile prințului Na- 
poleon se repeziră nestăvilite mai departe. 

Către ora două după amiază, întreg flancul stîng 
ul poziţiei de pe Alma se afla în mîinile francezilor. 


4 


Generalul Canrobert era un bărbat de vreo patru- 
zeci şi cinci de ani, mărunţel, adus din spate şi plă- 
pînd la înfățișare. Pe vremuri reușise strălucit la 
examenul pentru primul grad ofițeresc și scăpase 
nu mai puţin strălucit în războiul din Africa, cînd — 
comandînd: o companie — se aventurase imprudent 
cu o mînă de soldaţi în niște cariere de piatră, în care 
se ascunseseră kabylii înarmați. 

Toţi soldaţii care erau cu el, în număr de şaispre- 
zece, fuseseră ucişi sau răniţi şi numai el scăpase cu 
viaţă. Pentru că reușise să se salveze atît de miracu- 
los, căpătase Legiunea de Onoare... Mişcarea kaby- 
lilor o înăbușise cu tot atîta cruzime ca şi Saint-Ar- 
naud, lucru pentru care fusese firește răsplătit. Un 
salt brusc în cariera sa, însă, i-l aduse participarea 
la măcelul din decembrie 1), de pe străzile Parisului, 
unde — în treacăt fie zis — nu se comportase cu prea 
multă hotărîre. Un alt general francez, Pélissier, 
spunea despre el: „Cu toate că îl cheamă Certain 
(adică : sigur), nu te poți bizui pe el literalmente în 
nimic |“ 

Canrobert iubea gloria şi femeile ca un adevărat 
francez, Stînd în fața hărţii, îi plăcea să facă planu- 
rile unor bătălii mari, dar comanda pentru prima dată 
o divizie în luptă. 

In ceea ce-l priveşte pe un alt comandant de divi- 
zie din armata lui Saint-Arnaud — pe bătrînul prinţ 
derome-Napoleon — acesta nu avusese ocazia să co- 


1) Ta 2 decembrie 1852, Louis-Napoléon, pînă atunci preșe- 
«dintele republicii, se proclamă împărat şi, în cîteva zile, înă- 
basi riscoala izbucnită pe străzile Parisului. (N. red. ruse.) 

mande în luptă nici măcar un pluton, și nicidecum 
o întreagă divizie ; de aceea, Saint-Arnaud era nelip- 
sit de lingă el, aşa cum Menșikov se găsea mereu pe 
lîngă detașamentul lui Kiriakov. 

In timp ce prințul J&râme-Napolon privea în jurul 
său cu un soi de curiozitate, explicabilă la un bătrîn 
de vîrsta lui și cu posibilităţile fizice pe care le avea 
dar fără nici o însulleţire, atît de necesară într-o bä- 
tălie serioasă ca aceasta, Saint-Arnaud, mai mult 
mort decît viu, era grozav de emoționat, simțind în- 
dreptate asupra lui privirile întregei Franţe, ale su- 
veranului ei, ca și cele ale întregii lumi... 

Cînd Bosquet, împreună cu brigada lui d'Autemarre 
se desprinse de restul armatei și dispăru pe după 
stîncile de la flancul stîng al poziţiei rusești, lui 
Saint-Arnaud i se păru că-l și vede pierind, împresu- 
rat din toate părţile... Incă puţin și va fi nimicit! 
Mareşalul se zăpăci într-atît încît trimise chiar un 
aghiotant la lordul Raglan, să vadă dacă acesta nu 
va găsi vreun mijloc să-l salveze pe Bosquet, care se 
aventurase prea departe. Faptul că nu se putea zări 
cu nici un chip vreo întăritură pe poziţiile ruşilor, îi 
părea o stratagemă de-a lui Menșikov: să-i atragă 
într-o capcană, cît mai departe, printre dealurile ace- 
lea misterioase, iar acolo să-i nimicească... 

Imaginaţia lui bolnăvicioasă lucra cu înfrigurare. 
Ceea ce se petrecea în fața ochilor săi îi părea numai 
începutul adevăratei bătălii, care, potrivit- planului 
rușilor, trebuia să se dea mai încolo, în adîncul pe- 
ninsulei, unde vasele de război nu vor mai fi în 
stare să-i sprijine pe francezi, care se năpusteau ne- 
săbuit înainte, şi nici pe englezi care acționau atît 
de încet, pentru că, probabil, nu voiau să pătrundă 
prea mult în adîncime, într-o regiune care nu pu- 
tuse fi cercetată printr-o recunoaştere ca lumea... Lo- 
coteneni-colonelul La Gondi, ofițer din marele stat 
major, fusese trimis în ajun de Saint-Arnaud tocmai 
în acest scop, dar din greșeală îi luă pe husarii ruşi 
drept cavaleriști englezi şi căzu prizonier. 

Atunci cînd întreaga divizie a lui Bosquet, îm- 
preună cu întreaga divizie turcească a lui Yousouf, 

urcară malul stîncos și dispărură din ochii lui, pier- 
zindu-se în vălmășagul de foc al poziţiilor ruseşti, 
şi cînd divizia lui Canrobert, cu cele două batalioane 
ce i se alăturaseră din divizia lui Jerome-Niapolton 
trecu Alma şi se îmbulzi sub malul abrupt, ferindu-se 
de ghiulelele rușilor — Saini-Arnaud socotea bătălia 
ca definitiv pierdută. 

Ceea ce îl zdruncina şi mai mult pe mareșal erau 
vorbele celor răniţi ușor, care — după cum i se părea 
— plecau în număr foarte mare în spatele frontului, 
la posturile de prim ajutor! Cum se întimplă întot- 
deauna în astfel de cazuri, ei exagerau puterea fo- 
cului rușilor, pentru a găsi compătimire la superiorii 
lor. 

Saint-Arnaud își trimitea unul după altul aghio- 
lanţii la Raglan, rugindu-l să-și împingă rezervele 
spre flancul francez. 

Potrivit planului recent întocmit chiar de Saint- 
Arnaud, Raglan trebuia doar să aștepte răbdător pînă 
cînd totul va fi terminat la flancul stîng — desigur, 
foarte repede — şi abia atunci să-şi pună în acţiune 
mai ales cavaleria, în urmărirea ruşilor care se retră- 
geau. Văzînd că întreaga greutate a bătăliei cade 
asupra armatei lui, deşi puternica artilerie de pe vase 
nu-i putea veni cu nimic în ajutor, Raglan se hotărî 
să arunce la atac divizia de infanterie ușoară a prie- 
tenului său, sir George, împotriva centrului forțelor 
rusești, care rezistau cu dîrzenie și nu aveau nici 
gînd să se retragă. 

O divizie de infanterie engleză era pe vremea aceea 
egală cu efectivul unui regiment rus. Centrul armatei 
ruseşti venea în dreptul satului Burliuk. Livezile și 
viile acestui sat, aflate în faţa englezilor, erau ocu- 
pate de mici grupuri de pușcași și de matrozi din bata- 
lionul marin. Chiar dacă trăgeau din vechile lor arme, 
matrozii nu făceau altceva decît să umple văzduhul din 
jurul lor cu fum de praf de pușcă. Intregului efectiv de 
douăzeci de mii oameni aflaţi sub comanda lui Gor- 
ceakov, care ocupau centrul poziţiei şi flancul drept, 
îi reveneau numai o mie cinci sute de carabine, dar 
aproape jumătate din ele rămăseseră, pentru orice 

eventualitate, la unităţile din spatele frontului. În 
schimb, cei douăzeci și șase de mii de soldați din 
armata lui Raglan erau înarmaţi cu carabine de cel 
mai nou sistem, care se încărcau repede și aveau o 
bătaie și mai lungă decit cele întrebuințate de armata 
franceză. 

Intr-o jumătate de oră, toţi apărătorii livezilor din 
Burliuk fură respinși din sat, cu ajutorul focului des 
și foarte precis al armelor. Părăsind Burliukul, puș- 
caşii ruși îi dădură foc, aşa că în vale ardeau acum 
două sate. Livezile fură învăluite într-un fum plum- 
buriu și negru, care ustura ochii soldaţilor, întrucît 
vîntul stîrnit de pe mare îl mîna spre coloanele ru- 
sești, dispuse în formaţii de atac. Fără să vadă ţinta, 
artileriștii continuau duelul lor cu bateriile engleze, 
care trăgeau rar de tot. 

La Burliuk, era un pod peste Alma. Retrăgîndu-se, 
geniştii se repeziră să-l arunce în aer, dar nu izbu- 
tiră, deoarece podul era păzit cu atenție de pușcașii 
englezi, iar spre el se îndrepta în formație desfășu- 
rată infanteria uşoară a lui sir George. 

E drept că lîngă Burliuk, Alma putea fi trecută și 
prin vad, dar lui sir George i se părea că podul este 
foarte necesar pentru trecerea tunurilor. Se uita de 
departe la tunarii francezi care împingeau tunurile 
prin vad, stînd în apă pînă la brîu şi opintindu-se la 
roţi. După părerea lui, tunarii uzi leoarcă mu erau 
buni de nimic în luptă... 

În locul acesta, malul Almei avea panta mai lină, 
iar bateriile stăteau în amplasamentele care îl re- 
voltaseră pe generalul Kiriakov prin felul construcției 
lor, dar care dădea totuşi acestui sector al poziţiei 
un aspect întărit. 

Indată ce lîngă pod apărură rîndurile bine înche- 
gate ale englezilor, îmbrăcaţi în tunici roşii şi lumi- 
naţi strălucitor și totodată sinistru, în această zi stră- 
lucitoare şi sinistră, de vîlvătăile Burliukului incen- 
diat, din tunurile uşoare, reglate din vreme, zburară 
spre ei mitraliile bine ţintite... 

Înfanteriştii lui Brown se culcaseră la pămînt, dar 
asta nu-i scăpă de pierderi mari. În sfîrşit, alergînd 

unul cîte unul, se adăpostiră după hanul din Burliuk, 
ce se înălța singuratic, iar de acolo se retraseră din 
nou în viile şi în livezile satului. 

De aici, adăpostiţi după zidurile de piatră, pușcaşii 
englezi — buni ochitori — doborau, la alegere, ser- 
vanţii și caii tunurilor. — Chiar și regimentul Boro- 
dino, amplasat în spatele bateriilor, pierzîndu-și unul 
după altul comandanții de batalioane şi de companii, 
fusese nevoit să se retragă. Bateriile, cu restul de oa- 
meni şi de cai, părăsiră poziţiile. 

Generalul Codrington, comandantul uneia dintre 
brigăzile lui sir George, vrînd cu orice preț să treacă 
pe malul celălalt pe pod și nu prin apă, aruncă din 
nou la asalt cinci batalioane. Armele cu ţeava iisă nu 
erau în stare să ţină podul sub foc, bateriile se re- 
lrăseaseră şi tunicile roșii apărură în sfîrşit pe malul 
sudic al Almei. 

Împotriva lor Gorceakov trimise la atac două ba- 
lalioane din regimentul Kazan. Cu armele în cumpă- 
nire, în bătaia tobelor, batalioanele porniră la vale, 
în rînduri strînse, ca un zid. Bateriile ușoare se apro- 
piară din nou de amplasamentele părăsite și ar fi 
putut să arunce asupra englezilor o ploaie de mitralii, 
dar cei din regimentul Kazan îi acoperiră cu spină- 
rile lor... În același timp, pușcașii lui Codrington îi 
întîmpinară pe ruşi cu un foc atît de precis tras asu- 
pra ofițerilor, încît în două-trei minute, fură uciși 
comandantul regimentului, ambii comandanţi de ba- 
lalioane şi aproape toţi comandanții de companii, iar 
soldaţii se năpustiră înapoi, învălmășindu-se spre am- 
plasamentele bateriilor. în urma lor, năvăli unul din 
regimentele engleze. Un drapel roşu fîlfîi aprins pe 
parapetul bateriei. Două tunuri lovite rămaseră în 
miinile englezilor. 

Regimentele Vladimir şi Suzdal, „băștinașii“ aces- 
lui poziţii, stăteau în rezervă: regimentul Vladimir 
cra în rezerva imediată, iar în linia a doua — la o 
verstă de el — se afla regimentul Suzdal. Regimen- 
jul Vladimir era susținut de o baterie amplasată pe 
deal. 

Gloanţele Mini€ ale carabinelor engleze ajungeau 
cîteodată și la regimentul Vladimir, dar fără să facă 
vreun rău, ca orice glonț spre sfîrşitul traiectoriei. 
Ofițerii și soldaţii le ridicau și se uitau la ele, dar nu 
puteau să-şi dea seama ce sînt şi la ce servesc. 

— la-n te uită, nişte degetare muierești! — spu- 
neau soldaţii. 

Ofițerii de artilerie lămureau, cu nesiguranță, pe 
cei de la infanterie: 

— Aici înăuntru trebuie să fi avut vreun ames- 
tec inflamabil, care a şi ars. 

Infanteriştii întrebau nedumeriţi : 

— Pentru ce o fi fost pus acest amestec? 

— Pentru ce 2... Pentru ca... ştiţi, — o lungeau 
artileriştii, — pentru ca să nimerească în lăzile 
noastre cu muniții... Dacă o chestie de asta lovește 
lada cu cartuşe e gata explozia... Se duce dracului 
totul ! 

Insuşi comandantul regimentului, colonelul Kova- 
liov — cu ordinul Sfîntul Gheorghe pe piept — cer- 
cetînd cu atenție „degetarele“, fornăia în mustăţi, 
țuguindu-şi buzele şi ridicînd din umeri, fără să 
poală explica ce erau... i 

Regimentul Vladimir, ca și regimentul Suzdal, so- 
sise în Crimeea abia în august, venind din Basara- 
bia, dar nici acolo nu avusese ocazia să ia parte la 
luptele cu turcii, ca dealtfel întreaga divizie a 16-a. 
Comandantul acestei divizii, generalul Kviţinski, se 
afla în frunte, alături de Gorceakov. 

Cînd regimentul Kazan porni la atac, colonelul Ko- 
valiov, care își dezmorţea picioarele umblînd prin 
iarba de curînd răsărită, tuşi, își mîngiîie ceafa și, 
săltindu-şi fără grabă şi uşor trupul, care încă nu 
prinsese grăsime, se aruncă în şa cu obișnuita-i di- 
băcie. Apoi comandă : 

— Domnii ofiţeri să-şi ocupe locurile | 

Ofițerii se așezară la flancuri, aşteptînd ca regi- 
mentul lor să pornească pe urmele regimentului Ka- 
zan, pentru a-i desăvirși izbînda. 

lată, însă, că zăriră ceea ce nici nu le venea să 
creadă !.., Batalioanele regimentului Kazan, care por- 

niseră atît de brave la atac, se retrăgeau de jos sub 
răpăitul nemilos al focurilor cîtorva mii de arme, 
cădeau, se ridicau, încercau să meargă mai departe 
și cădeau din nou, pentru ca să nu se mai ridice. 
Încovoindu-şi încordat giturile, voinicii cai ai bateriei 
aruncau priviri piezișe, sălbatice, speriaţi de strigăte 
şi lovituri, tîrînd tunurile prin fața regimentului Vla- 
dimir și ducîndu-le în spatele frontului. 

— Stai, sta-ai 1... Încotro-o? Incotro-o? Stai! — 
răzbătea abia auzit, ca un geamăt, ţipătul înnebunit 
al generalului Kviţinski, care se ivi aproape de tot 
de regiment pe un cal mare şi negru ca pana corbu- 
lui, străduindu-se să taie drumul și să oprească os- 
tașii din regimentul Kazan. 

Dar ei nu se opreau, iar mai departe, prin fumul 
ce se destrăma în fîşii, pe parapetul întăriturii se ză- 
reau tunicile roşii ale englezilor. 

Tobele din regimentul Kazan — la comanda cuiva 
— băteau nervos şi neregulat, iar gorniştii sunau 
„adunarea“. Calul mare şi negru al lui Kviţinski se 
opri în fața regimentului Vladimir. Mîna generalu- 
lui ținea strîns sabia aplecată în jos, ca o cravașă. Chi- 
pul lui de obicei radios, vesel şi calm era acum pă- 
mîntiu și aspru, mustața dreaptă, albă, stufoasă şi 
lungă, răsfirată de vîntul ce bătea slab dinspre mare, 
îi acoperea gura, dar comanda lui răsuna răspicat şi 
hotărît : 

— Primele două batalioane... la at-tac! 

— Batalionul unul și doi, în cumpănire... arm! — 
comandă grăbit Kovaliov, scoțind sabia din teacă. — 
Inainte-e... marș! 

Dintr-odată, de pe loc, luînd armele în cumpănire 
-- cu chivărele lor de metal, lăcuite în negru, stră- 
lucind în soare — cele două batalioane ale regimen- 
tului Vladimir porniră înainte, drept asupra ampla- 
samentelor ocupate de englezi. 

Părea că nimic nu poate să rămînă în picioare în 
fața acestei mese compacte de o mie de oameni, care 
päşcau într-o cadență aspră, în duduitul tobelor... 

Ca și celelalte regimente din divizia lui Kviţinski, 
regimentul Vladimir era un adevărat regiment de pa- 


145 
10 


radă. Ostașşii înalți, de prin guberniile de la miază- 
noapte, știau să pună piciorul apăsat, pe toată talpa 
şi executau excelent mînuirile de armă, stîrnind o 
sinceră admiraţie celor mai severi și mai bătrîni ge- 
nerali, la toate trecerile în revistă, cu prilejul inspec- 
țiilor. Nici un fir de păr nu se mișca în capul vreu- 
nui ostaş din front, după comanda marţială „drepţi“... 
Toate formaţiile de companie, de batalion și de regi- 
ment, erau executate fără cusur și toate prevederile 
regulamentelor erau învățate pînă la cele mai mici 
amănunte... În ordinele de divizie — și chiar pe corp 
de armată — nu odată se aduseseră laude regimen- 
tului Vladimir pentru felul în care se prezenta, iar 
regimentul își cunoștea valoarea. Cele două batali- 
oane înaintau cu pas din ce în ce mai viu, pentru 
ca, dintr-un singur asalt la baionetă, să spulbere tot 
ce era roşu și stătea proțăpit sus pe parapet. 

Oamenii ţineau armele încleștate în mîini cu atita 
strășnicie, încît degetele le albiseră și îi dureau, iar 
baionetele păreau că s-au și înfipt pînă în prăsele în 
trupurile celor cu tunici roşii. 

Kovaliov călărea în frunte, aproape de Kviţinski, 
stînd drept pe murgul lui. Comandanții de batalioane 
și de companii mergeau în capul batalioanelor şi 
companiilor, iar în urma comandanților de batalioane 
veneau aghiotanţii lor ; toate intervalele erau păstrate 
cu cea mai strictă precizie. De baionetele jalonieri- 
lor !) erau prinse stegulețe roşii; un stegar impună- 
tor, cu pieptul lat, purta cu mîndrie ceea ce era mai 
sfînt regimentului — drapelul. 

Ir întimpinarea lor, gloanţele cîntau în jur — cu 
fiece pas tot mai des — acele „degelare“ goale la 
mijloc, ca nişte clopoței și, de aceea, sonore. 

Un glonte smulse ordinul Sfîntul Gheorghe de pe 
tunica colonelului Kovaliov, care se întorsese spre 
ostaşi, iar un altul — venind imediat — îi străpunse 
pieptul, ieșindu-i prin spate... 


1) Jalonieri — soldaţi puşi să marcheze linia pe care tre- 
buie s-o ocupe o unitate. (N. red. rom.) 

În acelaşi timp, o grenadă explodă sub calul aghio- 
lantului din batalionul întîi. Ridicîndu-se pe picioarele 
dinapoi, înainte de a se prăbuși la pămînt, calul 
aruncă jos pe aghiotant — un locotenent — care se 
pomeni sub Kovaliov, tocmai cînd ` acesta căzuse de 
pe murgul lui. Locotenentul, un bărbat voinic, îi vîri 
în grabă batista sa sub tunică, peste rana ce sîngera 
puternic, apoi îi ridică corpul uşor, cu un braţ, și îl 
duse printre rîndurile de soldaţi, care se dădeau la o 
parte, în timp ce continuau să înainteze. Aghiotantul 
lăsă trupul colonelului în seama soldaţilor din ulti- 
mul rînd, ca să-l ducă la postul de prim-ajutor, dar 
între timp în față mai căzură cîţiva ofițeri, răniți sau 
ucişi. 

Ocolindu-i pe cei căzuţi, ostașii regimentului Vla- 
dimir pășeau ca la paradă... În urmă, neobosiţii to- 
boșari băteau uniform tobele, parcă înfigînd niște cuie 
în spinări, iar în față — unde nu se mai vedea nici 
comandantul batalionului întîi — se zărea încă armă- 
satul mare şi negru al comandantului diviziei, scu- 
lurîndu-și capul înalt cu urechile ciulite. 

În sfîrşit, răsună acel „Urra-a!“ abia aşteptat de 
loţi cei care mai rămăseseră în viaţă şi nu erau rä- 
niţi... Oamenii se repeziră de la vreo sută de pași de 
parapet cu un strigăt atît de sălbatic şi cu chipuri 
atit de aprige, încît cei în tunici roșii neputînd să re- 
ziste nici la acest strigăt, mici la expresia acelor chi- 
puri, se năpustiră la vale, spre rîu, părăsind poziţiile 
ocupate. 

Cînd primul atac al lui sir George asupra poziţiei 
lui Gorceakov nu izbuti şi trebui să-i fie trimisă în 
ujulor divizia generalului Lacy-Evans, Raglan însuşi 
se duse în linia întfia ca să-şi dea seama de situație 
la fața locului. 

Pușcașii ruși din livezile aflate la sud de satul 
Burliuk fuseseră respinși. Cadavrele celor uciși ză- 
ceau pretutindeni, iar cei greu răniți gemeau, încer- 


147 
10+ 


cînd să se ridice... Raglan cu statul său major trecu 
fără piedică Alma prin vad și ieşi pe mal tocmai la 
locul unde trebuiau să facă joncțiunea unităţile lui 
Kiriakov şi cele ale lui Gorceakov, dar aici nu era 
nici un soldat rus. 

Pe măsură ce se desfăşura bătălia, centrul armatei 
lui Menșikov se destrăma. Nu numai că toate unitățile 
lui Kiriakov erau împinse spre flancul lui stîng, unde, 
chiar de la început se schițase limpede intenţia fran- 
cezilor de a-l învălui, dar Menşikov ordonă ca şi ba- 
teriile cazacilor de la Don să fie aduse, de la Gorcea- 
kov, tot acolo. 

Centrul era gol şi, datorită acestui fapt, coman- 
dantul suprem al uneia dintre armatele aliate se po- 
meni împreună cu tot statul său major chiar pe linia 
rezervelor rusești. 

Ar fi fost de ajuns vreo zece cazaci sau o jumătate 
de pluton de husari ca să taie retragerea acestui pile 
de călăreţi curioși și să-i ia prizonieri. Mersul bătă- 
liei ar fi luat poate o altă întorsătură, dar soarta este 
adesea de partea celor îndrăzneţi. 

Raglan nu numai că cercetă dispozitivul unităţilor 
lui Gorceakov, dar văzu şi ceea ce nu-i era cunoscut 
nici generalului rus și nici chiar lui Saint-Arnaud, 
anume că flancul stîng al armatei lui Menșikov se 
„retrage, că francezii terminaseră aproape tot ceea ce 
aveau de făcut și că nu mai rămiînea decît ca el să 
intre în acțiune. 

Tocmai atunci izbucni răsunătorul „Ura“ al regi- 
mentului Vladimir și Raglan putu să-l vadă cum pä- 
trunde în întăriturile din care fugiseră regimentele di- 
viziei ușoare a lui sir George. 

Tulburat, el spuse unuia dintre aghiotanţii săi : 

— Uite aici, exact pe acest deal după care ne aflăm 
noi, trebuiesc amplasate bateriile și deschis un foc din 
flanc asupra lor... Du-te înapoi, ia cel puţin două tu- 
nuri şi adu-le aici ! 

Aghiotantul îşi întoarse calul, iar Raglan plecă ceva 
mai înainte, ca să-şi dea seama mai bine de situaţie 
şi ce anume e de făcut. 

De pe culmea dealului, putu constata că detașamen: 
tul lui Gorceakov era prea răspîndit, fiind prea mic 
față de poziția întinsă pe care trebuia să o apere, 
după ordinul lui Menşikov, că spaţiile prea mari din- 
tre coloanele de rezervă nu permiteau rezervelor din 
linia a doua să ajungă la limp în ajutorul unităţilor 
din linia întîia, că artileria era puţină, slabă, şi aşe- 
zată fără nici o pricepere... 

Cînd își întoarse în sfîrşit calul — spre marea satis- 
facţie a statului său major — planul lui era gata. 

Era un plan foarte simplu: să atace cu toate divi- 
ziile deodată unităţile din linia întîia a lui Gorceakov, 
printr-o mișcare de învăluire a flancului său stîng, nu 
al celui drept, şi să le zdrobească dintr-o singură lo- 
vitură. 

Cînd fostul luptător din faimoasa bătălie de la 
Waterloo se opri definitiv asupra acestui plan și o luă 
în trap întins spre trupele sale, pentru a-l pune de- 
îndată în aplicare, puşcașii lui Brown, care nu primi- 
seră atacul, se înșiruiră pe două rînduri lungi și rare 
pe creasta pantei dinspre rîu şi deschiseră un foc'nimi- 
citor asupra regimentului Vladimir. 

E drept că la comanda lui Kviţinski „Carabinierii, 
înainte 1“, vreo treizeci de carabinieri alergară în 
prima linie, dar asta însemna prea puţin... Cei din re- 
gimentul Vladimir erau ochiți pe alese şi începură să 
dea înapoi. 

Observînd .acest lucru, Gorceakov care era singur, 
lără aghiotanţi, se repezi spre celelalte batalioane ale 
regimentului ca să le ducă el însuși la atac. 

O ghiulea explodă în fața calului, iar acesta, ucis pe 
loc de o schijă, se prăvăli cu picioarele în sus, prin- 
zîndu-l dedesubt. 

Cîţiva ostași, alergînd în grabă, dădură calul la o 
parte şi îl ridicară de jos. Bătrînul rămase o clipă fără 
să înțeleagă ce s-a întîmplat cu el și unde se găsește, 
privind la toţi cu niște ochi de pe altă lume... Dar 
tupla continua, gloanțele șuierau, bombele explodau și 
nu puteai sta mult timp fără să pricepi lucrul acesta... 
Palid, șchiopătînd, în mantaua-i lungă de vară, care 

îl făcea să pară şi mai înalt decît era, el sta în fața 
frontului, strigînd ceea ce strigase și Kviţinski mai 
înainte : 

— Batalionul trei și patru la atac !... Înainte... marş! 
— şi la fel își trase sabia. 

Unul dintre aghiotanţii de batalion, locotenentul 
Brestovski, descălecă şi îi dădu calul său, ajutîndu-i 
să se urce în șa. Batalioanele, ca și primele două, por- 
niră cu armele în cumpănire, ca la paradă, ținînd fără 
greș pasul și alinierea rîndurilor, iar dacă în fruntea 
celor dintîi mersese un genera!-locotenent, în fruntea 
acestora mergea însuşi comandantul corpului, un ge- 
neral de infanterie !). 

Oricît de puţin numeroși ar fi fost carabinierii din 
primele două batalioane, erau totuşi cei mai buni tră- 
gători din regiment şi, ca şi englezii, căutau să scoată 
din rînduri pe fercheşii ofițeri. Lucrul acesta îi puse 
pe gînduri pe englezi și dacă cei din regimentul Vla- 
dimir dădeau cu încetul înapoi, nici ei nu înaintau. 

Intre timp, Gorceakov își aduse batalioanele în pas 
alergător şi, printre împușcăturile învălmăşiie, o ure- 
che ageră putea desluși bătaia măsurată a tobelor pen- 
tru atac... 

De după parapetul bateriei, se auzi glasul lui 
Kviţinski : 

— La mine !... Jalonierii la locuri ! 

După parapetul acoperit de trupurile îngrămădite 
ale celor ucişi şi grav răniţi, soldaţii începură să se 
încoloneze în formaţie de atac. Gorceakov tocmai se 
apropia, cînd batalioanele ocoliră parapetul și se nă- 
pustiră asupra englezilor cu un „Ura“ prelung și cu 
armele în cumpănire. 

Aceștia nu se aşteptau la atac, sau poate că nu mai 
voiau să se retragă, căci zăriseră niște regimente de 


1) General de infanterie, artilerie, cavalerie — grad supe- 
rior aceluia de general-locotenent. (N. red. rom.) 

elită care le veneau în ajutor: grenadierii de gardă, 
pușcașii scoțieni și regimentul de gardă Coldstream. 

Regimentul. de gardă era condus de însuşi ducele 
de Cambridge, comandantul unei divizii de gardă. 

Incepu atunci o luptă înverşunată corp la corp, în 
care ostașii ruşi se dovediseră întotdeauna tari, în- 
vingînd fără greș. | 

In înverșunarea luptei, ostașii regimentului Vladi- 
mir, în majoritate oameni tineri, înalți şi voinici, îşi 
rupeau baionetele şi atunci apucînd arma de țeavă, o 
învîrteau ca pe o ghioagă preistorică, izbind cu patul 
ei în capete. | 

Printre rîndurile rărite ale batalioanelor lui 
Kviţinski, batalioanele lui Gorceakov se strecurară în 
fugă, așa că bătălia era condusă acum de cei doi bă- 
irîni generali. 

Dar de jos, dinspre rîu, alergau, în ajutorul trupelor 
lor, grenadierii de gardă scoțieni, tot atît de înalţi și 
de vînjoși, în costumele lor naționale, cu căciulițe ro- 
tunde de blană şi cu fuste scurte deasupra genunchilor 
goi, purtînd pe piept o piele de fiară, atîrnată cu capul 
în jos. 

Grenadierii de gardă îi învăluiau pe cei din regi- 
mentul Vladimir din dreapta — deschizînd un foc de 
flanc asupra lor — iar din stînga, începură să-i bată, 
prin tragere directă, două tunuri aduse la locul indicat 
de către Raglan. 

Rănit de un glonte în picior, Kviţinski trebui să des- 
calece și fu dus pe arme în spatele liniilor. 

Al doilea cal al lui Gorceakov fu ucis sub el. 

Britanicii crezură că steguleţele roşii ale jalonieri- 
lor sînt drapelele batalioanelor şi, pentru a pune mîna 
pe ele, presară mai cu nădejde. 

Secerat din dreapta de focul puștilor, iar din stînga 
de cel al tunurilor, regimentul Vladimir primi în sffr- 
şit de la Gorceakov — acum pedestraş — ordinul de 
relragere. 

Era și timpul... Din cei aproape două mii de soldaţi, 
nu mai rămaseră decît cîteva sute, iar din şaizeci şi 
opt de ofiţeri, numai zece. 

Mantaua lui Gorceakov era străpunsă de gloanţe în 
şase locuri. + 

In timp ce Kviţinski, rănit, era transportat în spa- 
tele liniilor, îl nimeri un alt glonţ, zdrobindu-i braţul 
şi o coastă. 

Nici regimentul Suzdal, nici Ugliţki — care stăteau 
în rezervă — nu săreau în ajutorul regimentului Vla- 
dimir, neprimind în acest sens nici un ordin de sus, 
iar artileria se temea să tragă în timpul luptei corp la 
corp, pentru a nu nimeri în ai săi. 

In sfîrşit, cînd regimentul Vladimir, pierzînd din ce 
în ce mai mulți oameni, începu să se retragă, regi- 
mentul Ugliţki — fără să mai aştepte nici un ordin — 
făcu același lucru... 

La fel se întîmplă și la extrema flancului drept, îm- 
potriva căreia conducea asaltul sir Collin Campbell, cu 
bogata lui experiență căpătată în luptele din India. 
Dar aici, departe de comandanții superiori — de ge- 
neralii Kviţinski și Gorceakov — totul se isprăvi mult 
mai repede. 

Astfel, pe la ora trei după amiază, principalele forțe 
ale rușilor se retraseră pe tot frontul. 

Între timp, detaşamentul de la flancul stîng fu oprit 
de Menşikov. Foarte sigur de el, nu-i venea să creadă 
că pierduse bătălia. Aștepta să vadă cum se va ter- 
mina acţiunea lui Gorceakov, cu toate că nu trimisese 
la el pe nici unul dintre aghiotanțţii săi. 

Dar aşteptau și pușcașii lui Bosquet şi divizia lui 
Canrobert — care fusese rănit ușor în umăr de schi- 
jele unei bombe — aștepta şi divizia prințului 
Jerome, care, între timp, trecuse toată pe malul sudic 
al Almei. 

Abia cînd regimentul Ugliţki apăru, fugind nestă- 
vilit, iar în urma lui, în trap, o baterie ușoară, Menși- 
kov îşi dădu seama că nu-i mai rămînea altceva de fă- 
cut decit să se îngrijească de retragerea care mai pu- 
tea îi efectuată încă în ordine și să pună în ariergardă 
regimentele de cazaci și de husari, aflate în rezervă. 

Capitolul V i 
RETRAGEREA 


l 


In cele aproape două zile pe care le petrecuse în 
apropierea lui Menșikov, pe Alma, Steţenko nu avu- 
sese timp să-l observe aşa cum ar îi vrut. 

Locotenenlul avea firea rece şi calmă a unui cerce- 
lător și, dacă n-ar fi fost ofiţer, ar îi putut să iasă 
din el un bun naturalist, capabil de pildă să cerceteze 
ore întregi la microscop paramoecii sau amoebele din- 
tr-o picătură de apă stătută, sau structura sistemului 
nervos al ţințarului. 

Dar în fața acestui locotenent calm, cu un ascuţit 
spirit de observaţie, se afla nu un organism micros- 
copic pe o lamelă de sticlă, ci comandantul suprem al 
armatei și flotei unei mari puteri, asupra căreia se 
năpustiseră forţele unite și de elită ale altor două 
mari puteri, iar dacă o amoebă este capabilă să se- 
mene întru totul cu o altă amoebă — fie că o priveşti 
astăzi sau mîine, peste o lună sau peste un an — apoi, 
în fața ochiului lui Steţenko se desfășurau evenimente, 
de care nu numai că era primejdios să le observi, dar 
le tulburau dureros, se precipitau cu repeziciune și nu 
puteau să semene unul cu altul niciodată. 

„Zărind în depărtare, la dreapta sa, mulțimea uriaşă 
și deasă de soldaţi care alergau înapoi și nu înainte, 
locotenentul se adresă îndată lui Greig : 

— Ia uitaţi-vă, domnule rotmistr, ce regiment o fi 
acela care fuge? Sau este chiar o brigadă întreagă ? 

Greig, care îi părea cel mai sincer și mai sociabil 
dintre aghiotanţii prinţului, se uită cu atenţie și strigă : 

— E regimentul Ugliţki !... Uglițki !... 

Intorcîndu-și imediat calul spre Menşikov, îi spuse 
pe un ton milităresc : 

— Luminăţia voastră, am onoare să vă raportez că 
regimentul Uglițki a luat-o la fugă ! 

Prinţul se înălţă în scări: 

— Cum, fuge? Unde? 

Vederea nu-l mai ajuta să deslușească limpede în 
depărtare. Greig îi arătă cu mîna spre cei ce fugeau și, 
în timp ce Steţenko se gîndea pe care dintre cei doi 
aghiotanţi care se aflau mai aproape de dînsul are să-l 
trimită prințul să afle de ce și de cine fuge regimentul, 
Menșikov dădu pinteni armăsarului său de Don şi se 
repezi de pe loc, în trap, să taie drumul fugarilor. Lui 
Steţenko și lui Greig nu le rămăsese decît să dea și 
ei pinteni cailor. 

Steţenko se miră, văzînd cît de tinerește călărea 
acum prințul. Privit din spate — cu silueta lui sub- 
țirică și cu felul lui de a se ţine pe cal — semăna foarte 
mult cu fiul său, tînărul general-maior. 

Ofițerii călări din regimentul Ugliţki îl observară. 
Incepură să se agite în jurul gloatei de soldați care 
fugea, iar Menșikov nu mai avu nevoie să strige 
„St-ai !* Strigară alţii în locul lui, iar gloata se pri 
înainte ca el să ajungă la ea. 

Totuşi, cei din spate împingeau încă pe cei din fața 
lor, deşi comandantul regimentului, un colonel de 
gardă — de aceea încă foarte tînăr și chipeș — strigă 
de vreo cîteva ori, ieșind înaintea regimentului : 

— Dre-epţi! Pentru onor spre stînga |... Domnilor 
ofițeri !... 

Poziţia de „drepţi“ însă tot nu se lua, alinierea 
lipsea, iar ofiţerii nu erau în stare să-și ocupe locurile 
reglementare în companiile învălmăşite. 

Menșşikov se apropie și Steţenko văzu cum se stră- 
dui să strige ceva, însă din pricina îndignării nu des- 
chidea decît gura, în timp ce colonelul încremenise cu 
mîna la cozoroc, holbîndu-și ochii cenușii. 

— Am să-ți iau comanda! — strigă deodată Men- 
șikov, cu un neașteptat falset de scapet. — Am să-ţi 
iau comanda re-gi-men-tu-lui ! 

— Luminăţia voastră !... — începu să se dezvinovă- 
țească colonelul, dar Menșikov îi întoarse spatele şi 
strigă către primele rînduri de soldaţi : 

— Cîntăreţii să iasă înainte !... Muzica să treacă în 
fața regimentului | 

In timp ce companiile se încolonau şi ofițerii își 
luau locurile, iar cîntăreţii, toboșarii şi muzicanţii, cu 
goarnele și cu tobele lor se strecurau, printre rînduri, 
în față, sau ocoleau în fugă companiile prin flancuri, 
Menșikov se adresă bătrînului comandant al batalionu- 
lui întîi, care avea pe obraz o cicatrice lăsată de o lo- 
vitură de sabie, un chip de om din popor, cu nas cîrn 
şi cu crucea Sfîntului Vladimir pe piept: 

— Comandantul diviziei voastre, generalul Kviţinski 
a văzut cum aţi luat-o la fugă ? 

— Comandantul diviziei este rănit, luminăţia voas- 
liră... sau, poate, nici nu mai este în viață! L-au dus 
pe lîngă noi la postul de prim-ajutor, luminăţia voas- 
lră ! — răspunse răgușit și servil locotenent-colonelul 
cu cicatrice, înțepenit în şa cu mîna la cozoroc. 

— Rănit ?... Dar comandantul brigăzii voastre, ge- 
ncralul Şcelkanov ? 

— Se zice că și el este rănit mortal, luminăţia 
voastră ! 

— Cum! Şi Șcelkanov este rănit... Dar prinţul 
Gorceakov ? — întrebă Menşikov cu glas stins. 

— Nu l-am văzut pe cal, cînd se retrăgea regimen- 
tul Vladimir. Luminăţia sa pornise la atac cu bata- 
lionul trei din regimentul Vladimir, luminăția voastră, 
şi nu pot să știu dacă este ucis sau rănit. 

Menşikov se îndoi din şale, ca sub o mare povară, 
dar își reveni cu încetul şi întrebă cu glas scăzut: 

— Şi cei din Vladimir... oare și regimentul Vladi- 
mir a fugit ? Te rog, lasă mîna jos! 

— Da, luminăţia voastră ! — confirmă comandantul 
batalionului, coborînd mîna. — N-a mai rămas din 
regiment decît o parte foarte mică, poate numai vreo 
două companii ; restul a pierit în lupta corp la corp, 
luminăţia voastră ! 

Menşikov rămase un timp tăcut, preocupat parcă 
numai de cîntăreții și muzicanţii care ieșeau din rîn- 
duri, alergînd să se încoloneze în față. 

Deodată, însă, băgă de seamă că mulţi din soldați 
nu mai aveau arme şi, în afară de asta, aproape nici 

unul nu purta raniţă... Zmucindu-și calul, se întoarse 
spre colonel și ţipă deodată din nou, cu un falset as- 
cuţit: 

— Regimentul dumitale, colonele, a stat în re- 
zer-vă... n-a dat piept cu inamicul dar armele şi le-a 
pierdut !... Pentru asta, am să te trimit în judeca-ată, 
s-o ştii | 

Steţenko observă că obrajii trași ai prințului — de 
obicei lipsiți de sînge — i se roșiră ușor, ca și ure- 
chile și nasul, cînd, îndată după izbucnirea aceasta, 
aruncă, scîrbit și dispreţuitor, un ordin muzicanţilor : 

— Să se cînte marșul de paradă | 

Și, în sunetele marțiale ale marșului de paradă, re- 
gimentul Ugliţki porni prin faţa prinţului, a lui Ste- 
tenko și a lui Greig, în aceeaşi direcție în care fugise... 
Fără arme, nu era bun nici măcar să acopere retra- 
gerea armatei. 

Neînţelegînd ce înseamnă defilarea aceasta și în ce 
scop se face, toți ofițerii, începînd cu însuşi coman- 
dantul regimentului, își scoaseră săbiile din teacă la 
primele note ale marșului și le luară „la umăr“, pentru 
ca, la un anumit număr de paşi înaintea prințului să 
le ridice înainte şi apoi să le lase în jos „pentru onor“. 

Dar prințul nu se mai uita la regimentul care de- 
fila... Işi întoarse calul cu coada spre el și spuse lui 
Greig : 

— Domnule rotmistr, du-te și află ce-i cu prințul 
Gorceakov și cine îl înlocuieşte, în cazul că... e rănit! 

— Am înțeles, luminăţia voastră ! 

— Şi în ce ordine se desfășoară acolo retragerea ! 
— spuse Menșikov, apăsînd pe ultimul cuvînt. 

Greig repetă : 

— Am înțeles, luminăţia voastră ! 

Picioarele albe, subțiri, parcă sculptate, ale iepei 
sale roşcate, „Daisy“, cu coada tăiată, se întinseră, 
ocolind ultimele rînduri ale regimentului, în direcția 
din care zburau încă bombele și ghiulelele englezești, 
urmărind gloatele învălmăşite ale soldaţilor ruși. 

Trecînd peste podul de la Burliuk, pe care nu-l mai 
ameninţa nici o primejdie din partea tunurilor și puş- 
lilor rusești, lordul Raglan se îndreptă spre sir George 
ca să-l felicite pentru victorie. 

Saklele !) aulului erau construite din pietre și din 
lut, fără dușumele, aşa că ardeau numai scîndurile de 
lemn ale tavanelor, care serveau în același timp şi de 
acoperișuri, întrucît, fiind humuite pe deasupra cu lui 
amestecat cu bălegar, nu lăsau să pătrundă ploaia. 

Fumul bălegarului aprins era înăbușşitor, dar ni- 
meni nu se gîndea să stingă incendiul — cu toate că 
cra destulă apă în Alma — și nici nu aveau nevoie 
de aulul cuprins de flăcări, de la care armatele tre- 
buiau să pornească mai departe, să taie retragerea 
rușilor și să nimicească întreaga armată a lui Menșşi- 
kov, dacă aceasta nu se va preda. 

Trecînd podul și urcînd celălalt mal al Almei, Raglan 
se înspăimîntă cînd văzu mormanele de cadavre ale 
pușaașilor lui sir George, groaznic ciopîrţite. 

Lîngă ele forfoteau sanitarii și medicii, căutînd ră- 
niţii sub cadavrele celor morţi și punîndu-i deocam- 
dată la o parte, pentru a-i duce apoi pe vase, deoarece 
spitalele de campanie, deşi bine utilate, nu fuseseră 
luate pe vasele militare de transport şi rămăseseră la 
Varna. 

Capetele retezate de ghiulele priveau sinistru cu 
ochii deschişi, la bătrînul Raglan. Unele trupuri erau 
lară picioare, altele fără mîini, altele atît de sfîrtecate, 
incât nu se putea desluși nimic din masa lor însîn- 
jrerată. Ţestele unora erau sfărîmate, fie de schijele 
”hiulelelor, fie de paturile armelor infanteriștilor ruși, 
iar tunicile erau stropite din plin de terciul alb al 
creierilor... 

Trupurile ofițerilor ucişi erau așezate separat — pe 
i«pgimente — și lui Raglan i se raportă că numai din 


1) Suklă — casă țărănească în Caucaz şi în Crimeea. (N, 
wd. rom.) 

regimentul 23 al diviziei lui Brown au fost găsiţi opt 
ofițeri uciși, printre care şi colonelul. 

Raglan își acoperi ochii cu palma: 

— Dumnezeule! Nici în bătălia de la Waterloo n-a 
avut vreun regiment de-al nostru atîți ofițeri uciși ! 

Află apoi că fusese rănit comandantul unei divizii, 
generalul sir Lacy-Evans, și că lui sir George, îi fu- 
sese omorît calul... 

Sir George îi întîmpină foarte abătut şi îi spuse: 

— Dacă ne mai aşteaptă încă o bătălie ca asta, din 
divizia mea n-are să mai rămînă nimic!... Cîte fa- 
milii 'din lumea bună vor trebui să se îmbrace în 
doliu !... Căpitanul Monk a fost ucis... Sir William 
Young a fost ucis... Lordul Cheton este rănit mortal... 
Nu mai am curajul să-i numesc pe toți... 

— Cum? Şi lordul Cheton?... E trist! E foarte 
trist, dragă prietene! — Raglan clătină din cap. — Nu 
m-am aşteptat niciodată ca rușii, cu armele lor bune 
de aruncat, să se bată cu atîta înverșunare! Ne mai 
rămîne însă misiunea să le tăiem retragerea... 

— Să le tăiem retragerea? Da, desigur! Lucrul 
acesta, însă, poate fi mult mai greu decît să-i faci să-şi 
părăsească poziţiile. Acum, este aproape ora patru și, 
în curînd, are să înceapă să se întunece. Vom putea 
să facem operaţia pînă se lasă întunericul? Cei care 
caută să scape de pieire au picioare iuți... Am putea 
să trimitem cavaleria în urmărirea rușilor, dar ca- 
valeria lui Menșikov este de cinci ori mai numeroasă 
decît a noastră... Vom avea oare șanse de reușită ? 

— Da, m-am gindit la asta ! Ai dreptate, desigur... 
Avem destule forțe ca să-i mai învingem încăodată și 
încăodată, dar pentru urmărirea lor avem nevoie de 
întăriri. Poate că sarcina asta are să și-o ia Saint- 
Arnaud... Cu atît mai mult cu cît se pare că pierderile 
lui sînt mult mai mici decît ale noastre. 

Intre timp, ajunseră pe creasta după care zăceau 
cadavrele rușilor, îngrămădite pe cîte două rînduri şi 
chiar în mormane. 

— O-o, dar cîţi au mai pierdut şi ei !... Foarte mulți, 
da, foarte mulţi! — lungi triumfător vorba Raglan, 

cercetînd cu privirea locul înverşunatei lupte corp la 
corp. 

— Aproximativ dublul pierderilor noastre! — pre- 
ciză sir George. 

— Da, da!... Dublul pierderilor noastre... Dar ia 
uile-te bine... Stau toți culcați cu capul spre linia fron- 
lului nostru... Numai dacă nu i-or fi îmbătat cumva 
înainte de luptă... Totuși, lucrul acesta... lucrul acesta 
mă pune pe gînduri... Fiecare poate să spună ce-o vrea 
-— cum o fac scribii noştri de la ziare — dar avem 
de-a face cu un adversar foarte serios... Foarte serios, 
foarte serios... Gîndeşte-te că am pornit asupra unei 
poziţii cu totul neîntărite, pe cîtă vreme Sevastopolul 
este o fortăreață de prim rang. După această bătălie, 
pentru mine este clar că  Sevastopolul ne va costa 
scump, foarte scump, prietene! Cîte drapele și cîte 
tunuri au fost capturate ? 

— Numai două tunuri, din cele douăsprezece cîte 
se aflau pe această poziţie... Am luat prizonieri un ge- 
neral și mai mulți ofițeri, răniți toți însă, aşa că va 
trebui să-i mai şi îngrijim... Drapele nu s-au luat... 
iar soldați prizonieri, de asemenea răniți, trebuie să 
he vreo şapte-opt sute... 

--- Nişte capturi foarte modeste ! Nici un drapel și 
numai două tunuri !... Nu, rușii sînt un adversar foarte 
serios |... In ceea ce privește prizonierii — respectînd 
uzanțele internaționale — cred că pe general şi pe 
vlițeri îi vom lua pe vasul-spital, iar pe soldaţii răniţi 
ii vom reda patriei lor... Vom avea medici puţini chiar 
pentru răniții noştri ; pentru cîteva sute de ruși ar 
trebui să punem la dispoziţie un vas întreg de trans- 
pori şi să le mai afectăm și un număr mare de chi- 
turgi. Mijloacele noastre nu ne permit așa ceva. Cel 
mai bun lucru ar fi să-i trimitem la Nikolaev sau la 
Odesa.. să-i lăsăm pe ruși să-și bată ei capul cu rä- 
niții lor! 

In vremea aceasta, forțele rusești înfrînte se re- 
lvipreau în careuri compacte, ca într-o strictă ordine 
de sah. Tunurile britanice puse în baterie în cîmp des- 
«his — aproape de amplasamentele pline de cadavre 

işi trimiteau proiectilele în urma coloanelor, dar 

ici-colo se putea observa deja că ghiulelele nu mai 
ajungeau la ţintă. 

Privind cu atenţie careurile acestea compacte care 
se îndepărtau, Raglan adăugă: 

— Totuşi, ei mai reprezintă o armată încă foarte 
puternică... Lordul Lucan voia neapărat să-i urmă- 
rească şi să-i lovească din spate, iar eu am aprobat 
acest lucru. Ar îi însă mai bine să-l chem înapoi! Ca- 
valeria noastră e puţină şi vom avea nevoie de ea în 
viitor... Acum, trebuie să ne ocupăm de răniții noştri 
și să înmormîntăm morții așa cum se cuvine! 

După ce fură socotite pierderile grenadierilor de 
gardă și pușcașilor scoțieni din diviziile lui Brown și 
Lacy-Evans, Raglan scrise un raport ministrului de 
război, ducele de Newcastle, despre „bătălia de la 
aulul Burliuk“. Raportul acesta fusese alcătuit într-un 
limbaj oficial, fără prisos de amănunte. Pierderile erau 
evaluate la două mii de soldaţi, o sută paisprezece 
sergenţi şi nouăzeci şi şase ofițeri. Se menţionau cele 
două tunuri capturate și generalul rus Şcelkanov, luat 
prizonier. 

In același timp, Saint-Arnaud scria lui Napoleon în- 
suşi raportul său despre „victoria de pe rîul Alma“, în- 
cepînd solemn și bombastic, așa cum era obişnuit el, 
fostul actor Floridal: „Sire! Le canon de Votre Ma- 
jeste a parle...“ !) 

Dacă Raglan spusese că forțele rusești care se afla- 
seră în faţa celor engleze fuseseră egale cu acestea 
din urmă, nu exagerase prea mult... Saint-Arnaud, în 
schimb, raporiînd despre întreaga bălălie în general 
— ca şi cum trupele lui Raglan ar îi fost sub comanda 
lui — evalua forţele rușilor la patruzeci și cinci de mii, 
cele optzeci de tunuri ruseşti crescură, în raportul lui, 
la o sută optzeci, iar poziţiile fără nici o tranșee de- 
veniră „fortificaţii presărate cu redute înspăimîntă- 
toare, cucerite numai datorită eroismului incomparabil 


1) Sire! Tunul majestăţii voastre şi-a spus cuvîntul (în 
limba franceză). (N. red. rom.) 

al regimentelor franceze, care au îndeplinit cu stricteţe 
dispoziţiunile comandantului lor suprem“. 

Relatînd succesiv şi sec mersul bătăliei, Raglan nu 
pomeni nici măcar o dată despre el însuşi. Saint-Ar- 
naud, care era cu un picior în groapă și se aflase tot 
timpul la o respectabilă depărtare de tunurile rusești, 
vorbea numai despre sine. 

Lîngă satul Orto-Kesek, situat pe drumul de la Se- 
vastopol la Almatamak, zuavii lui Bosquet puseseră 
mîna pe cupeul lui Menşikov. Cupeul se apropia fără 
grijă de poziţiile ruseşti, iar în el se afla un secretar 
care ducea nişte formulare nescrise şi diferite hirtii 
curente, fără importanţă, pentru a îi semnate de prinţ. 
Despre acest cupeu, mareșalul raporta suveranului 
său pe un ton marţial: 

„Am capturat cupeul prinţului Menşikov! Am pus 
mîna pe servieta lui și pe corespondenţă !... Mă voi 
folosi de prețioasele date pe care le voi găsi în 
hîrtii 1...“ 

În mîinile francezilor, căzuse, grav rănit, generalul 
Goghinov, comandantul uneia dintre brigăzile lui 
Kiriakov. Despre acest lucru, mareşalul îi scria lui Na- 
poleon tot atît de amănunțit şi de teatral... 

Doamna Saint-Arnaud, care urmărise din depărtare, 
cu un viu interes, admirabilul tablou al bătăliei, ne- 
dorind să se expună incomodităţilor vieţii de bivuac, 
trecu seara în cabina sa de pe vasul „Napoleon“. 

Raglan nu scrisese nimic „milordului duce“ despre 
posibilitatea urmăririi rușilor... Saint-Arnaud își în- 
cheia însă raportul prin cuvintele : „Dacă aș fi avul 
cavalerie, sire, armata prințului Menşikov ar îi încetat 
să existe 1“ 


3 


Pe la ora două după amiază, postul de semnalizare 
de pe capul Lucullus transmise ultima sa ştire, anun- 
lind că inamicul înaintează pe întregul front asupra 
poziţiei de pe Alma. Cu un ceas mai înainte, bubuitul 
tunurilor se auzise limpede la Sevastopol: suprafața 

mării transmite sunetele mai departe şi inai clar decît 
uscatul. 

Amiralul Kornilov, care tocmai se aşezase la masă, 
sări în sus, îl luă pe locotenent-colonelul de geniu. 
Totleben, care prînzea la el, şi plecă călare spre Alma, 
pe drumul cunoscut. Totleben fusese trimis de curînd 
la dispoziţia lui Menşikov de Gorceakov al 2-lea, din 
Basarabia. 

Gorceakov îl apreciase pe Totleben ca genist, pe 
Dunăre, la asediul Silistrei, unde printr-un sistem 
complicat de comunicaţii subterane, acesta se apro- 
piase de fortificațiile înaintate ale redutei Arab-Tabia, 
pe care o aruncase în aer. 

Primind ordin să despresoare Silistra, Gorceakov îl 
trimisese la Sevastopol pe acest capabil genist. Fiind 
absolut convins că din pricina timpului înaintat şi din 
alte cauze, aliaţii nu vor porni spre Crimeea, Menși- 
kov nu voise să se gîndească la nici un fel de lucrări 
pentru întărirea Sevastopolului dinspre uscat. Abia 
după 30 august, Kornilov îşi aduse aminte de acel ofi- 
ter rotofei şi flegmatic la înfățișare, care se plîngea 
mereu de inimă, dar care putea să muncească zilnic 
cîte douăzeci de ore. În curînd, Totleben deveni aju- 
torul său plin de rîvnă. 

Cînd cei doi se apropiau de valea Almei, bătălia era 
terminată, iar spre ei venea o armată zdrobită, a cărei 
înfăţişare este totdeauna mohorîtă, chiar dacă se or- 
donă fanfarei să cînte marșul de paradă. 

Tot atît de mohorît era şi Menșikov, care mergea 
călare, cu toale că îl cam dureau picioarele. Pe cupeul 
lui, trofeu al învingătorului său, pusese ochii doamna 
Saint-Arnaud, pentru viitoarea plimbare spre Sevas- 
topol. 


Primul lucru pe care Kornilov îl auzi de la Menși- 
kov fu ştirea că acesta își pierduse doi aghiotanţi. 

— Căpitanul Jolobov s-a prăpădit, săracul! — 
spuse el trist. — Am trecut să-l văd la postul de 
prim-ajutor... Mai trăia încă, dar nu mai exista nici o 
speranţă de scăpare. Lui Skolkov, doctorii i-au făgă- 
duit că va scăpa, dar ce carieră mai poate face fără o 

Inînă 1... Totuşi, generalul Skobelev apără fortăreaţa 
Pelropavlovsk și ciung... 

Tăcu, apoi continuă cu o strîmbătură de mare silă: 

-— Pe Kiriakov, însă, în nici un caz nu vreau să-l 
mai văd în ochi... E un măscărici, un beţivan şi un 
limpit ! Tot insuccesul de astăzi i se datorește numai 
lui... Dacă ministrul de război are să-l mule undeva, 
in vreo unitate de rezervă — de exemplu la Kiev — 
am să fiu foarte mulţumit... Este pur şi simplu un ca- 
raghios și nu un comandant de divizie! 

Kornilov ar fi dorit să alle dacă regimentele au avut 
pierderi mari și care dintre ele a avut de suferit mai 
mult, dar aştepta ca însuși prințul să aducă vorba 
despre aceasta. Menşikov, însă, mai mult tăcea decît 
vorbea, ceea ce era cu totul explicabil în situaţia lui. 

-- Ce zici de Piotr Dmitrievici ? — spuse el clă- 
linînd din cap. — Ce însemnează asta ? Bravură care 
ar sta bine unui sublocotenent imberb, sau — mă rog 

- în corpul lui de armată nu se ştie ce-i aceea disci- 
plină 2... Auzi! Comandantul forţelor principale să 
luse comanda de ansamblu și să pornească personal 
in capul unui batalion la atac! Ce-i asta ? Atunci pen- 
ln ce mai există comandanţi de batalioane ? Sau poate 
ci ci trebuie să meargă la atac în faţa plutoanelor ? 
loarte ciudat şi de neînțeles ! Om la aproape şaptezeci 
de ani... general plin! Norocul lui că a rămas viu... 
Gencralul Kviţinski a pornit şi el la atac în fruntea 
uiui batalion ! Poate nici nu scapă ! Credeau că pen- 
tu asta am să-i propun la decorare? Nu, n-am să-i 
propun ! 

Apropiindu-se de valea rîului Kacea, în care — din 
prevedere — fuseseră lăsate trenurile regimentare ale 
armatei, Kornilov întrebă : 

- Ce credeţi, Alexandr Sergheevici, nu cumva or 
avea de gînd să vină cu flota la Sevastopol, ca să-l 
huwbardeze mîine în zori, sau chiar în noaptea asta ? 

- Da, desigur, dumneata trebuie să te întorci ime- 
dial şi să fii pregătit pentru orice eventualități neplă- 
cule.. Eu voi rămîne aici cu armata și voi înnopta 


hupgä trenuri, — răspunse obosit Menşikov. — Pen- 
iu ca flota inamică să nu pătrundă în goli, cred că 
163 


àr trebui scufundate cîteva vase vechi la ieşirea din 
Rada Mare... 

— Cum adică... scufundate cîteva vase? — repetă 
năucit Kornilov. 

— Să prefacem golful într-un lac închis ! E singura 
soluție posibilă în situația în care ne aflăm... — și 
Menșikov se întoarse spre Totleben : — Iar dumneata, 
domnule colonel, iată ce ai de făcut... Inamicul va 
înainta de-a lungul țărmului, aşa cum a făcut pînă 
acum și va ajunge, desigur, la Partea de Nord... E 
inevitabil! Găseşte pe înălțimile de la Inkerman o 
astfel de poziţie pentru armata noastră, încît inamicul 
să poată fi atacat din flanc atunci cînd se va apropia 
de Partea de Nord. De front, va avea forturile din 
Partea de Nord, iar în flancul stîng va fi armata... 
Apărarea Părții de Nord ţi-o încredinţez dumitale, 
Vladimir Alexeici ! 

Kornilov era atît de uluit la propunerea de a saborda 
vasele la intrarea în Rada Mare, cu alte cuvinte de a 
condamna flota la o totală inactivitate, încît nu pri- 
cepu nici ultimul ordin al prințului. 

— Apărarea Părţii de Nord? — întrebă el. — Cu 
ce forţe pot eu să apăr un front de şapte verste, dacă 
toată armata se va afla, sub comanda dumneavoastră, 
la Inkerman ? 

— Să iei matrozii de pe vase și să completezi ba- 
talioanele de rezervă... După calculele mele, ai putea 
să aduni vreo zece mii de oameni. 

— Cifra aceasta poate fi atinsă numai dacă iau de 
pe vase aproape toţi matrozii, Alexandr Sergheici ! 

— Tocmai asta vreau să spun și eu! — confirmă 
prinţul. — Şi încă ceva... Rotmistrul Greig va fi trimis 
curier la ţar, cu un raport despre cele petrecute astăzi... 


Rotmistrul Greig ! — strigă el înapoi, către aghiotanții 
care mergeau în urma lui, la distanţa cuvenită. 
— Te numesc curier la împărat! — se adresă prin- 


tul către Greig, cînd acesta se apropie. 

— Pe mine, luminăţia voastră ? — făcu Greig, pri- 
vindu-l speriat. 

— Da. Am impresia că dumneata ai s-o faci mai 
bine decît oricare altul. Nu ştiu dacă pentru asta vei 

primi o nouă decorație, dar... în orice caz, vei putea să 
raportezi cum se cuvine împăratului ce ai văzut și ce 
stii... În primul rînd, bineînţeles, ai să-i spui că am ne- 
voie de întărituri urgente, foarte urgente... Că armata 
inamicului este mare și înzestrată cu armament exce- 
lent, dar dacă vom primi imediat, fără nici o întîr- 
ziere, un corp de armată proaspăt, îl vom arunca pe 
inamic în mare... Vladimir Alexeici, ia-l cu dumneata, 
dä-i instrucțiunile şi hîrtiile necesare şi chiar miine 
dimineaţă să plece la Petersburg... Raportul către îm- 
părat am să-l scriu eu acum și am să ţi-l trimit cu 
Isakov... 

După ce Kornilov, Totleben şi Greig îşi luară rămas 
bun de la Menşikov şi se depărtară la vreo cîteva 
verste de valea Kacei în care trupele se instalaseră 
în bivuac pentru noapte, în întunericul ce se lăsase, 
Greig observă pe un drum lăturalnic siluetele negre 
ale unor boi ucrainieni cenuşii, cu coarne lungi, în- 
jugați mai multe perechi la trei harabale, în care se 
zărcau nişte forme lungi, negre şi probabil foarte 
rele. Pe lingă harabale, mergeau în grup nişte ma- 
lrozi care strigau la boi. 

— Ce-o fi asta? — se întrebă nedumerit Greig cu 
plas tare. Kornilov îi răspunse : 

— A-a! Sînt tunurile de bord... Le-am trimis încă 
de dimineață prinţului şi au ajuns aici abia acum, 
cînd nu mai este nevoie de ele... Du-te, te rog, dragă, 
i spune-le oamenilor să se întoarcă şi să le lase în 
Parlea de Nord... Au să-și facă acolo datoria! , 

— Va trebui să raportez împăratului şi cum se 
lransportă la noi tunurile, înălțimea voastră ? — în- 
bhehă Greig ironic, întorcîndu-și calul. 

De ce să nu raportezi ? Majestatea sa trebuie să 
slie ce mijloace avem pentru transportul tunurilor 
prele! — îi răspunse Kornilov. 

I.ocotenent-colonelul Totleben, care tot drumul nu 
„usese o vorbă, se amestecă deodată, cu multă însu- 
Ileţire.: 

Da, împăratul trebuie să ştie adevărul. Nu pe 
liirea principală, ci pe ușa din dos trebuie să afle 
unpăratul toată situaţia din Sevastopol! Să știe că 

mijloacele de transport sînt cu totul insuficiente, cï 
trupe sînt fo-arte puţine şi că armamentul este fo-arte 
prost... Rotmistrul Greig trebuie să spună totul îm- 
păratului. Trebuie să aibă bărbăţia să i-o spună ! Este 
datoria lui! 

— Sînt sigur că Greig va avea atita bărbă- 
ție, — spuse Kornilov, — dar... să ne rugăm lui 
dumnezeu, ca și prinţul să aibă “bărbăția să nu in- 
siste asupra distrugerii propriei sale flote! Cred că 
a spus-o sub impresia insuccesului... Este foarte abă- 
tut... Nu aţi observat? 

— De unde să ştiu? — ocoli răspunsul Totle- 
ben. — Cînd Hercule!) îl trîntea pe Anteu la pă- 
mânt, uriașul prindea forțe noi... Dacă matrozii noş- 
tri sînt buni pe mare, cu atit mai buni vor fi pe 
uscat... . 

— Să bagi matrozii în tranşee? — strigă Kor- 
nilov. 

— Desigur numai în caz de extremă necesitate, 
înălțimea voastră! — se grăbi să-și atenueze cuvin- 
tele Totleben. 

— Să bagi matrozii în tranşee ar fi ca şi cum ai 
pune pictorii să vopsească gardurile !... Nu, marina 
este o armă prea scumpă şi ea va face, în apărarea 
Sevastopolului, ceca ce a fost învăţată.să facă... ŞI 
o va face anume pe mare, nu pe uscat! 


4 


Cum se întunecă, soldații, care nu mîncaseră şi 
nu băuseră nimic toată ziua, iar pe deasupra — 
cum se întîmplase în cîteva regimente — își arun- 
caseră raniţele grele și sacii cu pesmeţi, se îm- 
prăștiară prin viile şi prin livezile din valea Kacei. 


1) Hercule — erou legendar al grecilor antici. Una din fap- 
tele lui constă în biruinţa asupra uriașului Anteu, fiul Geei, 
zeiţa pămîntului. (N. red. ruse.) 

Mincau tob ce găseau, copt sau necopt, färā ale- 
gere. N 

Peste tot, pe după împrejmuirile joase de piatră 
sau de nuiele, se auzeau numai foșnetul pomilor 
scuturați, răpăitul merelor şi perelor care cădeau 
prindină pe pămînt, strigătele şi înjurăturile solda- 
ților, în timp ce plutonierii majori, aflați la locu- 
rile de popas pe lîngă case, strigau să-și spargă 
pieptul : 

— Compania-ntiia din regimentul Borodino-o, adu- 
narca-a-a ! 

— Compania a cincea din regimentul Suzda-al, 
adunarea-a-a ! 

— Compania a opta din regimentul Moscova-a, 
adunarea-a-a ! 

Acest din urmă „a-a-a!“ se lungea la nesfirșit. 
Vocile plutonierilor erau diferite — unele groase, 
alte subțiri — totuşi. era greu să-ţi dai seama în 
întunericul destrămat doar ici-colo de  pilpiielile 
slabe ale focurilor, dacă strigă plutonierul tău sau 
un altul, iar soldaţii, adunîndu-se la strigătele ce se 
auzeau de pretutindeni, greşeau adesea, nimerind 
nu numai în companii străine, dar şi în alte regi- 
mente, rătăcind astfel de colo-colo pînă spre miè- 
zul nopții. După miezul nopții, toboșarii bătură în toată 
labăra adunarea. Menșşikov nu putea să doarmă. Te- 
mîndu-se de posibilitatea unei largi învăluiri, a unei în- 
cercuiri sau chiar a unci debarcări a inamicului lîngă 
Sevastopolul rămas fără armată, își spunea că este 
absolut necesar să-şi aducă trupele pe înălțimile 
de la Inkerman şi să se afle acolo cînd se va lu- 
mina de ziuă, 

Impiedicîndu-se de puicţii de ulm şi de stejar, 
mîncaţi vara de capre şi rămași țepoși, descărcîn- 
du-şi  nădujul în înjurături, unitățile, adevărate 
yloate de soldaţi, încurcîndu-se între ele, porniră 
iai departe, minate de singura dorință de a ajunge 
la bucătării, cînd vor avea parte, în sfîrşit, de 
odihnă. Mai departe, în pădure, unităţile se ames- 
lucară şi se învălmăşiră cu totul, aşa că — după 
ce se mai risipi întunericul, iar detașamentele din 

câp ajunseră în valea rîului Belbek — trebuiră să se 
oprească, pentru ca soldaţii să se regrupeze pe com- 
panii, pe batalioane și pe regimente... 

Inainte de a se regrupa, ofițerii tineri şi soldaţii, 
laolaltă și în deplină înţelegere, devastară viile şi 
livezile, pentru ca nimic să nu mai rămînă france- 
zilor care veneau pe urmele lor. 

Spre ora nouă dimineaţa, în Partea de Sud în- 
cepură să fie aduşi din Partea de Nord — trecînd 
peste Rada Mare — răniții care puteau umbla sin- 
guri şi care mergeau în fața trupelor, în grupuri 
mici. Neavînd cu ei superiori, nu știau încotro să 
se îndrepte. Apăreau în cete în locul cel mai în- 
destulat al orașului, în piață, unde erau birturi și 
unde şedeau precupeţele cu franzele, cu piftii, cu 
mazăre bătută şi cu cvas de pere... Precupeţele, mi- 
loase, împărţiră răniților îlămînzi toată marfa, dar 
soseau noi cete de soldaţi obosiţi, istoviţi și înne- 
griți de fumul de pulbere, cu bahdaje însîngerate 
la mîini, la cap și chiar la picioare: şchiopătau, dar 
mergeau totuși, privind cu ochi rugători la bună- 
tăţile din piaţă. 

Birturile se închiseră, iar precupeţele plecară şi 
răniții împînziră străzile, cerînd pomană de la tre- 
cători. In curînd, tot Sevastopolul află că armata 
nu putuse să ţină piept inamicului, că nu fusese în 
stare să-l oprească şi că fugise, iar dușmanul mer- 
gea pe urmele ei şi curînd, curînd, are să sosească 
aici... 

O femeie pieptoasă nevasta unui şef de echipaj din 
mahalaua  Korabelnaia, zărind un sublocotenent 
tînăr şi subţirel care mergea pe stradă fără chivără, 
îi strigă apăsat, clătinîndu-și capul acoperit cu o 
scufie cafenie : 

— Hei, lunganule! Ai fugit din fața franţuzilor 
şi ţi-ai pierdut și chivăra, hai? Na, ţine scufia mea, 
pune-ți-o în cap! 

Şi i-ar îi aruncat fără îndoială scufia, dacă sublo- 
cotenentul nu s-ar fi făcut mevăzut într-o ulicioară. 

Soţiile ofiţerilor din regimentul Borodino şi din 
alte regimente, prinzîndu-şi de cu vreme panglici 

de doliu la pălărioare şi crèp riegru la mîneci, cü 
ochii gata înlăcrimaţi, se țineau pe străzi, după toți 
ofițerii şi soldaţii, căutînd să afle vești despre soții lor. 

Cineva răspîndi zvonul că populaţiei civile i se 
va împărți arme pentru apărarea Sevastopolului şi 
o mare mulţime se strînse în fața palatului Ekate- 
rininski, iar o alta lingă casa amiralului Staniuko- 
vici... In locul armelor, însă, li se dădură tîrnă- 
coape şi cazmale și fură duşi, sub comanda geniş- 
lilor, la săparea noilor întărituri. 

Din lipsă de cai, matrozii tirau ei înșiși tunurile, 
de pe vase, la bastioane. 

Tot plîngîndu-se de inimă, dar, în același timp, 
muncind neobosit şi metodic, Totleben trasa pozi- 
țiile pentru regimentele de infanterie şi pentru ba- 
teriile de artilerie pe înălțimile de la Inkerman. 


Capitolul VI 
SENTINȚA DE MOARTE A FLOTEI 


1 


După ce îşi luă rămas bun de la Menşikov și 
acesta se îndepărtă, Kornilov îi chemă pe locote- 
nentul Steţenko. 

Intrucît bătălia luase sfîrşit, Steţenko îşi închipui 
că amiralul vrea să-l ia din nou la statul său major, 
dar Kornilov îi spuse cu glas uşor scăzut, conspi- 
rativ : 

— Uite ce te rog să faci pentru mine! Vezi unde 
sînt batalioanele marinei — oricîţi oameni ar mai fi 
rămas în ele — şi spune-le să plece fără întirziere 
spre Cheiul de Nord! Ai înțeles? Am să dau ordin 
sii fie  îmbarcate imediat pe vasele lor... lar apoi... 
coûte que cote ! 1) 


1) Fie ce-o fil (în limba franceză). (N. trad.) 

Steţenko răspunse scurt „Am înţeles, înălțimea 
voastră“, deşi nu înţelesese pentru ce avea nevoie 
Kornilov de batalioanele de marină care intraseră 
în compunerea armatei de uscat. Iși închipui că 
amiralul vorbise deja cu prințul în privinţa asta și 
spunîndu-i unui alt aghiotant — lui Panaev — că 
este trimis undeva de Kornilov, porni spre spatele 
frontului. 

În şuvoiul des al trupelor care orbecăiau prin în- 
tuneric, era greu să găseşti două batalioane de ma- 
rină, dar mai cu seamă să räzbeşti înapoi: valea 
Kacei, fiind strîmtă şi acoperită în întregime de 
livezi şi de sakle, nu rămînea pentru trecerea trupe- 
lor decît ulița aulului, îngustă ca toate ulițele orien- 
tale. 

Stețenko rătăci vreo două ore, pînă găsi, în sfîr- 
şit, pe comandantul unuia dintre batalioane, pe că- 
pitanul de rangul doi Nadein, şi-i comunică ordinul 
amiralului. 

— Acesta este un ordin al prințului, desigur, doar 
că-i transmis prin amiral? — întrebă Nadein. 

— Se înţelege, altfel nici nu s-ar putea! — răs- 
punse Steţenko. 

Nadein zise în glumă: 

— Un înţelept chinez a spus că e mai bine să 
mergi decît să fugi, mai bine să stai decît să 
mergi, mai bine să şezi decit să stai și mai bine 
să fii acasă — adică la Sevastopol — decît la 
dracu’ în praznic! Facem o haltă de douăzeci de 
minute şi pornim îndată spre Partea de Nord. 

Batalioanele de marină nu rcuşiră însă s-o ia 
înaintea celorlalte trupe... Cînd Steţenko se întoarse 
la prinț, acesta strînsese regimentele din bivuac şi 
se urca pe cal. Panaev îl înștiință pe locotenent că 
Menşikov voise să-l trimită în locul lui Isakov cu 
raportul către ţar, scris în grabă, pe care urma să-l 
ducă lui Greig și că trebuise să-i spună că Ste- 
tenko fusese trimis de Kornilov în spatele frontului, 
cu o misiune specială. 

— Unde ai fost, domnule locotenent? — întrebă 

încruntat Menșikov, îndată ce-l zări pe Stețenko în 
lunina focului ce se stingea. 

— Am executat un ordin al amiralului Kornilov, 
luminăţia voastră ! 

— Ce-e fe-el de ordin al amira-alului Korni-i-lov ? 
— rosti prințul pe nas, intenţionat sau nu, ca şi 
cum ar îi fost răcit. 

De data asta, Steţenko se bilbii: 

— Cu privire la două batalioane de marină... care 
să pornească neîntîrziat spre Cheiul de Nord... de 
unde vor fi îmbarcate pe vasele lor, luminăţia 
voastră ! 

— Așa-a |... Ciuda-a-t! — lungi cuvintele prin- 
tul, tot pe nas. — Eu-u, personal, n-am dat nici un 
ordin de felul acesta ! 

Steţenko îşi dădu în sfîrşit seama că în relaţiile 
dintre cei doi generali-aghiotanți — comandantul 
suprem și şeful statului major al flotei — nu era 
totul şi total lămurit. 

Menșikov nu mai scoase însă nici un cuvînt des- 
pre cele două batalioane de marină... In adevăr, 
după bătălie devenise în general foarte tăcut. 

In ajunul luptei, Steţenko nu observase la el o 
încredere nestrămutată în victorie, însă acum se 
vedea că chiar dacă prințul se gîndise la înfrîngere, 
nu şi-o închipuise în nici un caz în felul acesta şi 
nici cu atitea pierderi... 

Locotenentul se străduia să ghicească viitorul plan 
de acțiune care se concepea și creștea acum, noap- 
ica, în capul acesta de bătrîn încrezut, în vîrstă de 
aproape şaptezeci de ani, hotărînd soarta acestei 
mulțimi de oameni şi a întregii populaţii a orașu- 
lui, felul în care se va duce mai departe războiul 
şi se va păstra flota şi onoarea Rusiei... 

Dar cu toată facultatea, proprie tinereţii, de a re- 
pirliza repede orice fel de mijloace şi forțe, nu-și 
putea închipui nimic mai bun decît de a se instala 
luate trupele în bastioane. 

Din valea  Belbekului, armata pornise pe două 
drumuri, ca să ajungă mai repede la bastioanele din 

Partea de Nord, dar primele eșaloane nu apărură 
în fața lor decît abia către ora nouă dimineata. 

Steţenko cerceta neliniștit albastrul mării, căutînd 
să vadă dacă trupele aliate nu se concentrau şi 
aici, în fața Radei Mari, aşa cum mai avusese pri- 
lejul să vadă lingă lacurile sărate. Marea era însă 
pustie şi se zărcau doar două şuvițe de fum de la 
două nave care patrulau ca de obicei. Din depăr- 
tare, orașul părea cu totul liniștit... Sevastopolul, 
căruia prin voința cîtorva oameni care dispuneau 
de putere îi fusese pregătită cea mai cumplită 
soartă, strălucea acum, în dimineața de 9 septem- 
brie, cu albul viu al caselor, nuanţat uşor — ici şi colo 
— de ruginiul livezilor şi de auriul turlelor și al 
crucilor de pe biserici... Cît de mîndră, cît de co- 
chetă chiar, era înfățișarea acestui Sevastopol! 

Menşikov îl chemă la el pe Steţenko. Pungile de 
sub pleoapele prințului erau acum mai vinete și mai 
vizibile, iar 'cearcănele, mai negre. Faţa îi era mai 
trasă şi mai galbenă ca altădată, iar glasul mai 
răgușit şi mai sec:. 

— Treci îndată în Partea de Sud, — îi spuse 
prințul, — caută-l pe amiralul Kornilov şi transmi- 
te-i ordinul ca toate mijloacele flotei și ale portului 
să fie folosite pentru transportarea trupelor în Par- 
tea de Sud... 

— Am înţeles, luminăția voastră! — răspunse 
vioi Steţenko, multumit că ghicise planul de acţiune 
al prințului, dovedit a fi unicul posibil: toate tru- 
pele să intre în garnizoana fortăreței. 

— Află, de asemenea, dacă Greig a plecat şi 
prezintă-te apoi la mine cu Isakov !... Încă ceva... 
Aducem aproape o sută de ofiţeri răniţi. Să se tri- 
mită brancarde pentru a fi transportaţi la spital. 

Cu toate că zbuciumul bătăliei şi noaptea nedor- 
mită — pe care o petrecuse în cea mai mare parte 
pe cal — nu puteau să nu lase urme pe chipul prin- 
țului, totuşi Steţenko observă acum la el calmul pe 
care şi-l pierduse atît de des în timpul retragerii 
regimentelor. - 

Depărtîndu-se de prinț, Stețenko se gîndi în 

plumă că într-o ţară cu tot felul de regulamente, de 
reguli şi de dispozițiuni ale celor mari cum era 
în Rusia, trebuia scris și publicat — cu înaltă au- 
lorizare, se-nțelege — un regulament pentru co- 
mandanţii supremi ai forțelor unite ale armatei și 
flotei, cu indicaţia precisă cum trebuie să se com- 
porte în toate cazurile previzibile, adică nu numai 
în fața unei victorii sigure, ci şi a unei posibile în- 
Îrîngeri ; de asemenea, regulamentul trebuia să mai 
conțină şi următorul articol: „Dacă din rapoartele 
unităților de ariergardă se constată că inamicul nu 
urmărește armata în retragere și nu pare că țin- 
lește s-o învăluiască şi să-i taie calea, se permite 
comandantului suprem să răsufle în voie şi, pentru 
un timp, să devină calm“. 


2 i 


Trecînd în Partea de Sud, Steţenlko se duse mai 
întîi la Kornilov acasă, dar nu-l găsi. Află numai că 
amiralul se afla la un consiliu militar, convocat 
din ordinul lui în careul !), ofiţeriior de pe vasul 
„Marele duce Konstantin“. 

După ce se întorsese de la prinţ pe la orele zece 
secara, Kornilov îl pregăti pe Greig pînă la miezul 
nopții pentru îndatoririle lui de curier și îi dădu 
hirliile necesare. Apoi, după ce Isakov aduse rapor- 
lul lui Menşikov către ţar, stătură la masă și se 
despărțiră tirziu. 

Dar și în puţinele ore de somn ce-i mai răma- 
“eră truditului amiral, el nu putu adormi, iar la ora 
opl dimineața trimise ordin comandanților flotei şi 
vapilanilor de vase să se prezinte la consiliu. 

Dacă regulamentele pentru comandanții supremi 
se comcepeau numai în mintea locotenentului Ste- 
tenko, relaţiile dintre superiori și subalterni se sta- 
lorniciseră de foarte multă vreme. 


') Cureu — salonul ofiţerilor. (N. red. rom.) 

Viceamiralul Kornilov era numai şeful statului 
major al Flotei Mării Negre și, în afară de aceasta, 
era un viceamiral încă tînăr... Staniulkovici, Nahi- 
mov şi Berh — comandantul flotei — erau consi- 
deraţi mai mari decît el în serviciu. 

Staniukovici și Berh — amindoi ajunşi la adinci 
bătrînețe — nu primiseră invitaţie la consiliu. Fu- 
sese invitat numai Nahimov, iar ceilalţi amirali şi 
căpitani de rangul întîi primiseră pur şi simplu 
ordin de prezentare. 

Chestiunea care îl tulbura pe Kornilov era într- 
adevăr prea serioasă, ca să-l facă să hotărască sin- 
gur un astfel de pas neprevăzut de regulament. 
Chestiunea aceasta privea flota. 

Fiind vorba de flotă — de ceea ce era mai vital 
pentru marinari — iar consiliul militar fiind un lucru 
cu totul nou pentru oamenii obișnuiți numai să pri- 
mească ordine și să răspundă la ele printr-un „,nţe- 
les !“ scurt, ca o împușcătură, toți invitații se pre- 
zentară în mare ţinută, cu redingotă și bicornuri. 

În vastul careu al ofiţerilor încăpură bine toți ami- 
ralii şi căpitanii de rangul întîi, iar dacă Nahimov, 
instalîndu-se în fotoliu, alături de Kornilov, începu 
din capul locului să-și umple luleaua cu tutun, alții 
— mai mici în grad și în merite — nu cutezară s-o 
facă : îi opreau nu numai solemnitatea momentului, 
dar și chipul lui Kornilov, acum palid, cu ochii in- 
jectaţi şi cu trăsături înăsprite. 

Se aşezară cu toţii la o masă lungă, iar Kornilov 
ocupă locul de cinste al președintelui. Ţinea în mină 
un creion cu apărătoare de argint, iar în fața lui, pe 
masă, se afla un carneţel. 

Glasul îi suna surd, cînd începu să vorbească : 

— Domnilor! Știţi, cred — lucru care putea fi pre- 
văzut mai dinainte — că trupele noastre nu au reușit 
să stăvilească presiunea armatei aliaţilor, armată de 
două ori mai puternică decît a noastră, și de zece 
ori mai bine înzestrată cu armament. Trupele noastre 
se retrag spre Sevastopol. Aseară le-am lăsat pe Ka- 
cea... Luminăţia sa, comandantul armatei, mi-a făcut 
cunoscut că se aşteaptă la un atac al aliaţilor asupra 

Părţii de Nord și a hotărît să ocupe poziţie de 
flanc pe înălțimile de la Inkerman. Forţele inami- 
cului sînt însă mari, iar mareşalul Saint-Arnaud va 
acţiona probabil tot atît de hotărît aa și pe Alma. 
Să admitem că va ocupa înălțimile de la sud de 
Belbek, va presa asupra Inkermanului şi va respinge 
trupele noastre, care sînt acum mult mai puţin nu- 
meroase decît au fost pe Alma. Chiar dacă inamicul 
a avut aceleaşi pierderi ca și noi, una este să pierzi, 
să zicem, a şasea parte din armată și alta este să 
pierzi a douăsprezecea parte din ea... Ultima pier- 
dere o poţi suporta pe nesimţite, dar prima devine un 
lucru care se resimte din plin! Este foarte posibil, 
de asemenea, ca moralul trupelor noastre să fie oare- 
cum scăzut, datorită înfrîngerii... E posibil şi acest 
lucru. S-o spunem cu toată bărbăţia cu care sîntem 
învățați să privim primejdia în faţă... Să presupunem 
că inamicul a înlăturat toate piedicile, a instalat ba- 
leriile pe înălțimi şi a început să acţioneze împotriva 


navelor lui Pavel Stepanovici, — şi Kornilov făcu 
semn cu capul în direcția lui Nahimov. — Ca să nu 


pierdem aceste vase, va trebui să le scoatem de aici. 
In același timp, însă, vasele inamicului vor pîndi 
in apropiere, gata să pătrundă în radă, iar armata de 
uscat va ataca fortificațiile din nord, unde lucrările 
de apărare sînt departe de a fi terminate. Iată, dom- 
milor, tabloul ce ni se schiţează în viitorul cel mai 
apropiat! Ce se va întîmpla dacă fortificațiile din 
nord vor Îi cucerite, cu tot eroismul celor care le 
apără ? Atunci, domnilor... atunci, — glasul lui Kor- 
uilov şovăi, — flota noastră, Flota Mării Negre se va 
gisi într-o capcană, așa cum s-a întîmplat cu es- 
cadra turcă în golful Sinope, dar va pieri poate mult 
mai puţin glorios decît a pierit escadra turcă, pen- 
Iru că aceea a luptat, pe cînd a noastră va fi pur 
şi simplu răpusă. Lovită şi rănită, chiar dacă va 
incerca atunci să iasă în larg, nu va putea străbate 
prin cordonul mult mai puternic al escadrei aliate... 
Ce-i va rămîne atunci? Nu ne vom opri nici o clipă 
usupra acestui cuvînt ticălos „captivitatea“! Viteaza 
noastră flotă nu va cădea niciodată în mîinile vrăj- 

mașilor noştri! — Kornilov lovi cu creionul în masă. 
— Ea va pieri în luptă, desigur, deşi aceasta nu va 
fi de nici un folos cauzei apărării Sevastopolului și 
a Crimeei întregi !... 

Kornilov se opri, îşi plimbă asupra celor prezenți 
privirea ochilor săi injectaţi, aprinși parcă pe di- 
năuntru, şi continuă cu glas mai aspru şi mai sever: 

— Însă, domnilor, am putea încă repara marea, 
enorma greşeală pe care am săvîrşit-o chiar în prima 
zi, cînd s-a aflat de mişcarea forţelor inamice spre 
Eupatoria ! Am avut atunci posibilitatea — aş spune 
prilejul strălucit — de a ataca cu întreaga noastră 
flotă vasele supnaîncăreate cu trupe de debarcare, 
vase cu un foarte mare pescâj 1)... 

— Atunci era acalmie pe mare, Vladimir Alexeici ! 
— îl întrerupse Nahimov. — Ne-am gîndit amîndoi 
la lucrul acesta, dar acalmia... acalmia aceea ne-a 
împiedicat ! 

Nahimov bătu toba cu degetele mîinii stîngi în cele 
ale dreptei, ceea ce însemna : „Ce să-i faci 2“ 

Kornilov îi aruncă însă o privire ironică şi, săltîn- 
du-și bărbia îndărătnică și voluntară, răspunse: 

— Acalmie ? Da-a... Era acalmie atunci, așa este, 
da-ar... nu atit pe mare, cit... Să lăsăm asta! A trecut. 
Ce-a fost nu se mai întoarce... În noaptea de 1 spre 2 
septembrie, vasele noastre cu pînze puteau să se apro- 
pie, remorcate de vapoare, de armata inamică, nemiș- 
cată — incapabilă să manevreze. Eu am propus acest 
plan, dar... după cum ştiţi, el n-a fost aprobat... Pu- 
team însă să zdrobim armata de debarcare acolo, pe 
mare, unde ea nu avea posibilitatea să se apere cu 
plenitudinea forţelor sale, întrucît foarte multe vase de 
război n-ar fi putut să-și îndrepte tunurile asupra 
noastră, punţile lor fiind ticsite de infanterie... Iată 
ce se putea face, domnilor. Dar să nu mai vorbim de 
trecut... Sîntem în preajma unei catastrofe, domnilor ! 
Ea vine foarte repede și acest lucru impune să ne 


1) Pescaj — adîncimea de cufundare în apă a unei nave. 
(N. trad.) 

gîndim cu toată seriozitatea !... Dacă flota noastră 
mai rămîne în același loc în care se află astăzi, ea va 
pieri ! Poate să fie mîine sau poimiine, dar o ameninţă 
pieirea... Acest lucru este evident... Singurul mijloc 
de a salva flota de la o pieire cu totul inutilă şi bine- 
înțeles lipsită de glorie este de a scoate în larg tot 
efectivul ei capabil de luptă și... de a ataca escadra 
inamică ! 

La ultimele cuvinte, spuse cu multă energie, ami- 
ralii și căpitanii, care se uitau ţintă la Kornilov, 
schimbară priviri între ei. Kornilov urmă însă cu în- 
suflețire : 

— Aceasta ar putea părea prea îndrăzneţ, domni- 
lor, dar trebuie să nădăjduim cît de cît în succes, în 
noroc ! Nu numai un calcul aritmetic hotărăște soarta 
unei bătălii... Deşi escadra inamică. este mult mai 
mare, după cît am observat ea nu știe să manevreze 
cum trebuie. In aceasta, îi sîntem superiori... Am vä- 
zut toată escadra concentrată lîngă capul Lucullus şi 
nu mi s-a părut prea impunătoare... Impetuozitatea 
atacului, iată ce ar putea constitui principalul nostru 
alu !... Aduceţi-vă aminte de Gustav al III-lea !) care 
a atacat impetuos flota rusă de sub comanda acelui 
aventurier internaţional Nassau-Siegen și a zdrobit-o ! 
In această operaţiune navală, din partea lui Gustav 
n-a fost nimic altceva decît îndrăzneala... Desigur, 
marinarii englezi și francezi nu seamănă cu marinarii 
ruși de pe vremea Ekaterinei, dar, în orice caz domni- 
lor, dacă vom pieri, vom pieri în luptă și putem aduce 
atita pagubă inamicului încît armata lui de debarcare 
va rămîne, pînă la urmă, fără tunuri de asediu și fără 
alimente, cel puţin pentru o vreme... Între timp, vor 
sosi diviziile noastre, care se şi îndreaptă în cea mai 
mare grabă spre noi, şi Sevastopolul va fi salvat, iar 
armata de debarcare va trebui să capituleze, dacă nu 
va prefera să fie nimicită cu desăvîrșire... Iată planul 


') Gustav al III-lea, regele Suediei (de la 1771—1792) — a 
purtat război cu Rusia. (N. red. ruse.) 

meu, domnilor, pe care propun să-l discutaţi cu toată 
obiectivitatea ! 

Dintre toţi cei aflați în careul de pe vasul amiral, 
numai Kornilov petrecuse o noapte de nesomn și nu- 
mai el văzuse retragerea armatei. Toţi ceilalți ar fi 
putut să fie mult mai liniștiți, dar Kornilov se arăta 
atit de agitat încît comunica şi celorlalți agitația lui. 

Văzînd că asupra lui erau aţintite cîteva perechi de 
priviri întrebătoare, Nahimov se grăbi să ia cuvîntul. 
Strînse în pumnul stîng luleaua cu ciubucul înainte 
şi vorbi cu glas potolit, adunîndu-și parcă gîndurile: 

— Eu cred, domnilor, că Vladimir Alexeici a-a... a 
exprimat o idee cu totul justă. Adică, flota este flotă, 
mda, şi misiunea ei este bătălia navală... Altfel, de 
ce-ar mai cheltui statul sume mari pentru-u... pentru 
această-ă instituţie 2... Azi e acalmie, însă ieri am 
avut un vînt puternic, din sud-vest... Ce se spune însă 
despre bătălia de ieri ? Că ar fi hotărit-o vasele alia- 
ților... cîteva vapoare de-ale lor... Iată ce se spune... 
mda ! 

Nahimov nu era un orator înnăscut așa cum era 
Kornilov. Își aduna cu greu gîndurile, iar ca să le 
expună în public trebuia să pironească privirea asu- 
pra unui obiect... Acum se uita la virful muştiucului 
lulelei. 

— E posibilă oare victoria, dacă vom ieși să dăm 
lupta cu inamicul? — urmă el. — Eu n-aş putea 
spune, domnilor, că-ă... victoria e pe deplin posibilă... 
Nu! N-aș spune asta-a... pentru că nu știu cum au să 
se prezinte în luptă marinarii aliați... mda! Asta de- 
pinde de multe cauze și-i... între altele-e, de fapiul 
dacă se înțeleg ori nu se înţeleg comandanții lor. 
Mda, şi asta poate fi una din cauze... Dar ceea ce ştiu 
e-e... e că blocada porturilor noastre au făcut-o foarte 
neglijent ! Oribil ! „Sviatoslav“ al nostru, de exmplu, 
a stat o zi întreagă pe un banc de nisip, în afara bătăii 
bateriilor noastre-e... Totuși, am reușit foarte bine să-l 
scoatem... Asta ce înseamnă? Inseamnă-ă... că ei 
și-au făcut prost serviciul, iată ce-e! Dar pe „Taman“ ? 
L-au lăsat să iasă din Sevastopol și să plece să le 
atace vasele... la ei, lîngă Bosfor! Asta înseamnă că 

şi-au făcut prost serviciul L.. E posibil succesul față 
de un astfel de inamic. Eu aş spune că nu e imposibil, 
inda ! Cineva, în timpul debarcării — mi se pare că 
locotenentul Steţenko — a trimis un raport că două- 
trei vase incendiatoare de-ale noastre ar fi putut să le 
provoace, noaptea, un mare tărăboi... mda ! Se pare că 
raportul a sosit tîrziu, de aceea vasele incendiare n-au 
fost trimise... Eh, ne-am fi putut gîndi și singuri, 
însă-ă... am scăpat momentul! Am făcut o greșeală! 
Dar ca să repetăm, domnilor, să repetăm scăpările și 
greșelile noastre, nu mai avem nici un motiv! Mda... 
Flota este flotă, iar misiunea ei este bătălia navală! 
Eu am isprăvit... 

Ridicîndu-și ochii limpezi, uşor sașii, Nahimov se 
uită la cei de faţă și-și întoarse luleaua cu muștiucul 
spre el. Mîna îi tremura, dar două ordine Sfîntul 
Gheorghe, primite pentru vitejie în luptă, străluceau 
nespus de impunător pe postavul negru al redingo- 
lei lui. 

— Mulţumesc că m-ai susținut, Pavel Stepanovici ! 
— spuse Kornilov și se ridică puţin întinzîndu-i mîna. 


— Toţi o să vă susţinem! — spuse cu voce groasă 
hlondul contraamiral Panfilov, un bărbat voinic, cu 
obrajii plini şi ochii mici. — Misiunea flotei este bă- 


tälia navală... Ai dreptate! 

Kornilov mulțumi recunoscător printr-o înclinare a 
capului și se adresă unui alt contraamiral, lui 
Istomin : 

— Dar dumneata, Vladimir Ivanovici, ce părere ai? 

— Vă mai puteţi oare îndoi de răspunsul meu? — 
zise Istomin mustrător, ducîndu-și mîna la piept. 
Avea un început de chelie pe deasupra frunţii și o 
ligură de elev bun, totdeauna foarte atent la vorbele 
superiorilor. — Flota Mării Negre ar fi — iertați-mi 
comparaţia — ca un dulău de pază al întregului sud 
al Rusiei... Cine ţine dulăul de pază închis în coteţ? 
Dacă în curtea stăpînului intră hoţii, dulăul de pază 
Irebuie să-i înhațe de beregată! — și Istomin făcu 
un gest, ca şi cum ar fi prins pe cineva de gît. 

Cei doi fraţi, contraamiralii Vukotici — Vukotici 
l-ul şi Vukotici al 2-lea — sîrbi după tată, amîndoi 

oâimeni în virstă și negricioși la îaţă, se pronunțară 
și ei pe rînd pentru scoaterea flotei din golf și anga- 
jarea bătăliei. . 

Pe măsură ce contraamiralii își expuneau părerea, 
îngrijorarea de pe chipul lui Kornilov dispărea tot 
mai vădit. Ochii săi licărind parcă de un foc lăuntric 
continuau să scapere, poate chiar mai viu, iar obrajii 
traşi prindeau viață, fruntea i se înălța tot mai sus, 
iar umerii săi înguști deveneau parcă mai vînjoșşi. 

lată însă că în capătul celălalt al mesei, exact în 
faţa lui, se ridică încet făptura greoaie a căpitanului 
de rangul întîi, Zorin. 

— Tnălţimea voastră, sper că o să-mi permiteți să 
spun şi eu cîteva cuvinte? — se adresă el lui 
Kornilov. i 

— Poftim, Appolinari Alexandrovici, poftim! Mai 
multe capete, mai multe minţi ! — îl încurajă Kornilov. 

— Eu, domnilor, am să fiu scurt! — și Zorin îşi 
plimbă privirea ochilor săi, uşor tulburi parcă, asupra 
cîtorva dintre cei prezenţi. — Timpul ne este măsurat, 
pe fiecare ne aşteaptă o treabă, iar inamicul înain- 
tează. Nu avem vreme de discursuri lungi... 

Sprijinindu-se cu degetele de masă, se lăsă înainte 
și, privind înlături, nu la Kornilov, ci mai mult la 
căpitani decît la amirali, începu eu glas încet, dar 
sigur : 

— Mai întîi de toate, domnilor, vă rog să nu mă 
învinuiți de lașitate... N-am fost niciodată laş, sînt 
omul datoriei. Propunerea ca flota să iasă în larg și 
să dea bătălia, aş fi primit-o şi eu cu bucurie, dacă 
aș fi văzut în asta vreun folos oarecare pentru apă- 
rarea Sevastopolului. Dar — trebuie să spun cinstit 
— nu văd nimic! La victorie, nu ne putem aștepta, 
asta s-a spus ! La ce ne putem aștepta atunci ? Să pri- 
cinuim pierderi mari dușmanului, și, în același timp, 
să pierim și noi. Albina, cînd ne înțeapă în stupină, 
își închipuie, desigur, că ne va pricinui un rău imens, 
dar pe noi ne doare puţintel și apoi durerea încetează, 
pe cînd albina piere inevitabil... Să ne închipuim chiar 
că vom nimici tot atîtea vase de-ale inamicului cîte 
avem și noi... Le vom aborda, de pildă, şi vom sări 

împreună în aer. Este un act de vitejie, nici vorbă ! 
Inamicul, însă, va pierde cu această ocazie — să zi- 
cem — a treia parte din flota sa, pe cînd noi o vom 
pierde în întregime ! [i va rămîne sufi-cient, domnilor, 
ca să devină stăpîn deplin pe situaţie, iar noi vom 
pierde în primul rînd, împreună cu vasele, întreaga 
artilerie de bord, care ar fi putut fi dusă pe bastioane, 
iar în al doilea rînd, zece mii de artilerişti excelenți — 
matrozi şi ofițeri — care ar putea chiar acum să-şi 
ocupe locul lîngă bateriile lor pe bastioane. Aceştia 
sînt apărătorii Sevastopolului, artilerişti cu experienţă, 
pricepuţi... Pierzînd Moscova, domnilor, Rusia n-a 
pierit și poate că pierzînd vasele nu se va prăpădi nici 
Sevastopolul. 

— Cum adică, pierzînd vasele ? — întrebă Kornilov, 
ridicînd capul. . 

— Vorbesc, înălțimea voastră, de acele cîteva vase 
care vor trebui scufundate în canalul navigabil al Ra- 
dei Mari, pentru ca flota inamică să nu pătrundă în 
golf... Cîteva vase vechi... şapte-opt. Eroismul, desigur, 
este un lucru bun, dar aici, în cazul de față, nu are ce 
căuta... Domnilor, acum nu este vreme de eroism | Nu 
«sle vorba de o apărare romantică, ci de cea mai obiş- 
nuită apărare—a Sevastopolului nostru împotriva unui 
inamic foarte puternic, după cum se vede! Vasele care 
vor trebui scufundate pentru această apărare, vor fi 
reconstruite cu timpul chiar în șantierele noastre... 
Dacă acum, într-un moment atît de critic, nu ni se pot 
trimite suficiente trupe terestre, atunci să mergem moi 
înşine pe bastioane, în locul acestor trupe care nu ne 
vin, iar bastioanelor le putem da chiar numele vase- 
lor care vor trebui scufundate și matrozilor li se va pă- 
rea că sînt tot pe navele lor, numai că ele stau atît de 
lemeinic ancorate, încît nici o furtună nu le va putea 
clinti... Am cam trecut însă în domeniul poeziei, luoru 
lară nici un rost, desigur... Domnilor, am spus tot 
ce-am avut de spus! 

Căpitanul Zorin se așeză la loc tot atit de greoi cum 
se ridicase. 

-- Acesta e planul dumitale propriu? — întrebă 
laios Kornilov, privindu-l 'bănuitor. 

— Da, sse-nţelege... Este părerea mea personală 
asupra situaţiei noastre ! — rosti Zorin mai puţin sigur 
de data aceasta, observînd că, după vorbele lui, în 
salon se așternuse o tăcere stînjenitoare. 


— Sper că planul acesta al dumitale, — apăsă Kor- 
nilov pe cuvîntul „dumitale“, — nu va îi împărtășit 
de nimeni | 


Rosti aceste cuvinte sec, chiar dispreţuitor parcă, 
dar deodată auzi : 

— În cuvintele căpitanului Zorin este foarte mult 
adevăr, dacă nu cumva întregul adevăr ! 

Vorbise viceamiralul Novosilski, cel mai tînăr dintre 
viceamirali. 

Căpitanul de rangul întîi Kislinski declară < și mai 
categoric : 

— Sînt cu totul de acord cu căpitanul Zorin ! 

Kornilov nu se aştepta la una ca asta. Semăna a 
răzvrătire îățişă a celor mai mici în grad împotriva 
superiorilor. 

Dar tocmai aceşti mai mici în grad porniră să vor- 
bească nestăvilit: 

— Unica ieşire din situaţie este de a saborda vasele 
în canalul navigabil ! 

— Şi să mergem cu toţii la bastioane! 

— Parcă bastioanele bombardate de inamic n-ar fi 
același lucru ca și vasele pe mare! 

— Eroismul rămîne eroism și pe bastioane, iar ac- 
tele de vitejie, rămîn acte de vitejie | 

— Iar dacă un asemenea caz n-a mai fost în istorie, 
să fie primul caz la Sevastopol! 

După exclamaţiile acestea atît de spontane, Kornilov 
își dădu imediat seama că propunerea lui nu era îm- 
părtășită de majoritatea consiliului militar. Se uită la 
Nahimov, căutînd sprijin la cl, dar acesta trăgea tăcut 
din pipă, scoţind fum ca dintr-un mortier. 

— Bine, domnilor! — rosti Kornilov tare, ridicîn- 
du-se. — Nu este nevoie să mai discutăm chestiunea 
aceasta... Totuși, trebuie să vă spun : pregătiţi-vă pen- 
tru a ieși în larg! O să se transmită tot ceea ce are 
de făcut fiecare! Cu asta am terminat... 

Se ridicară cu toţii de la masă, schimbînd priviri 

între ei și dînd din umeri. Kornilov deschise ușa care- 
ului şi, pe culoar, văzu pe locotenentul Steţenko în- 
dreptîndu-se spre el. 

— Cum? Eşti deja aici? — se miră Kornilov. 

— Vin de la luminăţia sa, înălțimea voastră ! 

— A-a ! Unde se află în acest moment luminăția sa? 

— Este posibil să fi trecut în Partea de Sud. 

— Așa! Şi armata unde este? Pe Inkerman ? 

— S-a ordonat ca toate mijloacele de transport ale 
flotei și ale portului să fie puse la dispoziţie, pentru 
a se transporta armata din Partea de Nord în Partea 
de Sud, înălțimea voastră. Cu acest ordin sînt trimis 
chiar de luminăţia sa. 

— Va să zică, toate trupele se întorc la Sevastopol 
și se pregătesc pentru apărarea lui? Sînt foarte bu- 
curos |... Și aliaţii? Unde sînt trupele lor? 

— Nu se ştie! Pesemne că încă n-au pornit. 

— Aşa? Cum s-ar spune, ne lasă o zi ca să ne 
pregătim pentru a-i întîmpina... A ieșit mult mai bine 
decît am fi putut gîndi, mult mai bine !... Voi da ime- 
diat ordin cu privire la transportul trupelor şi mă voi 
duce la prinţ într-o chestiune foarte importantă... 

Prin ușa deschisă a salonului, Steţenko zări pe 
Nahimov, pe Istomin, pe cei doi Vukotici și pe cîţiva 
dintre căpitanii de rangul întîi. 

Pe vas i se spuse că fusese convocat un consiliu 
militar de Kornilov, dar el crezuse că aceasta era o 
glumă a prietenilor săi... În regulamentul pentru co- 
mandamentul suprem, pe care îl ticluise în glumă — 
deşi, destul de stăruitor — nu exista și nici nu gîndise 
măcar asupra unui articol despre consiliile militare. 


Cînd Kornilov sosi la palatul Ekaterininski — după 
ce dăduse dispoziţii cu privire la transportul trupelor 
îl găsi pe Menşikov luîndu-şi dejunul. Ședea la 
masă, singur, gîrbovit, cu capul plecat, cu fața mai 
mult decît palidă, chiar secată de sînge, ca și cum 

nu armata, ci el personal fusese grav rănit în Încăie- 
rarea de pe Alma. Lui Kornilov i se păru că seamănă 
cu cavalerul de la Mancha!) : îi lipsea numai barbi- 
şonul. Amabil ca întotdeauna, Menșikov îl invită să 
ia dejunul cu el, dar Kornilov simţi totuși privirea 
nemulțumită a prinţului ațintindu-se asupra sa. 

— Aţi rînduit transportul trupelor? — întrebă Men- 
șikov. 

— Am dat dispoziţii, luminăţia voastră... Ați ordo- 
nat unităţilor să aşeze tabăra pe cîmpia Kulikovo ? 

— Da-da-a... Trebuiesc identificate și refăcute... Din 
regimentul Vladimir, de pildă, n-au mai rămas grade 
inferioare decît pentru un batalion — și acela cu 
efectiv de pace — iar ofițerii nu vor ajunge nici pen- 
tru trei companii... Multora va trebui să li se dea 
armament şi echipament nou... Trebuie să mănînce și 
să se odihnească puţin... 

— Şi apoi, ce obiectiv vom avea şi ce acțiuni tre- 
buiesc întreprinse ? 

— Cînd va acționa inamicul, vom ști şi noi ce avem 
de făcut... Deocamdată, probabil că-și îngroapă morții, 
care sînt, cred, nu mai puţini ca la noi... Dar spu- 
ne-mi, te rog, Vladimir Alexeici... Adineauri, lîngă 
intrare, l-am întîlnit pe căpitanul Kislinski, în ţinută 
de paradă... L-am întrebat „Ce-i cu ținuta asta?“ Și 
mi-a răspuns — închipuie-ţi—că vine de la un consiliu 
militar l... Hm... De la un conssi-liu militar! Cică 
dumneata ai fi adunat pe amiralii flotei și pe coman- 
danţii de nave la un consiliu cu privire... 

— Cu privire la apropiatele acţiuni ale flotei, lu- 
minăţia voastră! — completă Kornilov, văzînd şo- 
văiala prinţului. 

— Oare apropiatele acțiuni ale flotei nu ţi le-am 
indicat eu dinainte? — Prinţul se lăsă pe speteaza 
scaunului. — Nu ţi-am spus de ieri ce trebuie făcut ? 

— Mi-aţi spus, luminăţia voastră, ca vasele să fie 


1) Cavalerul de la Mancha — Don Quijotte, eroul romanului 
cu acelaşi nume al scriitorului spaniol Cervantes. (N. red. 
ruse.) 

scufundate la intrarea în Rada Mare, dar am socotit 
că este numai o propunere, nu un ordin... 

Kornilov simţi că păleşte și că sîngele îi piere din 
obraji, ca şi bătrînului prinţ. Inima începu să-i bată 
neregulat, cu putere. Abia mai putea să respire. 

— Ce ordin ai așteptat dumneata? O hiîrtiuţă cu 
semnătura mea ? 

— Da, întocmai... un ordin scris, luminăţia voastră! 
Un document justificativ în fața împăratului... în faţa 
istoriei, în sfîrşit. 

Chipul lui Menșikov se schimonosi într-o grimasă : 

— Istoria se va scrie pe urmă, acum abia se face! 

În grimasa aceasta era şi dispreţ pentru istorie — 
scrisă de cine știe cine şi cum — și vechiul său necaz 
cu guta, care începea să se facă stăruitor simțită. Ti 
venea cumplit să caște dar se stăpînea, socotind că-i 
necuviincios, și se mînia pe bucătarul său, care nu 
piisise altceva pentru dejun decît niște jalnice jumări 
cu Şuncă, iar șunca se nimerise tare și cu totul nepo- 
lrivită pentru fălcile lui... Să-l cheme și să se răs- 
lească la bucătar, nu-i era la îndemînă într-un ase- 
menea moment nepotrivit, de față cu Kornilov care, 
prolitînd de lipsa lui, convoca tot felul de „consilii 
militare“. Kornilov prinse numai sensul cuvintelor 
lui, fără să ţină seama însă de sensul grimasei. 

-— Foarte just, luminăţia voastră, — spuse el cu 
inflăcărare, — istoria se face sub ochii noştri, dar tre- 
huie s-o facem noi, nu Saint-Arnaud! Nu trebuie să 
isleplăm ceea ce vor binevoi să facă aliaţii cu noi, ci 
trebuie să-i punem în imposibilitate de a face ceea ce 
şi-au pus în gînd... Sîntem datori să le amestecăm 
i să le încurcăm cărțile şi jocul ! 

- Vorbe ! — exclamă prinţul, ridicînd două degete 
i stergîndu-şi bărbia cu un șşerveţel. — Cum anume 
ua le încurci jocul ? 

- In primul rînd, ei socotesc că flota noastră a 
wunärmurit de groază în fața flotei lor, ca un iepuraş 
ii faţa unui boa, la menajerie! Le vom arăta, însă, 
„a nu ne temem de loc de ei și le vom ataca flota ! 

Menşikov aflase de la căpitanul Kislinski tot ce se 
diculuse la consiliul militar, dar făcu înadins ochi 

mari şi parcă mirați, înainte de a-l întreba pe Kor 
nilov : 

—-Nu cumva aţi discutat acest proiect al dumitale 
la... așa numitul consiliu militar ? 

— Da, luminăţia voastră! Numai asta s-a discu- 
tat... Ca. făuritori ai istoriei, ne-am făcut apariția cu 
foarte mare întîrziere, mai precis, am fost pur și sim- 
plu luaţi pe mnepusă masă... Istoria se pregăteau să o 
facă acolo, la Paris, la Londra, la Constantinopol şi 
la Varna, iar noi stam numai și ne uitam... Ne uitam 
din depărtare, ca și cum nu ne-ar îi privit de loc. 
Dacă armata noastră s-a dovedit a fi mică — deși ar 
fi putut fi mărită considerabil — flota însă nu o pu- 
team mări într-un termen atît de scurt şi a rămas la 
fel cum a fost... Ea este pe deplin aptă de luptă și 
gata să iasă în larg la cel dintîi ordin al luminăţiei 
voastre ! 

— Nu-u! — Menșikov aruncă şerveţelul pe masă. 
— Nu, n-am dat un astfel de ordin și nici nu-l voi 
da... Dumneata însă... în ceea ce te priveşte pe dum- 
neata personal, ţi-ai depăşit împuternicirile ! Iată ce 
înseamnă consiliul militar pe care ai binevoit să-l con- 
voci ! În afară de Consiliul de Stat, în care ne vom 
îmvrednici, poate, să stăm amîndoi, nu trebuie să exis- 
te în imperiul rus nici un fel de consilii, nici chiar 
în timp de pace; cu atît mai mult nu sînt admisibile 
în timp de război, ca acum! Nu puteai să n-o știi! 
Eşti șeful statului major al Flotei Mării Negre, eşti 
viceamiral, ești gsneral-adjutant şi dumneata n-aveai 
dreptul să nu știi sau să uiţi acest lucru!... Cînd 
colo, dumneata convoci un consiliu !... Obligat să pă- 
răsesc Sevastopolul cîteva zile, pentru a întîmpina pe 
inamic, eu nu te-am lăsat pe dumneata locţiitor, ci pe 
generalul-locotenent Moller... Dumneata, însă — după 
cum am aflat — ai dispus în toate absolut arbitrar şi 
multe din hîrtii nici nu le-ai trimis măcar generalului 
Moller pentru semnare.. 

Kornilov se sculă în “picioare ; Menșikov se ridică 
încet şi, stînd în obișnuita poză a superiorului care 
îşi muştruluieşte subalternul, urmă cu glasul ridicat: 

— Nu mă îndoiesc cîtuşi de puţin că intenţiile du- 
mitale aveau în vedere interesul serviciului — în 
cazul de față, apărarea orașului — dar ca să duci 
flota la un dezastru evident, n-am să permit... Nul 

— Luminăţia voastră! Pot să vă dovedesc prin 


date că vom avea succes! — începu Kornilov, cău- 
tînd din răsputeri să se stăpînească, dar Menșikov îl 
întrerupse : 


— Prin puterea încredințată mie de către împărat, 
îți ordon să păstrezi toate aceste date pentru dum- 
neata ! Pentru dumneata... Și să nu cauţi să le su- 
gerezi şi altora, care îţi sînt subalterni ! Flota cu vele, 
pe vreme lipsită de vînt, devine o pradă ușoară a flo- 
lei cu aburi și cu elice... Asta este a axiomă. Chiar 
dacă ar fi egală ca forță cu flota inamicului — în 
ceea ce priveşte artileria — şi nu de cinci ori mai 
slabă, cum este flota noastră... 

— Flota noastră este mai slabă, da, dar nu de 


cinci ori — cum aţi binevoit să spuneţi — ci numai 
de două ori! | 
La vorbele astea, Kornilov — care era cava mai 


mic de statură decît Menşikov — se încordă instinctiv 
pentru ca privirea lui să ajungă drept la înălţimea 
ochilor prințului, tot atît de roșii ca şi ai lui, din 
cauza nopţii nedormite... 

— Te ro-og... să nu mă contrazici! — rosti prinţul, 
stăpînindu-se cu greu, şi începu să se scotocească prin 
buzunar, bombănind: — Uite, aici... am notat... lista 
navelor... care vor trebui... sabordate, pentru a bara 
intrarea flotei inamice... Iat-o, asta este lista! 

Scoase un petic de hîrtie şi-și duse lornionul la 
ochi. 

Kornilov pricepu că prințul căutase înadins atît 
de îndelung această foaie de hîrtie, numai ca să-și 
poată recăpăta stăpînirea de sine și să se calmeze... 
De aceea nu scoase un cuvînt, respirind doar greu și 
privind în ochii prinţului, fără să clipească. 

— Am ales cinci vase vechi şi două fregate, — se 
sili Menşikov să vorbească liniștit, netezind cu de- 
pretele hîrtiuţa mototolită. — Vasele „Uriil“, „Selafiil“, 

„Varna“, „Silistria“ şi „Trisviatitelia“ 1)... Fregatele 
„Flora“ și „Sizopol“... Echipajele acestor vase — 
aproape trei mii de oameni — trebuie să fie trecute 
pe bastioane. Toate tunurile să fie luate fără întîr- 
ziere, iar magaziile cu muniții golite... 

Lăsînd lornionul, Menşikov întinse hirtia lui Kor- 
nilov, spunîndu-i împăciuitor : 

— Eu te înţeleg, Vladimir Alexeici, dumneata vrei 
să păstrezi onoarea pavilionului nostru, dar crezi că 
eu mă gîndesc să-l acopăr de dezonoare? 

— Dumneavoastră îl coborîţi, pur și simplu, lumi- 
năția voastră, îl coboriţi în fața flotei aliaţilor, fără 
luptă ! -— răspunse aspru Kornilov. 

Menşikov își săltă sprîncenele lăsate : 

— Cum asta... îl cobor ?... Îţi dai seama ce vor- 
bești ? 

— Imi dau seama pe deplin! Dumneavoastră po- 
runciți glorioasei Flote a Mării Negre să moară, si- 
nucigîndu-se... Dar flota vrea să trăiască, luminăţia 
voastră | 

Indărătnici amîndoi, înalţi, cu umerii înguști și cu 
eghileții de aur atîrnîndu-le liber deasupra pieptului 
drept, rămăseseră faţă în față, străbătuţi de un tre- 
mur nervos. 

— Dumneata... vei executa ordinul acesta al meu... 
dacă împrejurările mă vor sili... să lipsesc din nou din 
oraş? — întrebă, în sfîrșit, Menşikov, răgușit și cu 
glas stins, făcînd un efort. 

— Nu, nu-l voi executa ! — răspunse Kornilov, tot 
atît de încet. 

— Aşa-a ?... Atunci... poţi pleca... la Nikolaev... la 
familia dumitale ! Într-un nou post... la Nikolaev! — 
ţipă Menşikov, agitindu-se prin sufrageria spațioasă. 

Surprinzător de repede, pășind întins şi ușor cu pi- 
cioarele-i lungi și bolnave, se îndreptă spre uşă şi o 
deschise dintr-o smucitură, strigînd : 

— Ofiţerul de ordonanţă, la mine! — şi ieși. 

Kornilov auzi tropăind cîteva perechi de picioare pe 


1) „Trei ierarhi“. (N. red. rom.) 

scara de lemn, apoi glasul prințului : „A-a, duriitieata 
eşti domnule locotenent? Ai venit tocmai la timp! 
Am vrut să trimit ofiţerul de ordonanţă, pe aspirantul 
Tomilin, dar dumneata ai să faci treaba asta mai 
bine... Cheamă-l imediat la mine pe amiralul Staniu- 
kovici ! Imediat!“ Apoi, glasul cunoscut al lui Ste- 
tenko: „Am înţeles, luminăţia voastră !“ 

In acest timp, cu degetele sale nervoase, Kornilov ru- 
pea în bucățele mici petecul de hîrtie dat de prinţ și pri- 
vea pe fereastră rada, în care, — nebănuindu-și soarta, 
navele condamnate să piară fără glorie chiar de mîna 
marinarilor lor stăteau, ca întotdeauna, la locul lor. 

— Aşa! — făcu Menșikov intrînd. — Imediat, în 
aţa mea, vei preda amiralului Staniukovici funcția 
dumitale de șef al statului major al flotei, iar, după 
accea, vei pleca imediat la Nikolaev ! 

Kornilov se întoarse de la fereastră şi rămase din 
nou față în față cu comandantul suprem : 

— Ce poate face Staniukovici în locul meu? Ni- 
mic !... Mai repet odată, luminăţia voastră, este o si- 
nucidere ceea ce mă siliți să fac... Ca să plec, însă, 
din Sevastopolul încercuit de dușmani, asta n-am s-o 
fac ni-cio-da-tă ! 

— Dumneata nu poţi să mai rămii aici şi să pro- 
cedezi cum vrei !... Pentru ordinele mele, răspunderea 
o port eu, nu dumneata ! 

-— Da, desigur ! Dumneavoastră !... Nu eu t... Prea 
bine.. Altceva nu-mi rămîne de făcut! Datoria mea 
«le să mă supun dumneavoastră... Repet, este o si- 
ucidere ! Dar... mă supun... 

În ochi îi sclipeau lacrimile. 

Kornilov îşi lăsă capul în jos şi deveni parcă deo- 
dati mult mai scund. 

Nehotărit şi încet, Menşikov îi întinse mîna. 


4 


l.a vreo două ore de la această convorbire, de pe 
nava „Marele duce Konstantin“ se semnaliza „Vasele 
„ur vele şi fregatele să trimită la amiral cîte două gea- 
m„nduri cu balasturi şi odgoane 1“ 

Acest ordin scurt şi puţin inteligibil pentru cei din 
armata de uscat însemna o schimbare radicală în dis- 
pozitivul flotei. Potrivit acestui ordin, timonierii șefi 
trebuiau să aşeze în radă geamanduri, pentru a indica 
noile locuri tuturor vaselor mari de război. 

Zece vase de linie noi — „Gavriil“, „Hrabrii“)), 
„Cesma“, „Sviatoslav“, „Rostislav“, „Dvenadţat apos- 
tolov“ 2) şi allele — fură plasate astfel, încît tribor- 
durile lor să fie întoarse spre Partea de Nord, ca s-o 
țină sub foc în cazul unui atac al inamicului, iar cinci 
vase vechi cu pînze şi două fregate trebuiau să se 
aşeze pe locul de scufundare în linie de şir, adică în 
linie dreaptă, între bateriile Alexandrovskaia și Kon- 
stantinovskaia, care păzeau intrarea în Rada Mare. 

Imediat după asta, furierii de la cancelaria statului 
major al Flotei Mării Negre se apucară să copieze, în 
grabă și cu sîrguinţă, ordinul semnat de Kornilov : 

«Aşteptîndu-se sosirea inamicului care, folosind su- 
perioritatea sa numerică, a respins trupele noastre și 
amenință să atace ţărmul nordic al golfului Sevas- 
topol, flota se va găsi în imposibilitate de a se men- 
ține pe poziţia ocupată în prezent. Ieşirea în larg, pen- 
tru a da lupta cu un număr dublu de vase inamice, ne- 
putînd asigura nici un succes nu va face decît să lip- 
sească orașul de principalii săi apărători, de aceea eu, 
cu autorizarea luminăţiei sale, comunic următoarele 
dispoziţiuni, rugînd să fie aduse imediat la îndepli- 
nire : 

«Vasele vor fi dispuse potrivit indicațiilor din planul 
alăturat. Dintre cele vechi, „Tri sviatitelia“, „Uriil“, 
„Selafiil“, „Varna“ și „Silistria“, precum şi fregatele 
„Flora“ şi „Sizopol“ vor fi scufundate în canalul na- 
vigabil. 

«Fregatele şi vasele mici vor fi transportate în 
Golful Sudic. 

«Oamenii disponibili în urma scufundării vaselor şi 
cei din batalioanele de pușcași şi de abordaj vor ră- 


1) „Curajosul“. (N. red. rom.) 
2) „Doisprezece apostoli“. (N. red. rom.) 

mâne pe navele nescufundate pentru a acţiona cu arti- 
leria asupra vilcelelor de pe ţărmul nordic atit timp 
cît va fi nevoie, iar apoi se vor constitui din ei bata- 
lioane pentru întărirea celor deja constituite... 

«Contraamiralul Vukolici I-ul va aduce la îndepli- 
nire sabordarea vaselor, cînd acest lucru se va ordona. 

«Toate vasele care se găsesc pe poziţie trebuiesc de 
asemenea să fie gata de sabordare, în cazul cînd 
oraşul va trebui să fie cedat.» 

Astfel fu iscălită sentinţa de moarte a flotei, de 
acela care îşi pusese în serviciul ei toate excepţionalele 
sale puteri şi cunoștințe. Zîmbetul ironic al istoriei 
sclipi aici, în acest ordin neîndurător, rece şi crud. 

La ora trei, în după amiaza zilei de 9/21 septembrie, 
şase vase mari cu aburi se apucară de zor să care la 
remorcă uriaşele vase de linie cu o sută de tunuri, du- 
cîndu-le la noile lor locuri de staționare. Din depărtare 
semănau cu nişte furnici harnice. Pașnicul golf se 
înspumă de bătaia zbaturilor, de rîvna cu care mun- 
ceau oamenii pentru a așeza exact pe locurile marcate 
de geamanduri, vasele mătăhăloase, incapabile să se 
miște singure, fără forţa vîntului. 

Echipajele nu primiseră încă ordin să debarce de pe 
vasele condamnate... Fură lăsate cu nădejdea, ce pîl- 
pîia încă slab, că poate îlota inamică va voi totuşi să 
forțeze Rada Mare, ca să termine cu flota rusă prin- 
tr-o luptă dată chiar în refugiul ei, așa cum reușise să 
facă Nahimov cu escadra turcă din golful Sinope. In 
acest caz, cele cîleva sute de tunuri de pe vasele con- 
damnate ar fi putut aduce un mare serviciu, iar pieirea 
vaselor — dacă le-ar fi fost sortit să piară — n-ar fi 
fost lipsită de glorie. 

Ca niște cetățui ancorate, deşi vechi, ele mai consti-: 
tuiau o ameninţare pentru escadra aliaților, putînd 
să-şi încheie cu cinste trecutul lor de lupte. Uriașa 
navă „Tri sviatitelia“, așezată în mijlocul celorlalte 
vase, luptase la Sinope, iar fregala „Flora“ — nu cu 
mult înainte — reușise să scape de trei fregate turceşti 
cu aburi, luptînd în largul mării pe un timp fără vînt... 

Mici vapoare, barcazuri, bărci şi tot felul de ambar- 
cațiuni cu vîsle trăgeau brazde dese pe suprafața gol- 

fului, transportînd tunuri, lăzi cu proiectile şi alte 
greutăţi de pe Partea de Nord la cheiul Ekaterinin- 
skaia. 

Forfota din Rada Mare și din Golful Sudic, stîrnită 
din ordinul lui Kornilov, se potoli abia către ora zece 
seara. Flota se pregătise să întîmpine forțele aliate 
pe poziții noi, își zburlise ţevile tunurilor şi îşi aprin- 
sese cuptoarele pentru încins ghiulelele... 

Odihnit după emoţiile bătăliei de pe Alma și după 
noaptea nedormită petrecută în marş, Menşikov privea 
bănuitor toate aceste pregătiri ale marinarilor. Seara, 
trimise chiar un aghiotant la Kornilov, să se informeze 
cînd anume vor fi scufundate vasele în canalul navi- 
gabil. Kornilov răspunse că sabordarea vaselor este o 
chestiune care nu cere timp — numai să fie pregătit 
totul — dar în sine se gîndea cum să-l influențeze pe 
prinț, pentru a le salva. 

Peste vreo două ore, un alt trimis al comandantului 
suprem sosi cu un ordin ca, înainte de a se scufunda 
vasele, drapelul naţional rus să fie înălțat ca semnal 
deasupra orașului. 

Vasele n-au fost însă scufundate nici în ziua aceea, 
nici în ziua următoare, 10 septembrie. Menşikov avea 
o mulțime de griji şi fără ele... Pe Cîmpia Kulikovo, 
la sud de bastionul patru, se transportau trupele şi 
toate convoaiele, se alcătuiau listele de pierderi, so- 
seau cei rămași în urmă — daţi ca „dispăruţi“ — ră- 
niții erau internaţi în spitale, iar din depozite și din 
arsenale se eliberau raniţe și arme și se umpleau din 
nou sacii de cartușe și de merinde... 

Soseau ştiri că inamicul nu s-a pus încă în mişcare, 
dar asta însemna numai că, evacuîndu-și răniții săi, 
el se pregătea fără grabă şi cu chibzuinţă pentru ac- 
țiunile viitoare. Chiar lîngă valea rîului Belbek, cazacii 
şi husarii întîlniră patrule de cavalerie care cercetau 
terenul. 

In dimineața zilei de 10 septembrie, două nave cu 
aburi de-ale aliaţilor se apropiară de intrarea în Rada 
Mare, ţinîndu-se încă în afara focului bateriilor de 
coastă. Noua formație în care erau aşezate vasele ru- 
seşti în Rada Mare — în două linii de șir — îi uimi. 

Se îndepărtară îndată, raportînd amiralilor Lyons și 
Ilumelin că escadra rusă s-a pregătit de ieşire, ca să 
atace flota aliată... 

Flota aliată îşi adună toate forțele şi toată ziua se 
pregăti intens de luptă, așteptînd atacul şi schimbîn- 
du-şi, în acest scop, de cîteva ori poziţia. 

Seara, aceleași două vase de recunoaștere se apro- 
piară din nou. Situaţia din radă rămăsese neschim- 
bată. * 

Vremea se menținea liniștită și nu sufla nici un pic 
de vînt. Acest fapt îi făcu pe aliați să creadă că vasele 
cu pînze rusești vor porni dimineața, cînd va începe 
să bată briza prielnică. 

La ora şase seara, însă, deasupra bibliotecii se 
înălță steagul tricolor, de data aceasta un semnal din- 
tire cele mai triste... Cîţiva ofițeri de vază din flotă se 
adunară la Kornilov, rugîndu-l să mai amîne execu- 
larea crudului ordin. 

— Domnilor, am făcut tot ce ne-a stat în putere, 
dar trebuie să ne supunem necesității! — le spuse 
Kornilov. 

— Ne vom acoperi pentru totdeauna de dezonoare 
în fața inamicului ! — replicau ei. — Toți locuitorii Se- 
vastopolului, toți matrozii și toată garnizoana, toți 
vor Îi deprimaţi, dacă vom scufunda noi înșine vasele ! 

— Am supus prinţului toate argumentele acestea, 
dar el se referă la istorie, spunînd că s-a întîmplat 
adesea ca armatele — debarcînd în ţară străină — 
să-şi ardă corăbiile, pentru a-şi tăia drumul retra- 
perii... Noi, spune el, vom proceda mult mai cuminte, 
dacă le vom scufunda și ne vom asigura astfel împo- 
triva atacului de pe mare... Este atît de intransigent 
in această chestiune, încît am renunţat să mai discut 
cu el! Semnalul a fost dat... Trebuie să debarcăm de 
pe vase echipajele, tunurile şi, în general, tot ce se 
mai poate debarca... Apoi, se vor face spărturi sub li- 
nia de plutire şi... 

Kornilov făcu cu mîna dreaptă un gest de cuiundare 
“i se întoarse, ca să-şi ascundă un acces de slăbi- 
CINE. 

Toată seara şi toată noaptea, de pe vasele condam- 

nate s-au transportat febril pe țărm tunurile, proiec- 
tilele și lucrurile ofițerilor. Totuşi, nu s-a putut 
căra tot. 

Au fost debarcate numai tunurile mici, căci cele 
mari — nespus de grele — nu puteau fi coborîte în 
grabă şi pe întuneric. 

Pe toate vasele se aflau înmagazinate mari canti- 
tăți de alimente dar în învălmășeala generală, în afară 
de bucătari şi de artelnici, nimeni nu-și mai aminti 
de ele. 

Nu se ştie de unde pornise zvonul că flota inamică, 
concentrată — cum arătau depeşele — în mare nu- 
măr, lîngă gura Kacei, se strînsesc şi se pregătea cu 
înfrigurare de luptă, pentru ca în dimineaţa zilei de 
11 septembrie să atace Rada Mare şi să pătrundă în 
ea. Din această cauză, se prăheau să scufunde vasele 
încă înainte de a se lumina de ziuă, renunţind cu to- 
tul să le mai descarce. 

Matrozii făcuseră spărturi mari sub linia de plutire. 
Cînd se revărsară zorile, „Varna“, „Silistria“ şi „Sizo- 
pol“ erau scufundate. Pe locurile unde plutiseră, se 
vedeau numai sfărîmături de catarge. După ele, fură 
date la fund „Uriil“ și „Selafiil“. „Flora“ se menţinu 
pe apă pînă la ora opt, apoi, legănîndu-se şi zguduin- 
du-se din tot corpul — parcă de frig sau de durere — 
dispăru încet în mormîntul de apă. 

Numai uriaşul „Tri sviatitelia“, care se afla pe lo- 
cul cel mai adînc al canalului navigabil, nu manifesta 
nici cea mai mică dorinţă de a se despărţi de viaţă, cu 
toate că apa năvălea, pătrunzînd prin toate spărturile 
făcute în el cu topoarele. 

Căpitanul Zarubin, ca şi toţi locuitorii Sevastopolu- 
lui, urmăreau cu mare neliniște cele ce se petreceau în 
jur. Avea timp destul pentru aceasta. Dacă în gospo- 
dărie — era în retragere în toate privințele — nu pu- 
tea face nimic, picioarele îl duceau totuşi încet pînă 
la bulevardul Primorski, de unde se vedeau bine și 
Golful Sudic şi intrarea în Rada Mare. Faptul că pe 
străzi apăruseră răniți — care spuneau că „franțujii 
se îndreaptă puhoi spre Sevastopol și îs atît de mulţi, 
că nici nu-i chip să-i mai numeri !“ — îl speriase gro- 

zav. Kapitolina Petrovna se văiela într-una, îşi frîn- 
geca mîinile şi alerga de colo pînă colo, căutînd să 
scoată pe cineva vinovat că n-au plecat la vreme, ca 
toți oamenii. Debu locuia la cazarmă, în cancelaria 
batalionului său ; băiatul — iuncher la marină — era 
toată ziua pe vas, iar Varia și Olia ştiau şi mai puțin 
decît mama lor ce era de făcut. 

Zarubin ieşi pe bulevard către amiază, ca şi în ajun 
cînd văzuse şirul de nave aliniate de-a curmezişul 
radei. 

Că vasele — susținute de bateriile de coastă — se 
pregăteau să dea piept cu escadra inamică, asta o în- 
țelegea. Că, în mijlocul coloanei, ca un cal rotaș, stä- 
tea „Tri sviatitelia“, nava lui, pe care luptase cu turcii 
pe cînd era căpitan-locotenent, era de asemenea de în- 
țeles şi chiar îl bucurase în ajun. 

Dar, în ziua aceea de 11 septembrie, i se păru ceva 
groaznic, cînd își zări deodată nava stînd singura- 
tică... Unde or fi plecat celelalte 2... De ce catargele de 
pe nava lui se ridicau acum atît de sinistru ? Sau era 
o năzărire ?... 

Zarubin stătea sprijinindu-se în coate de parapetul 
înalt, de piatră, de deasupra golfului. Prin apropiere, 
nu era nimeni pe care să-l poată întreba unde dispă- 
ruseră celelalte șase vase și dacă într-adevăr se pe- 
trecea ceva cu catargele sau numai i se părea lui... 

Deodată, văzu că se apropie de navă marele vas cu 
aburi „Gromonoseţ“. 

Vasul făcu o întoarcere, mînjind cerul cu fumul lui 
negru, și înspumă apa golfului cu cîrma pusă în 
bandă. Apoi, straniu, neașteptat și asurzitor, răbufni o 
lovitură de tun... 

Sub dîra de fum negru se desprindeau, plutind, 
nourași albicioşi de fum de pulbere... Incă o bubuitură 
de tun... Şi încă una... „Tri svialitelia“ se clătină deo- 
dată, lovit de cîteva ghiulele sub linia de plutire, ca- 
largele căzură și începu să se scufunde sub ochii lui 
Zarubin... La început încet, apoi mai repede, tot mai 
repede, pînă cînd dispăru, în sfîrşit, sub apă... Zarubin 
pricepu că nava lui este pur şi simplu lovită și scu- 

fundată în mod conștient, din ordin, înecată la fel ca 
şi celelalte şase vase... 

Bolnav, schilod, slab și bătrîn, îl cuprinse spaima, 
ca pe un copil mic, și, -ascunzindu-și fața în palmele 
rezemate pe parapet, începu să plingă în hohote, ca un 
copil... 


Capitolul VII 
MARȘUL DE FLANC 


Menşikov n avea împuterniciri ca să-l scoată pe 
generalul Kiriakov de la comanda diviziei și nici nu 
ceruse acest lucru în raportul înaintat țarului prin 
Greig. În ziua de 11 septembrie, la amiază, cînd so- 
siră depeșele care anunțau că armata aliaţilor pără- 
sise în sfîrșit valea Almei și se îndrepta spre rîul Ka- 
cea — de-a lungul țărmului mării, ca și mai înainte — 
Menșikov îi ordonă lui Kiriakov să pornească cu deta- 
șamentul lui, să ocolească Partea de-Nord și să consti- 
tuie avangarda armatei, cu misiunea de a ţine sub 
observaţie pe inamic, iar prințului Gorceakov îi dădu 
ordin să formeze grosul armatei și să-l ducă pe înăl- 
timile de la Inkerman. 

Scoaterea armatei din Sevastopol, în scopul de a 
nu da posibilitate inamicului să încercuiască trupele 
de cîmp în fortăreață, ci dimpotrivă, spre a face din 
aceste trupe o ameninţare pentru flancul și spatele 
aliaţilor și pentru a păstra legătura dinire Sevastopol 
și restul Crimeei — deci, cu Rusia — a fost începutul 
marșului de flanc al lui Menşikov, remarcat mai tîr- 
ziu în istoria artei militare. 

Acum cînd între golf și largul mării se ridicase ba- 
ricada de netrecut, formată din vasele scufundate, 
Menșikov putea fi liniştit în ceea ce priveşte sigu- 
ranţa matrozilor și a tunurilor de bord : privirile, chiar 
ale ceior mai războinici comandanţi de flotă, se în- 
torceau acum, fără voie, de pe mare pe uscat. 

Dar Menşikov mai dădu două ordine: să fie pregă- 
lile pentru sabordare şi toate navele noi, ca să nu 
cadă în mîinile aliaţilor, dacă atacul nu va putea fi 
respins, iar cei doi Ajaxi'ai Flotei Mării Negre să ia 
comanda apărării terestre, Kornilov — a Părţii de 
Nord a Sevastopolului, iar Nahimov — a celei de Sud. 

In lipsa sa, Menșikov îl numi din nou pe Moller, 
„Flușturatica blondină“, comandant al întregii garni- 
zoane a Sevastopolului. 

Imediat ce primi ordinul, Nahimov se duse la prinţ. 
Se îmbrăcase în ţinută de paradă, îşi pusese cea mai 
mare parte a decoraţiilor sale și părea solemn și 
hotărît... 

În faţa comandantului suprem, sta oficial, în pozi- 
(ia de drepţi și — împotriva obiceiului său — vorbea 
foarte curgător : 

— Luminăţia voastră, ați binevoit să mă treceţi în 
rîndul generalilor de uscat, dar eu sînt viceamiral, 
mda... Nu mă pricep de loc în geniu şi nici în apărarea 
a tot felul de bastioane, mda... Din lipsă de experienţă 
în toate astea, aș putea să comit greșeli inadmisibile, 
pe care nimeni n-are să mi le ierte vreodată !... În loc 
de folos, pot să aduc un rău imens, lucru de care 
mă tem! 

Menşikov se strîmbă : 

— Astea-s fleacuri! Orice viceamiral este egal în 
grad cu un general-locoteneni. În afară de asta, vei 
avea sub comandă chiar pe matrozii dumitale, pe care 
îi cunoşti foarte bine... Așa că, Pavel Stepanovici, de- 
geaba te alarmezi ! 

Nahimov, însă, urmă cu luare aminte : 

— În regulamentul militar, luminăţia voastră, există 
un articol care interzice expres numirea amiralilor în 
functiile generalilor de uscat, întrucît sînt două spe- 
cinlilăți militare cu totul deosebite, mda... Nimănui 
nu-i va trece prin cap să facă așa, deodată, amiral pe 
un general de uscat! 

- Odată, — replică sec Menșikov, — lucrul acesta 
i a venit în cap actualului nostru suveran, iar supusa 

“lupă a dumitale, — prințul își apăsă cu degetul eghi- 

leţii, — din general de uscat a fost făcut amiral, ceea 
ce, pesemne, ai uilat! 

Nahimov, uitase într-adevăr. Rămase încurcat şi se 
roși chiar. 

— Scuzaţi, luminăţia voastră, am scăpat, mda... am 
scăpat cu totul din vedere! 

Se gîndi că prinţul n-are să creadă că vorbise fără 
nici o intenție, că ar putea ghici în cuvintele lui o 
aluzie la bătălia de pe Alma, pe care o pierduse și pe 
care un general adevărat, un autentic general de us- 
cat, ar fi putut-o cîştiga. De aceea se roși și mai tare. 

Menşikov observă acest lucru și spuse, pe jumătate 
în glumă, pe jumătate serios : 

— Vechii Romani numeau în funcțiunile de coman- 
danţi de oști nu numai pe amirali în locul generalilor, 
ci chiar pe oameni care n-avuseseră niciodată de-a 
face cu armata... Ia-l, de pildă, pe Lucullus, care nu 
era decît un om bogat, căruia îi plăcea să mănînce 
bine... Totuşi, a fost un comandant foarte norocos, 
nu-i aşa 2... De ce ? Pentru simplul motiv că era obiş- 
nuit să comande oamenii, ca orice om bogat... Nu i-au 
trebuit nici un fel de cunoștințe în domeniul geniului, 
odată ce avea o astfel de obișnuinţă. 

— Exemplul pe care l-aţi dat este elocvent, lumi- 
năția voastră! — bombăni Nahimov şi, după ce mai 
rosti vreo două-trei fraze, își luă rămas bun de la 
prinț, care se pregătea să plece la trupele lui Gor- 
ceakov. 

Aşa cum era — în ținuta de paradă și cu decora- 
ţii — Nahimov se urcă pe cal şi porni să recunoască 
Frontul de Sud, pe care trebuia să-l apere, poate chiar 
în ziua următoare, împotriva încercatelor trupe ale 
aliaţilor. i 

Din tinereţe, lui Nahimov îi rămăsese impresia des- 
pre mare ca despre ceva nemărginit şi necuprins, dar 
pămîntul se dovedea a fi și mai necuprins, îndată ce 
apăru pentru el necesitatea de a-l apăra. 

Se îndreptă spre bastionul şapte, cel mai apropiat 


de oraş. Se gîndea la Lucullus, care — cu aproape 
două mii de ani în urmă — se legăna probabil, tot 


asa, pe cal, pe întinderile fără drumuri ale Asiei Mici, 

blestemîndu-l pe neastîmpăratul Mitridate, așa cum îl 
blestema el acum pe Saint-Arnaud. 

În dreapia lui se zărea, albastru, bine cunoscutul 
golf Artilleriiskaia, la intrarea căruia se afla nava 
„Rostislav“ cu ianionul contraamiralului Vukotici 1-ul, 
iar în stînga se întindea iarba măruntă, galbenă şi 
arsă de soare, din care apăreau peste tot pietre albe 
de calcar, iar în depărtare se foiau niște oameni, ma- 
lrozii care săpau tranşee... 

Pantalonii lui de amiral, cu lampas, se tot răsuceau 
pe piciorul stîng spre genunchi, iar de pe gîtul calului 
murg se ridica un miros iute de sudoare. Îi era cald 
în uniforma de paradă, îi era sete... 

Căpitanul de rangul doi, Budişcev, un bărbat scund, 
cu păr des roșcat și cu scăpărări de nestăvilită vese- 
lie uşuratică în ochii căprui — şahist renumit și 
amator de chefuri — îi ieși înainte şi îi raportă că pe 
bastionul șapte, încredinţat lui, totul este în ordine. 

— În ordine, ai spu-us ? — ridică glasul Nahimov, 
după ce îi întinse mina. — Cum adică în ordine, cînd 
toate tunurile stau pur şi simplu trîntite pe pămînt, ca 
niște bușteni! — şi arătă cu mîna cîteva tunuri. 

— Tunurile acestea au fost aduse de curînd, înăl- 
țimea voastră, însă deocamdată n-au afete... şi nici 
platiorme... De asta şi stau, deocamdată, pe pămînt... 

— Ei, poftim... n-au !... Cum așa „n-au“ 2... Inami- 
cul înaintează, iar platforme nu-s ?... Și nici afete, 
mda! Dracu” să mai înțeleagă... Cum aşa, nu-s? 

— Pe de o parte nu sînt, pentru că încă nu sînt 
gata, înălțimea voastră, iar pe de altă parte... 

— Ajunge !... Este destul atît, că nu sînt gata! 

Budişcev, totuşi, își întregi vorba : 

— Pe de altă parte, pentru că nu ajung căruțele. 

— Ei vezi ? Căruţe! Dacă nu ajung căruțele, cum 
să aperi orașul ? — Nahimov făcu o mișcare cu mîna 
în dreapta şi în stînga, vrînd să contureze măcar un 
spațiu oarecum mai precis — ca puntea unei uriaşe 
nave — din această necuprinsă întindere de pămînt... 

— Va trebui, înălţimea voastră, să luăm de la locui- 
tori toate căruțele care au mai rămas... De asemenea, 

cai, boi şi ce s-o mai găsi la fiecare, odată ce oraşul 
este în stare de asediu. 

— Cine a declarat oraşul în stare de asediu? — 
întrebă foarte mirat Nahimov. — S-a dat vreun ordin 
în acest sens ?... Vin direct de la prinţ. Despre starea 
de asediu nu mi-a vorbit nimic! 

— Apoi, chiar dacă n-a fost, înălțimea voastră, 
dintr-o clipă în alta trebuie să fie declarată, cînd ina- 
micul va începe asediul. 

Nahimov observă un zîmbet ce licări în ochii căprui 
și sub mustăţile scurte, roşcate, ale lui Budişcev. 

— Într-adevăr, cum vine asta, a ?... Prințul a ple- 
cat din oraș... În oraș, starea de asediu nu e decla- 
rată... Platforme şi afete lipsesc !... Nici căruțe nu-s, 
mda ! Şi poftim, de apără Partea de Sud! 

— Inamicul este aşteptat din Partea de Nord, înăl- 
țimea voastră ! — îi aminti căpitanul Budișcev. 

— Ei da, ei da... Din Partea de Nord, de aceea toate 
mijloacele de apărare merg într-acolo... Totuşi, nu 
știu de ce s-a dat ordin şi pentru apărarea Părţii de 
Sud ! Se presupune, va să zică, o încercuire din toate 
părţile deodată ! 

Ca să fie mai explicit, Nahimov desenă cu mîna 
stîngă un cerc pe deasupra capului calului. Budişcev 
duse din nou mîna la cozoroc. 

— Înălţimea voastră, ne mai lipseşte şi un post de 
prim ajutor... Să ni se dea de pe vreun vas măcar un 
butoi de oţet cu votcă tare, pentru pansamente... 

— Ei vezi, ei vezi! — se miră Nahimov. — Din 
oră-n oră se așteaptă atacul, dar nu există nimic! 
Cum de nu s-a îngrijit nimeni înainte ?... Dracul să 
mai înţeleagă ! 

Pînă seara tîrziu, Nahimov cutreicră bastioanele 
Părţii de Sud și, în sfîrșit, cumplit de obosit, cu capul 
calendar de atitea inepţii, absurdităţi şi lipsuri descope- 
rite pe întinderea aceasta necuprinsă de pămînt galben 
și pietros pe care trebuia să-l apere, se prezentă la lo- 
cuința generalului Moller cu respectuoasa întrebare : 

— Înălțimea voastră, ce ordine aveţi să-mi daţi cu 
privire la apărarea Părţii de Sud, încredințată mie de 
luminăția sa ? 

Chipul obosit al lui Nahimov, uniforma sa de pa- 
radă prăfuită și tonul intenționat oficial al întrebării, 
uimiră pe „Fluşturatica blondină“ la culme: 

— lacă, îndată, Pavel Stepanovici, iacă îndată... la 
loc, te rog, ia loc! O să-l poftim imediat şi pe Vladi- 
mir Alexelci și poate că, în trei... ne vom gîndi la 
toate... lei o gustărică, da? Un păhăruţ de ceai?... 
Am să trimit să vină Vladimir Alexeici... Ce zici de 
prinț, ha ?... Ne-a lăsat baltă !... Într-un moment — 
putem spune — atît de critic, a luat și a dus trupele, 
tocmai cînd inamicul se apropie...! Va să zică, ce ne 
mai rămîne acum ? Să ne apărăm cu batalioanele de 
rezervă pe care le avem... și încă cu matrozi! La ei e 
toată nădejdea, Pavel Stepanovici, la matrozii dum- 
neavoastră... Uite, o să vină Vladimir Alexeici și-om 
vedea ce e de făcut !... — Moşneagul parcă nu vorbea, 
ci mai mult bolborosea, netezindu-și mereu părul alb, 
pufos, pe lîngă urechea lui stîngă. 

Aruncînd o privire spre ușă, de unde reuși să-l îm- 
pingă pe Nahimov spre îmbietoarea masă de ceai, 
luminată de o lampă de bronz, Moller adăugă cu ju- 
mătate de glas, ca să nu-i sperie pe ai săi: 

— Miine, poate că nici n-am să mai dorm aici, în 
locuința mea... O să doarmă, poate, acest... mareşal 
Saint-Arnaud, he ? 

In ochii bulbucaţi, fără culoare, ai bătrînului gene- 
ral, Nahimov zări un îel de nedumerire și o frică 
amestecată cu speranța că el, amiral încercat, cu două 
decorații siîntul Gheorghe — tînăr încă faţă de 
Moller şi abia trecut de cincizeci de ani — îl va linişti 
şi îl va încuraja. 


Băirînul Moller nu știa că mareșalului Saint-Arnaud 
ii cra pregătit un alt loc pentru înnoptat... 

Cînd doamna Saint-Arnaud află că armata — în 
inaintarea ci spre Sevastopol — putea să se aştepte la 
lol felul de surprize neplăcute din partea lui Menşikov, 
renunță la plimbarea, în careta prințului, spre fortă- 

feața rusă. Prefera să călătorească de-a lungul tär- 
mului, pe mare, în comoda ei cabină de pe nava 
„Napoléon“. 

Este adevărat că, toată ziua, domnise neliniște în 
flotă, toţi temîndu-se că escadra rusă va ieşi în larg 
și va ataca, dar pe urmă s-au liniștit cu toții... S-a 
transmis chiar un zvon ciudat, anume că parte din va- 
sele rusești ar fi fost scufundate chiar de către ruşi. 

In ziua de 11/23 septembrie, spre seară, mareșalul 
Saint-Arnaud trimise soţiei sale o noptieră, lucrată cu 
măiestrie în încrustaţii de sidef şi bronz, luată — 
după cum îi scria — „din palatul prinţesei Bibikova“, 
deşi Bibikova nu era de loc prințesă, iar modestul ei 
conac de pe Kacea nu semăna cîtuşi de puțin cu un 
palat. Acesta a fost ultimul cadou, făcut de mareșal 
consoartei sale... A doua zi chiar, cînd armata aliaţilor 
se apropiase de valea Belbekului, Saint-Arnand se 
simţi atît de rău, încît trebui să fie transportat în 
grabă pe „Napoleon“. Ingrijirea medicilor i-a redat o 
mică parte din forțe, atît cît să poată dicta ordinul 
prin care îşi lua rămas bun de la armată, deoarece se 
hotărîse ca el să fie dus la Constantinopol, nu atît 
pentru a fi tratat acolo, cît pentru a i se putea orga- 
niza funeralii solemne. 

In ultimul său ordin, Saint-Arnaud făcea cunoscut 
trupelor că „învins de o boală crudă, este nevoit să 
renunțe la comanda lor“ și că privește lucrul acesta 
„cu amărăciune, dar şi cu bărbăţie...“ „Ostași, spunea 
el, mă veţi regreta, căci nenorocirea care mă răpune 
este nemăsurată, ireparabilă și, poate, fără egal!“ 
Apoi, în acelaşi stil umflat, vorbea despre generalul 
Canrobert, enumerînd meritele şi faptele lui eroice și 
termina astfel: „In aceste mîini vrednice va fi încre- 
dințat drapelul Franţei. El va continua ceea ce am în- 
ceput eu cu atita succes ! El va avea fericirea pe care 
am visat-o eu şi pentru care îl invidiez, aceea de a vă 
conduce împotriva Sevastopolului“. 

Dealtfel, în armata franceză toată lumea se obiş- 
nuise de mult cu gîndul că generalul Canrobert poartă 
bastonul de mareşal — dacă nu în raniță — în buzu- 
narul de la piept al tunicii... Plecarea lui Saint-Arnaud 


n-a influențat cîtuşi de puţin asupra înaintării armatei, 
calculată dinainte în așa fel, încît să ajungă la gol- 
furile Balaklava și Kamîşevaia, unde putea să ia po- 
ziție flota, pentru a se putea sprijini pe ea. 

Aliaţii înaintau fără convoaie şi fără parcuri de 
artilerie. Tot ce le putea împiedica mișcarea și tot ce 
fusese pregătit pentru asediul Sevastopolului plutea 
pe mare, încărcat pe vase militare de transport. Morții 
fuseseră îngropaţi pe poziţia de la Alma, iar răniții 
trimişi cu vasele-spitale la cazărmile din Scutari, 
transformate în spitale militare, așa că marşul nu era 
cu nimic împiedicat. 

Deveniseră ceva mai grele, poate, numai raniţele 
soldaților, în care trecuse tot ceea ce găsiseră în rani- 
tele rușilor — aruncate la Alma — de folos pentru ne- 
voile campaniei: cizme, rufe, brice, săpun, aţă de 
cizmărie... 

Rușii grav răniți rămăseseră două zile fără nici un 
ajutor. Unii muriseră acolo unde căzuseră în luptă, 
iar alții găsiseră puteri să ajungă, cu chiu cu vai, 
pînă în satele de la nord de Alma, de unde patrulele 
de cazaci îi duseseră, fie la Bahcisarai, fie la Simie- 
ropol ; cei mai mulţi dintre aceia care putuseră supra- 
viețui două zile fără ajutorul medicilor, fără apă şi 
fără hrană, au fost ridicaţi a treia zi de sanitarii alia- 
ților, pansaţi de medici în grabă şi, îmbarcaţi pe un 
vapor englez, au fost trimişi — după cum hotărîse 
dinainte Raglan — la Odesa, unde au stat mai întîi 
irei săptămîni în carantină și abia pe urmă au fost 
internaţi în spitale. 

În ziua de 12/24 septembrie, în marş de îlanc — 
una în vederea celeilalte — se mișcau pașnic două 
mari armate : armata aliaților, în direcţia Balaklavei, 
iar armata lui Menșikov, spre Bahcisarai, pe drumul 
străbătut odată prin valea Belbekului, a Kacei şi a 
Almei. 

În timp ce una dintre armate ocolea înălțimile de la 
Inkerman pe la nord, iar cealaltă pe la sud, distanța 
dinire ele ajunsese la mai puţin de cincisprezece 
verste. Nici Raglan, care își subordonase cu totul pe 
noul comandant suprem al francezilor, nu se hotărîse 

însă să dea o lovitură nimicitoare din flanc, care, în 
caz de reuşită, ar fi făcut să-i cadă în miini orașul, 
nici Menşikov, care căuta un singur lucru: să nu fie 
izolat Sevastopolul. 

Se îndepărtară aproape fără nici o pierdere... Numai 
o parte din trenul regimentar al unui regiment de 
husari fusese capturat de o patrulă călare engleză 
și fusese nimicit doar un parc de artilerie. 

Prin luneta puternică de pe terasa bibliotecii de la 
Cercul Marinei, se putea vedea cum se mişcă, în valea 
îngustă, panglica roşie a regimentelor englezești, iar 
mai aproape de oraş — panglica albastră a francezi- 
lor, în timp ce trupele rusești nu se mai zăreau în 
apropierea Sevastopolului. 

Nevestele ofițerilor din marină, cît şi ale celor din 
armata de uscat, care nu apucaseră să plece din Se- 
vastopol, erau în culmea disperării. 

— Poftim, prinţul !... Poftim, ticălosul !... — ţipau 
ele. — A lăsat Sevastopolul și a fugit !... Trădător de 
tron şi de patrie !... Ne-a vîndut francezilor ! 

Zece vase cu aburi ale escadrei aliate — ţinîndu-se 
în afara focului bateriilor de coastă — începură bom- 
bardamentul. E drept că proiectilele nu ajungeau pînă 
la țărm, după cum nici proiectilele de pe țărm nu 
ajungeau pînă la vapoare, dar irosirea munițiilor, cu 
totul zadarnică, umplea orașul de tunete și de fumul 
pulberii, acest lucru fiind interpretat de toţi ca înce- 
putul unui sfîrșit apropiat, de vreme ce armata pără- 
sise oraşul, 

Generalul Moller se repezi să-l caute pe Kornilov, 
pentru a-i preda comanda garnizoanei : 

— Vladimir Alexeici ! În astfel de împrejurări nu- 
mai dumneata singur mai poți face ceva! Comandă, 
pentru numele lui dumnezeu ! — îl implora el. — Co- 
mandă, ca și cum n-aş exista de fel ! 

— Vai de mine, se poate? — căuta Kornilov să 
scape. — Au să mă asculte, oare, unităţile de in- 
fanterie ? 

— Cum să nu, drăguțule, ce spui? Cum au să în- 
drăznească să nu te asculte, dacă te rog chiar eu să 
faci acest lucru ? 

— Bine, dar ei cunosc ordinul prinţului, care spune 
că dumneavoastră aveţi comanda garnizoanei, nu eu ! 

— Dumneata, însă anunţă... anunţă garnizoana că 
eşti șeful statului meu major și... sînt obligați să te 
asculte ! Obligaţi ! 

Bietul Moller era cu totul zăpăcit. 

Tunurile bubuiau pretutindeni, fumul de pulbere 
înecăcios se tîra pe străzi, iar femeile alergau tinguin- 
du-se încolo și încoace, ca la foc, în timp ce prin valea 
rîului Ciornaia se mișcau panglicile roşii și albastre 
ale trupelor inamice... 

Kornilov îi spunea lui Moller : 

— Pavel Stepanovici este însă mai vechi în grad 
decît mine şi cred că n-are să accepte să fie sub ordi- 
nele mele... 

— Vin de la el, Vladimir Alexeici, drăguțule ! Va fi 
foarte bucuros să se afle sub ordinele dumitale, cre- 
de-mă !... Vom da îndată ordin pe garnizoană și... ia 
măsuri, pentru dumnezeu, ia măsuri cum vei crede... 
cum vei crede de cuviință ! 

Kornilov era un bun familist și scria zilnic soției și 
copiilor scrisori, pe care le trimitea cu un curier la 
Nikolaev. Cu cîteva zile în urmă, îşi scrisese testa- 
mentul și îl închisese într-o casetă. Se pregătise de 
moarte... Se simțea liber și plin de energie, cu tot 
reumatismul care nu-i dădea pace. Ordinul care pri- 
vea numirea sa în funcția de şei al statului major al 
garnizoanei fusese comunicat urgent pretutindeni. Tot- 
odată, în Sevastopol fusese declarată starea de asediu. 

Avîndu-se în vedere apropierea inamicului, la lo- 
cuinţa lui Moller se luase în ajun hotărîrea să se facă 
spărturi sub linia de plutire a vaselor, pentru a fi scu- 
fundate, în caz că dușmanul va ocupa orașul. Acum în 
vuietul canonadei, deocamdată nepericuloase, matrozii 
lucrau de zor cu topoarele în calele vaselor, astupînd 
găurile cu dopuri provizorii și călăfătuindu-le cu cîlți, 
pentru ca navele să nu se scufunde înainte de vreme. 

Cea mai mare parte a vapoarelor aliaților ţinea sub 
joc Partea de Nord. Acest lucru îl făcu pe Kornilov să 
creadă că se pregătește un atac asupra acestui sector. 
Dădu ordin să fie aduse acolo, în grabă, cîteva bata- 

lioane de marină dintre cele care fuseseră destinate 
mai înainte Părţii de Sud. 

Nahimov îşi aalculă atunci forțele şi văzu că are 
numai cinci batalioane de rezervă, cu care nici nu se 
putea gîndi să reziste unei întregi armate inamice. 
Dădu ordin să fie legate baloane de acostare smolite 
la punţile vaselor, pentru a le da foc, dacă navele se 
vor scufunda tot atît de încet, ca şi „Tri sviatitelia“. 

Nahimov devenea din ceas în ceas tot mai întunecat. 
În timp ce Kornilov își întindea ca niște coarde — 
pînă la ultimul grad de tensiune — toți nervii trupului 
său lung și subțire, ivindu-se oriunde, după părerea 
lui, era nevoie de ochiul ager al comandantului apă- 
rării, Nahimov spunea încet subalternilor săi : 

— Trebuie să ne gîndim, mai întîi de toate, ca flota 
noastră să nu cadă în mîinile duşmanilor, asta-i!... 

Ca și mai înainte, însă, el rămînea totuşi numai 
amiral. 

Ostașii batalionului de rezervă Litovski, care ocu- 
pau bastionul de pe Partea de Nord, nu aveau, după 
părerea lui Kornilov, o înfățișare vitejească, obișnuită 
pentru marinari. Oprindu-se în faţa lor, socoti necesar 
să le strige tare: 

— Copii, ţineţi minte! Dacă va fi nevoie să murim 
apărînd acest bastion, vom muri cu toţii, pînă la unul, 
dar retiradă !) nu va exista. Dacă vreunul dintre voi 
mă va auzi ordonînd retirada, să mă străpungă cu 
baioneta ! 

Și Kornilov se lovi cu pumnul în pieptul supt. 

La comanda batalioanelor de marină numise pe 
viceamiralul Novosilski, iar contraamiralul Istomin, 
cu o mie de matrozi, lucra zi și noapte la întărirea 
colinei Malahov. Fortificațiile răsăreau pretutindeni, 
iar tunurile și lăzile cu ghiulele erau aduse de către 
matrozi pe brațe... Astfel trecu ziua. 

Noaptea se dădu alarma. Trei rachete şi trei lovi- 
turi de tun ridicară toată garnizoana în picioare : se 
crezuse că aliaţii începuseră atacul. Aliaţii ce-i drept, 

crau în parte pricina alarmei, căci, prin înaintarea lor, 
forțaseră retragerea unui batalion din regimentul 
Tarutinc, lăsat pentru apărarea podului de la Inker- 
man, peste rîul Ciornaia, iar batalionul intră în oraș 
cu torţe, aducîndu-și și cele patru tunuri ale sale. 

Dimineaţa, se văzu că nu se aflau nici un fel de 
forţe inamice în faţa Părţii de Nord. Nahimov, trezit 
și el noaptea din cauza alarmei, se gîndi că lovitura 
avea să fie îndreptată împotriva poziţiei lui din Partea 
de Sud și că sosise momentul critic, cînd vasele tre- 
buiau să fie nimicite. In același timp, fiind și coman- 
dantul unei escadre, compuse din zece nave noi, dădu 
următorul ordin pe escadră : 

„Inamicul se apropie de oraș, unde nu se află decît 
o foarte, mică garnizoană. Mă găsesc în fața necesi- 
täții de à saborda vasele din escadra încredințată mie; 
echipajele rămase, împreună cu armamentul de bord, 
se vor alătura garnizoanei. Am toată încrederea în 
comandanți, în ofițeri şi în echipaje, că fiecare va 
lupta ca un erou. Vom fi aproape trei mii de oameni. 
Punctul de adunare este în piața Teatrului. Se va 
aduce la cunoștința întregei escadre !“ 

Potrivit ordinului, fu scufundat, mai întîi, vasul 
auxiliar de transport „Kuban“ — plin cu tot felul de 
proiectile de artilerie și cu tuburi cu încărcături de 
distanță pentru ele — apoi două vase incendiare „Kin- 
burn“ și „Ingul“. 

Kornilov era acasă, cînd i se raportă despre acest 
lucru și nici n-apucă să se mire de ordinul lui Nahi- 
mov, cînd văzu intrînd la el, tulburat, pe contraamira- 
lul Vukotici I-ul al cărui pavilion se afla pe „Ros- 
tislav“. 

Oprindu-se în prag, Vukotici rosti înăbușit, pe un 
ton oficial de raport militäresc : 

— Raportez înălțimii voastre că nava „Rostislav“ 
a fost sabordată | 

— Cu-um sabordată ? Pentru ce a fost sabordată ? 
— făcu Kornilov aproape speriat, dîndu-se un pas 


înapoi.. 
— Potrivit ordinului pe escadră al înălțimii sale 
viceamiralul Nahimov | — răspunse Vukotici, pe ace- 

laşi ton strict milităresc și adăugă: — Am avut limp 
să ducem pe țărm numai cîte ceva din bagaje şi o 
parte din provizii... Nava se umple repede cu apă. 

— Se contramandează! — strigă Kornilov. — Nava 
să fie salvată imediat !... Contramandez ordinul lui 
Niahimov ! 

În clipa aceasta apăru în cameră Nahimov. 

El nu se îndoia că dăduse ordinul la vreme și voia 
numai să-l întrebe pe Kornilov dacă nu-i va ceda, pen- 
tru apărarea Părţii de Sud, batalioanele de marină 
de sub comanda lui Novosilski. 

Vukotici fugi să-şi salveze vasul, pînă cînd nu era 
prea tîrziu, iar cei doi viceamirali, cărora le fusese în- 
credințată apărarea oraşului, rămaseră între patru 
ochi, privindu-se în tăcere. 

— Pavel Stepanovici !... Prea de-vre-me! — spuse 
în sfîrşit, înăbuşit, Kornilov. 

— Prea devreme ?... Dar ce speranță mai există ? 
— răspunse cu jumătate de glas Nahimov. 

Uitaseră să-și mai dea mîna... 

— Speranţe deosebite, desigur, n-am nici eu, dar... 
un singur asalt al lor, cred, n-are să fie suficient pen- 
tru a cuceri Sevastopolul... Afară numai dacă, din or- 
dinul dumitale, nu vor îi scufundate toate bateriile 
noastre plutitoare !... Pe lîngă asta, mai sper să ne 
sosească întăriri | 

Nahimov tăcea, căscîndu-și mirat ochii lui tuminoși, 
ușor încrucișaţi, ca și cum, în fața lui; nu s-ar fi aflat 
Vladimir Alexeici, pe care îl cunoștea atît de bine, ci 
cu totul altcineva, străin și necunoscut. 

— Te rog, imediat, în clipa aceasta, să contra- 
mandezi ordinul! — spuse Kornilov cu glas şi mai 
încet ca înainte. Un fel de spasm nervos îi sugruma 
gîtlejul şi abia reuşise să scoate acele cuvinte. 

Nahimov se întoarse şi ieși. 

Dacă insula Şerpilor — Leuke a vechilor greci — 
era legată de numele lui Achile, portul Balaklavei fu- 
sese cîntat de Homer ca portul împărăției lestrygoni- 

lor, a uriașilor antropofagi, asemănători stîncilor, care 
devoraseră de vii pe foarte mulți dintre tovarășii de 
drum ai nenorocosului Odiseu, un alt erou al asediu- 
lui Troiei. 

Balaklava era pe vremea aceea un orășel curăţel, 
deşi nu prea mare. 

Intrarea îngustă în golf, printre țărmurile înalte și 
stîncoase, putea fi ușor apărată împotriva atacurilor 
de pe mare, iar pe vremuri, genovezii construiseră aici 
o cetate. Cetatea aceasta fusese dărîmată de turci, 
totuși ruinele ei erau încă foarte înalte, puternice și 
pitorești. 

Balaklava era un orășel înstărit: toţi locuitorii se 
ocupau cu pescuitul și toți aveau livezi, vii, grădini 
de zarzavat, stupini, vite de lapte, iar alături era Se- 
vastopolul, nesăturată piață de desfacere. 

Cei din Balaklava nu știau însă, cum nu se știa nici 
la Sevastopol, că pe golful lor liniştit şi bogat în 
peşte, pusese ochii Raglan, pentru staționarea flotei 
engleze. În vremea asta, în dimineața de 14/26 sep- 
lembrie, trupele aliaților se iviră pe drumul ce ducea 
spre Kadîkioi, satul cel mai apropiat de Balaklava, în 
limp ce două vapoare inamice se apropiară de intrarea 
în golf. Inaintau totuși cu prudenţă, temîndu-se să nu 
lie primite de focul bateriilor rusești, ascunse după 
stînci. 

Într-adevăr, în Balaklava exista o baterie sau, mai 
precis, o mică baterie compusă din patru mortiere 
mici. Comandantul ei era tînărul locotenent Markov. 
Exista și o garnizoană, avînd o companie cu efectiv 
de pace — optzeci de oameni — și o echipă de treizeci 
de invalizi. Locotenent-colonelul Manto era coman- 
dantul garnizoanei, iar căpitanul Stamati — coman- 
dantul companiei. Asupra tuturor acestor forte, venea 
avangarda armatei engleze, formată din vreo trei- 
patru mii de infanteriști. 

Coloana aceasta mergea liniștită şi plină de acea 
însullețire pe care oamenii o simt fără să vrea la 
slirșitul apropiat al oricărei călătorii îndelungate. Se 
adunaseră la Dover, venind din toate părţile Angliei, 
ale Scoției şi ale Irlandei, apoi făcuseră lungul drum 

pe oceanul Atlantic, pînă la Gibraltar și de-a lungul 
întregii Mediterane pînă la Dardanele, apoi Constan- 
tinopolul, Varna și insula Şerpilor. Veniseră apoi în- 
delungatele pregătiri pentru campania din Crimeea, 
apoi pornirea, debarcarea lîngă două lacuri sărate în 
Crimeea, ploaia torențială, timp de o zi și o noapte, 
pe țărmul străin, marșul pînă la Alma, bătălia în care 
pierduseră atîţi camarazi, iar acum, în sfîrşit, iată-i 
ajunşi la locul către care năzuiseră atît de mult, la 
punctul terminus şi la odihnă... 

Se vedea deja limpede bariera vărgată cu negru- 
alb-roșu, așa cum se găseau peste tot atunci în Rusia, 
care trebuia să se ridice solemn, din clipă în clipă, iar 
locuitorii orășelului — îngrămădiţi de partea cealaltă 
a barierii — trebuiau să-i aştepte cu pîine și cu sare, 
așa cum obișnuiau ruşii să primească pe mai ma- 
rii lor. 

Aşa se așteptau toţi, dar îndată ce coloana se apro- 
pie la trei sute de pași, răbuîni o salvă de puști şi 
cîțiva oameni căzură. 

Nu se zărea nimic dincolo de barieră, de unde ră- 
sunase salva, înafară de micii nouraşi de fumuleţe al- 
băstrii, care apăreau ici şi colo, printre pietrele mari 
și tufişurile dese... 

Coloana se opri o clipă și se dădu înapoi, apoi îşi 
adună în grabă răniții, trimițîndu-i în spate și se răs- 
pîndi în lături, în pas alergător... Salva se repetă. 

Lanţul de pușcași deschise foc asupra inamicului 
invizibil dar, pierzînd oameni, se dădu și mai înapoi 
și îşi replie flancurile. 

După numărul nourașilor de fum, ofițerii își dădură 
seama că adversarul este puțin numeros, dar foarte 
bine adăpostit. Schimbul inutil de focuri ținu vreo ju- 
mătate de oră, pînă cînd ajunseră aproape în spatele 
cutezătorilor soldaţi din garnizoană și al invalizilor. 
Aceștia cunoșteau foarte bine terenul și zbughind-o ca 
niște prepeliţe printre pietrele acoperite cu mușchi şi 
printre tufe, se îndreptară spre oraș, trăgînd din mers. 

Coloana trecu de barieră. Părea că rezistența este 
cu totul înirîntă. O lovitură de tun, bubui de pe dealul 
de deasupra orășelului și o ghiulea vîjfi pe deasupra 

capetelor şi se spârse în mijlocul coloanei, rănind şi 
omorînd, aproape douăzeci de pușcași. 

Trupele inamice trebuiră să se oprească din nou şi 
si-și pună bateria în bătaie. Începu canonada... Cele 
palru mortiere ale locotenentului Markov trimiteau 
unul după altul ghimlelele — din care nu aveau prea 
multe — în rîndurile roşii ale englezilor, iar garni- 
zoana se retrăgea încet, printre case şi prin livezi, 
spre poziţia pe care se aflau mortierele, între ruinele 
pitoreşti ale cetăţii genoveze. 

În acest timp, o altă coloană de trupe aliate, de 
vreo cinci mii de oameni, se apropie de Balaklava, 
venind peste cîmp din Partea de Nord a oraşului, 
dinspre dealul Kefalovrisi, şi-şi instală bateriile pe 
creastă. In sfîrşit, la cele două nave ecleroare, se 
adăugară încă cel puţin douăzeci de vase cu aburi, iar 
o navă mare cu trei punți și elice începu să tragă 
asupra întăriturilor cu salve de bord. 

Cele patru mortiere ale locotenentului Markov în- 
ccpură să acţioneze acum şi asupra coloanei de la 
barieră și asupra celei de pe Kefalovrisi şi asupra 
uscadrei aliate... Aceste patru mortiere îndrăzneţe au 
lras aproape un ceas și jumătate... Dar proiectilele se 
“lirşiră şi mortierele tăcură. Nu se mai auzeau nici 
împuşcături de arme... 

Abia atunci se aruncară la asalt lanţurile dese de 
pușcași de pe munte, iar pe ruină flutură purpuriu 
sleagul englezesc. 

L.ocotenent-colonelul Manto şi căpitanul Stamati 
[ură răniți de schijele obuzelor. Împreună cu ei, că- 
zură prizonieri vreo şaizeci de soldaţi şi de invalizi, 
iar ceilalți scăpară împreună cu bravul locotenent 
Markov și cu artileriștii săi. Ei se ascunseră în tufi- 
„urile dese și în crăpăturile țărmului stîncos pînă cînd 
se lăsă întunericul, iar noaptea se strecurară în Se- 
vistopol. Ocuparea Baluklavei îi costase pe englezi 
vreo două sute de morți şi de răniţi și însuși Raglan 
işi exprimă dorinţa să-i vadă pe prizonieri. 

- Numai atîţia | — făcu el nedumerit. — Un pumn 
asa de jalnic de oameni ni s-a împotrivit atîta timp ! 
Iu ce ai sperat, nebunule ? De ce v-aţi angajat în acest 

duel de foc cu o armată întreagă ? — îl întrebă el pe 
locotenent-colonelul Manto. 

— Nu ne-am făcut decît datoria, aşa cum am putut 
și cum ne-am priceput! — răspunse Manto. 

În golf intră vioaie o mică fregată cu aburi, măsură 
pe alocuri adîncimea apei, apoi o luă din nou spre 
larg, ca să aducă întreaga escadră la locul de sta- 
ționare. 

Regimentele engleze se revărsară în două șuvoaie 
compacte în mica Balaklava — de la barieră și de pe 
dealul Kefalovrisi. Cum începuse schimbul de focuri, 
aproape toţi locuitorii orășelului trecuseră cu bărcile 
pe malul celălalt, puţin populat, ascunzîndu-se în 
livezi și în vii. Cînd canonada încetă, ei se întoarseră, 
ca să-şi păzească avutul. 

Avutul lor, însă, era acun în mîinile altor stăpîni, 
care spărgeau mobila obișnuită pentru lemne de foc, 
iar pe cea mai scumpă o trimiteau pe vapoare; smul- 
geau tapetele și sfişiau saltelele, căutînd să vadă dacă 
nu cumva sînt ascunși acolo bani și obiecte de aur, 
sau îşi împărțeau hainele şi spărgeau în țăndări 
oglinzile. 

Pliîngînd, gospodinele îi implorau să pună capăt de- 
vastării, dar li se cereau mai întîi dovezi că sînt în- 
tr-adevăr stăpîne acolo. Cînd dovezile erau aduse, li 
se spunea : „Fleacuri ! Acum, toate sînt ale noastre !“ 
iar celor cu gura mai mare, li se arătau baionetele şi 
săbiile. Femeile încercară să se plingă ofițerilor, dar 
aceştia le băteau pe umăr și le consolau în bătaie 
de joc : 

— Face oare să vă bateţi capul și să vă omoriţi 
pentru aceste jalnice bordeie ? Uite, o să luăm Sevas- 
topolul și o să vă dăruim palate și carele! 

Toate păsările domestice fură prinse și luară dru- 
mul bucătăriilor. Vitele de lapte, întoarse seara de la 
păscut, fură ucise peniru hrana soldaţilor. Viile, live- 
zile, grădinile de zarzavaturi fură pustiite din prima 
zi. Mulţi dintre grecii din Balaklava aveau și cîţiva 
stupi de albine. 

In prima zi, nu s-a atins nimeni de acești stupi. 
N-au ajuns la ei decît abia a doua zi, cînd termina- 

scră cu toate viile şi livezile din apropiere. Albinele 
din Balaklava, însă, se apărară cu aceeaşi furie ca 
şi mica garnizoană, cu atît mai mult cu cît „copiii 
reginei Victoria“ ştiau numai că în stupi se întîmplă 
să fie faguri cu miere, dar nu se pricepeau să-i scoa- 
la. Dreptul de învingători nu le ajută la nimic, cînd 
se apucară să spargă stupii pentru a scoate faguri. 
Zeci, sute de mii de albine mînioase se năpustiră 
asupra tîlharilor. 

Soldaţii încercară la început să se apere ca de muște, 
dînd din mîini, apoi își băgară mîinile în buzunare, 
își înfundară giturile în gulerele ridicate și își as- 
cunseră feţele cu coatele... Dar totul era zadarnic !... 
O puzderie de albine roiau peste tot, întunecînd lu- 
mina zilei și umplînd văzduhul de zumzet... Soldaţii 
încercau să-și înfăşoare capul cu plăpumile din Ba- 
laklava, abia luate de pe paturi, dar albinele pătrun- 
deau și sub ele. De pe urma lor, au avut de suferit 
îndeosebi scoţienii, cu genunchii lor goi și cu fusta- 
nele. Se loveau cu furie peste coaste, urlînd din cau- 
za înţepăturilor dureroase şi se învîrteau pe loc, ca 
turbați. În cele din urmă nu mai rezistară și o luară 
la sănătoasa. Mulţi se aruncară în golf, cufundîndu-se 
pînă la ochi în apa nămoloasă, ca măcar astfel să 
scape de insectele înfuriate, dar albinele roiau într-un 
nor compact și pe deasupra apei de lîngă mal, iar 
durerile provocate de înțepături nu treceau mici în 
apă. Mulţi avură nevoie de ajutorul medicilor, aşa de 
rău fuseseră înţepaţi și se umiflaseră. 

Cînd se isprăvi cu rînduiala de veacuri a Balakla- 
vei, chiar şi cu albinele, invadatorii începură să dä- 
rime gardurile şi zidurile de piatră care dădeau spre 
chei și se apucară să doboare pomii din livezi, pen- 
tru a lărgi cheiul. Casa cea mai mare fusese rezervată 
pentru spital iar celelalte case s-au repartizat pen- 
tru cartiruirea superiorilor; s-au amenajat platouri, 
eunrățindu-se locurile de butucii de viţă, și pe ele s-au 
ridicat corturi de pînză roşie ; apoi a început descăr- 
carea vaselor de transport, încărcate încă la Varna 
cu cele necesare unui asediu sistematic şi metodic 
al Sevastopolului. 

În acelaşi timp, armata franceză se instala în ve- 
cinătate, mai aproape de Sevastopol, lîngă „„Splendi- 
dul port“ al vechilor hersonezi — golful Kamişevaia 
— în care intrase toată flota franceză. 

Vasele de transport aduseseră trupelor franceze pe- 
reţi și acoperişuri gata făcute pentru barăci de lemn. 
Rămînea numai să fie montate și bătute în cuie. 

În cîteva zile, pe țărmurile pînă atunci pustii, apă- 
ru un întreg oraș de lemn, cu o populaţie densă, nu- 
mit în glumă de francezi „Petit Paris“ 1). În acest 
mic Paris, pe străzile drept și regulat tăiate, se iviră 
pînă și firmele pestriţe ale negustorilor, frizerilor şi 
ale altor oameni necesari trupelor. 

În locul acesta, cheiul fu mult mai lărgit decît cel 
de la Balaklava, şi în curînd apărură pe el uriașele 
tunuri de asediu, descărcate de pe vasele de trans- 
port. 

În dimineaţa de 16/28 septembrie, sosi la Sevas- 
topol locotenentul Steţenko, trimis de Menşikov. Se 
strecurase de lîngă Bahcisarai, unde Menșikov își 
instalase armata. Lăsîndu-şi calul la un detaşament 
aflat în avanposturi pe înălțimile Mackenzie, în îm- 
prejurimile Sevastopolului, locotenentul, călăuzit de 
un tătar, o luă noaptea pe jos, prin fundul unor vil- 
cele adînci împădurite, ieşi în valea rîului Ciornaia, 
trecînd apa peste resturile unui pod sfărimat şi văzu 
în depărtare tabăra dușmană, care se contura în în- 
tunericul nopţii. Înainte de revărsatul zorilor, dădu 
peste o patrulă călare, pe care o luă drept inamică. 

Patrula era însă rusească şi Stețenko recunoscu 
în ofiţerul ei pe locotenentul Obezianinov, cu care 
avea strînse legături de prietenie. Unul dintre cazaci 
patrulei îi dădu calul lui şi ajungînd la colina Mala- 
hov, cînd soarele abia se înălța, Steţenko nu o mai 

recunoscu : atit de mult se lucrase, numai în cinci 
zile, de cei o mie de matrozi care făcuseră săpături. 

Contraamiralul Istomin era acolo, cu toată ora 
matinală. Îndată ce Stejenko apăru în apropierea 
lui, amiralul îl copleși cu întrebări, plin de nerăb- 
dare : 
` — Unde se află prinţul ? Unde-i armata ? Ce face? 
De ce a lăsat Sevastopolul la cheremul aliaţilor? 

— Înălţimea voastră! Dacă Sevastopolul s-a în- 
tărit în aceste zile, aşa cum văd aici, atunci, chiar 
fără armata prinţului — credeți-mă — n-are să se 
leamă de nici un fel de aliaţi! 

— Muncim, desigur, dar cum se poate aşa ceva... 
fără armata prinţului ? — se sperie Istomin. — In- 
cotro s-a dus armata ? 

— Armata a primit întăriri cu un efectiv de zece 
mii de oameni ! — spuse Steţenko, zîmbind de spaima 
amiralului. — Înafară de asta, se mai aşteaptă să 
vină o divizie întreagă, a 12-a, a generalului Li- 
prandi. 

— Bun, întăriri... Ai adus o veste foarte bună! Ce 
are să facă această armată întărită ? 

— Are să se întoarcă la Sevastopol peste două 
zile. 

— Adevărat ? Aşa știre mai înţeleg și eu! Dum- 
ncata ești pur și simplu arhanghelul Gavril... nu lo- 
cotenent ! — Istomin strînse bucuros mîna lui Ste- 
țenko. — Du-te imediat la amiralul Kornilov și fă-i 
şi lui bucuria pe care mi-ai făcut-o mie. 

Într-adevăr, Kornilov se bucură, așa cum Steţenko 
nici nu se aşteptase. Îl luă îndată cu el la inspecția 
bastioanelor și cum ajungea la fiecare din ele, spu- 
uca vesel, arătînd spre locotenent : 

— Iată, aghiotantul luminăţiei sale a venit cu o 
veste bună. Armata se va întoarce peste două zile... 
Iste aproape de două ori mai mare decit a fost... Au 
sosit întăriri !... Şi mai vin încă !... Să încerce obraz- 
micii ăștia să ne ia acum Sevastopolul! 

De bucurie, îăgădui matrozilor care lucrau la for- 
lificaţii că în ziua aceea li se va da încă un pahar de 

votcă, în afară de cele două care se distribuiau zil- 
nic din ordinul lui. 

Tot căutîndu-și în piaţă călăuza, ca să se întoarcă 
fără întîrziere cu raportul cerut de prinţ asupra si- 
tuaţiei din Sevastopol, Steţenko păru suspect tuturor 
birtaşilor și precupeţelor. 

Fu imediat înconjurat din toate părţile și se auziră 
strigăte furioase : 

— Puneţi mîna pe el, fraţilor! Asta este un spion 
francez travestit !... Chemaţi repede poliţia ! 

Într-adevăr, ofiţerii din flotă nu aveau obiceiul să 
se arate într-un loc atît de popular cum era piața 
şi cu atît mai mult să se adreseze primului ieşit în 
cale întrebîndu-l despre un tătar oarecare. 

Veniră polițiștii. Sosi în goană, călare pe cal, în- 
suşi mai marele lor. Steţenko izbuti cu greu să-l con- 
vingă că este aghiotantul luminăţiei sale și nu 
spion... 

În aceeași zi, 16 septembrie, celălalt aghiotant al 
lui Menșikov, ștab-rotmistrul Greig — trimis cu ra- 
portul la ţar — sosi la Gatcina. 

În cabinetul său de lucru din palatul de la Gatcina, 
Nicolae ședea la birou în faţa hărţii golfurilor Finic 
și Riga, vădit preocupat să ghicească ce anume pu- 
nea la cale amiralul englez Napier lîngă țărmurile 
ruseşti. 

Afară bătea în geamuri o ploaie piezișă, cu pică- 
turi mari, din care pricină, în cabinetul ţarului se în- 
tunecase ; numai deasupra căminului — profilindu-se 
pe fondul ciclamen al tapetelor — se vedea distinct 
bustul mare și alb, de marmoră, a lui Benkendori, 
şi strălucea slab aurul ramei de la icoana sfîntului 
Nicolae de deasupra patului de campanie. 

Țarul purta o tunică încheiată strîns. Ceafa lui lată 
se vedea în oglinda mare din spate, iar drept spre 
Greig, care intrase, se întoarse un chip de aproape 
şaizeci de ani, dar fără nici o zbiîrcitură, cu favoriţi 
mici, pe jumătate cărunţi și cu mustăți lungi, răsu- 
cite la capete în două bucle simetrice. 

Ochii bulbucaţi, de culoarea oțelului — bine cu- 
noscuţi lui Greig — îl priveau aşteptînd. 

— Să trăiţi, majestate, am onoarea să mă prezint, 
stab-rotmistrul Greig, curier al armatei din Crimeea ! 
-- rosti Greig răspicat, fără să se încurce. 

— Bună-ziua, Greig! — rosti Nicolae, primind de 
la el plicul cu raportul lui Menșikov. 

— Să trăiţi, majestate! — răspunse Greig, fără 
să vrea mai tare decît ar fi dorit, ca în front, privind 
chelia lată şi lucitoare a țarului, în vreme ce acesta 
desfăcea plicul. 

Aruncînd o privire pe raportul lui Menșikov, ţarul 
își înălță ochii asupra lui Greig : 

— Va să zică, pe poziţiile de pe Alma a avut loc 
o bătălie la 8 septembrie ? 

— Intocmai, majestate ! 

— Cum s-au comportat trupele mele ? Ce-ai vă- 
zut? 

Greig nu era omul care să-și piardă cumpătul. Ofiţer 
în unul din cele mai strălucite regimente de gardă 
îl văzuse și îl auzise pe ţar de multe ori. Eticheta 
de la curte îi era deasemenea cunoscută. Îi răsuna 
în urechi glasul adînc tulburat al amiralului Korni- 
lov, care îi rămăsese în minte încă de la Sevastopol, 
de cînd acesta îi dăduse îndrumări înainte de ple- 
care : „Să spui împăratului tot ce ştii despre situaţie ! 
Impăratul trebuie să-şi facă o idee limpede despre 
toate lipsurile noastre, despre toate beteșugurile noas- 
Ire ca să poată da ordin să fie îndreptate şi lecui- 
tet.. Onoarea Rusiei este pusă pe o singură carte... 
Cartea aceasta va fi pierdută, dacă nu ne vor sosi 
ajutoare la timp...“ 

In ecoul acestui glas, adînc tulburat, al amiralului, 
irezit în el cu tăria de atunci, Greig răspunse ferm: 

— Trupele majestății voastre au rezistat cît au 
putut, dar, din cauza numărului mic și al armamen- 
lului slab, n-au avut posibilitatea să se opună mai 
mult timp inamicului și au părăsit cîmpul de bătaie... 
Unele regimente chiar au fugit, majestate... 

Țarul aruncă raportul lui Menșikov pe birou, își 
salli capul, ca sub o lovitură primită în bărbie, şi 
racni deodată : 

- - Mi-inţi, ticălosule ! 

Ochii înfiorători, cenușii ca oţelul, îi ieşiseră din 
orbite. Maxilarul inferior îi atîrna și îi tremura vi- 
zibil. Mîna lungă a țarului se smulse de pe rezemă- 
toarea fotoliului volterian — tapisat cu safian verde 
— și, întinzîndu-se spre Greig, îl apucă de piept, îl 
trase spre sine și apoi îl împinse brusc spre perete. 

Simțind că păleşte, gata să intre în pămînt, Greig 
auzi cuvintele ceva mai reţinute şi mai rare: 

— Armata mea poate să se retragă, dar să îu-gă... 
să fugă din faţa inamicului, oricine ar fi el, nici-o- 
da-tă !... Ţine minte asta! 

După aceste cuvinte, ochii țarului priveau spre 
Greig dispreţuitori, ca şi cum ar fi vrut să-l nimi- 
cească, dar, în acelaşi timp aţintiţi într-o așteptare 
încordată... Greig bolborosi cu jumătate de gură : 

— Intocmai, majestate! Trupele s-au retras în de- 
plină ordine... iar inamicul n-a îndrăznit să le urmă- 
rească ! 

Nicolae își plecase fruntea ce-i lucea pal, uitîndu-se 
pe sub spriîncene la trimisul lui Menșikov. După ce 
îl privi îndelung, vreo jumătate de minut, care îi păru 
lui Greig un ceas întreg, urmă cu totul liniştit: 

— Ce te-ai oprit? Con-ti-nuä ! 


PARTEA A DOUA 


Capitolul 1 
AUTOCRATUL 


care depăşea doi metri, cu picioare și mîini lungi, 

cu piept bine legat și foarte dezvoltat, cu bărbie 
mare, voluntară, cu nas roman şi ochi mari, bulbu- 
caţi — părînd cînd albaștri, cînd de culoarea oţelu- 
lui, cînd plumburii — împăratul Nicolae I moștenise 
de la tatăl său o pasiune maniacă pentru desfășurări 
de trupe, pentru uniformele viu colorate și aurite, 
pentru penajele albe şi pompoase de pe coifurile stră- 
lucitoare de aramă, frecate cu cărămidă pisată, pen- 
tru exercițiile complicate de pe Cîmpul lui Marte, 
pentru trecerile în revistă, pentru parăzile spectacu- 
loase ca niște reprezentații de operă şi pentru ma- 
nevre care ţineau zile întregi, fără nici un sens și 
foarte obositoare pentru soldaţi, dar care în schimb 
îi încîntau inima, prin ţinuta mîndră, ca în tablouri, 
a bravei infanterii, prin cavaleria muştruluită și prin 
artileria sigură de ea — grea, ușoară, pedestră și 
călare... 


(X u o ținută de militar falnic, de o statură uriașă 

De-ar fi fost poet, n-ar fi făcut altceva decît să 
cînte trecerile în revistă, parăzile şi manevrele... Dar 
nu putea să fie poet! Nu pricepea nimic din poezie 
şi o confunda cu liber-cugetătorismul, iar dacă îl to- 
lera la curte pe poetul Jukovski — preceptorul tare- 
viciului — o făcea numai pentru că acesta traducea 
din poeţii germani (şi nu francezi) bine intenţionaţi. 

Din toată imensa garderobă de uniforme de gene- 
ral de diferite arme — una mai fantezistă şi mai fru- 
moasă decît alta — îi plăcea îndeosebi cea de cazaci. 
In ea se prezentase chiar înaintea papei, la Vatican, 
cînd fusese la Roma în 1845. Părea că descinsese în 
palatul papilor, pentru ca ascetul cu tiară să poată 
vedea la față ultima dintre întruchipările lui Marte. 

Nicolae era recunoscut pe atunci ca cel mai puter- 
nic monarh din Europa, deci și din întreaga lume. 

Cînd se întîmpla să fie la vreo adunare de mari şi 
mici suverani nemți, începînd cu regele Prusiei, unui 
observator străin putea să i se pară că unificarea 
Germaniei s-a făcut sub oblăduirea țarului rus, cu 
atît devotament şi respect se purtau față de el cape- 
tele încoronate din Germania. 

Muribundul împărat al Austriei, bătrînul Franţ, îl 
imploră pe patul de moarte să nu-l lipsească de aju- 
tor pe fiul său, debil la minte, care urma să se urce, 
după moartea sa, pe tronul Austriei și Nicolae îi pro- 
mise cu mărinimie ajutorul său. 

Nicolae împărțea cu dărnicie străinilor de vaz: 
înalte ordine rusești ; era atît de binevoitor cu nem- 
ţii care slujeau în armata lui, încît talentatul gene- 
ral Ermolov — îndepărtat de el din serviciu — spu- 
nea mai în glumă, mai în serios: „Tare aș dori să 
fiu avansat neamț !“ 

In tot timpul domniei lui Nicolae, politica externă 
a fost condusă de contele Karl Wilhelmovici Nessel- 
rode, iar finanțele, pînă în 1843, de contele Egor 
Franţevici Kankrin, care venise din Germania în 
anul morţii Ecaterinei a I-a, comandantul jandarme- 
rici era contele Benkendorf, ministru al curții impe- 
riale era contele Adlerberg, iar ministrul căilor de 
comunicații contele Kleinmichel... 

Austria şi Prusia, care făceau parte din „Sfînta 
Alianţă“ — întemeiată de fratele său Alexandru în 
anul 1815, la Paris — erau socotite de Nicolae, pînă 
în ultimul an de domnie, ca niște avanposturi de nä- 
dejde, care apărau Rusia de funestele idei revoluţio- 
nare, al căror focar era Franţa. 

Indată după revoluţia din iulie de la Paris, cînd 
Carol al X-lea fusese răsturnat de pe tron, Nicolae 
lrimise la Berlin, la regele Prusiei, pe contele Dibici-- 
Zabalkanski, iar pe contele Orlov îl trimise la Viena, 
la Metternich, ca să discute problema intervenţiei în 
vederea restaurării Burbonilor detronaţi. 

Dar după cincisprezece ani, membrii „Sfintei Alian- 
te“ 1) se răciseră mult faţă de ideile „alianţei“ şi re- 
fuzară să se amestece în treburile particulare ale 
Franței. Între timp, se pregăti şi izbucni răscoala din 
Polonia, în cursul căreia îşi găsise moartea Dibici 
— trimis s-o reprime — şi fratele mai mare al lui 
Nicolae — Konstantin — nenorocosul pretendent la 
cileva tronuri, între altele şi la cel al Constantinopo- 
lului, pentru care fusese pregătit încă de Ecaterina 
a H-a, bunica lui. 

Răscoala din Polonia îl sperie atît de mult pe Ni- 
colae, îndeosebi după acţiunile nehotărite, poate dina- 
dins nereuşite ale lui Dibici, încît contele Paskevici, 
care luase Varşovia după planul altuia, a fost decla- 
rat salvator al patriei, iar Nicolae porunci să i se 
dea? onoruri împărătești. 

Tratatul de la Viena, din 1815, cu care se isprăvise 
uapoleoniada, avea în vedere, în special, să apere 
guvernele europene de ideile destructive ale revolu- 
{ici burgheze franceze. Principiile acestui tratat îi ră- 
măseseră, lui Nicolae drept moştenire de la fratele 
său mai mare, dar întruchiparea ideilor revoluţiei 
le văzu aevea, în dimineaţa de 14 decembrie 1825, 
cînd ele ieșşiră în piața Senatului, în persoana ofițeri- 


1) „Sfinta Alianță” — a fost încheiată între Austria, Rusia 
si Prusia în 1815, după exilarea lui Napoleon, cu scopul de a 
combale mişcarea revoluţionară din Europa. (N. red. ruse.) 

lor şi soldaţilor, care, deși prost aliniaţi, erau totuși 
înarmaţi. 

Acest eveniment determină precis mentalitatea lui 
Nicolae dîndu-i o tendinţă unică : lupta împotriva re- 
voluţiei, sub orice formă și în orice ţară ar apărea 
ea. Acesta devenise gîndul lui obsedant. 

Insă în Rusia şi în toată Europa creștea spiritul 
revoluționar, cu toate că drabantul!) autocrat de 
doi metri, care ura gîndirea liberă, sta de strajă prin- 
cipiilor tratatului de la Viena. 

Chiar și protejarea creștinilor supuşi turcilor, mer- 
gea numai pînă acolo unde începea răzvrătirea lor 
împotriva sultanului. Dacă izbucnea vreo răzmeriță, 
Nicolae era gata să ajute chiar şi pe sultan îrnpotriva 
rebelilor. 

De la sultan pretindea să-i predea pe răsculații po- 
lonezi, fugiți în Turcia și nu numai pe polonezi, ci 
şi pe unguri, pe croaţi şi pe alții care se refugiaseră 
acolo din considerente politice, salvîndu-se de pri- 
goana guvernului lor. In urma insistențelor lui, Aus- 
tria ceru ca Poarta să destituie din înaltele posturi 
de comandă pe generalii Omer-pașa, Izmail-pașa și 
Selim-paşa — pe motiv că sînt renegați și foşti re- 
voluționari, în vreme ce acești generali refăceau ar- 
mata turcă după modelul apusean, iar primul din- 
tre ei, Omer-pașa — croat de origină şi inginer de 
drumuri, după studii — a fost mai tîrziu comandant 
suprem al armatei turceşti pe Dunăre, în Eupatoria 
şi în Caucaz. 

Mişcări revoluţionare izbucneau ba ici, ba colo, în 
Apus, începînd din 1830 şi pînă în 1837 — vreme 
plină de neliniște pentru Nicolae. Păzind cu străș- 
nicie Rusia de „epidemia de ciumă, care cuprinsese 
Europa“ în anii aceia, Nicolae nu uita nici cealaltă 
poruncă primită moştenire, nu de la frate şi nici de 
la tată, ci de la bunica sa, mult mai inteligentă și 


1) Drabant — ostaș făcînd parte din detașamentele care 
păzeau persoanele suspuse. (N. red. ruse.) 

mai perspicace. Porunca aceasta era : crucea deasupra 
„Stiintei Sofia“ 1), iar strimtorile în mîinile rușilor. 

Cînd Potemkin puse temeliile Sevastopolului, po- 
runci să se pună la marginea de apus a orașului un 
stilp uriaș, cu o tăblie, pe care să se scrie limpede, 
cu caractere slavone : „Drumul spre Constantinopol“. 
Lucrul era pe deplin explicabil : Potemkin nu era nu- 
mai un om cu planuri mari, dar ultima parte a vieţii 
sale o petrecuse în războaiele cu turcii. 

Nicolae primise ca moștenire atît războiul cu tur- 
cii, cît şi războiul cu muntenii din Caucaz — pe care 
îi susțineau tot turcii — și căuta prin toate mijloa- 
cele să le ducă la bun sfîrşit. 

Cum se văzu pe tron, el îşi trimise deîndată arma- 
tele împotriva turcilor, spre Erzerum, şi mai ales, 
spre Constantinopol. 

Erzerumul s-a predat lui Paskevici, însă Dibici n-a 
ajuns la Constantinopol și a trebuit să încheie pacea 
de la Adrianopol. 

Nicolae n-a rămas în timpul acela la Petersburg, 
ci a plecat la armata lui Dibici, unde a văzut cu 
ochii lui ce înseamnă războiul. Din Varna pe care o 
cucerise, plecă spre Odesa, abia atunci cînd primi 
ştirea despre boala grea a mamei sale, lovită de pa- 
ralizie. 

Pacea de la Adrianopol avu o mare însemnătate: 
Grecia, aflată sub stăpînirea turcilor, își căpătă in- 
dependența, Serbia, Moldova și Muntenia dobîndiră 
autonomia, iar Rusiei îi reveniră gurile Dunării şi 
Ahalțih. 

Nicolae a folosit cu succes momentul greu prin care 
irecea sultanul, cînd împotriva acestuia se ridicase 
paşa Mehmet-Ali al Egiptului. In 1833, la Unkiar- 
Iskelessi, reședința de vară a sultanului, s-a înche- 
iat cu Poarta un tratat, prin care — în schimbul aju- 
torului dat împotriva Egiptului — Turcia se obliga 


1) „Sfinta Sofia” — biserică din Constantinopol, zidită în 
unul 325 şi transformată de turci în geamie. (N, red. ruse.) 

să închidă Dardanelele pentru vasele de război ale 
puterilor apusene. 

Acest tratat n-a fost pe placul Angliei și al Franţei, 
care căutau să-și păstreze toate privilegiile, să-i în- 
chidă Rusiei ieşirea din Marea Neagră şi să-i bareze 
accesul în Balcani. Au fost puse în joc toate mijloa- 
cele de acţiune, iar peste şapte ani, cînd a expirat 
termenul tratatului, în urma insistențelor acestor pu- 
teri, Poarta nu l-a mai reînnoit. 

De atunci, cu treizeci de ani înainte de începutul 
Războiului din Orient, lucrurile erau destul de aproa- 
pe de conflagrație, iar ambasadorul francez la Con- 
stantinopol, generalul Guilleminot, preocupîndu-se 
de problema 'debarcării trupelor aliate în Crimeea, 
alesese Eupatoria anume pentru acest scop. 

Războiul nu a izbucnit însă, pentru că Anglia şi 
Franţa, care făceau parte din „Antanta Cordială“, se 
certaseră pentru Egipt, la care, după părerea An- 
gliei, Franţa începuse să se uite cu ochi prea pof- 
ticioşi. 

Dar neînțelegerile dintre cele două mari puteri 
maritime nu ţinură mult. Abilul conducător al politi- 
cei engleze, lordul Palmerston, nu numai că reînno- 
ise vechile relații cu Franţa, dar o şi determinase să 
semneze cu Poarta un nou tratat cu privire la strîm- 
tori. Potrivit acestui nou tratat, se interzicea trece- 
rea prin strimtori a vaselor de război străine, dar 
numai atît timp cît Turcia se găsea în stare de pace. 

Cînd Nicolae văzu că, datorită uneltirilor Angliei, 
influența lui în Turcia începe să se clatine, se gîndi 
să plece la Londra, ca să cadă de îndată de acord 
cu guvernul englez în problema Turciei. Aceasta se 
petrecea în anul 1844. 

La Windsor, cu ocazia sosirii puternicului monarh 
rus, a fost organizată o paradă militară, la care 
Nicolae avu ocazia să-şi arate pe cal nu numai ți- 
nuta ireproşabilă de ofiţer de gardă și glasul răsu- 
nător de comandant, dar să şi spună curtenitor re- 
ginei Victoria că se poate bizui în întregime pe în- 
treaga lui armată, în cazul că ar avea greutăţi de 
ordin militar. 

Pentru a marca vizita ţarului în Anglia, fusese 
biilută o medalie cu efigia lui... Victoria îi scria lui 
Leopold, regele Belgiei : „Vizita aceasta este pentru 
noi un mare eveniment şi semnul unei mari atenţii. 
Poporul englez este foarte măgulit de această vizită.“ 

Insăşi regina şi conducătorii politicei engleze — 
Palmerston, Aberdeen, Robert Peel şi alţii — îşi dă- 
deau aerul că sînt fermecaţi de curtoazia, de fran- 
cheţea şi chiar de înfăţişarea măreaţă a lui Nicolae. 

Problema Turciei, însă, tot n-a fost rezolvată prin 
vizita ţarului şi Nicolae n-a izbutit să încheie o „An- 
lantă cordială“ cu Anglia. 

Ceea ce îl preocupa îndeosebi pe Nicolae, în tot 
limpul îndelungatei lui domnii, era să lie nu numai 
un împărat autocrat, dar și un artist talentat în ro- 
lul de împărat. 

El poza cu plăcere pictorilor, iar unul dintre ei, 
Krüger, reuși să-l înfățişeze ca pe un călăreț excep- 
tional de impunător pe un armăsar la fel de impu- 
mător. 

Sculîndu-se devreme, Nicolae nu-şi permitea nici o 
odihnă în timpul zilei, vrînd să fie um împărat exem- 
plar, care se îngrijeşte fără preget de nevoile sta- 
lului. De aceea, de dimineaţă se ocupa în cabinetul 
siu de treburile curente ale statului, primea pe mi- 
niştri, punea rezoluții pe o mulţime de hirtii şi con- 
linua așa pînă la prînzul pe care îl lua în mijlocul 
numeroasei sale familii. 

După-masă, îi plăcea să umble pe jos, dar nu fără 
țintă. Intr-o vreme, se ducea deobicei de la Palatul 
de Iarnă la Palatul Marinski, unde locuia fiica lui 
cea mai mare, măritată ducesă de Leichtenberg. 

Plimbările acestea mai aveau drept scop să ob- 
serve dacă ofiţerii, cadeţii, pajii, iuncherii pe care îi 
întîlnea, etau îmbrăcaţi corect, reglementar, dacă 
iau poziția de drepţi cum trebuie, să vadă care era, 
în general, ținuta lor în afara cazărmii. 

15 — Epopeea Sevastopolului, vol. I 


Odată, în timpul unei astfel de plimbări, înttlni pe 
un iuncher de la şcoala de geniu. 

— De unde vii aşa tîrziu? — îl întrebă ţarul. 

— Din depa!), majesiatea voastră imperială! — 
răspunse tunător iuncherul. 

— Prostule !... Păi, „depo“ se declină? — strigă 
țarul. 

— Toate se înclină?) în faţa majestăţii voastre 
imperiale! — răcni şi mai tare iuncherul, plin de 
zeloasă supunere. 

Răspunsul îi plăcu țarului şi — îngăduitor — îl 
lăsă pe iuncher să-şi vadă de drum. In genere, lui 
Nicolae îi plăcea ca toți să se încline în faţa lui şi 
chiar miniştrii îi ştiau de frică. 

Un oarecare consilier intim, Vroncenko, fiind mai 
vechi în grad, îl înlocuise pe contele Kankrin, bă- 
trîn şi aproape orb, care demisionase de la conduce- 
rea finanţelor ruseşti. Vroncenko era un om care nu 
se distingea prin nici un fel de talente, un filfizon 
şi un cinic, dar care îşi datora întreaga sa carieră 
strălucită de mai tîrziu şi titlul de conte numai fap- 
tului că se speriase odată atît de tare de înfăţişarea 
cumplită a lui Nicolae, încît începuseră să-i biţiie 
mîinile şi picioarele. 

Scena se petrecuse la obișnuita oră matinală, cînd 
miniştrii erau primiţi la palat. Vroncenko era, la 
această audiență, cel mai mic prin situaţia sa, iar 
rapoartele se dădeau de miniştri în ordine ierarhică. 
Ar fi putut să se prezinte fără grijă cu vreo trei 
ore mai tîrziu, dar, fiind novice în aceste chestiuni, 
Vroncenko sosise înaintea celorlalţi. Menșikov, care 
se afla acolo în calitate de ministru al marinei, făcu 
pe socoteala lui un spirit, ca de obicei, spunînd că 
noul ministru de finanţe se prezentase cu raportul 


1) Genetiv de circumstanţă de la „depo“ (remiză), substantiv 
nedeclinabil în limba rusă. (N. red. rom.) 

2)Joc de cuvinte. In limba rusă, verbele „a se declina“ şi 
„a se înclina“ sînt omonime. (N. red. rom.) 

de-a dreptul de la nocturnele sale aventuri, de pe 
Nevski Prospekt. 

Gluma stîrni rîsul tuturor. Auzindu-i, ţarul apăru 
cu toată statura sa în ușa cabinetului şi întrebă : „Ce-i 
larma aceasta aici ?* Chipul lui mînios îl înspăimîntă 
alit de mult pe Vroncenko, încît el scăpă din miini 
servieta cu actele pentru semnat, hîrtiile zburară pe 
jos, iar curtenii nu se mai putură stăpîni de la o nouă 
explozie de rîsete, la vederea ministrului finanţelor, 
care tremura de frică, cu ochii holbați și cu gura căs- 
cală, din care nu ieşea însă nici un fel de sunet. 

Țarul le spuse nemulțumit: „Nu-i nimic de rîs !“ 
şi, ordonînd camerierului să ridice hîrtiile de jos, îl 
invită pe Vroncenko în cabinet să dea raportul, îna- 
intea celorlalţi. 

Pentru spaima sa de supus credincios, Vroncenko 
n-a fost răsplătit numai cu această atenţie. La pro- 
ximul întîi ianuarie, ziua cînd se acordau de obicei 
cele mai multe decoraţii, el primi steaua şi eșaria 
ordinului Alexandr Nevski, iar, curînd după aceea, 
titlul de conte. 

Predecesorul său, Kankrin, era socotit un om de 
finanțe genial: pe vremea sa, la bursele străine ru- 
bla era cotată mai mult decît al pari !), iar în țară, 
pentru asignate?) se plătea un agio?) destul de mare. 
Acest bătrîn ciudat, care se temea veşnic de răceală, 
cra interesant şi prin faptul că numai el, în toată 
Rusia, refuza cu îndiîrjire să se supună regulelor as- 
pre care-l obligau să poarte uniformă — potrivit ran- 
gului său de general-aghiotant — şi umbla iarna în 
cizme călduroase de blană, din epoca lui Alexandru, 
în manta groasă, căptușită cu blană, cu gulerul ridi- 
cat, înfăşurat cu un fular de lînă și cu nelipsita-i um- 
brelă de mătase verde, ca să-și ferească ochii de lu- 


1) Al pari — înseamnă că valoarea bancnotelor este egală cu 
valoarea însemnată pe ele. (N. red. ruse.) 

2) Asignate — hiîrtii-monedă, care nu sînt convertibile în bani 
de metal. (N. red. ruse.) 

3) Agio — plusul plătit peniru o hîrtie de valoare, peste valoa- 
rea însemnată pe ea. (N. red. ruse.) 

mina puternică a zilei. Unica piesă de uniformă a 
costumului lui Kankrin era bicornul cu egretă din 
pene de cocoș. 

Adesea, întîlnindu-se cu el, severul ţar îi făcea ob- 
servații, dar Kankrin răspundea abătut: „Oare ma- 
jestatea voastră doreşte să mă îmbolnăvesc și să 
mor ?... Cine o să mai ţină în ordine finanţele Ru- 
siei ?“ 

Nici cel mai genial financiar nu poate să aducă 
ordine în finanțe, atunci cînd comerțul merge prost. 
Vremea lui Nicolae era caracterizată prin exportul 
masiv de grîne moşiereşti, deşi în Europa prețul grî- 
nelor scăzuse mult, în comparație cu primul pătrar 
al veacului al XIX-lea. 

După războaiele napoleoniene, Europa Occidentală 
se bucură de o pace foarte lungă, aproape de patru- 
zeci de ani, dacă vorbim numai de războaiele inter- 
naționale. Populaţia crescuse considerabil peste tot, 
iar industria se dezvollase în dauna agriculturii. 
Atunci se ivi o mare cerere pentru grîul rusesc, iar 
cu Rusia nu puteau concura nici India, nici vreo 
altă colonie engleză şi nici Statele Unite, 

Kankrin, însă, n-a făcut bineînţeles nimic pentru 
dezvoltarea comerțului de cereale ; din păcate, el n-a 
făcut nimic nici pentru dezvoltarea căilor ferate din 
Rusia, dovedindu-se un adversar hotărît al drumului 
de fier. 

Bătrînii sînt de obicei zgîrciţi, iar costul ridicat 
necesitat de construcţia căilor ferate îl înspăimînta 
pur şi simplu pe bătrînul ministru. 

— La ce-i nevoie, tătucule, de şinele astea, cînd o 
jumătate de an o să stea acoperite de zăpadă ? Chel- 
tuială zadarnică, tătucule ! 

Pînă la sfîrşitul zilelor sale, Kankrin s-a exprimat 
greu în rusește, păstrînd un vădit accent străin; în 
schimb, în limba germană scrisese cîteva lucrări 
științifice, în special în domeniul silviculturii, pe care 
o (studiase, mai înainte, în Germania. 

Se temea ca nu cumva căile ferate, prin cheltuie- 
lile necesitate pentru construcţia lor, să dezorganizeze 
finanţele ruseşti, atît de strălucit puse pe picioare de 

cl; de aceea, el atrăgea atenția lui Nicolae şi asupra 
faplului că drumul de fier — în afiară că va zăcea sub 
vipadă — va zdruncina străvechea îndeletnicire ru- 
vească, cărăuşia. In sfîrşit, gîndindu-se la pădurile 
rusești, care inevitabil trebuiau distruse pentru a se 
procura combustibil pentru locomotive, în memoriul 
inaintat ţarului, el numea căile ferate „o adevărată 
boală a secolului“, iar dacă ar fi trebuit să importe 
cărbunele de pămînt, precum și șinele, aceasta ar fi 
însemnat să exporte din Rusia mari capitaluri... In 
cele din urmă, pentru a-l convinge definitiv pe Nico- 
lac, bătrînul şiret se referea la un vădit neajuns po- 
litic al acestor drumuri: „Căile ferate îndeamnă la 
călătorii dese, fără nici o nevoie şi, în felul acesta, 
zdruncină stabilitatea spiritului epocii noastre...“ Me- 
moriul său ġe termina astfel: „Ideea de a acoperi 
Rusia cu o întreagă rejea de căi ferate trebuie socotită 
nu numai ca depăşind orice posibilitate reală, dar 
numai propunerea de a se construi o linie ferată 
de la Sankt-Petersburg la Kazan, trebuie considerată 
ca prematură cu cîteva secole.“ 

Astfel, unul dintre cei mai talentaţi și luminaţi mi- 
niștri ai lui Nicolae se dovedi mult mai conservator 
decît. însuși țarul, care înţelegea totuşi că este ne- 
cesar să se îmbolnăvească de această „boală a seco- 
lului“ și să se îmbolnăvească cum trebuie şi Rusia. 

Linia ferată dintre cele două capitale — singura 
construită pe timpul lui Nicolae — începută abia după 
retragerea lui Kankrin, costă foarte scump vistieria, 
iar construcţia ei dură foarte mult timp: opt ani! 
In același timp — și cu aceeaşi bani — s-ar fi putut 
prelungi linia ferată pînă la Odesa, Sevastopol sau 
Caucaz şi cine ştie dacă Apusul ar mai îi îndrăznit 
atunci să lupte împotriva Răsăritului, în sudul Ru- 
siei | 

Cum ar fi fost posibil ca ţarul, care pretindea tu- 
turor supușilor săi să respecte cu strictețe ordinea 
legală în ţară, să se înconjoare de miniștri cu un larg 
orizont politic? Dacă bătrînul Kankrin şedea ca o 
cloșcă pe banii statului, strînşi de el, ceilalți miniştri 
şi ei își păzeau zeloși departamentele de orice ino- 

vație. Nici unul nu putea să-şi manifeste inițiativa 
din pricina țarului, care se amesteca mereu în munca 
lor — o muncă cu totul necrcatoarc, desigur — iar 
Ministerul de război era condus în întregime chiar 
de țar, pe seama ministrului Cernişev rămînînd nu- 
mai executarea „directivelor“ personale ale ţarului, 
lucru pentru care era răsplătit cu toate decoraţiile 
înalle, inclusiv cu titlul de „prealuminat prinţ“. 

Incîntat de incomparabila ţinută a soldaţilor săi, 
Nicolae nu voia în ruptul capului să vadă cum se re- 
înarmau armatele apusene, cum se introducea acolo 
noua ordine desfăşurată de luptă şi multe altele. 

Incă în anul 1834, după experienţele cu pușca Ro- 
bert — care se dovedise să aibă o viteză de tragere 
mult mai mare decît pușca cu cremene — se auzi- 
seră glasuri sfioase care cereau să fie reînarmată şi 
infanteria noastră, dar generalul Muraviov îl preve- 
nise printr-un raport special pe marele duce Mihail 
Pavlovici că „prin introducerea acestei puşti se va 
face tocmai ceea ce nu trebuie făcut, deoarece chiar 
și acum infanteria noastră trage fără măsură şi fără 
nici o nevoie“, că „acest obicei ar trebui stîrpit din 
armată, iar nicidecum încurajat cu un armament care 
îl face posibil“ ; că „la noi, odată înzestrate cu pușca 
aceasta, trupele vor înceta să lupte cum s-au luptat 
şi nu le vor ajunge niciodată cartuşele...“ 

Astfel, această puşcă n-a mai fost introdusă, de 
teamă că soldatul rus îşi va face de cap cu ea! 

Mihail Pavlovici avea o vorbă preferată : „Războiul 
îl perverteşte pe soldat !“ Dacă războiul îl pervertește 
pe soldat şi dacă o armă bună putea să-l perver- 
teajscă şi mai rău, atunci ce era acest soldat al lui 
Nicolae ? 

În mintea superiorilor acestui nefericit soldat, se 
înrădăcinase puternic ideea că arma se dădea solda- 
tului numai pentru mînuiri şi, în caz extrem, pentru 
lupta la baionetă. Întrucît mînuirile de armă trebu- 
iau să fie executate precis — „arma să zăngănească“ 
— şuruburile armelor se slăbeau înadins, cocoaşele 
jucau și după toate aceste ajustări se căpăta o armă, 
care dacă era periculoasă în general, apoi era nu- 

mai pentru acela care ar fi riscat să tragă cu ea, ră- 
minind, în schimb, cu totul inofensivă pentru orice 
țintă, vie sau moartă. 

Tragerea la ţintă era privită pe atunci ca ceva fără 
rost, o pierdere de timp, în detrimentul adevăratei 
„instrucţii“ a trupelor. În ceea ce priveşte dotarea 
cu muniții, se credea că soldatului rus — chiar pen- 
Iru un mare război european — îi era prea de ajuns 
o sulă patruzeci de cartușe de armă, pentru tot războ- 
iul. 

Armele ghintuite nu erau ceva cu totul nou în 
epoca lui Nicolae. Ele constituiau armamentul bata- 
lioanelor de vînători încă de pe timpul Ecaterinei a 
II-a, dar începuseră să fie scoase din serviciu încă 
sub, domnia lui Pavel, care stîrpea peste tot, chiar 
şi în materie de puști, „spiritul potemkinian“ ; ghin- 
iurile nu permiteau superiorilor să vadă dacă ţeava 
este bine curățată. Ţeava se curăța cu praf de cără- 
midă, iar pe timpul lui Nicolae era curățată cu atîta 
zel, încît ajungea subțire ca o foaie de hirtie. Cu ast- 
fel de arme porniseră în Crimeea împotriva a mai 
mult de jumătate din Europa! 

Ştia oare Nicolae că armatele Angliei și Franţei 
şi ale altor puteri europene se reînarmează cu cara- 
binele Hartung sau Liettich? Ştia! I se raportase 
de ambasadori, dar abia în anul 1853 — anul începu- 
lului Războiului din Orient — dădu ordin să fie in- 
iroduse carabinele, în număr de o mie opt sute pen- 
iru fiecare corp de armată, alcătuit din patruzeci şi 
două de mii de oameni. 

Imbrăcămintea soldaţilor urmărea tot felul de sco- 
puri, în afară de acela al comodităţii. 

Raniţele, din piele de focă sau de vițel, pătrate, 
de jumătate de metru, aveau curele late, care se în- 
crucișau peste piept. Raniţele acestea, cu toată în- 
cărcătura lor, cîntăreau aproape un pud. În gene- 
ral, greutatea, celor purtate de soldaţi în campanie 
cra de două puduri şi un sfert, iar cînd ploua şi man- 
lana se uda, ajungea pînă la trei puduri, adică de 
două ori mai mult decît cele din armatele franceze 
şi engleze. i 

Pieptul soldaţilor era atît de strîns în tunicile în- 
guste şi în curelele ranițelor, încît în timpul marșuri- 
lor mulți începeau să scuipe sînge. / 

Un soldat de infanterie primea o soldă de două 
ruble și cîteva copeici pe an, dar avea un drept pe 
care nu-l aveau nici funcționarii superiori din Rusia 
dacă deţineau numai funcțiuni civile: dreptul de a 
purta mustăţi ! Multă vreme, sub domnia lui Nicolae, 
nici unăcar ofiţerii de geniu (cum era, de exemplu, 
Dostoievski) nu îndrăzneau să poarte mustăţi, ne- 
fiind combatanți. Capelmaiştrii, ca funcționari mili- 
tari, dirijau soldați mustăcioşi, iar medicii militari și 
intendanţii de toate gradele erau şi ei fără mustăţi. 
Regula aceasta era lege şi se respecta cu stricteţe. 

Ca să poată fi deosebit de la prima vedere de un 
„civil“ vrednic de dispreţ, unui militar combatant, 
chiar şi în retragere, i se permitea să poarte mus- 
tăți, iar dacă cineva din serviciul activ trecea în ser- 
viciul mecombatant, atunci îşi lua adio de la mus- 
tăi... 

În general, nu avea nimeni voie să poarte barbă, 
în afară de cler, de megustori și de „prostime“, Fe- 
meile, fiind lipsite de mustăţi și de barbă de la na- 
tură, sub acest raport erau lăsate în pace de către 
autorităţi, dar pălărioare n-aveau dreptul să poarte 
decît femeile nobile şi funcționăresele. Dacă pălări- 
oara apărea însă pe capul vreunei negustorese sau 
al unei tîrgoveţe, respectiva era dusă la comisariatul 
de poliţie, unde i se dresa proces-verbal. 

Apărarea ţării era încredinţată de Nicolae, în între- 
gime, efectivului uman al trupelor. Toate cetăţile ru- 
sești — cu excepţia Sevastopolului — erau într-o 
slare jalnică, deşi Nicolae — de pe timpul cînd era 
moștenitor al tronului — se interesase de arma ge- 
niului, iar unul dintre cabinetele palatului său era 
numit cabigetul „de geniu“. 

Printre alte cetăţi, se afla și Sveaborgul, destinat 
apărării de pe mare a Helsingiforsului, dar pe vre- 
mea lui Nicolae cetatea aceasta era într-o astfel de 
stare, încît comandantul ci nu dădea voie să se tragă 
nici o salvă de instrucţie, pentru că din cauza zgu- 

(mirilor produse de iragere, zidurile cetăţii s-ar îi 
uiruit fără îndoială. 

Și ele s-au năruit într-adevăr, cînd a trebuit să 
e tragă, nu o salvă de instrucţie, ci una de război, 
asupra escadrei engleze a amiralului Napier, care 
se apropiase prea mult de tăcuta cetate. 

Conservatorismul lui Nicolae era atît de aprig şi 
imbrăca atîtea forme, încît nici o construcţie — oare- 
cum mai „nare“ — din orice orăşel al întinsei lui 
impărăţii, nu putea fi începută, dacă planul şi fa- 
lada ei — prezentate lui, în mod obligatoriu, pentru 
verificare — nu erau aprobate de către el. Fie că 
era vorba să se construiască vreo biserică, vreo ca- 
zarmă, un cerc al nobililor sau un institut pentru „fe- 
tele nobile“ — toate trebuiau să aibă aprobarea per- 
sonală a ţarului. 

Nicolae îl socotea pe Kleinmichel drept cel mai ca- 
pabil constructor, care îi jăcuse pe plac construind în 
termen scurt Palatul de Iarnă pe locul celui ars. 

Lui Kleinmichel i se dăduse sarcina să suprave- 
oheze, în același timp, trei mari construcţii, care se 
deosebeau întru totul una de alta: grandioasa cate- 
drală Isaakievski de pe Neva, pe care o construise 
renumitul arhitect Montferrant, podul de peste Neva 
şi gara căii ferate Petersburg-Moscova. 

Dar toate aceste trei lucrări mergeau atît de încet, 
încît Menșikov găsi ocazia să facă o nouă glumă: 

— Catedrală terminată n-o să vedem, dar s-ar pu- 
tea întîmpla s-o vadă copiii noștri; podul terminat, 
poate îl vom vedea, dar, în schimb, n-au să-l vadă 
copiii noştri, căci se va prăbuşi ; iar calea ferată ter- 
minată, nu o vom vedea nici noi, nici copiii noştri! 

Cînd calea ferată — deşi foarte tîrziu — fusese 
lotuși terminată, Menșikov spunea : 

— Kleinmichel are toate motivele să mă provoace 
la duel, însă voi respinge și pistoalele şi spadele. Ii 
voi propune să ne așezăm amîndoi într-un vagon la 
Petersburg și să pornim în periculoasa călătorie spre 
Moscova ! Astiel, vom vedea care din noi doi va fi 
ucis cu ocazia inevitabilei deraieri ! 

Deraierea, pentru ei, n-o pregătea totuși calea fe- 


a) 
parere 


rată Nikolaevskaia, ci totala lipsă de drumuri din 
sudul Rusiei, una dintre principalele cauze ale de- 
zastrului de la Sevastopol, după care şi unul şi celă- 
lalt dintre acești 'demnitari ai epocii lui Nicolae au 
fost îndepărtați din serviciu. 

Noţiunea de „șperț“, pe timpul lui Nicolae, era atit 
de indisolubil legată de noţiunea de „funcţionar“, în- 
cît pînă şi ministrul justiţiei, contele Panin, dăduse 
şperț unui funcţionar din departamentul său ca să-i 
elibereze un act perfect legal pentru fiica sa; noțiu- 
nea de „vistierie“, adică banii statului, mergea mî- 
nă-n mînă cu noțiunea „a fura“, iar delapidările 
ajunseseră la asemenea proporţii, încît din „Fondul 
invalizilor“, de exemplu, de un milion şi jumătate de 
ruble, n-a mai rămas, după un an, literalmente ni- 
mic, invalizii neprimind din el nici o copeică. 

Pentru delapidări, funcţionarii erau judecaţi şi de- 
portaţi în Siberia, iar acolo erau din nou invitaţi de 
autoritățile locale să facă pe conţopiștii în cancelarii 
şi să întocmească dările de seamă, căci în îundurile 
de ţară ruseşti se găseau prea puţini oameni cu carte. 

Cînd, în 1827, contele Palen, care îl înlocuia pe 
Voronţov în postul de guvernator general al Novo- 
rossiei, ceruse autorizaţia de a condamna la moarte 
pe doi contrabandişti care rezistaseră cu armele în 
momentul arestării, Nicolae anulă acest proiect de 
sentinţă, scriind pe el: „Vinovaţii să fie mînaţi de 
douăsprezece ori printre o mie de oameni. Slavă dom- 
nului, pedeapsa cu moartea n-a existat la noi şi n-am 
s-o introduc eu!“ 

Părea că uitase atunci de cei cinci decembriști, 
spînzuraţi din ordinul lui. Cele douăsprezece mii de 
vergi erau însă mai groaznice decît o execuţie, căci 
n-a existat şi nu putea să existe vreun om în stare 
să supraviețuiască unei astfel de „pedepse“. 

Dacă după spînzurarea lui Pestel, Rîleev, Kahovski, 
Bestujev-Riumin şi Muraviov-Apostol, execuţii — în 

sensul strict al cuvîntului — aproape că n-au mai 
avut loc pe vremea lui Nicolae, în schimb ar fi fost 
un lucru greu să-i numeri pe cei ucişi în bătaie cu 
vergile şi cu cnutul în timpul domniei lui. 

Vergile sau nuielele „șpiţruten“, aveau o grosime 
strict determinată în diametru — ceva mai puţin de 
un verşok!) — și o lungime precisă de un stînjen. 
Condamnatul cu mîinile legate şi gol pînă la brîu, 
trecea printre rîndurile de soldaţi, care îl loveau din 
răsputeri cu vergile pe spinare. Dacă beţele se ru- 
peau, erau înlocuite imediat: cu altele noi. Superiorii 
pîndeau ca soldaţii să bată „cum trebuie“. Cînd cel 
bătut cădea, era readus în simţire şi bătaia continua... 
Numai cînd se prăbușea mort, se isprăvea execuţia. 
Cine era vinovat — afară de cel omorit în bătaie — 
că nu rezistase la cîteva mii de lovituri de băț? 

Pedeapsa cu cnutul se baza și ea parcă la fel pe 
faptul că rezistența omului este nemăsurată. 

Bătaia cu cnutul n-o mai executau soldaţii, ci meş- 
teri specialişti în aceasta. leşeau în piaţă, la „iapă“, 
îmbrăcaţi în străvechiul veşmînt al călăilor: cămăşi 
roşii şi şalvari largi de catifea. Călăul îşi lega vic- 
tima de „iapă“ — o scîndură groasă, prevăzută cu 
găuri pentru miîini — apoi se depărta la vreo două- 
zeci-treizeci de pași şi se apropia din nou, încet şi 
solemn, tîrînd leneș în urma lui cnutul lung din piele 
lăbăcită în vîrtej. Chiar din prima lovitură, despica 
spatele pînă la şira spinării. Adunînd cureaua cnu- 
tului, o trecea prin pumnul strîns al miinii stîngi, ca 
să şteargă sîngele de pe ea, apoi se depărta iarăşi la 
douăzeci-treizeci de paşi și se apropia tot atît de încet 
şi de solemn, pentru o nouă lovitură. Uneori, ca şi 
cînd s-ar fi simţit obosit, mai bea cîte un pahar de 
votcă... De obicei, asistau la execuţie un preot și un 
doctor. Dacă omul, complet însîngerat şi mutilat, în- 
ceta să mai geamă, doctorul îi dădea să miroasă 
spirt, iar dacă se constata că este viu, schingiuirea 
rcîncepea. 


1) Verșok — circa 44 mm. (N. red. rom.) 

Se înţelege că nici nobilii, nici funcționarii şi nici 
clericii nu erau condamnaţi la pedepse corporale, în- 
trucît ei erau sprijinul tronului. De asemenea, nu erau 
pedepsite nici persoanele cu studii, căci Nicolae ad- 
mitea totuşi că intelectualii constituie un material 
uman destul de scump. De pildă, medicii. El ţinea 
minte că în timpul războiului ruso-turc, la şase sute 
de oameni bolnavi și răniţi, revenea cîte un medic şi 
nu aveai de unde să-i iei. În această privinţă era to- 
tuşi chibzuit. Zilnic se convingea de nevoia de a con- 
tribui la dezvoltarea învățămîntului superior în Rusia. 

Cînd bubuitul de tunet al revoluţiei din Apus începu 
să se audă limpede în Rusia, Nicolae se sperie, între- 
bîndu-se dacă nu cumva în Rusia sînt prea mulţi in- 
telectuali, foarte predispuși — după cum știa — la 
oscilaţii primejdioase în privinţa concepţiilor. 

Intr-o discuție cu Nicolae, guvernatorul general al 
Moscovei, prinţul Goliţin, scăpă imprudent ideea că 
n-ar strica să se introducă avocatura în Rusia, căci 
fără ajutorul avocaţilor este imposibil să se ducă pro- 
cesele civile în judecătoriile ruseşti. 

Nicolae își holbă mînios ochii plumburii şi bulbu- 
cați, răstindu-se la el: 

— Gîndeşte-te bine, înainte de a spune ceva!... Ai 
trăit mult timp în Franţa revoluţionară şi asta te-a 
stricat! Adu-ţi aminte cine au fost Robespierre, Mi- 
rabeau, Marat şi alţii... Avocaţi ! Cine sînt molipsiţi şi 
acum de ideile revoluţionare, atît acolo cit și în cele- 
lalte ţări ? Tot ei, avocaţii ! Și mă sfătuiești să prăsesc 
astfel de pramatii în Rusia ? Nu m-am aşteptat! 

Indrăgind atît de mult uniformitatea deplină a 
costumelor şi chiar a chipurilor omenești, el observă 
odată pe străzile Moscovei citeva grupuri de tineri, 
înfăşuraţi în niște fantastice  pleduri în carouri, iar 
pe cap cu pălării absolut civile, şi află că sînt stu- 
denți. 

În general, nu vedea cu ochi buni Universitatea din 
Moscova, datorită spiritului liberal ce domnea în ea, 
şi ori de cîte ori venea la Moscova, nu vizita nici- 
odată această pepinieră a culturii, suspectă după pă- 
rerea lui. Pledurile şi pălăriile studenţilor îl facură 

însă să cheme pe Golohvostov — curatorul circum- 
scripţiei de învățămînt — și să ţipe la el, făcîndu-i 
observaţie pentru faptul că studenţii nu poartă uni- 
lormă. 

Golobvostov încercă să se dezvinovăţească : 

— Sînt greu de supravegheat toţi studenţii, majes- 
late! Sînt prea mulţi ! 

— Mulţi > Cît de mulți? — întrebă ameninţător 
Nicolae. 

— Peste o mie... De aceea supravegherea lor în 
afara zidurilor universităţii este foarte grea, majes- 
late ! 

— In cazul acesta, — spuse ţarul, — pentru uşu- 
rința supravegherii, să fie lăsați numai trei sute de 
studenţi | Ai auzit ? Restul să fie daţi afară... Cu ex- 
cepția medicilor! — adăugă el, amintindu-și că în 
caz de război se simte mare nevoie de medici. 

Pe timpul lui Nicolae, mai era admisă o umbră de 
autonomie în universităţi : funcțiunile de rectori și de 
decani erau eligibile. După 1848, însă, a fost nimicită 
şi umbra asta, iar în locul liberalului Granovski — 
de exemplu — care fusese ales decan al facultăţii de 
istorie şi filologie, a fost numit devotatul Șevîrev. 

In locul avocaturii, recomandate de Goliţin, Nicolae 
introduse jandarmeria, numindu-l pe Benkendori fa- 
voritul său, comandant al corpului de jandarmi, iar 
„tunicile albastre“ — aceşti „ochi atotvăzători“ şi 
„urechi ce aud totul“ — se iviră, zeloși, pretutindeni 
în viaţa rusească, făcînd să îngheţe orice manifestare 
a gîndirii independente, chiar la izvoarele ei. 

Acţionînd după instrucţiuni speciale „din ordinul 
personal al majestății sale“, ofiţerii de jandarmi — 
chiar şi cei de grade mici — urmăreau cu străşnicie 
chiar pe guvernatori, constituind o autoritate dea- 
supra autorităţii, o plasă puternică și deasă, care în- 
cleştase întregul organism al Rusiei. Dacă ofițerii, 
funcționarii şi clericii nu erau mînați printre rîndurile 
de soldaţi — pentru vreo vină oarecare — şi nu erau 
bătuţi cu vergi sau cu cnuturi în piaţă, în schimb, în- 
treaga lor educaţie şi învăţătură se desfășura sub in- 
iluenţa nuielelor. Încă din anii visători ai copilăriei, 

era absolută nevoie să fie alungată orice cugetare li- 
beră, pentru a obţine pe ofiţerul, pe funcţionarul şi 
pe preotul nicolaevist cuvenit. De aceea se bătea crunt, 
atît în corpul de cadeți cît şi în școlile civile şi în se- 
minariile teologice, tot aşa cum erau bătuţi soldaţii în 
regimente, matrozii pe vase și iobagii în grajduri. 

Era secolul nuielelor, al enutului, al şpițruten-ului 
al deportării şi al ocnei... 

Odată, cînd era în vîrstă de paisprezece: ani, Ni- 
colae scrisese o temă, dată de unul dintre preceptorii 
lui, o compunere despre Marc-Aureliu!) filozoful, 
stoicul încoronat. Devenit om matur, el nu mai scria 
nici un fel de compuneri, pe nici o temă, dar avea 
poate destule clipe cînd se considera cu toată since- 
ritatea un stoic încoronat, asemenea lui Marc-Aureliu, 
dormind în splendidele sale palate pe un pat de cam- 
panie, doar pe o saltea subțire, umplută cu paie. 

Nu fuma şi nici nu-i plăcea să se fumeze în jurul 
lui. Nu bea aproape nici un fel de băuturi spirtoase. 
Prusac pînă în măduva oaselor, căuta în toate felurile 
să pară rus adevărat și de aceea preiera ciorba de 
varză şi păsatul de hrișcă în locul mîncărurilor alese 
ale bucătăriei franceze, iar la cină i se servea numai 
supă de cartofi rași. 

Chiar şi micul său nepot, abia în vîrstă de nouă ani, 
primul copil al moştenitorului tronului — al viitoru- 
lui Alexandru al II-lea — era învăţat să facă un ser- 
viciu militar serios și adevărat, stînd uneori de san- 
tinelă lîngă gheretă în curtea palatului. Cînd venea 
ploaia, oaspete obişnuit al Petersburgului, micuțul Ni- 
colae — mort mai tîrziu de tînăr — îşi lua din ghe- 
retă uriașa manta soldăţească de gardă și o punea pe 
umeri, stînd totuși cele două ore cuvenite, pînă cînd 
caporalul de schimb venea să înlocuiască santinelele. 
La fereastra palatului, privind cu ochi speriaţi pe 


1) Marc-Aureliu (121—180)—împărat roman (de la 151—180) 
impărtăşea învățătura şcoalei romane a filozofilor stoici, care 
cerea dispreț pentru bunurile vieţii şi îndeplinirea neclintită a 
datoriei. (N. red. ruse.) 

hiicţașul care îşi scotea vitejeşte nasul din uriaşa 
manta, mama sa își îrîngea mîinile, şoptind disperată: 
„O să răcească !... O să răcească negreșit !“ 

Urînd Franţa, pentru că era furnizoarea de idei re- 
voluţionare a întregii lumi, lui Nicolae îi plăcea totuşi 
să frecventeze teatrul francez şi, dimpotrivă, deşi 
neamț în suflet şi prin sînge — avînd şi soţie nem- 
|oaică — şi sprijinindu-se pe statele germane ca pe 
nişte aliate, el nu putea suferi teatrul german și nu-l 
frecventa niciodată, deși atît teatrul francez cît şi cel 
german din Petersburg erau deopotrivă întreținute de 
stat. 

Uneori mergea și la teatru rusesc, dar mult mai rar 
decît la cel francez. Cu scopul de a lupta împotriva 
corupţiei fără margini a funcționarilor săi, el însuşi 
permise montarea piesei „Revizorul“, deşi ea nu era 
de loc pe placul miniştrilor săi, nici al înaltei socie- 
tăţi petersburgheze, iar bătrînul Kankrin bombănea 
la prima reprezentaţie: „Ce farsă stupidă!“ Totuşi 
Nicolae nu dădu voie să fie scoasă de pe afiș. 

Pentru piesa ultrapatriotică „Mîna celui-de-sus a 
salvat patria !“ a lui Nestor Kukolnik — coleg de 
școală al lui Gogol — Nicolae dărui autorului un 
inel cu briliante, iar pentru critica aspră, dar justă, 
a acestei piese, suspendă revista ‚Moskovski tele- 
grai“ 1) a lui Polevoi. 

Din „augusta“ lui comandă, Aivazovski pictă ta- 
bloul „Bătălia de la Sinope“, iar Bogoliubov pictă 
«Bătălia amiralului Kornilov pe nava „Vladimir“ cu 
vasul turcesc „Parzav-Bahru“.» Pictorul Mașkov fu 
trimis în Caucaz, în armata operativă a lui Paskevici, 
pentru a imortaliza faptele eroice ale acesteia şi pictă 
tabloul „Capitularea cetăţii Erzerum“... Nicolae în- 
curaja arta plastică. 

[i plăcea să frecventeze şi Teatrul Mare de Operă, 
iar opera patriotică „Ivan Susanin“ de Kavos se bu- 
cura de atenția lui permanentă. 


1) „Telegraful Moscovei“. (N. trad.) 

Compozitorul de lucrări muzicale bisericeşti Lvov, 
capelmaistrul capelei palatului, a compus pentru el 
imnul „Doamne, păzeşte-l pe țar !“, pe cuvintele poe- 
tului de curte Jukovski. 

Trei zile de-a rîndul, Nicolae s-a apropiat de par- 
titura acestui imn şi a cîntat melodia de bază la flaut 
sau i-a cîntat cuvintele cu vocea lui de tenor împă- 
rătesc. De cîteva ori a ascultat imnul în execuţia ca- 
pelei sale şi a fanfarelor întrunite ale regimentelor de 
gardă. In cele din urmă, l-a declarat imn naţional 
rus. 

Puşkin îl numise pe fratele lui Nicolae, Alexandru I, 
„despot nomad“, dar ar fi putut spune același lucru 
şi despre Nicolae însuşi. 

Anticii socoteau că se poate cîrmui bine numai o 
împărăție ale cărei dimensiuni nu depășesc patru zile 
de mers călare, de la centru la oricare dintre grani- 
tele sale. l 

De pe vremea lui Petru, dimensiunile statului rus 
depăşiseră cu mult orice închipuire a anticilor. Totuşi, 
Nicolae cutreiera cu zel toată Rusia. 

N-a fost numai în Siberia, unde — începînd cu de- 
cembriştii — trimitea mii de oameni în surghiun sau 
la ocne, ci pleca adeseori în inspecții şi la manevre 
pînă în îndepărtatele colțuri ale Rusiei Europene, iar 
la Sevastopol fusese în repetate rînduri. 

Ajungînd chiar la Erivan, pentru cucerirea căruia 
acordase lui Paskevici titlul de conte de Erivan, se 
uită la zidurile scunde de lut ale acestei „cetăţi“ și-l 
întrebă mirat pe „tătucul-comandant“ : „Ce a fost de 
cucerit aici ?“ 

La Ghelengik, în timpul trecerii în revistă a tru- 
pelor din Caucaz, un vînt puternic îi smulse chipiul ; 
pe Șoseaua Militară Georgiană, trăsura lui se răs- 
turnă, dar, rămas satîrnat deasupra prăpastiei, Nicolae 
se alese numai cu cîteva contuziuni ; în schimb apro- 
piindu-se de orășelul Cembar, capitală de județ în 
gubernia Penza — oraş legat de numele lui Bielinski 
și al lui Lermontov — vizitiul îl răsturnă cu trăsura 
ceva mai serios, iar Nicolae îşi rupse clavicula și mîna 
- stîngă şi trebui să meargă șaptesprezece verste pe jos, 

pînă la Cembar şi să rămînă şase săptămîni în pat, 
in grija esculapilor locali, pînă cînd oasele i s-au lipit 
la loc. . 

Cind începu să se întremeze, își exprimă dorința să 
vadă pe funcționarii din judeţ, iar guvernatorul Pen- 
zei, Panciulidzev, îi strînse pe toţi în sala casei ma- 
reșalului nobilimii din judeţ unde era găzduit împă- 
ratul. 

Funcţionarii se adunară îmbrăcaţi în uniforme noi, 
care de atîta amar de vreme stătuseră închise în cu- 
fere şi se îinbibaseră cu miros de mahorcă — contra 
moliilor ! — şi care îi incomodau grozav, așa rotofei 
şi înecaţi în grăsime cum erau şi obișnuiți numai cu 
halate de casă. Începură să se alinieze în rînd, după 
grade; purtau săbii, iar bicornurile, împodobite cu 
lireturi, le țineau țeapăn în mîinile încremenite de-a 
lungul vipuştei pantalonilor. 

Tremurînd — mai-mult morţi decît vii de spaimă — 
rămaseră cu ochii holbaţi la uriașul țar, în momentul 
cînd guvernatorul deschise respectuos ușa dormitoru- 
lui în fața lui. Nicolae cercetă atent tot șirul şi spuse 
îranțuzeşte guvernatorului, zîmbind indulgent: 

— Ascultă, nu numai că i-am văzut pe toţi, dar îi 
și cunosc perfect! 

Guvernatorul știa prea bine că țarul are o me- 
morie extraordinară a figurilor şi a numelor, dar știa 
de asemenea că Nicolae nu fusese niciodată pînă 
atunci la Cembar şi îl întrebă nedumerit: 

— Cînd aţi binevoit să-i vedeţi, majestate ? 

Și Nicolae răspunse, continuînd să zîmbească tot 
atît de indulgent : 

— l-am văzut la Petersburg, la teatru, într-o co- 
medie foarte hazlie, care se numește „Revizorul“. 


4 


La 30 martie 1842, Nicolae a convocat pe membrii 
Consiliului de Stat la o ședință extraordinară cu pri- 
vire la problema țărănească. 

El intră în sala consiliului, îmbrăcat în uniforma 
strălucitoare a regimentului de gardă călare. Era în- 
soțit de moștenitorul tronului şi de marele duce Mi- 
hail Pavlovici, chemat printr-un curier special. 

Erau prezenţi toți membrii Consiliului de Stat, afară 
de vreo trei-patru bătrîni cu totul neputincioşi şi in- 
capabili să se deplaseze. 

La această adunare, Nicolae rosti un mare discurs 
despre iobăgie, numind-o „un rău evident pe care îl 
simțim cu toţii, dar de care ar fi şi mai rău să te 
atingi acum“. 

Spunea că „nu se va hotărî niciodată să dea liber- 
tatea iobagilor, întrucît acest fapt ar constitui un aten- 
tat criminal la liniştea socială şi la binele statului. 
Răscoala lui Pugaciov a arătat unde poate duce furia 
prostitnii. Încercările ulterioare de acest fel au fost 
pînă acum reprimate în mod fericit şi vor fi obiectul 
unei griji deosebite a guvernului, care va îi încunu- 
nată de succes — cu ajutorul lui dumnezeu — și de 
acum încolo. Dar nu se poate ascunde faptul că ideile 
au evoluat şi oricare observator vede limpede că si- 
tuația actuală nu mai poate continua la nesfîrșit.“ 

De această schimbare a ideilor, Nicolae învinuia în 
primul rînd pe acei moşieri liberali, care dăduseră și 
continuau să dea învățătură iobagilor lor, şi prin 
aceasta lărgeau, în general, cercul de cunoștințe al 
țăranilor. 

Deși nu se declara pentru desființarea iobăgiei, Ni- 
colae arăta totuși că „trebuiesc pregătite căile pentru 
trecerea treptată la o altă ordine a lucrurilor și, fără 
să ne înspăimîntăm de această schimbare, să judecăm 
folosul şi urmările ei. Nu trebuie acordată libertatea, 
dar trebuie pregătit drumul spre o stare de tranziţie, 
iar de aceasta trebuie să se lege păstrarea neclintită 
a proprietății moşierești asupra pămîntului...“ 

Momentul era solemn... Vechii şi înrăiții iobăgiști îl 
ascultau pe impetuosul lor împărat, iar el vorbea fără 
nici un fel de greutate și fără să se poticnească. El 
studiase bine problema, iar discursul și-l pregătise 
din timp. 

Aici, în austera sală a Consiliului de Stat, glasul 
riisunător — glasul pieţelor de arme, al Ciîmpului lui 
Marte și al terenurilor de instrucție — ajungea nestin- 
pherit pînă şi la cei mai tari de ureche, din cauza 
vîrstei înaintate. Din cînd în cînd, ei schimbau pe îuriş 
priviri neliniştite, străduindu-se să ghicească cît de 
departe poate ajunge zelul reformator al țarului și ce 
înseamnă, în fond, acel „drum spre o stare de tran- 
ziţie“. 

Dar partea următoare din discursul țarului le dădu 
destule speranţe ca să poată rămîne liniștiți. Nicolae 
spunea : „Nu trebuie să ne așteptăm ca acest lucru să 
se înfăptuiască deodată și peste tot; aceasta n-ar co- 
respunde nici vederilor noastre...“ 

Lucrul cel mai liniștitor pentru moșnegii iobăgiști 
— în adunare se găseau în total treizeci și patru — 
îi aştepta însă mai departe. Autocratul nu se putu 
abține de la amenințări nici chiar în şedinţa aceasta 
solemnă a celor mai înalți funcţionari și în cea mai 
înaltă instituţie de stat. 

Amintind că un comitet special constituit din or- 
dinul lui se ocupase îndelung şi temeinic de problema 
țărănească și că el nu se hotărîse să semneze conclu- 
ziile acestor lucrări fără a fi cercetate în Consiliul de 
Stat, Nicolae declară că este foarte nemulțumit de 
limbuţia membrilor comitetului, „de palăvrăgeli, fi- 
rește, a căror sursă o atribuia unor destăinuiri depla- 
sate, pornite din partea unor persoane care se bucurau 
de încrederea sa“. 

Teama de opinia publică se manifestase în deplină 
măsură și aci. Se înţelege că după aceste cuvinte ale 
țarului, cu care se încheiase discursul său de o ju- 
mătate de oră, se așternu o tăcere plină de slugărni- 
cie. Toţi membrii consiliului ședeau nemișcaţi, pri- 
vind ţintă la ţar și tăceau ireproşabil de umili, pînă 
ce această tăcere îl plictisi pe ţar şi el porunci să se 
citească proiectul de decret relativ la țărani, elaborat 
de comitet. 

Totuşi, membrii consiliului începură să-și exprime 
părerile numai la invitația țarului, iar cel mai li- 
beral dintre ei, prinţul Goliţin, observa că dacă este 

vorba să se lase la bunul plac al moşierilor îmbu- 
nătățirea soartei țăranilor — aşa cum se arăta în 
proiectul de decret citit — n-are să se poată ajunge la 
nici un fel de îmbunătățiri şi mult mai bine ar fi 
să se limiteze pulerea moşierilor printr-un decret direct 
al țarului autocrat. Nicolae îl întrerupse grăbit: 

— Sînt fără doar și poate monarh autocrat şi ab- 
solut, dar la o astfel de măsură n-am să mă hotărăsc 
niciodată ! 

Consiliul se închise fără nici un rezultat. Nicolae 
nu se hotărî nici măcar să restabilească boierescul de 
trei zile — introdus de tatăl său, dar abrogat de fra- 
tele său Alexandru — deși era puțin probabil ca 
cineva să fi citit mai atent proiectele decembriştilor cu 
privire la desființarea iobăgiei și să fi ascultat mai cu 
atenţie declaraţiile lor înflăcărate și tinereşti, făcute 
în chestiunea aceasta cu prilejul interogatoriului. 

Mai tîrziu, s-au mai instituit cîteva comiiete pen- 
tru cercetarea problemei iobagilor, dar ele n-au dus 
la nimic, iar revoluția din 1848, din Europa Occiden- 
tală, scoase cu totul această problemă de pe ordinea 
de zi, pentru tot restul domniei lui Nicolae. 

Menșikov n-a luat parte la ședința Consiliului de 
Stat din 30 martie, motivînd că este bolnav, însă de 
fapt el se temea ca vreunul din numeroșii lui dușmani 
să nu-i amintească în public de trăznaia liberală pe 
care o făcuse în tinerețe, cînd, împreună cu contele 
Voronţov, contele Potoţki, prințul Viazemski, Vasil- 
cikov și cei doi frați Turgheniev — Nicolae și Ale- 
xandru — înaintase împăratului Alexandru o decla- 
raţie cu privire la eliberarea țăranilor. 

Pentru pasul acesta curajos, el — ca și toți ceilalţi 
— căzuse în dizgrație şi fusese dat afară din serviciu, 
trebuind să plece la țară. Acum, însă, vederile lui se 
schimbaseră atît de radical, încît nu voia, nici măcar 
prin prezenţa lui la consiliu, să trezească în mintea 
cuiva amintirea vechiului său liberalism. Mai tirziu, cu 
ocazia unei audiențe obişnuite a miniştrilor, Menşikov 
înmînă ţarului un memoriu aparte în care numea „ho- 
tărît prematură“ chiar numai ideea eliberării țăranilor. 

Cu vreo patru ani înainte de ședința extraordinară 
a Consiliului de Stat, Nicolae înființase un nou mi- 
nister — al domeniilor statului — care, la drept vor- 
Dind, trebuia să se ocupe nu de ţăranii iobagi, ci de 
cei ai statului, adică de țăranii care nu aparțineau mo- 
şicrilor, iar în fruntea acestui minister îl pusese pe 
peneralul Kiselev. 

În concepția lui Nicolae noul minister trebuia să 
ridice moralitatea și bunăstarea țăranilor statului şi, 
de asemenea, să facă pentru ei şcoli și spitale. 

Dacă marea mulţime de funcționari, care se aran- 
jaseră în serviciu la noul minister, îşi făcuseră rost 
de mijloace frumușele pentru o viaţă îndestulată, în- 
treținerea lor căzu însă ca o povară în plus asupra 
țăranilor. În ceea ce priveşte spitalele, chiar pînă la 
sfîrşitul domniei lui Nicolae, la un milion de ţărani re- 
venea un singur dispensar, iar moaşe cu şcoală, pe tot 
ministerul, nu erau mai multe de patruzeci. 

Cînd Kiselev începuse să se îngrijească stăruitor 
de bunăstarea țăranilor statului și să introducă în 
mijlocul lor metodele perfecţionate de agricultură, 
aceasta a dus la răscoalele „cartofilor“, iar în judeţul 
Șadrinsk din gubernia Perm a izbucnit în 1843 o răs- 
coală destul de mare, care a cuprins cîteva plăși, în 
urma unor zvonuri neîntemeiate, anume că vistieria 
ar fi vîndut moşierului pe țăranii localnici ai statului. 

Nicolae primise moștenire de la fratele său Ale- 
xandru, coloniile militare, întemeiate și sprijinite de 
Arakceev. Viaţa acestor țărani soldaţi era nenorocită, 
fără o rază de lumină. Uneori, ei se răsculau și își 
omorau superiorii, cum s-a întîmplat — de exemplu — 
în gubernia Novgorod, în timpul unei răscoale stîrnite 
din pricina holerei, dar răzmeriţele acestea erau re- 
primate cu cruzime şi fără milă. 

Totuși, toţi acești țărani — fie iobagi, fie ai statului, 
ori coloniști militari — soldaţi supuși recrutării sau 
luați în miliții și împodobiţi cu cruci de aramă la chi- 
piuri și la căciuli, apărau cu pieptul lor gloria mili- 
tară a Rusiei la Sevastopol, în faţa asaltului anglo- 
francezilor. 

Cînd Nicolae a apărut pe lume, bunica lui, Ecate- 
rina a II-a, scria despre el vechiului său corespondent 
Grimm 1) : 

„Astăzi, măicuța a născut un băiat uriaș, căruia i 
s-a dat numele de Nicolae. Are o voce groasă şi ţipă 
uimitor. Este lung de un arşin, fără două verșoace, iar 
mîinile îi sînt ceva mai mici decît ale mele. Văd pen- 
tru prima dată un copil atît de voinic. Dacă va con- 
tinua după cum a început, fraţii lui au să fie nişte 
pitici pe lingă acest uriaş... !“ 

Poetul Derjavin nu întîrzie să-i prezică un mare 
viitor : 

Va fi slăvit 
Egal în suflet cu Ecaterina! 


In 1826, cînd Nicolae i-a îngăduit lui Pușkin să 
plece din Mihailovskoe, acesta a scris cunoscutele 
„Stanţe“, în care amintea de Petru cel Mare, stră- 
bunicul lui Nicolae : 


Fii mîndru de-acest chip ce te-nrudeşte 
Și străbunicului, în toate-i fii la fel... 


Dar statura de uriaş și glasul puternic erau departe 
de a fi suficiente pentru a deveni un al doilea Petru. 
Nu i-au folosit, lui Nicolae, nici uriaşa lui putere de 
muncă şi nici memoria sa, care dacă nu era de loc 
„nerăutăcioasă“, în schimb, după părerea generală a 
contemporanilor, era remarcabilă. 

În dezvoltarea intelectuală a poporului său, Petru 
vedea progresul, iar Nicolae vedea revoluția. Petru 
făcea din plăcintari miniștri și din simpli fierari, regi 
ai fierului și ai oțelului, pe cînd Nicolae, din cei care 
aveau minte şi capacități de oameni de stat, făcea 


1) Grimm Friederich-Melchior (1723—1807), literat bavarez, 
care locuia la Paris şi întreținea corespondență cu Ecaterina 
a Il-a. (N. red. ruse.) 

condamnaţi la spînzurătoare şi ocnaşi, iar din poeți 
inzestraţi făcea soldați. 

Indelungata şi îndirjita lui luptă împotriva gîndirii 
este fără precedent în istoria Rusiei. O începuse chiar 
din primele zile ale domniei sale, printr-un nou „sta- 
lut al cenzurii“. | 

Acest statut cuprindea două sute treizeci de para- 
grafe; se instituia un comitet suprem de cenzură, 
compus din trei miniștri — ministrul învățămîntului 
public, ministrul afacerilor interne și ministrul afa- 
cerilor externe. 

Respectînd toate regulile statutului, literatura rusă 
supraviețuia abia trăgîndu-şi sufletul. 

După revoluția din Europa din 1830, laţul cenzurei 
se strînse încă și mai tare. 

Nicolae tindea să facă totul personal și în acest 
domeniu, ca și în toate domeniile conducerii statului. 

El mu era numai cenzorul lui Puşkin, ci găsea vreme 
să fie şi cenzorul foarte sever al întregii literaturi de 
atunci — e adevărat, forțat restrînsă — și, îndeosebi, 
al aceleia cuprinse în reviste. Cererile pentru apro- 
barea de noi reviste sau ziare mergeau direct la el, 
şi, de cele mai multe ori, punea o rezoluţie scurtă, dar 
expresivă : „Nu e nevoie!“ 

Revista „Evropeeţ“ 1) a lui Kireevski a fost inter- 
zisă chiar de la primul număr, pentru articolul 
„Veacul al 19-lea“. Au fost interzise „Literaturnaia 
gazeta“ 2) a lui Delvig și revista „Teleskop“ a lui 
Nadejdin. Însuși Nadejdin a fost deportat la Ust- 
Sisobsk, pentru publicarea „Scrisorii filozolice“ a lui 
Ceaadaev, care, din ordinul ţarului, a fost declarat 
nebun. 

Cenzorii, care lăsau să treacă vreunul din articolele 
neaprobate de țar, erau băgaţi la arest pe termene 
lungi. Nu era voie să se scrie în ziare nici măcar des- 
pre scumpetea taxelor la birje, fiindcă aceasta se in- 
terpreta ca o critică adusă poliției care fixa aceste 


1) „Europeanul“. (N. trad.) 
2) „Gazeta literară“. (N. trad.) 

taxe. Personalul care se ocupa de cenzură întrecea cu 
mult în număr toate cărțile apărute în timpul dom- 
niei lui Nicolae. 


Cînd s-a început construcția liniei ferate dintre ca- 
pitale și în ziare au apărut cele dintii articole timide 
cu privire la acest eveniment, Kleinmichel a obţinut 
autorizaţia lui Nicolae ca tot ceea ce va trece prin 
cenzură relativ la acest subiect să-i fie trimis apoi lui, 
pentru aprobare definitivă, şi să nu se publice fără 
știrea lui. 

Funcţionarii departamentelor militare şi civile nu 
îndrăzneau să trimită nimic presei, fără aprobarea 
şefilor lor. Se temeau de opinia publică, socotind-o un 
izvor al revoluţiei. 

Puleau să aibă loc delapidări de milioane, guver- 
natorii puteau, literalmente, să-i jefuiască pe conce- 
sionari şi pe negustori, zeci de mii de oameni puteau 
să moară de foame — așa cum s-a întîmplat într-o 
serie de gubernii în 1840, un an excepţional de sece- 
tos — în ziare nu se putea publica nici un cuvînt des- 
pre aceasta. 

Unul dintre cenzori n-a lăsat să apară nici măcar 
un rînd ca acesta din manualul de geografie al lui 
Obodovski : „În nordul Rusiei se călătoreşte cu cîini.“ 
El a scris pe marginea cărţii: „Parcă în Rusia n-ar 
fi cai de ajuns! Ce vor crede străinii ?“ 

Literatura rusă era crunt lovită. Au murit Griboe- 
dov, Puşkin, Polejaev, Marlinski... Cînd Lermontov 
a fost ucis în duel, Nicolae a spus: „Cîinelui, moarte 
de cîine !“ Saltikov-Şcedrin a fost dus cu o troică de 
poştă şi cu jandarmi la Viatka, unde a stat mai bine 
de șapte ani. S-a stins Gogol... Pentru articolul scris 
cu ocazia morţii acestuia, Turgheniev a fost băgat la 
arest, iar după o lună a fost trimis la moşia sa, fără 
dreptul de a o părăsi... Dostoievski pătimea la ocnă, 
Gherţen și Ogarev luaseră drumul pribegiei. Șevcenko: 
s-a chinuit zece ani în fortăreața Orsk, în ţinutul 
Orenburg, spunînd plastic și ironic despre epoca în 
care i-a fost dat să trăiască: 

De la finez la moldovan 
Se tace-n orişicare grai, 
Nermaiputind dc-atit bun trai... 


Nicolae a domnit treizeci de ani, dar a înghețat 
Rusia pentru șaizeci... 


Capitolul II 
ALT AUTOCRAT 


1 


In 1829, în timp ce războiul început de Nicolae cu 
Turcia continua, în armata lui Dibici voia să se an- 
gajeze, ca voluntar, în serviciul Rusiei, prințul Louis- 
Napoléon, în vîrstă de douăzeci de ani, nepotul lui 
Napoleon I şi fiul fostului rege al Olandei, Louis — 
fratele lui Napoleon — și al Hortensei Beauharnais, 
fiica vitregă a lui Napoleon. 

Cînd i se raportă lui Nicolae dorința tînărului prinţ, 
cl refuză categoric și bătu chiar din picior de indig- 
nare... În general, nu suferea să i se amintească de 
nici unul dintre napoleonieni. 

Louis-Napoléon crescuse pe lîngă mama sa și moş- 
tenise de la înfocata creolă înclinația spre fantezii ne- 
săbuite alături de liniştea exterioară, un egoism le- 
roce alături de cea mai curtenitoare atitudine față de 
cei din jur și o hotărîre în planuri, care însă nu era 
totdeauna legată de hotărîrea în acţiuni. 

Hortense Beauharnais fusese educată în Institutul 
laic Saint-Germain, unde obiectul principal era l'art 
de plaire — arta de a place. Arta aceasta și-o însu- 
şise pe deplin și o transmisese și fiului ei, 

Intre altele, Hortense avea talent la pictură şi o 
sludia sub îndrumarea renumitului pictor Isabey. 
Tatăl lui Louis-Napoléon era pasionat şi el după artă 
şi literatură, scria versuri, romane, cîte ceva din 
istoria familiei Bonaparte și altele. Această trăsătură 
se transmisese şi viitorului împărat al Franţei. 

Totuși, Louis Bonaparte — soțul Hortensei — nu-i 
socotea pe Louis-Napoléon fiul său şi nici n-a venit 
la nașterea și la botezul lui. 

Adevăratul şi autenticul tată al lui Louis-Napoléon, 
se spunea că este Decazes, viitorul ministru al poli- 
ției, cu care Hortense făcuse cunoștință pe cînd se 
afla la o cură de ape minerale, la Cauterets, în Pirinei. 

Mai tîrziu, după ce se despărți de soţul ei, Hor- 
tense mai născu un fiu cu contele Flahaut. Acest frate 
vitreg al lui Louis-Napoléon deveni cunoscut sub nu- 
mele de contele Morny şi l-a ajutat activ pe fratele 
său Louis să se urce pe tronul Franţei. 

Nicolae avea optsprezece-nouăsprezece ani în 1814, 
cînd. a fost la Paris, împreună cu fratele său m'ai 
mare, învingătorul lui Napoleon. Atunci o cunoscu pe 
Hortense, care se străduia — nu fără succes — să 
sucească capul lui Alexandru cel cu inima largă, şi 
văzu pe băieţelul ei de şase ani, Charles-Louis-Na- 
poléon. Împreună cu fratele său, Nicolae fusese chiar 
musafirul Hortensei, la moşia ei de la Saint-Leu, 
unde, definitiv vrăjit de ea și de arta cu care cînta 
romanțe, acompaniindu-se la harpă — cuvintele şi mu- 
zica fiind compuse chiar de ea — Alexandru îi pro- 
misese titlul de ducesă de Saint-Leu, ceea ce dealtfel 
a şi obținut fără greutate de la Ludovic al XVIII-lea 
de Bourbon, pus chiar de el pe tronul Franţei în locul 
lui Napoleon, care abdicase şi plecase în exil pe insula 
Elba. i 

Remiţind personal Hortensei — pe la care se abă- 
tuse în drum spre Anglia — titlul de ducesă de Saint- 
Leu, Alexandru însărcină pe secretarul ambasadei 
ruse să aibă grijă de treburile bănești ale ducesei, po- 
runcindu-i să-i comunice direct lui, în cazul că se 
vor ivi greutăţi în aceste chestiuni. 


Grija aceasta pentru fiica lui Napoleon — căruia 
îi venise ideea s-o înfieze pe fiica sa vitregă, care era 
numai cu paisprezece ani mai mică decît el — nu 


plăcu de loc tînărului Nicolae. 

Eliberață de sub orice tutelă din partea rudelor ei 
— mama sa, Joséphine Beauharnais, prima soție a lui 
Napoleon, murise pe neașteptate — Hortense desfă- 

sura în toată amploarea cunoștințele ei, care formau 
obiectul de bază al aristocraticului Institut Saint-Ger- 
main, şi le aplica dintr-odată în relaţiile sale cu mai 
mulți purtători de coroană şi cu demnitarii lor mai 
de seamă. 

Însuşi Ludovic al XVIII-lea era atît de fermecat de 
ca, încît cineva îl sfătui s-o determine să obțină di- 
vorțul de soţul ei și să se însoare cu ea. 

Preocupată cu aranjarea chestiunilor personale, 
Ilortense uită însă că rămăsese unica bonapartistă 
suspusă la Paris. De acest lucru îi amintea adesea 
soțul ei, în scrisori, îi aminteau puţinii bonapartiști 
care veneau la ea, ca s-o mustre pe „fiica lui Napo- 
leon“, care trecuse de partea dușmanilor lui. În sffr- 
şit, se întîmplă ceva la care ea nu se aștepta de loc: 
Napoleon, fugit din Elba, apăru la Paris, iar Hortense 
— ca și cuñ nu s-ar fi petrecut nimic — se grăbi să 
vină la el. Acum era din nou fiica lui Napoleon. 

Tatăl adoptiv o primi însă aspru şi îi spuse că a 
procedat rușinos, cerșind titlu şi pămînt de la învin- 
pătorii lui. Era îngrozit cum putuse ea să stea de 
vorbă cu dușmanii lui, indiferent asupra căror ches- 
tiuni... 

Hortense plingea încet şi tăcea. Ce putea spune 
pentru apărarea ei? Stăpînind bine cîteva arte, ea 
cunoştea bine doar o singură ştiinţă, știința de a 
plăcea, iar experienţa vieţii îi demonstrase la fiecare 
pas că aceasta este cea mai folositoare știință. Sin- 
gurul fapt pe care l-ar fi putut invoca era viitorul 
celor doi copii, pentru care o durea inima... 

Intre timp, o uriașă mulțime care sc adunase sub 
ferestrele palatului începu să lărmuiască din ce în ce 
mai tare, aclamîndu-l pe Napoleon, neîncrezătoare 
încă în zvonurile despre reîntoarcerea lui de pe insula 
Elba. Trăgînd-o după el pe Hortense, care plîngea 
acum în hohote, şi poruncindu-i amenințător să-și 
şleargă îndată șiroaiele de lacrimi şi să zîmbească 
fermecător, el apăru la fereastră alături de ea. Po- 
porul crezu că este Maria-Luiza... Il vedea din nou pe 
împărat în sînul liniştit al familiei — acum totul era 
în ordine — și poporul începu să strige de entuziasm. 

Napoleon se împăcă cu Hortense. La palatul Tui- 
leries !) era nevoie de o amfitrioană pentru recepții 
şi cum soția lui Napoleon, Maria-Luiza, fugise din 
Franţa, Hortense deveni stăpînă pentru cele „o sută 
de zile“ ale noii napoleoniade, pînă la sfîrşitul ei, la 
Waterloo. 

Noua și vădit ireparabila cădere a lui Napoleon o 
sili pe Hortense să părăsească Parisul, întrucît aliaţii 
o priveau acum ca pe o înfocată bonapartistă, ceea ce 
a şi devenit în realitate mai tîrziu: cultul lui Napo- 
leon se întronă în castelul Arenenberg din cantonul 
elvețian Thurgau, unde Hortense se stabili definitiv, 
după îndelungate pribegii. 

În acest castel modest, se formă personalitatea des- 
tul de complexă a viitorului adversar al lui Nicolae. 

Dacă în bogata galerie de tipuri omenești, există 
un tip straniu de complotist, încă din fragedă tine- 
refe, privind în jur cu suspiciune, pe sub sprîncene, 
neîncrezător în cei care îi sînt aproape și chiar în el 
însuşi, supraveghindu-și cu atenţie fiecare mişcare, 
asculiînd cu urechea trează fiecare vorbă a sa, atunci 
un astfel de complotist înnăscut a fost încă din tine- 
reţe prinţul Charles-Louis-Napoleon. 


à 2 


Printr-o hotărîre judecătorească, Louis Bonaparte 
luă de la Hortense pe fiul său cel mare și îl duse la 
Florenţa, așa că toată grija ei maternă se concentră 
numai asupra lui Louis. 

Incă pe cînd'locuia la Paris, micul Louis văzuse în 
casa mamei pe cei mai renumiți oameni ai timpului 
său. Ca şi madame Récamier?) sau madame de 


1) Tuileries — palat la Paris, reşedinţa lui Napoleon al 
III-lea. A ars în 1871. (N. red. ruse.) 
2) Recamier Julie (1777—1849) — în salonul ei se adunau 


reprezentanţii intelectualităţii franceze, îndeosebi pe vremea 
lui Napoleon I. (N, red. ruse.) 

Staël!) aare își aveau saloanele lor, Hortense căuta 
să atragă în casa ei pe oamenii despre care vorbea 
Parisul. Printre ei, nu erau numai generali și colonei 
napoleonieni, ci uneori şi scriitori, pictori, compozi- 
lori, chiar şi savanţi, care cu toată erudiția lor știau 
să fie interesanţi în conversațiile cu stăpîna casei, ca 
niște adevăraţi francezi. 

De cînd Hortense fusese invitată să părăsească Pa- 
risul și intrase sub supravegherea agenţilor diplo- 
matici ai „Sfintei Alianțe“ — mutindu-se dintr-un oraş 
într-altul — ea își dădu seama că vremea romanţelor 
acompaniate de harpă și vremea studiilor de acuarelă 
și a autoportretelor în genul profesorului ei de pic- 
tură, Isabey, trecuse pentru mult timp, dacă nu pentru 
totdeauna. 

Printr-o ironie a soartei, invitaţia categorică a re- 
gelui Ludovic al XVIII-lea de a părăsi neîntîrziat Pa- 
risul i-o aduse același Decazes, despre care gura lumii 
zicea că e tatăl lui Louis. 

In unele orașe i se poruncea să plece chiar după 
două ore de la sosire. Lucrul acesta o aduse în aşa 
hal de disperare, încît spunea deseori : 

— Nu mi-a mai rămas decît să mă arunc într-un 
lac | 

Era într-aiiiia socotită drept o bonapartistă în- 
locată, încît nu-i mai rămăsese altceva decît să de- 
vină chiar bonapartistă înfocată... Şi în locul poeţilor 
şi pictorilor de altădată, începu să fie înconjurată nu- 
mai de bonapartişti. 

“In 1821, Napoleon muri în exil. S-ar fi părut că 
odată cu moartea lui trebuia să moară şi ideea bona- 
partistă. Dar nu, ea îşi punea speranţele în fiul lui 
Napoleon și al Marieci-Luiza, la nașterea căruia poeții 
acelei vremi au scris o mie trei sute de poezii. 

Proclamat rege al Romei din leagăn, fiul lui 
Napoleon purta acum un titlu mai modest — duce de 


1) Staël Anne-Louise (1766—1817) — scriitoare franceză, 
care strînsese în jurul său intelectualitatea ce nutrea senti- 
mente opoziționiste față de Napoleon I. (N. red. ruse.) 

Reichstadt — şi locuia, împreună cu mama sa, la 
curtea împăratului Franţ al Austriei. 

Recunoscîndu-l pe fiul Mariei-Luiza ca primul pre- 
tendent la tronul Franţei, Hortense îi insufla totuşi 
fiului său ideea că el este cel de-al doilea și indiscu- 
tabil pretendent. . 

Sugestia este lucru mare... Dintr-un laş fără leac 
poate face un erou, iar din Aldonsa !), o Dulcinee, dar 
prințul Louis-Napoléon avea aptitudini mari de la 
natură. El nu trebuia să se întrebe dacă este prinţ... 
El era prinţ! El nu trebuia să se îndoiască dacă este 
Napoleon... Acesta era numele lui! Ii rămînea doar, 
ca prin forță sau prin viclenie, să-și croiască drum 
spre tronul Franţei. Din aceasta și-a făcut ţinta în- 
tregii sale vieţi. 

Istoria popoarelor îi apărea în lumina destinului 
minunat al unchiului său, care credea că poate în- 
drăzni totul, că poate totul; de aceea a devenit ceea 
ce a vrut — cuceritorul Europei. 

Feeria și strălucirea carierei unchiului său — cu 
toată tristețea ultimilor şase ani din viața lui — îl 
orbiseră, literalmente, pe Louis. Nu vedea nimic în- 
afară de aceasta, nici în urma, nici în faţa istoriei. 
Istoria îl atrăgea numai prin dramatismul ei, prin 
larma războaielor și prin gesturile sale îndrăzneţe. 
Ca şi unchiul lui, fusese instruit pentru artilerie, ca 
şi unchiul lui, credea în steaua sa... 

Dacă tatăl său, cînd era de vîrsta lui, scria sonete, 
dacă însuși idealul lui — unchiul său Napoleon I — 
scrisese piesa „Contele Essex“, tot astfel şi el, întors 
din Italia după înăbușirea răscoalei la care luase parte 
împreună cu fratele său, scrisese cartea „Visuri po- 
litice“ şi continua să studieze artileria la Thun, în 
cantonul Berna. 


Iși pierdu fratele, care muri de o boală de care nu 


1) Aldonsa — ţărancă din Toboso, care, în imaginaţia lui 
Don Quijote eroul din romanul cu același nume al lui Cer- 
vantes, s-a preschimbat în minunata doamnă Dulcineea. (N. 
red. ruse.) 

zăcuse în copilărie. Acum, toate nădejdile, vagi dar nu 
mai puţin puternice ale Hortensei, se concentrară asu- 
pra lui. 

Revoluţia din Iulie de la Paris îi alungă pe Bur- 
boni, iar tronul trecu asupra unui Orleans, asupra lui 
Ludovic-Filip. Cu pașapoarte engleze — pentru ea şi 
fiul ei — Hortense îşi luă inima în dinţi și plecă la 
Paris, să-l vadă pe noul rege. Acesta o primi cu blîn- 
dete, dar o rugă să-și tăinuiască sosirea. 

Hortense nu voia însă de loc să facă din aceasta o 
taină. Işi aranjă pe faţă afacerile băneşti, arătă fiului 
ei, devenit acum: major, întreaga splendoare pe care 
el o văzuse numai în copilărie şi care „de drept“ — 
așa cum continua să-l convingă pe Louis — trebuia” 
să-i aparţină lui, dar aparţinea Orleans-ilor. Pînă la 
urmă, Hortense fu invitată să părăsească Parisul. 

Între timp începuse revoluția în Polonia și capul 
înfierbîntai al Hortensei se umplu de visuri pentru 
tronul polonez, pe care l-ar fi putut ocupa deocamdată 
fiul ei. Dar revoluţia dih Polonia fusese înăbușită de 
armatele lui Paskevici, iar Varșovia cucerită. 

Cei doi „visători politici“ — mama și fiul — ar fi 
putut să se liniştească pentru o vreme. lată însă că la 
Viena bolnăviciosul fiu al lui Napoleon — ducele de 
Reichstadt — moare pe neașteptate, iar pentru Hor- 
tense rămîne cum nu se poate mai clar că unicul pre- 
tendent la tronul Franţei este acum fiul ei. 

Către tron, trebuia să meargă însă cu paşi siguri, 
iar mintea agitată a lui Louis începu să lucreze febril 
înjehebînd planul unei lovituri militare. 

In general, el studiase bine istoria tuturor lovituri- 
lor de stat şi înțelegea perfect că trebuia doar să pună 
mâna pe Paris, ca să pună stăpînire pe toată Franţa. 
Să se strecoare în Paris, însă, nu-i părea posibil. Po- 
liția pariziană avusese ocazia să-l cunoască bine, cu 
prilejul ultimii lui vizite. Alese deci un oraş mare din 
Alsacia — Strasbourgul — și întocmi planul unei răs- 
coale militare. La început, Hortense se sperie de 
această întreprindere a fiului ei, însă avea încredere 
în steaua lui norocoasă, ca şi el însuși. Pînă la urmă, 
ca se arătă de acord cu planul lui, cu atît mai mult 

cu cît timpul trecea şi ea îmbătrinea, iar Louis trecuse 
de douăzeci şi șapte de ani. 

Singurul om, pe care se putea bizui Louis, era co- 
lonelul de artilerie Vaudre, care putu să-i convingă 
doar pe subalternii săi că la Paris izbucnise revoluţia, 
că Ludovic-Filip a fost detronat, iar noul împărat — 
nepotul marelui Napoleon — va putea îi văzut în cu- 
rînd la Strasbourg, la regimentul de artilerie. 

Prinţul Louis-Napofon îşi făcu într-adevăr apariţia, 
îmbrăcat în redingotă cenușie și cu bicorn, istoricul 
costum al unchiului său, grimat întrucîtva à la Na- 
poleon I, pentru ca iluzia să fie completă, şi cu cîteva 
decoraţii care însoțeau de obicei imaginea corsicanu- 
lui. ` 

Bineînțeles că prințul Louis n-a intrat singur în ca- 
zarmă, ci însoțit de o „suită“ alcătuită din cîteva per- 
soane. Vaudré îl primi cu solemnitatea cuvenită şi 
trimise îndată pe cîțiva dintre subalternii săi să-l ares- 
teze pe comandantul diviziei și pe prefect. 

Louis trecu solemn în cazarma vecină a regimen- 
tului 46, dar aici toată acţiunea eşuă. Nici pe soldați, 
care nu auziseră nimic despre revoluţia din Paris, 
n-a fost atît de simplu, să-i facă să creadă că în faţa 
lor se află noul rege al Franţei, iar comandantul re- 
gimentului — sosit în fugă — ordonă ca Louis-Napo- 
léon şi „suita“ să fie arestaţi pe loc şi trimiși, îm- 
preună cu Vaudră, la Paris. 

In loc de tron, Louis nimeri la închisoare, în aş- 
teptarea judecății. Acest lucru o sperie atît de mult 
pe Hortense, încît o făcu să se repeadă peste toate ba- 
rierele la Paris și să implore pe rege să-l ierte pe fiul 
ei. Toată această întreprindere a bonapartiştilor i se 
păru regelui mai mult caraghioasă decît periculoasă. 
Hotărî să nu-l judece pe Louis, ca să nu facă vîlvă 
de prisos în jurul ideii bonapartiste, ci să-l trimită 
cît mai departe de Franţa. 

Alegerea căzu asupra Statelor Unite şi regele, nu 
numai că-l eliberă din închisoare pe pretendentul la 
tronul său, dar mai porunci să i se dea şi zece mii de 
franci, pentru căpătuire în America, unde fu dus pe 
un vas de război. Nici colonelului Vaudre şi nici altor 

participanţi la nereușita „lovitură de stat“ nu li s-a 
dat vreo pedeapsă. 

Hortense resimţi însă profund acest insucces al fiu- 
lui ei şi această despărţire silită. Se îmbolnăvi și nu 
se mai putu reface. Ea muri în toamna anului 1837, 
«lar cu o lună înainte de moartea ei, Louis, care fugise 
din America, sosi la castelul Arenenberg. Înmormîn- 
tîndu-și mama, el rămase singur cu visul său la co- 
roană. Guvernul francez, însă, alarmat de sosirea lui, 
dislocă spre granița Elveţiei un întreg corp de ar- 
mată, pentru a susține cu forța cererea pentru ime- 
diata expulzare a prinţului. 

Elveţienii începură:să se pregătească de război cu 
Franța, întrucît tonul categoric al cererii nu fusese pe 
placul lor. | 

Deși bunăvoința aceasta de a-l apăra cu forța ar- 
melor îi plăcuse cît se poate de mult prințului Louis, 
totuşi el se hotărî să scutească Elveţia de un vădit 
dezastru și plecă pe furiș în Anglia. ” 

Marea artă de a plăcea — moştenită de la mama 
sa — începu să fie aplicată pe scară largă de către 
prințul Louis în cercurile înalte din Londra și în mij- 
locul politicienilor de vază. 

El vedea că odihna englezilor constă numai în 
schimbarea unei preocupări cu alta, de aceea şi el era 
exirem de activ în căutarea de noi cunoştinţe cu oa- 
meni care, cu timpul, i-ar îi putut fi folositori. Făcea 
lotul ca să se bucure de popularitate și avea grijă 
permanentă să facă să se vorbească de el. , 

Cînd sosi la Londra generalul-adjutant Schilder, un 
genist inteligent și capabil, trimis de Nicolae, prințul 
Louis reuşi să-i fie prezentat şi n-au fost complimente 
linguşitoare pe care să nu le risipească la adresa ța- 
rului rus. Toate astea le spunea numai pentru ca 
Schilder, reîntors la Petersburg, să raporteze lui Ni- 
colae că ar fi de ajuns un singur cuvînt din partea 
unui monarh atît de puternic, pentru ca el, prințul 
Louis, nepotul lui Napoleon, să doboare de pe tronul 
Franței pe neînsemnatul Ludovic-Filip. 

Intr-adevăr, Schilder raportă lui Nicolae, dar — 

după cum mărturisi el însuşi mai tîrziu — mai bine 
n-ar fi făcut-o, atît de mult se supără ţarul. 

Intre timp, în 1840 — după cum se știe — guvernul 
francez a hotărît să aducă în Franţa rămășițele pă- 
mînteşti ale lui Napoleon de pe insula Sfînta Elena. 
Pentru un om care trăia numai prin legenda napoleo- 
niană, crescut din copilărie în cultul lui Napoleon, ho- 
tărtrea aceasta răsună ca un ordin al umbrei marelui 
comandant: „Acţionează !“ 

Din Londra, el susținea băneşte două ziare bona- 
partiste — „Le Capital“ și „Le Commerce“, care se 
străduiau în fel și chip să întreţină în Franţa un spi- 
rit favorabil ideilor bonapartiste. Scrise și publică 
cartea „Ideile napoleoniene“, în care căuta să demon- 
streze că Napoleon I nu fusese altceva decît „exe- 
cutorul poruncilor revoluției, care a grăbit apropierea 
domniei libertății“, că mu fusese stăpînit decît de o 
singură grijă, aceea pentru instaurarea democraţiei, 
iar războaiele lui au avut un singur țel: întronarea 
păcii. 

Nu e greu să convingi pe un om care nu aşteaptă 
altceva decît să fie convins. A fost de ajuns ca puţinii 
partizani ai prințului Louis să-i spună că de cealaltă 
parte a Mînecii starea de spirit este în întregime de 
partea lui, că el își și făcu apariția în Franţa, de 
data asta nu la Strasbourg, ci la Boulogne. 

Din nefericire, lovitura de la Boulogne fu tot atît de 
nereușită ca şi cea de la Strasbourg! Prinţul Louis 
şi partizanii lui, în afară de doi care au fost ucişi, 
au fost arestați, și de data aceasta pretendentul la 
tronul Franţei trebui să compară în faţa judecății. 

La proces, el se comportă cu demnitate și mani- 
festă o atitudine de dispreț față de judecători. Jigniţi, 
aceştia îl condamnară la recluziune pe viață şi fu în- 
chis în fortăreața Ham. 

S-ar fi părut că odată cu aceasta trebuia să se ter- 
mine cariera nenorocosului pretendent la tronul Fran- 
tei: să stea în fortăreață și să-și aştepte ceasul morții. 

Prinţul Louis, își transformă însă celula în cabinet 
de scriitor în domeniul problemelor politice şi mili- 
tare. 

: 

In închisoare citi o mulțime de cărți şi scrise o 
carte despre Anglia cu titlul „Despre nimicirea pau- 
perismului“, iar apoi o carte de oarecare interes pen- 
tru specialişti „Despre trecutul şi viitorul artileriei“... 
A scris şi un preţios articol despre posibilitatea să- 
pării unui canal în istmul de Panama, pentru a uni 
Oceanul Atlantic cu Oceanul Pacific, anticipînd cu 
mulţi ani rezolvarea practică a acestei probleme. A 
mai scris articole despre industria zahărului, precum 
și despre o serie de probleme politice, iar în acelaşi 
timp, ducea o foarte intensă corespondenţă cu par- 
tizanii săi, profitînd de simpatia pe care soarta sa o 
trezea în sufletul multor oameni. 

Nava trimisă pentru aducerea rămășițelor lui Na- 
poleon arunca ancona în golful insulei Sfînta Elena, 
în momentul cînd prinţul Louis fusese depus, pentru 
toată viața, în fortăreața Ham. Apoi rămăşiţele lui 
Napoleon au fost aduse şi întîmpinate „de Franța, în 
ovații și strigăte de bucurie“, cum spunea Lermon- 
tov. Prințul Louis se aștepta chiar ca această bucurie 
generală să determine guvernul să-i deschidă ușile 
celulei. 

Așteptarea lu zadarnică, dar simpatia poporului 
față de el, nepotul marelui comandant de armate și 
împărat al Franței, arescu foarte mult în aceste zile 
de sărbătoare. Partidul bonapartist își îngroșă rîn- 
durile simţitor de mult. Deși prințul Louis trebui să 
stea închis aproape şase ani, totuși bonapartiştii reu- 
şirä să-l ajute să evadeze, aducînduri în celulă haine 
de muncitor, în care el ieși din închisoare, ducînd pe 
umăr o scîndură, după care își ascunse faţa, trecînd 
pe lingă gardienii din curte și pe lîngă santinelele de 
la «poartă. 

Peste două zile, era din nou de partea cealaltă a 
Minecii, iar după doi ani fu ales prin plebiscit preșe- 
dinte al Republicii Franceze... Din cele peste șapte 
milioane de voturi, aproape cinci milioane şi jumă- 
late s-au pronunțat în favoarea lui. 

Pe regele Ludovic-Filip, desigur, nu el l-a răstur- 
nai, ci puternica explozie a revoluţiei din februarie 
1848. După cum se știe, revoluția a ţinut la Paris 

numai două zile — 23 şi 24 februarie — transformin- 
du-se în insurecția partidului republican împotriva 
monarhiei şi a început, ca întotdeauna, cu baricade 
în cartierele muncitorești. 

Speriat, Ludovic-Filip abdică în favoarea nepotului 
său, contele de Paris, dar, devenit rege în dimineața 
zilei de 24 februarie, contele de Paris încetă să mai 
fie socotit ca atare chiar în seara aceleiaşi zile, căci 
guvernul, format din membrii diferitelor partide, 
emise un decret prin care: „Republica se instituie ca 
formă de guvernămînt a Franţei“. Ca și în iulie 1830, 
revoluția din Paris n-a provocat nici cel mai mic 
protest nicăieri în toată Franţa. 

Jules Simon, om politic de pe acea vreme, care re- 
fuzase să depună jurămîntul de credință lui Louis- 
Napoleon, se exprimă astfel despre această lovitură : 
„Agitaţia a fost organizată de liberali în folosul re- 
publicii de care se temeau, iar în ultima clipă votul 
a fost organizat de republicani în folosul socialismu- 
lui, care le inspira groază“. 

Puterea supremă a fost concentrată în mîinile Gu- 
vernului Provizoriu, în care intrară membrii a două 
partide : al republicanilor „parlamentari“ şi al repn- 
blicanilor „democrați“. Fiecare dintre aceste două 
partide înțelegea republica în felul său: primul par- 
tid, denumit „național“, nu mergea mai departe de 
dreptul de vot universal şi de steagul tricolor, iar cel 
de-al doilea — partidul „reformei“ — cerea revoluția 
socială, îmbunătățirea imediată a situaţiei muncito- 
rilor şi recunoștea steagul roşu. 

Lupta între aceste două partide din sînul Guver- 
nului Provizoriu începu chiar din primele zile. În gu- 
vern predominau reprezentanți ai partidului social. 
Muncitorii, înarmaţi de revoluţie, n-au predat armele. 
Cînd guvernul a dat un decret prin care se acorda 
dreptul tuturor cetățenilor să intre în garda naţio- 
nală, muncitorii intrară în legiuni, iar către mijlocul 
lui martie erau în Paris pînă la două sute de mii de 
membri ai gărzii naționale. Luară ființă cluburi mun- 
citoreşti, în care comuniştii propagau revoluţia so- 
cială. 

Pentru a traduce în viață formula socialiştilor, 
„dreptul la muncă“, unul dimtre membrii guvernului 
— socialistul Louis Blanc — alcătui un decret: „Gu 
vernul republicii franceze se obligă să garanteze 
muncitorului existența prin muncă ; el se obligă să 
asigure de lucru fiecărui cetățean“. După acest de- 
cret, urmă decretul relativ la organizarea „ateliere- 
lor naționale“. 

Totuşi, acest lucru nu se putu realiza. Între timp 
numărul şomerilor creştea în fiecare zi: către luna 
mai, la Paris erau deja o sută de mii de şomeri. Fură 
trimişi să muncească la lucrările de terasament de 
pe Cîmpul lui Marte, plătindu-li-se cîte doi franci pe 
zi, apoi fură lăsaţi cu totul fără lucru. 

Prin vot universal, fusese aleasă Adunarea Con- 
stituantă, compusă din nouă sute de reprezentanţi, 
dintre care majoritatea era pentru politica fracțiunii 
burgheze a Guvernului Provizoriu, adică dorea o repu- 
blica democratică şi era Împotriva răsturnării sociale. 
Socialiştii încercară să instaureze prin forță un guvern 
al reformelor sociale. Cu prilejul depunerii unei moţiuni 
în favoarea Poloniei, ei au declarat adunarea dizol- 
vată proclaimînd un nou Guvern Provizoriu, compus 
exclusiv din conducătorii partidului socialist, ca: 
Blanqui, Barbès, Louis Blanc, Cabet, Proudhon, Le- 
dru-Rollin şi alții. Garda națională îi scoase însă din 
adunare. 

Atunci izbucni răscoala muncitorilor şi începu răz- 
boiul civil. 

Era în iunie. Adunarea însărcină pe generalul Ca- 

vaignac să înăbușe răscoala muncitorilor şi ea fu 
îinăbuşită cu o mare cruzime. Luptele de stradă erau 
extrem de sîngeroase. Prizonierii erau împuşcaţi. 
Partidul socialist încetă să mai existe. 

Atunci, Adunarea Constituantă elaboră „Constitu- 
ţia anului 1848“, potrivit cu vederile politice ale ma- 
jorității membrilor : drepturile individuale fură pro- 
clamate, dar reformele sociale doar promise. Au fost 
slatornicite, ca temelii ale republicii, familia, proprie- 
tatea şi ordinea publică. În sfîrșit, au fost stabilite 
două puteri, amindouă emanînd de la poporul fran: 

cez, puterea legislativă, transmisă de popor adunării 
— compusă din şapte sute cincizeci de reprezentanţi 
aleși prin vot universal — și puterea executivă, în- 
credințată de popor președintelui republicii, căruia i 
se conferea dreptul de a numi pe miniștri. Potrivit 
acestei constituții președintele era ales pe patru ani 
(ca în Statele Unite ale Americii). 

In felul acesta, puterea în Franţa trebuia să treacă 
în mîinile aceluia care urma să fie ales preşedinte. 

Incepînd din februarie, luptau pentru putere numai 
două partide şi ele şi-au propus candidaţii la preşe- 
dinție : unul pe apnigul înăbușşitor al răscoalei mun- 
citorilor, pe generalul Cavaiginac, iar celălalt, pe Le- 
dru-Rollin. Partidul bonapartiștilor nici nu era luat 
în seamă, fiind puţin numeros. Dar, în scurt timp, el 
porni o activitate energică. 

Prințul Louis-Napoléon se strădui să uite vechea 
lozincă poljtică „Cine învinge Parisul, acela va în- 
vinge și Franța“. Mai precis, el schimbă lozinca în 
felul următor : „Cine învinge Franţa, acela va învinge 
şi Parisul“. El îşi dădu silința să învingă Franţa pro- 
vincială, pe țăranii francezi — nu pe muncitorii pa- 
rizieni — pe țăranii care nu se descurcau de loc în 
programele partidelor politice, dar care ştiau bine 
cine a fost Napoleon. 

In toate astea, făcea el oare ceva personal ? Foarte 
puţin ! Conducea numai de departe pe adepţii săi, 
dintre care cel mai energic era fratele său vitreg, 
contele Morny. Este drept că venise imediat la Paris, 
sosind din Amglia, deîndată ce aflase despre revolu- 
ție şi despre răsturnarea lui Ludovic-Filip ; Guvernul 
Provizoriu, însă, îl invită să părăsească teritoriul 
Franţei. Ţinînd minte detențiunea de șase ani în for- 
tăreața Ham, el mu se lăsă mult rugat şi se grăbi să 
plece. Se întoarse abia după ce fusese ales, prin vot 
universal, în cîteva departamente, deputat în Adu- 
marea Naţională. 

Foarte alarmat, Guvernul Provizoriu vru să emită 
un ordin «de arestare, în temeiul legii din 1816, po- 
trivit căreia toţi membrii familiei Bonaparte erau 
expulzați de pe teritoriul Franţei. Triumiă însă păre- 


262 


rea că „o lege îndreptată împotriva unui singur om 
nu este demnă de Marea Adunare“. Atunci, Louis- 
Napoléon, care își depusese mandatul și era gata să 
fugă din nou, rămase să aştepte modest desfăşurarea 
ulterioară a evenimentelor. 

Ales președinte cu un număr atit de uriaş de voturi 
— Cavaignac obținuse un milion patru sute de mii 
de voturi, iar Ledru-Rollin trei sute şaptezeci de mii 
— Louis Napoléon înălță capul. 

El simţi că visul vieţii lui se împlinise, în sfirşit... 
Deşi nu era chiar împărat, el devenise deja stăpinul 
Franţei. Avea atunci patruzeci de ani. 

Nimeni n-a fost mai uluit de o asemenea întorsă- 
tură a treburilor lui Louis-Napoléon decît împăratul 
Nicolae, pentru care prințul continua să rămînă nu- 
mai nepotul nelegitim al unchiului uzurpator şi mi- 
litant înflăcărat, deși menorocos, al revoluţiei italiene 
din 1830. 

Cu fiecare nou raport al ambasadorului său în 
Franța și cu fiecare pagină nouă a ziarelor străine, pe 
care le citea cu atenţie, odată ce era vorba de duş- 
manul lui de totdeauna — revoluția — Nicolae ră- 
mînea și mai uluit, dar în alt sens... Cu totul sincer 
şi cu multă simpatie spunea acum despre preşedin- 
tele Louis-Napoléon : „Bravo lui!“ după ce aflase 
cum se răfuieşte prințul cu revoluționarii din Franța, 
deși, odată cu luarea puterii, jurase să fie „credincios 
republicii democrate şi să apere constituţia“. 

Cu toate că Adunarea Constituantă continua să 
țină ședințe ca şi mai înainte, totuşi, miniştrii — nu- 
miți de preşedinte dintre reprezentanţii partidelor 
monarhiste — trimiteau deja prefecţilor din provin- 
cic ordine să taie aşa-numiții „copaci ai libertăţii“, 
interzicând orice fel de întruniri politice, iar armata 
franceză — în ciuda hotărîrii Adunării — primi or- 
dinul să atace Roma. 

Anii preşedinţiei lui Louis-Napoléon trecură într-o 
luptă meîntreruptă cu republicanii și în pregătirea 
Franţei pentru proclamarea celui de-al doilea im- 
periu. 

Deja în mai 1849, în Adunarea Legislativă, din 
totalul de şapte sute cincizeci de membri, fuseseră 
aleși cinci sute de monanmhişti. Această majoritate, în 
deplină înțelegere cu președintele și cu miniştrii, su- 
gruma partidul republican, luîndu-i mijloacele de 
acțiune, ca ziare, şcoli, votul universal şi dreptul de 
a constitui asociaţii politice. 

Cel mai de seamă dintre conducătorii partidului 
republican, Ledru-Rollin, îu nevoit să emigreze la 
Londra. 

Treptat, preşedintele înlocui şi pe miniștri orlea- 
nişti cu bonapartiștii. In toată Franţa apărură licee 
și școli primare catolice, iar şcolile pentru fete fură 
date în grija călugăriţelor. 

Preşedintele rămase credincios regulei sale de a se 
sprijini pe țărani. Mergea des în provincie și vorbea 
peste tot cu o mare iscusinţă, promovînd „ideile sale 
napoleoniene“. Agenţii lui, amestecați în mulțimea 
de ascultători, strigau „Trăiască Napoleon !...“ Cu 
timpul însă, începură să strige extaziaţi ca niște pri- 
vighetori : „Trăiască împăratul !“ 

Louis-Napolton nu căuta de loc să pară că e in- 
dispus de asemenea manifestări ale entuziasmului 
mulțimii, El nu interzicea astfel de strigăte. Dimpo- 
trivă, cînd după o trecere în revistă a armatei, la Sa- 
tory !), în octombrie 1850, cavaleria strigă „Trăiască 
Napoleon !“, iar infanteria — din ordinul generalului 
comandant — rămase tăcută, ministrul de război îl 
destitui pe general... 

Louis-Napoléon se înconjura tot mai mult cu par- 
tizani de-ai săi, gata la cele mai energice măsuri pen- 
tru a restaura imperiul, iar la locul de frunte se afla 
fratele lui, contele Morny, care se dovedise un om de 
o capacitate remarcabilă, speculant de bursă, fonda- 


1) Satory — cîmp de manevre lîngă Paris. (N. trad.) 2 


264 


tor al mai multor societăți comerciale și industriale, 
un om care se învirtea în cercul oamenilor practici și 
care vedea limpede ţelurile către care trebuia să se 
meargă şi mijloacele prin care puteau fi atinse. 

Morny era însă numai afacerist. Printre militari, 
adeptul cel mai zelos și mai capabil al ideii napoleo- 
niene era colonelul Fleury, care n-ar fi dat înapoi din 
fața nici unei primejdii. Fleury îl dibui în Africa pe 
Saint-Arnaud şi acest general fu invitat la Paris și 
făcut ministru de război. Ajuns ministru de război, 
ordonă imediat să se scoată din toate cazărmile de- 
cretul din 1848, care dădea Adunării Constituante 
drepiul de a dispune de forța armată. 

Prefect al poliției fusese numit Maupas, un parti- 
zan al prințului Louis şi un foarte bun executant. La 
complot, se alătură şi comandantul garnizoanei din 
Paris, generalul Magnan, împreună cu generalul 
Avostine, comandantul gărzii naționale şi mulți alți 
reprezentanți de seamă ai forțelor armate din Paris. 
Experiența putchurilor nereuşite de la Strasbourg şi 
de la Boulogne fu bine chibzuită de Louis-Napoléon, 
şi de data aceasta luă toate măsurile ca să meargă la 
sigur, 

La rîndul lor, republicanii organizaseră asociaţii 
secrete pentru lupta cu preşedintele — care n-avea 
dorința să predea puterea la expirarea celor patru 
ani pentru care fusese ales — dar asociaţiile acestea 
nu numai că nu erau unite printr-o singură condu- 
cere, dar se şi dușmăneau între ele. Printre ele se re- 
marcau partidul blanguiştilor, partidul socialist al lui 
Louis Blanc și uniunea comunistă a lui Karl Marx. 

Agenţii guvernului acuzau aceste asociaţii că dețin 
depozite de arme şi că pregătesc atacarea prefecturi- 
lor, iar preşedintele — deschizind întrunirile pentru 
pregătirea alegerilor — vorbea despre „complotul de- 
imagogic, care se organizează în Franța şi în Ewu- 
Topa“, 

Asigurîndu-se că toate forțele militare din Paris 
sînt în mîinile lui şi că. îi vor da ascultare, Louis-Na- 
poléon se decise să nu mai aştepte expirarea împu- 
ternicirilor sale de preşedinte şi dădu lovitura de stat. 

La 2 decembrie 1851, el dădu un decret, prin care 
Adunarea Legislativă era dizolvată, iar poporul fran- 
cez — în virtutea dreptului de vot universal — era 
chemat la urnele electorale. Puterea executivă se ri- 
dicase împotriva puterii legislative. 

Ca să-şi asigure succesul fără rezistență, Louis-Na- 
poléon ordonă să fie arestaţi, în timpul nopții, con- 
ducătorii principali ai partidelor, 

Totuși, peste două sute de membri ai Adunării Le- 
gislaiive găsiră posibilitatea să se adune şi — în 
baza prevederilor constituției — hotăriră destituirea 
președintelui. Soldaţii arestară pe deputați în Adu- 
narea Legislativă şi îi duseră la închisoare. 

A doua zi, pe străzi şi pe bulevarde, numeroase de- 
taşamente trăgeau salve în mulțimea neînarmată şi 
chiar în acei care ieșeau în balcoane să vadă ce este 
cu acele Împuşcături. 

În cartierele Saint-Antoine şi Saint-Martin, car- 
tiere muncitoreşti ale Parisului, nu întîrziară să apară 
baricadele. Ca să lupte însă cu întreaga garnizoană 
a Parisului, forțele erau prea inegale. 

Participant, în acele zile de 2—4 decembrie, la 
lupta republicanilor împotriva președintelui, Victor 
Hugo — deputat în Adunare şi apoi fugit din Franţa 
— a scris în exil „Istoria unei crime“, carte plină de 
amănunte zguduitoare ale zdrobirii Parisului de „mi- 
cul Napoleon“, cum l-a numit el pe preşedinte, în re- 
numitul său pamflet. 

Potrivit documentelor găsite la Tuileries, în 1870, 
numărul celor arestați în legătură cu lovitura de stat 
din 2 decembrie s-a ridicat la peste douăzeci şi şase 
de mii, dintre care cincisprezece mii au fost condarm- 
nați la deportare (nouă mii cinci sute în Algeria, iar 
circa două sute cincizeci la Cayenne). 

Astfel făcu Louis-Napoléon pasul hotăritor către tron. 
Alegerile au fost fixate pentru ziua de 20 decembrie 
şi şapte milioane şi jumătate de votanţi au fost de 
acord că „poporul doreşte menţinerea puterii lui 
Louis-Napoléon Bonaparte şi îi dă împuternicire pen- 
tru alcătuirea unei constituţii, pe bazele expuse de el 
la 2 decembrie.“ 


` 

La aceasta, se putea adăuga: „Expuse mult mai 
convingător prin gloanţe și baionete decît prin vorbe.“ 

Ziua de 2 decembrie fusese aleasă de prințul Louis, 
pentru că în ziua aceasta fusese încoronat Napoleon 
I şi tot în această zi avusese loc vestita bătălie de la 
Austerlitz, în care Napoleon zdrobise forțele unite 
ruso-austriace şi pusese pe fugă pe împărații Alexan- 
dru şi Franţ. 

Avea nevoie să capete doar împuternicirea pentru 
alcătuirea noii constituții; în ceeâ ce priveşte alcă- 
tuirea ei, aceasta nu prezenta dificultăți. Ea fusese 
astfel alcătuită, încît președintele — ales acum pe 
zece ani, nu numai pe patru — devenea stăpînitor 
autocrat al Franței. 

El era răspunzător numai în fața poporului, care 
își exprima voinţa prin plebiscit, cu alte cuvinte, nu 
era răspunzător de nimic. Avea dreptul, cu de la sine 
putere, să încheie tratate cu alte ţări, să declare război 
și stare de asediu, să numească în toate funcţiile și 
să emită decrete. 

Toate treptele militare şi civile trebuiau să-i depună 
jurămîntul de credinţă, ca unui monarh. 

Mai departe nu mai avea unde merge. Rămînea 
doar ca în locul insienifiantului cuvînt „preşedinte 
să pună pomposul „împărat“ şi în loc de „Zece ani“ 
să pună. semmul infinitului, avînd în vedere şi inte- 
resele dinastice. 

Aceste urmări ale loviturii de stat din decembrie 
neliniştiră, desigur, nu numai cercurile revoluţionare, 
dar și în general pe toţi oamenii de stat ai Europei, 
şi îndeosebi pe monarhi, Nicolae I era revoltat mai 
mult decît toți ceilalți. 

Atita timp cît Louis-Napoléon înăbușea revoluţia 
din Franţa, în ochii lui Nicolae el era, desigur, accep- 
tabil şi chiar mai mult decît la locul său. Acesta era 
pata să creadă că în astfel de împrejurări nici Ben- 
lkendori şi nici Kleinmichel n-ar fi putut acţiona mai 
energic şi mai înțelept. 

Dar să urmărești a ajunge împărat sau măcar rege... 
Aceasta — după concepţia lui Nicolae — era în orice 

caz © ofensă la adresa puterii monarhice, care tre- 
buia să fie, înainte de toate, ereditară. 

— Las’ să fie tot ce vrea, acest Louis-Napoléon, — 
spunea el revoltat, — chiar şi mare muftiu 1), dacă-i 
place, dar în ceea ce priveşte titlul de împărat sau 
de rege, nu cred să fie atît de imprudent să umble 
după aşa ceva. 

În vremea aceasta — credincios talentelor sale ere- 
ditare în arta de a plăcea — abia după o lună de la 
lovitura de stat, Louis-Napoléon se adresă lui Nico- 
lae cu o scrisoare, asemănătoare unui raport, întoc- 
mit astiel încît să fie neapărat aprobat de către su- 
periori. 

În această scrisoare, el scotea în evidență, în fel 
și chip, necesitatea de a face ceea ce a făcut, întru- 
cât „activitatea partidelor amenința Franţa cu anar- 
hia, care în curînd ar fi putut cuprinde toată Eu- 
Topa...“ 

Dacă era vorba de „toată Europa“, asta însemna 
şi Rusia. Prinţul Louis îi dădea să înțeleagă lui Ni- 
colae, fără echivoc că se îngrijise şi de bunăstarea 
și «de liniştea acestuia, atunci cînd dăduse sînge- 
roasa-i lovitură de stat, iar el, președintele Franţei, 
şi cu împăratul Rusiei aveau interese pe deplin co- 
mune, din care cauză a şi procedat „rusește“. 

Scrisoarea se isprăvea astfel: „Guvernul! se va în- 
griji îndeosebi de menţinerea păcii cu celelalte state 
și de legături mai apropiate cu cabinetul majestăţii 
voastre.“ 

Bineînţeles, Nicolae nu întîrzie să răspundă că 
este foarte mulțumit de acţiunile energice ale preşe- 
dintelui, spre folosul ordinei în Europa, că îl felicită 
pentru „încrederea“ pe care i-o arătase Franţa, ale- 
gîndu-l pentru zece ani, şi îl asigură că oricind va 
găsi la el „întreaga bunăvoință de a se uni pentru 
apărarea comună a sfintei cauze a menținerii ordi- 
nei publice, a liniştei Europei, a independenţei şi a 


1) Muftiu — teolog musulman, a cărui îndatorire era să 
păstreze puritatea mahomedanismului. (N. red. ruse.) 

integrităţii teritoriale a statelor ei, cît şi a respectării 
tratatelor existente.“ 

Tratate erau însă de tot felul... Printre ele, era şi 
Tratatul de la Viena, din 1815, prin care — odată 
pentru totdeauna — li se interzicea reprezentanţilor 
casei Bonaparte să ocupe tronul Franţei. 

Totuşi, tronul Franţei fusese ocupat şi tocmai de 
un Bonaparte, indiferent dacă era preşedinte, rege ori 
împărat: Tratatul de la Viena fusese încălcat şi Ni- 
colae nu putea să nu-şi dea seama de aceasta. El nu 
voia, însă, pentru nimic în lume, să recunoască pe 
faţă lucrul acesta. Așa era educat și socotea că n-ar 
Îi cuviincios să observe necuviința altuia. 

Din toate părțile Europei — din capitalele în care 
se aflau ambasade rusești — îi soseau depeșe îngri- 
jorătoare de la diplomaţii din școala cancelarului Nes- 
selrode. 

Baronul Brunnov, ambasadorul Rusiei în Anglia, 
raporta că la Londra sînt toți foarte alarmaţi de lo- 
vitura .de stat din decembrie, că se tem de un război 
pe care ar putea să-l înceapă noul autocrat al Fran- 
tei, pătruns pînă în măduva oaselor cu „idei mapo- 
leoniene“, iar armata franceză de trei sute de mii de 
oameni a şi început să zăngănească din arme, pentru 
a da și mai multă strălucire  aureolei acestui nepot 
al războinicului unchi de odinioară... 

Pe acest raport, Nicolae a scris următoarea notă : 
„Sînt sigur că dacă Franţa va începe război, primele 
vci lovituri nu vor fi îndreptate împotriva Germaniei, 
ci mai degrabă împotriva Angliei, căci într-acolo lu- 
crul acesta este mult mai posibil.“ 

Voia atît de mult ca „Antanta Cordială“ să se pră- 
huşească mai repede, încît lua drept necesar ceea ce 
cra numai o dorinţă, cu atît mai mult cu cît — după 
asigurările aceluiaşi Brunnov — Anglia era cu totul 
incapabilă să ducă un război terestru. Ea nu avea 
arinată permanentă — şi cu cine ai putea să te răz- 

boiești, dacă nu cu vecinul care nu posedă o armată 
mare ? Tot așa și numai așa se obișnuise şi Nicolae 
să ducă războaie cu perșii, cu muntenii caucazieni, și 
cu turcii, în 1828. 

Poate că niciodată în decursul celor patruzeci de 
ani de la căderea lui Napoleon I, diplomații n-au acti- 
vat atît de intens ca în 1852, străduindu-se să iasă 
într-un fel din situația încurcată în care îi pusese „mi- 
cul Napoleon“. 

Era evident pentru toată lumea că el urmărea să 
proclame în Franţa al doilea imperiu. Diplo:maţii, cu 
şiretenia lor proprie, descilraseră caracterul ascuns 
al preşedintelui înancez şi nu se îndoiau că îndată 
după aceasta va urma inevitabil mu o răscoală la Pa- 
ris, ci un război în Europa. 

Dacă împăratul Nicolae profetiza cu inimă ușoară 
că armata franceză va mărşălui spre nord-vest, poli- 
ticienii din Londra porniră să pregătească din timp 
toate argumentele, pentru ca norul de furtună încăr- 
cat de «electricitate să fie îndreptat din garnizoanele 
franceze spre sud-est. 

Diplomaţii nu se ceartă cu aceia de care se tem; 
dimpotrivă, în fața lor se pierd în amabilităţi. De 
aceea, baronul Brunnov îl avertiză pe Nicolae că în 
cazul cînd Louis-Napoléon se va proclama împărai, 
Anglia va fi prima care îi va recunoaște acest titlu. 
Ministrul de externe al Austriei, prințul Schwartzen- 
berg, sfătuia şi el pe cancelarul rus să recunoască 
imperiul,  motivîndu-șşi propunerea prin 'aceea că 
„Louis-Napoléon se dovedise unicul şi cel mai bun 
păzitor al ordinei în Franța“. 

Prusia îi declară lui Nicolae că este gata „să acțio- 
neze în deplină înţelegere cu Rusia.“ Nicolae era însă 
de neclintit şi însărcină pe Kiselev, ambasadorul rus 
la Paris, să-l abată pe prințul Louis de la gîndul ne- 
fericit de a-şi însuşi titlul «de împărat, iar el însuși 
insufla aceasta lui Castelbajac, ambasadorul îrancez 
la curtea sa. 

Tratativele diplomaților continuau. Maldărele de 
hirtii, scrise în această chestiune, amenințau să se 
prefacă în munţi. 

În mai 1852, Nicolae se afla la Berlin. Pentru dis- 
cuții cu privire la „posibila schimbare a formei de 
guvernămînt în Franța“, preşedintele trimise la el pe 
baronul Dantes-Heckeren — ucigașul lui Puşkin — 
care uitase de devotamentul său de altădată pentru 
Burboni şi slujea acum unui Bonaparte. Nicolae îl 
primi ca pe un fost ofiţer al gărzii sale. 

Baronul Heckeren arătă speranțele pe care preşe- 
dintele şi le punea în sprijinul împăratului Rusiei 
față de pretențiile sale. Louis-Napoléon promitea chiar 
să dezarmeze, pentru a încredința toate puterile de 
pacifismul său. 

Nicolae răspunse că, după părerea sa, situația prin- 
tutui era excepțional de bună şi fără titlul de împărat 
Și făgădui că-și va spune cuvîntul definitiv în această 
chestiune atunci cînd prințul Louis va dezarma în 
realitate și va respecta Tratatul de la Viena, în ceea 
ce privea ereditatea la tron. 

Dantès se grăbi să-l încredințeze pe Nicolae că 
Louis-Napoléon nici nu se gîndeşte să transmită pu- 
terea nici uneia din rudele sale pentru că pe toți îi 
disprețuiește la fel, iar în ceea ce priveşte pe copii, 
prinţul, fiind neînsurat, deocamdată nu-i are... 

Totodată, Nicolae se întîlni nu numai cu regele 
Prusiei, dar şi cu tînărul împărat Franţ-losif, pentru 
a întări legăturile „Alianţei“. Cei trei monarhi fură 
cu totul de acord că lui Louis-Napoléon trebuie să i se 
refuze cu hotărîre dreptul de a trece puterea vreunuia 
din familia Bonaparte. 

Englezii se arătară însă mult mai uşuratici : ei nu 
vedeau în această problemă vreo importanță deose- 
bită, iar bătrînul feldmareșal Wellington — cînd i se 
ceru părerea — răspunse bombănind : 

— Franţa şi moştenirea tronului...! Oare aceste 
două noțiuni sînt legate una de alta, acolo, în secolul 
acesta ?... Napoleon I a plecat în exil, Carol al X-lea 
a fost izgonit, Ludovic-Filip a fost izgonit... De ce să 
nu credem că au să-l izgionească şi pe acest nou 
Bonaparte ? Şi de ce se vorbeşte atît de mult despre 
moştenirea tronului, cînd nu există nici o probabilitate 
că va avea loc cîndva ? 

După cum se ştie, bătrînul a avut dreptate. Nicolae 
îmsă, căuta încă să-l convingă pe Louis-Napoléon să 
rămînă numai președinte şi să nu proclame Franţa 
imperiu. Era cu totul sub stăpînirea „faptelor istorice, 
care nu pot fi șterse de vorbe“, cum scria el prin- 
țului. 

Spre sfîrşitul anului 1852, cînd se află că prinţul 
Louis, fără să țină seama de nici un sfat al lui Ni- 
colae, se hotărîse ferm şi fără revenire să-şi aroge 
titlul de împărat, penele diplomaților începură să 
scîrțiie cu o îndoită putere, pentru a decide ce atitu- 
dine trebuie să ia ambasadorii Rusiei, Austriei, An- 
gliei și Prusiei. Cum vor trebui să serie monarhii 
acestor puteri noului împărat în scrisorile lor parti- 
culare : „mon frère“ („fratele meu“) — cum își scriau 
unul altuia — sau numai „mon cher ami“ („scumpul 
meu prieten“) şi dacă se poate permite lui Louis-Na- 
poléon să ia numele de „Napoleon al III-lea“. 

Ultima chestiune îl revolta pe Nicolae la culme... 
El ena neclintit de părere că Napoleon Bonaparte 
fusese un obişnuit uzurpator de tron, lipsit de orice 
drepturi dinastice, potrivit Tratatului de la Viena. 
Dacă însă se recunoștea că pe tronul Franţei se allă 
Napoleon al III-lea, însemna că trebuie rupt Tratatul 
de la Viena şi recunoscută dinastia Bonaparte ca 
egală în drepturi cu dinastia Burbonilor. În afară de 
aceasta, dacă tînărul 'duce de Reichstadt — mort de 
mult la Viena — trebuia socotit drept Napoleon al 
II-lea, atunci unde și cînd domnise acel duce ? 

Cifra „III“ îl făcea pe Nicolae să turbeze. In ceca 
ce privea atitudinea ambasadorilor puterilor „Sfintei 
Alianțe“, el hotări că puteau să se prezinte la Tuile- 
ries, la invitaţia preşedintelui, dar trebuiau să-și de- 
pună împuternicirile îndată ce imperiul va fi procla- 
mat. Titlul cu care să se adreseze monarhii „Alianţei"“ 
împăratului Napoleon al III-lea nu trebuia să fie 
„mon frere“, ci numai „majestăţii sale, împăratul 
francezilor“. 

In vreme ce se ducea această corespondență com- 
pliaată şi subtilă prin motivele ei, Louis-Napoléon cu 
ajutorul numeroșşilor săi agenţi — pregătind definitiv 

rezultatele cele mai convingătoare ale plebiscitului 
— păşi la realizarea visului său din tinereţe şi al vi- 
sului mamei sale, vis pe care-l nutrea în liniștitul 
castel Arenenberg din cantonul elvețian Thurgau. 

Propunerea senatului de „a se restabili demnitatea 
imperială în favoarea lui Louis-Napoléon şi a urma- 
şilor săi“ a fost supusă votului întregului popor. 
Aceasta se întîmpla la 21 noiembrie, iar la 1 decem- 
brie au şi fost anunțate rezultatele votului. Pentru 
propunere, votaseră circa opt milioane, împotriva pro- 
punerii — aproape două sute cincizeci de mii, iar de 
la vot se abținuseră ceva mai mult de două milioane 
de oameni. 

În noaptea de 1 spre 2 decembrie, îndată ce s-a 
încheiat numărătoarea voturilor, senatorii și alţi înalți 
demnitari ;porniră solemn, în cupeuri, precedate ce 
torţe, spre palatul preşedintelui, devenit împărat 
„prim voinţa poporului“. Noul împărat rosti un discurs 
pompos. Făcea apel chiar la colaborarea „oamenilor 
independenţi, care ar putea să-l ajute cu sfaturile lor 
și să menţină puterea în limitele cuvenite, dacă ar 
păşi cumva dincolo de ele.“ 

Astfel, la 2 decembrie 1852, în ziua aniversării ma- 
rilor evenimente ale încoronării lui Napoleon I, a bă- 
tăliei celor trei împărați la Austerlitz, în ziua sînge- 
roasei lovituri de stat, săvîrşite de el însuși, prințul 
Louis-Napoléon deveni împăratul Napoleon al III-lea. 

El nu uită să-şi arate recunoştinţa față de mama 
sa, care nu mai putea să triumie acum alături de el: 
pe mormîntul de la Rely, unde ea se odihnea alături 
de bunica lui, Josephine, porunci să se așeze un splen- 
did monument, pregătit dim vreme, cu inscripția: 
„Reginei Hortense, de la fiul ei, Napoleon al III-lea“. 

Prima putere care îl recunoscu imediat şi fără re- 
zerve a fost — așa cum era de așteptat — Anglia. Pe 
misiva care-i aducea la cunoștință acest fapt, Nicolae 
scnise : «Seamănă ku ceea ce spun copiii, cînd se tem 
de ceva : „Unchiule, mi-e frică 1...“ Ciudat cît de sim- 
plă este conştiinţa fricei la miniștrii englezi. E trist !» 

Da, aceasta se dovedi a fi într-adevăr trist pentru 
Rusia : „Antanta Cordială“ nu numai că nu s-a des- 

trămat, dar părea că s-a întărit şi mai mult, datorită 
iricei salvatoare a miniştrilor englezi; dar cît de 
trist anume, aceasta n-a determinat-o și este puţin 
probabil să îi putut-o determina prea încrezutul Ni- 
colae. 

Înaintea lui, începu să se contureze tot mai lim- 
pede chipul misterios al acestui om de patruzeci şi 
patru de ani, pe care soarta capricioasă îl făcuse din 
revoluţionar — cum se arătase a fi în Italia — călău 
al revoluționarilor în Franţa, iar din deţinut al for- 
tăreței Ham, împărat autocrat ca şi dînsul. Și nici el, 
nici Europa, n-au făcut nimic ca 'să împiedice aceasta 
cu forța armată. 

La prima izbucnire a revoluției din februarie, roto- 
feiul Ludovic-Filip părăsise cu lașitate tronul, pe care 
fusese cocoţat de cei mai mari bancheri ai Franței, 
Casimir Périer, Laffite și alţii. Acesta, era limpede, 
nu va ceda, fără o luptă aprigă, tronul la care mă- 
zuise atit de mult, cu atîta îndîrjire și pe care îl obţi- 
nuse, ûn sfîrşit, nu datorită bancherilor, ci „prin 
voința națiunii“. 

Nicolae îl văzuse pe Louis-Napoléon în 1814, cînd 
acesta avea șase ani şi îşi amintea vag despre el. Acum, 
însă, după „alegerea“ lui, el cerceta cu ochi pătrun- 
zători portretul care reprezenta pe noul împărat, 
în tunică militară, cu epoleţi, cu o stea singuratică în 
partea stîngă a pieptului şi cu o lentă petrecută peste 
umăr... Fruntea lui lată, deschisă, cu un începui de 
chelie, privirea lui grea de om care crede în sine, care 
nu crede în nimeni înafară de sine, nasul lui acvilin, 
mustăţile răsucite ca două săbii ascuţite şi barbișonul 
îngust şi lung, legiferat deja în armata franceză — 
supremul semn al autocrației monarhului ! — toate 
acestea erau cercetate cu atenţie de Nicolae. 

Simţea în el pe rivalul său, un rival puternic, pen- 
tru că era dibaci şi şiret, dar mai ştia, totuşi, că îi 
despart întinderile destul de mari ale ținuturilor ger- 
mane. Se gîndea că dacă războiul între ei ar îi totuşi 
posibil, atunci s-ar petrece numai într-o formă pur di- 
plomatică, iar el însuși. se considera un diplomat tot 

atit de neintrecut, după cum cel mai de seamă dintre 
generalii lui, „tătucul-comandant“, prințul Paskevici, 
se considera un strateg şi un şahist neîntrecut. 


Capitolul III 


AL TREILEA AUTOCRAT — 
MAJESTATEA SA CAPITALUL 


Anglia făcea comerț cu întreaga lume și se îmbo- 
găţea intens. De la războiul cu Napoleon I, ea nu mai 
avusese de luptat în Europa iar războaiele coloniale 
pe care le purta erau neînsemnate prin proporţiile lor. 

După cum se statornicise de mult, Anglia era gu- 
vernată de aristocrația de sînge, ce-i drept, cu un 
amestec nu prea mare de „manchesterieni“, adică de 
reprezentanţi ai capitalului comercial-industrial. 

În Anglia gradele ofițereşti se vindeau, fenomen 
extrem de ciudat în veacul al XIX-lea ; ele erau cum- 
părate de fiii mai mici ai familiilor aristocratice, pen- 
tru a-şi asigura mijloace de existenţă, întrucît — po- 
trivit dreptului de majorat — numai primul fiu moş- 
tenea averea părinţilor: în felul acesta, imensele 
avuţii ale aristocrației nu se fărîmițau. 

Industriaşii englezi din vremea aceea erau atit de 
puternici, încît fabricanţii de țesături din Manchester, 
de exemplu, spuneau: „Dacă s-ar găsi un mijloc de 
a se ajunge la vreo altă planetă şi dacă planeta aceea 
ar fi locuită de ființe asemenea oamenilor, care ar avea 
nevoie de îmbrăcăminte, ne-am prinde ca în cel mai 
sourt timp să-i îmbrăcăm pe toţi locuitorii ei“. 

Puternica industrie căuta pretutindeni noi piețe de 
desfacere. Producția de fier şi de fontă a Angliei de- 
păşea cu mult jumătate din producţia de atunci a în- 
tregii Europe. 

Jumătate din tot bumbacul importat în Europa era 
destinat fabricilor din Manchester ; două treimi din 

fusurile mecanice pentru fabricarea țesăturilor de in 
din Europa aparţineau Angliei. 

Către jumătatea a doua a secolului al XIX-lea se 
numărau în Anglia pînă la şaisprezece mii de vase 
mari comerciale, aproape jumătate din întreaga ma- 
rină comercială a Europei. 

Nicăieri în lume nu exista un capital atît de pu- 
ternic ca în Anglia și nicăieri în lume nu era o să- 
răcie atît de strigătoare la cer ca acolo. 

Inlocuirea muncii manuale cu maşini permisese 
fabricanţilor să angajeze femei la lucru, în locul băr- 
baților şi, spre rușinea Angliei, chiar copii. 

Proprietarii minelor de cărbuni angajau în mină 
chiar și copilași de cinci ani: datoria acestor munci- 
tori era să deschidă porțile la trecerea vagonetelor 
cu cărbuni. Acești copii nenorociţi erau coborîţi în 
mină la ora şase dimineața, petrecînd acolo zile 
întregi în întuneric şi noroi şi neîngăduindu-li-se să 
se depărteze de porţile la care erau puşi. Munca sil- 
nică în mine era socotită pe atunci ca cea mai grea 
pedeapsă chiar pentru oamenii maturi care săvirşeau 
conştient vreo crimă împotriva societăţii, cunoscînd 
prea bine pedeapsa ce-i aştepta în cazul cînd crimele 
lor vor fi descoperite. 

In schimb, în Anglia acelor vremuri, viața copiilor 
proletariatului devenea muncă silnică chiar din clipa 
cînd vedeau lumina zilei. 

Ei nu vedeau cerul ani de-a rîndul, muncind zi şi 
noapte în mină. 

Cam la vîrsta de zece ani, ei începeau să împingă 
singuri pe şine vagonetele cu cărbuni. Galeriile mi- 
nelor erau, pe vremea aceea înguste și joase, iar pe 
alocuri copiii trebuiau să se tîriie în patru labe, spri- 
jinindu-se cu mîinile în noroiul greu mirositor... 

Munceau laolaltă băieți şi fete, începînd de tim- 
puriu să învețe, de la cei mari, înjurături scabroase, 
beţia, desiriul şi crima... Deveniţi majori, ei umpleau 
închisorile. 

Abia la începutul deceniului al V-lea, parlamentul 
englez se îinvrednici să se ocupe de problema muncii 
copiilor în mine și s-o interzică. Prin această măsură, 

el i-a pus însă într-o situaţie disperată pe părinți, 
căci pentru multe familii de mineri chiar munca aceas- 
ta de ocnaş a copiilor părea mai bună decît moartea 
prin foamete, a cărei apropiere se simțea deosebit de 
amenințătoare în timpul crizelor economice, care {i 
făceau pe industriaşi şi pe fabricanți să înceteze 
lucrul. 

Dacă fabricanţii din Manchester erau gata să îm- 
brace planete întregi, numai dacă s-ar găsi acces la 
ele, în schimb, țesătorii din Manchester nu aveau, în 
timpul unor astfel de crize, nici cu ce să se îmbrace, 
nici ce să mănînce. 

Chiar în Londra, a cărei populație era pe atunci de 
două milioane și jumătate de locuitori — în timp ce, 
în toată Anglia, erau numai șaptesprezece milioane — 
la tîrgul dintre cartierele Whitechapel şi Bathnal- 
Green, părinţii îşi aduceau în fiecare marți copiii în 
vârstă de la șapte la zece ani oferindu-i spre angajare 
primului patron ieşit în cale, pentru a fi întrebuinţaţi 
la orice muncă, pentru cincisprezece ore pe zi. 

Era un tîrg plin de larmă, căci părinţii, înjurînd, 
își smulgeau din miini, unul altuia, pe patronii veniţi 
la tîrg. Își lăudau copiii în toate felurile — vorbin- 
du-i de rău pe cei străini — îi dezbrăcau cu miini 
grăbite, ca să arate cît sînt de voinici, cît sînt de vi- 
guroși pentru cei zece ani ai lor (copiii de șapte ani 
treceau Şi ei drept copii de zece ani). 

Nu era un tîrg de robi, era doar un loc consfințit 
prin obicei, unde sărăcimea londoneză se descoto- 
rosea de gurile îlămînde. 

Totuși, cartierele Whitechapel,  Bathnal-Green, 
Saint-Giles, cu o populaţie care trăia într-o mizerie ` 
îngrozitoare, se allau alături de City, unde se înălțau 
vilele luxoase ale aristocrației înfumurate și ale ban- 
cherilor milionari. 

In anii aceia, cartierele sărăcimii păreau lipsite cu 
totul de orice fel de administraţie. Străzile lor în- 
guste nu erau pavate; pieţele arătau a mocirle cu 
duhoare de putregai ; căscioarele erau adesea făcute, 
pur şi simplu, din scînduri de lăzi, iar în ele un pat 
servea de multe ori pentru o familie întreagă, 

Dacă în City murea pe an o femeie din șaizeci, în 
Whitechapel murea una din douăzeci şi opt. Dacă, 
dincolo, totul era menit să prelungească viața omu- 
lui, dincoace, toate se umeau ca s-o scurteze cît mai 
mult. 

Ce să mai spunem că în cartierele sărăcimii foiau 
prostituatele, care, imediat ce se întuneca şi se aprin- 
deau felinarele, nu lăsau să treacă nici un bărbat... 
Pe străzi, aceeaşi foamete ieșea și rătăcea în chip de 
mulţimi compacte. 

Muncitorii luptau cum puteau. 

Se organizau în diferite uniuni, pe profesiuni. Ei 
organizaseră şi mai înainte sindicate, pentru a nu-şi 
vinde prea ieftin munca, iar în ajunul revoluției din 
iulie, din Franţa, Anglia avea deja — datorită iniția- 
tivei fericite a lui Robert Owen — societăți coopera- 
tiste, ai căror delegați se întruneau în congrese. Tot 
atunci a fost pus în circulație însuși cuvîntul „socia- 
lism“. 

La începutul celei de-a doua jumătăți a secolului, 
a fost înființat Trade-Unionul, care reuni pe munci- 
torii din toate ramurile de muncă. Scopul lui era, în 
primul rînd, organizarea unei greve generale, pentru 
a obţine prin parlament, o lege care să prevadă ziua 
de lucru de opt ore. 

Marii industriași şi politicienii trăiau zile pline de 
groază și de panică. Ei au răspuns unirii muncitori- 
lor prin unirea proprietarilor de uzine şi de fabrici. 
Muncitorii nu erau primiţi la lucru, dacă nu aduceau 
adeverinţă că nu aparțin nici unei uniuni muncitoreşti. 

Astfel începu un război organizat între industriaşii 
şi muncitorii englezi. Drept răspuns la cererile aces- 
tora din urmă pentru majorarea salariilor şi ziua de 
lucru de opt ore, cei dintii închideau fabricile şi uzi- 
nele. 


2 
Anul revoluționar 1830 a făcut din Franța un stat 


burghezo-parlamentar, la fel ca şi Anglia. In afară 
de asia, tocmai atunci, în Anglia, reprezentanţii par- 

lidului liberal intrară în guvernul de coaliţie. Acest 
fapt apropie Anglia de Franţa, rupînd-o totodată de 
alianța cu cele trei mari state din răsăritul Europei : 
Rusia, Austria şi Prusia. 

Astfel, Europa se împărți în două: într-una regii 
domneau numai, dar nu guvernau, lăsînd această grea 
sarcină în seama marii burghezii, iar în cealaltă, mo- 
narhii absoluți rămaseră mai departe străjerii trata- 
telor din 1815. In această parte, politica era condusă 
de Nicolai I şi de cancelarul austriac, prințul Metter- 
nich, care țineau sub tutelă pe neajutoratul — deși 
împărat absolut al Austriei — Ferdinand, tatăl mi- 
norului Franţ-Iosii. Frederic-Wilhelm al III-lea, mär- 
ginitul rege al Prusiei, aștepta să vadă ce face Ni- 
colae în toate chestiunile de politică externă şi era 
totdeauna și în toate de acord cu el. Cu ocazia înă- 
buşirii răscoalei din Polonia, el aprovizionase armata 
lui Paskevici și nu se împotrivise ca trupele rusești 
să pornească asupra Varșoviei dinspre granița Pru- 
sici. 

In Europa, însă, nu făceau politică numai guver- 
nele, ci și organizațiile revoluționare, care se ameste- 
cau în politică din ce în ce mai vădit şi mai insistent. 
Ele înrîureau opinia publică prin presă sau își exer- 
citau influența direct asupra membrilor guvernului. 
Nicolae, care ura pe revoluționarii ruşi, ca şi pe ori- 
care alţii, era gata în orice clipă să exporte oriunde 
— odată cu griul moșierilor săi — şi forța armată, 
pentru apărarea „legalităţii şi a ordinei“. 

Acest cavaler al legalității avea însă și el un călcfi 
al lui Achile. Baza politicei externe a întregei Europe 
era, pe atunci, sistemul „echilibrului european“. Ce-i 
drept, secolul al XIX-lea primise acest sistem, drept 
moștenire, de la secolul al XVIII-lea, dar îndemi- 
narea și iuțeala cu care Napoleon I încercase să răs- 
croiască în cîțiva ani toată harta Europei, făcuse ca 
puterile care luaseră parte la Congresul de la Viena, 
din 1815, să îndrăgească cu deosebire acest sistem. 
Harta Europei a fost atunci ajustată din nou, iar în 
tratat s-a introdus un articol prin care se interzicea 
fiecărei dintre cele cinci mari puteri — cele mici nici 

n-ar fi îndrăznit să o facă — să încalce cît de pu- 
țin bazele teritoriale ale acestui sistem. 

Cînd recentul război ruso-turc se încheiase cu pa- 
cea de la Adrianopol, politicienii Europei — înte- 
meindu-se pe articolele Tratatului de la Viena — luară 
toate măsurile ca s-o anuleze. Războiul sîngeros, care 
costase atitea jerile omenești, datorită, în deosebi, in- 
capacității generalilor ruşi şi desconsiderării medi- 
cinii, n-a dat aproape nimic Rusiei. 

Totuşi, poziția la strîmtori a Constantinopolului, 
nespus de avantajoasă din punct de vedere comercial, 
atrăgea atenţia tuturor guvernanților Europei. 

Anglia, cea mai mare putere maritimă, avînd colo- 
nii în toată lumea, tindea mai mult decît oricare altă 
putere europeană, la dominaţia asupra Constantino- 
polului și a strîmtorilor. Cine stăpînea acest oraş, si- 
tuat într-o poziție ideală, stăpînea și întregul Orient 
musulman, apropiat de Europa, și de aceea marele 
capital englez prefera din acest punct de vedere pe 
slabul sultan al Turciei în locul puternicului împărat 
al Rusiei. Guvernanţii englezi îşi dădeau seama de în- 
semnătatea vitală, pentru Rusia, a ieşirii prin strim- 
tori. Dorind să izoleze Rusia de piaţa mondială și s-o 
priveze de libertatea comunicaţiilor pe mare, capita- 
lul englez lua toate măsurile ca să se aşeze solid în 
imediata vecinătate a graniţelor rusești şi să facă din 
Turcia un avanpost antirusesc. Uriașul program de 
aservire economică şi politică a Turciei, aplicat de 
puterile Apusului capitalist, era mascat prin vorbe 
despre protecția turcilor și despre apărarea indepen- 
denței imperiului otoman. Era o mască ipocrită, care 
acoperea doar o luptă de acaparare. 

Tocmai aici, în locul unde se întilneau Marea Me- 
diterană şi Marea Neagră, se împletise demult nodul 
puternic și complicat al relaţiilor anglo-ruse. 

Anglia își punea cele mai mari nădejdi în Franţa, 
ca unica aliată puternică în lupta cu Rusia pentru 
capitala” Turciei, iar lupta aceasta o socotea inevita- 
bilă, mai devreme sau mai tîrziu. 

Congresul de la Viena garantase Burbonilor tronul 
Franţei, dar Burbonii fuseseră răsturnați în iulie 1830 

și, în timp ce Nicolae îl considera pe Ludovic-Filip 
uzurpator şi pregătea o intervenție împotriva lui, 
Anglia îl recumoscuse fără rezerve, tot așa cum l-a 
recunoscut mai tîrziu și pe Napoleon al III-lea, iar 
Nicolae trebui să se mulțumească pînă la urmă nu- 
mai cu ura personală faţă de Ludovic-Filip şi să re- 
fuze să i se adreseze cu „mon frère“. 

Cînd polonezii, răsculați împotriva lui Nicolae, ce- 
rură însă ajutor Europei Apusene, primul-ministru 
francez, Casimir Périer îl însărcină pe Talleyrand să 
propună Angliei o acțiune comună în favoarea Polo- 
niei. Conducătorul politicei externe a Angliei, lordul 
Palmerston, refuză să facă acest pas: era doar o 
chestiune care mu privea nici Constantinopolul, nici 
strimtorile, şi se limită doar la o corespondenţă pur 
diplomatică în chestiunea poloneză. 

În schimb, neliniștea lui Palmerston ajunse la 
culme, cînd, în 1833, paşa egiptean  Mehmet-Ali se 
ridică împotriva sultanului. Mehmet-Ali era susţinut 
de francezi, care îi trimiteau consilieri militari cu ex- 
perienţă şi, drept urmare, fiul lui, Izmail-paşa, repurtă 
asupra trupelor turceşti o serie de victorii. 

Palmerston înțelegea, desigur, că francezii — aju- 
tindu-l pe Mehmet-Ali — căutau să pună în mod paş- 
nic mîna pe Egipt. Acest lucru îl înțelegea și Nicolae, 
care trimise în ajutorul sultanului o escadră din Ma- 
rea Neagră și trupe de debarcare, nu prea multe, dar 
pe deplin suficiente. ca avangardă. 

Tocmai în vremea aceasta, flota engleză blocase 
Olanda, iar Palmerston nu putu să adune o forță na- 
vală de mari proporții pentru a-l ajuta pe sultan. Se 
strădui însă să-l sperie cu o apropiată împărţire totală 
a imperiului otoman şi îl înduplecă să încheie grab- 
nic pacea cu Mehmet-Ali: să-i dea mai puţin, ca să 
nu plătească mai mult. 

Cu atît mai energic începu să acționeze după aceea 
Palmerston, pentru a-l determina pe sultan să nu re- 
înnoiască cu Rusia tratatul de alianţă de la Unkiar- 
Iskelessi — convenabil pentru Rusia și neconvenabil 
pentru Anglia — şi lucrul acesta îi reuși pe deplin. 

În acest timp, Nicolae sonda terenul pentru a vedea 
dacă într-adevăr căile de acces spre bogata Indie, pe 
care nu le putuseră forța nici prințul Bekovici-Cer- 
kasski, pe vremea lui Petru, nici atamanul Platov 
cu cei douăzeci de mii de cazaci ai săi, pe vremea lui 
Pavel, erau de netrecut pentru armatele ruseşti. 

Și iată că, în 1836 — cu totul pe neașteptate pentru 
Palmerston — ruşii admirau deja India de pe podișu- 
rile Afganistanului, iar trei ani mai tîrziu, contele 
Perovski porni să-şi croiască drum, prin deșerturile de 
nisip, spre Hiva. Poate că această primă încercare n-a 
fost atît de reușită, totuși cucerirea întregii Asii Mij- 
locii de către Rusia devenea posibilă într-un viitor 
apropiat şi Anglia îşi dădea seama de neputința ei de 
a împiedica acest lucru. 

Puternică în priceperea ei de a pune mîna pe ţări 
imense ca Indiile Orientale, şi chiar pe continente în- 
tregi ca Australia, marea burghezie engleză vedea 
cum multe țări, pe care le şi socotea colonii de-ale 
ei, îi scăpau din mîini. 

In luptă cu influența engleză în Persia, a pierib 
Griboedov, autorul nu numai al piesei „Prea mullă 
minte strică“, dar şi al unui proiect pentru dezvoltarea 
comerțului Rusiei cu Orientul. 

In 1833, ajungînd la o înţelegere cu sultanul ca să 
închidă strîmtorile pentru vasele militare ale flotei en- 
gleze şi franceze, Nicolae se socoti asigurat împotriva 
vreunui atac dinspre Marea Neagră şi începu să-şi 
întărească febril flota din Marea Baltică. 

In fiecare an, trebuiau să fie construite două vase 
de linie şi o fregată, la șantierele navale din Pe- 
tersburg, şi încă un vas şi o fregată, la Arhanghelsk. 

El prevedea o ciocnire cu Anglia. Despre aceasta, 
îi scrisese lui Paskevici, încă cu douăzeci de ani înainte 
de izbucnirea Războiului din Orient, cînd începuse să 
fortifice intens Kronstadtul și Sevastopolul, dinspre 
mare. 

Pregătind o flotă destul de numeroasă şi cu echipaje 
bine instruite, introducînd chiar vase de aburi cu sba- 
turi, ca unități de luptă ale flotei, Nicolae omise totuși 
ceea ce era în firea lui să omită întotdeauna, şi anume 

progresul și mişcarea înainte a cercetătoarei gîndiri 
omeneşti. 

Îi plăcea să construiască temeinic şi pentru mult 
limp, ca şi Sobakevici al lui Gogol, dar uita că, în 
afara puterii autocraților — nelimitată de nimeni şi 
de nimic — domneşte în lume puterea minţii, şi că 
inventatorul maşinii cu aburi a făcut mult mai mult 
pentru transformarea vieţii omeneşti decît toți ge- 
neralii din suita sa, îmbrăcaţi în uniforme căzăceşti 
sau în alte uniforme, unele mai strălucitoare și mai 
chipeşe ca altele. 

Dacă, luptînd toată viața împotriva revoluţiei, el 
nu-și putuse da seama că principalul şi neînfrîntul 
revoluţionar este timpul, nici în 1833, cînd introdu- 
sese noul program de construcții navale, el nu pre- 
văzuse progresul tehnicei şi că, la începutul celei de-a 
doua jumătăți a secolului, vasele cu aburi şi cu elice 
— introduse în flotele engleză și franceză — vor face 
imposibilă împotrivirea vaselor ruseşti cu pînze și 
chiar a celor cu aburi și cu sbaturi. 

Mărșăluind toată viaţa lui și forțind şi pe alţii să 
mărşălviască la fel de exemplar, Nicolae nu preţuia 
talentul creator al poporului şi nici pe minunaţii lui 
învăţaţi și inventatori. Vinovat de înapoierea tehnică 
a Rusiei de pe acea vreme, era însuşi ţarul. 


3 


Oricare ar fi fost pricinile — poziţia favorabilă la 
gura Tamisei, cunoscută încă anticilor fenicieni !) sau 
„Magna Charta Libertaium“ 2) — Londra devenise, 


1) Fenicienii — popor care locuia în partea centrală a lito- 
ralului răsăritean al Mării Mediterane şi care a fondat, în 
secolul al IX-lea înaintea erei noastre, colonia Cartagina, pe 
țărmul nordic al Africei. (N. red. ruse.) 

2) „Magna Charta Libertatum“ („Marea Chartă a Liber- 
tăţilor“) — rescript dat de regele Ioan fără de Ţară al Angliei, 
în anul 1215. Istoricii burghezi consideră această Chartă drept 
temelia drepturilor constituționale ale englezilor. (N. red. 
ruse.) 


283 


pentru secolul al XIX-lea, cel mai mare centru co- 
mercial, așa cum fuseseră Tirul şi Cartagina pentru 
antichitate sau Veneţia și Genova pentru Evul Mediu. 

Londra era un oficiu bancar pentru întreaga lume. 
Aici se contractau împrumuturile străinătăţii, aici se 
puneau la cale toate marile tranzacții financiare. 

Puteai să mergi ceasuri întregi cu vaporul pe 
Tamisa în jos — de la Londra propriu-zisă spre mare 
— şi să vezi, la stînga şi la dreapta, un tablou depri- 
mant de monoton: de după pădurea deasă de ca- 
targe, de pînze și de coşuri de vapoare, prin ceața, 
asemănătoare unui fum, se profilau antrepozite, ma- 
gazine, fabrici, case de locuit şi... unul după altul, 
fără întrerupere, doc după doc: după cel Londonez 
venea cel Indian, după cel Indian urma cel Exterior, 
după cel Exterior venea Greenwich, după Greenwich, 
apărea cel al Indiilor Orientale — fiecare doc lung 
de cîteva mile — și acestei monotonii a abundenței 
nu-i zăreai capătul, iar toată această nemăsurată bo- 
găţie aparţinea companiilor particulare și nu era apă- 
rată de tentativele tiîlhăreşti ale străinătăţii decît de 
flota de război. Oameni de afaceri practici, englezi 
socoteau cu totul inutil să întreţină o armată mare, 
în timp de pace. Înafară de aceasta, armatele mari 
de uscat, pentru război în Europa, trebuiau să se gă- 
sească la statele continentale cu care Anglia încheia 
alianţe. | 

De aceea, Franţa — fie că era regat, republică sau 
imperiu — era ţara de care Palmerston avea cea mai 
mare nevoie în pregătirile lui pentru lupta cu Nicolae, 
dusă cu ajutorul tunurilor şi al carabinelor. 

Este adevărat că în timpul vizitei sale la Windsor, 
în 1844, Nicolae oferise tinerei regine Victoria pe bra- 
vii săi grenadieri, în caz că ar avea dificultăţi, dar 
nici unul dintre oamenii de stat ai Angliei nu s-a gîn- 
dit măcar să privească propunerea cu simpatie : în- 
săşi ideea unei alianţe între Anglia şi Rusia le părea 
cu totul nefirească. 

lată, însă, că puţină vreme după plecarea lui Nico- 
lae la Petersburg „Antanta Cordială“ se cam şubrezi : 
Franța ieşise din cadrul bunei-cuviințe politice în 


284 


Maroc şi în insulele Tahiti, atingînd interesele en- 
glezilor. Lordul Aberdeen, președintele consiliului de 
miniştri, îl invită la el pe Nesselrode, care se afla pe 
atunci la băi în străinătate, propunîndu-i să discute 
posibilitatea încheierii unei alianţe. 

Nicolae jubila : „Le spuneam eu că, fără mine, n-au 
să facă nimic și au să-mi ceară ajutor! scria el, la 
raportul lui Nesselrode. Iată roadele perfidiei lor de 
paisprezece ani !“ 

Conformîndu-se dorinţei lui Nicolae şi rugăminților 
lui Nesselrode, Aberdeen scrise un memoriu al con- 
vorbirilor sale cu Nicolae, cu privire la „omul bol- 
nav“ !) şi îl puse la arhivă ca pe o bucată de hîrtie 
care nu obligă la nimic, iar cu Franţa se împăcă. 

În vremea aceasta, Anglia își continua politica 
dinainte la patul „omului bolnav“. Ambasador la 
Constantinopol fusese numit sir Stratford-Canning — 
devenit ulterior lord Radcliffe — un înfocat dușman 
al Rusiei, care căuta să-i cîştige pe toţi funcţionarii 
superiori ai sultanului. Acesta conducea în taină con- 
trabanda de armament englezesc, furnizat muntenilor 
din Caucaz, pentru a îngreuna cît mai mult supune- 
rea acestei țări de Nicolae. In această acţiune, lordul 
Radcliffe era ajutat cu zel de consulii francezi din 
sudul Rusiei și de la Odesa, Tâte-Bout-de-Marigny și 
Homère de Hell, soțul poetei franceze Adély . 

Nu lorzii englezi cerură însă ajutor lui Nicolae, ci 
tînărul împărat al Austriei, Franţ-losii, în vîrstă de 
optsprezece ani, în favoarea căruia tatăl său, Ferdi- 
nand, abdicase de la tron și, cuprins de panică, fu- 
gise din Viena, în 1848, an de groază pentru mulți 
monarhi din Europa. 

Poate că moul împărat ar fi scos-o la capăt fără 
ajutorul trupelor ruseşti, dar ele veniseră: mica ar- 
mată ungară li se predase fără luptă, Nicolae căpă- 
tase de la emigranţi porecta de „jandarm al Europei“, 
iar Anglia se neliniști și mai mult din cauza creşterii 


1) Aşa era denumit imperiul otoman. (N. trad.) 

influenței lui, iar peste patru ani, cînd Franţa deveni 
imperiu, politicienii englezi socoliră că sosise timpul 
acțiunilor hotăritoare. i 

Cînd totul este gata pentru ceartă, cînd resursele 
adversarului au fost evaluate şi ţi-ai dat limpede 
seama de resursele tale, atunci se caută de obicei un 
pretext carecum plauzibil pentru a începe. 

Un astfel de pretext l-a constituit chestiunea „lc- 
curilor sfinte“ din Palestina, unde preoții catolici vo- 
jau să ia în stăpînire cheile de la biserica din Betleem, 
pe care pînă atunci le aveau în primire, preoții orto- 
docşi. Chestiunea în sine era absurdă şi fără impor- 
tanţă, dar din aceste chei s-a reuşit să se facă cu to- 
tul altfel de chei... cheile dramei europene, care că- 
pătase numele de Războiul din Orient. 

In Rusia lui Nicolae, politica externă nu era de fapt 
condusă de cancelarul Nesselrode, ci de către Nicolae 
însuşi. Prinţul Menşikov, încercatul diplomat, care 
cu un sfert de veac în urmă îşi dovedise priceperea de 
a vorbi cu monarhii asiatici — şi pentru această pri- 
cepere Fet-Alî, șahul Persiei îl închisese într-o fortă- 
reață — fusese trimis de ţar la Constantinopol pentru 
a duce tratative acolo, pe loc, cu privire la „chei“ şi 
la alte chestiuni. Între timp, Nicolae se hotărî să în- 
ceapă şi el tratative, dar nu cu sultanul, ci cu re- 
prezentantul Angliei pe lîngă curtea sa. 

La 9 ianuarie 1853, avu loc o recepție la marea 
ducesă Elena Pavlovna, la care fu invitat și amba- 
sadorul englez Hamilton Seymour, pentru că Nicolae 
voia să stea de vorbă cu el într-o chestiune foarte 
importantă. Chestiunea aceasta importantă era îm- 
părţirea Turciei pe aceleaşi baze pe care fusese în- 
făptuită împărţirea Poloniei, în timpul Ecaterinei 
a Il-a. 

Potrivit planului lui Nicolae, la împărțirea Turciei 
trebuiau să ia parte fără întîrziere numai două pu- 
teri: Rusia şi Anglia. Nicolae nici nu voia să țină 
socoteală de Franţa, unde se înscăunase Napoleon al 
III-lea și care începuse cearta cu privire la „locurile 
sfinte“, adică la protecţia creștinilor supuşi ai sul- 
tanului, protecţie care din vechime aparținuse Rusiei. 

În ce privește Austria, Nicolae o privea prea de sus 
şi prea protector, ca s-o considere o monarhie de sine 
stătătoare şi s-o admită în compania sa, ca pe o 
membră cu drepturi depline. 

Întrevederea lui Nicolae cu Seymour avu loc și 
autocraiul vorbi cu totul deschis : 

— Afacerile Turciei se află într-o mare nestabili- 
tate, spunea el. — Țara aceea este amenințată cu pră- 
buşimea. Pieirea ei ar însemna o mare zguduire și ar [i 
important ca Anglia şi Rusia să ajungă la un acord 
complet şi ca mici una din aceste două puteri să nu 
întreprindă vreun pas hotărîtor, fără știrea celeilalte. 
Vedeţi, în mîinile noastre se află un om bolnav, un 
om foarte bolnav! Vă spun sincer, ar fi o mare ca- 
tastrofă dacă ar sucomba înainte de a se fi făcut 
pregătirile necesare. 

Convorbirea aceasta a fost continuată, după cîteva 
zile, în cabinetul ţarului, loc mult mai potrivit pentru 
așa ceva. După ce îl iniţie pe sir Hamilton în toate 
subtilităţile problemei orientale şi în istoria ei, 
Nicolae trecu la „omul bolnav“, care ar putea muri 
subit şi atunci: 

— Haosul, dezordinea şi izbucnirea inevitabilă a 
unui război european vor trebui să însoțească ca- 
tastrofa, dacă ea va veni pe neaşteptate și dacă nu 
va fi alcătuit mai dinainte un alt plan... Am să vă 
vorbesc ca un prieten și ca un gentleman ! — spuse 
cu căldură autocratul ambasadorului unui alt auto- 
crat, capitalul englez. — Dacă noi — Anglia şi cu 
mine — vom izbuti să ajungem la un acord în pro- 
blema aceasta, ceilalți puţin mă interesează... Mi-e 
indiferent ce vor face și ce vor crede alții. De aceea, 
vreau să vă spun cu toată sinceritatea: dacă Anglia 
are intenţia să se instaleze vreodată în Constantino- 
pol, eu nu voi admite acest lucru! În ce mă privește, 
sînt de asemenea gata să-mi iau obligaţia de a nu 
ocupa Constantinopolul — bineînţeles, în calitate de 
proprietar — dar nu aş refuza să-l deţin cu mandat. 
Dacă însă nu vor fi făcute toate pregătirile mecesare 
şi lotul va fi lăsat la voia întîmplării, ar fi posibil ca 
împrejurările să mă forţeze să ocup Constantinopolul. 

Oricîi de uluit era sir Hamilton de această sinceri- 
tate dură a ţarului, el îi mulțumi pentru încredere și 
îi aminti de Franţa, care ar putea — desigur pe pro- 


priul ei risc — să trimită o expediție militară în im- 
periul sultanului. l 
— Credeţi-mă, — răspunse repede Nicolae, — că 


un astfel de pas ar duce la o criză acută! Simțämîn- 
tul onoarei m-ar obliga să-mi trimit trupele în Turcia, 
chiar dacă acest fel de a proceda ar atrage după sine 
prăbuşirea Imperiului Otoman... Aş regreta un astfel 
de pas, dar aş socoti, totuşi, că am procedat așa cum 
am fost silit să procedez! 

— Prăbuşirea Imperiului Otoman ar lăsa însă un 
gol care m-ar putea fi împlinit, sire! — obiectă 
Hamilton. 

Nicolae îi luă prieteneşte de braț: 

— Tocmai acest lucru ar însemna triumiul cel ma. 
înalt al secolului al XIX-lea, dacă ar fi posibil să um- 
plem acest gol, fără să năruim pacea generală! Cum 
anume ? Simplu ! Luîndu-se măsuri preventive de cele 
două — numai de cele două! —- guverne, cele mai 
interesate de soarta Turciei ! 

Bineînţeles, Seymour transmise convorbirea sa cu 
Nicolae, printr-o depeșă urgentă, pe adresa lordului 
John Russell, reprezentant permanent al City-ului 
comercial în consiliul de miniştri și, în vremea aceea, 
ministru de externe. 

Răspunsul lui Russell dat lui Seymour era gîndit în 
amănunțime şi plin de argumente că „omul bolnav“ 
nu este de loc atît de bolnav, încît să nu fie în stare 
să se apere cu înverşunare şi că în sfîrşit, dacă Nico- 
lae ar deveni „deţinătorul“  Constantinopolului ar fi 
foarte periculos pentru el — căci Europa l-ar invidia 
— întrucît nici Anglia, nici Franţa şi nici chiar Aus- 
tria nu s-ar împăca cu ideea ca Constantinopolul să 
rămînă în mîinile Rusiei. Din partea sa, dădea asigu- 
rări fățarnice că Anglia nu are nevoie de Constanti- 
nopol și că este departe de ea dorința de a pune stă- 
pînire pe el. El amintea propriile cuvinte ale lui Nico- 
lae, anume că imperiul lui este şi așa foarte mare pen- 
tru a mai dori creşterea teritoriului său. Prevăzător, 

slătuia să se păstreze faţă de Turcia cea mai mare re- 
vervă și să se evite orice fel de demonstraţii terestre 
şi navale împotriva sultanului. În ceea ce-i priveşte pe 
creştinii supuşi sultanului, Russell propunea numai de 
„a recomanda“ guvernului turc să se poarte cu ei „po- 
Irivit principiilor de egalitate și libertate religioasă, 
acceptate de națiunile civilizate ale Europei.“ 

In încheierea depeşei sale destul de lungi, Russell 
îl ruga pe sir Seymour să o citească contelui Nes- 
selrode, şi, dacă el va fi de acord, să i-o remită, în 
copie, personal lui Nicolae, „adăugînd la ea asigură- 
rile de prietenie și de încredere ale majestăţii sale re- 
gina noastră.“ 

După primirea depeşei, la Petersburg avu loc încă 
o întrevedere a lui sir Hamilton cu Nicolae, mai pre- 
cisă și mai fățişă. 

La discreta întrebare a lui Seymour, ce anume ar 
dori el concret, Nicolae răspunse: 

— Eu ny doresc ocuparea definitivă a Constanti- 
nopolului de ruși, dar oraşul acesta nu trebuie să 
treacă în nici un caz în stăpînirea vreunei alte mari 
naţiuni ! Nu voi admite niciodată vreo încercare de 
a se restabili Imperiul Bizantin şi nu voi admite nici 
întinderea Greciei pînă la dimensiunile unui mare 
stat ; cu atît mai mult, nu voi admite fărîmiţarea Tur- 
ciei în mici republici — refugii pentru Kossuth, Mazzini 
şi alți revoluționari europeni. Mai curînd voi începe 
războiul, decît să accept vreuna din aceste întorsături 
ale evenimentelor ! 

Englez practic, sir Hamilton se prefăcuse bineînţe- 
les uimit că înaltul său interlocutor părea că nu do- 
rește nimic concret, dar Nicolae îl linişti repede în 
această privinţă, adăugînd : 

— Principatele Moldovei şi Valahiei sînt state in- 
dependente sub protecţia mea şi ar putea rămîne așa. 
Serbia ar putea căpăta o formă de guvernămînt ase- 
mănătoare, iar Bulgaria, la fel. In ceea ce privește 
Egiptul, îmi dau prea bine seama de marea importanţă 
a acestei regiuni. De aceea, pot spune numai că, dacă 
la împărțirea Imperiului Otoman, ați pune stăpînire pe 
Egipt, n-aş avea nimic împotrivă. Același lucru îl pot 

19 — Epopeea Sevastopolului, vol. I 


spune și despre Creta... În ceea ce priveşte Franţa, — 
își aminti ţarul pe ton nepăsător, — unul din scopurile 
ei este, fără îndoială, să pună mîna pe Tunis. 

— Majestate, — exclamă sir Hamilton, — dar mai 
există şi Austria ! 

— O-o, Austria ! — îl linişti cu un zîmbet Nicolae. 
— Cînd vorbesc de Rusia, vorbesc în acelaşi timp de 
Austria. Cu privire la Turcia, interesele noastre coin- 
cid în totul. Cu Franţa, este altceva... S-ar părea că 
guvernul francez ar dori să ne facă să ne certăm cu 
toţii, aici, în Orient. Nici n-a trecut o lună de cînd am 
oferit sultanului ajutorul meu. pentru a se opune fran- 
cezilor... Tot ceea ce vreau eu este înțelegerea cu An- 
glia, însă nu în ceea ce trebuie făcut, ci în ceea ce nu 
trebuie făcut! Cu privire la Constantinopol, nu l-am 
trimis acolo decît pe Menșikov... Inţelegeți și dumnea- 
voastră că dacă aş fi dorit, aş fi putut trimite acolo o 
armată întreagă ! Așadar, vă rog să insistați pe lîngă 
guvernul dumneavoastră să-mi scrie încăodată despre 
chestiunile acestea, mai amănunţit şi fără nici o întîr- 
ziere. 

Cu aceste cuvinte, țarul întinse mîna lui Seymour, 
dîndu-i să înțeleagă că a spus tot ce avea de spus. 
hăspunsul revenea miniștrilor reginei Victoria. 

E adevărat că nu-i împărtășise lui sir Hamilton 
faptul că se adresase și cumnatului său, regele Prusiei, 
cu o scrisoare secretă, privitoare la relaţiile sale cu 
Franţa şi cu Anglia. 

Din răspunsul evaziv al lordului Russell își dădea 
seama că nu va putea destrăma „Antanta Cordială“. 
In acest timp, -Napoleon al III-lea acţiona vădit pro- 
vocător în pretențiile sale de tutelaj asupra creștinilor 
din Turcia şi, se înțelege, nu fără ştirea şi încuviin- 
țarea Angliei. 

De aceea, Nicolae îi scrisese lui Frederic- Wilhelm că 
aliaţii atît de uniţi și de prieteni — ca Franţa și Anglia 
— nu-l sperie de loc pe uscat; fiind însă puteri ma- 
ritime dintre cele mai tari şi unindu-și flotele, ele pot, 
fără îndoială, să instituie o blocadă pe mare care să 
fie încununată de succes și în aceasta să conste atu-ul 
lor principal. Spre sfîrșitul lunii aprilie, el va avea o 


290 


arinală de cel puţin șase sute de mii de oameni, dintre 
care poate pune la dispoziţia lui două sute de mii, dacă 
va accepta să pornească asupra Parisului şi să-l dea 
jos pe uzurpator de pe tronul Franţei. 

Aslfel scria autocratul rus regelui Prusiei, fără să 
inceteze a privi stalele germane ca pe niște simple 
avanposturi ale sale. 

Cîteva zile, Frederic-Wilhelm deliră într-una, visînd 
ce isprăvi războinice ar putea înfăptui în fruntea re- 
pimentelor de fier rusești, dar miniștrii lui — mai lu- 
cizi decît el — se speriară şi-l rugară să renunţe la 
măgulitoarea ofertă a lui Nicolae. 

Răspunsul la propunerea țarului — exprimată cu 
atita precizie la ultima întrevedere cu Seymour — întîr- 
zie întrucîtva. Erau oare lordul Russell și ceilalţi păr- 
laşi la schimbul secret de vederi între cele două curţi — 
uluiți de proporţiile planurilor lui Nicolae? Nu... În 
acest timp, avusese loc o schimbare de guvern, iar 
lui Nicolae, în locul lordului Russell, trebui să-i răs- 
pundă noul ministru al afacerilor externe, contele 
Clarendon. 

In sfîrşit, acesta dădu răspunsul. 

Se schimbaseră miniștrii, dar părerea cartierului 
City — care guverna Anglia — rămăsese aceeași: 
împărțirea Turciei nu era de dorit, fiind periculoasă. 

„Interesele Rusiei şi ale Angliei în Orient sînt cu 
totul identice, căuta cu naivitate Clarendon să-l con- 
vingă pe Nicolae, dar nici o problemă importantă nu 
poate fi ridicată în Orient, fără ca ea să devină un 
izvor de discordii în Occident.“ 

Prin urmare, el se temea nu de un război între Oc- 
cideni și Rusia, ci de un război între două state dintre 
cele mai puternice şi prietene, Franţa și Anglia. 

Se vădea aici o mai mare cunoaștere a psihologiei 
umane decît la ţarul rus, preocupat prea mult numai 
de propria sa persoană. Dar Clarendon cunoștea prea 
bine și psihologia țarului și el adăugă, pentru ca aces- 
luia să-i fie pe deplin lămurite temerile Angliei : 

„Fiecare mare problemă va căpăta în Occident un 
caracter revoluţionar și va atrage după sine revizuirea 
întregii orînduiri sociale. De aici decurge năzuința gu- 

vernului majestăţii sale de a preîntimpina o catas- 
trofă.“ 

Cu alle cuvinte, autocratul englez, capitalul, nu se 
temea atît de război — chiar cu aliata sa Franţa —- 
cît îl înspăimînta perspectiva de a se alege, de pe urma 
acestui război, cu o revoluţie engleză, nu mai puţin 
rea decît cea franceză. 

In timp ce avea loc acest extrem de serios schimb 
de păreri în problema Turciei, ambasadorul pleni- 
polenţiar al lui Nicolae, prinţul Menşikov, sosit la 
Constantinopol cu o mare suită, ducea tratative cu 
miniştrii turci cu privire la „locurile sfinte“. 

Intre tratativele secrete și cele publice era însă o 
interdependenţă pe care, în acea vreme, o cunoşteau 
foarte puţini. Dacă miniştrii englezi Russell și Claren- 
don căutau să-și scrie răspunsurile lui Nicolae într-un 
accentuat limbaj diplomatic, puţin mai diferit era lim- 
bajul ambasadorului englez la Constantinopol, lordul 
Stratford-Radcliffe. 

E adevărat că acest lord nu numai că ura Rusia, 
dar avea toate motivele să-l urască și pe Nicolae, care 
respinsese energic, cu vreo douăzeci de ani în urmă, 
numirea lui ca ambasador la Petersburg. 

Dar nici la Paris nu era dorit ca ambasador fiind 
cunoscut ca un om cu un caracter dificil. Nu-i rămă- 
sese decît să plece ambasador la Constantinopol, unde 
subordonă influenţei sale pe marele vizir și pe pașale. 

In altă vreme și cu un alt ambasador englez, ches- 
tiunea cheilor bisericii din Betleem, a reparaţiei cu- 
polei templului din Ierusalim, a casei de ședere pentru 
pelerinii ruși și a altor fleacuri de acest fel, m-ar fi 
necesitat o ambasadă extraordinară şi solemnă, dar 
tocmai în legătură cu aceste nimicuri se încrucişară 
spadele a doi oameni extrem de îndărăinici, a lui Men- 
șikov şi a lui Stratford, care ştiau prea bine ce aveau 
de vorbit, dar care ştiau și mai bine asupra căror lu- 
cruri trebuiau să păstreze tăcerea. 

Menşikov, însoțit, printre alţii şi de amiralul Korni- 
lov, sosi la Constantinopol pe vaporul „Gromonoseţ“, 
pe la mijlocul lui februarie şi rămase pînă la jumătatea 
lui mai, pierzînd zadarnic vremea în stratageme diplo- 

malice şi în discuții cu totul inutile despre „drepturile 
precumpănitoare ale împăratului rus la protecţia asu- 
pra creştinilor, supuşi ai imperiului otoman“. Lordul 
Radcliffe, într-o măsură mult mai mare decît chiar 
ambasadorul francez, căută să-i convingă pe demnitarii 
lurci că nu trebue să semneze o asemenea convenţie, 
întrucît prin aceasta ar diminua drepturile sultanului. 

Pînă la urmă, Menşikov ameninţă cu începerea osti- 
lităților militare, în caz că această convenţie nu va fi 
semnată, dar Radcliffe îi convinse pe demnitarii turci 
să nu se sperie nici de asta. Menşikov ceru audiență 
la sultan şi se prezentă îmbrăcat în palton civil şi cu 
cilindru, aşa cum umbla în mod obişnuit la Constan- 
linopol. Vorbi cu sultanul pe un ton autoritar. Înalt şi 
impunător, „reprezenta“, conștient parcă, pe împăratul 
său. Mărginitul, efeminatul şi sfiosul sultan Abdul- 
Medjid fu cu totul descumpănit de înfăţişarea şi de 
tonul lui aspru şi bolborosi drept răspuns, destul de 
incoerent, ceea ce îi şoptise suflerul Radcliffe. 

Văzînd că a pierdut ultima carte — amenințarea cu 
război, Menşikov comunică la Petersburg că nu are 
nici un sens să mai rămînă la Constantinopol şi plecă 
la Odesa. 

Amenințarea cu războiul fusese dictată lui Menşikov, 
desigur, chiar de Nicolae, care plănuia acest război. 
Voia, pentru început, să repete manevra pe care o 
executase fără nici o greutate cu douăzeci de ani în 
urmă, să îmbarce o divizie pe vasele Flotei Mării Ne- 
gre şi s-o debarce la Constantinopol, iar pe uscat să 
înlărească acest mic grup de debarcare cu două-trei 
corpuri de armată, care trebuiau să înainteze în marş 
forţat din Basarabia, asupra Constantinopolului. 

Autorul acestui plan, Nicolae, nu mai era tînăr, avea 
aproape şaizeci de ani, dar atit Menşikov cît și Pas- 
kevici, care trebuiau să-l aducă la îndeplinire — fiind 
şi mai în vîrstă şi cu mai multă experiență — soco- 
liră că planul nu promitea nici un succes. 

Menşikov raportă preasupus că Flota Mării Negre 
nu este în stare să lupte în Bosfor cu flotele unite ale 
francezilor, englezilor şi turcilor şi că va fi inevitabil 
distrusă, iar Constantinopolul nu este chiar atît de, 

lipsit de apărare, încît să poată fi luat, dintr-un iureş, 
de către un mic grup de debarcare. La rîndul său, Pas- 
kevici, nu mai puțin preasupus, lămurea că în drum 
spre Constantinopol, pornind de la granița rusească 


sau chiar de la Varna — dacă o asemenea debarcare 
în împrejurimile Varnei ar fi reușit — există puncle 


puternic întărite, precum și un număr îndestulător de 
trupe turceşti, care ştiu să se apere excelent în ce- 
tăţile lor, iar un marş fulgerător nu va putea fi execu- 
tat, avîndu-se în vedere convoaiele mari, indispensabile 
unei. armate care înaintează într-o țară străină, iar 
orice întîrziere nu va face decît să-i întărească pe turci 
Şi să-i slăbească pe ruși... 

El era de părere să se folosească o melodă deja 
experimentală, anume să se ocupe cu trupe principa- 
tele Moldovei şi Valahiei — ceea ce nu putea fi socotit 
ca un început de ostilități împotriva Turciei — şi, 
totodată, aceasta i-ar face pe turci să fie mai maleabili, 
iar celorlalte țări le-ar arăta că țarul Rusiei priveşte 
chestiunea foarte serios. 

Nicolae trebui să primească planul încercatului său 
strateg. El înţelegea prea bine că acest plan nevolnic 
nu-i poate aduce nici un succes, dar era planul unui 
feldmareșal, autoritatea militară cea mai înaltă a sta- 
tului său. 


4 


Războiul a fost declarat cu o lună înainte de bătălia 
de la Sinope, anume la 20 octombrie 1853. 
Omer-pașa, comandantul suprem al armatei tur- 
cești, bizuindu-se pe ajutorul promis de Anglia şi 
Franţa, trimisese un ultimatum prinţului Gorceakov, 
cerîndu-i ca în termen de două săptămîni să evacueze 
principatele ocupate de armata acestuia, în caz contrar, 
declarînd că va începe operațiunile militare. 
Bineînţeles, principatele n-au fost evacuate şi pe 
Dunăre răsunară primele bubuituri de tun, în urma că- 
rora Nicolae semnă declaraţia de război cu Turcia. 
Textul declarației îi fusese adus lui Nahimov, de la 
Sevastopol, pe cînd el încrucișa în mare, ţinîndu-se pe 

aproape de coastele Asiei Mici. Se primise știrea că 
turcii trimiseseră trei fregate cu aburi, încărcate cu 
(unuri, din Constantinopol în Caucaz, la Baturn, dar 
se inlerzisese reținerea acestor vase turcești şi, cu atîl 
mai mult, angajarea luptei cu ele pînă la declararea 
războiului. Se ordonase să fie numai urmărite. 

La rîndul lor, vasele de război turcești le urmăreau 
pe cele rusești, ba apărînd, ba dispărînd din preaj- 
ma lor.. 

Marea era agitată — ca totdeauna toamna — și 
suflau vînturi puternice. Să faci plimbări pe o astfel 
de mare, pe vase cu pînze, era extrem de periculos, 
fără să mai vorbim că nu prezenta nici o utilitate 
pentru război. Declaraţia de război dezlegă mîinile 
lui Nahimov şi determină escadra turcă să se concen- 
treze în golful Sinope, sub protecția bateriilor de 
coastă. 

Sinope — patria filosofului din antichitate Diogene 
și a lui Mitridate al VI-lea, regele Pontului — era, 
pe atunci, un orăşel pe jumătate grecesc, pe jumătate 
turcesc, cu şantiere navale, bine apărat dinspre mare. 
În golful Sinope se adăpostiseră douăsprezece nave 
de război şi două de transport, în vreme ce vasele cu 
pînze ale lui Nahimov ajunseseră tare ponosite, din 
cauza luptei îndelungate cu furtunile. 

Nahimov le expedie pe cele care avuseseră mai 
mult de suferit la Sevastopol, de unde i se trimise 
altele în schimb. Curajoasa blocadă a portului Si- 
nope, executată de Nahimov cu forțe mult inferioare 
celor turceşti, tinu mai mult de o săptămînă. Cu toată 
vădita inegalitate a forțelor, el ordonă ca inamicul să 
fie atacat, dacă va încerca să părăsească portul. Ami- 
ralul turc, capudan-pașa Osman, nu voia să iasă în 
larg, nevenindu-i să creadă că jumătate din escadra 
lui Nahimov plecase pentru reparaţii la Sevastopol. 
Prin intermediul consulului englez din Sinope, el tri- 
misc, pe uscat, o misivă lordului Stratford, la Constan- 
tinopol, vestindu-l că-o escadră rusă încrucișează în 
fața portului Sinope și dacă flota aliată ar fi trimisă 
să-i taie retragerea spre Sevastopol, escadra rusă ar 
fi nimicită, în cazul că nu se va preda. 

Curierul consulului englez ajunse la timp. Totuși, 
escadra aliată n-a fost trimisă, de teama timpului fur- 
tunos. -. 

In vremea aceasta, Nahimov, adunîndu-şi forțele 
necesare — şase nave de luptă și două fregate — pă- 
trunse în rada portului Sinope. 

Osman-paşa era un marinar încercat, care, ca şi 
Nahimov, luase parte la bătălia de la Navarin '). Unul 
din vasele flotei lui — un vapor cu douăzeci de tunuri, 
„Taif“, era comandat de englezul Slade, angajat de 
un sfert de veac în slujba turcilor. 

Nahimov nu avea vase cu aburi. În afară de asta, 
bateriile de coastă puteau să-i bombardeze vasele cu 
ghiulele incendiare, aprinzîndu-le. El era legat însă de 
ordinul de a nu provoca stricăciuni oraşelor şi satelor 
turceşti de pe țărm: cancelarul Nesselrode, civil în 
totul, credea că este foarte posibil să atace flota turcă 
în rada unui oraş portuar şi s-o nimicească, fără să se 
aducă oraşului nici o stricăciune în timpul luptei. 

Bătălia începu îndată ce vasele ruseşti se apropiară 
de flota turcă şi se opriră aruncînd ancorele, rămînînd 
ca nişte cetăți nemișcate față în față cu alte două linii 
de cetățui nemişcate, pe mare şi pe uscat. 

Potrivit ordinului lui Nahimov, echipajele luaseră 
masa din timp și fără grabă, înainte de luptă. Cînd 
vasele se apropiau de port, bătea un vînt dinspre nord- 
est şi cădea o ploaie deasă de toamnă, dar cînd intrară 
în radă, ploaia încetă şi Sinope, cu zidurile şi turnurile 
lui puternice, apăru deodată alb în faţă, pe istmul 
înalt al peninsulei care despărțea golful de mare. 

Pe vasele lui Nahimov toţi oamenii erau calmi și la 
posturile lor. Printre vasele lui Osman-paşa, forfoteau 
şalupele, vapoarele urcau presiunea și grupuri de sol- 
daţi-artilerişti turci alergau pe țărm, spre tunuri : era 


1) Bătălia de la Navarin a avut loc în 1827, între escadrele 
rusă, engleză și Îranceză pe de o parte şi escadra turco-egip- 
teană pe de altă parte, în dreptul portului Navarin din Pelo- 
ponez. După o luptă crîncenă, flota turcă a fost arsă. (N. 
red. ruse.) 

vădit că turcii nu se aşteptaseră la un atac în ziua 
aceea de 18 noiembrie. 

Totuşi, ei deschiseră focul cei dintii şi toată desfă- 
șurarea vaselor ruseşti se lăcu sub canonada vie a 
bateriilor de coastă și de pe mare. Iată însă că liniile 
vaselor inamice se apropiară la o sulă cincizeci de 
stînjeni, iar rada Sinope fu învăluită de un fum gros, 
prin care răzbeau străiulgerările galbene ale salvelor. 

Canonada dură aproape trei, ore. 

Amiralul Istomin comanda vasul de linie „Parij“ !), 
înarmat cu o sută de tunuri. Amiralul Kornilov, înso- 
tit de trei vase cu aburi, venea cu viteză maximă din 
Sevastopol în ajutorul lui Nahimov, dar din cauza 
vremei furtunoase întîrzie şi nu ajunse la începutul 
bătăliei. Trecînd pe lîngă vapoarele lui cu cea mai 
mare viteză, Muştaver-paşa, căpitanul Slade, fugea pe 
nava „Taif“. Kornilov porni în urmărirea lui pe vasul 
său „Odesa“, schimbînd mereu focuri, dar nu-l putu 
ajunge. 

„Taif“ a fost singurul vas turcesc care a scăpat de 
dezastrul de la Sinope. Toate celelalte nave au fost fie 
scufundate de focul vaselor ruseşti, fie puse pe uscat, 
fie că au luat foc sau au fost aruncate în aer de pro- 
priile lor echipaje. Exploziile vaselor au zvîrlit sfä- 
rîmături aprinse departe în oraș, incendiind casele. 

Sinope ardea, cînd Kornilov intră în radă după ur- 
mărirea „Taif“-ului, iar echipajele de pe vapoarele lui 
strigară „Ura“ în cinstea tovarășilor lor, marinarii din 
escadra lui Nahimov. 

Osman-paşa, rănit, şi vreo două sute de oameni, că- 
zură prizonieri ; o parte din echipajele vaselor s-a sal- 
vat pe țărm ; vreo trei-patru mii de oameni pieriseră. 
Pe vasele ruseşti, au fost numărați vreo două sute 
cincizeci de ucişi şi de răniţi. 

Vasele de linie „Tri sviatitelia“, „Impărăteasa 
Maria“ şi „Rostislav“ se aleseră cu cîteva zeci de 
spărturi, iar „Marele duce Konstantin“, cu o sută 
nouăsprezece. 


1) „Paris“. (N. trad.) 

Vasele n-ar fi putut trece peste marea furtunoasă 
spre Sevastopol, dacă echipajele nu le-ar fi reparat cu 
aceeași energie pe care o manifestaseră în luptă. 

Abia după o zi şi jumătate — în noaptea de 19 spre 
20 noiembrie — escadra ridică în sfîrşit ancorele şi, 
în parte remorcată de vapoare, în parte cu puteri pro- 
prii, porni către țărmurile patriei. 

Aliaţii nu-şi trimiseseră flota lor din Bosfor în aju- 
torul celei turcești, amiralii englezi şi francezi temîn- 
du-se de furtună. 

Cînd Nahimov, Kornilov şi Istomin se apropiară în- 
cet și greu de Sevastopol, tot cheiul era plin de lumea 
ce fremăta de bucurie. Ochii obișnuiți ai localnicilor 
recunoșteau vasele și vedeau că ele vin de la luptă — 
atît erau de avariate — dar nici unul dintre vasele 
care plecaseră nu pierise. Deci, victorie | 

Dar Menşikov interzise orice sărbătorire a victoriei 
de la Sinope şi ordonă ca toate vasele să ancoreze în 
rada exterioară, iar echipajele lor să fie ţinute trei zile 
în carantină. 

Concomitent cu victoria asupra flotei turceşti, for- 
tele terestre rusești, sub comanda lui Andronnikov, re- 
purtară o mare victorie asupra unui numeros detaşa- 
ment turc, lîngă cetatea Ahalţih. 

Rapoartele despre aceste două evenimente ajunseră 
la Petersburg în aceeași zi, la 29 noiembrie, zi de 
mare “bucurie și de triumf pentru Nicolae. Dacă se 
obişnuise cu victoriile pe uscat și nu se aştepta la alt- 
ceva de la regimentele sale, cea dintii victorie navală 
din timpul domniei lui asupra unei flote străine, fie ea 
și cea turcească, îl înflăcără nespus. Despre acest lu- 
cru, îi scria și lui Menșikov : 

„Nici nu-ţi pot spune, dragă Menşikov, cît de fericit 
m-a făcut îmbucurătoarea știre despre glorioasa bă- 
tălie de la Sinope! M-a bucurat, atît prin importanța 
urmărilor pe care le va avea, probabil, asupra situaţiei 
noastre de pe coasta Mării Negre, cît și pentru că 
această luptă eroică îmi dovedeşte ce spirit domnește, 
slavă domnului, la noi, în Flota Mării Negre, de la 
amiral şi pînă la matroz... Sînt sigur că la nevoie — 
dumnezeu să ne ferească — nici camarazii lor din 

Marea Baltică nu se vor lăsa mai prejos. Aceasta îmi 
bucură şi îmi mîngfie inima, în mijlocul atîtor neca- 
zuri. Trimite-mi lista celor răniţi -grav şi împarte cîte 
o sută de ruble fiecăruia din cei rămași ciungi şi 
ologi...“ 

Cu ştirea victoriei de la Sinope, fusese trimis la țar 
în calitate de curier special aghiotantul lui Menşikov 
— locotenentul-colonel Skolkov — martor ocular al bă- 
tăliei. De bucurie, ţarul îl ridică la gradul de colonel 
și îl făcu aghiotant imperial... pentru ca, în bătălia de 
la Alma, să intre în rîndurile umile ale ciungilor și să 
se mîngiie cu gîndul că poate, cu vremea, să fie numit 
şi el comandant al fortăreței Petropavlovsk, ca şi ge- 
neralul Skobelev, ciung şi acesta. 

Negocierile diplomatice cu privire la „locurile sfinte“ 
ținuseră prea mult şi obosiseră publicul rusesc, cititor 
de ziare. Amenințarea războiului atîrna greu asupra 
tuturor şi cu atît mai bucuroși răspunseră toți la vic- 
toria de la Sinope. 

Mii de poezii patriotice invadară redacţiile revistelor 
și ziarelor. Chiar şi bătrînul prieten al lui Pușkin şi 
al lui Jukovski — prințul Viazemski — publică în 
„Russki invalid“ versurile sale, dedicate lui Nahimov 
și lui Bebutov, învingătorul turcilor în Caucaz, la 
Baş-Kadik-Lar. 

Nobilimea din Vladimir dărui treizeci și cinci de 
mii de ruble de argint în folosul ostașilor, „cu pre- 
cădere celor din Flota Mării Negre, pentru a mar- 
ca victoria obținută de ei la Sinope“. După aceasta, 
porniră să curgă rîuri de donațiuni. Fiii înaltei aris- 
tocrații începură să se înroleze în armată ca simpli 
voluntari. 

Nestor Kukolnik scrise la repezeală răsunătoarea 
piesă „Sinope“, care avu un succes extraordinar la 
Petersburg. 

Spectacolele stîrneau aplauze furtunoase, care atin- 
geau culmea atunci cînd se pomenea de împăratul 
Nicolae, de faptele de arme ale flotei, de amiralul 
Lazarev, creatorul Flotei din Marea Neagră... 

Cu totul altfel fu privită bătălia de la Sinope în 
Apus. Cînd ştirea nimicirii flotei turceşti de către 

Nahimov ajunse la Londra, ea scoase din sărite bur 
ghezia engleză, de parcă nu flota turcă, ci chiar 
flota britanică suferise o nemaiauzită înfrîngere. 

Articolele din ziare, discursurile la mitinguri şi 
chiar cuvîntările din parlament nu mai spuneau 
altceva decît că flota rusească din Marea Neagră 
trebuie distrusă, iar Sevastopolul, ca și vechea Car- 
tagină, trebuie dărimat. 

Pentru unii ziariști părea un lucru foarte uşor, 
nu numai dărîmarea în cel mai scurt timp a Sevas- 
topclului, ci chiar şi a Kronstadtului şi apoi ocuparea 
Petersburgului. 

Patimile se aprinseră la culme și Anglia „începu 
să-și ascută săbiile“. Escadra engleză, ca şi cea 
franceză, aliată, primi ordin să intre în Marea Nea- 
gră şi să blocheze Sevastopolul. 

Aşa a inceput războiul. 


Capitolul IV 
i CEASURI DE ALARMĂ 


Aghiotantul lui Menşikov, ştab-rotmistrul Greig, 
după raportul amănunţit asupra desfășurării bătă- 
liei de la Alma — zugrăvind lui Nicolae starea în 
care lăsase armata la Sevastopol — se strădui să 
nu-l mai supere pe ţar, spunîndu-i adevărul ade- 
vărat. 

— Unităţile s-au retras în ordine? — îl întrebă 
încăodată ţarul, aţintindu-şi privirea grea asupra 
lui 

Intr-o clipă în faţa ochilor lui Greig învie urmă- 
torul tablou: matrozii obosiţi pe care îi întîlnise 
mergînd pe lîngă boii cenușii și trudiţi, ţevile lungi 
ale tunurilor de pe vase, duse pe căruțele care scîr- 
țiiau — ajutor tîrziu, trimis de Kornilov lui Men- 
șikov — focurile, și lîngă ele plutonierii majori ai 

diferitelor regimente, strigîndu-şi soldaţii prin în- 
tuneric, precum și altele, pe deplin fireşti, desigur, 
într-o retragere atît de grăbită. Inchizîndu-și o clipă 
ochii, înainte de a răspunde, ștab-rotmistrul rosti 
deslușit : 

— În deplină ordine, majestate ! 


— Dar înaintarea... celorlalți? — şovăi puţin 
țarul. 

— Înaintarea armatelor aliate, — se grăbi să 
răspundă Greig, — nu s-a observat de loc, majes- 


tate, nici pe data de 8, nici în dimineaţa de 9. 

— Dar dumneata... pe unde ai venit de la Sevas- 
topol 2 

Greig pricepu întrebarea. 

—- Inamicul nu a ocupat drumul spre Simferopol, 
majestate ! 

Nicolae înălță spre el bărbia rotundă, sub care, 
pe mărul lui Adam proeminent și ascuţit, Greig zări 
pielea galbenă, veştedă şi zbircită, obișnuită la oa- 
menii de aproape șaizeci de ani. 

— Era liber pe data de 9... cînd ai plecat! Dar 
acum ? — Şi fără să-l lase pe Greig să răspundă 
la această întrebare, îi puse alta: — Unde urmează 
să se concentreze trupele pentru apărarea Sevasto- 
polului ? 

Greig răspunse, cum auzise de la însuşi Menşikovy 
că trupele se concentrau pe înălțimile de la Inker- 
man, pe flancul stîng al armatei aliate în înaintare, 
pe care fortificațiile din Partea de Nord a Sevasto- 
polului trebuiau s-o întîmpine cum se cuvine. 

După alte cîteva întrebări, Nicolae îi dădu în 
sfîrşit drumul lui Greig și se aşeză să scrie, apă- 
sînd nervos pana şi împrăştiind stropi de cerneală. 

„lubite Menşikov...“ 

Așa îşi începea, de obicei, scrisorile către coman- 
dantul Armatei sale din Crimeea, dar toate scriso- 
rile dinainte le scrisese unui om recunoscut de toată 
lumea ca inteligent şi spiritual. Menşikov era in- 
vitat adesea la palat, ca un minunat interlocutor, 
deosebit de prețuit de împărăteasă, de marea du- 
cesă Elena Pavlovna, de prințese și de doamnele 

de onoare. Cu privire la el, la palat se repela ade 
sea, spiritul făcut de generalul Ermolov — căzut în 
dizgrație — căruia (aceasta s-a întîmplat în 1814, 
în timpul campaniei din Franţa) Menşikov i se plin- 
sese că i-a dispărut briciul şi că nu s-a mai bărbie- 
rit de trei zile: „Ţi-ai găsit, pentru ce să te amă- 
răști! îi spusese Ermolov. Scoate-ţi limba şi ra- 
de-te 1...“ 

În calitate de conducător al Ministerului ma- 
rinei, Menșikov organizase excelent flota, îndeosebi 
pe cea din Marea Neagră, care-și arătase atît de 
strălucit calităţile ei în bătălia de la Sinope. In ca- 
litate de guvernator general al Finlandei, se dove- 
dise a fi pe deplin la locul său și dusese cu succes 
lupta împotriva funcționarilor delapidatori, ceea ce 
nu reușise Kiselev la Ministerul domeniilor statului. 
Ca ambasador plenipotenţiar la Constantinopol fă- 
cuse tot ceea ce se putea face, fără să se piardă 
prestigiul Rusiei în Orient... 

Acum, după înfrîngerea de la Alma, Menșikov nu 
mai cra același, ca și cum altcineva s-ar fi substi- 
tuit în locul acestui om cu care Nicolae era atit de 
obișnuit și care îmbătrinise sub ochii lui. Acum, 
asupra lui plutea umbra unui comandant nenorocos ; 
el nu-i îndreptăţise speranţele legate de numele lui... 

Avea o armată de două ori mai mică decit a alia- 
ților ? Da! Insă prințul Bebutov zdrobise, la Baş- 
Kadik-Lar, pe Abdi-pașa, și toală armata lui de trei- 
zeci și patru de mii de oameni, numai cu cincispre- 
zece-șaisprezece mii de ostași. E drept că acolo fu- 
seseră turci, nu anglo-francezi... Totuşi, anglo-fran- 
cezii erau acei care înaintau, iar Menșikov apăra o 
poziție pe. care el singur o numise în raportul său 
loarte puternică... 

În armata rusă erau trei stilpi: prințul de Var- 
șovia 1), prințul M. D. Gorceakov și prințul Menși- 
kov. Primul se ramolisc însă rău de tot, era mereu 


3) Feldmareşalul Paskevici. (N. trad.) 

bolnav şi se sufoca, încăleca cu greu, și fără aju- 
tor nu mai putea nici măcar să descalece... Totuși, 
așa cum era — cu un picior în groapă — trebuise 
să fie numit comandant suprem al Armatei de la 
Dunăre, în locul lui Gorceakov, întrucît acesta se 
dovedise a nu fi bun absolut la nimic, într-un post 
de atîta răspundere. 

Gorceakov era ireproşabil de cinstit,  neasemuit 
de viteaz în luptă și se îngrijea ca nimeni altul de 
nevoile soldaţilor; muncind fără odihnă la coman- 
dament, se istovise fără a fi nevoie de aşa ceva și lără 
folos, istovindu-şi și subalternii săi direcţi şi întreaga 
Armată de la Dunăre cu un efectiv de o sută «de 
mii de oameni, după ce fusese numit comandant 
suprem, în urma recomandaţiei prinţului de Var- 
şovia. 

Spiritul lui veşnic agitat, instruit în comandamente, 
își imagina mereu mii de eventualități şi de amă- 
nunte, care puteau strica cu totul un dispozitiv sau 
altul al trupelor, pe care el însuși îl claborase cu 
multă trudă, şi atunci, izbindu-se cu palma peste 
frunte, punea pe drumuri pe unul dintre aghiotanţii 
săi cu vreun ordin complimentar într-o parte, iar pe 
altul, în altă parte, cu un ordin de-a dreptul opus 
celui dat în ajun... Uneori, în aceeași zi, schimba de 
cîteva ori ordinele pe armată. Totuși, ziua îi părea 
mică : sărea din pat în toiul nopții, îl trezea pe ge- 
neralul Kotzebue, şeful statului său major, și se apuca 
să rectifice și să refacă ordinele date în timpul zilei, 
aducîndu-l pe Kotzebue la disperare. l 

Pe comandanții unitäțiior înșiruite pe Dunăre, îi 
hărțuia atît de mult, încît ei nici nu mai îndrăzneau 
măcar să se gindească la o cît de mică iniţiativă în 
acțiune. Datorită acestui fapt, Omer-pașa — adver- 
sarul lui Gorceakov — a dus toată campania dună- 
reană așa cum îi convenea, atacînd oriunde şi. ori- 
cînd reușea să adune forțe vădit superioare ca mu- 
măr. 

Astfel, regimentul de infanterie Tobolsk fusese 
aproape nimicit de o mare unilate lurcească, lîngă 
satul Cetatea. Tot nenorocoasă pentru ruși a fost şi 

bătălia de la Olteniţa, ca și acţiunile de lîngă Ca- 
lafat. 

Gorceakov înțelegea el însuși că marea povară de 
comandant suprem, încredințată lui era întocmai ca 
aceea pusă pe o barcă prea mică, ameninţată zilnic 
să se scufunde sub această povară, aducînd dezo- 
noare Rusiei. De aceea, în mijlocul muncii și tutu- 
ror grijilor sale militare, el găsea timp să scrie scri- 
sori foarte lungi, foarte amănunțite şi preasupuse 
lui Nicolae, aşteptind de la el ordine. În afară de 
aceasta, cerea siaturi, atît fostului său comandant 
— prințul de Varşovia — cît şi prietenului său din 
anii tinereţii, prințul Menşikov, astfel că această 
campanie dunăreană părea că e dusă de ei, în 
patru: în primul rînd, de însuşi Nicolae, autocrat 
al întregii Rusii, apoi de Paskevici, de Menşikov și, 
în sfîrșit, de Gorceakov, care, cel mai modest ca șef 
militar, era chiar şi poet. Acolo, pe Dunăre, Gor- 
ceakov compusese un cîntec soldățesc, care începea 
cu strofa următoare: 


Demn de viață se socoate 
Cel ce-i gata a muri. 
Rusul pravoslavnic bate 
Pe dușman oriunde-ar fi... 


Nicolae își amintea că el însuși poruncise ca ver- 
surile acestea să fie puse pe muzică și că trebuise să 
ducă o lungă corespondență pe această temă. 

În ciuda spiritului războinic al acestui cîntec, lu- 
crurile mergeau la Dunăre cum nu se poate mai 
prost. Trebuise să-l roage pe Paskevici să preia co- 
manda armatei care împresurase Silistra — cetate tur- 
cească de pe Dunăre — pe care nu putuse s-o cu- 
cerească, ceea ce provocase nesfîrșite ironii în zia- 
rele străine. 

Își aduse aminte că aghiotantul imperial, colone- 
lul Lanskoi — trimis de el la Paskevici — îi ra- 
portase că arțăgosul bălrîn începuse să zbiere că 
fusese trezit din somn de dragul sosirii lui Lanskoi, 
că-i stricaseră odihna de după masă, şi zvirlise în 
colonel cu bastonul... 

Lîngă Silistra, ședea toată ziua întins la soare pe 
un covor persan şi juca șah cu  veșnicul său par- 
tener, funcţionarul Petrov, pe care îl atrăsese de la 
Petersburg în serviciu la el, la Varşovia. Petrov era 
un bun şahist. Paskevici îi înlesnise o partidă bună 
căsătiorindu-l cu fata unui bogat intendent și îl fă- 
cuse foarte repede consilier de stat, delectîndu-se 
cu victoriile dobîndite pe tabla de şah asupra şire- 
tului tînăr, care se străduia din răsputeri să se lase 
bătut de venerabilul feldmareșal. 

Un alt tînăr şiret, împăratul Franț-Iosif, trecuse 
peste el, peste cel mai puternic monarh din Europa 
— ca peste un pion. Mulțumită lui se menţinuse pe 
tron, în 1849, iar acum își arăta colții! Acest om, 
față de care Nicolae avea o sinceră simpatie, tre- 
cuse deodată în tabăra duşmanilor săi! 

Temîndu-se să nu-i cadă în spate o armată aus- 
triacă de două sute de mii de oameni,  Paskevici, 
în loc să dea semnalul de atac şi să ordone asaltul 
Silistrei, ordonase să se sune retragerea ! 

Armata de la Dunăre trecu înapoi, în Basara- 
bia... Nu puteai lua în mînă ziarele străine; ruşinea 
parcă îți frigea degetele... 

Nicolae, el care era atît de îngîmfat, trebuise să 
le suporte pe toate. Și el le suporta... 

Susţinînd că şi Varșovia era ameninţată, prinţul 
de Varşovia plecase la reşedinţa sa de locţiitor al 
țarului în Polonia. Gorceakov primise din nou co- 
manda armatei, numită acum Armata de Sud, nu 
de la Dunăre. Prima etapă a războiului se înche- 
iase fără strălucire şi fără glorie. 

Nicolae mototoli foaia de hîrtie pe care scrisese 
cuvintele „Iubite Menşikov“, o aruncă sub birou şi 
se apropie de fereastră. 

Afară, în parcul plicticos și trist — pe care nu-l 
mai putea suferi — pe aleile ude de ploaia ce abia 
încetase, servitorii măturau de zor frunzele căzule. 
Vîntul legăna vîrfurile copacilor aproape goi, cenu- 
şii... Toamna — apropierea sfirşitului — știri proaste 
din Crimeea, dealtfel știri învechite, prin forţa îm- 
prejurărilor, despre evenimentele de acum cîteva 

zile... Ce s-o fi petrecînd acum acolo? Voia şi tol- 
odală nu voia să ştie exact şi precis ce se întîmpla 
în acele clipe în Crimeea. El,  autocraiul întregii 
Rusii, era năpădit de un fel de toropeală şi n-avea 
la cine să se îndrepte ca să scape de ea: n-avea 
lîngă el oameni pe care să se poată bizui. Patru- 
zeci de mii de șefi de birou conduceau Rusia ne- 
văzuţi, dar lucrul acesta se simțea şi era bun pentru 


uzul casnic, dar nu era potrivit — cum se dovedise 
în fapte — pentru a-i primi pe nepoftiţii musafiri 
din Apus. 


Nicolae îşi aminti de una din convorbirile sale cu 
Menșikov. „Am fost odată la Simbirsk, la Cercul 
Nobilimii, îi spunea el atunci lui Menșikov, și în- 
chipuiește-ți că dintre nobilii care m-au întîmpinat 
optsprezece erau mai înalţi ca mine! Se vedea cît 
de colo că am nimerit într-o gubernie cu cerno- 
ziom... Bineînţeles că am judecat numai după îniă- 
țişarea exterioară, dar nu ştiu de ce ei nu mi s-au 
părut de Joc inteligenţi... Stăteau bravi ca în front, 
dar arătau ca niște proști autentici...“ 

El nu avea în jurul său oameni cu adevărat talen- 
taţi ci doar executanți  zeloși. De acest lucru își 
dădea seama Nicolae spre sfîrşitul celui de-al două- 
zeci şi nouălea an de domnie şi îl resimțea mai 
adînc acum, cînd se apropia seara acestei zile plo- 
ioase de septembrie... 

Tot pe Menșikov îl întrebase atunci cînd se gîn- 
dise cu cine să-l înlocuiască pe prealuminatulprinţ 
Cernişev : 

— Ce zici de prințul Dolgorukov ? Aș fi vrut să-l 
văd ministrul meu de război. 

Și Menşikov îi răspunsese: 

— Dolgorukov, sire, n-o să inventeze praful de 
puşcă; prin urmare, pare croit pe măsură pentru 
a fi ministru de război! 

Prin acţiunile sale de pe Alma, Menşikov dove- 
dise că nici el nu era în stare să inventeze praful 
de pușcă, deşi avea o scuză în ochii lui Nicolae, 
pentru că ceruse întăriri cu vreo două luni înainte 
de debarcarea aliaţilor, socotind, în mod cu totul 

just, că aliaţii vor năvăli neapărat în Crimeea din- 
spre Eupatoria, pe cîlă vreme Dolgorukov susținuse 
presupunerea ţarului că dacă se va produce vreo de- 
barcare, atunci ea va avea loc undeva pe coasta Cau- 
cazului. 

Întăriri ceruse şi Voronţov, locţiilorul țarului în 
Caucaz, întăriri ceruse şi Homutov, ataman numit 
a! Oastei Donului, şi chiar Paskevici, care se temea 
de austriaci... Nu era cu pulință să fii în acelaşi 
timp la fel de puternic în toate punctele de pe fron- 
tieră... 

Cu un an în urmă, divizia a 13-a din Sevastopol 
îi fusese trimisă lui Voronţov şi ea se dovedise cii 
se poate de necesară în Caucaz. Mulțumită ei, ob- 
ținuseră victorii şi Andronnikov și Bebutov... Dacă 
s-ar fi putut trimite acum, la timp, în Crimeea, în- 
tăriri puternice din armata lui Gorceakov ! 

Nicolae îşi închipui cum jubilează acel uzurpator 
al tronului Franţei, acel neobrăzat, pe care îl ura 
atît şi la a cărui amintire numai scrîșnea din dinţi, 
încleșta pumnii şi i se învăpăiau obrajii. 

Pe regina Victoria şi-o amintea aşa cum o vä- 
zuse cu zece ani în urmă, la parada de la Windsor, 
cînd îi oferise ajutorul său militar: cu o față lun- 
guiață, nordică, foarte proaspătă, poate puţin cam 
înțepată. Dealtfel, poale că zîmbea puţin pentru că 
zîmbetul nu-i prea şedea bine... (Sînt şi femei de 
felul acesta !) 

El nu-i putea ierta că întreținea o corespondenți 
intensă cu uzurpatorul şi neobrăzatul Napoleon al 
III-lea, că se dusese la Paris și asistase la defila- 
rea trupelor care plecau din Franţa la Constantinopol 
și că, în general, manifesta un zel mult mai mare 
faţă de războiul dus contra lui decît ar fi trebuit 
s-o facă regina unui stat constituțional. 

Pe lordul John Russell — micuţ, bătrînel şi zu 
glas stins — l-ar fi luat pur şi simplu de guler şi 
l-ar fi azvirlit pe fereastră în parc, ori de cîte ori 
își amintea de discursul său, neobişnuit de dur şi 
de insolent, rostit în parlament și „îndreptat împo- 
iriva lui, a lui Nicolae. 

În timpul primului război ruso-ture din timpul 
domniei lui, cînd mica fregată rusească „Rafail“ — 
stingheră şi ciuruită de ghiulele — se predase es- 
cadrei turceşti, Nicolae ordonase ca în cazul că va 
fi recapturată, să fie imediat arsă, pentru a şterge 
pata rușinoasă care căzuse peste toată Flota Mării 
Negre, prin predarea ei. De aceea, fu deosebit de 
bucuros aflînd că ordinul lui putuse fi îndeplinit pe 
neașteptate de Nahimov, în bătălia de la Sinope: 
fostul „Rafail“ care făcea parte — bineînţeles sub 
un alt nume — din escadra turcească, fusese in- 
cendiat într-adevăr de un proiectil care nimerise în 
magazia cu muniții, sărise în aer şi încetase să 
mai existe. 

În acest război, se predaseră toți ostaşii rămaşi 
teferi, din garnizoana micii cetăți Bomarsund de 
pe insulele Aland din Marea Baltică, în total vreo 
mie cinci sute de oameni, iar el de mînie nu găsise 
vorbe ca să stigmatizeze această ruşine. 

Nefericita garnizoană fusese literalmente doborită 
la pămînt — ca pe un loc de execuție — de tunu- 
rile uriaşe ale flotei aliate, care stăteau în depăr- 
tare şi pentru care tirul acesta se transformase în- 
tr-un bombardament de exerciţiu. Cu mortierele şi 
cu tunurile sale mici, cetatea nu putea pricinui nici 
un rău vaselor inamice, întrucît ghiulelele ei nu 
ajungeau pînă la ele. 

Și acum, poate că în acceaşi situație se afla nu 
un oarecare Bomarsund — fără importanță — ci 
bastionul întregului sud al Rusiei, Sevastopolul, ata- 
cat în acelaşi timp de pe mare şi de pe uscat. 

Gîndindu-se la acest lucru, Nicolae se cutremură, 
se întoarse cu spatele la fereastră și începu să pri- 
vească rugător, cu ochii ţintă și chiar descumpănit 
— în încăpere nu mai era nimeni, şi îşi putea per- 
mite aşa ceva — la icoana mântuitorului, de deasu- 
pra patului său. 

Acest lucru se întîmpla autocraţilor din veacurile 
trecute, atunci &înd se simțeau sleiți în lupta cu alţi 
autocraţi, ca şi ei. Atunci, cereau, se rugau, implo- 

rau ca autocratul tuturor autocraţilor de pr pămînt 
să-i ajute fără înțîrziere. 

Convorbirea cu mîntuitorul, deşi fără cuvinte, fu- 
sese totuşi foarte semnificativă pentru Nicolae. pa- 
rul luă o nouă coală de hîrtie şi o altă pană de 
gîscă şi, aşezîndu-se în fotoliu, scrise, fără să se 
întrerupă şi fără pete de cerneală: 

„Iubite Menşikov, 

„Facă-se voia lui dumnezeu ! Tu şi subalternii tăi 
v-aţi îndeplinit datoria cum aţi putut; este dureros 
insuccesul, dar şi mai dureroase sînt pierderile, Să 
nădăjduim în mila domnului și să nu ne pierdem 
speranţa în zilele luminoase. 

„Domnul să te binecuvînteze, pe tine şi toată ar- 
mata ! Spune ostașilor că am încredere în ei ca şi 
mai înainte și sînt sigur că în curînd ei îmi vor do- 
vedi din nou că nădejdile mele nu sînt zadarnice. 
Trimite salutul şi binecuvîntarea mea lui Kornilov 
și vitejilor noştri marinari! Situaţia lor mă îngri- 
jorează mult de tot. Domnul este milostiv şi nu 
trebuie să ne descurajăm. 


Te îmbrățișez, 
Nicolae“ 


Pe cînd el scria această scrisoare cu nădejdi în 
ajutorul lui dumnezeu, în tabăra lui Menșikov — 
la vreo cinci verste de Bahcisarai — sosi un preot, 
trimis de Innokenti, arhiepiscopul Hersonului. 

Sosit din Odesa la Simferopol, Innokenti cerea 
prințului permisiunea de a aduce în tabără icoana 
făcătoare de minuni a maicii domnului din Kaspe- 
rovka și a o purta, cu rugăciuni, pe la regimente, 
după care s-o ducă la Sevastopol. 

Prinţul, după ce îl ascultă încruntat pe trimisul 
lui Innokenti, îi spuse: 

— Transmite înalt prea sfinției sale că mă tem 
să nu-i fac icoana de rîs, pentru că s-ar putea să 
cadă în mîinile celor care nu cred de loc în ea... 
Așa că, temîndu-mă 'să nu se întîmple una ca asta, 
te rog să-i transmiți că înalt prea sfinția sa n-are 

de ce să vină cu icoana în tabără și, cu atît mai 
mult, s-o mai ducă și la Sevastopol... Cu bine! 
Innokenti auzise el că Menșikov ar fi un ateu as- 
cuns, dar nu se așteptase la o ieşire atît de făţişă 
cu privire la „folosul“ icoanelor „făcătoare de mi- 
nuni“ pentru necesităţile militare şi, pe loc, scrise 
şi trimise la Petersburg un denunț — alcătuit, ca 
totdeauna, cu multă iscusință — împolriva coman- 
dantului oastei pravoslavnice, căruia îi era încredin- 
țată de sus apărarea Crimeei contra necredincioşilor, 
precum şi apărarea crucii împotriva semilunei. 


2 


În ziua aceea, luau masa cu ţarul cei doi fii mai 
mici ai lui Nicolae, Mihail şi Nicolae, tineri de două- 
zeci şi doi, respectiv douăzeci şi trei de ani: unul 
era artilerist, celălalt genist. Din Petersburg «nai 
venise şi Elena Pavlovna, văduva marelui duce Mi- 
hail Pavlovici. 

La masă şedea, modestă, şi Nelidova, doamna de 
onoare a împărătesei — urilă și îmbătrinită — fosta 
favorită. a lui Nicolae, care îndeplinea pe lîngă el 
îndatoririle soţiei lui, aceasta fiind plecată să se 
trateze în Italia, la Nisa. 

Spaima prin care trecuse împărăteasa Alexandra 
Fedorovna — sora regelui Frederic-Wilhelm al IV- 
lea al Prusiei — în timpul răscoalei decembriştilor, 
avusese o influență atît de mare asupra sănătății 
ei, încît nu-și mai puluse reveni niciodată. An cu 
an, starea ei se înrăutățea şi ea pleca des la sta- 
țiunile. balneare din străinătate, schimbînd o climă 
cu alta, un fel de ape minerale cu altul, consolidînd 
astfel situația materială a doctorilor care o tratau 
şi a proprietarilor de hoteluri din aceste stațiuni, 
dar nu şi propria ei sănătate. 

Sufrageria palatului de la Gatcina nu era mare 
și glasul plin de vioiciune al Elenei Pavlovna um- 
plea toate colțurile. Acoperindu-și cu grație gîtul 
lung cu o eşariă pufoasă, ea povestea că odată cu 

armata engieză veniseră în Crimeea o mulțime de 
surori de caritate din înalta societate şi acum ele 
își cîştigă, de sigur, gloria pe cîmpul de bătaie în- 
sîngerat, glorie pe care ar putea s-o cîştige şi re- 
prezentantele înaltei societăţi ruseşti, dacă s-ar per- 
mite organizarea unei comunităţi a surorilor de ca- 
ritate ruse. 

Vorbea franţuzește, așa cum se obişnuia la curtea 
lui Nicolae, deşi războiul era purtat mai ales cu 
francezii, care predominau numeric în armata de 
debarcare din Crimeea, iar Elena Pavlovna cunoștea 
foarte bine limba rusă. 

Giîndul la o activitate febrilă pentru organizarea 
acestei prime comunități de surori din Rusia o pa- 
siona probabil pe cumnata lui Nicolae și el sc uita 
cu interes la chipul ei plin şi îmbujorat, la buzele 
fremătătoare, la părul cu unduiri de bronz și la ochii 
sclipitori, îndreptați spre el. Degetele albe și lungi 
aie miinilor ei îngrijite îi plăcuseră întotdeauna și 
ea — ştiind aceasta — își aranja tot timpul eşaria 
de la gît, ba cu mîna dreaptă, ba cu cea stingă, deși 
nu era nici o nevoie, 

In sinea lui, însă, tot timpul cît tinu acest dis- 
curs, pregătit parcă anume — atît era de curgător 
şi plin de convingere — Nicolae se gîndea dacă va 
rezista sau nu va rezista. Sevastopolul pînă la sosi- 
rea corpului patru de armală. 

Degetele frumoase, albe și lungi, se mișcau neîn- 
cetat de la masă spre eșarfa pufoasă de la gît şi 
înapoi, iar Nicoiac, închipuindu-şi alături de dege- 
tale acestea buzele pline ale vreunui aspirant sau 
ale vreunui cornet!) — tot atit de tînăr ca și fiul 
său Mihail — spuse în sfîrșit: 

— Cred că n-ai intenţia să primeşti femei mai 
tinere de patruzeci şi cinci de ani în comunitatea 
aceasta a surorilor de caritate, nu-i aşa? 

— Există oare femei de patruzeci şi cinci de ani 
în înalta societate? — Elena Pavlovna îl privi pre- 


1) Cornel — sublocotenent de cavalerie. (N. trad.) 

făcut mirată, ` ridicîndu-și tare sprîncenele. — Nu, 
nu, ele nu ajung să trăiască niciodată pînă la această 
vîrstă întristătoare ! 

În seara aceea însă, Nicolae nu era dispus să 
răspundă la glumă prin glumă; spuse fără nici o 
umbră de zîmbet: 

— În azilurile de văduve sînt o mulțime de bă- 
irîne, care nu știu decît să se bîrfească și să facă 
pasiențe. i-ai putea alege dintre ele surori pentru 
comunitate... 

— Chiar am un asemenea proiect! — răspunse 
cu vioiciune Elena Pavlovna. — Am şi găsit o de- 
numire foarte potrivită pentru băirînele acestea: 
„Văduve cu inima milostivă“, — rosti ea cu grijă în 
ruseşte. — Cred că o îmbrăcăminte ca în  minăs- 
tirile rusești ar fi cît se poate de nimerită pentru 
ele: rochii negre și broboade negre... Ce zici? lar 
surorile de caritate, cred că ar fi foarte bine să 
poarte rochii cafenii — nu se murdăresc prea re- 
pede — şi văluri albe, de sigur călcate şi scrobite! 
Aşa va fi mai elegant... lar la gît, o cruce de aur. 

— Un Sfîntul Gheorghe” de aur? — Nicolae o 
privi cu ochii holbaţi de mirare. 

— Nu, nu, uite cum mă gîndesc eu... O cruce 
de aur lungă, ca la preoți, legaiă cu o panglică roșie 
ca a ordinului Sfînta Anna. lată părerea mea! 

Elena Pavlovna arătă cu mîna dreaptă pe palma 
mîinii stîngi ce lungime trebuia să aibă, după păre- 
rea ei, crucea de la gîlul surorilor de caritate ruse. 

Observind însă că Nicolae o priveşte ţintă, fără 
a înţelege, se grăbi să lămurească: 

— Comunitatea surorilor de caritate, după cum 
judec eu, va trebui să se cheme „Kres-to-voz-dvi-jen- 


ska-ia“ 1) — rosti ea silabă cu silabă, ca și cum 
abia atunci ar fi învățat să pronunțe acest lung cu- 
vînt rusesc. — În denumire trebuie să intre „cru- 
cea“ pe care şi-o iau cînd se duc să-i panseze pe 


1) Inălţarea crucii. (N. trad.) 


317 


Ta 


răniţi acolo, în iadul acela, unde zboară gloanţe, 
ghiulele, mitralii. 

— Să-i panseze ?... Mai întîi de toate trebuie să 
înveţe acest lucru, — obiectă Nicolae, — şi să se 
deprindă să nu leşine la vederea unei răni mai 
grave, cum obişnuiesc doamnele din lumea bună. 

— O, desigur, au să înveţe! 

— Unde să înveţe ?... Și cît timp să înveţe? 

— Cred că li se va aproba să meargă la spitalul 
de chirurgie să asiste la operaţii... 

— Au să fugă acasă de la prima operaţie! — 
Nicolae clătină dispreţuitor din cap și adăugă: — 
Încearcă şi te adresează cu ideea asta năstruşnică 
lui Dolgorukov. Poate că el o să fie de acord. 

Elena Pavlovna ştia că dacă Nicolae o trimite la 
vreunul dintre miniștri însemna că el personal n-a- 
vea nimic împotrivă ; chipul îi străluci neprefăcut și 
chiar reflexul de bronz al părului ei deveni parcă 
mai viu. 

Marii duci Mihail și Nicolae, amîndoi foarte înalți 
— deşi nu atit cît tatăl lor — îşi exprimară și ei do- 
rința de a pleca pe teatrul de operațiuni, ca și doam- 
nele din înalta societate, cărora le venise gustul să 
se îmbrace în rochii cafenii, să-și pună văluri albe 
şi cruci de aur. 

Vorba o aduse Mihail, iar Nicolae doar îl susținu; 
apoi rămaseră amindoi în așteptare, privind la ta- 
tăl lor care întîrzia cu răspunsul, întrucît nu putea 
să-şi închipuie unde se găsește în clipa de față acest 
teatru de operaţiuni. Nu cumva armatele aliate — 
năpustindu-se peste slabele forţe ale lui Menşikov 
— au şi pătruns în Sevastopol, pe urmele lui? 

De aceea, nu răspunse dinadins numaidecit, ui- 
tîndu-se cînd la unul cînd la celălalt dintre fiii săi, 
ca şi cum şi-ar fi luat în gînd rămas bun de la ei: 

— Desigur, are să fie foarte folositor să vă du- 
ceți pe teatrul de operaţiuni... — Se întoarse apoi 
către Mihail. — Intr-o bună zi, tu va trebui să-ţi 
ocupi locul în fruntea Departamentului artileriei. lar 
tu, — făcu el semn cu bărbia spre Nicolae, — în 

fruntea celui de geniu. Amindoi trebuie să știți ce 
noutăți s-au introdus la ei și cum merg treburile 
la noi... N-am nimic împotrivă să vă duceți la Gor- 
ceakov, în Basarabia. 

— La Gorceakov ? — exclamară dezamăgiţi amîn- 
doi fraţii deodată. — Ce fel de operaţiuni militare 
ar fi posibile la Gorceakov? 

— Atît mai lipsește, ca să înceapă şi el opera- 
țiuni militare! — răspunse Nicolae cu mînic. 
Slavă domnului, deocamdată la el este linişte și 
acolo puteţi să vedeţi pregătirile de război. Numai 
cînd te pregăteşti bine pentru luptă, poţi să lupii 
bine. - 

— Oare Gorceakov s-a pregătit bine pentru luptă? 
— întrebă zîmbind Mihail. 

— O fi ştiind el să se pregătească bine, dar după 
cum se ştie , luptă prost! — îl susţinu fratele cel 
mare pe mezin. 

— In schimb, se pare că este singurul om cinstit 
din toată Armata de Sud! — ridică glasul Nicolae, 
dar se stăpîni numaidecit şi adăugă mult mai încet : 
— Am să-i scriu că vreţi să vă duceţi la el, la ar- 
mata operativă. 

— În Crimeea, cred că acum ar fi şi primejdios, 
— zise emoţională Elena Pavlovna, — pentru că... 
nu se știe ce se petrece acolo. 

— A sosit un curier cu un raport de la Menşi- 
kov... Armatei de debarcare i se opune o rezistență 


destul de simţitoare! — spuse Nicolae, alegîndu-şi 
vădit cuvintele. 

— Aha, într-adevăr? — Elena Pavlovna îşi apro- 
pie bucuroasă palmele ca pentru a aplauda. — O 


veste bună |... Şi ce va face acum Menşikov? 

— Va apăra Sevastopolul de pe uscat, pînă cînd 
îi va sosi corpul patru de la Gorceakov... Şi atunci, 
dragii noștri musafiri vor trebui să-și ia tălpăşiţa 
şi să se întoarcă acasă. 

Nicolae vorbea asiiel nu atîl pentru Elena Pa- 
vlovna sau penlru fiii săi, cît mai degrabă pentru 

sine însuşi. Voia să se convingă singur — auzin- 
du-şi propriul său glas, calm și hotărît — că aşa va 
fi şi că este deajuns corpul patru care înainta acum 
prin stepă în marșuri suvoroviene, pentru ca armata 
de debarcare aliată să se împrăștie ca o nălucire. 

—- Iată deci adevăratele ştiri din Sevastopol! — 
Elena Pavlovna scăpără din ochi, strîngîndu-și 
pumnii mĉînuțelor ci frumoase. — Nişte nemernici 
din Petersburg afirmau că Sevastopolul a fost cu- 
cerit de ieri sau de alaltăieri | 

— Cu-um vine asla, „cucerit“? — Nicolae îşi 
înălță capul şi umerii. — Ci-ine îndrăzneşte să îm- 
prăştie asemenea zvonuri mîrşave ? 

Elena Pavlovna își lovi palmele: 

— Inposibil! Ce mîrşăvie de necrezul! Îndată 
ce va apare un comunicat oficial în „Severnaia 
pcela“, toate aceste zvonuri vor dispare desigur. 

— Zvonurile asiea nu trebuiau să apară! Ce vor- 
bă-i asta: vor dispare! — strigă Nicolae, nemai- 
putîndu-se stăpîni. — In Siberia cu ticăloşii care 
împrăștie asemenea zvonuri! — trecu el la limba 
rusă, ca mai viguroasă și mai potrivită momentu- 
lui. — Poliţia capitalei trebuie să înhaţe de guler 
pe oricine repetă zvonul acesta miîrşav!... Trupele 
lui Menşikov s-au retras în cea mai deplină ordine... 
Pierderile noastre sînt minime! S-au ridicat întări- 
turi! Au fost aşezate tunuri peste tot! Să încerce 
domnii aceia să se atingă de Sevastopol! O să le 
facem o asemenea primire că nu vor ști pe unde să 
fugă! Și nici asta nu vor putea s-o mai facă. Se- 
vastopolul va fi mormîntul lor!... Da, mormîntul ! 

Era galben de emoție. Impinse scaunul la o parle 
cu o mişcare bruscă și se îndreptă de spate, ca în 
front. În urma lui, se ridicară şi ceilalți, deşi masa 
încă nu se sfîrșise. Blînda Nelidova privi mustrător 
spre vorbăreaţa Elena Pavlovna. 

impăratul se duse în cabinetul său și dădu ime- 
diat ordin să fie chemaţi prințul Dolgorukov şi gu- 
vernatorul general al Petershurgului. * 

Era tirziu, cînd Nicolae îi dădu drumul lui Dol- 
gorukov, care sosise în mare grabă. Printre vorbele 
prudente şi oficiale ale ministrului de război, în- 
cercase să ajungă la gîndurile lui — ascunse acolo, 
în adîncul sufletului — cu privire la situația din 
Crimeea, dar Dolgorukov știa să se stăpînească bine 
şi vorbea numai ceea ce putea domoli și nu întări 
neliniştea ţarului. 

După spusele lui, zvonurile despre căderea Sevas- 
topolului nu ajunseseră pînă la el, dar dacă totuși 
cineva le născocea și le răspîndea, aceştia erau mai 
degrabă coaforii francezi sau franţuzoaicele care ți- 
neau atelierele de modă pentru lumea mare. 

Argumentele prin care Dolgorukov arăta că ni- 
meni n-ar fi putut ajunge de la Sevastopol la Pe- 
tersburg mai repede decît curierul lui Menşikov — 
ştab-rotmistrul Greig — iar, pe de altă parte, că 
nu exista telegraf electric înspre sud, aveau, desigur, 
greutate pentru ţar, dar el își invocase și singur de 
zeci de ori asemenea argumente. 

El nu uita, însă, că zvonul cel cu o sută de guri, 
ocolind drumurile de poştă, poate zbura mult mai 
repede decît orice curier şi mai important ca orice 
era că existau toate motivele pentru un astfel de 
zvon. Obișnuit numai să dea ordine, iar nu să în- 
deplinească voinţa altora, suveranul autocrat al Ru- 
siei simplifica toate calculele referitoare la depla- 
sarea trupelor: în mintea lui, ele se mişcau nes- 
pus de repede, pentru că nu întîmpinau nici un fel 
de piedici. Aceasta se referea în primul rînd la ar- 
matele aliaților, învingătoare la Alma, întrucît in- 
fanteriştii englezi şi francezi erau mult mai uşor 
echipați decît cei ruşi... Asta însemna că erau capa- 
bili de marșuri mult mai repezi. 

Nu numai că nu credea ştirea adusă de Greig, po- 
trivit căreia aliaţii n-ar fi urmărit regimentele ru- 
sești în retragere, dar acest fapt nici nu era de con- 

ceput peniru el. Odată ce s-a obţinut un succes, el 
trebuie exploatat fără întîrziere — aşa învăţa tac- 
tica — iar dacă Greig nu întîlnise trupe aliate în 
drum spre Simferopol, aceasta se datora, desigur, 
faptului că ele înaintau pe țărmul mării, dacă nu 
erau transportate cumva pe vase, ceea ce ar fi fost 
foarte inteligent din partea aliaţilor. 

Felul de a gîndi fără ascunzișuri al lui Nicolae 
presupunea aceeași judecată fără ascunzișuri şi la 
Raglan și la Saint-Arnaud. 

Totuși, el nu crezuse în sinceritatea relatărilor din 
ziarele străine — că aliaţii şi-ar îndrepta lovitura 
spre Sevastopol — socotind că este numai o strata- 
gemă : a da dinainte publicităţii un plan de acţiune 
fictiv, pentru a-i abate atenţia dela Caucaz, unde 
urma să fie — fără îndoială — adevăratul teatru de 
operaţiuni. Cum se poate să nu-i ridici la luptă 
pe munteni, care au un conducător de oşti ca Şa- 
inil ? Cum se poate să nu-i întărești pe turci — prin- 
tr-o debarcare de unităţi puternice — lîngă Batum, 
știind 'că Flota Mării Negre este închisă în golful 
Sevastopolului ? 

În sinea lui, Nicolae nu-și putea însă ascunde fap- 
tul că i-au luat-o înainte, că au fost mai șireţi de- 
cît el și că l-au păcălit. Dacă ar fi dat mai multă 
crezare scrisorii lui Menşikov — trimisă încă la 
sfîrşitul lui iunie — şi l-ar fi întărit măcar cu un 
corp de armată, Sevastopolul ar fi fost în afară de 
pericol, dar acum... totul dovedea că zvonurile care 
ajunseseră pînă la gureșa Elena Pavlovna ar pu- 
tea îi pe deplin adevărate. 

Că Sevastopolul nu fusese aproape de loc întărit 
în Partea de Sud, Nicolae o știa, dar ca unul care 
nu studiase vreodată arma geniului, nu credea că 
ar putea fi bine întărit numai în cîteva zile. Asal- 
tul copleşitor al armatei aliaţilor și ruşinea căderii 
iortăreţii, a bastionului întregului sud al Rusiei în- 
cepu să-i apară tot mai posibile, cînd rămase singur 
în cabinetul său, după miezul nopţii. 

“Pînă în ultima vreme, deși rămăsese neclintit de 
religios, Nicolae nu admitea ca liturghiile de la bi- 
serica palatului să dureze mai mult de o oră, din 
care pricină nu-i plăceau nici aşa-numitele „con- 
certe“ cu partituri complicate sau cu solişti şi ad- 
mitea numai cîntările simple, obişnuite. Avînd o 
minte practică îşi preţuia timpul de lucru mai mult 
decît cîntările lungi şi pretențioase. Claritatea poli- 
ticii europene — pe care, în cea mai mare măsură, 
tot el o fănrea — îl întărea în părerea că tot ceea 
ce face este infailibil: dumnezeul. său — dumnezeul 
rus — stătea în faţă-i cu chip binevoitor. 

Acum, însă, simți deodată în suflet că dumnezeu, 
autocratul tuturor autocraţilor de pe pămînt, îşi în- 
torsese fața de la el. 

In palat era liniște peste tot. Dincolo de geamu- 
rile cabinetului, ploaia ţiriia monoton, în noaptea 
neclintită, fără nici un pic de vînt... 

Bătrînul camerier Nikita Ivanîci aprinse în fața 
icoanei mîntuitorului, din porunca lui Nicolae, o lu- 
mînare de ceară și plecă să se culce. 

Icoana era prinsă deasupra căpătiiului patului de 
campanie. Nicolae dădu patul la o parte și rămase 
mult timp în tăcere, privind icoana ochi în ochi. În 
slîrșit, uriaș, dar obosit de cele două nopţi aproape 
nedormite, se lăsă încet în genunchi şi, închinîndu-se 
cucernic cu mîna lui lungă, îşi înclină capul şi atinse 
covorul cu fruntea-i lucitoare şi pleşuvă. 

Nu șoptea nici un fel de rugăciuni bisericeşti ti- 
cluite. In ele nu se spunea nimic de Sevastopol. Se 
rugă însă îndelung, pînă cînd oboseala îl copleși, 
aducînd cu ea somnul. 

Adormi aşa, în genunchi, sprijinit cu umărul de 
patul de campanie și cu capul căzut pe piept. Lumi- 
narea care ardea, topindu-se, se îndoi picurînd pe 
epoletul de general de pe umărul drept al uniformei... 

Se trezi abia cînd îşi întoarse în somn capul spre 
dreapta și o picătură fierbinte de ceară topită căzu 
pe creştetu-i pleșuv. 

Capitolul V 
ZILE DE TRIUMF > 


Prin firea sa omul este visător, iar gîndurile îi 
merg repede. El este nemulțumit de mersul prea 
încet, deşi lin, al evenimentelor mondiale, determi- 
nate de toate cauzele şi premizele existente. El este 
grăbit. Uneori, doreşte atît de mult să grăbească 
aceste evenimente, încît este gala să le plăsmuiască 
chiar el şi să creadă el însuși în plăsmuirile lui. 

Cînd zvonul despre cucerirea Sevastopolului, în- 
vîrtindu-se prin Europa ca un titirez, apăru în zia- 
rele pariziene din seara zilei de 1 octombrie, stil 
nou, el fu crezut îndată de tot Parisul. Şi cum să 
nu fie crezut, după atitea amănunte publicate cu 
privire la îrfrîngerea totală a armatei lui Menşikov 
pe rîul Alma, datorită iscusinței răposatului mareșal 
Saint-Arnaud ? 

Chiar dacă Saint-Arnaud murise la postu-i de glo- 
rie, el fusese acum înlocuit de tînărul general Can- 
robert, plin de energie şi curaj, care fără îndoială 
că s-a năpustit asupra Sevastopolului ca un lup 
asupra prăzii şi l-a cucerit. 

A doua zi, în ediţiile de dimineaţă, apărură amă- 
nuntele aşteptate de toți, cu privire la această glori- 
oasă faptă. Ziarele „La Patrie“, „Le Pays“, „Le 
Constitutionnel“ şi altele tot atît de bine informate 
comunicau cititorilor lor cum și unde — succesiv, 
în mai mulle bătălii — fuseseră nimicite armatele 
lui Menşikov care mai rămăseseră după dezastrul 
de la Alma și cum s-a început apoi bombardamentul 
Sevastopolului, după care s-a dat, în mod strălucit, 
asaltul. Flota care se afla în golf a fost distrusă, 
fără să mai rămînă urmă din ca... Garnizoana a 
capitulat fără condiţii... 

Desigur, trebuia indicată şi sursa acestor ştiri ui- 
miloare. Ziarele se refereau la un tătar sosit din 

Crimeea la Constantinopol. Însuși cuvîntul „tătar“ 
conţinea în el acel exotism necesar pentru a da un 
caracter de veracitate ştirilor, odată ce evenimentele 
se petreceau într-o ţară ca Rusia. În ziua aceea, cel 
mai popular cuvînt la Paris, era „tătarul“. 

Străzile erau neobișnuit de animate: cum te-ar 
fi putut răbda inima să stai în casă, cînd fusese cu- 
cerit Sevastopolul ? Ziarele ajunseseră pînă acolo, 
încît scriau patetic: „In sfîrșit, dezastrul nostru din 
1812 — întîmplat în țara aceasta — a fost răzbunat 
fulgerător de repede şi în mod strălucit!“ Fobur- 
gurile pariziene lremătau de bucurie, iar entuzias- 
mul se răspîndi și în provincie, odată cu foile ziare- 
lor pariziene. Prefecţii oraşelor tipăreau și dispuneau 
să. se lipească pe ziduri proclamaţii care descriau 
asaltul impetuos al trupelor împăratului Napoleon 
al III-lea, împotriva fortăreței împăratului Nicolae şi 
victoria lor zdrobitoare, care întrecuse orice aștep- 
tare. 

Depeşele din ziare se citeau trupelor din garnizoa- 
nele orașelor de provincie într-un cadru solemn, în 
răpăitul tobelor. În ziua aceea, în toată Franţa se 
îmbătaseră o mulțime de oameni, pentru motive În- 
tru totul întemeiate... Chiar oameni necunoscuţi se 
apropiau unii de alții pe străzi, ca să se felicite pen- 
tru eroica armată a ţării lor, fără îndoială cea mai 
bună din lume. 

La Saint-Cloud, unde era așteptat împăratul Na- 
poleon, toboșarii băteau voiniceşte și solemn în tobe, 
executînd ordinul superiorilor. Locuitorii fură invitaţi 
să aprindă seara, la ferestre, opaițe de iluminaţie. 
În parc s-au aruncat artificii, în cinstea marelui 
triumf al armatei franceze asupra cazacilor ruşi. 

Napoleon al III-lea, fiul visător al visătoarei Hor- 
tense, fără să cerceteze, crezu cu atîta convingere în 
„tătarul“« cu minunatele veşti, încît dădu ordin ca 
strălucita victorie să fie vestită locuitorilor Parisu- 
lui prin salve de tunuri trăse de la Domul Invalizi- 
lor. Aceste binecuvîntate salve nu erau așteptate ni- 
căieri, în tot Parisul, cu atîta nerăbdare ca la bursă, 

unde într-o clipită se produse o urcare nemaivăzută. 
îndată ce apărură în ziare „depeşele telegrafice“. 

La bursă, îratele vitreg al lui Napoleon, contele 
Morny, era în elementul său. În prima zi, afacerile 
îi mergeau tot atît de bine ca și afacerile armatei 
franceze în Crimeea. Dar el dorea mai mult. Doar 
nu în fiecare an se cucerește cîte un Sevastopol 
şi se distrug flote întregi, fără să rămînă nici urmă 
din ele... 

Afaceristul acesta care semăna la înfățișare cu 
fratele lui — numai că era cu totul chel — insistă 
mai mult ca toţi cei care îl înconjurau în ziua aceea 
pe împărat să se tragă neapărat nu numai de la 
Domul Invalizilor, ci, în general, din toate tunurile 
existente la Paris. Dacă este victorie, victorie să 
fie! Altfel, pentru ce mai sînt făcute tunurile? 

Ministrul de război, mareșalul Vaillant, reuşi cu 
greu să-l convingă pe Napoleon că nici a doua zi 
nu va fi prea tîrziu să se tragă cu tunurile. Să tragă 
toate deodată, asta ar fi prea mult. Între timp, vor 
sosi confirmările primelor depeşi şi — ceea ce este 
mai important — amănuntele acestui uriaş eveni- 
ment istoric care îi interesează pe toți, precum şi 
lista tuturor trofeelor luate de la ruși. 

Mareşalul cu mustăţile cărunte manifesta o atît 


de vădită rezervă — fără însă a vorbi de rău cîtuși 
de puţin depeşile transmise de la Constantinopol 
și tipărite și în buletinul oficial „Moniteur“ — încît 


Napoleon zîmbi doar dispreţuitor, uitîndu-se la el: 
halal mareșal. Halal ministru de război, care se în- 
doieşte de faptele glorioase ale armatei sale !... To- 
tuşi, contramandă ordinul de a se trage salvele în 
ziua aceea. 


2 


Totuşi, chiar dacă nu s-a tras cu tunurile, nimeni 
nu putea fi oprit să strige la bursă că salvele fu- 
seseră trase şi că lumea auzise chiar adineauri în 
stradă, cu urechile ei, bubuiturile de tun. Chiar şi 

valorile cele mai dubioase crescură cînd se auzi că 
se trăseseră salve... 

Atmosfera se aprinse pînă într-atît, încît cei de 
la bursă nici n-ar mai fi putut desluşi, prin larma 
sirigătelor, nici un fel de salve, nu numai pe cele 
trase de la Domul Invalizilor, dar nici chiar pe cele 
de lîngă clădirea bursei. 

Deşi nu mai aduseră nici un fel de amănunte cu 
privire la victoriile din Crimeea, în schimb ziarele 
de seară înfierară ca răi patrioţi pe cei cărora le-ar 
da în gînd să se îndoiască de ştirile comunicate. 
Agenţii de bursă erau mult mai războinici decît co- 
loneii și generalii. Spintecînd aerul cu bastoanele, 
de parcă acestea ar fi fost săbii, strigau: „Prin 
urmare, am isprăvit cu ursul rusesc! Acum, la Rin! 
A venit rîndul Prusiei !“ 

Contele Morny dădea dovadă de o energie ne- 
spusă: mu mai mînca, nu se mai odihnea, nu mai 
dormea de două zile. Dacă nu-i fusese dat să audă 
salvele :tunurilor, rămîneau în schimb ziarele, to- 
bele, iluminațţiile, proclamațţiile și, în sfîrşit, hipo- 
dromul, unde se putea monta de urgență „Cucerirea 
Sevastopolului“. 

Ceea ce era însă important erau acţiunile diferi- 
telor companii, care se vindeau şi se cumpărau în 
ziua aceea la bursă, al cărei rege neîncoronat era 
Morny. 

Metz, Strasbourg, Toulon, în general toate oraşele 
în care se aflau garnizoane mari, organizau în 
grabă, cu mult fast, banchete la care curgeau rîuri 
de vin, se rosteau discursuri și toasturi pentru îm- 
părat, pentru mareșali, pentru ofițeri şi pentru puş- 
caşii-eroi. 

Inceputul lui octombrie — timpul cînd se culeg 
viile — era oricum o sărbătoare pentru ţăranii fran- 
cezi ; acum însă, victoriile surprinzătoare din Cri- 
meea făcură ca satele franceze să înnebunească de-a 
binelea. 

Dacă lui Napoleon i-ar fi venit în gînd să viziteze 
provincia în zilele acelea — așa cum făcea pe cînd 

cra președinte — ar îi fost obiectul celor mai en- 
tuziaste ovaţii, ar fi fost idolul mulțimii. 

El însă nu mai simţea nici o nevoie pentru ase- 
menea manifestări ale sentimentelor poporului. Era 
şi așa îmbătat de putere și orescu și mai mult în 
ochii săi proprii, datorită succesului surprinzător, 
aproape de necrezut, al acţiunii îndrăzneţe între- 
prinse de el în Răsărit, nu fără ascunse șovăiri. 

Aceleași depeşi din Constantinopol — alcătuite 
după cele povestite de „tătarul“ sosit din Crimeea 
— apărură şi în ziarele din partea cealaltă a Canalului 
Miînecii. Dar, spre cinstea englezilor, care aflaseră 
nu de mult despre marile pierderi suferite de armata 
lordului Raglan „în lupta de lîngă satul Burliuk“ 
— adică pe Alma — trebuie spus că ei au privit 
chestiunea cu „tătarul“ cu oarecare rezervă. 

Bineînţeles că şi la Londra era mare bucurie. Bur- 
sele şi băncile din City începură să lucreze intens, 
iar Clarendon, care conducea politica externă, era 
asaltat din toate părţile cu întrebări dacă se con- 
firmă strălucitoarele depeșe. El își dădea braţele în- 
lături, răspunzînd că nu ştie nimic. 

Parisul, însă, continua să se agite şi agita Lon- 
dra, Berlinul, Viena şi întreaga Europă. 

E drept că a treia zi guvernul interzise expedie- 
rea din Paris a depeşelor telegrafice cu știri oficiale 
despre căderea Sevastopolului. Totuși, ministrul de 
interne nu avea deocamdată nimic împotriva unor 
asemenea ştiri, dacă ziarele se relereau la „surse 
particulare“. 

De astfel de „surse particulare“ nu se ducea lipsă, 
căci agenţii din Constantinopol ai contelui Morny 
duceau acolo o activitate nu mai puţin intensă decît 
ducea el la Paris. 

Abia în dimineaţa de 5 octombrie, ziarele se hotă- 
rîră, în sfîrşit, să desfacă zaţul articolelor fulmi- 
nante, gata culese şi pregătite, în așteptarea unor 
noi depeşe, dar nu de la „tătar“, ci de la Canrobert 
şi Raglan. 

Mistificarea nu mai putea continua, iar tonul zia- 
relor deveni nespus de confuz... 

În aceeaşi zi, seara, parizienii dezamăgiţi cin- 
Steau pe fiece poliţist întîlnit pe stradă cu porecla 
disprețuitoare de „tătar“, lucru pentru care mulți 
fură duși la arest. | 

Cunoscutul actor comic, Grasseau, intrînd în acea 
seară într-o cafenea ticsită de lume, zise în gura 
mare: „Mi se pare că este mai greu să găsești un 
loc la masă, decît să cucereşti Sevastopolul !« Pen- 
tru asta a fost dus imediat la poliţie. 

Insuşi Napoleon era grozav de supărat că fusese 
victima credulităţii sale într-o născocire atît de ab- 
surdă și ordonă să se cerceteze cazul cu strășnicie. 
In schimb, fratele său cel chel putea să-și șteargă 
în sfîrșit sudoarea de pe frunte şi să socotească pro- 
fiturile de milioane, pe care i le adusese, deocam- 
dată, campania din Sevastopol şi „tătarul“ ei. 

Ziarele străine cu depeșele din Constantinopol so- 
siră la Petersburg odată cu raportul lui Menşikov 
către Nicolae, prin care se arăta că, după ce efec- 
tuase un marș de flanc și pusese prin aceasta în 
siguranță comunicațiile cu spatele frontului, Menși- 
kov se întorsese de la Bahcisarai la Sevastopol, în 
apărarea căruia — alături de infanteriști — ocupa- 
seră loc în bastioane şi marinarii, iar aliații pre- 
ferau pesemne un asediu îndelungat, în locul unui 
asalt extrem de riscant. 

Confruntarea datelor arătă că atît depeşele întoc- 
mite după relatările „tătarului“, cît şi raportul lui 
Menșikov fuseseră scrise în același timp. 

Ziua în care au fost primite ambele ştiri — 27 
septembrie, stil vechi — deveni de data asta zi de 
triumi pentru Nicolae, a cărui dispoziţie fusese sum- 
bră pînă atunci. 

Plin de bucurie, îi scrise lui Menşikov : 

„Mulţumesc tuturor pentru dîrzenia lor! Spune 
bravilor noştri marinari că am toată nădejdea în 
ei, pe uscat ca şi pe mare. Nimeni să nu se descu- 
rajeze! Să nădăjduim în mila domnului și să nu 
uităm că noi, rușii, apărăm pămîntul nostru stră- 
moșesc şi credința noastră şi că ne lăsăm cu sme- 
renie în voia domnului. Dumnezeu să te păzească 

pe tine și pe voi toți! Mă rog pentru voi şi pentru 
cauza noastră dreaptă, iar sufletul meu şi toate gîn- 
durile mele sînt cu voi. Te îmbrăţişez din suflet. 

„Salută-l pe Gorceakov şi îmbrăţişează-l pe Kor- 
nilov ! 

„Ce este cu răniții noștri? Cum o duc? Cum sînt 
îngrijiţi, unde şi cum i-ai adăpostit împotriva bom- 
bardamentelor 2“ 

În aceeași seară, scrise şi lui Gorceakov, coman- 
dantul Armatei de Sud: 

««.Mîine, voi binecuvînta pe feciorii mei mai mici 
care pleacă la drum; cred că vor ajunge la tine pe 
la 3 sau 5 octombrie. Fii îndrumătorul lor şi fă din ei 
ostaşi buni şi credincioşi. De sîrguința lor, răspund 
eu. Nu-i menaja, spune-le adevărul în faţă !“ 


Capitolul VI” 
ZILE DE NADEJDE 


Intrînd în golful Sinope, navele Flotei Mării Ne- 
gre, fără să răspundă cu vreo lovitură de tun la 
înverșunata canonadă a turcilor, lăsaseră în primul 
rînd ancorele şi luaseră poziţie temeinică în dispo- 
zitiv, pe locurile indicate de Nahimov. 

Fortărețele plutitoare deveniră fortărețe nemişcă- 
toare, susținură bătălia şi nimiciră inamicul. 

Cînd Kornilov fu numit în fruntea apărării Sevas- 
topolului, el rămase același viceamiral de mai îna- 
inte, numai că numărul vaselor de sub ordinele lui 
crescu mult; unele dintre ele — cele vechi — stă- 
tcau pe locurile obişnuite, în golf, pe cînd altele — 
cele noi, care fuseseră denumite bastioane — se ali- 
niară de partea cealaltă a oraşului; și pe unele și 
pe altele se aflau marinari. 

Pus în fruntea apărării, nu printr-un ordin de sus, 
ci prin încrederea pe care o aveau în capacitatea sa 

amiralii şi generalii mai vechi în serviciu — ca Na- 
himov, Staniukovici, Berh şi Moller — Kornilov îşi 
dovedi în cîteva zile toate remarcabilele sale în- 
suşiri. 

Se ridica în ochii tuturor. Cunoştea bine toate 
punctele slabe ale liniilor de apărare, toate resur- 
sele fortăreței care puteau fi aruncate în luptă, toate 
mijloacele disponibile în acest scop. 

Fiecare din zilele acelea puţine pe care Menșikov 
le petrecuse cu armata în tabără, lîngă Bahcisarai, 
i se părea viceamiralului grozav de scurtă. 

Căuta să fie peste tot şi să-i vadă pe toți. Cuvîn- 
tările ce le ţinea soldaţilor și matrozilor, care sä- 
pau tranșee şi construiau adăposturi sau instalau 
tunuri, erau scurte, dar grăitoare, ca faimoasa 
cuvîntare a lui Sviatoslav, intrată în letopiseț. Le 
spunea că nu aveau unde să se retragă, întrucît, în 
spate, era marea, iar în faţă, inamicul, aşa că tre- 
buiau să moară glorios. 

Cînd vorbea, chipul lui palid se aprindea ca în- 
tr-un extaz, încît chiar soldaţii — mu numai matrozii 
— strigau „Ura“ și spuneau: „Asta, da! Asta-i co- 
mandant |...“ 

Lipseau muielele pentru gabioane şi fascine 1), pă- 
mîntul ena uscat, tare și sfărîmicios și m-aveai de 
unde lua brazde pentru a-l fixa pe întărituri. Un țap 
năbădăios, ţapul popii din cartierul Korabelnaia, se 
apucase și el să răscolească cu coarnele valurile de 
pămînt ridicate în apropierea colinei Malahov — pen- 
tru apărarea împotriva bombelor și ghiulelelor aliați- 
lor — şi măscolea atît de bine, încît pe comandanții 
bateriei amplasate acolo îi apucau nu numai furiile, 
ci şi disperarea. 

Oamenii construiau ambrazurile pentru tunuri din 
saci umpluţi cu pămînt, gîndindu-se că sacii se vor 
aprinde de la primele focuri, dar nu aveau altceva 
la îndemînă. Erau fericiți cînd ajungeau cu săpătu- 


1) Fascine — mănunchiuri de nuiele, pentru căptușit şanţuri 
Sau reparat drumuri. (N. trad.) 

rile pînă la argilă şi puteau să lipească laturile am- 
brazurilor cu lut. 

De la arsenal şi de pe vase li se aduceau mereu 
tunuri și proiectile. Luîndu-le în primire, matrozii- 
artilerişti le mîngfiau şi le băteau cu palma pe ţevi: 
„Astea-s de-ale noastre!“ Parapetele bastioanelor nu 
erau, oare, ca şi bordurile navelor de linie şi ale fre- 
gatelor ? 

Ca şi pe mare, matrozii numeau serviciul pe bas- 
tioane „cart“, ceasului îi spuneau „ceas de bord“, 
iar fîrînghiilor le spuneau „parîme“. La fiecare jumă- 
tate de ceas, cartnicul suna clopotul, aşa cum se 
făcea pe vase, iar șefii de echipaj adunau oamenii, 
la masă sau la lucru, cu sifleia. 

Ca și pe vase, apa de băut se păstra la baterii în 
cisterne, nişte bidoane de metal, de o anumită mă- 
rime, iar adăposturile adînci li se păreau aidoma 
dormitoarelor de pe nave. 

Prinţul Menşikov, amiral după grad, iar după 
funcție șef al marelui stat major al marinei, numit 
de ţar comandant al apărării Crimeei, nu putea cu 
nici un chip să stabilească bune relații cu marinarii 
din Marea Neagră. Nu se bucura de respect, deși se 
arătase adesea priceput în arta navală și nu avea 
relaţii cît de cît mai prietenești cu nimeni, nici chiar 
cu -amiralii. 

Încercase să organizeze mese și invita marinari 
de grade apropiate, ca să se simtă la largul lor, dar 
la aceste mese, chiar și prietenii care stăteau alături 
aveau aerul unor duşmani ascunși și chiar adoratori 
recunoscuţi ai lui Bachus atingeau paharele doar cu 
buzele și le puneau imediat la o parte. 

De la cei mai mari în grad luau pildă și cei mai 
mici : căpitani-locotenenţi, locotenenţi și aspiranţi. Ei 
îşi arătau în tot felul disprețul pentru acei ofiţeri 
din flotă, cărora Menşikov le făcuse cinstea să-i ia 
aghiotanţi sau ofițeri de ordonanţă. 

Cînd Menșikov se convinse că nu poate înlătura 
această atitudine ostilă care domnea în Flota Mării 
Negre, începu să-și arate sarcasmul, cu prilejul 
inspecțiilor. Cînd eroii de la Sinope se întoarseră, 

el îi numi dispreţuitor „cămâși galbene" şi, în afară 
că îi finu trei zile în carantină, nu veni nici la ser- 
barea organizată în cinstea lor de primăria orașului. 
Trimise vorbă că nu se simte bine, deși toți îl väzu- 
seră în seara aceea călare, înconjurat de o întreagă 
suită de aghiotanţi. Seara era liniştită şi caldă, iar 
el voia să facă o plimbare prin oraş. 

Cînd trecea cu şalupa sau cu barca, nici nu-i sa- 
luta pe matrozii aliniaţi pe punțile vaselor, zicînd că 
are vocea slabă. Matrozii, toţi ca unul, îl numeau 
„diavolul“. 

Dacă astfel de relaţii se stabiliseră între flotă şi 
amiralul Menşikov, cu atît mai străin le părea el 
regimentelor de cavalerie şi de infanterie, ai căror 
soldați nu puteau pricepe de unde şi pînă unde 
ajunsese comandant al trupelor de uscat, acest bă- 
trîn deşirat, în manta neagră marinărească şi cu 
chipiu negru. 

Kornilov, recunoscut de matrozi ca unul de-al lor, 
fusese recunoscut dintr-odată ca atare şi de soldaţii 
celorlalte arme. Cînd locotenentul Steţenko îi aduse 
vestea cea bună, că armata nu numai că nu lăsase 
orașul în voia duşmanului, dar că se întorcea consi- 
derabil întărită prin detașamentul generalului Ho- 
mutov, chipul lui Kornilov se lumină de o nespusă 
bucurie, care se transmise întregii garnizoane, 
atunci cînd el trecu în inspecţie călare de la prima 
și pînă la ultima baterie. 

In chip firesc, li se părea tuturor că nu coman- 
dantul întregii apărări, a Sevastopolului și a Cri- 
meei, ţinea totul în mînă, ci chiar amiralului Kor- 
milov îi fusese trimisă în ajutor această mare forţă, 
iar cu astfel de întăriri şi cu asemenea comandant 
cum era Kornilov nu mai aveau de ce să se teamă 
de nici un fel de duşmani. 

Pînă atunci el n-avusese însă ocazia nici să apere, 
nici să cucerească vreo cetate, pe cîtă vreme Menși- 
kov cucerise totuşi cu un sfert de veac mai înainte 
cetatea Anapa, condusese asediul Varnei și era mult 
mai familiarizat decît Kornilov cu lucrările de ge- 

niu, uimindu-l piin cutoștințele sale chiar pe fot- 
leben. 

De o inteligenţă recunoscută de toată lumea, 
Menșikov era și unul dintre cei mai culți oameni din 
Rusia acelor vremuri. Avea cea mai bogată biblio- 
tecă personală pe care o citise în întregime, iar ba- 
gajul său de cunoștințe era uriaș. Nu se știe de ce 
îi venise ideea să obțină printre altele şi diploma de 
medic veterinar — aceasta se întîmplase în tinere- 
tea lui, pe cînd se afla în străinătate — și o obți- 
nuse. În discuţiile pe care le aveau cu el, doctorii 
constatau că cunoaşte foarte bine medicina, geologii 
îl luau drept geolog, iar astronomii, astronom... 

Și totuși, omul acesta cu cunoştinţe atît de vaste 
și de felurite nu cunoştea un singur lucru care ar 
părea atît de simplu: arta de a cîştiga oamenii. Era 
prea rece pentru așa ceva. Bogăția cunoștințelor lui 
nu-i mai lăsa loc pentru credinţa în oameni. Putea 
da un ordin bine gîndit şi necesar, dar părea că so- 
cotește zadarnic să mai convingă pe cineva în ce 
chip să-l îndeplinească. Nu poseda arta de a con- 
vinge. 

Tocmai flacăra aceasta, care îi lipsea lui Menşi- 
kov pentru a deveni un conducător, o avea cu priso- 
sință Kornilov, iar acest lucru îl simțeau toți acei 
care — într-un fel sau în altul — aveau de-a face 
cu el, de la general şi pînă la soldatul de rînd. 

Cînd Menşikov se întoarse în Sevastopolul părăsit 
de el o săptămînă întreagă, primul om cu care dori 
să vorbească a fost Kornilov. 

Om de cabinet prin firea sa, precum și datorită 
vîrstei înaintate, Menşikov lua cu el, chiar în timpul 
campaniei, tot ce i se părea mai necesar din biroul 
său; călimară, pene, creioane, carneţele pentru 
diverse însemnări, îndreptare, notițe, hărţi cu împre- 
jurimile Sevastopolului, un compas, o lupă, două 
ceasuri de buzunar, unul pentru uzul zilnic şi unul 

de rezervă, un binoclu şi, înafară de acestea, ţinină 
seama de faptul că în război se pot întîmpla multe, 
el își vîra în buzunare o trusă de instrumente chi- 
rurgicale și toate cele necesare pentru pansarea ră- 
nilor, pesmeţi și pastile de mentă, o ploscă plată 
plină cu coniac sau cu rom, şi o sumedenie de lucru- 
șoare asemănătoare, pentru care, numai la vestă 
avea șase buzunare. Pe deasupra vestei purta o 
bluză de asemenea cu şase buzunare, iar peste 
aceasta, o tunică scurtă de postav cenușiu soldățesc, 
plină de sus pînă jos cu buzunare. 

Această excesivă abundență de buzunare era aco- 
perită, pînă la urmă, de un fel de mantie tot din 
postav cenușiu, soldățesc, cu mîneci, cu o gaică la 
spate și cu glugă. Toată îmbrăcămintea aceasta nu 
era lungă, abia îi ajungea pînă la genunchi, făcînd 
ca din depărtare prinţul să pară foarte masiv. 

Aşa îl găsi Kornilov, care fusese chemat de el în 
seara zilei de 18 septembrie, în Partea de Nord, la 
căsuţa geniului, aleasă de prinţ pentru 'a rămîne 
acolo peste noapte, după marş. 

Kornilov intră, strălucind de bucurie. 

— In sfîrşit! Acum, Sevastopolul este salvat! — 
spuse el emoţionat, după ce îl salută pe prinţ. 

— Ce te face să crezi asta? — întrebă Menşikov 
privindu-l mirat. — Numai faptul că-ți place dumi- 
tale să crezi astiel ?... Aş vrea, bineînţeles să cred și 
eu așa ceva, Vladimir Alexeevici, dar din păcate 
nu am nici un temei... Inamicul este foarte puternic, 
iar noi sîntem îngrozitor de slabi... îngrozitor de 
slabi ! 

— Noi, adică garnizoana Sevastopolului, sîntem 
slabi, într-adevăr, Alexandr Sergheevici! În total, 
nu ştiu dacă sîntem vreo cincisprezece mii... Dacă 
aliații vor porni asupra noastră pe trei coloane a 
cîte cincisprezece mii de oameni, ne vor strivi, esta 
adevărat... Dar cînd va fi aici toată armata... 


— Armata nu va intra în Sevastopol! — îl în- 
trerupse liniştit prințul. 
— Cum nu va intra? — se miră Kornilov. 

— Vom avea nevoie de armată pentru apărarea 
Crimeei, după ce va fi cucerit Sevastopolul. 

Glasul prințului, şi aşa stins şi încet, poate din 
pricina oboselii, i se păru acum lui Kornilov şi mai 
stins ; chipul bătrînesc al prinţului, cu pungi vinete 
sub ochi — aproape negre — era acum sinistru. Un 
rictus îi strimba buzele în colțul stîng al gurii. 

Cîteva clipe, Kornilov rămase uluit, apoi rosti cu 
greutate : 

— Luminăţia voastră, noi ne aşteptăm să fim 
atacați din zi în zi, din ceas în ceas. In cursul aces- 
tei săptămîni, ne-am întărit mult... Avem însă puţini 
oameni pentru lupta corp la corp... Toată speranţa 
noastră e în armată !... 

— In armată nădăjduieşte întreaga Crimee, nu 
numai Sevastopolul... 

— Ce însemnează Crimeea fără Sevastopol? —- 
izbucni Kornilov. — Putem lăsa oare Sevastopolul 
să piară, lumimăţia voastră ? 

Menşikov clătină din cap: 

— Armata mea nu-l va putea salva. Armata mea 
este prea slabă, iar numeric este prea mică. 

— Dar cei zece mii de oamenii trimişi ca întărire? 
De unde i-a luat locotenentul Steţenko ? 

— Zece mii ?... Da, i-am așteptat, dar ne-au venit 
mult mai puţini... mult mai puţini... Și încă din ceea 
ce se numeşte „na ţie, că mie nu-mi trebuie !“... 
Doar nimeni nu vrea să se despartă de unităţi bune. 
Gorceakov mi-a scris că a trimis divizia a 12-a, dar 
cînd va sosi? La spartul tirgului, cînd se va sfârşi 
cu Sevastopolul ? 

— Alexandr Sergheevici! Daţi-ne măcar patru 
regimente de infanterie cu efectiv complet și noi 
vom apăra Sevastopolul! — exclamă Kornilov, ară- 
tînd cu un gest energic al mîinii uscățive în direc- 
ţia Balaklavei şi a Hersonesului. — Dumneavoastră, 
desigur, nu vreți ca armata să fie numai un martor 
de onoare al pieirii tuturor ` matrozilor, al tuturor 
ofiterilor flotei şi al tuturor vaselor, al forturilor, al 
întregului arsenal !... Doar armala nu va sta pe înălţi- 
mile de la Inkerman, numai ca să privească cu sînge 

rece incendiul Sevastopolului, ca Nerone incendiul 


Romei !... In sfîrşit... iertaţi-mă, luminăţia voastră, 
că m-am aprins aşa, dar acum, nu eu — adică nu 
generalul Moller — ci dumneavoastră personal sîn- 


teți acela care stă în fruntea apărării Sevastopo- 
lului ! 

— Dimpotrivă! Cu totul dimpotrivă! — obiectă 
liniştit Menşikov. — Peste vreo două zile am de 
gînd să scot din nou armata din Sevastopol. 

— Bine, dar ei pot da atacul miine sau chiar 
astă-noapte, dacă au studiat îndeajuns poziţiile ! 

— Poziţiile le-au studiat cu mult înainte de a 
debarca în Crimeea, — răspunse imperturbabil prin- 
țul şi scoase dintr-unul din buzunarele bluzei o har- 
tă a împrejurimilor Sevastopolului îngrijit împătu- 
rită şi cu momenclaturi franțuzeşti. — la te uită ce 
lucrare îngrijită !... De cîteva ori i-am scris lui Dol- 
gorukov să-mi trimită o hartă amănunțită a Crimeei 
şi m-am trezit cu o hartă veche, din treizeci și șapte, 
pe care o cumoşti — cinci verste la un ţol și cu o 
mulțime de inexactităţi... Asta are o verstă la un ţol 
și este foarte precisă, lucru de care m-am convins 
nu odată în timpul marşului. 

— Cum a ajuns la dumneavoastră ? 

— Cazacii au cercetat cîmpul de bătaie de la Al- 
ma și au găsit-o într-o porthartă aruncată... Intre 
altele, au mai ridicat şi cîțiva grav răniți de-ai 
noştri... Canaliile acelea îi lăsaseră fără nici un 
ajutor... I-au adus cazacii, cu căruțele, la Bahci- 
sarai. 

— Bine că nu le-au tăiat turcii capetele! 

— Aveţi informaţii precise că asaltul este hotărît 
pentru mîine? De la cine aţi primit știri ? 

— N-avem nici un fel de informații, dar toate 

argumentele naționale pledează în acest sens! 
. — Argumente raționale sînt slabe, foarte slabe! 
Tot argumentele raţionale pledau şi pentru faptul că 
o debarcare în Crimeea este un lucru irațional și că 
“mai inteligentă ar fi fost o debarcare în Caucaz. 
“Totuşi... | 

Menşikov făcu ochii mici și își dădu mâinile în lături. 

— Totuşi, — fi prinse vorba Komilov, — aü scăpat 
momentul cel mai prielnic, cînd ar fi putut pune mîna 
şi pe Partea de Nord și pe Sevastopol ! 

— Armata îi ţinea de gît, iată ceea ce aveau ei 
în vedere... Și acum o să-i ţină de gît... lar foaia 
asta de muștar care trage obrinteala, te rog să 
crezi, Vladimir Alexeevici, că este mult mai folosi- 
toare decît o doctorie pe cale internă... Ai să vezi că 
nu vor risca un asalt! 

— Ziua, poate, dar moaptea ? 

— Am ordonat ca o avangardă de zece mii de 
oameni, sub comanda lui Jabokritski, să fie scoasă 
cît mai vizibil pe înălțimile de la Inkerman, în or- 
dine desfăşurată — ca să se întindă pe un spaţiu 
cît mai mare — iar dacă timpul o va permite, să 
defileze de vreo două ori cu aceleaşi unităţi, pentru 
ca ei să ia avangarda mea drept întreaga armată. 
Cred că demonstraţia aceasta le-a dat de gindit și 
nădăjduiesc că n-au să pornească la asalt în zilele 
următoare. 


— Dar în nopțile următoare? — întrebă din nou 
Kornilov. — Harta aceasta arată că terenul dimpre- 
jur le este cunoscut, iar în cele cîteva zile — cît 


timp armata nu i-a stingherit — l-au studiat desigur 
şi în matură... Eu și Istomin ne-am gîndit să execu- 
tăm un exercițiu pe Malahov — avînd ca temă res- 
pingerea unui asalt — ca să determinăm precis cîţi 
oameni vor fi necesari pentru apărarea acestui sec- 
tor. El, însă, fără să mai încerce o experiență de 
felul acesta, crede că i-ar trebui de patru ori mai 
mulţi soldați și matrozi decît are. 

— Cu alte cuvinte, ai vrea să băgăm toată arma- 
ta în bastioane, iar aliaţii să încercuiască Sevasto- 
polul din toate părțile ? — zise Menșşikov zîmbind în 
felul său, cu o lungă grimasă sarcastică. — Nu, hai 
să nu mai vorbim de asta. Te rog să-mi arăţi, uite 
aici, pe hartă, de unde te aștepți la un atac de 
noapte. 

Kornilov se aplecă asupra hărții pe care Mengi- 
kov o desfăşură cu grijă pe masă. 

— Hm... Este trecută chiar şi ferma lui Derga- 
ciov... şi ferma lui Paniutin, — se minună el. 
Ce-o fi asta ? Sau au făcut ridicările sub nasul nos- 
tru, sau miște spioni, supuși de-ai noștri, or fi lucrat 
pentru ei? 

— Tătarii, desigur! — se încruntă Menşikov. — 
Am să cer împăratului permisiunea să curăţ Cri- 
meea Apuseană de tătari, altfel vor porni o răscoală 
în spatele nostru. 

— Cred că ar fi o măsură prea gravă, Alexandr 
Sergheevici. Totul va depinde, desigur, de puterea 
noastră. Dacă vom fi slabi, dacă vom admite — 
ferească dumnezeu — ca duşmanii să pună stăpi- 
nire pe Sevastopol, răscoala este de neînlăturat. 
Deocamdată... după cîte am putut noi să ne dăm 
seama, văd că aliaţii s-au instalat altfel: ferma lui 
Paniutin este ocupată de francezi; şi-au aşezat ta- 
bära de la fermă spre partea de sus a goliurilor Ka- 
mișevaia şi Strelețkaia, iar azi dimineață vapoarele 
lor au remorcat spre golfuri cincisprezece vase co- 
merciale de mare pescaj; pe înălțimi, apar mereu 
detașamente de cavalerie, în recunoaștere, dar n-au 
îndrăznit să se apropie în bătaia tunurilor. 

— N-ar putea să pună mîna pe depozitul de pul- 
bere Gheorghievski ? — se neliniști prinţul. 

— Am şi luat măsuri, adică am dat ordin să fie 
evacuat și a fost evacuat. Am apucat să scoatem 
totul din el. Lemnăria de la tîmplării a fost de ase- 
menea adusă la amiralitate, deoarece atelierele au 
rămas înafara liniei noastre de apărare. Apoi, am 
stabilit pe toată linia semnale ca: „inamicul a apă- 
rut în locul cutare“, „trimiteţi întăriri“... 

— Cine nu are nevoie de întăriri? — bombăni 
Menşikov. — Englezii unde sînt şi cum s-au pla- 
sat? 

— Am primit ştiri de la Balaklava că au ocupat 
Balaklava, Kadîkioi, Komari şi, în general, toate îm- 
prejurimile Balaklavei. Pesemne că vor să-şi aducă 
flota în golf. 

— Flota de război nu poate fi adusă în golf, — 
îl întrerupse prințul, 

— Se zice că ar fi adus chiar o navă de linie cu 
trei punți. Totuşi la moi în flotă se crede că asta-i 
poveste... 

— Ciudat! In ceea ce privește vasele mici, nu 
încape discuţie. Am şi bănuit că acest golf liniştit 
va sluji de refugiu pentru vasele mici, în timpul 
furtunilor echinocţiului, dar ca să treacă navele de 
linie cu trei punți printr-o intrare atît de îngustă 
cum este aceea — așa ceva seamănă într-adevăr a 
poveste... Să zicem că-i aşa. Înseamnă că regiunea 
aceasta, — Menşikov o contură pe hartă cu unghia 
degetului mare, — este amenințată de francezi, iar 
aceasta — de englezi. Se pare că turcii au rămas 
în cea mai mare parte la Eupatoria... Dispozitivul 
acesta l-am prevăzut. Pe ce linii și anume asupra 
căror puncte aştepţi atacuri de noapte? 

Kornilov începu să explice pe larg, atingînd harta 
cu vîrful bont al 'creionului. Menșşikov îl asculta, 
uitîndu-se mai mult la capul lui Kornilov și pe fe- 
reastră decît pe hartă. In sfîrşit, spuse: 

— Nu, Vladimir Alexeevici, nu-mi prea vine să 
cred în asalturile lor de noapte! Fără un bombar- 
dament cumsecade pentru un pas ca acesta, nu se 
vor arunca într-un asemenea virtej... Un asalt de 
noapte este ca un vîrtej: poți să ieşi la suprafaţă, 
dar poţi să te şi duci la fund. Işi dau şi ei seama, 
îmi închipui, că în timpul nopţii lupta se va da nu- 
mai la baionetă și că, în orice caz, pierderile lor vor 
fi mari, iar succesul îndoielnic. 

— Ne încurajați mult cu vorbele acestea, Ale- 
xandr Sergheevici, dar sper că nu veţi refuza, totuşi, 
să ne dați şi o divizie, ca să-i susțină pe matrozii de 
pe bastioane! — spuse Kornilov, privind la prinţ 
aproape rugător. 

Menşikov își întoarse nemulțumit capul : 

— Cred că ar fi cu totul de prisos! 

— Luminăţia voastră, s-ar putea proceda în felul 
următor, — reluă Kornilov, trecînd la tonul oficial. 
— Dumneavoastră veţi da ordin să se întrunească 
un consiliu militar, compus din comandanții sectoa- 
telor de apărare, eu am să-imi citesc raportul către 

dumneavoastră asupra situației și atunci consiliul 
va hotärî. 

— lar consiliu! — se strîmbă prințul. — Ce ți-i 
şi cu consiliile astea | 

— Totuşi, luminăţia voastră, dacă spuneţi că veţi 
lua armata din Sevastopol, pentru ce aţi cerut atunci 
ca toate convoaiele să fie trecute pe Partea de Nord, 
lucru care ne-a luat o zi întreagă și pe care, dealt- 
fel, l-am şi terminat... 

— Ei bine, bine! Consiliu, consiliu militar! — îl 
întrerupse Menșikov cu dispreţ. — Dacă îţi plac atit 
de :mult aceste consilii, pregăteşte raportul... Ce să 
mai fac ? 

— Eu, luminăţia voastră, nu doresc decît un sin- 
gur lucru: să scape Sevastopolul! — Kornilov luă 
poziție de drepți. — La ce oră ordonaţi să se adune 
comandanții sectoarelor de apărare și ceilalți co- 
mandanţi ? 

— Am să-ţi comunic mîine dimineaţă ! 

Işi luară rămas bun cu răceală. Intors acasă, 
Kornilov începu să-şi pregătească raportul, dar 
Menșikov — credincios lui însuşi — nu convocă a 
doua zi consiliul militar. In schimb, trimise la vice- 
amiral pe unul dintre aghiotanțţii săi, cu ştirea îm- 
bucurătoare că, pentru întărirea garnizoanei, afec- 
tează trei regimente din divizia a 17-a de infanterie 
— regimentele Moscova, Borodino şi Tarutino — 
împreună cu bateriile brigăzii a 17-a de artilerie și 
cu cîte un batalion de rezervă din regimentele Vo- 
lîn și Minsk, 

Inainte de sosirea armatei lui Menşikov la Se- 
vastopol, Kornilov organizase, pentru caz de bom- 
bardament și asalt, cîteva posturi de prim-ajutor în 
oraş şi unul în cartierul Korabelnaia. În acesta din 
urmă, cu aprobarea lui, a fost înscrisă pe lista per- 
sonalului medical prima soră de caritate rusă, fata 
unui matroz rămasă orfană — Daşa. 

Cartierul Korabelnaia luase ființă odată cu acel 

Sevastopol oficial, pe care Potemkin îl arăta Ecate- 
rinei, în 1787. In cartierul Korabelnaia, se aşeza- 
seră tîmplarii-constructori de vase, aduşi aici în 
număr mare din gubemiile Voronej, Riazan și altele, 
unde se deprinsese şi crescuse acest meșteșug, la 
îndemnul lui Petru. 

Flota prezentată Ecaterinei în golful  Sevastopo- 
lului era destul de mare pentru început: trei vase 
de linie, douăsprezece fregate și douăzeci şi cinci de 
vase mai mici. 

Toate acestea, ca și palatul de lemn al împărăte- 
sei, fuseseră construite de locuitorii din cartierul 
Korabelnaia. 

Mai tîrziu, cartierul se întinsese din ce în ce mai 
mult, cuprinzînd gospodăriile şefilor de echipaje sau 
ale matrozilor în retragere, care începuseră să se 
ocupe cu grădinăritul, cu cărăuşia, sau își făcuseră 
rost de luntri: unii pentru transportul de pe un chei 
pe altul, alţii pentru pescuit. 

Un astfel de matroz în retragere, care își încropise 
cu chiu cu vai o căscioară prizărită, fusese și tatăl 
Dașei. Acesta murise cu o lună înainte de debarca- 
rea aliaților. Mama Daşei murise mai de mult. 

Daşa crescuse în libertate. Inota ca un delfin. 
Cîteodată, petrecea zile întregi la rîul Ciornaia, sco- 
țînd racii din ascunzătorile lor. Vislea ca un ade- 
vărat marinar şi știa să înalțe pînzele. Prietenii ei 
erau matrozii care veneau pe la tatăl ei. 

Cînd două batalioane de matrozi, pe jos și cu 
arme, porniră spre Alma, împreună cu alte bata- 
lioane ale armatei de uscat, în întîmpinarea anglo- 
francezilor, pe Daşa n-o răbdă inima să stea acasă. 

Auzise de la tatăl ei şi de la alți marinari um- 
blaţi, despre vivandierele franceze, care mergeau pe 
cal cu cîte un butoiaş de vin şi unde se dădea vreo 
bătălie acolo şi ele întăreau pe cel obosit cu cîte un 
pahar de băutură, sau ajutau pe cel rănit... Cum 
auzi că se va da o luptă, în capul ei de fetișcană de 
optsprezece ani, se născu imediat planul: să strîn- 
gă tot ce se putea vinde, să cumpere un căluţ mai 
ieftin și un butoiaş de votcă, iar pentru ajutorul rä- 

niților să ia cu ea cîrpe curate pentru pansamente... 
Dacă au să aibă nevoie de apă, atunci o să mai ia 
încă un butoiaș cu apă, iar pentru mîncare, o să ia 
pîine și cîte ceva de-ale gurii... În sfîrşit, cum poate 
să se ducă la luptă în rochie? Nici n-au s-o lase şi 
apoi, puțin lucru poate ieși din asta? De aceea, 
Daşa se hotărî să se îmbrace băieţeşte, ca un mus. 

Repară vechea beretă a tatălui ei, îşi vîrî cosiţele 
sub ea, își prefăcu pe măsură bluza şi pantalonii lui, 
vîndu luntrea şi măvodul, găinile, porcul şi tot ce 
se mai putea vinde, şi cumpără o mirțoagă de saca- 
giu, o cotigă şi hamuri. Butoiul îl schimbă pe două 
butoiașe. După ce strînse tot ceea ce îi trebuia, 
porni spre Belbek, apoi spre Kacea, spre nefericita 
Alma. 

Trecu printre pichetele căzăceşti — ca cel mai 
adevărat mus — ţinîndu-se voiniceşte în coada con- 
voiului, iar cînd acesta rămase în valea Kacei, pro- 
fită de amurg și se sstrecură pe drum pînă la poziţii, 
ajungînd tocmai în ajunul bătăliei. Cînd cineva în- 
cerca să-și îndrepte atenția asupra ei, începea să se 
plîingă de mîrțoagă : 

— la spune, ce zici de mîrțoaga asta afurisită 2 
Dacă ar fi fost a mea, aş fi omorit-o de mult, dar 
este a boierului, lua-o-ar toți dracii! 

— Cine e boierul tău? — o întrebau unii. 

— E-e locotenentul baron Willebrandt... 

— Păi, de ce te-a trimis încoace locotenentul 
tău ? 

— Hei, păi el e aghiotantul prințului Menșikov! 

Menşikov avea într-adevăr aghiotant pe căpita- 
nul-locotenent baronul Willebrandt. Asta o ştia de 
la matrozi. Povestea cu miîrţoaga aghiotantului o 
ajută mult. Işi lăsă cotiga în stufăriș — mai în 
spate — şi urmări cu ochi lacomi zborul şi explo- 
ziile ghiulelelor inamice, mişcările batalioanelor, fo- 
cul din aulele de pe Alma şi tot ce putea vedea din 
depărtare, „prin fumul pulberii și al incendiilor, care 
plutea peste tot. 

lată, însă, că în spatele liniei de bătaie, la postu- 
rile de prim-ajutor, începură să dea buzna răniții, 

unii pe jos, iar alţii, aduși pe puştile încrucişate, 
acoperiți cu mantale. 

Atunci începu munca Daşei. 

— Aici, aici! — striga ea, făcînd semne cu mîna 
celor care treceau mai aproape. 

Răniţii și samitarii băură repede votca dintr-un 
butoiaș și apa din celălalt, apoi mîncară bucăţelele 
de pîine și de peşte prăjit aduse de ea. Ii rămăsese 
o boccea întreagă de cîrpe curate și ea se apucă în 
grabă să panseze răniții. N 

Nu făcuse niciodată treaba aceasta şi soldații în- 
şişi îi arătau cum trebuiesc bandajate mîinile, 
picioarele, gitul sau capul. Cînd se isprăvi ultima 
cîrpă, Daşa privi în jurul ei, nemaiștiind ce să facă. 

Lupta se potolea. Nu numai răniții plecau în spa- 
te, retrăgîndu-se, ci regimente întregi. Negri de 
fumul pulberii — ca niște harapi — obosiţi și nă- 
dușiți, soldaţii dădeau deznădăjduiţi din miini, vor- 
bind despre inamic : 

— Is mai tari ca noi! Acw o să ne miie pînă la 
Sevastopol... dar acolo o să le tragă ai noştri o 
scărmăneală, s-o țină minte! 

Sevastopolul, din care ieşiseră ca să-l apere, era 
singura nădejde a apărătorilor înfrînți. 

Mîrţoaga cenuşie ca un şoarece, se uita dispre- 
țuitoare la noul ei stăpîn cu ochi albaștri şi cu față 
albă — cel vechi fusese un grec cu barba neagră — 
întrebîndu-se ce căta prin acele coclauri și sălbăti- 
ciuni. Moartă de sete, privea spre soldaţii și ofiţerii 
plini de sînge, care veneau singuri sau erau aduși 
de alţii şi care îi băuseră toată apa din butoiașul 
din care mu se alesese cu nici o picătură, deşi ne- 
cheza stăruitor şi îşi întindea spre el buzele uscate. 

— Hoo! Cavalerie marină! — o repezi un soldat 
mustăcios, cu o chivără de sub care se prelingeau 
broboane de sudoare pe obraji, cînd iapa îl împinse 
cu botul în umăr, ca el să înţeleagă că trebuie să-i 
dea de băut. 

Oamenilor nu le era gîndul la ea. Ajutară băie- 
țandrului cu beretă de marinar s-o înhame, ca să-și 

ducă cotiga cu butoiașele goale înapoi, iar unul din- 
tre răniţi o sfătui pe Daşa : 

— Cînd ajungi la Kacea, adapă-ți iapa, că se 
prăpădește... 

Legind rănile, fără să-i fie silă şi căutînd să-și 
ascundă cît mai adînc groaza în faţa cumplitelor 
schilodiri ale trupurilor omenești — cum nu-i mai 
fusese dat să vadă — Daşa repeta fiecăruia întruma, 
dar cu aceeași convingere : 

— Nu-i nimic... O să se vindece!... O să crească 
la loc, n-are nimic... O să se prindă carnea, ai sînge 
sănătos, văd «eu... 

Răniţii se simțeau mai uşor numai cînd auzeau 
glasul cîntător de fată al musului, atingerea milini- 
lor subțiri, grijulii şi dibace și privirea plină de 
milă a ochilor albaştri... Unul, căruia îi bandajase 
cu teamă mîna zdrotită de schije, cu o bucată de 
pînză, ruptă dintr-o rochie roz, veche și decolorată 
— cu floricele albastre ce abia se mai vedeau — 
mormăi, clătinînd din cap: 

— Parcă dumnezeu me-a trimis un înger din cer, 
mu alta! 

Rănitul acesta putea merge — picioarele îi erau 
tefere dar pe un altul, care avea un picior sfărîmat 
şi pe care tot ea i-l legase, Daşa îl așeză în cotigă, 
după ce aruncase jos butoiașele, iar mîrțoaga ne- 
adăpată, care tot timpul luptei nu mîncase decît 
crenguţe de stejar şi de ulm, se tîrî în coada unui 
post de prim-ajutor, la care nimerise aghiotantul 
imperial Skolkov cu mîna ruptă. 

Daşa văzu armata retrăgîndu-se. I se părea că 
totul este pierdut, iar rănitul pe care îl ducea în co- 
tigă repeta mereu: 

— De acum basta ! De-aş avea piciorul în regulă, 
aș întinde-o pe jos, dar aşa s-a isprăvit... Acu-acu 
dă îranţuzul peste noi şi ne îrînge oasele! 

In amurg, trecură Kacea prin vad. Iapa se adăpă 
îndelung, intrînd în apă. Dașei îi ieși cosiţa de sub 
șapcă şi rănitul o întrebă: 

— Nu cumva ăi îi fată? 

— Ei da, sînt fată! — mărturisi Daşa. 

— Âia-i, vezil... De mult mă tot gîndeam eu: 
„De unde o îi avînd voinicelul ăsta o inimă atît de 
iubitoare 2“ De mult mă tot bătea gîndul că trebuie 
să fii fată, dar mi-era nu ştiu cum să te-ntreb, din 
pricina piciorului... 

Dimineaţa cînd ajunseră în Partea de Nord, 
aflară cu toţii că e orfana unui matroz din cartierul 
Korabelnaia, căci o recunoscură matrozii dintr-un 
batalion de marină, care şedeau îngrămădiți pe 
cheiul de trecere. 

Din ziua aceea, Daşa nu mai vru să se despartă 
de răniții ei pe care îi pansase acolo, pe Alma. Vîn- 
du miîrțoaga şi cotiga, se prezentă la cei mai mari 
și ceru voie să îngrijească de răniţi la spital. 

Cererea li se păru şefilor fără nici un rost, totuși 
o înaintară lui Kornilov. Acesta dădu ordin ca fata 
să fie chemată la el şi află de la ea că este orfana 
unui matroz. Îşi aduse aminte de tatăl ei, după 
nume, şi pe ce vas servise şi o întrebă ce făcuse la 
Alma în timpul luptei. Nu numai că îi dădu voie să 
îngrijească de răniţi, dar îi făgădui chiar că are să 
scrie despre fapta ei eroică la Petersburg, ministru- 
lui de război. 

Chiar aşa îi şi spuse: „Despre fapta ta eroică, 
am să scriu la Petersburg...“ Daşa nici nu bănuise că 
făcuse o faptă eroică şi chiar vorba aceasta „faptă 
eroică“ n-o prea înțelegea bine. 

Aşa se întîmplă că, în timp ce marea ducesă Ele- 
na Pavlovna se chinuia să dezlege problema unifor- 
mei pentru surorile de caritate din protipendadă, 
Daşa — din cartierul Korabelnaia — intrase cu de 
la sine putere în istorie, ca prima soră de caritate 
rusă, adevărata şi autentica soră a întregii mase de 
milioane de soldaţi şi de matrozi. 


4 
După cum globulele albe din sînge — după teo- 
ria lui Mecinikov — aleargă de-a lungul arterelor 


spre partea corpului în care s-a înfipt vreun ghimpe 
Mi 


sau vreun obiect străin, tăios, tot astfel se scurgeau 
spre Sevastopol, în marşuri forțate — în căruțele 
cetățenilor sau pe cai proprii — unităţile pedestre 
şi călări. 

Din Feodosia, de la Homutov, atamanul Oastel 
Donului, sosi regimentul Butîrski — al patrulea re- 
giment din divizia a 17-a, iar Menşikov, mulțumit 
că scăpase de nesuferitul general Kiriakov, după ce 
afectase trei regimente din divizia acestuia lui Kor- 
nilov, trimise îndată şi acest regiment în apărarea 
bastioanelor Sevastopolului. 

După acest regiment mai sosiră în tabăra lui 
Menşikov, de pe Belbek, încă două batalioane de 
plastuni 1), veniţi din Caucazul de Nord. 

Plastunii nu-i plăcură prințului, în primul rînd 
pentru că nu aveau nici un fel de ţinută militară, 
apoi pentru că mergeau legănat și nu ţineau pasul, 
iar carabinele le purtau vinătoreşte — în bandulieră 
— şi erau îmbrăcați ca asiaticii în cekmene?) cu 
gazîre 3) şi purtau căciuli miţoase, roșcate și năpir- 
lite, mari cît nişte hîrdaie, iar în picioare aveau 
opinci din piele de vacă, de bou sau de cal, cu părul 
pe dinafară. 

Cînd batalioanele acestea trecură prin faţa gene- 
ralului care comanda tabăra, era o zi foarte căldu- 
roasă, dar plastunii mai purtau şi nişte măntăluţe 
vechi pe deasupra cekmenelor. 


— Să scoată mantalele, că e cald! — spuse ge- 
meralul către comandantul primului batalion, dar 
acesta — ducînd toată palma la cozoroc — îi răs- 


punse respectuos, însă nu mai puţin hotărît: 
— Nu-i chip, înălțimea voastră ! 
— Dar de ce „nu-i chip“? — se miră generalul. 
— lac-aşa, înălțimea voastră, că mulţi îs fără 
nădragi pe ei! 


1) Plastun — cazac din unitățile pedestre căzăceşti. (N. 
trad.) 

2) Cekmen — haină lungă pînă la genunchi. (N. trad.) 

3) Gazire — cartuşiere pe care cazacii le poartă cusute pe 


piept. (N. trad.) 

Cînd ï se raportă acest lucru lui Menșikov — și 
i se prezentă cererea scrisă a comandanților celor 
două batalioane ca să li se elibereze pentru gradele 
inferioare postav, pînză pentru căptușeală, cizme şi 
aţă — prinţul se uită la plastuni de departe şi dădu 
ordin să fie trimişi lui Kornilov, iar în ordinul de 
însoţire să se scrie „treceţi pe plastuni în drepturi 
la împărțirea pantalonilor“. 

La aceasta, adăugă: „A se lua măsuri să se 
anunţe cazacilor, printr-un ordin de zi special, că 
pentru îmbrăcămintea dăruită lor din depozitele 
comandamentului marinei, nu li se va face nici un 
fel de reţineri. Ordinul de zi va trebui citit în fața 
gradelor inferioare, întrucît căpeteniile cazacilor 
sînt în stare să tragă folos din acest drept“. 

Urmași ai zaporojenilor, strămutați de Ecaterina 
de la Nipru pe Kuban, ai tovarășilor de luptă ai 
hatmanului Sagaidacinii, ai atamanului Sirko şi ai 
polcovnicului Taras Bulba, plastunii aveau o înfă- 
țişare atît de mearătoasă, încît soldaţii din regimen- 
tele de infanterie rîdeau de ei, în Sevastopol, în- 
ghiontindu-se unii pe alţii: 

— Ia te uită, ce de războinici ne-au mai venit! 

— Parcă-s momiile cele de le arată pe la iarma- 
roace! 

— Aşa e, îs ăi de pițigăiesc din pieptene și se 
păruiesc unul pe altul! 

Dar plastunii — risipiţi în grupuri de pîndă în 
fața bastioanelor — arătară foarte repede cum pot 
să se tîrască, lipindu-se de pămînt ca pisicile, pînă 
la poziţiile inamicului, să se ascundă pe după pietre 
și să stea culcaţi o zi întreagă, fără să fie obser- 
vaţi, pentru ca noaptea, la venirea schimbului, să 
raporteze amănunţit superiorilor cîte și ce fel de 
tunuri anume au văzut la inamic, cîte proiectile sînt 
pregătite pentru ele la baterii, cum cad și mor cai 
de toată frumusețea, sleiți de puteri, trăgînd mor- 
tierele grele de asediu, cum, în lipsa cailor, oamenii 
tîrăsc singuri fascine și gabioane cu pămînt pentru 
lucrările de pe poziţii, cum obrajii oamenilor s-au 

scoiiicit, iar cei care lucrează în tranşee duc lipsă 
de apă. 

Intre timp, aliaţii captară apa care alimenta Se- 
vastopolul, aducînd-o în dispozitivul trupelor lor, 
iar garnizoana, ca și locuitorii rămaşi în oraş, tre- 
buiră să se mulțumească numai cu fîntînile în care, 
acum înaintea ploilor de iarnă, apa era cam sărată 
la gust. 

Dintre locuitorii care avuseseră mijloace şi posi- 
bilităţi să plece din orașul asediat, rămăseseră puţini. 
Acum, cînd armata lui  Menşikov se. întorsese, 
toate familiile care mu reușiseră să plece în primele 
zile ale asediului, se năpustiră pe drumul spre Sim- 
feropol, pe care trecerea era liberă. Toate magazi- 
nele mari rămaseră închise şi goale, iar negustorii 
se grăbiră să-şi vindă mărfurile pe o nimica toată, 
numai ca s-o poată lua cît mai repede la sănătoasa. 
Im schimb, apărură destui oameni întreprinzători, 
care se mutară din piață în locuri cu vad mai mare; 
patima pentru cîştig uşor biruise definitiv teama de 
pericolul unei morți posibile și inutile. 

Erau însă şi familii care ar fi putut să plece din 
oraşul condamnat, şi care totuşi rămaseră pe loc, 
cu o speranță vagă, exprimată nu mai puţin vag 
prin proverbul: „În casa ta şi pereţii te ajută 1“ 

De „casa ta“ — şi lucrul acesta a rămas desigur 
în om din vremuri străvechi — se leagă mai cu 
seamă gîndul unui adăpost ferit de primejdii, în 
care te poţi ascunde de nenorocirile ce se învîrtesc 
în jurul tău. Înţelepciunea i-a învățat pe melci și pe 
broaște țestoase să-şi care casa în spinare, să se 
ascundă în ea la cea mai mică ameninţare din afară. 
„Casa mea este cetatea mea!“ obișnuiau să spună 
englezii, care aveau garanţia legii împotriva descin- 
derilor poliţiei. 

Familia căpitanului de rangul doi în retragere, Za- 
rubin, rămăsese în casa modestă — care nu semăna 
de loc a cetate — în tihnita stradă Malaia Ofiţers- 
kaia. Faptul se datora în parte atașamentului de ne- 
învins ca al pisicii pentru sălaşul ei, în parte fricii 

de a nu pierde tot ceea ce fusese agonisit priù trudä 
îndelungată, iar în parte gîndului că nu va putea trăi 
cu mica pensie a căpitanului undeva într-un alt oraș, 
într-o locuință închiriată. Mai degrabă însă spera în 
ajutorul Rusiei. Într-adevăr, nu va putea ea oare să 
apere Sevastopolul, cînd apăreau mereu regimente 
noi, iar în curînd urmau să sosească noi divizii şi 
corpuri de armată ? 

Nici unul dintre Zarubini nu ştia ce au de gînd să 
întreprindă anglo-francezii, dar toți vedeau cît de 
multe unităţi militare treceau voinicește pe străzi, în 
cîntece, în lbătăile tobelor şi în sunetul fanfarelor, 
cum erau aduse tunurile, în strigăte şi în huruit, 
pentru a fi imstalate tot mai dese pe redute, în lune- 
te!) și pe bastioanele liniei de apărare. 

Cu bubuitul tumurilor se obişnuiseră, întrucît nu 
trecea o zi fără ca vasele inamicului să mu înceapă 
un duel de focuri cu forturile. Canonada ţinea de 
obicei cam o jumătate de oră şi se isprăvea fără nici 
un rezultat. Numai un singur proiectil al unui tun 
cu tragere lungă de pe o fregată a inamicului ex- 
plodase pe unul din forturi şi rănise grav doi arti- 
leriști... Fregata se îndepărtă, iar a doua zi nu mai 
apăru. Tînărul Viktor Zarubin o asigura cu însu- 
flețire pe mama sa că fregata mici n-o să mai apa- 
ră... „Au lovit-o straşnic tunurile noastre cu tra- 
gere lungă.“ 

De vreo două ori, trecu pe la ei Debu, acum în 
uniformă de subofițer, apărător al Sevastopolului 
în toată puterea cuvîntului. 

— Arsenalul nostru, — spunea el bătrînului Za- 
rubin, — pare nesecat! Se tot scot de acolo mereu, 
fără sfîrşit, proiectile, afete, postamente, tunuri, 
tuburi cu mitralii, ghiulele şi cîte şi mai cîte... Tre- 
buie să recunoaștem că întreg comandamentul a 


1) Lunetă — lucrare de fortificaţie cu două fețe de front şi 
două flancuri — deschisă la bază — avînd forma unei jumă- 
lăți de hexagon. (N. trad.) 

pregătit totul pentru un război serios! O să le vină 
cam greu aliaților... Asta e limpede! 

La vorbele acestea, chipul căpitanului începea să 
se însenineze, în timp ce lovea cu bastonul în po- 
dea. 

— Aha! Ei vezi ?... Da... asta-i! Au să-și ia lar- 
gul !... Îţi spun eu dumitale că au să-şi ia largul l... 
Au să şi-lia!... 

— Ar fi foarte bine! Mai bine nici că se poate, 
atît pentru noi, cît şi pentru ei... Bineînţeles, ar 
putea să încerce un asalt, dar ce ispravă ar face cu 
asta ? O să-și firîngă taurul coarnele | 

— O să şi le frîngă, dal... Pe-amîndouă! Pe- 
amîndouă ! — se însuflețea căpitanul, apropiindu-și 
bastonul de genunchiul sănătos și prefăcîndu-se că 
vrea să-l rupă în două. 

E drept că Variei şi Kapitolinei Petrovna, Debu 
le vorbea puţin mai altfel : 

— In fiecare noapte, se așteaptă asaltul și încor- 
darea asta îi istovește grozav pe soldaţi. Cum se în- 
tîmplă ceva, gata alarma! O patrulă de-a noastră 
s-a întîlnit noaptea, pe întuneric, cu patrula unei 
alte unităţi, pe care a luat-o drept inamică şi au 
început să tragă unii în alţii... Deodată, toată gar- 
nizoana sare în picioare: „Asaltul!“ Ziua, n-ai cînd 
să dormi, toți oamenii muncesc pînă dau în brînci! 
Asta înseamnă că atunci cînd o să înceapă cu adevă- 
rat asaltul, oamenii noştri au să doarmă ca morţii, 
iar aliații au să treacă peste trupurile lor și au să 
ajungă într-o jumătate de oră în Malaia  Ofiţers- 
kaia... Uite, închid ochii, ca să nu mai văd scenele 
astea îngrozitoare! Păcat că n-aţi plecat, Kapitolina 
Petrovna, deşi cred că vă pregătiţi totuși... Toţi fug! 
Pînă mai e timp, fugiţi şi dumneavoastră! 

— Pe de o parte, într-adevăr, ai dreptate! Dacă 
fug toţi, înseamnă că trebuie să fugim și noi... Pe de 
altă parte, însă... vezi... — şi Kapitolina Petrovna 
tărăgăna vorba, fără să se uite la el, ci la piciorul 
rotunjit al canapelei vechi, de pe timpul Ecaterinei. 

Aruncîndu-și ca de obicei cosița grea de pe un 

umăr pe altul, Varia răspundea însă mult mai ho- 
tărît : 

— Nu fuge chiar toată lumea din Sevastopol! 
Uite, Elizaveta Mihailovna m-a plecat la Simfero- 
pol... Ba a mai fost și în lupta de la Alma, unde 
dumneata n-ai fost! 

Debu o cunoştea pe Elizaveta Mihailovna Hlapo- 
nina, vecina Zarubinilor, soţia unui comandant de 
baterie, o femeie tinără, foarte frumoasă şi — lucru 
rar — foarte modestă, pe care Varia o admira. Ştia 
de asemenea că dacă Varia nu era chiar nepăsă- 
toare faţă de el, asta se întîmpla din cauză că îi 
prețuia inteligența şi cultura, că era un om citit şi, 
poate, puţintel şi din pricină că suferise pentru o 
idee... Hlaponina, cu frumusețea ei şi cu întreaga ei 
lume interioară, cu acea căldură cu care se purta 
față de fata aceasta de şaisprezece ani, entuziastă, 
gata să creadă în fiecare cuvint al ei, cu acea stră- 
lucire a ochilor ei luminoşi cu care o privea pe fată, 
îi apărea ca un soare către care ea se întindea cu 
bucurie, ca un copăcel tînăr și puternic. 

Hlaponinei îi plăcea să călărească îmbrăcată în- 
tr-o haină azurie de amazoană şi în vara aceea Va- 
ria îi spusese odată lui Debu că Elizaveta Mihailov- 
na — aşa cum stă liniștită pe calul ei negru şi țin- 
tat ce joacă sub ea — seamănă întocmai cu „Ama: 
zoana“ din tabloul renumitului Briullov. El nu ştia 
însă că această amazoană se încumetase să facă o 
astfel de plimbare pe Alma. 

— Bineînţeles, era foarte îngrijorată pentru Dmi- 
tri Dmitrici al ei! — îi povestea Varia. — Bateria 
lui se afla acolo, pe un oarecare flanc sau poziţie 
foarte periculoasă. Mai știi ce se putea întîmpla 2! 
Puteau chiar să-l rănească. Atunci a încălecat şi a 
dat o fugă pînă acolo... Bineînţeles că nu l-a găsit 
singur. Dmitri Dmitrici — spunea ea — s-a mirat 
grozav cînd a văzut-o sosind şi a rugat-o stăruitor 
să plece acasă... Dar cum putea să plece, cînd ea îl 
iubeşte atît de mult. A rămas acolo şi a văzut totul. 

— Cum a văzut totul, dacă se uita numai la ba- 
teria soţului ei? — observă zîmbind Debu. 

Pe Varia, însă, zîmbetul acesta o supără: 

— Dar ce-ai fi vrut dumneata, — întrebă ea, fă- 
cîndu-se deodată roşie ca focul. — Pentru cine se 
dusese acolo, dacă nu pentru Dmitri Dmitrici ? Cum 
putea să nu se uite la bateria lui? Ei, asta el... 
Bineînţeles că îi era frică, dar îi era frică să nu-i 
rănească... 

— Puteau să-l şi omoare, nu numai să-l ră- 
nească | — se strădui Debu să răspundă cît mai 
indiferent la înflăcărarea ei. — În timpul luptelor 
se mai şi omoară cîteodată oameni... chiar şi dintre 
acei mai puțin cumsecade ca Dmitri Dmitricil Dar 
el e un om atît de bun... — se grăbi să adauge 
Debu, observînd privirea ei uimită şi parcă înciu- 
dată. 

— Da, desigur, Dmitri Dmitrici este un om foarte 
bun! — se însenină Varia. — Ar fi iubit Elisaveta 
Mihailovna un om rău ? 

— A scăpat, desigur, şi s-au întors amîndui cu 
bine, cal lîngă cal! Nu-i așa? — întrebă el vesel. 

— Da, bineînţeles! Ea a venit înapoi împreună 
cu bateria lui! 

— Şi acum nu-i mai este frică pentru el? 

— Ei, cum să nu-i fie frică! Fireşte, se teme 
mult și de aceea nici n-a plecat nicăieri de aici. 
„Dacă l-o omori pe el, zice, să mă omoare şi pe 
mine.“ 

— Se bucură de mare succes printre ofițeri şi, 
îndeosebi, printre generali! — spuse Debu, urmă- 
rind expresia de pe fața Variei. 

In acest timp, Kapitolina Petrovna îşi vedea ca 
de obicei de treburile gospodăriei, în bucătărie sau 
prin grădină. 

Varia clătină din cap şi îşi zvirli cosiţa pe umă- 
rul celălalt: 

— In schimb, ei n-au mici o trecere pe lingă ea! 

Asta îi făcu plăcere lui Debu şi el reluă vorba, ca 
şi cum n-ar fi băgat de seamă: 

— Am auzit chiar că cearta între generalul Kiria- 
kov și prințul Menșikov a pornit din pricina Hlapo- 
ninei. Amîndoi s-au apucat să-i facă ochi dulci; m-a 

trecut multă vreme după ce a apărut ea în Sevasto- 
pol şi fiecăruia i se părea că celălalt îi stă în- cale. 
O astfel de întunecare se poate întîmpla chiar şi celor 
mai luminoase minţi... Se spune că generalul Kiria- 
kov ar fi făcut deumăzi o trăznaie: era undeva la o 
masă împreună cu alții, printre care se afla și gene- 
ralul Bibikov, orb şi acum rămas sărac... l-au pră- 
dat moșia de pe Belbek chiar soldaţii noştrii, în 
timpul retragerii. Acum s-a mutat aici cu soția lui 
care aleargă în toate părțile cerînd să i se plătească 
despăgubiri. Prinţul a dat ordin să i se arunce peti- 
ţia la coş şi ea să nu mai fie lăsată să intre ni- 
căieri... Bibikov a luat însă parte la bătălia de la 
Borodino, iar din divizia lui Kiriakov face parte 
tocmai regimentul Borodino. Kiriakov îşi ridică pa- 
harul : „Domnilor, propun să bem în sănătatea ade- 
văratului luptător de la Borodino, spre marea 
noastră mîhnire lipsit de vedere, în sănătatea bă- 
trînului veterinar !“ 

— Nu pricep! De ce i-a spus „veterinar“? — în- 
trebă Varia ridicîndu-și sprîncenele subţiri. 

— Ei, aici e chestia! Ciţiva de la masă n-au pri- 
ceput nici ei și au început să-i sufle: „Veterani... 
Veteran !“ Dar Kiriakov al nostru a repetat și mai 
desluşit : „Ve-te-ri-nar!“ şi s-a așezat, bîndu-și cel 
dintîi paharul... Abia mai tîrziu s-au dumirit şi cei- 
lalţi că nu-l vizase pe bătrînul Bibikov, ci pe însuși 
prealuminatul, care a luat şi el parte la lupta de la 
Borodino, care are diplomă de veterinar şi — după 
părerea lui Kiriakov — este lipsit de vedere... Totuși, 
pe Elizaveta Mihailovna a ştiut s-o vadă, ceea ce 
înseamnă că este pur şi simplu o calomnie, pornită 
din amorul propriu ofensat, al generalului. 

— Pot să-i spun povestea asta și Flizavetei Mi- 
hailovna ? — întrebă Varia, pufnind de rîs. 

— Pentru ce? E mai mult ca sigur că o cunoaște 
și ea. Poveștile astea sînt ca pîinea caldă... Au mare 
căutare | 

Debu se uită la mica Olia, care, acum, îi zicea 
slioasă „soldatul“, lungind cuvîntul și dîndu-i, pro- 
babil, un înţeles foarte larg — de la condescendenţă 

pină la respect — ca unui apărător al ei împotriva 
cine știe căror nenorociri pe care le aşteptau toți în 
jurul ei. 

— Dar tu, ce zici? Nu ţi-e frică? — o întrebă el. 

Olia cea bălaie se uită la sora sa și, apropiindu-şi 
de urechea lui buzele ei moi, încă imprecis contu- 
rate, îi şopti cu sinceritate: 

— Mi-e frică |... Uneori mi-e tare frică !... 

Șoapta aceasta încrezătoare de copil, spusă la 
ureche, îi slîrni parcă și lui Debu frică... Putea să 
ajungă pînă aici o ghiulea dușmană... Se scutură 
ca de un vînt rece, care îl înfiora, şi cu o mișcare 
repezită a capului își alungă din gînd închipuirea 
şi sărută părinteşte fetița pe zulufii de pe tîmple, 
bolborosind : 

— Nu-i nimic, nu-i nimic... O să mai aveţi timp 
să plecaţi, pînă vine urgia. 

Din ordinul lui Kornilov, grupul de iuncheri de 
marină de care se ocupa locotenentul Steţenko 
fusese desființat. Viktor Zarubin nu mai locuia 
acum pe vas, ci acasă, dar toate gîndurile lui erau 
acolo, la radă şi la forturile care apărau rada. 

Spătos şi voinic pentru cei cincisprezece ani ai 
săi, cu faţa deschisă şi hotărită, avînd obiceiul să-și 
înalțe încrezut capul, atunci cînd afirma ceva, cu 
sprîncene subțiri şi puternic arcuite, ca ale surorei 
lui mai mari, Viktor îi povestea amănunţit lui Debu 
care vase şi încotro anume vor trebui să tragă, în 
cazul unui atac de noapte: 

— Vasele cu aburi „Krim“ 1), „Elbrus“ şi „Vladi- 
mir“ vor bombarda vilceaua Uşakov, iar „„Bessara- 
bia“, „„Gromonoseţ“ şi „Odesa“ vor trage asupra 
vîlcelei care trece pe lîngă cimitir, spre golful Ka- 
rantinnaia... Ţintele principale sînt vîlcelele... In 
timpul nopții, desigur, aliații au să pornească la 
atac prin vîlcele, iar acolo au să-i prăjească cum 
trebuie ! 


1) „Crimeea“. (N. trad.) 

— Fără un bombardament în toată regula, n-au 
să pornească la atac, — remarcă Debu, privindu-l 
cu plăcere. 

— Ce-nseamnă un bombardament? Ei vor des- 
chide focul, noi îl vom deschide la fel şi-i vom 
copleși !... Au să se împotmolească ei, să vezi dum- 
neata ! 

Vorbind, băiețandrul acesta de cincisprezece ani 
îşi sälta capul cu atîta semeţie, încît Debu uită cît 
de caraghios suna glasul lui în schimbare. 

— Au să tragă, probabil, asupra vaselor noastre 
cu ghiulele incendiare! — spuse el, dar Viktor răs- 
punse prompt : 

— Mare lucru! Parcă nu s-au mai văzut... ghiu- 
lele incendiare !... Pretutindeni, pe vase, sînt butoaie 
cu apă și furtunuri... Cum se îniîmpiă ceva, toarnă 
apă. Peste magazia de muniții sînt îngrămădite pre- 
late ude... În sfîrşit, chiar dacă presupunem că se 
aprinde vreun vas și nu poate fi stins, îl scufundă 
și atîta tot!... Incendiul este periculos, desigur, căci 
poate să sară în aer magazia de muniții, dar crezi 
că au să lase marinarii ca lucrurile să ajungă pînă 
acolo ? 

— Eu cred că flota inamică n-o să stea inactivă! 
— observă Debu. — Şi flota lor este puternică. 

— Oho! Lasă, lasă, numai să se vîre flota lor la 
forturile noastre. Ce mai papară o să înghită!... 
Numai fortul Konstantinovski este cam slăbuț! Ei, 
la 9 septembrie, în învălmășşeală, au făcut o boro- 
boaţă și au scufundat obuzierele în mare. 

— Am auzit parcă ceva, dar, drept să spun, n-am 
crezut ! Să fie adevărat ? — se miră Debu. 

— Desigur că-i  adevărat!... Multe măzbitii s-au 
mai făcut atunci. De, dacă era ordin să nu se lase 
nimic inamicului ! Pe „Rostislav“ erau cît p-aci să-l 
înece și abia au pompat după aceea apa din el. 

— Cum vine treaba asta cu fortul Konstantinovski? 
Trebuie să pună tunuri noi! — se neliniști Debu. 

— Desigur că trebuie... Poate că au și pus! N-au 
să lase fortul fără tunuri! Kornilov şi cu Nahimov 
nu sînt oameni care să se lase cu una, cu două! 

După vorbele astea pline de convingere, capul lui 
Viktor se săltă semeţ. Subofiţerul Debu își dădea 
seama că în fața lui se află un adevărat pui de mili- 
tar, care abia așteaptă bombardamentul și atacul. 

Luîndu-și rămas bun, se simţea indignat împotriva 
„veterinarului”, căruia îi fusese încredințată grija 
oamenilor din oraşul asediat — lucru acum limpede 
pentru toți — şi căruia nu-i venea în gînd să dea or- 
din să se evacueze femeile, copiii, invalizii şi adoles- 
cenţii curajoşi, ca Vitea Zarubin. 

După ce-și instalase armata pe înălțimile de la 
Belbek, Menşikov îşi chemă aghiotanţii : 

— Instalaţi-vă ca acasă, domnilor. Mi se pare că 
va trebui să stăm cam multişor aici, cramponaţi de 
flancul aliaţilor, cel puţin pînă cînd va sosi divizia a 
19-a. Nu mă aştept prea curînd la un atac şi nici pe 
dumneavoastră nu vă sfătuiesc să vă aşteptaţi. 

Şi aghiotanții începură să se gospodărească. 

Se săpă un şanţ în forma unui careu... Dacă te aşe- 
zai pe marginea lui dinafară, puteai să stai cu 
picioarele lăsate în jos, iar pămîntul din mijloc ser- 
vea drept masă. 

Aghiotanţii — erau vreo cincisprezece — începură 
să-l acopere sîrguincioși cu foi de cort şi cu crengi. 
Se înjghebă astfel o sufragerie spațioasă, care urma 
să servească și de cartier general al armatei ; în mij- 
locul careului, începu să fisîie un samovar de o vadră 
care nu se mai stinga niciodată. In sfîrșit, fură aduse 
și aşezate mese pentru scris, iar penele agere ale 
aghiotanților începură să scîrțiie. 

Pentru Menșikov, ca şi pentru comandantul de corp 
de armată, prințul Piotr Gorceakov, care în tabăra 
de lîngă Bahcisarai se aciuiase sub o boltă de tufe 
legate la vîrf, se ridicară corturi. Incepură să se gîn- 
dească chiar la o recunoaștere de proporții mari în 
direcția taberei inamice, pregătind în acest scop regi- 
mentele de husari și o brigadă de infanterie. 

În vremea asta, Kornilov, Hectorul!) noii Troie, 
slăpînit mereu de gîndul că aliații concentrau mari 
forțe pentru un atac de noapte la gurile vîlcelelor care 
nu puteau fi observate din Sevastopol, fiind ascunse 
de dealuri, alerga mereu de la o fortificaţie la alta, 
adăugînd tranșee, tunuri şi ostaşi. 

Kornilov ordonă contraamiralului Istomin, care 
avea în lseama sa apărarea sectorului în care intra 
colina Malahov, să organizeze un exerciţiu de luptă, 
avînd ca temă asaltul fortificațiilor lui de către forțe 
da două ori mai puternice, iar după ce exercițiul fu 
executat, Kornilov îi spuse satisfăcut : 

— Vladimir Ivantci, bine că am făcut lucrul acesta 
la timp. Văd acum că sectorul dumitale trebuie întărit 
cu un regiment întreg! Cel puţin cu un regiment, 
dacă nu avem mai mult | 

În faţa colinei Malahov se afla ferma lui Dergociov, 
odupată de un detașament al aliaţilor. Prin lunetă, 
Kornilov putu să vadă acolo — în defileul ce pornea 
de la Golful Sudic — nouă tunuri mari de asediu şi 
trei mortiere. 

— Tunuri de asediu, nu-i așa? Le vezi? — îl în- 
trebă el înviorat pd Istomin. — Acesta este un semn 
îmbucurător că se pregătesc de bombardament şi nu 
de un atac nocturn ! In cazul acesta, să-i scărmănăm 
puțin! Dă ordin să se tragă cu tunurile de şaizeci şi 
opt de funturi ! 

Tunurile cu bătaie lungă de pe colina Malahov și 
din bastionul trei deschiseră focul. 

— Bine !... Și mai bine !... Bravo! — striga bucu- 

ros Kornilov, urmărind explozia bombelor. 
„Aliaţii nu răspunseră, deoarece tunurile lor abia se 
instalau; transportul de tunuri noi fu întrerupt, dar 
noaptea, desigur, puteau să-și aducă planul la îndepli- 
nire, meîmpiedecaţi. 

Kornilov dădu îndată de știre lui Menşikov că sec- 
torul al patrulea al apărării, în centrul căruia se afla. 


1) Hector — fiul lui Priam, regele Troiei, eroicul apărător 
al acestei cetăți, asediate de greci. (N. red. ruse.) 

colina Malahov, cere întăriri, iar în aceeași zi, spre 
seară, regimentul Butirski fu trimis la dispoziția lui 
Istomin. 

Imprejurimile Sevastopolului abundau în ferme. 
Fermele acestea constituiau o excelentă acoperire 
pentru aliați. 

Deosebit de supărătoare era o fermă foarte bine 
amenajată, cu un zid lung de piatră, aşezată pe dru- 
mul Balaklavei, între bastionul cinci și tabăra fran- 
ceză. În ea se strînseseră aproape două batalioane de 
francezi. Kornilov trimise împotriva lor un detașa- 
ment de incursiune, format dintr-un batalion de 
marină cu două tunuri, cîţiva cazaci și geniști. 
Incursiunea reuși. Ferma fu arsă, zidul de piatră 
dărîmat şi cele două batalioane de francezi alungate 
departe.  Detaşamentul se întoarse aproape fără 
pierderi. 

— Şi cu astfel de voinici, prințul a pierdut bătălia 
pe Alma ! — spunea cu foc Kornilov, adresîndu-se lui 
Nahimov, lui Istomin, viceamiralului Novosilski și lui 
Totleben, care se strinseseră și în seara aceea la 
locuinţa lui ca să primească obișnuitele ordine pentru 
a doua zi. 

Cu toate că Totleben era numai locotenent-colonel 
de geniu — deci primise de curînd dreptul de a purta 
mustăți ca şi alţi ofiţeri din arma lui — cu toate că 
era și prin vîrstă cel mai tînăr dintre toți ceilalți 
participanţi la asemenea întruniri, era însă privit ca 
egal, fiindcă toate fortificațiile se făceau după planu- 
rile şi sub conducerea lui foarte severă și exigentă, 
căreia i se supuneau toți comandanții sectoarelor de 
apărare. 

In seara aceea, Kornilov primise de la soția sa o 
scrisoare trimisă de la Nikolaev printr-un curier. 
In plic era şi o fotografie — pe atunci se spunea 
„dagherotipie“ — a fiicei lui, Liza, iar el o arăta celor 
de față spunînd fericit : 

— la priviți! Nu-i aşa că promite să fie o fată 
frumoasă ? 

— Este şi acum frumoasă ! — spuseră ceilalți ad- 

mirind sincer chipul cu adevărat drăgălaș al fetiţei, 
„cuşit redat în fotografie. 

Kornilov aşeză poza pe masă în fața sa şi, pri- 
vind-o din cînd în cînd, spuse tulburat: 

— Trebuie să vă felicit, domnilor, pentru încă un 
rezultat foarte important al incursiunii de azi: s-a 
observat că inamicul face diferite lucrări pregătin- 
du-se pentru un asediu temeinic și îndelungat al 
Sevastopolului ! Asta înseamnă că munca noastră n-a 
lost zadarnică și că ea a fost apreciată de inamic aşa 
cum trebuie. Inamicul şi-a dat seama că nu va reuşi 
să obțină nici un succes printr-un atac de mari pro- 
porţii, că ne-am pregătit să-l primim aşa cum se cu- 
vine, că nu mai sîntem atît de slabi cum am fost 
acum zece zile şi că nu ne poate veni de hac nici 
printr-un atac de moapte. Prinţul pregăteşte o recu- 
moaștere de mari proporţii pe înălțimile de la 
Inkemman, peniru a vedea cît de solid sênt ocupate de 
aliaţi. Toată cavaleria regulată va lua parte la această 
acţiune... împreună cu cîteva mii de infanteriști. 
Cavaleria va fi pusă sub comanda generalului Rîjov. 
Nouă ni se cere să susţinem aceasiă recunoaştere în 
chip corespunzător... Cu ce anume și cum? Să dez- 
lănțuim un bombardament și să scoatem totodată și 
unităţile de infanterie ! Cînd voi primi de la prinţ un 
ordin amănunțit, am să vi-l transmit și eu amănunțit, 
iar deocamdată doar atît... Pentru a asigura succesul 
acțiunii, vă rog să păstraţi secretul și să vă pregătiţi, 
ca de obicei ţinind seama de toate eventualitățile. 
Într-un cuvînt, dacă atmosfera devine mai încărcată, 
acest lucru se întîmplă pentru că vrem s-o încărcăm 
noi, iar nu inamicul, ceea ce este o mare diferenţă, 
domnilor | Aceasta arată că noi sîntem de pe acum 
destul de puternici să începem noi înşine lupta, iar nu 
să aşteptăm dacă vor binevoi s-o facă Raglan și 
Canrobert !... Pentru asta, domnilor, vă felicit ! 

Fie că era, într-adevăr, conștient de forţa sa, fie din 
pricină că avea în faţă portretul fiicei sale, pe care 
o lăudaseră toți, spunîndu-i că este frumoasă, Korni- 
lov se ridică brusc şi întinse solemn mîna, mai întîi 
lui Nahimov, care ședea cel mai aproape de el, apoi 

lui Novosilski, Istomin, Kiriakov, Totleben şi celor- 
lalţi, spunînd : 

— Ni s-a luat o mare povară de pe umeri !... Acest 
atac „de noapte plutea ca un coşmar deasupra noas- 
tră! Acum putem, în sfîrşit, să ne liniştim şi să ne 
mai odihnim. 

— Recunoaşterea aș putea să se transforme într-o 
bătălie de mari proporții, — remarcă Kiriakov. — 
Vom avea, oare, forțe suficiente peniru o asemenea 
bătălie ? 

— Se pare că se apropie divizia a 12-a, — răspunse 
Kornilov zîmbind. — Prințul este un om prudent și 
nu va face un pas riscant. In orice caz, prințul va 
arăta inamicului că are o armată puternică, care nu 
se tame de nimic. In sfîrșit, chiar dacă admitem că 
bătălia se va dovedi iniructuoasă, va începe doar un 
bombardament din partea anglo-irancezilor... Numai 
un bombandament obişnuit la asediul cetăților ! 
Aceasta va fi însă o chestiune de lungă durată, pentru 
că avem cu ce răspunde, domnilor! Pentru bombar- 
dament sîntem aproape gata chiar și acum, iar peste 
cîteva zile vom fi invulnerabili... Intre timp, va sosi 
corpul patru şi faptul acesta... 

Kornilov își plimbă privirile aprinse — oprindu-se 
asupra fiecăruia în parte — și isprăvi: 

— Faptul acesta, domnilor, îi va obliga sau să se 
reîmbarce sau, în cazul cel mai rău, să mediteze mai 
adînc de cît au făcut-o cînd au început războiul îm- 
potriva noastră ! 


6 


La sfîrşitul lunei septembrie, zilele erau încă foarte 
călduroase și liniştite. Dacă n-ar li fost duelul zilnic 
— deşi scurt — între bateriile de coastă și vasele 
aliaţilor care se apropiau de țărm, locuitorii Sevas- 
topolului ar fi putut uita chiar, pentru o vreme, că 
undeva, pe după înălțimile ce împrejmuiau orașul, 
se țesea fără încetare puternica pînză de păianjen a 
războiului de asediu. 

Pe terasa deschisă a casei de pe Malaia Ofițer- 
skaia, învecinată cu cea a Zarubinilor, Elisaveta 
Mihailovna  Hlaponina primea un musafir adus de 
soţul ei, căpitanul-locotenent Lesli, tot comandant de 
baterie, dar nu din brigada a 17-a de artilerie, ci de 
pe bastionul trei, un bărbat de vreo treizeci și doi de 
ani, plin de viaţă, vesel, înalt și blond, cu o conforma- 
ție plăcută a buzelor pline şi prietenoase care nu nu- 
mai că ştia să zîmbească orice s-ar fi vorbit şi s-ar fi 
întîmplat în preajmă — dar poseda și o mai fericită 
particularitate, aceea de a stîrni drept răspuns zîmbe- 
tul celor de faţă. 

De obicei, pînă la începutul războiului în Crimeea, 
marinarii mu se împrieteneau cu infanteriștii, printre 
care ei, oamenii castei militare celei mai înalte, nu se 
simțeau la largul lor, cu atît mai mult cu cît interesele 
lor de serviciu erau cu totul diferite. 

Acum însă, ei coborîseră pe țărm, se aflau pe uscat, 
stăteau umăr la umăr cu infanteria de pe bastioane 
și deveniseră, vrînd nevrînd, camarazi cu ofiţerii de 
infanterie, printre care găsiră în curînd oameni culți, 
cu o foarte frumoasă educaţie. 

Tot așa, repede — în două-trei zile — Lesli se 
îmiprietenise cu Hlaponin şi la prima ocazie cînd 
putuse să scape pentru cîteva ore de pe bastion, se 
duse în vizită la el. 

Terasa era la primul etaj şi dădea într-o grădiniţă. 
Stăpînii casei, care locuiau la parter, plecaseră la 
Simieropol. Nimic nu-i împiedica să discute cu glas 
tare despre lucrurile care erau atunci preocuparea tu- 
turor : ce făceau armatele aliate și ce sunprize le pre- 
găteau Kornilov şi Menșikov. 

— Nu de mult, neavînd ce face, am frunzărit re- 
vista „Obşcepoleznoe citenie” !) şi am găsit acolo un 
articol de o «extraordinară importanță economică : 
„Înmulțirea artilicială a racilor“... Da, închipuiți-vă, 
a tracilor! — spunea Lesli plin de veselie, adresîn- 
du-se Elizavetei Mihailovna. 


1) „Lecturi folositoare pentru toţi“ (N. trad.) 

— Cum? N-am înţeles, iertaţi-mă ! A racilor? — 
Elizaveta Mihailovna privi întrebătoare spre el și 
spre soțul ei. 

— Unde anume să fie înmulțiţi 2 — îşi arătă curio- 


zitatea Hlaponin. — Desigur, undeva, în iazurile din 
parcurile conacelor ?... 
— Ba tocmai dimpotrivă — în rîuri — în mediul 


lor obișnuit; se întîmplă uneori să moară din pri- 
cina cine ştie cărei epizootii, şi atunci se recomandă 
ca aceste drăgălaşe de lighioane să fie înmulțite 
pe cale artificială !... 

— Aşa, va să zică! Și cum anume? 

— Ah, este o poveste foarte încurcată și ar trebui 
să ai foarte mult timp liber ca să citeşti un astfel 
de articol pînă la capăt... Racii, însă, ce să vă mai 
spun — treacă-meargă — am întîlnit în viața mea 
mulți amatori peniru aceste delicatese, dar în ceea 
ce privește ca-va-le-ria, apoi să-mi fie cu iertare! 
Dacă ar fi în puterea mea, aş interzice cu desăvir- 
şire înmulțirea acestei arme... 

— Aha, aici voiai să ajungi! — rise blajin Hla- 
ponin. — Într-adevăr, cavaleria s-a cvidenţiat în 
așa fel, încît are să-ți fie acum ruşine, Liza să ga- 
lopezi pe Abrek... Desigur, tu și cu Abrek n-aţi con- 
tribuit cu nimic la aceasta, dar oricum... 

— Dar oricum, — îi prinse vorba Lesli, văzînd 
că Hlaponin nu-şi va isprăvi fraza, — husarii noş- 
tri au rămas de pomină în istorie... Închipuiţi-vă, 
mergeau la atac, voinic lîngă voinic, toți unul şi 
unul, oameni, cai, la rînd, două regimente, Sachsen- 
Weimar și Leichtenberg, asupra unui post franțu- 
zesc oarecare, unde oamenii abia se tbreziseră 
şi nici n-apucaserä, scuzaţi-mă, să se îmbrace. Care 
trebuia să fie rezultatul unui astfel de atac? O 
amintire plăcută despre acest post pentru noi şi nu 
prea plăcută pentru francezi, nu-i așa? 

Ochii mari, frumoși, ai  Hlaponinei deveniră şi 
mai mari : 

— Aşa cred! 

— Toţi credeau aşa! Chiar și Menşikov, care pu- 
sese la cale această recunoaştere şi o urmărea prin 

lunetă de la o distanță respectabilă... S-a întîmplat 
însă, cu totul altfel... A răsunat numai vreo duzină 
de împușcături răzlețe — nici măcar o salvă, așa 
cum sînt instruiți acum la noi matrozii să întîmpine 
cavaleria — martorii oculari spun că numai citeva 
focuri, și iată că cei din regimentul Sachsen-Wei- 
mar o iau înapoi și gonesc asupra celor din regi- 
mentul Leichienberg, strivind pe cîte unii destul de 
simţitor, iar pe alții lăsîndu-i pe moarte... Inchipui- 
ți-vă acest tablou zguduitor : în față cei din Leich- 
tenberg fug să-și rupă gitul, iar în urma lor cei 
din regimentul Sachsen-Weimar o întind, ca să vor- 
bim frumos, de le siirîiau călciiele ! 

Povestind aceste lucruri care îl indignau, Lesli 
zîmbea ca de obicei cu zimbetul lui blînd, care îi 
atrăgea simpatia tuturor. 

Dmitri  Dmitrievici  Hlaponin era un bărbat voi- 
nic, plin de sănătate, cu o înfățișare foarte domoală. 
Infăţișarea aceasta liniștită este de obicei proprie 
numai acelora care au deplină încredere în ei înșiși 
și în subalternii lor, dacă au subalterni. 

Era numai cu un an mai mare decît Lesli, dar 
părea mai în vîrstă cu vreo cinci ani, datorită mus- 
tăților negre, puţin cam zburlite, sprîncenelor lă- 
sate în jos și cutei autoritare de deasupra rădă- 
cinii nasului. 

Ii spuse soției: 

— Am auzit chiar că prințul Menșikov s-ar fi 
înfuriat atît de mult, încît s-a repezit personal pînă 
la regimentul Sachsen-Weimar şi i-a strigat colo- 
nelului Butovici că are să-l dea afară din armată... 
lar Gorceakov, închipuie-ţi, s-a apucat să-i argu- 
menteze că nu se cuvine și că nici nu are dreptul 
să facă așa ceva... 


— De ce să n-aibă? — se miră Hlaponina. 
— Pentru că, deocamdată, este numai coman- 
dantul armatei și nu comandant suprem! — răs- 


punse Lesli, în locul lui Hlaponin. 

— Dar Butovici este cumva rudă cu Gorceakov ? 
— întrebă din nou, nedumerită, Elizaveta Mihai- 
lovna. 


— Dacă este rudă sau ba, asta allah o știe, dar 
face parte din corpul lui de armată și asta înseamnă 
că trebuie să-i ia apărarea. În ceea ce priveşte 
faptul că de la primele focuri a întors regimentul 
înapoi, apoi acesta este un obicei drăguţ al cava- 
leriei. Ndi, vedeţi dumneavoastră sîntem făcuți pen- 
tru parăzi, ca podoabă și, cînd colo, win niște agea- 
mii și se apucă să ne bage în foc... Nu, hotărit! 
Este o armă care şi-a trăit traiul! Dacă ar sta în 
puterea mea, eu i-aș da jos de pe căluţi pe toţi 
acești husari şi dragoni și... în tranșee cu ei! lar 
căluţii, i-aș duce pe toți din Crimeea. 

— Unde nu există fin nici măcar pentru caii ar- 
tileriei, — completă Hlaponin, — și trebuie să li 
se micșoreze rațiile... Dacă nu se aduce îîn, atunci 
ce ne facem peste o lună, cînd încep noroaiele? 

— Credeţi că nici peste o lună nu vor fi izgo- 


niți... aliații? — întrebă Elizaveta Mihailovna, ri- 
dicîndu-și ochii spre soţul «i, dar îşi mută îndată 
privirea spre musafir, care — ca marinar — tre- 


buia să cunoască mai bine perspectivele de viitor. 

Drept răspuns, soțul ei înălță ușor din bărbie și 
din umeri, iar musafirul spuse hotărît: 

— La Alma, au fost de două ori mai tari ca noi 
și aveau și carabine. Acum, noi avem tot atîtea 
elective cît au avut ei atunci și ştim să tragem cu 
tunul tot atît de bine ca şi ei. Asta o vor afla la 
prima canonadă ! 

Ordonanţa lui Hlaponin aduse pe tavă o carală 
cu votcă, înconjurată de farfurii cu gustări. Lesli 
îşi frecä vesel mîinile și începu să cînte vioi un cu- 
plet care circula printre marinari : 


Trece-n barcă un scatiu 
Cu grad de amiral... 

Să nu bem cîte-un rachiu 
Ocazional ? 


Cîntînd, se uita la Elizaveta Mihailovna în așa 
fel, de parcă i-ar fi cunoscut de mult pe soții Hla- 
ponin, parcă ar fi nimerit la niște prieteni din ti- 
nerețe și chiar din copilărie, cu care-și petrecuse 

ceasurile, zilele şi lunile cele mai fericile din viaţă, 
parcă sub ochii lui ar fi crescut, promiţind să de- 
vină frumoasă — și devenise într-adevăr frumoasă 
— mica Liza, care își încredința tainicele gînduri 
albumelor legate în scoarțe de safian și de catifea, 
fără să i le spună lui — ceea ce nu-l supăra de fel, 
socotind că e firea lucrurilor — dar el le citea, 
fără greş, în ochii ei. 

Era plin de viață nu pentru că voia să fie astfel 
— vesel, natural și neobosit de activ — ci pentru că 
nu putea să fie altiel și nu putea privi oamenii de 
o vîrstă și de o situaţie cu el decît ca pe niște prie- 
teni din tinerețe sau din copilărie, apropiindu-și-i 
prin aceasta chiar de la primele vorbe. Tot la fel 
de natural mânca și bea, ca musafir, stîrnind pofta 
pînă și gazdelor sătule. 

Hlaponina își dădea seama că era cu totul de 
prisos să-l mai îndemne să mănînce, că se simte 
bine la masa de pe terasa lor, și își închipuia că 
tot atît de bine se simte și pe bastion, la el. Il 
întrebă : 

— Evgheni Ivanovici, la dumneata, pe bastionul 
trei, se ştie cu cine o să vă înfruntaţi în cazul unui 
bombardament ? Cu francezii sau cu englezii ? 

— Judecînd după anumite semne, cred că vom 
avea de-aiace cu englezii, Elizaveta Mihailovna! — 
răspunse vesel Lesli. — Uite, dumneata ai urmărit 
bătălia de pe Alma... Dumneata ce crezi? Care din- 
tre ei sînt mai buni artileriști, francezii sau en- 
glezii ? 

Hlaponina se uită la el atentă și serioasă, apoi 
spuse : 

— Sînt puțin cam mioapă, nu-s bună pentru ast- 
fel de observaţii, dar am văzut răniții noștri la 
postul de prim-ajutor... Era îngrozitor !... Era... ne- 
maipomenit de înspăimîntător... Ca într-un coșmar !... 

Închise ochii și rămase așa, ca într-un fel de ui- 
tare de sine, vreme îndelungată — poate o jumătate 
de minut. Genele îi tremurau zbătîndu-se repede, 
ca și cum ar fi plîns înăbușit în sufletul ei... 

Observînd-o, Hlaponin se grăbi să răspundă: 

— Englezii sînt artilerişii mai buni decît fran- 
cezii. Nu e numai părerea mea, ci și a tuturor ace- 
lora care au stat pe Alma sub focul unora sau al 
altora. Cred, Evgheni Ivanovici, că vei avea adver- 
sari serioşi. 

— Cu atit mai bine! — răspunse fără grijă Lesli. 
— Să dea dumnezeu fiecăruia un adversar cum se 
cuvine și atunci oamenii nu vor mai avea cînd să 
se plictisească... Nu? Ce părere ai dumneata des- 
pre adversari, Elizaveta Mihailovna ? 

— Ah, eu cred că ar fi fost mult mai bine dacă 
n-am fi avut nici un fel de adversari !... Din copilărie, 
tot aud — război... război... Pentru ce război? In 
ce scop? Niciodată n-am putut pricepe !... Oare nu 
se poate fără această grozăvie? — întrebă Hlapo- 
nina. 

In loc de răspuns, musafirul preferă să-şi dea 
lang mîinile în lături — în mîna dreaptă ţinea pă- 
hărelul, iar în stînga furculița cu o bucată de carne 
grasă de berbec — și apoi să-şi aplece capul într-o 
parte și să exclame chiar cu jale: 

— Ce-am fi făcut atunci eu şi cu soțul dumitale 
— eu, căpitan-locotenent de marină, iar el, coman- 
dant de baterie — dacă n-ar fi fost de loc războaie? 

— Aţi fi făcut, desigur, lucruri mai puţin repro- 
babile decît acelea pe care se pregătesc să vi le 
facă acum englezii cu tunurile lor de asediu... Şi 
francezii... Şi turcii... 

— Noi sîntem atacați și trebuie să ne apărăm, 
Au-i așa? 

Hlaponina schiță un gest cu mîna în direcția mu- 
safirului. 

— åh, este foarte greu să înţelegi toate astea. 
Se adeverește pentru a mia oară că Rousseau avea 
dreptate: nici științele, nici attele n-au dus la îm- 
blînzirea moravurilor... Nu! 

După chipul ei care se îmbujorase puternic și după 
ochii care îi străluceau viu, Lesli își dădu seama că 
Elizaveta Mihailovna este tulburată. După felul 
grăbit și concentrat de a mînca al soţului ei, ca un 
om foarte ocupat și flămînd, care preferă să nu se 

lanseze în abstracţiuni, Lesli înțelese că Elizaveta 
Mihailovna vorbise nu odată despre lucrurile aces- 
tea. 

Zimbind în felul lui, Lesli se adresă Elizavetei 
Mihailovna : 

— Foarte just! E greu să-ţi dai seama din a cui 
vină sîntem nevoiți să apărăm  Sevastopolul. Cum 
s-a întîmplat și cum s-a îngăduit una ca asta !... 
Dacă s-a îngăduit, însă, și s-a ajuns la o discuţie 
atît de aprinsă prin glasurile tunurilor, nu ne ră- 
mine altceva de făcut decît să le acoperim cu gla- 
surile tunurilor noastre, nu-i aşa ? 

— Și o să le acoperim... — răspunse  Hlaponin, 
în locul soției. — Pentru că nu se poate ca ci 
să-şi fi adus tunuri de calibru mare, proiectile și 
pulbere în cantitate mai mare decît s-a pregătit la 
noi în Sevastopol! Fără să mai socotim cît s-a 
adus în ultima vreme... 

— Au întîrziat! — îl susținu cu hotărire Lesli. — 
Acum își mușcă mîinile de necaz! — și-și apropie 
de gură mîna stîngă. — Dar în zadar! N-au ce 
face !... Ce pepene minunat! — se întrerupse el en- 
tuziasmat, privind spre ordonanța, care intra cu tava 
pe care se afla un pepene verde uriaş, cu coaja vär- 
gată, gata tăiat și cu miezul ca sîngele. — Uite, 
noi putem să savurăm astfel de bunătăţi, dar să-i 
vedem pe aliați dacă au așa ceva! 

În clipa aceea, răsunară — una după alta — 
două bubuituri de tun, undeva, nu prea departe, 
pentru că zăngăniră păhărelele nestrinse încă de 
pe masă. 

— Aliaţii au răspuns la întrebarea dumitale! —- 
spuse Hlaponina tulburată. A 

— Sînt in-vi-di-oși, canaliile! — exclamă Lesli 
făcînd vesel cu ochiul în direcţia bubuiturilor. 

— år trebui să pleci la bastionul dumitale, nu? 

— Dacă v-am plictisit și dacă mă goniţi, atunci 


desigur că trebuie să plec... — răspunse Lesli fără 
să se pregătească de loc să plece, ci dimpotrivă, 
începînd să mănînce pepene. — Bubuiturile acestea 


nu sînt îndreptate asupra bastionului nostru.. Se 

bombardează de pe mare forturile. Probabil că trag 
asupra bastionului Volohov. 

Bubuiră şi tunurile de pe țărm, căci păhărelele 
zăngăniră și mai tare. Hlaponin strigă ordonanţei : 

— Strînge masa! 

Tunurile mai bubuiră de cîteva ori, cutremurînd 
văzduhul, după care urmă o liniște lungă. 

— Și-au luat largul! — spuse calm Lesli, punîn- 
du-și în faţă a doua felie de pepene. 

— Ba eu cred... că acum o să înceapă adevăratul 
bombardament... — rosti  Hlaponina, închizînd din 
nou ochii și zgribulindu-se. 

— Nu credeţi așa ceva! Nu vă mai gîndiţi la 
asta ! — spuse Lesli, privind-o vesel. — Mai avem 
pînă la adevăratul bombardament... Dacă noi nu 
sîntem încă pe deplin gata să-l întimpinăm, arede- 
ți-mă că nici aliaţii nu sînt gata să-l înceapă! 


Capitolul VII 
TRIUMFUL LOGICII 


| 


Într-adevăr, în tabăra lor, aliaţii nu erau încă 
gata de bombardament, dar se lucra, se pregăteau 
metodic, cu pricepere, cu judecată, şi mai ales fără 
să fie stingheriţi. 

Fortăreaţa aceea care fusese desfăculă în mii de 
părți şi transportată mai întîi de la Dover şi de la 
Marsilia pînă la Constantinopol, apoi de la Constan- 
tinopol la Varna, iar de la Varna la Eupatoria, era 
adusă acum, în liniște și gospodărește, în golfurile 
ocupate de flota aliată. Aici era descărcată pe țărm, 
îndreptată spre sectoarele mai dinainte stabilite ale 
liniei de asediu și instalată întocmai după planul 
construcţiilor de acest fel, elaborat de către știința 
apuseană a războiului. 

Tot ce fusese adus pe sute de vase comerciale 
se dovedi irebuincios: sacii cu pămînt, cărămizile, 

fascinele gata făcute şi gabioanelc,  bulgari-săpă- 
tori cu tîrnăcoape, cu lopeţi, cu cazmale şi cu răngi 
solide, făurite cu grijă în fierăriile bulgărești. 

Poate că însăși marea abundență de material, pre- 
gătit pentru a întocmi această fortăreață împotriva 
fortăreței rusești — Sevastopolul — a constituit în 
parte cauza pentru care Raglan și Canrobert nu dă- 
duseră ordin armatelor lor să ia cu asalt orașul 
încă la 12/24 septembrie. 

Se întîmplă adesea că prea multe mijloace pentru 
atingerea unui scop îndeamnă un crejer metodic să 
le folosească pe toate, deşi în urechi îi răsună une- 
ori un glas care îl întreabă ușor: „Pentru ce atitea 
lucruri, pentru ce durează atît ?“ 

Bătrineţea este de obicei înceată și pedantă. Sînt 
rare cazurile cînd ea este capabilă să-și schimbe 
brusc calculele, pentru că tocmai calculele acestea 
constiluiesc ceea ce preţuieşie ea mai mult în via- 
ța-i care începe să se stingă. A supune evenimentele 
logicii sale — fără să sacrilice uneori această logică, 
atunci cînd mersul evenimentelor se schimbă pe 
neaşteptate — în aceasta constă cea mai deplină 
manifestare a bătrîneții. 

Masiv și vorbăreţ pe deasupra — cum sînt ade- 
sea bătrînii — lordul Raglan pusese definitiv stă- 
pînire asupra nehotăritului Canrobert, excelent co- 
mandant de companie, bun comandant de regiment, 
mediocru comandant de divizie, dar cu totul inca- 
pabil pentru comanda supremă a armatei. 

Cînd Saint-Arnaud — cu glasul stins al muribun- 
dului — îi preda comanda armatei, Canrobert era 
convins că Sevastopolul va fi cucerit peste cîteva 
zile şi că numele său va intra în istorie, încununat 
de glorie. 

Tătarii care serveau de călăuze pe lîngă armată, 
îl încredințau că orașul nu este de loc apărat din- 
spre uscat. Ocolindu-l dinspre Inkerman, Canrobert 
văzu însă că există o linie de apărare, înzestrată 
cu tunuri și cu trupe. 

Furios, Canrobert porunci ca lăiarii să fie spîn- 
zuraţi, deşi nu aveau nici o vină. Fi nu știau ce fä- 

cuse Kornilov numai în cîteva zile pentru apărarea 
orașului. 

— Totuşi, — îi spuse  Canrobert lui Raglan, — 
aceste slabe fortificaţii nu vor fi în stare să stăvi- 
lească atacul armatelor noastre. Sînt sigur de suc- 
cesul asaltului. —. l 

Raglan ridică prevenitor mîna şi dădu negativ 
din cap. Canrobert i se părea un tînăr capabil de 
tot felul de acțiuni uşuratice, proprii tineretului. 

Rotunjind cu grijă frazele, el spuse că armatele 
sînt obosite de marșul greu, că sînt mulţi bolnavi, 
că ruşii vor opune o rezistență disperată și că dacă 
Alma a. costat peste trei mii de oameni, asaltul 
Sevastopolului va costa zece mii şi poate n-are 
să dea rezultatele dorite. Pe de altă parte, fortifi- 
caţiile rușilor sînt atît de slabe încît nu vor rezista 
la un bombardament de cinci ore al artileriei de 
asediu. 

— Putem socoti Sevastopolul ca și cucerit! — 
îşi încheie Raglan șirul argumentelor în favoarea 
unui asediu după toate regulile. — Trebuie să fa- 
cem în așa fel, încît victoria noastră să nu fie nu- 
mită o victorie a lui Pyrrhus... Trebuie să cucerim 
Sevastopolul cu cît mai puţine sacrificii din partea 
noastră ! 

Canrobert conveni că a pierde zece mii de oameni 
cu prilejul asaltului este un preţ prea mare pentru 
Sevastopol și că o pierdere atît de mare va face 
să-i pălească simţitor aureola de învingător, în vre- 
me ce  puliberea şi fonta — oricât s-ar irosi — mu 
vor fi ținute în socoteală, dar vor face aceeași trea- 
bă mai sigur, mai simplu și într-un mod mai puţin 
primejdios pentru armata împăratului francezilor. 

El ținea minte frumoasele cuvinte din ordinul pe 
armată, dat de Saint-Arnaud la sfîrşitul lui august, 
cînd părăsea Varna : 

«În curînd, pe zidurile Sevastopolului vom saluta 
trei drapele aliate cu strigătul nostru naţional: 
„Trăiască împăratul !“» 

Pe atunci, cuvintele acestea i se păruseră vorbe 
goale, spuse în stilul obişnuit al fostului actor de 


366 


provincie. Acum, ele căpătau însemnătate și greu- 
tate. Se gîndea că n-ar fi rău să le introducă în 
viitorul ordin pe armată, cînd Sevastopolul va fi 
luat, după cuvenitul bombardament cu tunurile de 
asediu. 
2 
e. 

Se părea că nu-i nevoie să-ți mai baţi capul cu de- 
semnarea navelor de război pentru escortarea vaselor 
de transport și d vaselor comerciale cu aburi sau 
cu vele, care aduceau toate cele trebuincioase pen- 
tru asediu. Navigaţia pe lîngă coastele Crimeei era 
lot atît de lipsită de primejdii ca și pe lîngă ţărmu- 
rile Franţei. 

Pe uscat, aliații puseseră ferm piciorul şi nici 
vorbă nu putea să fie de vreun atac din partea 
slabei armate a lui Menșikov, iar de ieşiri mari 
dinspre Sevastopol cu atît mai puţin. 

Totuşi, chiar din primele zile, s-au ivit o seamă 
de greutăţi neprevăzute. Mai întîi de toate, în locali- 
tăţile în care aliaţii îşi instalaseră taberele, aproape 
că nu exista apă. Fîntînile din Balaklava — calculate 
pentru nevoile modeste ale populaţiei, foarte redusă 
— precum și cele din satul Kadilkioi, din satul Komari 
și de la cele cîteva conace, nu puteau fi suficiente 
pentru numeroasa armată engleză, iar un pahar cu 
apă se vindea în tabăra lor, cu trei șilingi, adică 
aproape cu o rublă de argint, în banii rusești de 
atunci. În peninsula Hersones, ocupată de francezi, 
se găsea şi mai puţină apă... Foarte curînd, a trebuit 
să se refacă conducta de apă care alimenta Sevasto- 
polul, ca să salveze astfel numeroasele trupe de de- 
barcare de la o cumplită lipsă de apă. 

Dacă francezii, prevăzători chiar din primele zile, 
își înălțţaseră corturile și începuseră să clădească 
barăci, armata engleză aşteptă corturile încă zece 
zile, iar pînă atunci — fapt cu totul neobișnuit pen- 
tru ea — se instală în bivuac, pe pămîntul gol. Nop- 
{ile începuseră însă să fie reci și de aceeea preţul unei 

pături din cele mai vechi şi mai rupte ajunse pînă 
la două lire sterline. 

În afară de holeră, care nu mai contenea, apărură 
şi alte boli. Aproape toţi ofițerii erau bolnavi. Nu se 
ştie din ce pricină, spitalele de campanie nu fuseseră 
încărcate pe vase și rămăseseră la Varna, fiind aștep- 
tate din zi în zi, dar fără nici un rezultat. 

Lucrările de asediu trebuiau însă duse intens, pen- 
tru a se termina cu Sevastopolul cît se poate de 
repede. Din primele zile, soldaţii englezi își dădură 
seama că bătrînul lor comandant suprem, care ţinea 
atît de mult la confort și care își instalase cartierul 
general la Balaklava, nu le cruța nici picioarele, mici 
spinăriie şi că toate poverile necesare pe poziţii 
trebuiau cărate în spate la o distanţă de cincispre- 
zece kilometri, fiindcă erau prea puţini cai de tracţi- 
une și prea puțin nutreţ pentru ei. Trăgînd tunurile de 
asediu, animalele se istoveau și piereau. Terenul era 
accidentat, iar drumurile erau proaste și în multe 
cazuri trebuiau amenajate chiar pe loc. 

Pînă și uriaşii ostași de gardă din divizia ducelui 
de Cambridge, nepotul reginei Victoria, ajunseseră 
în cîteva zile la capătul puterilor şi aveau o înfăţişare 
jalnică. 

Francezii ocupau flancul stîng al poziției de asediu, 
iar de la golfurile Kamîșevaia şi Strelețkaia pînă la 
poziţii, era foarte aproape. Marele stat major francez, 
care pregătise expediția, fusese mult mai prevăzător 
decît cel englez, intendenţa franceză fusese mai griju- 
lie, iar în tabăra franceză erau mai puţini bolnavi. 

Cel de-al treilea drapel aliat, pe care Saint-Arnaud 
avusese de gînd să-l salute pe zidurile Sevastopolu- 
lui, aparținea turcilor. Divizia lor număra şapte mii 
de ofițeri şi soldaţi. Aduseseră cu dînşii douăsprezece 
tunuri de cîmp şi nouă de asediu, dar oamenii acestei 
divizii trebuiseră să fie hrăniţi încă de la Varna, pe 
socoteala francezilor, iar dacă în primele zile soldaţii 
francezi nu putuseră primi în Crimeea ceea ce li se 
cuvenea, cu atît mai mult nu căpătaseră nici turcii. 

Amplasaţi ca forțe de rezervă în spatele taberelor 
franceză și engleză, turcii umblau în cîrduri, hămesiţi 

de foame, în jurul bucătăriilor și brutăriilor de 
campanie ale francezilor şi ale englezilor, cerşind 
cojile de pîine și oasele de pe care mu fusese roasă 
toată carnea, sau scormoneau în grămezile cu resturi 
de mîncare și se împrăștiau prin împrejurimi, în 
nădejdea de a-i prăda pe localnici. 

© La această ultimă idee salvatoare au ajuns însă şi 
comandanții supremi ai armatelor aliate, hotărînd să 
prade Ialta, care era orașul cel mai apropiat de Sevas- 
{topol şi cel mai populat dintre oraşele de pe coastă. 

Era în dimineața zilei de 22 septembrie, cînd, 
fața altei se alinie o escadră de zece pavilioane. 
Dintre aceste vase, care aparțineau, parte flotei mili- 
tare engleze, parte celei franceze, se evidențiau înde- 
osebi, prin mărimea lor, două nave cu cîte trei punți, 
însoțite de două vapoare cu sbaturi, pentru cazul că 
nu va sufla vîntul. 

Locuitorii Ialtei abia se întrebau, alarmaţi, ce poate 
să însemne această vizită matinală și solemnă, cînd 
unul dintre vapoare se şi apropie de țărm. 

Atunci se lămuriră că trebuie să fugă din oraş şi 
primele care se evacuară fură diverse instituţii publice, 
caracteristice pentru vremurile acelea oraşelor capi- 
tale de judeţ : tezaurul, judecătoria de județ, primăria 
şi altele. Întreaga garnizoană din Ialta — vreo cinci- 
zeci de soldaţi şi cazaci în frunte cu un ofițer — 
acoperea această procesiune. După «i, tîrîndu-şi copiii 
și boccelele cu calabalicul strîns în grabă, porniră şi 
localnicii, înşiruindu-se de-a lungul drumului spre 
Simferopol, pe lîngă Gurzui, Aluşta și alte aule tătă- 
reşti. 

Dar numai o parte din locuitori apucă să plece. 
Aliaţii acționau repede. De pe fiecare vas, fură cobo- 
rîte șalupe, în care luară loc cîte cincizeci de soldaţi, 
iar acest grup de debarcare se risipi pe chei şi pe 
toate străzile, punînd la toate casele cîte o santinelă. 
Orice circulaţie fu întreruptă și totul amorți, așteptînd 
să vadă ce se va întîmpla mai departe. 

Mai departe, însă, începu jaful. Toate vacile şi 
caprele cu lapte, care nu fuseseră încă scoase la 

islaz din pricina orei matinale, erau minate din curți 
în stradă şi de aici pe chei, pentru a fi încărcate în 
șalupe şi în barcazuri. Tot într-acolo erau căraţi saci 
întregi, plini cu găini și cu alte păsări de curte. Deoa- 
rece porcii, în genere, sînt mai greu de mînat dintr-un 
loc într-altul, soldaţii înligeau baionetele în ei, fi 
aruncau în căruțele cetățenilor şi-i duceau pe chei. 
Piîinea, ouăle, vinul, zahărul, făina, crupele — toate 
alimentele — erau luate şi trimise pe vase. 

Soldaţii nu aveau nevoie numai de alimente. Scoteau 
uşile și ferestrele, care le puteau fi de folos în tabără, 
sau luau paltoanele din cufere și din dulapuri. -Apoi, 
prinzînd gustul faptelor nepedepsite, începură să 
spargă cu patul puștii vasele, să sfişie cu baionetele 
picturile şi cărțile, într-un cuvînt să distrugă toate 
obiectele de care nu aveau nevoie sau nu le puteau 
duce cu ei. 

De la stația de poștă luară toate trăsurile şi harna- 
şamentul lăsat acolo și goliră toate magazinele și 
toate depozitele statului. Devastară în îniregime şi 
Livadia, care aparţinea pe atunci contelui Potoţki. 

Această jefuire a altei și a moșiilor din împreju- 
rimi ținu două zile. Escadra plecă abia în noaptea 
de 23 spre 24 septembrie, răminînd ncatinsă numai 
moşia împărătesei — „„Oreanda“ — din considerente 
de politică superioară. e 

În aceste nopţi de septembrie, în Sevastopol se 
auzea din direcția inamicului huruitul roților pe dru- 
murile pietroase, răsunătoare. Se muncea neobosit la 
ridicarea parapetelor şi la instalarea tunurilor. Se 
zvonise chiar că aliații ar fi adus cu ei maşini cu aburi 
pentru săpatul tranșeelor, însă geniștii se îndoiau că 
asemenea mașini puteau să facă faţă terenului siîncos. 

În zilele senine la o depărtare de trei verste şi chiar 
de două verste de liniile de apărare ruseşti se vedea 
limpede praful ridicat de miile de tirnăcoape și de 

supe. Se trăgea cu tunurile cu bătaie lungă asupra 
lucrătorilor şi se putea observa cum ei se împrăștiau 
incelind lucrul. Dimineaţa, însă, se constata că tran- 
șeele inamice se înmulțiseră şi se apropiau în 
zig-zaguri. 

In sectorul englezilor, în fața bastionului trei, apăru 
deodată, peste noapte, o tranșee la numai şapte sute 
de stînjeni de tranșeele rusești, iar în sectorul france- 
zilor în fața bastionului cinci se ivi una și mai 
aproape, la mai puţin de o verstă. 

Era o muncă tot atît de îndîrjită ca şi munca mari- 
narilor şi a soldaţilor ruşi. Caii aliaţilor mu mai 
puteau să îndure povara transportuiui tunurilor de 
asediu spre fortificații şi piereau zilnic cu zecile. 

Kornilov trimitea în fiecare zi plastuni şi grupuri 
de carabinieri, că să-i ţină sub foc pe lucrători, dar 
francezii scoteau împotriva lor lanţuri de vînători 
africani, iar englezii pe trăgătorii lor de elită şi 
schimbul de focuri — cînd mai viu, cînd mai potolit 
pentru o vreme — deveni zilnic, antrenînd un număr 
tot mai mare de soldaţi. 

Regimentele ruseşti aveau puţini carabinieri. Korni- 
lov îl rugase pe Menşikov să-i trimită un batalion de 
vînători. Menşikov se adresă la rîndul său lui Gorcea- 
kov, care se afla la Odesa. Primind scrisoarea lui Men- 
șikov printr-un curier, Gorceakov dădu — ce-i drept 
— ordin ca un batalion de vinători să fie trimis în că- 
ruţe, dar acesta sosi mult mai tîrziu decît fusese aṣ- 
teptat. 

Aliații se grăbeau. Ei nu răspundeau cu foc de tu- 
nuri la focul tunurilor ruseşti, ca să mu-şi «descopere 
amplasamentele bateriilor. Nici nu ftăiau cu totul 
ambrazurile sau — dacă le tăiau — le acopereau îndată 
cu saci de nisip şi cu pabioane. Tăinuiau totul, 
dar cînd se vădi că infanteria îşi secătuiește puterile 
lucrînd la tranșee şi la adăposturi, Raglan și Canro- 
bert cerură de la comandanții flotelor — lordul Dun- 
das şi amiralul Hamelin — să întărească pe infante- 
riști cu matrozi, al căror număr ajungea în ambele 
Îlote pînă la douăzeci şi cinci de mii. Astfel, unități 

de matrozi. ale aliaţilor — ca şi toți matrozii ruși — 
coborîră pe țărm, ca să devină geniști și apoi artile- 
rişti, la tunurile de asediu. 

Zilele se scurgeau pline de muncă îndârjită și îniri- 
gurată, dusă cu un scop vădit — pe pămînt și sub 
pămînt — cu ajutorul a peste o sută de mii de oameni, 
a zeci de mii de cai, catiri, boi, cămile, a sute de mii 
de roţi — cu şine de er sau fără șine — de cazmale, 
de răngi, de tîrnăcoape și de sape... și toate acestea, 
pentru a transporta şi a așeza, pe poziţii dinainte 
stabilite, munţi de fontă, care în ziua fixată trebuiau 
să, fie zvirliți «dintr-o parte într-alta, pentru a nimici 
cît mai mulţi oameni, cai, catiri, roţi și, în special, 
tunuri de toate calibrele şi de toate „destinațiile. 

În ziua de 4 octombrie, la amiază, i se raportă lui 
Canrobert şi lui Raglan că lucrările pregătitoare pen- 
tru bombardarea de pe uscat a cetăţii puteau îi soco- 
tite ca terminate. De la ambele cartiere generale ale ce- 
lor două armate, se dădu imediat de ştire lui Dundas 
şi lui Hamelin, iar spre seara aceleaşi zile, de pe lor- 
turi se observa un vas cu aburi mic şi sprinten, care 
alerga încolo și încoace, pe linia intrării în Rada 
Mare, în afara focului bateriilor ruseşti, așezînd gea- 
manduri. 

Marinarii ştiau ce însemna aceasta... Escadra aliată 
sta adunată la gura rîului Kacea, de unde vasele cu 
aburi cărau apa în tabăra franceză. Geamandurile 
aşezate în mare arătau că vasele aliaţilor se hotări- 
seră să apară în fața forturilor, cu toată puterea lor 
de luptă. | | 

În timp ce aghiotantul imperial, locotenent-colone- 
lul Albedinski, gonea, schimbînd mereu caii de poştă, 
pentru a-i aduce lui Menşikov o scrisoare scrisă chiar 
de mîna lui Nicolae, Raglan şi Canrobert, înconjurați 
de cîțiva generali de stat major francezi şi englezi, 
inspectau călare amplasamentele pe care le socoteau 
gata pentru o canonadă nemaiîntilnită încă în istorie. 

Nicolae nici nu voia să se gindească la apărare — 
i se părea ruşinoasă — şi insista asupra ofensivei, fie 

ea şi treptată, „întărindu-vă pe locuri potrivite“. Il 
îmbărbăta pe Menșikov, 'scriindu-i: „Anotimpul este 
cu noi şi cred că aliaţii nu se simt bine în tabăra lor, 
pe un loc gol şi pietros, unde îi suflă vîntul din toate 
părțile | Fiul tău îmi spune că pier, doboriţi de boli. 
Aşa le trebuie ! În ziare, de asemenea se vorbeşte de 
boli... Toate astea au să le mai potolească avîntul !“ 

Comandanții supremi ai anmatelor aliate ştiau că, 
într-adevăr, erau mulți bolnavi și că mulţi dintre ei 
mureau, dar inspectind întăriturile, ei vedeau că dis- 
pozițiunile fuseseră îndeplinite fără să se țină seama 
de nici o piedică 

Lui Canrobert îi lipsea stăpînirea de sine chiar și 
acum cînd ajunsese în fruntea armatei franceze. La 
Galaţi — pe cînd era numai comandantul diviziei 1-a 
— strigase la pașă, cerîndu-i lemne, ca să facă foc în 
cazărmi, în luna aprilie. La asta se gîndea lordul 
Raglan, încruntîndu-se cînd Canrobert se adresă 
unui colonel 'de geniu englez, cu o observaţie lipsită 
de tact: 

— Găsesc, totuşi, că şi fortificațiile ruseşti sînt 
foarte puternice ! Ce părere ai domnule colonel ? 

Slăbit de muncă, dar bărbierit cu grijă, colonelul îşi 
ridică privirea spre comandantul suprem îrancez, care 
şedea călare și răspunse: 

Ele nu sînt construite pentru focul tunurilor 
noastre ! Se vor spulbera chiar de la primele lovi- 
turi... 

Răspunsul îi plăcu lui Raglan. Dînd din cap a 
încuviințare înspre spilcuitul şi încrezutul genist, el 
se adresă lui Canrobert, ceva mai înflăcărat decît îi era 
permis pentru anii lui : 

— iDragul meu prieten! Aici, — arătă el cu un 
gest larg a unicei sale mîini spre uriaşele tunuri de 
Lancaster, aliniate impunător în bateria poreclită de 
ruși „cu cinci ochi“, după numărul ambrazurilor ei, — 
aici asistăm la triumful logicii! Deocamdată ea este 
tăcută... Miine, însă, ruşii îi vor simți puterea ! Ziua 
de mîine va îi începutul sfirșitului operaţiunilor noa- 
sure militare | 

Capitolul VII! 
CANONADA DIN ZIUA DE 5/17 OCTOMBRIE 


Două regimente din divizia generalului Kiriakov, 
regimentele Moscova şi Tarutino, se pregăteau pentru 
sărbătoarea lor tradițională, care urma să aibă loc 
— pentru primul, în ziua de 5 octombrie, iar pentru al 
doilea, la 6 octombrie. 

Ca întotdeauna înaintea acestor sărbători, în cazăr- 
mile regimentelor se spăla totul şi se curăța sau „se 
reperta“, cum spuneau pe atunci soldaţii. derivând 
acest cuvînt de la „repetiție.“ Bucătarii pregăteau plă- 
cinte umplute cu varză, şi cu ouă răscoapte, tocate. 
Se făceau provizii de votcă, pentru a fi împărţită 
soldaților, ca să ciocnească la serbare, şi se prepara 
o porție dublă de carne: în afară de carne de vită, 
un supliment de carne de capră. 

In baterii toată lumea simţea însă că bombarda- 
mentul este gata-gata să izbucnească : poziţiile ina- 
micului erau foarte animate, iar ambrazurile mascate 
erau acum descoperite... Marinarii instalaţi în baterii 
— oameni sănătoşi, voinici şi dornici de viaţă, dintre 
care mulți luptaseră la Sinope — nu voiau să piardă 
degeaba o seară, care era poate ultima pentru mulți, 
aşa că sărbătoarea pentru care de-abia se pregăteau 
infanteriștii celor două regimente începuse de la sine 
în baterii. 

Era ca un fel de odihnă binemeritată, cînd oamenii 
își mai dau frîu liber, după ce isprăvese o muncă grea 
și de răspundere. Făcînd tot ceea ce se putea și punînd 
mînă de la mînă, „udară“ sfîrșitul muncii lor, bas- 
tioanele : opt uvraje mari — inclusiv colina Malahov 
— şi treizeci şi patru mici. 

Superiorii nu interziseseră matrozilor nici muzica, 
nici cîntecele, nici jocul pînă noaptea tirziu. Supr- 
riorii îşi permiseseră acest lucru şi lor înşile. Cazăr- 
mile și corturile în care se instalaşe regimentul Mos- 

cova erau aproape de bastionul trei, iar pregătirile 
pentru sărbătoarea regimentului creaseră în tot bas- 
tionul acea atmosferă de ajun de sărbătoare, cînd 
oamenii, care pînă atunci munciseră pe capete mai 
mult de o jună, îşi mai îndreptau spinările, își mai 
destindeau umerii şi își ștergeau nădușeala. 

Sufletul petrecerii din adăpostul ofițerilor era 
Lesli : făcea cu dezinvoltură spirite, povestea snoa- 
ve pe care le lua de cine știe unde, însă, bineînţeles, 
noi nouţe pentru toţi, și cînta „scatiul“ cu variante 
ce nu erau făcute pentru urechile doamnelor. 

Comandantul bastionului era căpitanul de rangul 
doi Popandopulo, un grec din Odesa — iar printre ofi- 
terii subalterni din bateria lui Lesli era şi fiul bătrînu- 
iui Papandopulo, un tînăr de vreo douăzeci și doi 
de ani, cu gradul de aspirant, care căuta să imite 
în totul pe comandantul său direct. 

Pe bastion erau instalate douăzeci și două de 
tunuri ; Lesli comanda o baterie de tunuri de calibru 
mare, luate de pe nava „„Impărăteasa Maria“. 

Uitîndu-se cu atenţie la ambrazurile bateriilor en- 
gleze, Lesli bătu cu palma peste țeava lungă și ne- 
tedă a unuia dintre tunurile sale şi spuse aspiran- 
tului : 

— Nu-i nimic, domnilor englezi! O să vă tra- 
gem o păruială după toate regulile artei! O să vă 
pieptănăm noi buclele roșcate! 

Aspirantul Popandopulo, un meridional de statură 
potrivită, dar zvelt şi foarte sprinten, cu fața fru- 
moasă, cu trăsături regulate şi nasul puțin cam 
lung, îşi dădea seama că șeful lui vorbeşte așa nu 
pentru a-l încuraja pe el — el n-avea nevoie să 
fie încurajat — ci pentru că acest lucru era expre- 
sia încrederii nezdruncinate în succesul duelului de 
artilerie de a doua zi. Înafară de tumurile cu bătaie 
lungă, aduse de pe vase, pe bastion mai era o baterie 
de tunuri de cîmp și o baterie de mortiere pentru tra- 
gere cu 'mitralii, în cazul cînd aliaţii s-ar fi încumetat 
să pornească la asalt. 

Întrucît bastionul era comandat de tatăl lui, un 
om puţin vorbăreț, dar activ și care ştia să facă pe 

toți din jurul său să muncească aşa cum trebuie, 
tînărul aspirant se simțea pe bastion poale mai 
sigur decit oricare altul: se obișnuise din copilărie 
să creadă în tatăl său, care nu putea să scape ceva 
din vedere și nici nu putea să lase ceva neisprăvit. 
Pentru  aspirantul  Popandopulo, bastionul trei era 
cel mai puternic de pe toată linia de apărare. De 
aceea, după zgomotoasa petrecere din ziua de 4 
octombrie, tînărul se acoperi cu mantaua şi adormi 
profund și liniştit într-un colț al adăpostului, pen- 
tru a se scula ca în fiecare zi la cinci dimineața, 
să-şi dea pe faţă cu apa din cisterna adusă de pe 
vas și... la tunuri! Datoria îi cerea să fie lîngă ele, 
înainte de a veni Evgheni Ivanovici, comandantul 
bateriei, iar la ora șase se făcea schimbul de servi- 
ciu și el intra de cart. 

Către amiaza acelei zile, Kornilov venise ca de 
obicei călare, însoţit de doi aghiotanţi, ofițeri de 
marină, ca să inspecteze linia fortificațiilor, şi aspi- 
rantul Popandopulo îl văzu oprindu-se la bastionul 
lor, arătînd cu capul spre  ambrazurile descoperite 
ale bateriei „cu cinci ochi“ a englezilor şi spunînd 
tatălui lui: 

— După toate semnele, s-au și pregătit peniru 
bombardament... Ei, atunci... să-i întîmpinăm, să-i 
primim cum trebuie ! 

— Am făcut tot ce am putut, înălțimea voastră, 
— răspunse cu demnitate tatăl, care, deşi de o vîr- 
stă cu Kornilov, avea multe fire albe în mustăţi. 

— Da, sîntem gata... Sîntem gata! — repetă 
Kornilov cu tot mai multă siguranţă, ridicîndu-se 
în scări, ca să poată desluși ce se petrece dincolo, 
pe dealul Verde, la inamic. — Ei sînt gata, desigur. 
Dar şi noi sîntem! Acum ce o vrea dumnezeu! 

Spunînd aceasta, era foarte serios, de o seriozitate 
chiar solemnă. Avea ochii străvezii, pleoapele ușor în- 
roşite — poate de nesomn — și mîinile prelungi, albe 
și cu vine albastre, 

Noaptea, dormind învelit în manta, în colțul adăpos- 
tului, aspirantul văzuse în vis o femeie înaltă, zveltă, 
cu coif medieval, cu spadă prinsă la centura de ar- 

gint, cu ochi la fel de străvezii și cu mîinile la fel de 
lungi şi de albe. „Cine-i femeia aceasta, Evgheni Iva- 
novici ?“ întrebase el pe Lesli. „N-o cunoşti? Este 
Jeanne d'Arc !“ i-a răspuns Lesli. 

Intre timp, Nahimov stătea la Kornilov, gata de 
plecare. Kornilov locuia pe atunci în casa locotenentu- 
lui în retragere Volohov, acela care construise fortul 
în formă de turn, în Partea de Nord. Jumătatea mai 
mică a casei era ocupată de Kornilov, iar cea mare de 
comandamentul său. Faptul că un vas cu aburi aliat 
așezase în mare geamanduri, arăta limpede că nu mai 
tîrziu decît a doua zi trebuia să se aştepte la un bom- 
bardament de pe mare. De aceea, Kornilov convocase 
la el pentru consfătuire nu numai pe comandanții sec- 
toarelor de apărare terestre — pe cei trei amirali, No- 
vosilski, Panfilov şi Istomin, împreună cu generalul 
Aslanovici — ci şi pe comandanții forturilor de pe 
coastă. Bineînţeles, la consfătuire luaseră parte şi ge- 
neralul Moller, care continua să fie socotit şeful lui 
Kornilov, precum și Kiriakov, care comanda nu numai 
divizia sa, dar şi toate forțele de rezervă, al căror loc 
de adunare era în piaţa Teatrului, avînd misiunea să 
intervină pe linia de apărare, în punctele amenințate 
de inamic cu străpungerea. 

Toţi cei care participaseră la consfătuire plecaseră 
şi rămăsese numai Nahimov, pe care Kornilov îl reţi- 
nuse, fiindcă s-ar fi putut spune că de el îl lega nu 
o caldă și strînsă prietenie, ci acea simpatie veche, 
care echivalează cu o prietenie. 

Nahimov vizita des familia lui Kornilov, iar soției 
acestuia — Elizavetei Vasilievna — îi făcea mare plă- 
cere să-l vadă în mijlocul lor, cu luleaua lui scurtă 
între dinţi. Se obişnuiseră cu el şi copiii. 

Kornilov putea vorbi cu dînsul nu numai despre 
chestiunile de serviciu, cu atît mai mult cu cît aceste 
chestiuni se discutaseră mai înainte. Se hotărise, 
anume, în ce direcție şi cu care bord trebuiau să se 
aşeze vasele rămase, în caz de bombardament de pe 
mare şi de pe uscat, și se discutase şi mijlocul de a le 
saborda, dacă inamicul ar fi pătruns în oraș. Echipa- 

jele primiseră instrucţiuni cum să stingă incendiile 
provocate de bombardament. 

Kornilov avea nevoie de Nahimov ca să stea cu el 
de vorbă despre altceva, ceva care i se părea lui în- 
suşi neclar, dar foarte important. 

În cabinetul spaţios pluteau valuri de fum albastru 
de tutun. Pe atunci, cel mai bun tutun era socotit 
acela de la fabrica lui Jukov. Să fumezi altfel de tu- 
tun era socotit ca o lipsă de eleganţă. Cei doi amirali 
ședeau față în față la masa de pe care încă nu fuse- 
seră strînse sticlele de vin roșu, băute după consiă- 
tuire. 

— Pavel Stepanovici, curierul mi-a adus de la Ni- 
kolaev o scrisoare de la nevastă-mea... Elizaveta Va- 
silievna mă roagă să-ţi transmit salutări... şi copiii 
la fel... 

— Le mulțumesc că nu m-au uiţat!... Sint foarte 
bucuros, foarte bucuros... — bolborosi Nahimov. — Pe 
unde o fi acum Alioșa cu „Diana“ ? 

— Da, uite, vezi? Chiar la Alioşa mă gîndeam... 
„Diana“ trebuie să se apropie acum de Singapore, și 
cum englezii se găsesc în stare de război cu noi, ar 
putea să pună mîna pe vas... lată de ce mă tem eu! 

— O să rămînă, — şi Nahimov dădu blajin din 
cap, — o să rămînă în vreun port neutru... O să fie 
cam plictisitor, desigur, dacă va trebui să stea prea 
mult, mda... dar este greu să presupui cu au să aten- 
teze la nava noastră, cînd ea execută o călătorie de 
școală... Nu, Vladimir Alexeevici, n-au făcut niciodată 
așa ceva pînă acum şi cred că nici n-au s-o facă. 

— Şi eu cred că englezii n-au să facă aşa ceva... 
Sînt un popor cu tradiții puternice... Dar uite, fran- 
cezii, cu guvernul lor de acum, francezii ar fi în stare 
s-o facă | 

Nahimov își încreţi fruntea şi trase cu putere din 
lulea ; apoi slobozi rotocoale de fura şi spuse hotărît: 

— Nu, nici francezii n-au s-o facă !... În sfîrşit, au 
să stea poate în vreun port chinezesc sau olandez... 
mda. Este instructiv pentru un tînăr... 

— Fără discuţie... Este instructiv, da ! Numai de-ar 

avea o bună supraveghere... Căci orașele acestea por- 
tuare din China... 

— Alioşa este un băiat aspru cu el însuşi, pentru 
el, nu-i o primejdie. 

— Bine l-ai caracterizat, — îi prinse vorba cu 
vioiciune Kornilov. — „Aspru cu el însuşi“... Foarte 
bine spus !... El n-are să se lase influențat de prie- 
teni răi! El are această... această tenace indepen- 
dență, da, o avea şi în copilărie... „Aspru cu el în- 
suşi“! Este singurul lucru care ne-a mai rămas! 
Trăim timpuri aspre, şi nu numai noi, ci întreaga 
Rusie! Pentru Rusia au venit timpuri aspre, da! Şi 
poate cea mai aspră zi va îi cea de mîine... Vom su- 
pravieţui-o oare, Pavel Stepanovici ? 

Întrebarea fusese pusă repede, precipitat, aşa că 
Nahimov părea că nici n-o înţelesese de la început; 
dar cînd ea ajunse pînă la conştiinţa lui, amiralul, 
cu marea cruce a Sfîntului Gheorghe la git — pri- 
mită pentru Sinope — mai trase de cîteva ori din 
pipă, apoi îşi drese glasul și, sprijinindu-se de spe- 
teaza fotoliului, rosti sentenţios : 

— Dumnezeu cu mila şi marinarul cu norocul | 

— Dar dacă marinarul este azvirlit pe uscat? — 
zise Kornilov, zîmbind stins. — Crocodilul din Nil 
are și el noroc în apă, dar dacă iese pe mal, nici nu 
bagă de seamă cînd îl găureşte un glonţ... Pentru 
dumneata şi pentru mine, Pavel Stepanovici, uscatul 
este doar un element cu totul neobișnuit... Dar asta 
așa, în treacăt fie zis... Nevastă-mea îmi trimite bine- 
cuvîntarea şi-mi scrie că este neliniştită. Ce-i drept, 
ea s-a neliniștit întotdeauna și s-ar putea să-i fi ră- 
mas un obicei, dar de data asta, nu știu cum, prea 
a răbulnit... din adîncul inimii... Dumneata crezi în 
presimțţiri ? ' 

— Cred numai lcă nu orice glonte te izbeşte în 
frunte... — räspunse serios Nahimov. — Ca să omori 
un om — dumneata şi cu mine o știm — trebuie 
să irosești mult plumb și multă fontă. 

— Dumneata eşti singur, Pavel Stepanovici... Este 
adevărat, ai la Moscova un frate, dar fratele — ştii 
dumneata — este cu totul altceva decît familia per- 

sonală : soţia, copiii... Pentru orice eventualitate, cu 
o lună în urmă, încă înainte de Alma, mi-am făcut 
testamentul. Azi dimineaţă l-am recitit şi mi se pare 
că am spus tot ce trebuia... Nu știu ce-aș mai putea 
adăuga ! 

— Vai de mine, Vladimir Alexeici, vai de mine! 
— făcu Nahimov chiar cu un fel de spaimă în ochi. 
— Se poate să te gîndești la moarte? Giîndeşte-te 
numai cum o să rămînă Sevastopolul fără dumnea- 
ta? Vai de mine! Gîndește-te, cine te-ar putea în- 
locui ? Nimeni! Apărarea Sevastopolului, aşa cum 
ai organizat-o dumneata, poate să dureze foarte 
mult... mda, foarte mult! Pe lîngă astfel de oameni, 
mda... cîrna aceea cu coasă trece pe alături... mda, 


pe alături! Pentru mine, nu mi-e frică — martor 
mi-e dumnezeu — nici atitica ! — zise el arătînd vîrful 
lulelei. — Dar dumneata eşti necesar Sevastopolului 


ca... mda... ca toate tunurile lui şi toate proiectilele! 
Să piară un astfel de om tocmai acum, la început... 
Vai de mine! Pe dumneata te-a ridicat istoria, în- 
săşi istoria! Pentru ce atunci te-a ridicat? Pentru 
ca să-ţi dea îndată, pardon, cu tifla ? Istoria nu este 
bleagă ! Istoria nu este atît de neghioabă... mda! 

Kornilov nu mai auzise de mult pe eroul de la 
Sinope vorbind atît de sincer și de aprins. Se simţi 
stînjenit, ca şi cum s-ar fi arătat slab de înger. Mîna 
lui, gata să ajungă la cutia de chiparos în care se 
afla testamentul, se lăsă încet și începu să se joace 
cu un păhărel gol de vin. Pesemne, în vorbele lui 
Nahimov găsise ceva care cra toluşi convingător 
chiar dacă nu era nou pentru el. Kornilov se ridică 
încet, ocoli masa și, punîndu-şi mîinile pe epoleţii lui 
Nahimov, îl sărută de trei ori — ca la paști — pe 
mustăţile lui afumate, care îi creșteau anevoie. 

— Îţi mulţumesc pentru vorba bună, — spuse el 
înviorat, aproape vesel. — Ai dreptate! Ca să te laşi 
pradă tuturor presimţirilor şi — cum să spun — în 
voia glasurilor unor inimi prevestitoare, este o do- 
vadă de depresiune morală, iar pentru aşa ceva tre- 
buie să ai timp... Da, chiar aşa, să ai timp! Iar noi 
nu-l avem... Fiindcă a venit vorba, am uitat să-ţi 

spun că prințul ne-a trimis — adică nu nouă, ci co- 
mandantului lrupelor din Sevastopol, generalului 
Moller — pe un oarecare Popov, un colonel de la 
marele stat major, ca să fie şeful statului major de 
aici... Aşa că acum o să meargă treaba la noi, nu 
cum dă dumnezeu, ci cu totul științific. Prinţul scrie 
că acest Popov este foarte apreciat la Petersburg. 

— Mda, vom avea încă un deștept din Petersburg ! 
— răspunse imperturbabil Nahimov și îşi puse lu- 
leaua în buzunar, ceea ce făcea totdeauna înainte 
de a se ridica şi de a-şi lua rămas bun. 

În dimineaţa zilei de 5 octombrie regimentul Mos- 
cova se aliniase pe companii lîngă corturile şi adă- 
posturile sale, făcîndu-și armele piramidă. Preotul re- 
gimentului se pregătea să înceapă sieştania cu oca- 
zia sărbătorii, deşi afară vremea nu era de sărbă- 
toare. 

Zorile răzbătuseră cu greu și tîrziu prin ceața ce se 
așternuse curînd după miezul nopţii. La cîţiva pași, 
nu se zărea nimic, iar oamenii apăreau și piereau ca 
niște umbre. 

Cînd ceața se trase spre mare și descoperi linia for- 
tificaţiilor inamice, mii de fețe se întoarseră îndată 
spre ele, ca să vadă ce se petrece acolo. Nu se putu 
observa nimic bătător la ochi, nici forfoteala grăbită 
a soldaţilor, nici noi ambrazuri deschise... 

În spate, la Sevastopol, lucrurile își urmau de ase- 
menea cursul lor obișnuit. Lucrătorii descărcau ma- 
terialele amiralităţii ca întotdeauna, dis-de-dimineaţă. 
In Golful Sudic și în Rada Mare se mișcau cu iuțeală 
bărci, barcazuri, puiuri şi niște luntrişoare mici nu- 
mite „vereice“, oamenii treceau de pe un mal pe altul, 
transportau încărcături, şi această foriotă de fiece zi, 
prin permanența ei, dădea naștere unui simțămînt de 
statornicie şi de liniște, nu numai la soldaţi, dar şi la 
cetățenii obişnuiţi. 

Dacă se întîmpla ca la urechea vreunei soţii de șei 
de echipaj, de prin cartierul Korabelnaia, să ajungă 
ştirea înfiorătoare despre un eventual bombardament 
apropiat, ea spunea cu dispreţ: 

— Ei, bombardament !... Degeaba mă tot sperii, că 
noi nu sîntem fricoși... Parcă n-am mai auzit noi de 
bombardamentul ăsta al tău ! — şi îşi strîngea ţanţoșă 
buzele. 

In spatele fortificațiilor, se zăreau pretutindeni pîn- 
zele albe ale corturilor. În eventualitatea unui asalt şi 
pentru a da o ripostă cu baioneta, Kornilov adusese 
în apropiere unități de infanterie. 

La marginea taberei, printre corturi, se zăreau că- 
ruțele care de dimineață aduseseră din oraş pîine şi 
carne pentru bucătării. Artelnicii împărțeau soldaților 
pîine şi pezmeţi negri de secară. Sacagiii mergeau în- 
cet, aşteptînd oamenii cu căldările, pentru ca apără- 
torii fortificațiilor să aibă tot ce le trebuia pentru gus- 
tare: nu numai pezmețłi dar şi apă, în care să poată 
înmuia pezmeţii tari ca piatra, vechi poate de zece ani. 

În dimineaţa aceea, totul se înfățișa ca de obicei, 
cu excepţia sărbătorii de la regimentul Moscova, unde 
și începuse sfeştania... Deodată, de dincolo, din partea 
inamicului, se auzi bubuind odată... apoi a doua oară... 
şi a treia oară. 

Nici n-apucară bine soldaţii regimentului Moscova 
să schimbe priviri între ei şi să ia de la frunte degetele 
împreunate pentru semnul crucii, cînd bubuiturile ră- 
bufniră pe întreaga linie a inamicului, deodată dintr-o 
sută douăzeci de tunuri uriaşe de asediu — engleze, 
iranceze şi turceşti. Ascunzîndu-și grăbit trebnicul în 
buzunarul larg al anteriului şi trăgîndu-şi peste cap 
patrafirul, preotul, speriat, părăsi cel dintîi locul rugă- 
ciunii. | 

Soldaţii aşteptau comanda şi căutau din ochi pe co- 
mandanțţii lor de companii, dar aceștia se uitau la fel 
la comandanții batalioanelor, iar comandanții bata- 
lioanelor la comandanții regimentelor... Cîteva minute 
ale canonadei se scurseseră în timpul acestui schimb 
de priviri căutătoare, pînă cînd în sfîrşit răsunară stri- 
găte, transmiţind din spate ordinul lui Kiriakov : 

— Unităţile de infanterie să se retragă spre oraș... 
Infanteria să se retragă în ordine pe străzile orașu- 
lui ! 

Trebuia să se strige tare şi aproape la urechea ve- 
cinului, pentru că, celor o sută douăzeci de tunuri de 
asediu ale aliaţilor, începură să le răspundă înfrăţite 
o sută optsprezece tunuri mari, navale, de pe bastioa- 
nele rusești. Era greu să acoperi cu glasul vuietul 
acesta și să te faci auzit măcar la doi paşi... Rotocoa- 
lele de fum negru acoperiră în curînd totul în jur, iar 
artileriștii nu mai vedeau obiectivele: numai lumini- 
tele galbene ale exploziilor licăreau slab, ba ici, ba 
colo. Regimentul Moscova, care se aranjase ca la pa- 
radă pentru sieştanie, se retrăgea spre oraş, ducînd 
pe braţe, sau în căruţe, mulți răniţi, iar în urma lui 
vîjiiau prin aer ghiulelele. Caii companiilor goneau 
mînaţi din hăţuri. Marinarii şi soldaţii de pe bastioane 
se fereau de ghiulele, adăpostindu-se îndărătul para- 
petelor, dar parapetele, făcute din piatră spartă, ţiş- 
neau sub izbiturile ghiulelelor ca o grindină de mi- 
tralii. Cu fiecare lovitură ele deveneau din ce în ce 
mai scunde. Feţele ambrazurilor, acoperite cu saci de 
pămînt, se aprindeau din pricina împuşcăturilor, ceea 
ce stingherea foarte mult tragerea. Adăposturile de pe 
-bastioane erau adăposturi doar cu numele, căci tim- 
pul nu îngăduise să fie făcute cum trebuie: erau doar 
nişte şoproane, acoperite cu un strat subţire de pă- 
mînt, semănînd cu obişnuitele sakle tătărăști de un- 
deva, din aulul Burliuk sau Almatamak. 

Tunurile de asediu, în majoritate engleze, erau am- 
plasate în aşa fel încît să ţină sub foc colina Malahov 
și bastioanele trei și patru. 

Ferma cu zidul lung de piatră pe care matrozii îl 
dărîmaseră cu prilejul incursiunii, atunci cînd alun- 
gaseră cele două batalioane de francezi, fusese de cu- 
rînd ocupată din nou de inamic. Era ferma unui oa- 
recare Rudolf, care dăduse numele său şi dealului pe 
care era aşezată. 

Dealul Rudolf era acum numai fum și străfulge- 
rări : bateriile franceze instalate acolo trăgeau și ele 

asupra bastionului patru, prins acum sub focuri în- 
crucişate. 

Bateriile acestea de pe dealul Rudolf fuseseră bom- 
bardate, în ziua de 2 octombrie la amiază, de patru- 
zeci de tunuri rusești. La tragerea de probă de atunci, 
se determinase unghiurile de înclinare pentru ţevile 
mortierelor şi ale tunurilor. Datorită acestui fapt, fie- 
care lovitură nimerea acum drept în obiectiv, cu toate 
că fumul ce învăluia poziţiile făcea imposibilă ochi- 
rea. 

Vîntul nu bătea de loc, iar fumul plutea nemișcat 
peste tot, ca într-o casă fără coşuri, usturînd ochii și 
îngreunînd respiraţia. 

— Mai r-a-a-ar ! Foc ra-ar | — încercau să comande 
ofiţerii de la baterii, spre a lăsa fumul să se mai așe- 
ze ca să poată desluși măcar ceva în apropiere, sau 
să dibuie măcar aproximativ liniile din depărtare ale 
tranșeelor inamice. 

Dar artileriştii de la marină se aprinseseră. Nici nu 
observau că tunurile se înfierbîntaseră prea mult. Tră- 
geau ca pe vase, în larg, unde luptele sînt crîncene, 
dar scurte, iar în timpul luptei n-ai timp să te gîn- 
deşti la altceva decit la lupta însăşi. Ei nu ştiau, dar 
puteau bănui — după focul continuu şi precis al ina- 
micului — că dincolo, lîngă multe din tunuri stăteau 
matrozi la fel ca şi ei, luaţi de pe vase de Raglan și de 
Canrobert. 

De la primele bubuituri ale canonadei, Nahimov în- 
călecă pe roibul său și porni aşa cum era, în veston 
cu epoleţi, pe linia fortificațiilor. De acolo, însă, in- 
fanteria curgea puhoi spre oraş şi era greu să-ți dai 
seama, deodată, de ce şi încotro pleacă atît de gră- 
bită. Nahimov încercă să strige soldaţilor : „Sta-ai !“, 
dar fără folos, căci glasul i se pierdea în bubuitul și 
în tunetele canonadei. Numai colonelul Verevkin — 
comandantul regimentului Borodino — care-l obser- 
vase pe amiral, se apropie călare și îi raportă că in- 
fanteria primise ordin să se retragă, ca să nu sufere 
pierderi zadarnice. 

Din pricina tirului grăbit, fără ochire, multe ghiu- 
lele şi bombe zburau dincolo de bastioane; bombele 

se dădeau de-a dura înainte de a exploda, iar ghiule- 
lele săreau ici și colo. 

Nahimov ajunse la bastionul cinci şi rămase acolo. 
Cînd Nahimov îi spusese lui Menşikov că nu poate 
contribui la apărarea Sevastopolului pe uscat — în- 
trucît el este amiral şi nu general — își închipuise 
sarcina asta în toată complexitatea ei, într-adevăr 
nouă pentru el. Dar luat în parte, un bastion era ase- 
mănător vasului amiral din bătălia de la Sinope. 
Atunci, pe navă, Nahimov nu fusese un spectator pa- 
siv şi nici acum nu voia să fie. 

De aceea ochea personal la tunuri şi se ridica apoi 
pe parapet ca să urmărească — atît cît îi permitea 
fumul — căderea proiectilelor pe dealul Rudolf. 

Proiectilele veneau însă și dintr-acolo puhoi, une- 
ori ciocnindu-se în aer cu ghiulelele rusești, iar unul 
din ele se sparse aproape de Nahimov, în timp ce el 
stătea pe parapet şi privea prin luneta sa marină- 
rească. 

Poate sà fi fost o schijă mică, sau o spărtură de 
piatră — sărită de la pămînt — căci Nahimov simţi 
o ușoară lovitură la cap şi îşi dădu mai pe spate chi- 
piul, care și aşa îi stătea pe ceafă. 

După o clipă, își scoase chipiul şi îl cercetă: avea 
o găurice abia vizibilă. Își trecu palma peste frunte, 
deasupra iîmplei stîngi și văzu sînge. 


— Înălţimea voastră, sînteţi rănit! — sări la el 
comandantul bateriei. 
— Nu-i adevărat! Nu sînt rănit de loc! — răs- 


punse Nahimov şi, uitîndu-se sever la el, îşi puse chi- 
piul. 

— Sînteţi rănit! Curge sînge ! — strigă îngrijorat 
un alt ofiţer, dar Nahimov își şterse grăbit cu batista 
obrazul pe care se prelingea o picătură de sînge și îşi 
zise : 

— Prea puțin, mda, prea puţin ca să-l iei în se-. 
rios | 

În această clipă, zbucni voinicește în urmă soldă- 
țescul „Ura“. Nahimov se întoarse și îl văzu pe Kor- 
nilov care descăleca. 

29 — Epopeea Sevastopojulpi, val. | 


— Prea mult, mda... prea mult doi viceamirali la 
un singur bastion, — bombăni el, apăsîndu-și batista 
pe tîmplă, dar căutînd s-o facă în aşa fel încît Kor- 
nilov să nu observe nimic. 

— Pavel Stepanovici! Și dumneata eşti aici! — 
strigă Kornilov, salutindu-l cu vioiciune şi încercînd 
chiar să zîmbească. 

— Mda, sînt aici! — îi aruncă la rîndul său Na- 
himov, întorcînd uşor capul spre stînga. — Dar dum- 
neata ce cauţi aici ? — şi îl privi dojenitor. 

— Eu, cum ce caut ? — se făcu că nu pricepe Kor- 
nilov. 


— Acasă... mda! Să fi stat acasă! — strigă Nahi- 
mov nemulțumit de-a binelea. 
— Ce-o să zică lumea ?! — răspunse glumeț Kor- 


nilov și îi luă luneta din mînă, fără să observe că Na- 
himov era rănit. 

Bateriile franceze de pe dealul Rudolf şi de pe prima 
paralelă '), lungă de o jumătate de verstă, pe care 
francezii reușiseră s-o aducă în noaptea de 27 spre 
28 septembrie pînă la numai patru sute cincizeci de 
stînjeni de fortificațiile rusești, erau prea aproape pen- 
tru ca proiectilele lor să nu cadă în oraș. Tunurile lor 
cu bătaie lungă — care trăgeau cu ghiulele inflama- 
bile — își alegeau drept ţintă vasele din radă şi ca- 
sele de lemn din oraş, provocînd incendii. Aceeaşi me- 
nire o aveau şi rachetele Congr&ve care se lansau cu 
tunuri speciale. 

Incendiile începură să izbucnească în oraș, după 
cum prevăzuse și Kornilov, din ordinul căruia, în di- 
ferite sectoare, fuseseră alcătuite echipe de pompieri 
formate din cetățeni, din invalizi şi din deținuți. 

Pe Malaia Oliţerskaia luă foc o magazie și Viktor 
Zarubin alergă s-o stingă. 


_1) Paralelă — şanţ săpat paralel cu frontul de atac, ser- 
vind pentru apropierea de o poziție. (N. trad.) 

Zarubinii erau foarte alarmaţi. Kapitolina Pelrovna 
se hotărîse să-și părăsească gospodăria şi îndesa în 
nişte boccele făcute din fețe de masă tot ceea ce-i că- 
dea sub mînă, aşa cum se întîmplă totdeauna cu fe- 
meile, cînd izbucnește un foc prin apropiere. Porunci 
Variei și Oliei să se îmbrace şi îi ajută soţului ei să-şi 
pună pe el mantaua, slrigindu-i răstit: 

— Ei? Ai vrut să aștepți... Poftim... Acum ai ce-ai 
dorit !... 

Căpitanul se uila neputincios la ca, la copii, la gea- 
murile luminate de reflexe purpurii şi, nemaiavînd ce 
să răspundă, deschidea şi închidea gura, ca peştele 
pe uscat. 

Deodată Viktor, răsuflînd. din greu, intră în fugă, 
cu fruntea asudată, strigînd din ușă: 

— Arde „lagudiil“ ! 

Intr-o clipă strigătul acesta îi dădu lui Zarubin o 
energie războinică. 

— Arde „lagudiil“ ? — repetă el. — În-seam-nă... 
în-seam-nă, că pînă şi-n radă... pînă şi-n radă au 
ajuns ? 

„lagudiil“ era o navă de linie cu trei punți și cu 
optzeci de tunuri, o puternică fortăreață navală, bine 
cunoscută lui Zarubin de multă vreme. Și iată că acum 
fortăreața aceasta ardea. Bătrînul își închipuia cum 
se petrece acest lucru, privind atent la chipul înfier- 
bîntat al fiului său, şi zise apăsat, pe ton de co- 
mandă : 

— Atunci să mergem !... Zăvoriîţi obloanele şi pu- 
neți lacăte la toate uşile!... 

Işi îndreptă trupul, pe cît îi îngăduia piciorul an- 
chilozat. 

Varia zise îngrijorată : 

— Mă reped pînă la Elizaveta Mihailovna !... Să 
vină și ea cu noi! — şi fugi pe ușă. 

Se întoarse curînd rostind cu groază în ochi: 

— Cum am ajuns, ordonanța mi-a spus: „Cuconița 
a plecat de mult“. „Unde 2... Unde a plecat ?“ „Nu pot 
să știu... A plecat şi nu mi-a spus nimic...“ 

Se vedea că redă cuvînt cu cuvînt convorbirea cu 
ordonanța Hlaponinilor. 

— Toţi fug, trec în Partea de Nord! — spuse Vik- 


tor. 

— Ei, asta înseamnă că și noi... trebuie s-o luăm 
tot într-acolo, spre Partea de Nord! — porunci Za- 
rubin. 


Tocmai atunci o ghiulea căzu în grădină, doborînd 
un măr „sinap-candil“. 

— leșiți din casă! — strigă căpitanul, izbind cu 
băţul în podea. 

leșiră toţi în grabă luînd numai boccelele mai mici, 
apucînd să închidă doar uşa de la intrare şi uitînd să 
mai pună zăvoarele de îier la obloane. 

Sprijinindu-se cu putere în baston, căpitanul lua 
seama în jur, la efectul bombelor şi ghiulelelor ina- 
mice. 

Ca să ajungi în Partea de Nord, unde nu era peri- 
col de bombardament — după cum spuneau cei care 
mergeau repede cu ei — trebuia să străbați cîteva 
străzi pînă la chei. 

Viktor ducea o boccea pe care i-o pusese în mînă 
maică-sa, și o ţinea cît mai sus, ca să se poată as- 
cunde după ea, dacă s-ar fi întîlnit cu vreunul dintre 
colegii săi: îi era rușine. 

Dar nu se întîlni cu nimeni. Toată lumea mergea 
în aceeași direcţie ca și ei, spre cheiul Grafskaia. 

Ghiulelele vuiau pe deasupra capetelor, izbindu-se 
cu zgomot de ziduri şi de acoperișurile de ţiglă. In în- 
tîmpinarea lor, îndată după bubuiturile asurzitoare, 
zburau dinspre radă ghiulelele rusești. 

— Sînt de pe „Vladimir“ şi de pe „Hersones“, — 
explica Viktor tatălui său. — Trag asupra fermei lui 
Mikriukov, unde sînt englezii. 

Bătrînul Zarubin mergea cu multă greutate, dar 
faptul că navele „sale“ trimileau plocoane englezilor 
îl îmbărbăta. 

— Ehei, Victoria... Victoria... — mormăia el. — 
Mai joacă şi acum dacă-ţi dă mîna! 

„lagudiil“ ardea într-adevăr, dar se vedea că ma- 
trozii îl stingeau de zor ; pe lîngă fumul negru, se ză- 
reau deasupra aburi albi, iar limbile de foc aci răz- 
băteau, aci dispăreau din nou. 

Pe chei se adunase o mulţime de oameni. 

Fiecare voia să fugă de moartea care plutea împre- 
jur. Erau aici familiile unor funcţionari de intendență, 
din port, sau din alte părţi, care se blestemau acum 
de zor că nu-şi evacuaseră pe ai lor din vreme. Mulţi 
spuneau cu hotărîrea disperării în glas : 

— De-am ajunge măcar pînă în Partea de Nord, 
că de acolo mergem şi pe jos la Simferopol! 

Alţii, mai calmi, se îndoiau : 

— Ehei, dacă au început o astfel de canonadă, s-ar 
putea să nu mai răzbațţi pînă la Simferopol. 

Era însă greu să ajungi chiar şi în Partea de Nord, 
La chei erau bărci destule, dar stăteau legate, fără 
vîsle. Unii barcagii, mai îndrăzneţi, luau pasageri, iar 
cei rămași pe țărm îi urmăreau înspăimîntați și sco- 
teau ţipete de groază văzîndu-i cum se strecoară pe 
lîngă bricurile neiișcate — înspăimîntate parcă și ele 
— sau pe lîngă „lagudiil“ care ardea, așteptînd cu 
toţii ca din clipă în clipă să-i lovească de sus vreo 
bombă sau vreo ghiulea. 

Un barcagiu, întors din Partea de Nord, nu mai voi 
pentru nimic în lume să mai ducă pe careva, deşi îl 
asaltaseră deodată mai multe familii. 

— În primul rînd, — zise el cu judecată, — s-ar 
putea să-mi pierd barca. În al doilea rînd, s-ar putea 
să-mi pierd mușşteriii, adică pe dumneavoastră. În al 
treilea rînd, s-ar putea să-mi pierd viața. Judecaţi şi 
dumneavoastră — la ce mi-ar mai trebui banii pe care 
mi-i dați 2 

Barcagiul era un om voinic, cu chipul zbîrcit şi as- 
pru la vedere. I se întindeau bani, dar el îi dădea la 
o parte cu mîna, adăugînd: 

— Și încă ceva! Cu toate că nu sînt nici un fel de 
şef, vă pot spune că, de vreme ce e un foc atît de uci- 
gător, să nu mai staţi grămadă, ci să vă împrăștiați 
care încotro, pentru că de la îngrămădeala asta mare 
poate să iasă o nenorocire... 

— Tată ! Hai să cumpărăm barca și să tragem sin- 


guri la rame, — propuse Viktor cu ochi sclipitori bă- 
trînului. 
— Spune-i mamei, — bombăni Zarubin. 

Kapitolina Petrovna era atît de speriată de vorbele 
barcagiului că nu pulu decit să-i facă semn lui Vik- 
tor să tacă. Deodată, o ghiulea căzu la vreo zece paşi 
de ei — din fericire, fără să atingă pe cineva — şi 
barcagiul se îndepărtă repede, luînd vislele cu el. 

Kapitolina Petrovna îi strecură în grabă lui Viktor 
o hîrtie de zece ruble și băiatul se repezi după bar- 
cagiu, iar peste cîteva minute se întoarse aducînd tri- 
umfător vislele. 

Pe umerii lui Viktor vîslele acestea puteau însemna 
orice — viitorul fiind întunecat și înspăimîntător — 
dar mica Olia strigă fericită : 

— Avem vîsle | Avem visle ! Uitaţi-vă ! 

Și toţi cei din jurul ei, fără a mai vorbi de Viktor, 
crezură că în ele sta într-adevăr salvarea vieţii lor. 

Varia privi împrejur nădăjduind încă — mai mult 
ca oricind — să vadă dacă nu se ivește de undeva 
Hlaponina. 

— Unde ar fi putut să plece Elizaveta Mihailovna? 
Să fi şi trecut în Partea de Nord? — întrebă ea pe 
maică-sa. 

Aceasta îi răspunse însă îngrijorată : 

— Vezi de tine, nu de alţii! 

Se urcară în barcă. Cei rămaşi pe chei îi pizmuiau. 
Viktor se așeză la rame şi începu să vislească, miş- 
cînd numai din bicepşi. Vislea în văzul tuturor şi tre- 
buia doar să-și arate măiestria. 

Căpitanul se aşeză la spate, gata să  manevreze 
cîrma bărcii, el care pe vremuri manevrase nave de 
război. 

Abia visliră vreo cincizeci de metri, cînd, în faţa 
lor, o ghiulea bufni în apă, împroșcîndu-i cu stropi. 
Kapitolina Petrovna scoase un ţipăi ascuţit şi îşi as- 
cunse fața în bocceaua pe care o ținea pe genunchi, 
o boccea mare, în care erau două perne și o plapumă. 
Olia se uită la tatăl ei cu ochi sticloşi de spaimă şi 
cu gura întredeschisă. În ochii Variei se iviră lacrimi. 
Viktor privi în jur şi bombăni. 

— Strașnic trag! — şi continuă să vîslească. 

Căpitanul îşi îndeplinea cu seriozitate îndatoririle 
de cîrmaci, ținînd în mîini sforile cîrmei. 

Aceasta fusese însă prima ghiulea... În urma ei — 
atita vreme cît barca pluti spre debarcaderul de pe 
Partea de Nord — mai căzură pe aproape cîteva ghiu- 
lele, și încă incandescente, ca şi cum dincolo, la ba- 
teriile englezeşti, cineva ar fi urmărit cu atenţie mer- 
sul minusculei bărci și ar fi ochit numai în ea. 

Trombe albe de apă ţişneau în sus, şuierînd şi re- 
căzînd cu zgomot. În timp ce Kapitolina Petrovna îm- 
preună cu Varia şi cu Olia încremeniseră de groază, 
iar Viktor începuse parcă să mediteze la viitor, ne- 
știind unde ar fi fost mai bine să tragă cu vislele — 
înainte, înapoi, la stînga sau la dreapta — bătrînul 
căpitan în retragere se însujlețea tot mai mult, iar în- 
fățişarea lui devenea tot mai războinică. 

In „lagudiil“ nimeriseră pesemne alte ghiulele sau 
rachete : el se aprinse într-o pălălaie uriașă, chiar sub 
ochii lor, iar căpitanul strigă, arătîndu-l cu capul fiu- 
lui său: 

— T-ticăloşii, ha ? Ne-mer-ni-cii, uite ce fac !... Nu 
scoate vislele din apă 1... Ai să te odihnești cînd vom 
ajunge !... Trage cu putere! 

Deşi simțea că-i amorţesc mîinile, ba chiar că sînt 
gata să-i înțepenească din pricina cîrceilor, Viktor vîs- 
lea de zor. 

In sfîrşit iată-i ajunşi... Căpitanul îndreptă barca 
în așa fel, ca cea dintii să poată cobori Kapitolina 
Petrovna cu bocceaua ei. El avea aerul unuia care ie- 
șise învingător într-o bătălie serioasă. 

Ghiulelele însă, parcă îi urmăreau. Una căzu în apă, 
aproape de cîrmă, stropindu-l pe căpitan din cap pînă 
în picioare. 

Scuturîndu-se de apă, căpitanul coborî ultimul din 
barcă şi, ca şi cum punînd piciorul pe pămînt tare ar 
fi fost asigurat împotriva oricărei primejdii din par- 
tea aliaților, se întoarse cu fața în direcția de unde 
zburau ghiulelele, privi plin de dispreţ şi, ridicînd so- 
lemn mîna dreaptă, îşi scoase încet, semnificativ, de- 
getul mare printre cel arătător şi cel mijlociu şi 
strigă : 

— Ei, ce-i, Victoria ? Ai înghițit-o? Na, ține... na! 
O tiflă peste nas! O tiflă peste nas! 

Viktor se căzni să lege barca, lăsînd vislele ridicate, 
dar cum se depărtară vreo zece pași, o nouă ghiulea, 
nimerind în sfîrşit barca salvatoare, o lovi cu furie 
făcînd să sară din ea țăndări împreună cu o jerbă 
albă de spumă clocotitoare. 

Auzind prin somn primele bubuituri ale canonadei, 
Hlaponina sări din pat, zguduită parcă de un cutre- 
mur și se uită la ceasul ei mic, aşezat pe scaun la că- 
pătîiul patului : era numai şase și jumătate. 

— E atît de devreme... și de pe acum atît de înspăi- 
mîntător | — spuse ea deși era singură în cameră. 
Soţul ei dormea la bateria lui, care, după cum spu- 
nea el „proptea“ bastionul trei. 

Elizaveta Mihailovna se culcase tîrziu și dormise 
prost, pentru că generalul Kiriakov — pe cînd se în- 
torcea de la consfătuirea care avusese loc la Korni- 
lov — se gîndise să dea pe la ea. Desigur, coman- 
dantul soţului ei fusese îndemnat la această vizită atît 
de tîrzie şi de neașteptată pentru Elizaveta Mihai- 
lovna, și de un păhărel mai mult, băut la locuința 
amiralului, dar el îşi motivă vizita prin grija pe care 
o avea pentru ea : trecuse — explica el — ca s-o în- 
științeze despre canonada care trebuia să aibă loc și 
care începuse într-adevăr la ora şase şi jumătate. 

Mai întîi, generalul zăngănise ca la el acasă clanța 
de la poarta încuiată. Hlaponina crezuse că este soțul 
ei și îi deschisese, fără să mai întrebe cine este. Era 
atît de sigură că e soțul ei, care izbutise să scape de 
la baterie, încît exclamă bucuroasă : 

— Mitea ! Cum ai scăpat ? 

Călărețul de la poartă răspunse însă cu glas tună- 
tor şi parcă cunoscut : 

— Pe Mitea îl aşteptaţi ? 

Femeia încercă să-și dea seama cine e — noaptea 
nu era dintre cele mai luminoase — dar între timp 
călărețul sări din șa și adăugă: 

— Mitea al dumneavoastră îşi face datoria, iar Va- 
sili a găsit de cuviință să vă facă o vizită, Elizaveta 
Mihailovna ! 

— Vasili lakovlevici ! — îl recunoscu ea în sfîrșit 
pe Kiriakov şi, fără să vrea, se trase înapoi. 

— Chiar el... Dar unde-i majordomul dumnea- 
voastră ? Să aibă grijă de cal să n-o şteargă cineva 
cu el la Balcisarai, la tătari. 

Elizaveta Mihailovna voi să-i spună că este gata 
să-l asculte şi aici, lîngă poartă, şi că nu este nevoie 
să cheme „majordomul“, cînd auzi din spate paşii grá- 
biţi ai ordonanţei, care venea cu mantaua aruncată 
pe umeri. 

— Ai grijă, frățioare, de cal! — porunci Kiriakov 
autoritar, cu glasul său de bariton. Intrînd în curte, 
bătu din pinteni şi, scoţîndu-şi cu un gest larg chi- 
piul, sărută mîna gazdei. 

Pe scară ardea o lumînare pusă într-un sfeșnic și 
Hlaponina se temu ca generalul să nu pornească în- 
tr-acolo, „spre luminiţă“. El se îndreptă într-adevăr 
„spre luminiţă“, dar ea îl opri, luîndu-l de braţ: 

— Scuzaţi-mă, Vasili lakovlevici, dar nu vă pot 
primi în casă unde dorm copiii... Abia au adormit și 
o să-i trezim. 

— Copii ? Copiii dumneavoastră ? — întrebă mirat 
generalul. 


— Nu ai mei, ai unor cunoscuți! — minţi ea, cu- 
rajoasă. — Locuiesc afară din oraș, în apropiere de 
un bastion... 


Nu îndrăzni să numească precis un bastion anume 
și adăugă grăbită: 

— Dealtfel, vremea este foarte caldă... Aţi vrut 
să-mi spuneţi ceva ? Uitaţi, aici în grădiniță este o 
bancă... Să mergem | 

— Da, da, am venit să vă spun... exact, să vă spun 
ceva |! 

Zornăind din pinteni, Kiriakov porni în urma ei, iar 
Elizaveta Mihailovna avu impresia că el îşi ascunde 
nemulțumirea într-un vălmășag întreg de bolboro- 
seli : 

— Copiii nu trebuiau să rămînă aici! Trebuiau tri- 
miși undeva... N-or fi copiii vreunui ofițer superior ? 
S-au dat doar ajutoare pentru evacuarea familiilor ofi- 
țerilor săraci... lar dacă s-au dat, trebuia să profite 
şi să-și evacueze copiii din vreme, nu să vi-i lase pe 
cap... Buni părinţi, n-am ce zice. Cine sînt? 

Hlaponina se grăbi să-l liniştească, spunîndu-i că 
sînt copiii unei funcţionărese care avea de gînd să-i 
ducă chiar a doua zi la Simferopol şi că a și găsit un 
căruțaş cu care a căzut la învoială în privința prețu- 
lui, 

— Miine... nu'se știe dacă va mai reuși... hm... 
atît de comod, cum ar fi putut s-o facă astăzi ! — bom- 
băni Kiriakov, așezîndu-se pe bancă alături de Eliza- 
veta Mihailovna. 

La întrabarea ei speriată ce anume se așteaptă pen- 
tru a doua zi, el răspunse scurt, dar cu tiîlc: 

— Măcel | 

Hlaponina nu mai repetă acel cuvînt cu glas tare, 
întrucît totul era destul de limpede şi fără să-l mai re- 
pete. Rosti doar încet: 


— Fi, vedeţi |... 
De văzut, însă, generalul Kiriakov — care venise 
la o oră nepermisă — trebuia să vadă că nevinovata 


ei minciună cu privire la copiii străini care dorm la 
ea, era nu numai firească, dar și necesară într-o vre- 
me atît de înspăimîntătoare. 

Kiriakov rămase vreo zece minute lîngă ea pe banca 
din grădină și în tot timpul acesta vorbi numai el. 
Îndeobşte era vorbăreţ, dar acum căuta să se întreacă 
pe sine însuși. Ajunse pînă acolo încît o compară cu 
Elena a Spartei !)... În sfîrşit, cu o tulburare deose- 
bită în glas, o întrebă dacă are să-i fie cît de puţin 


1) Elena a Spartei — soția regelui spartan Menelaus, renu- 
mită prin frumusețea ei. Potrivit unei legende greceşti, răpirea 
ei de către Paris, fiul regelui Priam al Troiei a provocat expe- 
diția grecilor împotriva Troiei. (N. red. ruse.) 

milă de el, ca om — numai ca om, nu şi comandant 
al diviziei a 17-a — la gîndul că a doua zi, de pildă, 
el, Vasili lakovlevici Kiriakov, va fi ucis din întîm- 
plare de o schijă a unui proiectil, tras de la două 
verste. 

Bineînţeles, ea îi spuse că asta nu se poate întîm- 
pla și că nici nu vrea să se gîndească la aşa ceva. 

— EI, și dacă nu voi fi ucis, ci numai rănit, așa, 
puţintel, hm ? O să veniţi să mă vedeţi la spital? — 
întrebă el, strîngîndu-i mîna într-a sa. 

— O-o, neapărat, neapărat! — răspunse Elizaveta 
Mihailovna sinceră, căulînd totuşi să-și tragă mîna. 

— Sînt foarte fericit !... Vă cred... şi sînt foarte fe- 
ricit !... Eu, se înţelege, n-aş dori să fiu rănit, ca să 
mai aveţi bătaie de cap și cu mine, dar ştiţi dumnea- 
voastră, cînd ai un amiral drept comandant, și alt ami- 
ral peste comandantul ăsta, vrei, nu vrei, te poţi aş- 
tepta la tot felul de surprize neplăcute ! 

Kiriakov se strădui s-o liniștească cu privire la 
Dmitri Dmitrici, spunîndu-i că artileria provoacă ne- 
plăceri serioase numai infanteriei fără să sufere, la 
rîndul ei, pierderi prea mari. În sfîrşit, sărutîndu-i 
amîndouă mîinile, își luă rămas bun și plecă. 

După ce se culcă, cuvîntul „măcel“ îi suna şi îi cio- 
cănea Elizavetei Mihailovna în creier și continuă să-i 
sune şi să-i ciocănească aproape toată noaptea. 

Se îmbrăcă în grabă și ieși din casă, cînd în jurul 
ei totul răsuna, ciocănea, gemea şi bubuia, iar pămîn- 
tul i se cutremura sub picioare. Era greu să respiri, 
deşi pînă la străzile din centru, pe unde trecea ea, 
ajungeau doar primele valuri de fum de la tunuri. 
Prin perdeaua deasă de fum, soarele părea palid şi 
abia lumina ca o lună plină. Pe lîngă case, se înghe- 
suiau grămezi de oameni care își pierduseră capul cu 
totul : nimeni nu știa ce are de făcut, încotro anume 
și pe unde să fugă, iar dacă era vorba să fugă, unde 
puteau scăpa de urgia aceasta, care începuse nespus 
de înspăimîntător, năucindu-te. 

Văzînd-o pe Hlaponina mergînd repede și cu o în- 
fățişare hotărită, oamenii care o întîlneau credeau că 
ea ştie încotro trebuie să meargă şi unde este scăpa- 

rea. Ea ştia într-adevăr unde merge și cînd era în- 
trebată : „Incotro ?* răspundea hotărît, fără să se 
oprească : „La Spitalul trupelor de uscat.“ 

În oraş era și un Spital al marinei — mult mai 
mare și mai bine utilat — dar Elizaveta Mihailovna 
se gîndea că dacă soţul «i va fi rănit, îl vor aduce la 
Spitalul trupelor de uscat, nu la acela al marinei. 

Spitalul marinei se afla în cartierul Korabelnaia, 
iar celălalt de asemenea dincolo de oraș, între bas- 
tioanele cinci şi şase. 

Hlaponina coti din Malaia Ofiţerskaia în Ofiţers- 
kaia, apoi ieşi în strada Fkaterininskaia, iar mai de- 
parte străbătu niște ulicioare și ajunse la marginea 
orașului. Cu cît mergea mai departe cu atît mai des 
vîjiiau pe deasupra ei, sau alături de ea, ghiulelele 
roșii sau negre, ca nişte mingi mari. 

Vijtitul lor se distingea chiar şi în vuietul acela al 
bubuiturilor de tun, care făceau să se cutremure pă- 
mêntul. 

„Cît este de asurzitor“, șoptea buimăcită Hlaponina, 
înaintînd totuși repede, ca o lunatică. Se străduia din 
răsputeri să-și alunge gîndul că ar putea-o nimeri 
vreo ghiulea. De ce numaideciît pe ea ? De ce neapă- 
rat pe ea ? Fra atita loc împrejur — numai pustiu — 
unde cădeau și vor mai cădea ghiulelele acestea, pe 
cînd ea... I se părea că este aproape eterică, că nici 
nu mai ocupă loc în spaţiu... 

Printre case, chiar la periferie, fusese mai uşor de 
mers decît peste cîmpul care despărțea spitalul de 
oraș. Clădirea lungă, cu etaj, a spitalului, se şi vedea 
— nu rătăcise drumul — dar se zărea foarte tulbure, 
atît din pricina copacilor care o înconjurau cît şi din 
pricina fumului de pulbere. 

Canonada bubuia neîntrerupt, ca atunci cînd ful- 
gerdle ţișnesc unul după altul, necontenit şi orbitor, 
drept pe deasupra capului. 

Aici, se zăreau ghiulele, obuze și bombe mult mai 
multe decît în oraș, iar vuietul lor era și mai strident. 
Spaima o cuprinse atît de cumplit încît se opri şi se 
uită înapoi. Deodată i se păru că lîngă poarta spi- 
talului fusese adus pe targă un rănit grav și că îl 

aduseseră desigur, de acolg, dinspre bastionul trei... 
Elizaveta Mihailovna îşi prinse rochia cu mîna stîngă 
și alergă înspre targă. 

Peste o jumătate de oră, comandantul spitalului, 
un colonel în vîrstă, impunător, și medicul şef, un bă- 
trîn ras, cu ochi verzi, cu sprîncene stufoase și cu na- 
sul mare, purtîndi un halat alb, mînjit de sînge, cereau 
Hlaponinei să părăsească spitalul, întrucît acest lucru 
„hu e permis“. 

Dar ea, căreia comandantul tuturor trupelor de us- 
cat din Sevastopol, generalul Kiriakov, îi sărutase 
mîinile cu o seară înainte, nu voia să plece! 

— Ce anume, nu e permis? — întrebă ea, fără să 
se intimideze cîtuși de puţin. 

— Regulamentul nu admite femei în spitalele mi- 
litare, — îi explică colonelul, iar medicul adăugă : 

— Vă rog să înțelegeţi, lucrul acesta ar putea aduce 
în viața spitalului o perturbare nemaipomenită, înţe- 
legeţi ? 

Dar Elizaveta Mihailovna nu înţelese și zise cu căl- 
dură : 

— S-ar putea să-l aducă aici pe soțul meu, care 
este comandant de baterie... N-am să plec nicăieri să 
știți ! 

— Spitalul este bombardat, — strigă colonelul, — 
mai adineauri o ghiulea a doborît un coş !... Nu sîn- 
tem siguri nici de viaţa noastră, cum să mai răspun- 
dem şi de a dumneavoastră ? 

— Nu trebuie să răspundeţi de mine față de ni- 


meni ! — strigă Hlaponina, fiindcă din pricina bubui- 
tului canonadei se cutremurau pereții şi zăngăneau 
toate geamurile. — Am să fac aici pentru răniţi tot 


ceea ce mi se va cere, dar de plecat nu plec pentru 
nimic în lume! 

Colonelul și medicul se priviră, dădură din umeri 
şi plecară lăsînd-o singură. Și unul și celălalt aveau 
prea muliă treabă ca să-și mai piardă vremea în dis- 
cuţii cu o femeie. 

„Şi Hlaponina rămase la spital. E 

Kornilov îl întîlnise pe Nahimov la bastionul cinci, 
după ce trecuse mai înainte pe la bastionul patru. 

Bastionul patru îl neliniştise încă din ajun. I se pă- 
rea că bateriile englezilor și ale francezilor fuseseră 
așezate cu socoteală, în așa fel încît să ia acest bas- 
tion sub un foc încrucișat. 

Călărind împreună cu cîțiva aghiotanţi spre bas- 
tionul patru, Kornilov constată de cîteva ori că-l cu- 
prinde o însuflețire pe care n-o mai cunoscuse de mult, 
de parcă în ziua aceea l-ar fi aşteptat un mare suc- 
ces. 

Din presimțţirile ciudate și chinuitoare, care provo- 
caseră în ajun discuţia cu Nahimov, nu mai rămăsese 
nici urmă. Dimpotrivă, se simţea cuprins de aceeaşi 
înflăcărare războinică ca atunci cînd voise să ajungă 
vasul turcesc cu aburi „Taif“ lîngă Sinope, cu toate 
că „Taif“ era mult mai bine înarmat și avea o viteză 
mai mare decît „Odesa“ lui. Gîndindu-se la acea în- 
tîmplare, se asemuia el însuşi cu un copoi, care ur- 
mărise cu îndîrjire un lup fioros, gîndindu-se să-l dea 
gata singur. 

Voi să-şi explice însuileţirea sa și îşi aminti cele 
petrecute după plecarea lui Nahimov. 

Memoria îi învie în minte trei fapte reușite în jocul 
lui cu moartea. In scrisoarea lui Menşikov, adusă de 
un curier după plecarea lui Nahimov, i se comuni- 
case că sosise divizia a 12-a a generalului Liprandi, 
iar aceasta era acțiunea cea mai reuşită. Apoi, Totle- 
ben şi un alt ofiţer de geniu — Polzikov, tot atît de 
capabil, fuseseră înaintați colonei la propunerea lui, 
fapt pentru care puteau fi felicitaţi. In afară de 
aceasta, în ajun, seara, îşi adusese aminte că trebuie 
să trimită soției sale la Nikolaev ceasul de aur masiv 
al tatălui său, pe care îl avea la el. 

Oricât de ciudat i se părea lui Kornilov să asocieze 
aceste trei fapte, ele se asociau de la sine, înafara vo- 
inţei lui. Imediat ce-şi amintea de divizia a 12-a — 
care dubla efectivele armatei lui Menşikov — se aso- 
ciau la ea, pe de o parte, doi capabili colonei din tru- 

pele de geniu, şi pe de altă parte, ceasul părintesc de 
aur. 

Se gîndea să predea ceasul, împreună cu scrisoarea 
către soția sa, căpitanului-locotenent Hiistoforov şi 
să-i spună : „Mă tem să nu-l sparg cumva! Îmi este 
drag, pentru că mi-a rămas de la tatăl meu... Aş vrea 
să-l las moștenire fiului meu mai mare...“ i 

Ajungînd în apropierea bastionului patru, care se 
afla într-adevăr sub un foc încrucișat, caii, care pînă 
atunci alergaseră vioi, începură să dea înapoi, să ca- 
breze şi să se arunce înlături. În jur cădeau mereu, 
ba proiectilele englezești, ba franțuzeşti, iar cele două 
baterii de cîmp, care „propteau“ bastionul patru își 
trimiteau proiectilele lor una în direcţia francezilor, 
iar cealaltă în direcția englezilor. Aveau de ce să se 
încăpățineze caii. 

Bastionul patru se afla sub comanda lui Novosilski, 
care fusese făcut viceamiral după bătălia de la Sinope. 
Novosilski fu primul, în ziua aceea, care întîmpină 
speriat pe bastionul său nu bombardamentul anglo- 
francezilor, ci pe Kornilov, la care ţinea foarte mult. 

— De ce aţi venit în infernul acesta, Vladimir 
Alexeevici ? — spuse el, strîngînd puternic mîna sub- 
tire a lui Kornilov, căci era un om voinic. 

— Cum de ce?... Ca să ştiu ce facem noi, — şi, 
privind în jur, Kornilov adăugă: — ...Şi ce fac ei cu 
noi ! 

Pe bastion se aflau tunuri lovite, afete sfărîmate, iar 
lîngă ele zăceau morţii şi răniții mai grav. 

— De ce nu sînt luaţi de aici morții şi răniții ? —: 
se miră Kornilov de această lipsă de inițiativă a în- 
cercatului vice amiral. 

— N-avem oameni peniru asta! — răspunse No- 
vosilski. — Focul încrucişat ne pricinuieşte pierderi 
mari... Servanţii sînt numărați... Trebuie să schimbăm 
des oamenii la tunuri... 

— Vor trebui organizate de urgenţă echipe de sa- 
nitari din deţinuţii care nu sînt legaţi de roabe, — ho- 
tărî Kornilov și se apropie de un marinar de la un 
tun, ca să controleze ochirea. 


399 


Novosilski îl urmărea îngrijorat, dar Kornilov nu 
se grăbea de loc, de parcă s-ar fi aflat în cabinetul 
său. De la primul tunar, trecu la al doilea, apoi la al 
treilea şi străbătu încet tot bastionul, pînă cînd ajunse 
la bateria şi la „ciuperca“ de pe bulevardul, care mai 
tîrziu căpătă numele de „Bulevardul Istoric“, iar de 
acolo tot atît de calm se întoarse înapoi și ieşi din nou 
la flancul drept al bastionului. 

Conducîndu-l, Novosilski îi spuse : 

— Vladimir Alexeevici ! N-o luați drept sfat... Este 
rugămintea mea şi ştiu că nu-i numai a mea: păzi- 
ți-vă şi duceţi-vă de-a dreptul acasă ! 

— De ghiulea nu poți fugi! — răspunse zîmbind 
Kornilov și se urcă pe cal. — Am să trimit deţinuţii, 
ca să ridice morții și răniții |... 

Nu plecă în oraş, ci se duse la bastionul cinci, unde 
stătu pe parapet alături de Nahimov, pentru ca să-și 
dea seama mai bine prin lunetă cum cad proiectilele 
în întăriturile inamicului. 

Nahimov era mulțumit că sîngele de la mica lui 
rană de deasupra tîmplei i se închegase, că nu tre- 
buia să-și mai şteargă obrazul cu batista și mai ales 
că Kornilov nu observase nimic. 

Era o ţintă atrăgătoare pentru artileriștii inamici. 
În afară de cei doi amirali, mai stăteau acolo — din 
obligaţie — și cei trei aghiotanţi ai lui Kornilov, 
aghiotantul lui Nahimov și Ilinski, comandantul bas- 
tionului. 

Ghiulelele șuierau strident împrejur, desăvirşindu-şi 
cumplita lor operă. Amiralii și suita lor erau împroş- 
caţi de pămînt și de sîngele celor uciși; ei însă pri- 
veau tabloul asemănător din tabăra inamicului şi nu 
se mişcau din loc. Era poate numai o paradă perso- 
nală şi ar îi putut să continue astfel mult timp — cît 
îngăduia tragerea neprecisă a tunurilor inamice — dar 
Nahimov, dezmeticindu-se parcă, îl luă pe Kornilov de 
braţ şi îl duse cu hotărîre jos, la adăpost. 

— Înălţimea voastră ! — se adresă Ilinski lui Kor 
nilov. — Viaţa dumneavoastră este prea prețioasă 
pentru Sevastopol... lertaţi-mă, dar vă rog foarte mult 
să părăsiţi bastionul ! 


400 


Nahimov se uită încurajator la Ilinski şi dădu apro- 
bator din cap. Fără să răspundă, Kornilov se aplecă 
asupra unui tun, controlînd ochirea. 

— Înălțimea voastră, — continuă  Ilinski, trecînd 
alături de Kornilov, — îmi iau îndrăzneala să vă ra- 
portez că prin prezența dumneavoastră pe bastion 
arătaţi neîncredere în noi toți, în ofiţeri, în matrozi şi 
în soldați... 

— Toţi vă îndepliniţi datoria excelent, — răspunse 
în sfîrşit Kornilov, — dar am şi eu datoria să vă văd 
pe toţi! 

Rămase pe bastion încă un sfert de oră, privind 
munca aceasta calmă și neînfricată a bravilor ma- 
trozi, soldaţi și ofiţeri, cînd locul lîngă tun al celui 
ucis era luat imediat — fără comandă — de un altul, 
cînd fiecare afet sfărîmat era înlocuit cu unul nou, tot 
atît de repede ca pe vase, la instrucție. În spate, el 
văzu o grămadă de femei cu basmale modeste pe cap 
şi cu uicioare în miîini. Erau soțiile matrozilor... 

Pe lîngă ulcioarele de pămînt sau cănile de tablă, 
fiecare femeie ţinea legăturele cu farfurii și cu cas- 
troane, în care aduseseră mîncarea de acasă. Nu Li se 
dădea drumul pe bastion și femeile acestea neîniricate 
se înghesuiau în spatele bastionului, lîngă adăpostu- 
rile şi barăcile linici de apărare, pe alocuri jumătate 
dărîmate de bombe. 

Lui Kornilov i se făcu teamă văzîndu-le acolo, în- 
trucît proiectilele cădeau nespus de des. 

— Cine sînteţi voi? Încotro vreţi să vă duceţi și 
pentru ce ? 

— laca, am adus nişte apă rece pentru oamenii 
noștri... Să se mai răcorească şi ei... De bunăscamă că 
le arde sufletul. 

Femeile își lungcau gîturile pîrlite de soare, fără 
să tragă nădejdea că o să fie auzite de Kornilov în 
vălmășagul acela de vuiete și de tunete, deşi erau 
bune de gură și gesticulau fără să socoată necesar să 
țină mîinile întinse de-a lungul trupului, cînd vorbeau 
cu un şef atît de mare. 

Kornilov se informă dacă este apă pe bastion şi 
constată că femeile aveau dreptate: nu era apă şi 

matrozii de la tunuri se perpeleau într-adevăr de 
sete. 

Ce e drept, se adusese apă de dimineaţă și apuca- 
seră să umple cisternele luate de pe vase, dar o parte 
din ea fusese băută, o altă parte o turnaseră peste 
tunuri, care se încălzeau prea tare din pricina focu- 
lui neîntrerupt, iar o ghiulea inamică lovise o cis- 
ternă, vărsînd tot lichidul preţios. 

Kornilov trimise îndată în oraș pe unul dintre aghio- 
tanţii săi — locotenentul Jandr — să pună la punct 
aprovizionarea tuturor bastioanelor cu apă și ordonă 
ca ulcioarele și legăturicile femeilor să fie împărţite 
destinatarilor. 

— lar voi plecaţi mai repede acasă, cît mai sînteţi 


tefere! — spuse amiralul femeilor. 
— Cum să plecăm acasă, fără vase? — se mirară 
ele de o asemenea absurditate. — Au să se prăpă- 


dească aicea, în iadul ăsta... Cum o să le mai găsim 
pe urmă 2... Şi apoi, am vrea să ne mai vedem și noi 
oamenii | 

«Și femeile nu se urniră, iar Kornilov și aghiotanţii 
săi porniră spre bastionul şase. 

Tîrîndu-și paşii pe nisipul moale din Partea de Nord, 
Zarubinii ajunseră într-un colţişor ferit de proiectile 
și unde chiar te puteai îndestula lîngă bucătăriile ba- 
talionului de rezervă al regimentului Litovski, în 
preajma cărora văzuseră dinainte că toţi cei fugiţi din 
oraş se instalaseră cu bagajele şi boccelele tor. 


Vitea se uită împrejur și zări deodată — pe neaş- 
teptate — pe colegul său Bobrov, care era și el iun- 
cher în compania de garde-marini. 

Bobrov, care era de aceeaşi vîrstă cu Vitea — în- 


tilnindu-i privirea — se trase înapoi şi se ascunse în 
spatele rudelor sale. 

Vitea înţelese această mișcare, pentru că și lui îi 
venise în prima clipă gîndul să se ascundă de Bo- 
broy, în spatele tatălui său. Dar clipa aceasta de stin- 

ghereală resimţită de amîndoi trecu repede și băieţii 
în uniformă de garde-marini se repeziră unul spre 
altul. 

— Ce faci aici? — întrebă Vitea, avînd parcă spe- 
ranță că ei, tuncherii, ar fi putut face ceva acolo, nu 
numai să stea şi să păzească bucătăriile trupei. 

— Uite, am venit cu ai mei! S-au cam sperial... 
explică stînjenit Bobrov, care era ceva mai înalt de- 
cît Vitea, dar mai subţirel și cu un chip de fată. 

Vitea știa că tatăl lui Bobrov făcea serviciu la că- 
pitănia portului. Cei din compania lor priveau oare- 
cum de sus pe marinarii aceștia de uscat, deși aveau 
grade de ofițeri de marină. 

— Şi eu i-am adus pe ai mei de pe Ekaterininskaia. 
Am vislit singur! — spuse Vitea pe un ton cît mai 
nepăsător. — Barcagiul nostru a sieclit-o, n-a vrut 
să meargă pentru nimic în lume. 

— Şi cu ce ai venit? 

— Cu o barcă... Am cumpăral-o. A făcut-o praf o 
ghiulea ! 

— Poveşti !... Atunci voi cum ați scăpat? 

— Crezi că numai tu eşti deștept... Păi ghiulcaua 
nu e nici ea toantă... A sfărîmat barca, după ce am 
coborit ! 

— Tii, drace !... Dacă este adevărat, să ştii că îmi 
pare foarte rău de barcă ! 

— Mie mi-a părut și mai rău, înaintea ta !... Dacă 
ar îi rămas barca nevătămată, crezi că mai stăteam 
aici ? 

Vitea avea un aer vitejesc și lui Bobrov nu trebuia 
să-i mai dovedească nimic ; el îl cunoştea pe Vitea şi 
chiar dacă nu crezuse cu totul pățania cu barca, re- 
cunoștea totuşi că s-ar fi putut întîmpla într-adevăr. 
Amorul lui propriu nu-l lăsa să rămînă mai prejos și 
propuse : 

— Am putea să încercăm să ajungem la chei, iar 
acolo... 

— Să mergem ! — spuse hotărît Vitea, luîndu-l de 
mînă. 

Stăteau amindoi ceva mai departe de ai lor. Bo- 
brov se uită nehotărît înapoi. În mulţimea de lîngă 

bucătării, toți își găsiseră cunoștințe, iar rudele lui se 
pierduseră printre ceilalți. Vitea se uita la el stărui- 
tor, autoritar. Nu mai putea să refuze... 

— Să mergem... numai... 

— Numai ce? 

— Să nu ne vadă cumva! — zise fîistîcit Bobrov, 
dar Vitea găsi pe loc felul cum trebuie procedat pen- 
tru ca surorile lui — Varia şi Olia, care aveau ochi 
ageri, să nu stîrnească zarvă. 

— Acum hai să ne despărţim, altfel are să dea de 
bănuit. Pe urmă ieşim pe rînd, și ne întîlnim uite colo 
pe drum. S-a făcut >? 

— S-a făcut! — răspunse Bobrov şi se depărtă. 

Peste vreo zece minute se întîlniră pe drumul spre 
chei, într-un loc pe care nu-l puteau vedea cei adunaţi 
în preajma bucătăriilor. 

Tocmai cînd se întilneau, zăriră pe ofiţerul lor, lo- 
coteneniul Steţenko, însoţit de doi cazaci, trecînd că- 
lări spre cheiul către care se îndreptau și ei pe fu- 
riş. 

Făcură front, luînd poziția de drepți. Stețenko își 
struni calul. 

— Ce căutaţi pe aici? — le strigă el. 

— Ne-am adus familiile! — răspunse pentru amîn- 
doi Vitea. 

— A-a!... O trecere sub focul inamicului ? 

— Da, blagorodnicia voastră ! 

Stețenko clătină din cap în semn că situația e grea 
şi îşi văzu de drum, iar cei doi iuncheri se uitară unul 
la altul ca și cum ar fi primit încuviințarea care le 
lipsea: ordinul comandantului lor direct era nu să 
meargă oriunde, ci tocmai acolo, pe chei, unde se tre- 
cea sub focul inamicului. 

Ei ştiau desigur că Steţenko era acum aghiotantul 
lui Menșikov şi nu se îndoiau că era trimis în oraș 
cu vreun ordin de-al prinţului. Într-adevăr, Steţenko 
fusese trimis pe chei să pregătească un barcaz sau o 
barcă cu rame, pentru a-l duce pe prinț în oraş. Co- 
mandantul suprem al armatei din Crimeea voia să 
vadă cu ochii săi cum se apără fortăreața Crimeei îm- 
potriva anglo-francezilor. 

Vitea și Bobrov mergeau spre chei, fără să se uite 
înapoi. Văzură cum la debarcader oamenii începură 
să se agite, pregătind o șalupă, nu pentru locotenen- 
tul Sieţenko, ci pentru prinţul însuși care veni călare 
însoţit de o suită de şase persoane. Dintre cei din 
flotă, erau cu el numai baronul Willebrandt și aspi- 
rantul Tomilin. Pe acesta din urmă, care era mai în 
vîrstă decît ei cu cinci-şase ani, băieţii îl invidiau din 
suflet. 

Nici nu se puteau gîndi să treacă în aceeași barcă 
cu prinţul de care se ascundeau. Știau că prinţul dă- 
duse drumul companiei de iuncheri, ca să nu-i vadă 
nimerind sub bombe. Cînd însă prinţul împreună cu 
aghiotanţii se aşezară în barcă și se depărtară de 
țărm, iar caii lor fură duşi spre un barcaz cu fundul 
lat, cine putea să-i oprească pe băieţi să nu se urce 
și ei în acelaşi barcaz ? 

Și se urcară... În faţa ochilor lui Vitea, proiectilele 
începură să brăzdeze din nou văzduhul îngroșat de 
fum, de deasupra Radei Mari. Din Golful Sudic ieșeau 
vasele de transport „Dunai“, „Bug“ şi „Suhum-Kale“, 
căutînd să scape de puternicul bombardament. „lagu- 
diil“ luă din nou foc — pentru a cîta oară! — iar în 
oraș privirile se opreau fără voie la crucea de pe clo- 
potniţa unei biserici, lovită de o ghiulea. 

Ajuns pe cheiul Ekaterininskaia, prinţul şi suita lui 
nu mai așteptară barcazul cu caii și porniră pe jos 
spre biblioteca Cercului Marinei. Vitea și Bobrov nu 
mai puteau de bucurie că totul mersese atit de bine: 
ajunseseră în oraş, unde cădeau ghiulele la dreapta şi 
la stînga, unde explodau bombe și unde puteau merge 
încotro voiau. 

Ei ar fi dorit să afle în primul rînd pentru ce venise 
Menşikov. Avea poate de gînd să-și arunce armata 
dinspre Belbek împotriva flancului aliaților ? Ce ar fi 
putut vedea el prin telescopul bibliotecii, cînd pe pă- 
mînt era peste tot un fum atît de gros? 

Băieţii așteptară pînă cînd prinţul cobor? din biblio- 
tecă şi încălecă. După el săriră sprinteni în şa Ste- 
tenko, Willebrandt și ceilalți, și cavalcada se puse în 
mișcare. 


405 


— Încotro s-or duce? — întrebă Bobrov pe Vitea. 
— Nu cumva s-or fi ducînd spre Korabelnaia ? — 
răspunse nedumerit Vitea tot printr-o întrebare. 

Cînd Kornilov se întoarse de la bastioane în oraş, 
era deja ora nouă dimineaţa. Voi să pornească mai 
departe spre colina Malahov, la Istomin, dar își aduse 
aminte de deţinuţi și se repezi pînă la închisoare. 

-— Cheamă-l pe comandantul gărzii, — porunci el 
santinelei. 

Santinela lovi în clopot. 

— Nu-i asta o prostie ? — se adresă Kornilov unuia 
dintre aghiotanțţii săi, căpitanul-locotenent Popov. — 
Bombardamentul este infernal. Mi-e teamă că nu vom 
avea proiectile suficiente. Din oră în oră ne aşteptăm 
la asalt, iar deținuții stau pe după gratii cu garda 
lîngă ei, ca în timp de pace ! 

La chemarea santinelei, ieşi comandantul gărzii, un 
sublocotenent din regimentul Minsk și încremeni cu 
mîna la cozoroc, aşteptînd ordine. 
= — Uite ce să faci, — i se adresă Kornilov. — Du 
imediat pe toţi deţinuţii, care nu sînt legaţi de roabe, 
pe colina Malahov. Am să vin și eu imediat și am să 
dau dispoziții cu privire la ceea ce trebuie făcut cu ei 
acolo... 

— Înălţimea voastră, comandantul gărzii... nu are 
dreptul să-și părăsească postul! — îi răspunse sub- 
locotenentul, șovăind, acestui amiral, care, se vede că 
nu cunoştea regulamentul serviciului în garnizoană. 

— Ştii dumneata cine sînt eu ?... Sînt Kornilov ! 

— Şliu, înălţimea voastră... 

Sublocotenentul se uita la amiral, aşa cum se cu- 
venea să privească la un superior, dar nu făcu stînga 
împrejur, izbind din tocuri după regulament, și nici 
nu dădu fuga să execute ordinul atît de straniu pen- 
tru el. 

-— Dumneata cești în subordinea ofițerului de rond, 
şi în afară de asta, a comandantului închisorii, — 

spuse Kornilov observindu-i încurcătura. — Poftim 
cartea mea de vizită, drept ordin scris. Scoate ime- 
diat deținuții în piaţă. 

Luînd cartea de vizită, sublocotenentul făcu stînga 
împrejur şi porni spre poarta închisorii, bătînd pa- 
sul. 

Inchisoarea era mare. Peste vreo zece minute, 
aproape o mie de deţinuţi, executind ordinul, dădură 
buzna pe poartă în piață. Fremătau de bucurie ca și 
cum și-ar fi căpătat libertatea deplină, deşi libertatea 
aceasta nu era decît posibilitaiea ce li se acorda de 
a muri pe bastioane. 

Omul însă este invidios: deţinuţii înlănţuiţi de 
roabe, începură să strige să li se dea și lor drumul 
acolo unde se dădea lupta cu duşmanii. 

— Ce oameni ! Ce oameni minunaţi ! — spuse miş- 
cat Kornilov aghiotanţilor săi şi ordonă să li se scoată 
tuturor lanţurile, astfel ca nici un om, în afară de bol- 
navi, să nu mai rămînă în acele beciuri întunecoase. 

Cu capetele rase, cu haine de pușcăriași și cu tichii 
cenușii de postav, care acolo, în afara închisorii, pă- 
reau ciudate, bărboși, cu paloarea temniţei așternută 
pe chipuri, oamenii se aliniau singuri în coloane, iar 
după ce se încolonară, Kornilov le strigă cu emoție 
spontană : 

— Fraților! Acum nu-i vremea să ne mai amintim 
de greșelile voastre. Să uităm de ele!  Aduceţi-vă 
aminte că sînteţi ruşi. Auziţi cum sfîrtecă dușmanii 
Sevastopolul ! Să-l apărăm !... După mine... Ma-rș! 

— Ura-a-a! — strigară deţinuţii acoperind cu gla- 
surile lor canonada, și porniră după Kornilov, păs- 
trînd singuri alinierea şi pasul. 

Aghiotanţilor li se păru oarecum nepotrivit să 
meargă în fruntea deținuților, dar bombardamentul 
care se auzea din direcţia colinei Malahov era mult 
mai impresionant şi mai amenințător decît fusese pe 
bastionul cinci și şase şi tuturor le era teamă pentru 
înflăcăratul amiral. 

Nici unul dintre ei — nici chiar Kornilov — nu mîn- 
case şi nu băuse nimic de dimineaţă și toți doreau să 
bea măcar un pahar de ceai. De aceea, Lihaciov, unul 

dintre aghiotanţi, îi aminti lui Kornilov că inamicul 
nu aşezase degeaba geamandurile în ajun și, pentru 
orice eventualilate, n-ar strica să vadă de pe terasa 
bibliotecii, dacă nu se pregătește furtuna și dinspre 
mare. 

— Ai dreptate, — încuviință Kornilov, — nu ştiu 
cum mi-a scăpat din vedere... Desigur, trebuie să ne 
aşteptăm la o surpriză şi de pe mare. 

Batalionul de deţinuţi își continuă drumul, iar Kor- 
nilov se întoarse la bibliotecă. 

Oricît căutară să zărească ceva suspect în larg, în 
fața radei totul era pustiu. Escadra aliaților aştepta 
ca şi înainte, lîngă gura Kacei. 

La doi pași de bibliotecă era casa lui Volohov, și 
Kornilov îşi aduse aminte că acolo îl aştepta căpita- 
nul-locotenent Tlristoforov, care urma să plece la Ni- 
kolaev, iar el încă nu-şi isprăvise scrisoarea pentru 
soţia sa. 

Kornilov trecu pe acasă, bău în grabă — opărin- 
du-se — un pahar de ceai fierbinte, termină repede 
scrisoarea pe care o dădu lui Hristoforov împreună cu 
ceasul de aur moștenit de la tatăl său și tocmai se pre- 
gătea să plece spre Malahov, cînd intră locotenentul 
Steţenko. 

— Înălțimea voastră, luminăţia sa prinţul vă pof- 
tește la dînsul. 

— Da? Este aici? Unde anume? 

— Lîngă bibliotecă ! 

— Mă pregăteam tocmai să plec spre Malahov... 

— Luminăţia sa a sosit adineauri de acolo. 

— Aha! Ei, ce-i pe acolo, cum merge ?... Acum i-am 
trimis pe deţinuţi într-acolo. 

— l-am întîlnit pe drum, înălțimea voastră | 

Bineînţeles, Steţenko nu-i spuse lui Kornilov că, 
întîlnind coloana de deţinuţi şi aflînd încotro merg și 
cine îi trimisese, Menşikov făcuse una din grimasele 
lui obișnuite, în care știa să pună de obicei foarte 
mult din ceea ce nu voia să spună şi care ar fi su- 
nat neplăcut dacă ar fi fost spus cu glas tare. 

Kornilov încălecă pe calul încă înfierbîntat și cei 
doi generali-adjutanţi se întîlniră lîngă bibliotecă... 

— Nu bănuiam să te găsâsc acasă, Vladimir Alexe- 
evici, — spuse Menșikov întinzîndu-i mîna. 

Simțind oarecare dușmănie și înțepătură în aceste 
cuvinte, Kornilov se îndreptă în șa: 

— Am inspectat sectorul 'unu și doi, luminăția 
voastră ! 

— Aha, ai fost deja acolo? Ei, cum merge? 

— Cînd eram pe bastionul șase, s-a auzit o explo- 
zie puternică la o baterie franceză... Explodase maga- 
zia de pulbere ! 

— Aha! Asta-i bine! 

— Am plecat liniştit, luminăţia voastră. O să-i fa- 
cem pe francezi să tacă şi încă foarte repede. 

— Da, mi se pare și mie, dacă nu mă înşeală au- 
zul, că din partea aceea, dinspre Rudolf, tirul a de- 
venit mai slab... În schimb, la Istomin e prăpăd 
mare... Acolo avem pierderi grele! Dacă dumneata 
zici că bateriile franceze sînt pe cale de a îi reduse la 
tăcere, atunci, eu, probabil, am văzut cel mai crîncen 
tablou al unui duel de artilerie... Ei, acum... numai de 
ne-ar ajunge proiectilele... Trebuie să te îngrijești de 
proiectile. 

— Am numai trei ofiţeri, luminăţia voastră pentru 
supravegherea aprovizionării bateriilor cu proiectile... 
În ceea ce priveşte forturile — dacă escadrei i-o veni 
în gînd să poftească la noi — ele au primit o rezervă 
suficientă... 

— Cred că un atac de pe mare se va produce ne- 
apărat ; nu eu şi cu dumneata sîntem cei care am vrea 
să cobim, dar atacul nu poate să mai întîrzie... În 
acest caz, cred că ar îi bine să controlezi cum sînt 
pregătite forturile de pe Partea de Nord. 

— Eu cred că şi englezii se pregătesc... Am să mă 
duc imediat într-acolo. 

Și Menșikov porni spre cheiul Ekaterininskaia, în- 
soțit de Kornilov. 

Prințul se despărți de Kornilov foarte amabil, dar 
în tonul cu care îl rugă să se cruțe și să nu se avînte 
în primejdii, Kornilov ghici parcă o ironie ascunsă, 
adînc tăinuilă, iar primele lui cuvinte : „Nu bănuiam 

să te găsesc acasă!“ i se părură acum și mai veni- 
noase. 

Canonada vuia. Ghiulelele cădeau pe delături, sco- 
țînd pietrele din caldarîm şi zvîrlindu-le pe trotuar. 
Golful Sudic clocotea de mulțimea rachetelor Con- 
grève care se spărgeau pe deasupra lui, de ghiulelele 
incendiare şi de boinbele trimise darnic de bateriile 
engleze. De-abia se desprinse barca de chei şi porni 
în drumul plin de primejdii cu prinţul şi cu aghio- 
tanţii lui, că pe Kornilov îl lovi parcă în tîmple această 
ironie, care îi stăruia în gînd... „Nu bănuiam să te gă- 
sesc acasă !“ ` 

Kornilov avusese adeseori ocazia să spună despre 
Menşikov că fugise pur şi simplu din Sevastopol la 
Bahcisarai și lăsase orașul și portul fără apărare. 
lată că acum — trebuia să i se întîmple una ca asta! 
— tocmai cînd se întorsese din cel mai primejdios 
sector de apărare, acest fugar îl găseşte acasă, la 
ceai ! 

Simţi parcă un fel de ciudă pe aghiotanții săi, 
datorită cărora, în loc să plece la Malahov, în îrun- 
tea coloanei de deţinuţi, nimerise acasă. Ii trimise 
cu diferite ordine, pe unul să supravegheze apro- 
vizionarea cu proiectile a bateriilor și pe altul să 
îngrijească de ridicarea răniților și a morţilor din 
oraş, rămînînd numai cu locotenentul Jandr, mai 
modest și mai tăcut. 

Indemnîndu-şi fără nevoie calul, Kornilov porni 
pe strada Ekaterininskaia, spre teatru, în apropie- 
rea căruia așteptau unităţile de rezervă. Cercetă 
cum sînt adăpostite de proiectilele inamicului şi se 
informă dacă au pierdut mulți oameni. Îl avertiză 
pe Kiriakov că, după părerea prințului, atacul tre- 
buie aşteptat mai degrabă din direcţia colinei Ma- 
lahov, dar cînd Kiriakov începu să-l încredinţeze cu 
îndîrjire că el nu se așteaptă la asalt din partea 
aceea ci din direcția bastionului patru și că întreaga 
lui experiență militară îl îndreptăţeşte să creadă 
acest lucru, Kornilov se îndreptă din nou spre bas- 
tionul patru, care se afla în apropierea pieței. 

Acolo i se prezentă moul şef de stat major al ge- 
neralului Moller — mai bine zis al statului major 
al lui Kornilov — colonelul Popov, care fusese tri- 
mis din Petersburg şi despre care îi scrisese în 
ajun Menşikov. 

. Kornilov se aştepta să găsească în el un cunos- 
cător sigur de sine al artei militare — cum erau 
toți coloneii stat-majorişii — dar în fața lui stătea 
un om cu înfăţişare moliie, deja asurzit de canonadă. 
care îl asculta cu gura deschisă, iar cînd vorbea 
părea că sprîncenele-i groase și castanii îi joacă 
în sus și în jos pe frunte. Avea glasul slab și vor- 
bele nu i se auzeau din pricina tirului neîntrerupt. 

Totuşi Kornilov nu mai zări morții şi răniții pe 
care-i văzuse cînd venise pe bastion întîia dată. 
Deci ei fuseseră ridicați, deşi nu trimisese aici de- 
ținuţii, așa cum îi făgăduise lui Novosilski. 

De la tunuri se ridicau aburi ca nişte mnorişori 
albi pe fondul fumului gros. Tunurile erau din bel- 
şug udate cu apă, ceea ce însemna că între timp 
fusese adusă şi apa. Tunarii îşi scoseseră  tunicile, 
fiindu-le prea cald lîngă tunuri. 

Prinzînd o clipă prielnică, Popov îi raportă că 
fusese {rimis de ministrul de război, prinţul Dol- 
gorukov, ca șef al statului major nu al trupelor de 
cetate, ci al celor de cîmp din armata lui Menșikov, 
dar că comandantul armatei declarase categoric că 
nu-i trebuie şei de stat major, întrucît el nu are şi 
nici nu se gîndește să-și facă un stat major. 

— De aceea, luminăţia sa m-a trimis la dum- 
neavoastră ! — încheie colonelul într-un nou moment 
de linişte relativă şi prin aceasta îi plăcu și mai 
mult lui Kornilov. 

--- Am să-i mulțumesc prințului că mi te-a trimis ! 
— îi strigă el lui Popov. — Väd că ai să ne aduci 
mult folos ! 

Popov înclină devotat capul. 

Apoi, porni călare alături de Kornilov, ca şef de 
stat major recunoscut al garnizoanei din fortăreață, 
obligat să știe în amănunţime tot ce se face peniru 
apărare. 

Între barăcile bastionului patru, pe deal, deasupra 
bulevardului peste care părea că trecuse un uragan, 
acoperind aleile cu copaci şi cu crengi rupte, colo- 
nelul trecu cu băgare de seamă în trap, ţinîndu-se 
departe de reduta „lazon“, unde echipajul de pe 
bricul cu același nume stătea lîngă două baterii de 
tunuri cu bombe. 

— Generalul Kiriakov este convins că aliaţii se 
pregătesc să ne atace tocmai din partea aceasta, — 
spuse Kornilov. — Să ne încredem în experienţa lui... 
In acest caz, dumneata trebuie să rămii aici, la sec- 
torul doi. 

— Am înţeles... Și eu sînt de aceeaşi părere! — 
răspunse Popov gata să execute ordinul. — Am fost 
însă la bastionul trei. Asupra lui s-a îndreptat un 
foc extrem de concentrat. Am putea fi atacați şi din 
partea aceea... 


— Uite, vezi, nu mi-a raportat nimeni, — se 
alarmă Kornilov. — Atunci am să mă duc la bas- 


tionul trei ! 

Popov îl privi speriat. 

— Inălţimea voastră | Socotesc de datoria mea să 
vă raportez că bastionul trei... este foarte primej- 


dios! — rosti el ridicînd din sprîncene. — Acolo 
sînt pierderi mari de oameni, înălțimea voastră ! 
— Ei, vezi, iar eu habar n-aveam! — răspunse 


Kornilov şi îşi îndemnă calul înainte. 

Popov porni în urma lui: 

— Înălţimea voastră, la Petersburg... am primit 
ordin de la ministrul de război să am grijă de si- 
guranța dumneavoastră personală ! 

— Ai primit desigur un astfel de ordin şi cu pri- 
vire la prințul Menşikov! — observă zîmbind uşor 
Kornilov. 

Popov îi răspunse vioi: 

— Nicidecum, înălțimea voastră! Despre prinţul 
Menşikov nu mi s-a spus nimic în acest sens... 

— De moarte nu poţi fugi! — zise Kornilov zîm- 
bind din nou şi îi întinse mîna de plecare. 

Pe drum, spre bastionul trei, îi spuse lui Jandr: 

—- Şeful nostru de stat major pare să-și cunoască 

bine meseria, de aceea se vede că a renunțat prinţul 
la el... În afară de asta, după toate semnele, pare 
un om de ispravă... ce zici ? 

— Permiteți-mi şi mie să fiu un om de ispravă, — 
spuse cu căldură Jandr, care era tăcut de obicei. — 
Dacă avem acum un şei de stat major, ar trebui să 
avem şi un comandament fix, şi asta neapărat în cen- 
trul oraşului, iar mu pe bastioane, de unde trebuie să 
soscască rapoarte la comandament ! 

— Aşadar, după părerea dumitale, unde ar trebui 
să fie locul meu? — întrebă mirat Kornilov. 

— În casa lui Volohov, înălțimea voastră l — răs- 
punse foarte hotărît locotenentul. 

Kornilov îi aruncă o privire piezişă, dar blîndă, 
Şi îi spuse: 

— Mi se pare că ți s-a făcut poftă de un ceai! 

De după bulevard, apărură în fața lor doi călă- 
reți : era Totleben cu un agent de legătură, iar Kor- 
nilov se bucură sincer zărindu-l. 


— Te felicit pentru gradul de colonel! — îi strigă 
el de la vreo trei pași. 
— O-o, mulțumesc, mulțumesc! — răspunse apro- 


piindu-se Totleben, nu atît cu bucurie, cît parcă uluit. 

El știa că propunerea de înaintare în grad fusese 
făcută de amiral încă înainte de bătălia de pe Alma, 
iar ceea ce era neaşteptat în felicitarea lui Kornilov 
era numai faptul că nu se tărăgănase ca de obicei 
cu înaintarea. 

— De unde vii, Eduard Ivanici ? 

— Am cercetat toate fortificațiile dinspre Korabel- 
naia... Se țin bine, dar... dar aş fi vrut să pricinuiască 
mai mult rău inamicului. Acest lucru însă nu l-am 
observat. 

Totleben raportă amănunţit şi temeinic ceea ce 
observase pe colina Malahov şi pe redutele înveci- 
nate. - 

— Cum stă bastionul trei? — întrebă Kornilov. 

— Vin tocmai de acolo... Împotriva lui acţionează 
baterii foarte puternice... Se apără, de sigur, cum 
poate, dar... englezii au o superioritate evidentă, 

— Mă duc chiar acum acolo! — spuse repede Kor- 
nilov, dar Totleben îl întrebă fără ocol: 

— Pentru ce, înălţimea voastră ? — Și cu acea 
scrupulozitate care îl caracteriza, adăugă: — Un 
folos concret ar putea aduce acolo numai o baterie 
de tunuri de șaizeci şi opt de funturi, dacă am avea 
posibilitatea s-o aducem neînlîrziat şi... și fără s-o 
vadă inamicul... Dacă însă vom rezista pînă la 
noapte, cu alte cuvinte dacă asaltul nu va fi dat 
astăzi, vom întări bastionul trei în timpul nopții... 

— Imi pare foarte rău că nu m-am dus acolo mai 
devreme, — spuse Kornilov, luîndu-şi rămas bun. 

În acest timp, Totleben îşi aduse aminte că mai 
trebuia să raporteze ceva amiralului : 

— Am observat din turnul de pe colina 'Malahov 
că escadra aliaţilor a părăsit gura Kacei. 

— A părăsit-o, şi ?... — întrebă repede Kornilov. 

— Navighează în direcția Sevastopolului, înălţi- 
mea voastră. 

— In siîrșit!— Kornilov își înălță gîtul, ca şi 
cum! gulerul tunicii i s-ar fi strîmtat deodată. — 
Va să zică, în curînd, peste toate, va începe şi atacul 
de pe mare... lar dumitale, — se întoarse el mustră- 
tor către Jandr, — în asemenea situaţie, ţi-a venit 
ideea unui comandament fix ! 


8 


Pe bastionul trei, erau cîţiva ofiţeri din flotă, doi 
căpitani-locotenenţi — Racinski și Lesli — locote- 
nentul Rebrovski, aspirantul Popandopulo și mulţi 
matrozi care luaseră parte la incursiunea aceea 
foarte reuşită de la sfîrşitul lui septembrie, care ce- 
ruse atit de puţine jertfe. De aceea, chiar de la 
începutul duelului de artilerie, starea de spirit era 
aici, ridicată, cu tot focul puternic dezlănţuit dintr-o- 
dată de bateriile englezești. 

Ofițerii se repezeau care mai de care la tunuri, 
deîndată ce ieşeau din rînd matrozii-tunari — răniţi 

sau ucişi — ocupîndu-le locul pînă cînd le venea 
schimbul. 


Era un bastion excepţional de însufleţii — cu 
toată grozăvia morții care pîndea, dezlănțuită de 
fiecare proiectil uriaş al tunurilor de asediu — iar 


însuflețirea aceasta o întreținea Evgheni Ivanovici 
Lesli, tot timpul vesel, ca și cum ar fi continuat 
încă petrecerea din seara trecută, de astă dată însă 
în sunetele asurzitoare ale orchestrei de tunuri, ale 
exploziilor şi bubuiturilor proiectilelor. 

O glumă totdeauna bine plasată, spusă celor din 
apropiere, şi apoi trecută din gură în gură prin 
toate colţurile bastionului, o vorbuliță cunoscută tu- 
turor, dar totdeauna binevenită în împrejurări grele 
— numai să şi-o amintească cineva la vreme — un 
simplu gest de neîniricare voinicească, sau un zîm- 
bet viu, capabil să sclipească pînă departe, chiar și 
prin fumul gros de pulbere — toate acestea por- 
neau numai de la Lesli, care era iubit de toată lu- 
mea, şi aveau asupra tuturor celor din jur efectul 
pe care îl au darurile de sărbători pentru copii. 

Acest bastion ar fi fost un sector de neînvins al 
liniei de apărare, dacă ar fi avut mai multe tunuri 
mari de bord şi mai puţine din cele mici, puse aici 
ca să respingă asaltul, pînă la care mai era mult 
de aşteptat. 

Către ora unsprezece, bastionul cinci, unde se gă- 
sea Nahimov, adusese la tăcere bateriile franceze. 

In afară de explozia magaziei de pulbere, despre 
care Kornilov îi vorbise lui Menşikov, fusese provo- 
cată printr-o lovitură reuşită încă una, care fusese 
văzulă de toți cei de pe bastioanele cinci şi şase, 
datorită unei uriaşe coloane de fum negru şi care 
fusese înlîmpinată de un tunător „Ura“, izbucnit pe 
toată linia. După această explozie, focul francezilor 
stăbi din ce în ce pînă cînd amuţi cu totul şi tirul 
încetă, iar pe bastionul învingător, oamenii putură 
să se odihnească pe merit și să înceapă să-şi pan- 
seze rănile. 

Bateriile franceze fuseseră instalate mult mai 
aproape decît cele engleze — ceea ce constituia o 

greşeală a geniştilor francezi — iar cea mai mare 
parte dintre ele fuseseră îngrămădile pe dealul Ru- 
dolf, ceea ce constituia o a doua greşeală. 

Englezii își amplasaseră bateriile lor cu totul 
altfel. 

In afară de faptul că fuseseră instalate departe, 
încît numai tunurile rusești cu tragere lungă se pu- 
teau lua la întrecere cu ele, aceste baterii erau des- 
făşurate pe o largă poziţie de învăluire, astiel că, 
în comparaţie cu ele, bateriile ruseşti se găseau în- 
grămădite şi de aceea rar se întîmpla ca vreo lovi- 
tură a mortierelor și tunurilor englezeşti să se iro- 
sească în vînt. 

“Pe la ora opt dimineaţa, tînărul Popandopulo fu- 
sese rănit la piept de o schijă. Încă nu-şi pierduse 
cunoștința, cînd matrozii l-au ridicat şi l-au dus în- 
tr-un loc ferit, după un parapet din saci de pămînt. 

Tatăl său se apropie de el şi din prima clipă îşi 
dădu seama că rana era mortală. 

— Fii tare, Kolea, ne vom vedea curînd! — strigă 
el la urechea fiului său. După ce îl binecuvîntă și 
îl sărută pe frunte, își scutură, clipind, o lacrimă de 
pe gene şi se întoarse la tunuri. 

În curînd, locotenentul Rebrovski căzu și el ucis 
de o ghiulea... 

Tunarii cădeau unul după altul... Cînd Kornilov 
ajunse la bastionul trei — venind pe la Peresîp, de 
la capătul Golfului Sudic — zări cu totul altceva 
decît văzuse la bastioanele cinci și şase şi chiar la 
bastionul patru. 

Barăcile şi adăposturile fuseseră prefăcute în ruine. 
Ceva mai departe, matrozii și soldaţii stăteau neadă- 
postiți. Pămîntul era răscolit tot, de parcă ar fi fost 
arat adînc cu plugul, iar în gropile mari, provocate 
de explozia bombelor, se formaseră parcă nişte de- 
pozite din ghiulelele de dimensiuni impunătoare, ros- 
togolite de-a valma. 

— Oho! — făcu semnificativ Kornilov către Jandr. 
— Poftim, dumneata îmi spuneai că nu am ce căuta 
aici | 

Kornilov nu observă nici o zăpăceală pe lingă tu- 
nuri. Era drept că parte dintre ele fuseseră deja 
lovite şi stăteau aplecate fără vlagă. Cîteva afete, 
slărîmale, nu mai fuseseră înlocuite de nimeni, dar 
restul tunurilor trăgea și mai aprig, cu și mai mare 
însufleţire. 

— Văd puţini ofițeri! — observă Kornilov, adre- 
sîndu-se comandantului bastionului. 

— Oiiţerii sînt toţi la posturile lor, iar unii au 
fost scoși din luptă, Vladimir Alexeevici, — răspunse 
Popandopulo, uilînd de gradul lui Kornilov. 

— Au fos scoși ?... Nu-l văd pe Racinski... 

— Acum cîleva clipe l-au dus de aici... A fost ucis 
de o ghiulea. 

— Racinski ucis! Ce nenorocire... Dar locolenen- 
tul Rebrovski ? 

— A fost ucis mai înainte. 

— Păcat, era un ofițer minunat! Dar unde e... — 
Kornilov se întrerupse o clipă și, după ce mai cer- 
cetă o dată cu privirea prin perdeaua deasă de fum, 
isprăvi: — După cît îmi amintesc, fiul dumitale era 
tot în bateria aceasta... 

— A fost transportat la spital. Este rănit mortal 
la piept. 

Kornilov îl îmbrăţişă mişcat pe căpilan şi porni 
alături de el, fără să mai întrebe de pierderi. 

Mai încolo, un ofiţer, care stătea întors cu spatele, 
se trudea împreună cu cîţiva malrozi să repare o 
ambrazură distrusă de o ghiulea şi chiar prin vuietul 
delunăturilor se auzeau hohoiele de rîs ale matro- 
zilor. 

— Cui îi arde de rîs aici? — întrebă Kornilov pe 
comandantul sectorului de artilerie, căpitanul de ran- 
gul înlîi Ergomiîşev, care venea spre cl. l 

*— Lui Lesli, — răspunse Ergomîşev cu un zîm- 
bet, salutîndu-l pe amiral. 

— „Ia, în leagăn cu mititelul ăsta, — se auzi 
glasul lui Lesli pînă la Kornilov. — Ține-l de urechi ! 
Hei, rruup ! Aşa ! Stai aici, păcătosule ! 

Şi sacul cu scofilcituri din care se scurgea pămîn- 
tul, ridicat de Lesli împreună cu matrozii, îşi luă 
locul pe o față a ambrazurii. 

— Bravo, căpitane Lesli! — strigă Kornilov, dar 
o bubuitură de tun din apropiere îi înăbuși cuvin- 
tele. 

Kornilov trecu mai departe, iar cînd lui Lesli i se 
spuse că Vladimir Alexeevici se află pe bastion, ve- 
selul comandant de baterie exclamă speriat : 

— Ce i-a venit să hoinărească prin locurile astea 
primejdioase? Mai bine l-ar sfătui cineva să se 
ducă acasă! 

Între timp, apropiindu-se de Sevastopol din două 
părți, dinspre gura Kacei şi dinspre Hersones, esca- 
dra aliată începu să ocupe locurile marcate de gea- 
mandurile puse dinainte pentru vasele care o alcă- 
tuiau. 

Escadra întîrziase. Ea avea doi comandanți cu 
temperamente deosebite. Vasele franceze erau co- 
mandale de amiralul Hamelin, iar cele engleze de 
lordul Dundas, amîndoi oameni bătrîni de tot. 

În ajun, ci se sfăluiseră îndelung în privinţa mo- 
dului cum aveau să conducă atacul, aşa fel ca să 
aibă, pierderi cît mai mici şi în schimb să prici- 
nuiască pierderi cît mai mari forlurilor ruseşti, ora- 
șului și rămășițelor flotei rusești. 

In sfirşii, căzuseră de acord asupra unui plan de 
acțiune căruia nu i se putea nega eficacitatea şi fru- 
musețea : să se atace fortăreața, încrucișînd prin fața 
ei în larg, încolo şi încoace, înainte și înapoi. Tre- 
cînd pe lîngă forturi, vasele să tragă cîte o salvă 
din toate tunurile unui bord, apoi să încarce din nou 
tunurile... şi să tragă altă salvă... Să urmeze aşa 
pînă cînd — din pricina reliefului locului — ţintele 
nu mai pot fi atinse. Atunci navele să se întoarcă, 
şi salvele să pornească de pe bordul celălalt. 

Avantajul acestor manevre prin faţa forturilor pä- 
rea neîndoielnic. Pe vremea aceea, tragerile de arti- 

lerie asiipra țintelor iniişcătoare dădeau rezultata 
slabe ; vasele, însă, trăgeau destul de bine din mers 
asupra țintelor fixe. 

La cererea lui Raglan şi a lui Canrobert, atacul 
de pe mare trebuia să înceapă odată cu canonada 
de pe uscat, ca să nu-i lase pe apărătorii fortăreței 
să se dezmelicească, ci să-i zăpăcească chiar din 
prima clipă şi să le anihileze voința de rezistenţă 
sub torentele de fontă ce se vor abate deodată din 
toate părțile. 


Peste, noapte, însă — poale să fi fost o noapte 
de insomnie, obişnuită la bătrîneţe — Hamelin 
schimbă cu desăvîrșire planul adoptat — de a se 


bombarda forturile din mers. I se păru că este o 
copilărie. Dimineaţa, Dundas auzi de la Haimelin că 
cel mai bun plan ar fi unul asemănător cu acela al 
lui Nahimov, din bătălia de la Sinope: vasele de 
război să arunce ancorele și să tragă din toate tu- 
nurile deodată, în care scop, flota franceză să se 
desfășoare de la golful Hersones pînă la golful Se- 
vastopolului, iar flota engleză de la golful Sevasto- 
polului, mai departe, spre nord-est. 

— Bine, dar aţi uitat oare că loată Europa a rîs 
de planul acesta al lui Nahiinov, de a priponi nea- 
părat vasele cu ancora, ca să nu fugă de frică? — 
întrebă lordul Dundas, uluit de nestatornicia tovară- 
șului său de luptă. 

— N-avea decît să rîdă Europa, totuşi Nahimov 
a nimicit flota turcă, — replică Hamelin. 

Noile discuţii între cei doi conducători ai esca- 
drelor aliate ţinură îndelung. Hamelin nu se lăsa. 
Dundas trebui să cedeze, altfel alianța Angliei și a 
Franţei era ameninţată de o ruptură. 

Odată cu această concesie a lui Dundas a fost 
însă nevoie să fie schimbate toate ordinele dale flo- 
tei în ajun, ceea ce a cerut de asemenea destul timp. 
In sfîrşit, vîntul stătu și uriașele nave cu vele ale 
aliaților nu se putură deplasa decît remorcate de 
vase cu aburi, ceea ce însemna o viteză mult mai 
redusă decît era necesară, iar comandanții supremi 
ai armatelor aliate îşi ieșeau din fire, tot așteptînd 

din clipă în clipă — fără a-l auzi — începutul bom- 
bardameniului de pe mare. 

Cînd escadrele unite se apropiau încet dinspre nord 
şi dinspre sud cu pînzele lăsate, Kornilov se afla 
deja pe colina Malahov. In frunte, mergeau vasele 
franceze, cele engleze se țineau după ele, iar tocmai 
la coadă, veneau cîleva vase turceşti. 

Apropiindu-se de țărm, atît cît îi permitea adînci- 
mea apei, vasul cu aburi „Charlemagne“ strînse 
lîngă el ioale vasele franțuzeşii și turcești destinate 
să bombardeze forturile sudice. Forturile de pe Par- 
lea de Nord fură lăsate în seama vaselor englezeşti. 

Cînd Kornilov află că de la etajul de sus al tur- 
nului de pe colină — dacă se aşează fumul de 
pulbere — se poate! vedea cum iau poziţie vasele 
aliaţilor, porni spre turn, fără să mai stea pe gîn- 
duri, dar Istomin îl convinse că nici de acolo nu se 
vede nimic din pricina fumului, iar turnul esle locul 
cel mai periculos de pe bastion. 

— Pe platforma de sus nu mai e nimic. Am dat 
ordin să fie dale jos şi tunurile. De acolo nu se vede 


mare lucru, — repeta Istomin aşezîndu-se hotărît 
între Kornilov şi turn, care, într-adevăr — fiind punc- 
tul cel mai înalt al bastionului — era împroşcat de 


un val întreg de proiectile. 

— Vorbești cu mine, ca şi cum aș fi un copil! — 
spuse Kornilov oarecum jignit. 

— Vladimir Alexeici, sînieți seful noslru iubit! 
Trebuie să vă păziţi, pentru noi, pentru cauza 
noastră comună ! 

Și, neînfricat pe colina sa, cum neînfricat fusese 
pe vasul „Parij“, în timpul bătăliei de la Sinope, 
Istomin privi cu ochii rugători spre Kornilov. 

— Toată lumea mă gonește acasă, de pe toate basti- 
oanele, de parcă s-ar fi înţeles cu loții... — zîmbi Kor- 
nilov mai degrabă trist, decît recunoscător. — Pen- 
tru mine, însă, este o zi solemnă. 

Chiar înfățișarea lui era solemnă. De obicei adus 
din spale, el se îndreptă şi deveni mai înalt, ochii 
îi străluceau, iar ţinuta îi era mai dîrză și glasul 
parcă mai sonor. 

— Vladimir Alexeici, aţi văzut totul de pe Mala- 
hov. Chiar fără dumneavoastră lucrurile vor merge 
tot atît de bine ca şi cum aţi fi de faţă... Pentru ce 
să mai staţi aici, unde cutreieră moartea ? 

— Nu te-am întrebat încă, Vladimir Ivanovici, crezi 
că deţinuţii îţi vor fi de folos? 

—— Cînd ai pierderi ca acestea, orice om în plus 
este de folos. 

— Afară de mine? 

— Afară de dumneavoastră! — răspunse hotărit 
Istomin, observînd că amiralul amînă mereu ple- 
carca. 

— Să trimiţi o parte din deţinuţi la bastionul 
trei... vreo sută de oameni! Şi acolo sînt pierderi 
mari. 

— Am înţeles, — făcu Istomin, continuînd să-l 
privească rugător. 

Stăteau aproape de turn, iar lîngă cei ghiulelele 
cădeau şi sc rostogoleau mereu. 


— S-ar pulea să ne ucidă caii, — spuse Jandr 
posomorit. 

— Plecăm, plecăm îndată... Aş vrea numai să cer- 
celez regimentele ! -— zise Kornilov arătînd spre re- 


pimentele Borodino şi Butîrski care aşteptau gata 
să respingă asaltul. 

Işi luă rămas bun de la Istomin, care se depărtă 
mai liniştit şi porni spre cai, spunînd lui Jandr : 

— Numai să văd soldaţii şi mergem acasă pe 
drumul spitalului. 

Amiralul de-abia făcu cîțiva paşi, alegînd locul 
unde să calce pe pămîntul cu totul răscolit de bombar- 
dament, și căzu. Un val fierbinte de aer, pornit de la 
aceeaşi ghiulea care îl lovise pe Kornilov în coapsa 
stingă şi îi sfărîmase piciorul din șold, îl azvirli la 
pămînt și pe Jandr. Într-un lac de sînge, răsturnat 
pe spate, palid și cu ochii închişi, amiralul zăcea 
în nesimţire. 

— Targa! Aduceţi larga! — strigă Jandr cu glas 
întretăiat de plîns, în timp ce matrozii, soldaţii şi 
deţinuţii alergau din toate părţile... 

Tunica lui Jandr era udă de sîngele lui Kornilov, 

Corpul fu ridicat cu grijă și purtat pe miini în 
spatele parapetului, unde îl așezară între tunurile de 
rezervă. 

— A murit? — se întrebau unii pe alţii. 

— Cum vezi, s-a sfîrşit! _ 

Toţi îşi făceau cruce, scoțîindu-și chipiurile. 

In ziua aceca memorabilă pentru Rusia, trei bate- 
rii englezești îşi revărsau focul asupra colinei Ma- 
lahov : una de douăzeci şi patru de tunuri, așezată 
pe înălțimea cuprinsă între vîlceaua Laboratornaia 
si rîpa Dokovii, alta lîngă şosea și a treia — pore- 
clită „cu cinci ochi“ — la începutul vilcelei Kilen, 
care se întindea spre Golful Sudic. De aceea, pe co- 
lina Malahov era tot atît de greu să te menții ca 
și pe bastionul trei. 

Cînd se răspîndi vestea că amiralul fusese grav 
rănit şi că a murit, o mulțime de oameni alergară 
de sub adăposturi, ca să-l vadă măcar pentru ul- 
tima oară. 

Cîţiva ofiţeri îl înconjurară. Ochii lui Kornilov se 
deschiseră încet şi privirea lui atentă alunecă peste 
chipurile întristate. Buzele i se mișcară o clipă, iar 
cei care eran mai aproape și se aplecaseră spre cl 
îi auziră vocea slabă: 

— Apăraţi... Apăraţi Sevastopolul ! 

Apoi ochii se închiseră din nou, buzele se strînseră 
și nimeni din jur nu-și putu da seama dacă murise, 
sau îşi pierduse numai cunoştinţa... 

Jandr îşi aduse aminte de postul de prim-ajutor 
pe lîngă care trecuseră cînd veniseră înccace prin car- 
tierul  Korabelnaia. Patru matrozi voinici ridicară 
targa pe care zăcea amiralul lor şi porniră spre 
post. Jandr socotea că nu se cuvine să meargă că- 
lare şi îşi ducea calul de căpăstru în urma tărgii, 
iar după calul lui era dus calul lui Kornilov. 

Zărind această tristă procesiune, Daşa, prima soră 
de caritate rusă, își plesni palmele de spaimă și 
rămase încremenită. Îl văzuse si îl recunoscuse pe 
Kornilov, cînd trecuse spre Malahov,.iar acum, după 
calul lui care era dus de căpăstru, își dădu seama 


422 


că este adus amiralul, care îi iăgăduise să scrie la 
Petersburg despre „fapta ei eroică“. 

Ea nu mai îndrăzni să spună „Nu-i nimic, are să 
treacă“, așa cum spunea matrozilor, soldaţilor și 
ofiţerilor pe Alma sau aici. După chipurile celor care 
erau lîngă rănit, vedea că „n-are să treacă“... 

Doi medici de la postul de prim-ajutor examinară 
rana, schimbînd priviri între ei, apoi clătinară din 
cap a deznădejde și spuseră că vor face pansamen- 
tul, dar trebuie chemat un preot, peniru ca amiralul 
să-și sfîrșească viața primind sfintele taine, aşa cum 
se cuvine unui creștini. 

— Cît mai durează ? — întrebă năucit Jandr, care 
abia acum simți că partea stîngă a corpului său 
este contuzionată de aceeaşi ghiulea care îl rănise 
și pe Kornilov. 

— Ar fi bine să luați măsuri ca rănitul să fie 
dus la Spitalul marinei. Acolo va avea mai multă 
liniște ! — propuse medicul șef, drept răspuns. 

— Bine, — spuse Jandr înțelegînd, — atunci tre- 
buie să raportez generalului Moller despre această 
pierdere, ca să nu se mai aștepte ordine de la Vla- 
dimir Alexeevici... De asemenea și lui Nahimov... 
voi trece pe la spital și voi trimite aici un medic 
chirurg şi o brancardă. 

Uitîndu-se pentru ultima oară la amiralul care 
mai trăia încă, deși ținea ochii închişi, Jandr ieşi 
trăgînd piciorul stîng, care nu prea îl asculta. 

Brancarda fu adusă de la spital peste o jumă- 
tate de oră, cînd Kornilov își recăpălă cunoştinţa. 
Sanitarii o așezaseră în. partea piciorului zdrobit şi 
nu știau cum să așeze în ea pe rănit. 

Kornilov își înălţă capul, se propti în coate și se 
răsturnă singur în brancardă, rostogolindu-se peste 
piciorul aproape desprins și pierzîndu-și din nou cu- 
noștința — fapt care era pentru el o ușurare — 
întrucît drumul pînă la spital era lung şi ghiulelele 
începuseră să cadă din nou trecînd peste bastion. 

Acum totul în jur vuia cumplit: escadra aliată 
începuse și ea bombardarea forturilor. 

Nu se mai auzeau bubuituri răzlețe... 

Dintr-o parte şi din cealaltă o mie șapte sute de 
tunuri bubuiau fără încetare şi, dacă pînă atunci se 
mai zărea uneori prin fumul ce învăluia bastioanele 
luciul mării liniștite, acum și marea era acoperită 
de o perdea groasă de fum. 

Părea că odată cu Kornilov își trăieşte ultimele 
ceasuri şi Sevastopolul. De aceea nimeni nu sc mai 
gindea să-l opereze pe rănit, iar cînd acesta își re- 
veni în simţiri şi ceru să i se dea vreo doctorie îm- 
potriva durerilor puternice din pîntece, i se dădură 
doar cîteva lingurițe de ceai. 

Aici îl găsi unul dintre aghiotanţii săi, căpitanul- 
locotenent Popov. Văzîndu-l, Kornilov se învioră vi- 
zibil, ca şi cum numai înfățișarea aghiotanlului care 
sosise călare şi de la care venea un miros de su- 
doare de cal îi insulla dorința ca, aşa rănit de 
moarte cum era, să sară în șa și să se avînle spre 
baslioane. 

Popov fu atît de impresionat de înfățișarea pier- 
dută a amiralului său, încît ochii i se împăienjeniră 
de lacrimi. 

— Nu plînge, Popov, — zise Kornilov, observîn- 
du-i lacrimile. — Voi mai trăi să văd înirîngerea 
englezilor !... Am conştiinţa împăcată şi nu mi-e 
icamă că mor... Aș vrea însă să-l văd pe Vladimir 
Ivanovici. 

Popov dădu calul său unuia dinlre soldaţi şi 
acesla goni spre colina Malahov, după Istomin. 
-Kornilov era acum deplin conştient. Vuietul tunu- 
rilor, din pricina cărora zornăiau {toate geamurile 
spitalului şi se cutremurau zidurile din temelii, îl 
îndemnă să se închine smeril şi să zică: 

— Binecuvîntează, doamne, Rusia... şi mîntuiește 
Sevastopolul şi flota ! 

Îl rugă pe Popov să trimeată la Nikolaev pe fratele 
soției sale, iuncherul Novosilţev din compania de 
garde-marini, ca să-i spună ei şi copiilor că este 
rănit... 

Istomin veni nespus de tulburat. Apropiindu-se de 
patul Iui Kornilov, începu să plîngă, el amiralul în- 
cercat, care conducea acum apărarea celui mai mare 

şi mai important bastion, unde în jurul său vedea 
în fiecare clipă numai răni îngrozitoare și trupuri 
siîrtecate de proiectile. 

— Nu cred, nu, nu cred, Vladimir Alexeevici că 
rana dumneavoastră este... O să vă faceţi bine, o să 
vă faceți bine! — repeta el, apucîndu-i mîna în 
amîndouă palmele și silindu-se parcă să-l rețină şi 
să-l smulgă din ghiara morţii ce se apropia. 

— Nu! Mă duc acolo... acolo... la Mihail Petro- 
vici! — arătă Kornilov cu ochii în sus. 

Popov știa firește că Mihail Petrovici era amira- 
lul Lazarev, creatorul puternicei Flote din Marea 
Neagră, flotă care stîrnise nelinişte englezilor. Ştia, 
de asemenea, că Lazarev îl preţuise în mod deosebit 
pe Kornilov şi îl desemnase ca înlocuitor al său. 

La rugămintea lui Kornilov, Istomin povesti cum 
merg treburile pe bastion. Kornilov îl asculta cu 
atenție, apoi spuse: 

— Trebuie să te grăbeșşti să pleci acolo, Vladimir 
Ivanici... Rămii cu bine! 

— Binecuvîniați-mă ! — rosti Istomin și îngenun- 
chie în fața patului. 

Grav, solemn şi liniștit, muribundul binecuvîntă 
pe camaradul său mai mic în grad, apoi se îmbră- 
țişară pentru ultima oară şi Istomin fugi din salon, 
ca să nu izbucnească în hohote de plins de faţă cu 
căpitanul-locotenent. 

Popov mai rămase cu Kornilov aproape un ceas. 
Din cînd în cînd, rănilul scotea gemete uşoare din 
pricina” durerilor de neîndurat și atunci i se dădea 
ceai cu linguriţă... 

După cîlva timp, sosi locotenentul Lvov, trimis de 
Istomin cu o veste îinbucurătoare. Medicul nu voi 
să-i dea drumul, pentru a nu-l tulbura pe rănit, dar 
Kornilov rugă să fie lăsat. 


— Tunurile engleze au fost nimicite, — raportă 
Lvov, comandantului apărării. — Au mai rămas în 
funcţiune numai două piese! 

— Ura... Ura!... — rosti fericit Kornilov, îm- 


preunîndu-şi mîinile pe piept, ca şi cum ar fi vrut 

să aplaude, și muri peste cîteva minute, ajungînd, 
așa cum dorise, să vadă înfrîngerea englezilor, în 
faţa colinei Malahov... 

Vitea Zarubin și Bobrov umblau în toată libertatea 
prin oraşul bombardat de cîteva baterii — mai ales 
englezeşti — care aveau tunuri cu tragerea mai 
lungă. 

Trecură mai întîi pe Malaia Oiiţerskaia, ca să 
vadă dacă mai rămăsese întreagă casa Zarubinilor, 
apoi pe Malaia Morskaia, unde locuiau Bobrovii, 
dădură tîrcoale portului, a cărui intrare era păzită 
de santinele, şi o luară apoi pe lîngă forturi. Indeo- 
sebi îi atrăgeau locurile unde cădeau mai multe 
proiectile. 

Cînd zăriră, însă, uriașele nave de linie ale alia- 
ților, care se apropiau desfășurate în evantai, remor- 
cale de vase cu aburi — peniru a angaja lupta cu 
forturile — nimic nu-i mai putu face să-și desprindă 
ochii de la mare. 

Imediat ce începu canonada, din grandiosui tablou 
al navelor înșiruile în semicerc, nu mai rămase ni- 
mic. 

Vasele fură deodată învăluite de o perdea deasă 
de fum prin care nu mai răzbăteau decit străfulge- 
rările roşii-gălbui ale salvelor. 

Era prima luptă între o escadră și nişte forturi 
de coastă, între forturi și o puternică escadră, pe 
care o vedeau în viaţa lor. Era tocmai lupta pentru 
care se pregăteau, tot ceea ce dădea un sens vieţii 
lor, de care erau legaţi cu sute de fire puternice. 

De obicei, după o lovitură îndepărtată, trasă de 
un tun sau de un mortier, ei puteau să le determine 
calibrul după auz ; aici însă dăinuia un bubuit și un 
vuiet compact, continuu și fără sfîrşit, care amesteca 
toate calibrele laolaltă. Ei puteau de asemenea să 
determine fără binoclu gradul de precizie al focului 
unei părţi sau al celeilalte, dar aici totul era învăluit 
de fum. 

Erau însă și clipe, pe care ei le așteptau și le prin- 
deau cu lăcomie, atunci cînd catargele și vergile 
navelor se arătau din fumul care se lăsa în jos şi 
atunci ei strigau triumfător : 

— Aha!... Priveşte! Uită-te colo! Ai văzut? — 
și îşi arătau unul altuia cum apăreau tot mai sffr- 
tecate navele aliaţilor. 

La un moment dat, cînd, dintr-o pricină oarecare, 
fumul se lăsase mai jos, li se păru că două dintre 
nave nu mai sînt la locurile unde le văzuseră mai 
înainte şi băieții începură să strige: 

— Le-au scufundat ai noştri! Bravo!... Pe cuvînt 
că le-au scufundat! 

Ce-i drept, navele nu fuseseră scufundate de tirul 
de pe forturi, dar ajunseră într-o astfel de stare, 
încît fură nevoite să iasă din front, iar vasele cu 
aburi, care avuseseră şi ele de suferit, le remorca- 
seră, ducîndu-le la o respectabilă depărtare de for- 
turi. 

Captivaţi de luptă, iuncherii aceştia de cincispre- 
zece ani nici nu observaseră că vremea trecea și că 
se făcuse ora trei după-amiază. Nu-i neliniștea nici 
faptul că o parte din escadra inamică bombarda for- 
turile din Partea de Nord, unde se refugiaseră fa- 
miliile lor de teama tirului bateriilor de pe uscat. 
Aveau credinţa nezdruncinată că cei fugiţi din oraş, 
fiind atît de mulţi, vor pleca la vreme în alte locuri 
mai sigure. 

Tot căutînd un loc de unde să poată vedea mai 
bine întreaga flotă a aliaților, băieţii dădură peste 
alți doi iuncheri din compania lor. Unul dintre aceş- 
tia era Novosilțev — fratele soţiei lui Kornilov — un 
băiat ceva mai mare decît Vitea, înalt şi voinic. 

El abia aruncă o privire lui Vitea și lui Bobrov. 
Avea o înfățișare adînc tulburată și se grăbca. 

— Incotro ? — fi strigă Bobrov. 

— L-au ucis pe unchiu! — strigă Novosilţev, fără 
să se oprească. 

Vitea şi Bobrov ştiau că el îi spunea „Unchi“ lui 
Kornilov. Se uitară unul la altul buimăciţi şi se 
repeziră după el, dar aflînd că amiralul se află la 

Spitalul marinei porniră într-acolo îinpreună. Im- 
presia pe care le-o lăsase prima bătălie pe care o 
văzuseră în viața lor părea că păleşte deodată în 
fața conştiinţei că fusese ucis apărătorul de căpe- 
tenie al Sevastopolului, înspre care se îndreptau 
toate nădejdile. 

Trecînd prin spatele bastioanelor, prin Peresîp, cei 
patru iuncheriSeșiră în cartierul Korabelnaia şi ajun- 
seră la Spitalul marinei, tocmai în clipa cînd corpul 
lui Kornilov era scos pe o brancardă pentru a îi 
așezat în catedrala Siîntul Mihail. 

Cel mai aproape de corpul neînsuflețit, stătea Na- 
himov. 

Jandr nu-l găsise la bastionul cinci, unde amiralul 
condusese tirul atît de bine, încît redusese la tăcere 
bateriile franceze. Nahimov era acasă şi lua masa. 
Cînd auzi că Kornilov este rănit mortal scăpă jos 
lingura și, ascunzîndu-şi fața în palme, porni aşa 
cum era spre calul său, murmurînd îndurerat: 

— l-am spus eul... Cît l-am rugat!... Uite!... 
Doar l-am pre-ve-ni-t... Ah, ce nenorocire! Ah, Vla- 
dimir Alexeevici !... Ce se va întîmpla acum ?... Cine 
are să te înlocuiască acum ? 

Căpitanul-locotenent Popov, care fusese de faţă la 
moartea lui Kornilov, puse mîna să ridice brancarda 
împreună cu cîțiva oameni de la spital, dar Vitea 
Zarubin, Novosilţev şi ceilalţi doi iuncheri se apro- 
piară hotăriîți de Popov şi îi spuseră: 

— Daţi-ne voie nouă.! Il vom duce noi! 

Și nu mai cedară nimănui această cinste... 

Pe la jumătatea drumului, simţiră deodată cum se 
cutremură pămîntul sub picioarele lor şi cum se cu- 
tremură şi pretioasa povară din brancarda pe care 
o purtau cu mîinile lor. Prin mugctul tunurilor, răz- 
bătu deodată o bubuitură care acoperi vuietul celor 
peste o mie de tunuri, pentru că răbuiînise undeva 
pe aproape. 

Toţi se priviră, neînţelegînd ce se petrecuse. Cineva 
strigă : „Explozie!“ Nahimov încălecă în grabă pe 
roibul său şi peste o clipă nu se mai zări: gonea 
de la un dezastru la altul. 

Explodase magazia de pulbere de pe bastionul 
trei. Cu un ceas mai înainte, comandantul bastionu- 
lui, Popandopulo, fusese rănit la cap și transportat 
la spital, pe urma fiului său, adeverind ceea ce îi 
sirigase la ureche. Fiul îi murise sub ochi. Comanda 
bastionului trebuise s-o preia Lesli. 

În vremea aceasta, focul bastionului slăbea din ce 
în ce. Mai mult de jumătate din tunuri erau distruse. 
De. trei ori fuseseră schimbaţi toți servanții. Oa- 
menii erau obosiţi și năuciţi de canonada care dura 
neîntrerupt, de zece ore în șir. Toate adăposturile 
fuseseră dărîmate de ghiulele şi nu mai puteau fi 
refăcute din pricina focului puternic... 

Magazia de pulbere a bastionului era apărată de 
un acoperiș din bîrne groase, peste care se pusese 
un strat gros de pămînt, dar un proiectil uriaş al 
unui tun de asediu străpunsese acoperișul depozi- 
tului și-l aruncase în acr. 

Explozia fusese îngrozitoare. 

Din douăzeci și două de tunuri, douăzeci fură aco- 
perite de pămînt, iar dintr-o sută și ceva de oameni, 
care se aflau în timpul acela pe bastion, scăpaseră 
numai şase — și aceia cu grave contuziuni — prin- 
tre care şi Ergomîşev, comandantul sectorului de 
artilerie. 

Cînd Ergomîşev, care fusese lovit la cap, își re- 
veni în fire, nu putu pricepe ce s-a întîmplat cu e! 
şi cu bastionul. Un malroz, căzut de-a curmezişul 
peste el, îl trăgea de picior și îi striga: 

— Auzi? E piciorul tău, sau al meu? 

Ochii şi toată aţa matrozului erau piine de sînge, 
iar pleoapele i se lipiseră. 

Desprinzîndu-se cu greu şi ridicîndu-se din şale, 
Ergomiîşev văzu mormane de pămînt grămădite în 
jurul lui, iar prin șanțuri — ca în nişte morminte 
comune gata făcute — zăceau grămezi de cadavre 
monstruos sfiîrtecate și arse, rămase fără capete, fără 
mîini... 

„Şi tot mai cădeau de sus niște. cocoloașe și nişte 
smocuri cafenii, care miroseau tare și greţos a ars... 

Inirîngîndu-și durerea pe care o simţea la cap, 
Ergomîşev ridică pe matrozul care căzuse peste el, 
și ale cărui miîini și picioare erau nevătămate, iar 
rana de la cap neprimejdioasă. Marinarul se frecă 
la ochi cu mîinile negre afumate şi, sprijinindu-se 
unul de altul, mai ajutară și pe alți patru să se 
ridice. 

— Unde este căpitanul-locotenent Lesli? — în» 
trebă Ergomîșev. 

— Dacă nu i se aude glasul, înseamnă... 

— La tunuri! — ordonă Ergomişev. 

Cei cinci oameni, rămaşi vii dintre toți servanțţii 
tunurilor de pe bastion, poticnindu-se de bulgării 
mari de pămînt, de ghiulele, de sfărîmăturile afete- 
lor şi de trupurile camarazilor, se îndreptară spre 
cele două tunuri care mai rămăseseră întregi, pri- 
vindu-se unul pe altul şi căutînd împrejur cu ochii 
să vadă de unde ar mai putea lua proiectile pentru 
tunuri, ca să continue focul şi să arate inamicului, 
care triumfa, că bastionul trei trăieşte încă... 

Dinspre unităţile de infanterie, care sprijineau bas- 
tionul, venea ștabs-căpitanul Hlaponin cu artileriştii 
săi ca să-i schimbe. Bastionul trei nu fusese redus, 
totuşi, la tăcere deplină |... 

Oamenii se irudiră multă vreme să alcătuiască 
trupuri omenești sau măcar ceva asemănător, din 
mîinile și din picioarele răzlețe, din rămăşiţele de 
trunchiuri şi din capetele împrăștiate peste tot, dar 
trupul viteazului Evgheni Ivanovici Lesli nu mai 
fu găsit... 

Pavilionul amiralului Hamelin cra arborat pe nava 
„Ville de Paris“. Pe acest vas fusese înălțat semna- 
lul: „La France vous regarde!“ — „Franţa vă pri- 
vește !“ și navele franceze împreună cu cele turcești 
îşi ocupară locurile în ordine de şah, pentru a în- 
cepe lupta, la o depărtare ceva mai mare de un 
kilometru de coastă, fără să tragă — la fel ca şi 
escadra lui Nahimov în golful Sinope, cu un an în 

urmă — deşi de la fortul Alexandrovski şi din bateria 
zece se abătu asupra lor o grindină de proiectile. 

Chiar de la primele lovituri tunurile se încălziră 
atît de tare încît lîngă ele, ca şi pe bastioane, nu 
se putea sta în mantale, cum se cuvenca să se umble 
în octombrie, și nici măcar în tunici: servanții lu- 
crau numai în cămăşi, cu gulerele descheiate. 

Din linia de nave, care luaseră poziţie în așa fel 
încît focul rusesc să le cauzeze cîl rnai puţine pier- 
deri, ieși în față numai vasul cu aburi „Charle- 
magne“, 'care se așeză în fața intrării în Rada 
Mare ca să bombardeze vasele Flotei din Marea Nea- 
gră şi oraşul; pe dl se vedeau chiar oamenii pe punti. 
Cînd drapelul tricolor fu doborit de pe el, chiar de la 
primele lovituri, în locul lui fu ridicat imediat un 
altul. „Charlemagne“ făcea paradă de bravura echi- 
pajului său, şi totuşi el ieşi primul din luptă: © 
bombă bine ochită — străpungînd cele trei punți ale 
sale — explodă în sala de mașini şi la ora două 
după amiază, vasul trebui să fie remorcat. 

La scurtă vreme după „Charlemagne“ se retrase 
şi vasul „Napoleon“ lovit sub linia de plutire, iar 
în urma acestuia trebui să-și părăsească poziţia şi 
„Ville de Paris“. 

Acest vas-amiral avu de suferit deosebil de mult. 
Greementul !) său fu lovit de aproape o sută de 
proiectile și i se pricinuiră peste cincizeci de spăr- 
turi, dintre care trei sub linia de plutire. De cîteva 
ori izbucniră pe el incendii, dar marinarii le stingeau 
și vasul se menținea mereu trimiţind salvă după 
salvă din cele şaizeci de tunuri ale fiecărui bord. 

lată însă că o bombă explodă lîngă puntea de co- 
mandă şi duneta ?) fu măturată, aghiotantul lui Ha- 
melin fiind ucis și cîțiva ofițeri din statul său major 
răniţi. Înţelegînd în sfîrşit că Sevastopolul era de- 


1) Greemeni — ansamblul pînzelor, cordajelor etc. la o co- 
rabie. (N. trad.) 
2) Dunetă — la navele cu pinze — partea de la pupă a 


punţii superioare. (N. red. ruse.) 


431 


parle de a îi Sinope, bătrînul amiral ordonă vasului 
cu aburi care remorca „Ville de Paris“ să-l ducă 
dincolo de linia de foc. 

Ca şi în lupta de artilerie de pe uscat, francezii 
fură înirînți cei dintii, deşi pe vasele lor și pe cele 
turceşti aveau o mie şase sule de tunuri faţă de 
nouăzeci şi şase de tunuri aflate în forturile din 
Partea de Sud. 

Ce-i drept, la acţiune luaseră parte numai tunurile 
de la un singur bord al navelor și al vaselor cu 
aburi, adică opt sute, dar şi această superioritate de 
forțe era copleșitoare. Deși navele erau ancorate, to- 
tuși ancorele puteau fi ridicate în caz de nevoie, iar 
vasele avariate plecau, în vreme ce forturile prezen- 
tau o ţintă imobilă şi trebuiau să-şi împrăștie focul 
în mai multe direcţii. 

După ce trecu pe la bastionul trei, unde, de bine 
de äu, se alcătui un schimb nou, Nahimov se în- 
dreptă spre bastioanele şase şi șapte, în apropierea 
cărora se afla bateria zece, care lupla cu escadra 
inamică. 

In drum, trimise pe aghiotantul său pe vasul „Ia- 
gudiil“, cu ordinul ca de acolo să fie aduşi șaptezeci 
și cinci de oameni la bastionul trei, iar din unitatea 
de infanterie de la bastionul cinci chemă un grup 
de voluntari, ca să care proiectile tot pe bastionul 
trei. 

Exista primejdia ca aliații să pornească la asalt 
tocmai din direcţia acestei fortificaţii năruile şi de 
aceea trebuia făcut tolul ca să se aducă aici forțe 
noi. 

Ca amiral peniru care flota şi forturile erau o 
chestiune vitală, Nahimov năzuia să ajungă şi la 
bateria zece. Întreg spaţiul dintre această baterie şi 
bastioanele șase și șapte era însă complet acoperit 
cu ghiulele şi de schijele proiectilelor explozive care 
treceau dincolo de țintă. 

Dacă zecile de tunuri din fortificațiile de uscat 
ale aliaților împroșcau un foc deosebit de puternic, 
cele opt sute de tunuri de pe vase, care trăgeau în 
salve continui, nu lăsau mici p speranță că s-ar 

putea ajunge pînă la bateria zece, spre a se afla 
dacă: a mai rămas acolo măcar un suflet viu. Era 
acoperită de un fum gros şi nu se auzeau bubuiluri 
dintr-acolo. În general, nu se puteau auzi bubuituri 
izolate, întrucît era un tunet, un vuiet şi un urlet 
continuu, care nu putea fi comparat cu nimic din 
natură. Mai tirziu, se spunea că acest bombarda- 
ment cu totul excepţional în istoria asedierii cetăți- 
lor fusese auzit nu numai în cele mai îndepărtate 
colţuri ale Crimeei, dar şi de pe ţărmul Caucazului. 

Totuşi, s-a găsit un viteaz care s-a oferit să se 
strecoare pînă la baleria zece, prin această grindină 
de proiectile. 

Acesta era locolenentul Troiţli, care-şi alesese încă 
vreo cîțiva voluntari dintre matrozi, oameni tot atit 
de îndrăzneţi, cu care porni la drum. 

Nahimov şi ceilalţi, care-i petrecuseră, i-au aștep- 
tat mult timp — aproape o oră — gîndindu-se că 
poate au pierit, ca şi nefericita baterie, dar ei se 
întoarseră spre amurg, fără să piardă un singur om. 
Troițki raportă că bateria acţiona cum trebuie şi că 
pierderile ei erau neînsemnate, dar că nu prea mai 
avea proiectile. 

Pe la şase seara, escadra îranco-turcă ridică însă 
ancorele şi se îndepărtă sub protecţia fumului şi a 
amurgului. 

Nahimov trimise şi în Parlea de Nord să se afle 
ce se petrece acolo şi cum rezistă forturile Konstan- 
tinovski, Kartașevski și turnul Volohov, cu numărul 
lor infim de tunuri, împotriva marii flote engleze. 

Cînd trimisul se întoarse și raporlă că Menșikov 
însuși supraveghează activitatea forturilor din Par- 
tea de Nord, el se linişti. 

Dacă cele paisprezece nave franceze și cele două 
turceşti avuseseră împotriva celor opt sute de tunuri 
ale lor — de pe un singur bord — numai nouăzeci 
și şase de lunuri din forturile Părţii de Sud, cele 
unsprezece nave englezeşti — cu patru suie şaizeci 
de tunuri ale lor de pe un singur bord — avură de 
înfruntat un număr jalnic de tunuri în Partea de 
Nord: cinci pe turnul Volohov, trei în bateria for- 

tului Kartaşevski şi optsprezece în fortul Konstan- 
tinovski. 

Ca unul care condusese mulți ani Ministerul ma- 
rinei, care purta gradul de amiral şi care navigase 
adesea în ultimul timp pe vase de război, pe lîngă 
coastele Crimeei, Menşikov urmărise cu un viu in- 
teres cum se apropiau şi luau poziţie navele en- 
gleze: „Britania“, „Trafalgar“, „Kean“, „Agamem- 
non“, „Rodney“ şi altele. 

Cunoscînd probabil slăbiciunea forturilor din Par- 
lea de Nord, ele se apropiară la mai puţin de un 
kilometru, ca să poată nimeri la sigur şi să obţină 
victoria în cel mai scurt timp. 

Cinci dintre navele cele mai puternice atacară de 
front bateria din portul Konstantinovski ; patru tră- 
geau din flanc și din spate; fregata „Aretuza“ in- 
tră în luptă cu mica baterie din fortul Kartaşevski, 
iar altă fregată, „Albion“, angajă duelul cu turnul 
Volohov. 

Menșikov cunoștea slăbiciunea ultimelor două for- 
tificaţii, dar știa de asemenea că la bateria din fortul 
Konstantinovski se aflau uriașele mortiere de coastă, 
cu bombe, și aştepta nerăbdător acţiunea lor nimi- 
citoare. 

Canonada însă continua, iar toate cele nouă vase 
britanice stăteau la locurile lor în faţa fortului Kon- 
stantinovski. 

— De ce oare acţionează atît de prost noile noas- 
tre mortiere ? — întrebă el nedumerit pe unul dintre 
aghiotanţii săi. 

— Luminăția voastră, mi s-a spus, dar n-am putut 
să cred, că s-ar fi ordonat ca mortierele să fie arun- 
cate în mare, atunci cînd se aştepta asaltul după 
bătălia de pe Alma... — răspunse aghiotantul. 

— Ce înseamnă asta? Cum să fie aruncate în 
mare ?... Pentru ce? 

— Ca să nu cadă în mîna inamicului, luminăţia 
voastră. 

— Ei, dacă-i aşa, atunci... 

Menşikov aruncă luneta prin care se străduia să 
vadă ceva prin perdeaua de fum și se întoarse cu 
spatele la mare. 

În afară de aceste mortiere înecate, în fortul Kon- 
stantinovski mai stăteau inactive încă cinci tunuri 
care fuseseră instalate în cazemate: vasele engleze 
luaseră poziţie în aşa fel încît era imposibil să tragi 
cu aceste tunuri asupra lor. 

În sfîrşit, în fortul acela erau foarte puţini ofiţeri 
şi chiar artificieri, iar tunurile erau deservite de 
soldaţi din batalionul de rezervă al regimentului 
Minsk, lipsiţi aproape cu totul de experienţă, care 
nu erau familiarizați cu ochirea şi cu tragerea și 
care trimiseră degeaba în mare întreaga rezervă de 
ghiulele incendiare. 

Din pricina aceasta, fortul Konstantinovski avu 
pierderi foarte mari. Toate tunurile de la etajul de 
sus al cazematei fuseseră lovite sau răsturnate, iar 
în curte explodaseră trei lăzi cu muniții, pricinuind 
distrugeri însemnate. 


Trei dintre navele engleze — „Kean“, „London“ 
și „Agamemnon“ — se aprinseră de cîteva ori și ieșiră 
din linie, iar pînă la urmă, „Agamemnon“ plecă de- 
finitiv. Fregatele „Aretuza“ și „Albion“ — care in- 


traseră în luptă cu bateria frontului Kartișevski şi 
turnul Volohov — căpătară atîtea spărturi, încît fură 
duse la reparaţie, nu la Balaklava, ci la Constan- 
tinopol. 

La douăzeci de minute după escadra franceză, se 
retrase și escadra engleză, pentru a nu mai încerca 
niciodată, în tot timpul asediului, să mai atace for- 
turile Sevastopolului. 

Bombardamentul de pe uscat — început la ora 
șase și jumătate dimineața — se isprăvi la ora șase 
și jumătate seara, arătînd aliaților că deocamdată 
nu trebuiau să se gîndească la asalt, că asediul Se- 
vastopolului avea aspectul unei probleme foarte 
grele și de durată, care necesita mijloace şi sacrificii 
uriașe, și că bombardamentul trebuia continuat a 
doua zi cu aceeași intensitate, dacă nu şi cu mai 
multă. 

Cei din Sevastopol, care înduraseră un asemenea 
uragan de peripeții, în decurs de douăsprezece ore, 
se apucară să repare fortificațiile, să instaleze tunuri 
noi în locul celor distruse și să aducă pe bastioane 
alți oameni în locul celor scoși din luptă. 

Cum însă nimeni nu-l putea înlocui pe Kornilov, 
Menşikov numi în locul lui pe cel mai vechi dintre 
viceamirali, pe Slaniukovici, comandantul portului. 
Vîrsta-i respeclabilă de șaptezeci de ani era o che- 
zăşie vădită şi sigură a înţelepciunii sate. 

Printr-un ordin dat pe armată, pe garnizoana ce- 
tăţii şi pe flotă, funeraliile lui Kornilov au fost fixate 
pentru a doua zi, 6 octombrie, la ora cinci după 
amiază, înhumarea urmînd a se face în cavoul în 
care fusese înmormînial amiralul Lazarev. 

Garda de onoare care urma să conducă pe amiral 
la locul de veci era constituită dintr-un batalion de 
marină, dintr-un batalion de infanterie şi dintr-o 
semibaterie de patru tunuri. 


PARTEA A TREIA 


Capitolul I 


CANONADA CONTINUĂ 


n dimineaţa zilei de 6 octombrie, amindouă grupu- 
rile de artilerișii din bateria zece sc aliniau în 
grabă la vestea sosirii viceamiralului Nahkhimov. 

Vechiul marinar, care cu un an în urmă nimicise 
flota turcească şi puternicile forturi de coastă din 
Sinope, nu se simţea liniștit numai cu rapoartele 
prin care se arăta că „totul este în ordine“. 

De la bastionul şase, văzuse că întreg terenul 
dintre acest bastion şi bateria zece era complet aco- 
perit de ghiulele şi de schijele proiectilelor explo- 
zive... În acest caz ce-ar mai fi putut rămîne din 
baterie ? 

Ştia că la Sinope avusese forţe de cinci ori mai 
slabe decît aveau aliaţii în faţa forturilor Sevasto- 
polului și de accea, necrezind prea muli în rapoarte, 
se îndreptase el însuşi spre baterie. 

Venise călare, lucru cu care începuse să se obiş- 
nuiască în ultima vreme. În timpul mersului grăbit, 
pantalonii i se ridicau spre genunchi, dar se obiș- 

nuise şi cu asta, socotind-o ca o neplăcere inevita- 
bilă a călătoriei. 

Comandantul bateriei, colonelul Jeltișev, care pu- 
sese dis-de-dimineață pe soldați să curăţe terenul şi 
să strîngă în grămezi ghiulelele și bombele inamice 
neexplodate, îl întîmpină la intrare și îi dădu ra- 
portul. 

Cercetînd grămezile mari de ghiulele, Nahimov 
îi spuse lui Jeltîșev : 

— Cum se vede, nu s-au zgîrcit de loc cu bună- 
tățile astea! Ia te uită cîte au mai aruncat!... Pe 
bastioane, nici într-o zi întreagă nu s-au grămădit 
atîtea ! 

În remarca aceasta era o parte oarecare de recu- 
noaștere a superiorității flotei față de bateriile de 
coastă în general — chiar dacă flota era inamică 
— iar Jeltîşev, un om mărunţel dar energic, cu fața 
simplă dar cu aer isteț de negustor, sezisă acest 
lucru şi spuse vesel: 

— Ne-au potopit, înălţimea voastră, ne-au potopit 
cu totul 1... Am dat ordin să fie numărate toate şi 
băieții au socotit ca la două mii şapte sute de ghiu- 
lele... Dar mai întîi şi mai întîi, multe din ele încă 
n-au fost strînse, apoi unde mai pui loviturile 
scurte !... Foarte multe ghiulele au căzut în mare, 
lîngă țărm... Nu mai socotim loviturile lungi, mi- 
traliile și bombele. Cred că numai noi i-am costat 
pe puţin douăzeci de mii de focuri! Socotesc aşa 
pe puţin, dar cred că mult mai mult de douăzeci... 

— Interesant de ştiut, cîte au tras asupra tuturor 
forturilor? — zise clătinînd din cap Nahimov și 
adăugă : — Cum aţi tras în ei, de vreme ce chiar 
de la primele lovituri au fost învăluiţi în fum? 

— Tirul a fost reglat înainte ca vasele să fie as- 
cunse de fum. 


— Totuşi, ele se mișcau, — îl întrerupse Nahi- 
mov. — N-aţi observat, a fost scufundat vreun vas? 


— Aș fi vrut să vă fac plăcerea asta, dar din pri- 
cina fumului nu s-a putut vedea... Nici soarele nu 
se vedea ! Sînt sigur, totuși, că i-am atins straşnic, 

Astăzi riu cred să rmai îndrăznească să se apropie i 
— răspunse colonelul ridicînd semeţ capul. 

— Astăzi vor fi ocupați cu reparaţiile... Astăzi să 
nu-i aşteptaţi, mda! Dar cum staţi? Aveţi pierderi 
mari ? 

— Opt morţi și douăzeci și doi de răniți, înăl- 
țimea voastră, socotind și pierderile de oameni din 
cele două companii de acoperire venite de la regi- 
mentul Minsk... Din tunuri, au fost lovite numai 
trei, iar şapte au stricate doar afetele... 

— Sub un asemenea foc ?... Ciudat de puțin! — 
se miră ca marinar Nahimov și se uită chiar cu 
oarecare suspiciune la colonel. — Aţi scăpat foarte 
uşor, foarte, foarte uşor... — murmură el, plimbîn- 
du-și privirea peste vastul amplasament al bateriei 
cu cincizeci de tunuri. — Dar ia spuneți, dacă n-ar 
fi fost închisă intrarea în radă, ce s-ar fi întîmplat, 
hai 2... — întrebă el iute. 

— Atunci, desigur, am îi scufundat în radă două- 


trei vase de-ale lor! — răspunse Jeltîşev prompt, 
ca la o întrebare deja cunoscută. 

— Mda... aţi fi scufundat, fără îndoială! — spuse 
Nahimov aproape cu ciudă. — Dar pînă să le fi 


scufundat, ne-ar îi putut distruge ei jumătate din 
arsenal şi jumătate din oraș, mda, iar forturile ar 
fi fost bombardate din spate. Sînt chiar convins, 
mda, că au încercat să forțeze rada, de aceea s-au 
și apropiat atîta de baraj... Ar îi putut de asemenea 
să debarce trupe și să pună mîna pe bateria dumi- 
tale de pe uscat! Mda... Iată ce-ar fi putut face! 

Nahimov se înflăcărase ca şi cum — în închipuire 
— ar îi comandat uriaşa escadră a aliaţilor, în atac. 

— Nu uita că erau ca putere de foc de zece ori 
mai tari decît toate forturile luate la un loc, mda, şi 
că tunurile lor erau deservite de matrozi, nu de sol- 
dați... Da... asta e! Dar, ia spune, cum s-au com- 
portat artileriştii dumitale ? — întrebă Nahimov. 

— Mai presus de orice laudă, înălțimea voastră ! 
— răspunse entuziasmat Jeltişev, ca și cum n-ar fi 
fest un om în vîrstă, şi nici colonel, ci un subloco- 

tenent de optsprezece ani, în felul lui Șcegolev de 
la Odesa... 

— E-ei! — exclamă tărăgănat Nahimov, vrînd 
parcă să-l îndemne pe colonel să povestească mai pe 
larg și mai amănunțit. 

— La început, parcă i-ar fi opărit cineva cu apă 
fiartă, — urmă însuflețit Jeltișev, privind de jos în 
sus în ochii albaștri ai lui Nahimov. — Apoi s-au 
înflăcărat deodată și au început să tragă la nimereală. 
Dar și-au recăpătat cumpătul şi s-au dezbrăcat 
fiindcă începuse să-i apuce căldurile, și apoi au lu- 
crat excelent, mai presus de orice laudă. 

— Să-mi prezinţi lista celor care s-au distins în 
mod deosebit, pentru decorare! — spuse Nahimov 
pe un ton oficial şi întinse mîna stîngă, punînd-o pe 
umărul colonelului, parcă ar îi vrut să-l mîngiie 
drăgăstos pentru faptul că era entuziasmat de arti- 
leriștii săi. 

— Am înţeles, înălțimea voastră, — răspunse co- 
lonelul. — Iată, flancul acesta al bateriei n-a ac- 
ționat, zise el arătînd tunurile îndreptate cu gura 
spre radă, dar servanţii de aici au trecut singuri la 
celelalte tunuri care trăgeau, ca să dea ajutor. De 
asemenea, tot ei s-au căznit să care bombele din 
depozit, căci la începuiul luptei, lîngă fiecare tun de 
coastă aveam numai cîte douăzeci de bombe... Am 
mai avut un caz cu o santinelă de la companiile de 
acoperire, înălțimea voastră, — povestea repede co- 
lonelul. — lată, şedea colo, vedeți, unde e toi pă- 
mîntul răscolit. Acolo cra depozitul de grenade de 
mînă, iar lîngă ele — după regulament — trebuia 
pus un post. Deodată... bum... ne pomenim în depo- 
zit cu o bombă... parcă ar îi fost pusă cu mîna, deşi 
nu era o bombă de mînă, și tot depozitul a sărit în 
aer. Canonada era însă atît de grozavă încît n-a 
auzit nimeni explozia, iar santinela a rămas fără 
post... Incolo, viu şi nevătămat! A așteptat el 
schimbul, dar schimbul ia-l de unde nu-i... În adă- 
post fusese rănit şi caporalul de schimb. Acum nu 
mai era nici schimb, dar nici depozit nu mai era. 
Se punea întrebarea : peniru ce să mai stea ? Ca să-l 

rănească sau să-l omoare degeaba ? L-am scos din 
post, din proprie inițiativă! Totuşi nu s-a dus la 
adăpost. „Daţi-mi voie, zice, să mai fac şi eu pe 
aici cîte ceva“. „N-ai ce face aici la tunuri, mă pila- 
nule“, zic. Tocmai atunci venea de la depozit tuna- 
rul Prokopenko cu două încărcături, pe care îl iz- 
beşte o ghiulea şi îl omoară pe loc. Văzînd una ca 
asta, un altul şi-ar fi pierdut capul, dar santinela 
vine drept la mine: „Daţi-mi voie, zice, să duc eu 
încărcăturile în locul lui!“ Bineînţeles că i-am dat 
voie. Băiatul ăsta a muncit la adusul încărcăturilor 
pînă cînd a încetat focul, şi doar de la depozit pînă 
la tunuri sînt patru sute de pași! 

— Ei, vezi, mda !... Să-l treci și pe el pe listă! 
Neapărat... Mda! 

Ochii lui Nahimov străluceau. Punîndu-și amiîn- 
două mîinile pe umerii lui Jeltîșev, îi spuse, ca şi 
cum ar îi vorbit unui locotenent de marină : 

— Pe o navă de război matrozul este motorul 
principal, iar noi, eu şi cu dumneata, sîntem numai 
resorturile care acționează asupra lui, mda. Matro- 
zul este cel care manevrează pînzele, tot el îndreaptă 
tunurile asupra inamicului și tot el se năpustește la 
abordaj. Toate le face matrozul, dacă eu și cu dum- 
neala vom uita că sîntem moșieri, nobili, şi că el 
este iobag! El e prima figură a războiului, matro- 
zul, mda ! Iar noi, eu și cu dumneata, sîntem a doua, 
mda! Iată cine cste mairozul!... Tot așa este și 
soldalul ! — adăugă el, dindu-și seama că vorbeşte 
cu un colonel de la uscat şi că mai încolo îl așteaptă 
aliniaţi soldaţi artilerișii și nu matrozi. 

Nahimov se îndreptă în sfîrşit spre ei, înalt, adus 
din spate, în redingota lui lungă și cu epoleţi ma- 
sivi, la gît cu marea cruce Sfîntul Gheorghe căpă- 
tată pentru Sinope, și cu sabia scurtă agăţată de 
diagonala trecută pe sub epolet. Din pricină că mer- 
gea des călare, pantalonii lui, tare -mototoliţi în 
partea de jos, erau umflaţi la genunchi și plini de 
păr roșu de cal. Cînd se apropie de artilerişii le 
strigă : 

— Bună ziua, prieterii! — şi îşi duse degetele la 
cozorocul chipiului. 

— Să trăiţi, înălțimea voastră! — răspunseră cu 
bucurie cei de la baterii. 

— Vă mulțumesc, prieteni ! 


— Să trăiţi, înălțimea voastră! — tunară soldaţii. 
— Aţi apărat Sevastopolul ca niște eroi! — urmă 
emoționat Nahimov. — Gloriosul nostru oraş se 


miîndreşte cu voi !... Dacă toți vor lupta ca voi, îi 
vom alunga în curînd pe dușmani de la zidurile 
Sevastopolului, tot aşa cum aţi alungat voi flota 
aliată. Mda, îi vom goni cu mari pierderi pentru ei... 
Vă mulțumesc din tot sufletul, prieteni! — şi Nahi- 
mov se înclină în fața soldaților, cu mîna la cozo- 
rocul chipiului. l 

Soldații răspunseră cu un „Ura“ frenetic și rîn- 
durile lor drepte ca la paradă se tălăzuiră. Nimeni 
nu comandase „Repaus !“ iar frontul — „siînt“, după 
regulile disciplinei din vremea aceea — se frînse de 
la sine și gîturile soldaţilor se suceau în toate felu- 
rile, ca să-l poată vedea mai bine pe acest amiral, 
neasemuit, care adineauri îi numise „prieteni“ și 
despre care toți auziseră vorbindu-se ca despre un 
viteaz. 

— Domnii ofițeri! Vă rog la mine! — strigă Na- 
himov. 

Ofițerii ieșiră în faţă. Nu erau prea mulţi în cele 
două grupe de artileriști. 

Privindu-i ţintă, Nahimov strînse recunoscător 
mîna fiecăruia dintre ci — de la căpilan pînă la 
sublocotenent — şi în timp ce pleca din baterie, in- 
conjurat de toţi, le spuse : 

— Aliaţii au crezut că Sevastopolul este un al 
doilea Bomarsund, unde nu erau terminate nici ca- 
zărmile, iar împotriva întregei flote a lui Napier 
erau numai tunuri de calibru mic. Acum, în sfîrşit, 
au să ştie ce înseamnă Sevastopolul! Îţi stă mintea 
în loc pur şi simplu cînd te gîndeşti ce scriau zia- 
rele engleze despre bătălia de la Sinope și cum s-a 
putut tipări aşa ceva! Mda... Scriau că chiar unul 
dintre locotenenţii mei ar fi dat buzna pe o navă 

turcească avariată, unde a găsit într-o cabină pe 
căpitanul vasului, care voia fireşte să i se predea. 
Dar locotenentul meu, cică, l-ar fi ucis pe acel că- 
pitan turc, i-ar fi tăiat o bucată de carne, nu se spu- 
nea de unde anume, și... mda, închipuiţi-vă, că ar 
fi mîncat-o crudă !... Mda, crudă!. Şi uite, pentru 
fapta aceasta de erou a fost propus de mine pentru 
Siîntul Gheorghe clasa a patra, pe care l-a şi pri- 
mit... Aștia sînt ziariștii englezi, mda! După păre- 
rea lor, noi sîntem nişte canibali, mda! Cu toate 
acestea, iată că am respins atacul uriaşei lor flote 
și am redus la tăcere bateriile franceze de pe Ru- 
dolf. Iar azi, mîine, poate că le vom face să amu- 
țească şi pe cele englezești, mda, dacă vom acţiona 
cu toţii așa cum aţi acţionat voi ieri. Atunci... Vla- 
dimir Alexeici al nostru... poate să doarmă liniștit... 
în sicriul lui! El şi-a făcut datoria... Şi-a făcut-o 
bine... lar noi să-i urmăm pilda... 

In clipa aceea, Nahimov se întoarse spre calul său 
lăsat în grija unui cazac, agent de legătură și, stînrl 
cu fața spre cal, îşi șterse cu o mișcare a miinii 
lacrimile ce-l podidiseră fără voia lui. 

Apoi, încălecînd cu o mişcare acum obişnuită, se 
adresă ofiţerilor cu un glas în care nu mai era nici 
urmă de slăbiciune și cu ton ferm de comandant: 

— Din ordinul dat pe garnizoană, vă este cunos- 
cut, domnilor, că funeraliile generalului-adjutant 
amiral Kornilov, au fost fixate la ora cinci și jumă- 
tate după amiază... Așadar, domnilor, cei care sînt 
liberi de îndatoririle serviciului la ora aceea, să pof- 
tească la catedrala Sfîntul Mihail... 

Intre timp, canonada continua şi numai cei de la 
bastionul cinci şi şase — împotriva cărora acționau 
bateriile franceze — ar îi putut spune că focul ina- 
micului slăbise considerabil. Locuitorii Sevastopolu- 
lui auzeau mereu acelaşi bubuit, ghiulelele viîjiiau, 
bufnind sec în stradă, și bombele explodau la fel. 


443 


Foarte puţini dintre cci din Sevastopol știau că 
în seara de 5 octombrie, bateriile engieze de pe Dea- 
lul Verde, care făcuseră aproape una cu pămîntul 
bastionul trei, şi redutele învecinate, pregătiseră 
acest sector cum nu se poate mai bine pentru asalt, 
şi că asaltul ar fi fost foarte greu de respins, dacă 
asediatorii ar fi aruncat forte mari în luptă. Para- 
petul fusese nimicit, întregul şanţ acoperit de pä- 
mînt, și ar fi fost imposibil să concentrezi deodată 
în acest loc un număr suficient de apărători. Dacă 
englezii ar fi ocupat bastionul trei, ar fi ajuns în 
spatele colinei Malahov şi în felul acesta ar îi putut 
ocupa dintr-o singură lovitură tot cartierul Kora- 
belnaia. 

Totuşi, ei n-au îndrăznit să pornească la asalt și 
tocmai în aceasta a constat victoria repurtată de 
Sevastopol asupra aliaţilor în memorabila zi de 
5/17 octombrie: întîmpinînd o rezistență echivalentă 
cu un contraatac, inamicul a fost înirînt moralicește 
și n-a îndrăznit să întreprindă această acțiune pen- 
tru pregătirea căreia consiurmase atitea mijloace şi 
făcuse atitea sforţări. 

În noaptea de 5 spre 6 octombric, cinci sute de 
oameni din regimentul Moscova și două sute de ge- 
niști au lucrat la bastionul trei, unde au ridicat pa- 
rapetul pe toată întinderea — făcîndu-l şi mai înalt 
ca înainte. Au fost amenajate treisprezece ambra- 
zuri, s-au construit două traverse noi și s-au refăcut 
alte cinci vechi, s-au reparat şapte platforme pentru 
tunuri şi s-au pus piese noi la tunurile de mare ca- 
libru care fuseseră lovite — înlocuindu-se şi tunu- 
rile cu bombe — iar dimineaţa bastionul trei începu 
să stea de vorbă cu eng'ezii şi mai dîrz ca în ajun. 
Magaziile de pulbere fuseseră acum acoperite cu 
pămînt, în așa fel încît să nu se mai teamă de tu- 
nurile de Lancaster. 

Francezii nu fuseseră însă în stare să-şi refacă 
peste noapte bateriile şi petrecură toată ziua într-a 
tăcere penibilă, 

Bastionul trei fu refăcut din dărîmături de Totle- 
ben personal, care trimisese la celelalte bastioane 
ofițeri de geniu de sub ordinele lui. 

Naâhimov a fost însă cel care a condus, pînă noap- 
tea tîrziu, munca grea și complicată din spate, pen- 
lru aducerea pe bastioane a tot ceea ce era necesar. 

După moartea lui Kornilov, se luase obiceiul ca 
toți să vină la el după ordine, ocolind pe respecta- 
bilii moșnegi — generalul Moller și amiralul Sta- 
niukovici — care, prin siluaţia lor, erau socotiți în 
Sevastopol mai mari decît el. 

Minunat comandant de flotă, Nahimov se socotea 
ca organizator pe uscat cu mult inferior lui Korni- 
lov, neavînd aceeaşi pricepere de a cuprinde şi de 
a prevedea totul, din care cauză îi și cedase cu dragă 
inimă lui Kornilov rolul de frunte în apărarea ora- 
șului și a portului. În ceea ce îl privea, în compa- 
rație cu alţii era aşa cum îl cunoșteau toți: cînd era 
vorba de serviciu, uita cu totul de sine și de inte- 
resele lui personale. 

Cînd tatăl său — maior secund !) pe vremea Eca- 
lerinei — își trimisese la corpul de cadeți de marină 
pe cei doi fii ai săi, Platon şi Pavel, amîndoi chi- 
peşi, înalți, cu păr bălai, desigur nu-i întrebase dacă 
lor, care erau născuţi în gubernia Smolensk, le 
place marea și vor să devină marinari. Hotărîrea lui 
fusese cu totul înlîmplătoare şi fiul cel mai mare, 
Platon, nici nu s-a făcut marinar. El a rămas edu- 
cator al corpului de cadeți, a cărui școală o absol- 
vise, după care a trecut la Universitatea din Mos- 
cova. 

Dacă cineva ar fi încercat să-l ponegrească pe 
inspectorul universitar de sludii Platon Stepanovici 
Nahimov, asupra aceluia s-ar fi năpustit ca un zid 
compact şi .neînirînt toată universilatea indignată, 
căci în ea nu s-ar fi găsit un prieten mai devotat şi 
mai sincer al studenţilor, atît de cumsecade și de 


1) Maior secund — grad ofițeresc în armata rusă în sc- 
colul al XVIII-lea. (N? trad.) 

cinstit, ca acest om câre trăia singuratic și pâreă 
cam ciudat. 

Mezinul, Pavel, a ieșit însă marinar — şi încă un 
marinar care dovedea calităţi cu totul excepţionale. 
De tînăr, îşi uimise chiar şi camarazii ca unul care 
nu cunoştea odihna, mereu neobosit, și nu se putea 
spune despre el că era arivist, ci literalmente un 
fanatic al artei marinărești. Tocmai această urîtă 
noțiune, de „arivist“ nu i se potrivea de loc, căci 
niciodată nu năzuise să „parvină în serviciu“. Din 
fragedă tinerețe, îndrăgise pur și simplu lupta cu 
nesupusa stihie, marea, şi se dăruise cu totul acestei 
iubiri. Din pricina aceasta, nici unul dintre băieţii 
de aceeași vîrstă nu cunoștea mai bine ca el toate 
subtilitățile meşteșugului marinăresc. La cincispre- 
zece ani el ajunsese deja aspirant. La optsprezece 
ani fusese remarcat de Lazarev, care comanda pe 
atunci fregata „Kreiser“!) și care îl luă cu el în- 
tr-o călătorie în jurul lumii. 

Pe vremea aceea, Lazarev era numai căpitan de 
rangul doi, dar se și evidenţiase ca unul dintre cei 
mai talentaţi marinari ai flotei ruse, atrăgind spre 
sine, ca un magnet, pe toți tinerii care cu vremea 
ar îi putut să ducă mai departe opera de organizare 
a flotei pe drumul trasat de el. La fel au fost atrași 
de el — unul după altul — și tînărul Kornilov, și 
Novosilski, și Istomin... 

Fregata „Kreiser“ era recunoscută în anii aceia 
ca un model de navă de război, iar tînărul Nahimov 
socolea că este o mare cinste pentru el să servească 
sub comanda lui Lazarev pe o astfel de fregată — 
și încă în mări străine. 

Călătoria ținu trei ani, iar peste alți trei ani, atit 
Lazarev, care comanda atunci nava „Azov“, cit şi 
Nahimov și Kornilov, care făceau serviciul pe același 
vas, se evidenţiaseră în vestita bătălie de la Na- 
varin, pentru care Lazarev fusese înaintat con- 
traamiral, iar Nahimov căpătase crucea Sfîntul 


1) „Crucişător“. (N, trad.) 

Gheorghe şi gradul de căpilan-locotenent, devenind 
astfel ofițer superior la douăzeci și patru de ani. 

În anii aceia, Nahimov conta în serviciul Flotei 
din Baliica, iar în Flota Mării Negre l-a adus tot 
Lazarev, după moartea amiralului Greig, cînd el a 
devenit principalul comandant al acestei flote. 

Atit corveta „Navarin“, cît și fregata „Pallada“ și 
nava de linie „Silistria“, pe care Nahimov le-a co- 
mandat rînd pe rînd, erau vase model, iar toate ce- 
lelalte vase căutau să le urmeze pilda. Autoritatea 
lui Nahimov în arta navală era alît de mare, încit 
se socotea o fericire să dobîndești un cuvînt de 
laudă din partea lui, chiar și de cei care nu depin- 
deau de cl în serviciu, dar care crau marinari din 
lire, nu numai cu numele. 

Cînd un pictor renumit îi ceru eroului de la Sinope 
permisiunea de a-i face portretul în ulei, Nahimov 
îi răspunse nemulţumit : 

— E-e, drăguţulce, ce crezi că cu sînt o doamnă 
din lumea mare? E un lucru cu totul de prisos, 
mda! — și îl refuză. 

Un poet i-a trimis eroului de la Sinope o odă de 
preamaărire. Nahimov învirti în mîini hiîrtia pe care 


era scrisă sirguincios oda — cu inițialele împodo- 
bite cu floricele — apoi o aruncă în coşul de sub 


masă şi spuse unuia din aghiotanţii săi: 

— Autorul acestor versuri trebuie să fie un om 
bogat, mda! la uite ce hîrtie bună are şi ce blazon 
pe ea. Ar fi fost mult mai bine dacă ar fi trimis 
cîteva sute de butoiașe cu varză murată pentru ma- 
irozi, eroii de la Sinope, mda! 

Această totală indiferență pentru artă era una din 
numeroasele lui ciudăţenii ca, de pildă, şi repulsia 
de a scrie orice fel de hirtii oficiale. Citea hirtiile 
acestea cu atenție — dacă trebuia să le semneze, 
sau să execute ceea ce scria în ele — dar nu-şi putea 
impune să se exprime în limbaj oficial pe hirtie; 
lucrul acesta îl făceau, în locul lui, aghiotanţii și 
ofițerii de ordonanţă. 

Trăia singuratic o viață de holtei bătriîn, ca şi 
fratele lui mai mare de la Moscova, dar nu era de 

loc un om închis şi ursuz. Dimpotrivă, era totdeauna 
o gazdă primitoare, ori de cîte ori se adunau la el 
musafiri, şi ajuta bucuros cu bani pe oricine i se 
adresa. 

De această slăbiciune a lui, de a nu refuza cuiva 
bani, abuzau adesea chiar colegii lui de serviciu, 
oameni cărora le plăcea să trăiască pe picior mare. 

El nu avea un dar deosebit al vorbirii, totuși nici 
unul dintre comandanții flotei nu știa să vorbească 
cu matrozii, aşa cum vorbea el, pentru că nimeni 
nu cunoştea mai bine ca el viaţa, nevoile şi inima 
lor și de accea oamenii îi iubeau, deşi era foarte 
exigent în serviciu. Intre ei, matrozii nu-i spuneau 
nici „amiral“ nici „„Nahimov“... Pentru ei, el era 
simplu „Pavel Stepanici“. 

Educat pe nave cu vele, cunoscînd la perfectie tot 
ce era legat de manevrarea pînzelor, capabil să ur- 
mărească ore întregi prin lunetă, de pe cheiul Graf- 
skaia, nu numai navele care intrau în radă, sau 
ieșeau în larg, dar chiar și bărcile cu pînze, Nahi- 
mov era un poet al velelor, deşi își dădea seama de 
superioritatea vaselor cu aburi, mai cu seamă a va- 
selor cu elice. Trebuise mai întîi să se dezobișnuiască 
de flota cu pînze, pentru ca apoi să se deprindă cu 
flota cu aburi. Şi una și cealaltă fuseseră pentru cel 
procese îndelungate și poate chiar dureroase. 

In calitate de șef al statului major al flotei, Kor- 
nilov locuise pînă la război la Nikolaev, unde se 
afla comandamentul flotei, dar de cîle ori venea la 
Sevastopol, se oprea la camaradul său mai vechi 
în serviciu, la Nahimov. Aveau despre ce să-şi 
amintească şi ce să vorbească la nesiirşit, căci 
nimeni nu cunoștea starea flotei mai bine decît Na- 
himov. În afară de aceasta Kornilov își dădea seama 
că dintre toți amiralii numai Nahimov privea fără 
nici un fel de invidie strălucila lui carieră. 

Și iată că acum, în amiaza zilei de 5 octombrie, 
pe umerii lui Nahimov căzuse necruţător aproape 
întreaga povară pe care o purtase prietenul său, în 
vreme ce el, amiral azviîrlit pe țărm, se simţea şi 
aşa destul de împovărat. 

Nu că s-ar îi zăpăcit, dar se zbuciuma alergînd 
prin orașul asediat, cuprins de o uriașă îngrijorare 
pentru totul și pentru toți, iar căluțul lui roib nu 
bătuse niciodată atîtea drumuri în atitea direcţii di- 
ferite. 

Nahimov trebuise să treacă în ziua aceea de vreo 
trei ori prin fața catedralei Sfintul Mihail, unde 
era depus corpul lui Kornilov pînă la înmormîntare 
şi unde se îngrămădeau marinarii şi infanteriștii ca 
să-și ia rămas bun de la el, 

De fiecare dată, Nahimov își oprea roibul, intra 
în catedrală şi rămînea cîteva minute lîngă sicriu, 
privind trăsăturile feței amiralului, rămase dirze şi 
după moarte. | 

De fiecare dată cerceta cu teamă catedrala — în- 
deosebi cupola — temîndu-se să nu nimerească în 
ea vreo bombă de calibru mare, rătăcită, trimisă în- 
tr-aiurea, sau vreo rachetă Congreve, în stare să 
străbată cupola și să cadă jos. Cupola i se părea 
partea cea mai puţin solidă din toată această spa- 
țioasă clădire, iar trupul aceluia care își pusese tot 
sufletul pentru cauza apărării portului, a flotei și a 
oraşului, zăcea tocmai sub cupolă. 

Canonada vuia... Dacă flota aliaţilor care, după 
socoteala lui Nahimov, aruncase în ajun aproximativ 
o sută cincizeci de mii de ghiulele, de bombe și de 
grenade, nu mai îndrăznea acum să se apropie de 
bateriile de coastă şi îşi tămăduia rănile în depăr- 
tare, dacă cea mai mare parle dintre mortierele și 
dintre tunurile franceze tăceau, în schimb, cele en- 
glezești mugeau ca și mai înainte, fără încetare... 

Canonada nu se opri nici la ora şase seara, cînd 
clopotele catedralei Sfîntul Mihail începură să sune 
cu un dangăt surd, prelung și trist, chemînd oa- 
menii la serviciul funebru pentru Kornilov. Dis- 
cursuri nu s-au ţinut. Oamenii îşi luau adio în tä- 
cere de la cel dispărut. În biserică erau numai acei 

care îl cunoscuseră pe Kornilov şi pentru ei nu era 
nevoie de cuvinte pompoase care să le spună ce om 
pierduseră. , 

Văzîndu-l în sicriu pe acest amiral cu fruntea 
lată, cu buzele strînse într-o crispare aspră, ceilalți 
amirali și generali, colonei, maiori, căpitani din 
flotă şi din armata de uscat se simțeau parcă pe 
jumătate învinşi de către dușman, iar simțămîntul 
acesta era greu și înfricoșător. 

Omul care putuse rosti faimoasele cuvinte — adre- 
sîndu-se unui regiment — „Retiradă n-are să fie! 
lar dacă mă veți auzi ordonîndu-vă să vă retrageţi, 
să mă luaţi în baionete!“ spusese totul despre sine, 
şi în fața corpului său nimeni n-ar îi putut rosti 
ceva mai puternic, mai cuprinzător şi mai viu. 

Voința care în ceasurile și în zilele de zăpăceală, 
de confuzie şi de criminală panică fusese în stare 
să unească toate forțele și mijloacele pentru apăra- 
rea orașului, se sfîrşise deodată... In cine oare și 
unde se mai putea găsi un nou izvor de voință atit 
de puternică și atît de clarvăzătoare. 

Poate că nervii erau zdruncinaţi de această asur- 
zitoare şi ucigătoare canonadă nemaipomenită, care 
nu înceta de două zile, dar aici, în catedrală, mulţi 
plîngeau, chiar şi aceia care nu ştiau că sînt în stare 
să plîngă. 

Nahimov nu-și mai ascundea aici durerea proprie: 
sta ca şi ceilalţi cu lumînarea în mînă, mai aproape 
decât toți de sicriu, dînd uşor din cap, absent, fără 
să mai asculte prohodul, în timp ce lacrimile îi lu- 
necau încetişor în mustăţile-i subțiri, atinse de 
bruma cărunțţelii. 

In biserică era şi Viktor Zarubin împreună cu 
nepotul răposatului amiral, garde-marinul  Novosil- 
tev, care nu se hotărise să plece la Nikolaev, înainte 
de înmormiîntare. Tatăl lui Viktor, oricît de greu 
era pentru el, nu voise să rămînă mai prejos decit 
fiul său, odată ce era vorba de înmormîntarea lui 
Kornilov însuși, și se strecurase și el în catedrală. 

Bătrînul se străduia să-şi îndrepte piciorul anchi- 

lozat din pricina rănii şi să se înalțe pe cît putea, 
ca să vadă mai bine. 

În preajma lui Kornilov, care zăcea în sicriu, și 
a lui Nahimov, care stătea alături de catafalc, mai 
erau de faţă, luminaţi de flăcările slabe și tremură- 
toare ale lumînărilor pilpîitoare, bătrînul Staniu- 
kovici, care își făcea mereu cruci mici, lipsite de 
vlagă, de parcă ar fi gonit o muscă sicîitoare de pe 
chipu-i uscat, şi Istomin care se smulsese pentru o 
oră de la postul său greu de pe Malahov, ambii 
Vukotici, Zorin și mulți dintre camarazii lui de ser- 
viciu, de pe nava scufundată „Tri sviatitelia“. 

El, Zarubin, care era pe jumătate secat de viaţă, 
voia să-i vadă pe toţi cei care se aflau lîngă corpul 
celui mort. Era pătruns de măreața solemnitate a 
unor asemenea clipe, cînd oamenii îi fac parcă de- 
functului un jurămînt, chiar dacă nimeni dintre cei 
vii, aflaţi în preajmă, nu aude nici o vorbă. 

Prohodul fu însă scurt. Nici nu putea ţine mult, 
căci ceasurile dinaintea nopții erau grele: canonada 
vuia, ghiulelele zburau în oraș, iar trupele aliaţilor 
se concentrau poate pentru asalt, ascunse în vîlce- 
lele adînci din fața bastioanelor trei și patru... 

In fața catedralei se aliniaseră un batalion de 
marină, un batalion de infanterie și o semibaterie 
cu patru tunuri. În radă, navele îşi încrucișaseră 
vergile și coborîseră pavilioanele și bandierele. Si- 
criul fu scos în pridvor, împreună cu perna de ca- 
tifea pe care se aflau numeroasele decoraţii ale lui 
Kornilov. Corul cînta psalmii de „tînguire deasupra 
gropii“... Cortegiul funebru porni pe strada Ekate- 
rininskaia, spre locul unde, cu puţin înainte de de- 
barcarea intervenţioniştilor, fusese pusă cu atîta so- 
lemnitate piatra fundamentală a catedralei Sfîntul 
Vladimir, deasupra cavoului în care amiralul Laza- 
rev fusese înmormîntat cu trei ani în urmă. | 

Pe cînd Lazarev comanda vasul „Azov“, intrase 
odată în cabina tînărului locotenent Kornilov. Acesta 
era cufundat în lectura unui roman franțuzesc. O 
grămadă de alte romane franțuzeşti stăteau pe raf- 
tul din cabină. 

Lazarev fusese foarte revoltat de această lipsă de 
seriozitate. 

— Dumneata, om inteligent, talentat, îţi pierzi un 
timp preţios citind tot felul de fleacuri! — strigă el. 
— Ca superior al dumitale, îți interzic acest lucru !... 
Ai înţeles ? Îţi interzic, odată pentru totdeauna ! 

Apoi strînse aprins toate: cărţile locotenentului și 
le aruncă pe fereastra cabinei, în mare. 

"— Ce trebuie să citesc, totuşi? — întrebă uluit 
Kornilov. 

— Am să-ţi arăt eu imediat ce trebuie să citeşti! 

Și căpitanul Lazarev ieşi din cabină şi se în- 
toarse repede cu un braţ întreg de cărţi, cu totul 
diferite. Erau mai ales opere cu privire la arta na- 
vală. 

Trecuse un sfert de veac și elevul ajunsese atît 
de demn de învățătorul său, încît să fie așezat după 
moarte alături de el, în același cavou. 

Cortegiul înainta. Corul cînta „veşnica pomenire“ 
din toată inima, mișcător, simțind că de data aceasta 
nimeni nu se prefăcea cum trebuia s-o facă de obi- 
cei. Întunericul se lăsa repede și se .aprinseră facle. 

lar ghiulelele şi bombele continuau să cadă în 
oraş... 

O bombă explodă chiar în coada cortegiului, unde 
se îngrămădea lumea din oraş. Căpitanul Zarubin, 
care era ceva mai în față, punctîndu-și fiecare pas 
cu bastonul său gros și răsucindu-și greoi piciorul, 
auzi mai întîi explozia, iar apoi un țipăt de femeie 
şi un vaiet surd. 

Mulțimea se tălăzui într-acolo. Se auziră strigăte: 

— Ce, a nimerit pe cineva? 

— D-apoi ce crezi? Sigur c-a nimerit! 

Zarubin se opri, şovăind: să meargă mai departe 
după sicriul lui Kornilov, sau să se întoarcă spre 
locul unde se produsese explozia ? 

Auzi un glas aspru bărbătesc : 

— Unde să găsești targă aici pe stradă? Auzi... 
targă ! Apuc-o de miini și de picioare şi du-o drept 
la capelă... Au să vadă oamenii acolo cine e! 

— Caz mortal? — întrebă cu milă Zarubin pe un 
bărbos. 

— D-apoi cum credeai ? De bunăseamă că mortal !— 
răspunse bărbosul. — E muiere doar... Parcă mult îi 
trebuie ? I s-a înfipt o schijă în burtă și gata... 

Zarubin clătină din cap și îngăimă îngîndural : 

— Ce poţi să mai spui? Toţi sîntem în puterea ce- 
lui de sus... 

Viktor era mult înainte, iar soția şi fetele rămăse- 
seră acasă, unde se întorseseră din Partea de Nord 
cu o seară înainte, după ce încetase focul. Liniștit în 
privinţa sa și alor săi, Zarulbin porni șchiopătînd după 
cortegiu. 

Lumina faclelor crea o priveliște neobișnuită. Pe lo- 
cul larg, împrejmuit de un gard, unde se pusese teme- 
lia catedralei, se îngrămădeau ofițeri de diferite grade. 
Batalionul de marină şi cel de infanterie împreună cu 
cele patru tunuri, traseră numărul cuvenit de salve 
cu muniție de manevră. 

Cei care erau mai aproape atinseră pentru ultima 
dată cu buzele fruntea înaltă și rece a lui Kornilov. 
Capacul sicriului fu bătut în cuie. 

— Poate că s-o găsi aici vreun locuşor și pentru 
mine | — spuse pe neașteptate Nahimov celor cîțiva 
amirali care intraseră în încăpătorul cavou, și-l cerce- 
tau la lumina unei facle. 

— Ce vorbă-i asta, Pavel Stepanici ? — spuse Is- 
tomin mustrător şi cu glas scăzut. 

— Dar dumneata ce crezi ? Nu merit ?... Adică așa 

. mda. Nu merit... mda! — murmură Nahimov, lä- 
sindu. -şi capul în jos. 

— N-am vrut să spun așa ceva, Pavel Stepanici, 
— încercă să se corecteze Istomin. 

— Dar ce-ai vrut să spui ?... Crezi cumva că vom 
scăpa vii din Sevastopol ? Nu-u! Nu vom scăpa... 

Nu era însă timp să stai şi să cauţi zadarnic a ghici 
viitorul şi nici să petreci în tăcere o clipă mai mult 
lîngă corpul lui Kornilov : gîndul la posibilitatea unui 
asalt de noapte al aliaţilor îi împrăștie în curînd pe 
toți departe de cavou. Rămaseră în el numai zidarii, 

ca să ridice în grabă o lboltă de cărămizi, deasupra 
sicriului, 

Zvonul că în noaptea aceea era așteptat asaltul, îl 
auzi în mulțime și căpitanul Zarubin, iar cînd Viktor 
dădu de el, tatăl îi spuse alarmat fiului: 

— Noaptea asta se așteaptă asaltul... asaltul! Altă 
năpastă... După ce l-am înmormîntat pe Vladimir Ale- 
xeici, acum poate să aïbă loc şi asaltul! Ei, ce o să se 
întîmple acum ? 

— Fleacuri! — răspunse Vitea nepăsător. — Ma- 
trozii ce așteaptă... Pentru Kornilov, matrozii au să-i 
sfîşie acum, nu cu baionetele, ci cu dinţii... 

Vorbele înfocate ale fiului nu avură totuși darul să-l 
liniștească pe bătrîn. Dimineaţa, întreaga familie a 
Zarubinilor, împreună cu alte familii de ofiţeri, se mu- 
tară la amiralitate. 


Trecură două zile. 

Invadatorii mu îndrăzneau încă să asalteze orașul, 
în schimb canonada din ziua 'de 7 octombrie a fost 
vădit şi mai puternică decît cea din ziua de 6: fran- 
cezii reparaseră toate stricăciunile ce le fuseseră pri- 
cinuite şi instalaseră chiar baterii noi. Se observă că 
noi tunuri cu tragere lungă apăruseră și pe Dealul 
Verde, la englezi. 

Dealul își căpătase numele acesta de la cotropitori. 
Tot recentă era și denumirea dealului Rudolf, dată 
de francezi pentru bateriile lor, precum și numele co- 
linei — rămasă vestită în războiul Crimeii — care 
aparținuse pe la 1830 căpitanului de vas comercial 
Malahov. Locurile acestea, ca şi toate celelalte dim- 
prejur, țărmurile mării care nu îngheaţă, cu goliurile 
lor capricios tăiate — ca în Grecia — văzuseră de-a 
lungul veacurilor o mulţime de războaie mari si mici. 
Pe deasupra lor, zburaseră în vechime săgeți şi pietre 
aruncate din catapulte, iar Inkermanul — ceea ce în- 
seamnă pe turcește „orașul-cetate“ vecin cu „orașul- 
măreț“, Sevastopolul, exista de cel puţin trei mii de ani 
și se lărgise mereu, înnoindu-se şi împodobindu-se cu 

ornamente de-a lungul zidurilor sale subterane, făcute 
din calcar, ușor de sculptat. De bunăseamă, fiecare 
ieșitură a zidurilor lui drepte fusese de sute de ori 
stropită de lichidul acesta, atît de ieftin și atît de te- 
ribil, care este sîngele omenesc. 

Primii poeți și geografi greci povestesc cu groază 
despre prăpăstioasele stînci ale Inkermanului, de unde 
sciții aruncau jos pe navigatorii greci pe care îi prin- 
deau. Aceste înspäimîntătoare întărituri ale tauro-sci- 
ților fuseseră cucerite numai de Diophante, vestitul 
conducător de oști al lui Mitridate al VI-lea, regele 
Pontului. 

Cu foarte puțin înainte de războiul Crimeii arhiepis- 
copul Hersonului şi al Tauridei, Inokenti Gură-de-aur 
se gîndise să întemeieze o mînăstire în peşterile de 
la Inkerman, iar acolo se așezaseră vreo douăzeci de 
călugări, care se aranjaseră destul de bine în aceste 
locuinţe străvechi. Mica mînăstire fusese numită „Chi- 
novia închinată sfinţilor părinţi Clement și Martin“. 

Pe povîrnișul de nord al colinei Malahov, ca şi în 
cartierul Korabelnaia — care se învecina cu ea — 
se aflau de asemenea peșteri rămase de la carierele 
de piatră care existaseră cîndva pe acolo. In peșterile 
acestea se adăposteau familii de marinari dintre cele 
mai sărace, care nu aveau mijloace să-şi încropească 
mici măcar o cocioabă. 

Acum, însă, cînd povîrnișul de miazănoapte al coli- 
nei Malahov începuse să fie bombardat, tot atît de 
necruţător ca şi cele de miazăzi și de răsărit — presă- 
rate de redute — cocioabele se ieftiniseră, iar preţul 
peșterilor arescuse. 

Nemaipomeniţa canonadă băgase în pămînt și pe 
atacatorii orașului şi pe apărătorii lui. La baterii 
fuseseră săpate bordeie și pentru matrozii iartilerişti, 
și pentru ofițeri. Contraamiralii, care comandau sec- 
toarele sau porțiunile liniei de apărare, îşi aveau 
peșterile lor. Inkermanul își lărgise considerabil ve- 
chile bariere. 

Chiar din primele zile ale canonadei, aproape pa- 
truzeci de căsuțe de lut, din cartierul Korabelnaia, 
fuseseră dărîmate sau incendiate de proiectile și de 

rachete. Atașamentu | oamenilor față de căminul! lor 
este mare, însă mare este şi puterea nevoii... Saţiile 
matrozilor nu plecaseră totuși departe de redute, unde 
luptau soţii multora dintre ele, ci se mutaseră ' doar 
mai în fundul cartierului, ocupând) mai ales peșterile 
care aveau doar cîte o singură ușă la stradă. 

Ca să-și hrănească copiii, ele se îndeletniceau mai 
înainte cu coacerea covrigilor, a turtelor, a franzelelor 
și a altor bucate, pe care le vindeau în piaţă. Acum 
însă, apăruse alături altă piaţă, alcătuită din unitățile 
de acoperire ale infanteriei de pe bastioane. 

În dimineaţa celei de-a patra zi de bombardament, 
nevestele matrozilor se şi deprinseseră cu bubuiturile. 
Nu că nu le-ar mai fi dat nici o atenţie sau că ar fi 
încelat să se mai teamă de ele, dar începuseră să se 
gindească mai mult la prelungirea vieții decit la o 
moarte apropiată şi inutilă. 

În dimineața zilei de 8 octombrie, vecinele se şi 
strigau vioaie peste ulicioara îngustă : 

— Dunka, auzi, Dunka !... Mai trăieşti ? 

— Mai trăiesc, dragă, mai trăiesc! — răspundea 
Dunka. 

— O-o! Bine că mai trăieşti... Dar acoperișul nu 
ți l-a dărîmat ? 

— Nu-u! Acoperişul e întreg! 

— Slavă ţie, doamne !... Păi, chiar dacă îţi dărima 
acoperişul nu era nimic... Capul să nu ţi-l dărîme | 

lar peste o clipă: 

— Dunka-a ! 

— A-a! 

— Mergi cu mine după apă? 

— Merg, cum să stau fără apă? . 

— Atunci ia-ți găleţile şi haide... Că mie nu știu 
cum îmi vine... de una singură... mi-e cam frică ! 

Și porneau amîndouă cu găleţile prinse pe cobiliţe, 
în jos, spre fîntînă. Deşi ghiulele forfoteau memiloase 
prin Korabelnaia, căutîndu-și victimele, nu prea Je 
luai în seamă atunci cînd mengeai cu un suflet de om 
și mai ales cînd stăteai de vorbă pe drum, de una, 
de alta, despre treburile muierești.- 

Sumedenia de copii ai matrozilor se obișnuise ré- 
pede cu ghiuiele!e, care interesau mult mai puţin de- 
cît bombele. 

Ghiulelele se izbeau pur și simplu de pămînt, ca 
nişte pietre mari şi, dacă se întîmpla să cadă pe un 
loc tare, săreau în sus și se rostogoleau ca nişte mingi. 
Bombele însă erau mult mai măstrușnice, mai ciudate 
şi mai complicate. 

Ele se învîrteau și se mișcau pe pămînt, îîşiind ca 
gîştele și îrmprăştiind scîntei din îitiluri, apoi ples- 
neau vuind și împroşaau țăndări în toate părțile. 

Tot astfel explodau și sticlele în care copiii puneau 
var nestins, turnau apă şi le înfundau bine cu dopuri. 
Varul se încălzea, se dilata, fistia şi arunca dopul cu 
un pocnet, făcînd sticla țăndări. 

Era și aşa ceva interesant, dar bombeie îi atrăgeau 
pe copii mult mai mult. 

In ziua de 8 octombrie, pe la amiază, Daşa — or- 
fană de 'matroz, prima soră de caritate rusă — care 
sta în ușa postului ei de prim-ajutor din Korabelnaia, 
văzu în stradă mai mulţi copii, între nouă şi zece ani, 
care jucau vesel în jurul unui obiect de pe pămînt, 
ţinîndu-se de miini și cîntînd în gura mare: 


Vine bomba, bomba vine! 
Mă-ăi, măi! Mă-ăi, măil 
Pe cine atinge, pe cine! 

Mă-ăi, măi! Mă-ăi, măil 

In “mijlocul horei lor se învirtea și fisiia o bombă, 
gata să explodeze. 

Din depărtare, Daşa n-o văzuse, dar bănui despre. 
ce este vorba. Ingrozită, scoase un țipăt și se repezi 
spre copii : 

— Măi, diavolilor ! Ce faceți! Ce, asta-i joacă ? 

Era prea tîrziu însă și trebui să se arunce chiar ea 
la pămînt ca să se ferească de schije. Bomba explodă 
și doi copii se prăbușiră la pămînt: svîrcolindu-se în 
sînge. Ceilalţi fugeau, uitîndu-se înapoi şi strigînd: 

— L-a lovit pe Vaska!... L-a lovit pe Mitka! 

Copiii se jucau într-adevăr, deși era un joc cu 
moartea. În copilărie, însă, nu ne este dat să deosebim 

unde se isprăveşte închipuirea noastră despre viață 
şi unde începe adevărul cumplit al acestei vieţi. 

Cînd Daşa ajunse lingă cei doi copii, unul dintre ei 
nu mai mişca. O schijă i se întipsese în tîmplă și, deși 
aceasta nu era mare, Dașa îşi dădu seama din scurta 
ei experienţă, că starea copilului era deznădăjduită. 

Mitka, celălalt copil pe care îl cunoștea, era rănit 
numai la picioare și de la el cursese atîta sînge. 

Il ridică în braţe și îl duse la postul de prim-ajutor, 
murmurînd mînioasă : 

— Mă mir de aşa mame ! De ce n-or fi avînd grijă 
de copiii lor? . 

Daşa știa prea bine că mamele nu puteau să vadă 
de copii, mereu în căutare de hrană pentru ei. Dar 
trebuia să învinuiască pe cineva pentru Mitka, deoa- 
rece chiar dacă scăpa cu viață, avea să rămînă schilod. 

Amîndouă mamele veniră alergînd, cu miînecile și 
cu poalele suflecate, una începînd să bocească lîngă 
Vaska cel ucis şi cealaltă repezindu-se după Mitka, 
pe care Daşa îl ducea în brațe. Adăpostite împotriva 
ghiulelelor în peșterile lor, ele spălau rufele pentru 
nişte ofiţeri de pe colina Malahov. Femeile erau toc- 
mai Dunka şi vecina ei, care se duseseră de dimineață 
după apă, jos la fîntînă. 

În aceeași zi, a doua soră de caritate rusă — soţia 
comandantului de baterie Hlaponin — stătea la Spi- 
talul trupelor de uscat,  cercetînd îngrijorată, ca în 
toate acele zile de groază ale canonadei, chipul fiecă- 
rui ofițer rănit, adus pe targă. 

De dimineață sosise ordinul ca spitalul să fie eva- 
„cuat într-un loc mai ferit, în Partea de Nord, întrucît 
proiectilele începuseră să cadă des. De aceea, toți se 
pregăteau de mutare, așteplind doar să se mai întu- 
nece căci atunci focul înceta. 

Hlaponina se văzuse cu soțul ei în noaptea de 6 
spre 7 octombrie și aflase de la el amănunte zgudui- 
toare despre explozia depozitului de pulbere de la 
bastionul trei și despre moartea căpilanului-locotenent 
Lesli, deunăzi musaiirul lor, care fusese poate făcut 
bucăţi, sau fusese prea adînc îngropat în pămînt, din 
care pricină corpul lui mu mai putuse fi găsit. 

Noaptea, Hlaponina se ducea acasă, fiindcă nu avea 
unde să doanmă la spital și pentru că moaptea focul 
înceta, iar ea putea să fie mai liniștită în privința so- 
tului ei, să doarmă şi să prindă puteri pentru ca, a 
doua zi, să stea iar la spital de dimineață pînă seara. 

Dacă acum, după patru zile, medicii și colonelul, 
comandantul spitalului, se obișnuiseră cu ea, Hlapo- 
nina mu se putuse obişnui să privească metulburată, 
aşa cum ar fi trebuit, trupurile schilodite, pentru că 
în fiece clipă se aștepta să fie adus soțul ei, cu vreo 
rană îngrozitoare ca aceea, ca cealaltă, sau — cine 
ştie — ca asta. 

Nici nu se gîndea că soțul ei ar putea fi ucis, sau 
ar fi putut dispare fără urmă, cum dispăruse Lesli.. 
Aşa ceva nu-i putea trece prin minte! Nu se gîndea 
nici că va fi ucis pur şi simplu, ca mulți alţii, ca 
ceilalți, nu ca Lesli; gindul acesta ar fi doborit-o 
dacă ar îi pus temeinic stăpînire pe ea. 

Spaima că soţul ei ar putea fi rănit, nu o părăsise 
în primele trei zile ale canonadei şi o urmări şi în a 
patra zi. 

La spital, făcea supusă tot ce îi cereau medicii, în- 
trucît erau foarte mulți răniţi, iar medici foarte puţini 
şi niciodată nu erau oameni de ajuns pentru a-i ajuta 
la operații. Căuta să privească rănile îngrozitoare nu- 
mai cu coada ochiului, dar inima i se strîngiea dureros 
şi priveliştea devenea uneori insuportabilă. I se părea 
că are să i se rupă inima, că are să cadă şi să moară. 

Mirosul greu de sînge și puroiul rănilor infectate 
îi făcea greață. Atunci se repezea la vreo fereastră cu 
geamul spart, sau la vreo ferestruică şi trăgea în piept 
cît mai mult aer proaspăt. 

Nu pleca, însă, de la spital. Se silea să se obiș- 
nuiască cu aspectul îngrozitor al rănilor și cu mirosul 
lor nu mai puțin îngrozitor, pentru că răni asemănă- 
toare care să miroasă la fel ar fi putut căpăta și soţul 
ei, acolo pe îngrozitorul bastion trei... şi atunci ? Atunci 
el ar fi putut să vadă, după expresia feţei ei, că îi este 
insuportabil de greu să-l îngrijească, iar gîndul acesta 
l-ar fi ucis. 

Proiectilele care cădeau în spital — dintre care 

unul ormorîse doi răniţi în a treia zi de bombardament, 
iar pe alți doi îi rănise grav — îl enervau mespus pe 
comandant, care locuia acolo împreună cu familia, 
ca şi pe medici și în general pe toţi cei care făceau ser- 
viciul la spital, precum și pe răniții care nu-și pier- 
duseră cunoştinţa. 

Ofițerii cereau stăruitor să fie imediat duși de acolo, 
susținind că trebuie să existe o deosebire între spital 
și bastion, iar alții amenințau că se vor plînge supe- 
riorilor, sau direct la Petersburg, pentru asemenea 
lipsă de măsuri... Soldaţii se uitau speriaţi la ferestre 
şi la tavane, înjurînd conducerea spitalului, pentru că 
— după cum li se părea — nu se îngrijea nimeni de 
evacuarea lor. Faptul că spitalul era bombardat, o 
neliniștea mai puţin decît orice pe Elizaveta Mihailov. 
na Hlaponina. Simţea, deşi destul de vag, că în felul 
acesta îndură şi ea alături de soţul ei, măcar în parte, 
ceea ce se petrecea pe bastionul trei şi în jurul lui. Mai 
de grabă, se năştea în ea teama că în partea de Nord 
va fi mai greu de adus rănitul, de pe bastionul trei, 
că va trebui să fie transportat cu barca peste Rada 
Mare, că va pierde pe drum mult sînge și că va avea 
de îndurat dureri mari din pricina zguduiturilor pe un 
drum atît de lung. In sfîrșit, o mai înspăimînta faptul 
că în Partea de Nord se afla Cimitirul Comun, unde 
enau duși zilnic în căruţe, cu zecile, cei uciși sau 
morți de pe urma rănilor. 

Către amiaza zilei de 8 octombrie, Hlaponina ieși 
să mai respire aer proaspăt și să mai privească cerul 
albastru și frunzele aurite ale plopilor şi ale salcîmi- 
lor albi, sădiţi în jurul spitalului, dar mai cu seamă, 
să privească spre acel groaznic bastion trei... 

Tocmai atunci soldaţii veneau cu o targă mînjită 
de sînge, care servea de cine ştie cîte zile pentru trans- 
portul răniților, fără să mai fie schimbată. 

In ultimul timp, o asemenea priveliște devenise 
pentru Elizaveta Mihailovna atît de obișnuită, încît 
tocmai targa aceasta, adusă tocmai la ora aceasta 
nu o neliniști prea mult. Se gîndea pur şi simplu că 
mai fusese adusă iîncă o nefericită victimă a războiu- 
lui. Apropiindu-se de targă, ea dezveli faţa rănitului, 

fără să-i întrebe ceva pe soldaţi. O descoperi aşa cum 
se obişnuise s-o facă 'de fiecare dată şi... se dădu un 
pas înapoi. 

Ceea ce așteptase în zilele din urmă — dealtfel, 
fără să creadă — venise atît de neașteptat încît o 
zgudui din cap pînă în picioare, ca un curent electric: 
Pe targă zăcea soțul ei, cu ochii pironiţi în gol, * 
privirea absentă, fără s-o recunoască ; din gura Jes- 
chisă nu ieșea nici un cuvînt, nici măcar un geamăt,. 

— Mitea! — ţipă ea. — Mitea ! 

Fără să lase tanga jos şi fără să meargă totuşi mai 
departe, soldaţii o priveau nedumeriţi, cu milă, bă- 
nuind cine era. Rănitul însă nu-și intoarse privirea 
și nu închise gura. 

Femeia mai scoase un țipăt şi leșină, căznd lîngă 
targă, cu fața îngropată în frunzele veștede ale plo- 
pilor 

După ce-l cercetă pe Hlaponin, medicul şei al spi- 
talului constată că este rănit la umăr și are o contu- 
ziune gravă la cap, dar că ar fi posibil să scape numai 
dacă va fi bine îngrijit şi dacă va sta cît mai departe 
de bubuitul tunurilor. 

Chiar a doua zi, Elizaveta Mihailovna își transpor- 
tă soţul cu o trăsură la Simferopol. 


5 


Divizia a 12-a, trimisă de Gorceakov al 2-lea în 
ajutorul lui Menșikov, începu să sosească pe eșaloane 
de la data de 3 octombrie. La 9 octombrie, toate 
gele patru regimente ale ei — Azov, Nipru, Ucraina 
şi Odesa — erau adunate lîngă satul Ciorgun, în 
spatele poziţiei imvadatorilor. Divizia avea aproape 
efectivul complet de război: cincisprezece mii de 
baionete. 

Tocmai în acel timp, însă, căpătară și invadatorii 
mari întăriri: la Paris şi la Londra se dorea să se 
termine cît mai repede cu Sevastopolul şi de aceea 
nu precupețeau nici numărul soldaţilor, nici cheltuielile 
pentru transportul lor. 


461 


Din Varna, le sosi francezilor brigada de vînători 
africani călări, sub comanda generalului d'Alonville, 
brigada de infanterie a generalului Bazaine și divi- 
zia lui Levaillant. Astfel efectivul trupelor franceze 
crescu pînă la cincizeci de mii de oameni, iar al tru- 
pelor engleze, cu întăririle primite, la treizeci şi cinci 
de mii. 

La 9 octombrie, armata rusă era considerabil in- 
ferioară numericește — cu vreo douăzeci de mii de 
oameni — faţă de armata aliaţilor, deşi, în afară de 
divizia a 12-a, se apropiau de Sevastopol regimentul 
de infanterie Butîrski, regimentul 4 din divizia 17-a 
a generalului Kiriakov, batalioanele de rezervă ale 
regimentelor Minsk şi Volin, regimentul de cazari 
Ural, un batălion de vînători, un batalion de plastuni 
şi alte unități mai mărunte. 

In sfîrşit, în afară de corpul patru, Gorceakov îi 
trimise lui Menșikov și două sute de mii de ruble 
argint, temindu-se că prințul nu are bani suficienți 
pentru întreținerea trupelor. Cum Menșikov avea însă 
mai multă nevoie de pulbere decit de bani, cîteva 
mii de puduri de pulbere destinate pentru Bender fură 
trimise la Sevastopol din ordinul lui Gorceakov. Tot 
spre Sevastopol mergeau în marş forțat diviziile a 
IO-a şi a Il-a. 

Totuşi Gorceakov îi scria lui Menșikov, bineînţeles 
în franțuzeşte : 

„Ostașii pe care vi-i trimit sînt buni, dar să nu vă 
încredeți în lăudăroşenia lor: vor declara că sînt 
gata să ia cu asalt şi cerul. E drept că vor fi dîrji 
în apărarea poziţiei ce li se va încredința, dar să nu 
vă așteptați din partea lor la atacuri îndrăznețe. 
Inamicul are asupra noastră o superioritate prea 
mare în armament. Cei mai viteji dintre comandanţi 
şi ofițeri se vor arunca în foc nebunește şi vor îi 
scoși din luptă, iar întreaga armată îşi va arăta 
atunci ceafa. Vă spun lucrurile acestea din expe- 
riență. Am socotit de datoria mea să vă previn. 
Dealtfel, vă spun toate acestea ca să-mi împac con- 
ştiinţa, fiind convins că veţi căuta să prelungiți lu- 
crurile, fără să riscaţi totul pe o carte nesigură...“ 

Asemenea sfaturi dădea Gorceakov al 2-lea, care 
avea experiența Campaniei dumărene, însă cu totul 
alte ordine — nu sfaturi — primea Menșşikov de la 
Nicolae. 

Autocratul pretindea un război ofensiv și socotea 
că întăririle trimise prințului sînt cu totul suficiente 
în acest scop. El îi scria : 

„Celelalte două divizii din corpul patru se în- 
dreaptă spre tine în marș forțat, ṣi în acest fel, dragă 
Menşikov, s-a făcut totul și — îndrăznesc s-o spun 
— mai mult decit ar fi fost posibil, pentru a-ți ajuta 
să zădărnicești planurile vrăjmașilor. Rămîne să-l 
rugăm pe dumnezeu ca aceste întăriri, ultimele, să-ţi 
ajungă la timp, pentru a salva Sevastopolul.“ 

Căutînd în fel și chip să conducă Războiul din 
Crimeea din palatul său de la Gatcina, Nicolae nu 
numai că nu voia să ţină seama de starea de înapo- 
iere tehnică a armatei sale, nu numai că aștepta de 
la ea fapte excepţionale, dar îl şi prevenea pe coman- 
dantul său suprem din Crimeea că nu va mai căpăta 
întăriri. Singurul lucru pe care i-l mai făgăduia era 
acela de a-i trimite pe cei doi fii ai săi, Mihail şi 
Nicolae. Dacă își închipuia, însă, că prin asta avea 
să-i facă vreo bucurie lui Menșikov, fără îndoială că 
se înşela... 

„Cavalerul Europei“ — cum îi plăcea să-și spună 
autocratul rus — avea sub arme o armată uriaşă 
pentru vremea aceea, dar ea era împrăștiată pe gra- 
nița de apus sau în Caucaz și, numai pentru apára- 
rea Petersbungului și a țărmului golfului Riga, erau 
concentrați o sută șaptezeci de mii de ostași. 

Dominația rusească în Polonia avea însă și ea — 
după părerea lui — nevoie de o apărare puternică, 
la fel ca și granița cu perfida Austrie, din partea că- 
reia nu înceta să se teamă de o intervenţie militară 
şi chiar cu forțe foarte mari. 

In sfîrșit, invadatorii puteau ataca și la Odesa şi 
la Nikolaev și la Herson, de aceea și aici trebuiau 
ținute garnizoane puternice. 

Amiralul englez Napier, care făgăduise cu lăudăro- 
șenie la Londra „să ia prînzul la Kronstadt şi cina la 

Petersburg“, se ținea — ce e drept — la o distanță 
apreciabilă de Kronstadt, însă încrucișa totuşi în gol- 
iul Riga. Mai mult chiar, englezii făceau încercări să 
atace și Solovki-și Petropavlovsk din Kamciatka, do- 
rind parcă să demonstreze atotprezenţa şi atotputer- 
nicia flotei lor. 

Această abundență de puncte vulnerabile îl silea 
pe Nicolae să fie zgircit cu afectarea de trupe pentru 
Campania din Crimeea. I se părea mereu că acolo 
era numai o demonstraţie, iar Parisul şi Londra îi 
pregăteau în altă parte adevărata lovitură mimici- 
loare. 

Pe la începutul anului 1850, adică trei ani înainte 
de începerea Războiului din Orient, Kornilov fusese 
trimis de Lazarev la Petersburg, la Menșikov — care 
era şeful marelui stat major al marinei — ca să ceară 
sumele necesare pentru întărirea Sevastopolului ca 
port. Menşikov. îl îndrumă pe Kornilov de-a dreptul 
la ţar, care îi acordă o audienţă foarte interesantă, 
prin aceea că la toate cererile lui Kornilov, Nicolae 
răspundea în același fel: 

— Înţeleg că ar trebui făcut acest lucru, îmi place 
şi mie ordinea în toate, dar nu sînt bani!... Aș vrea 
să vă dau, dar n-ar? de unde! Orice te-ai apuca să 
faci, peste tot trebuiesc bani! Nu-s bani, nu-s bani... 
Ce să faci, dacă trebuiesc atît de mulţi 2... 

Kornilov nu obținu nici o alocaţie, nici pentru ame- 
majări de cazărmi, nici pentru repararea spitaluiui, 
nici pentru alte construcții şi reparaţiuni. 

După cum atunci ţarul nu avusese bani pentru Se- 
vastopol, tot aşa nici acum nu avea trupe. Totuşi, 
țarul se aştepta mai mult ca oricine ca îndată după 
sosirea corpului patru, armata lui Menșikov să devină 
egală numeric cu armata aliaţilor, iar Sevastopolul 
și flota să fie salvate. 

„Cînd vor sosi diviziile a 10-a și a 11-a, îi seria el 
lui Menșşikov, mădăjduiesc că vei găsi în orice caz 
posibilitatea de a da o lovitură inamicului, pentru a 
menține onoarea armatelor noastre. Nespus de dorit 
ar fi să dovedim în ochii dușmanilor noştri şi chiar 
în fața Rusiei însăși că sîntem aceiași ruşi din anul 

1812, de la Borodino şi de la Paris. Să-ţi ajute prea- 
milostivul dumnezeu !“ 

In aceeași scrisoare, Nicolae îi recomanda în mod 
deosebit lui Menşikov pe generalul-locotenent Li- 
prandi, comandantul diviziei a 12-a. Într-adevăr, 
acesta era unul dintre cei mai capabili şi mai culți 
generali din armata lui Nicolae. 

Luînd parte, în tinereţe, la șaptesprezece bătălii 
din vremea Războiului pentru Apărarea Patriei, el 
se afla în armata lui Dibici cînd Nicolae începuse 
războiul cu Turcia în 1828, apoi se distinse cu pri- 
lejul asaltului asupra Varşoviei şi, în sfîrșit, îşi arătă 
capacitatea și ingeniozitatea în Campania dunăreană, 
atit cît se putea face acest lucru sub comanda unui 
încurcă-lume, ca Gorceakov al 2-lea, care de aseme- 
mea îl lăuda pe Liprandi într-o scrisoare către Men- 
şikov. 

Menșikov avea însă motivele sale ca să-l privească 
pe Liprandi cu aceeași suspiciune cu care privea toate 
persoanele recomandate lui în mod deosebit. 11 soco- 
tea pe Liprandi vinovat de moartea colonelului Andrei 
Karamzin, fiul istoricului, pe care îl cunoscuse per- 
sonal. 

Un regiment de husari de sub comanda lui Karam- 
zin; care abia sosise de la Petersburg și care nu cu- 
noştea de loc locurile și nu avea nici o experienţă de 
luptă, fusese trimis de Liprandi într-o recunoaştere, 
în care dăduse peste mari forţe turceşti. Fiind aproape 
înconjurat, se smulsese din încercuire, pierzînd însă 
o cincime din efectiv şi pe însuşi Karamzin. Rănit, 
acesta fusese luat prizonier, iar paşa poruncise să 
i se taie capul. Tot aşa pierise și tînărul prinț Goliţin, 
care era și el un cunoscut personal al prințului. 

În afară de aceasta, Menşikov nu aproba acţiunile 
nehotărite — după părerea lui — ale lui Liprandi, 
care asediase fortificațiile turceşti de la Calafat, deși 
în acel caz orice acţiuni hotăriîte erau strict interzise 
de însuși Gorceakov, iar Liprandi nu avea nici o 
vină. 

Menşikov nu avusese niciodată ocazia să-l vadă pe 
Liprandi, și cînd acesta sosi cu ultimul eşalon al 

diviziei a 12-a, el se prezentă prinţului în tabăra de 
pe Belbek. 

Era un om bătrîn, dar încă foarte vioi şi care se 
ținea mai ales impecabil de drept, cu pieptul, nu cu 
pîntecul înainte. Era înalt de statură şi cu capul mare, 
avea umeri vînjoşi și mișcări domoale. Lui Menșikov 
nu-i plăcu însă privirea iscoditoare și parcă ironică 
din ochii albaștri ai lui Liprandi, pe chipul lui încă 
destul de proaspăt şi fără zbircituri. În afară de 
aceasta, i se păru neplăcut și faptul că acest gene- 
ral cu ordinul Sfîntul Gheorghe la gît, vorbea într-o 
limbă foarte corectă, cu totul literară, fără nici un 
fel de intercalări, de bîlbîieli și de şovăiri sau de 
pauze, lucru, care, după părerea lui, era propriu 
doar rușilor neaoși. 

Gorceakov îi scria lui Menșikov despre Liprandi: 

„Dacă aveţi o clipă liberă, puneţi-l pe Liprandi să 
vă povestească tot ceea ce privește problema cru- 
țării soldatului. Omul acesta are nişte idei minunate 
în privința asta.“ 

Dar Menşikov mu găsi o astfel de clipă liberă; 
mai mult, problema <ruţării soldatului nu-l preocupa. 
La ordinea zilei era problema sacrificării soldaţilor, 
întrucît se pregătea ofensiva. 

— Ai sosit tocmai la timp, Pavel Petrovici, — îi 
spuse el lui Liprandi. — Aliaţii continuă să bombar- 
deze Sevastopolul cu foarte mult zel... Scopul acestui 
zel este, bineînţeles, limpede: pregătirea asaltului... 
Noi, se înţelege, le ripostăm, dar ei sînt mult mai 
bine aprovizionați cu pulbere, iar noi... noi avem 
pulbere puţină. Se poate întîmpla ca peste vreo 
trei-patru zile să fim nevoiţi să le răspundem la două 
focuri numai cu unul... Prin urmare, trebuie să le 
abatem atenția de la Sevastopol. 

Menşikov vorbea rar, privind întrebător la Li- 
prandi, nevrînd parcă să spună dintr-odată totul pînă 
la capăt. 

— Pentru a abate pe cineva, trebuie să-l tragi îna- 
poi, iar ca să-l tragi înapoi, trebuie să-l iei de gu- 
ler, adică să faci o diversiune în spate, luminăţia 
voastră ! — zimbi Liprandi ușor, numai din ochi. 

— În spate, dal O diversiune în spatele aliaţilor, 
tocmai la asta mă gindeam şi eu! — se învioră Men- 
şikov. — lată, misiunea aceasta 'aş dori să ţi-o în- 
credințez dumitale. 

— Vă sînt foarte recunoscător pentru încredere, 


luminăția voastră, — spuse Liprandi înclinîndu-și 
capul, — dar nu am recunoscut încă terenul... 
— Fără îndoială că ai s-o faci chiar astăzi, — îl 


întrerupse Menșikov. 

— Aș dori să mai văd şi unităţile pe care mi le 
încredințați, luminăţia voastră. 

— Le-ai văzut şi le cunoşti mult mai bine decît 
mine... Sînt cele patru regimente din divizia dumitale 
şi artileria dumitale. 

— Numai atît? — se miră Liprandi. — Va să 
zică tocmai divizia mea este aceea care poate să fie 
în stare să ia de guler și să tragă înapoi toată ar- 
mata aliaţilor! Drept să vă spun, nu știam că poate 
să aibă astfel de calități excepționale! Divizia mea, 
luminăția voastră, este cea mai obișnuită divizie de 
infanterie. 

Tonul cu care fuseseră spuse acestea nu-i plăcu 
de loc lui Menșikov. Făcu ochii mici şi deveni atent. 

Liprandi continuă la fel cum începuse: 

— O ofensivă n-o poţi întreprinde decît numai cu 
deplină siguranță în succes, altfel mai bine să n-o 
începi. Asta e părerea mea, luminăţia voastră ! 

— Bine, chiar astăzi vei face o recunoaştere din- 
spre satul Ciorgun și îmi vei prezenta propunerile 
dumitale, — spuse sec Menşikov. — Nu-mi permit 
să te mai rețin. 

Liprandi salută şi, în aceeaşi zi, luînd cu el pe cei 
doi comandanţi de brigadă — Semiakin și Levuţki 
— şi pe cei patru comandanţi de regimente, printre 
care era şi generalul-maior Gribbe, începu să cerce- 
teze spatele poziţiilor inamice. 

De pe poziţiile acestea, situate de-a lungul dealu- 
lui Sapun, se putea vedea şi desigur fusese zărit nu- 

merosu! grup de călăreți care apărea ba pe un deal, 
ba pe altul, pe linia înălțimilor de la Ciorgun, dar 
el se vedea şi mai bine de pe cele patru redute engleze 
care baraseră valea Balaklavei, de la satul Komari 
pînă la dealul Sapun. După această linie de redute, 
urma o a doua, în fața satului Kadîkioi, iar în spa- 
tele satului se aflau două baterii puternice. Aceasta, 
însă, nu era totul. 

Balaklava era apărată de tranșee continue, care 
legau o serie de baterii de la dealul Spilia pînă la 
joncțiunea cu Kadikioi. 

Komari cra ocupat de avanposturi inamice, iar în 
fața Kadikioiului se vedea o marc tabără de cavalerie, 
alături de cea a infanteriei. Cavaleria aceasta era 
divizia lordului Lucan, compusă din două brigăzi, 
brigada de cavalerie grea de dragoni, de sub coman- 
da generalului Scarlett și brigada ușoară mixtă, de 
sub comanda lordului Cardigan. Infanteria era regi- 
mentul 93 scoțian. Mai spre Balaklava, se aflau 
unități de marinari. 

— Ei, Konstantin Romamici, ce zici de felul cum 
au acoperit Balaklava lor? — se adresă Liprandi lui 
Semiakin. 

Scund, gîrbovit şi cu umerii aduși, urît şi la faţă 
şi la trup, generalul Semiakin oftă scurt şi spuse: 

— Strașnic au astupat-o !... Va fi greu să destu- 
păm sticluța asta. 

— Putem s-o luăm numai cu divizia noastră ? Ce 
părere ai? 

— Numai cu divizia noastră ? — Semiakin se uită 
întrebător la Liprandi să vadă dacă nu glumeşte, 
apoi se mai uită odată la toate fortificațiile englezi- 
lor și răspunse hotărît: — Să pornești asupra Bala- 
klavei numai cu o divizie, asta poți s-o faci numai 
în vis... 

— Dar linia întîia de redute ? 

— Asta e altă chestiune... linia întîia! Dacă ne-o 
vor da, o vom lua! 

— Cum, adică, „dacă ne-o vor da“? 

— Adică, dacă n-au să aducă rezerve prea mari... 
Dacă o să pornim deodată, dintr-un singur avînt, pu- 
tem s-o luăm... 

— Tocmai în acest sens mă şi gîndesc să pun 
problema... Mai mult să încercăm, căci forțe nu avem... 
Prin urmare, n-avem nici dreptul ! 

Liprandi indică pe loc fiecăruia în ce direcţie tre- 
buie să pornească și ce are de făcut. In cugetul său 
tăinuia însă un alt plan, mult mai vast, iar seara 
i-i prezentă lui Menşikov. 

Potrivit planului acesta, se prevedea că după cu- 
cerirea redutelor din față, să nu se pornească asupra 
Balaklavei, ci direct asupra dealului Sapun, spre 
care duceau din vale trei drumuri şi pe care Liprandi 
se gindea să se urce cu trei coloane, fărămițînd 
astfel forţele inamicului. 

El socotise că la 22 octombrie trebuiau să sosească 
diviziile a 10-a şi a ll-a și atunci puteau fi adunate 
la Ciorgun şaizeci şi cinci de batalioane, şaptezeci 
de escadnroane şi de sotnii și două sute de tunuri. 
Cu forțele acestea, el se angaja să-i dea pe cotropi- 
tori peste cap. 

Liprandi vorbea cu căldură și convingător, dar 
Menşikov îl privea cu nedumerire şi aproape 'compă- 
timitor, gîndindu-se că acest om socotit de toţi inteli- 
gent, admitea o asemenea absurditate, anume să i se 
dea comanda unei armate întregi, cînd el era nu- 
mai comandant de divizie! Bineînţeles că nu i-o 
spuse, dar Liprandi îşi dădu seama că tocmai la 
aceasta se  gîndise Menşikov, cînd rostise cu glas 
scăzut, tușind cu modestie şi zimbind uşor : 

— Rezervele noastre de pulbere scad mereu, după 
cum te-am mai informat. Am toate motivele să pre- 
supun că dintr-o clipă în alta aliații vor socoti pre- 
gătirea terminată şi vor porni la asalt... lar dum- 
neata îmi construieşti castele în Spania pentru 22 
octombrie! Noi nu putem aștepta mici măcar o zi, 
nu două săptămîni! De aceea eu îţi propun să cu- 
cerești numai prima linie de tranșee și s-o menţii... 

— Luminăţia voastră, n-am să pot face nici măcar 
acest lucru numai cu divizia mea! — răspunse jig- 
nit Liprandi. — Redutele s-ar putea cuceri, dar ca să 
le menţinem va fi mai mult decît greu... 

— Am să-ți mai dau şi brigada de cavalerie a 
generalului Rîjov... Apoi, poate, și două regimente de 
cazaci, regimentele Don și Ural. 

— Cavaleria poate să-mi folosească în cazul unor 
acțiuni împotriva cavaleriei englezești, dar asta-i pu- 
țin... Îmi trebuie o acoperire dinspre dealul Sapun, 
de preferat pe înălțimile Fediuhin. În acest scop, mă 
gîndesc că ar fi suficientă o singură brigadă, care 
să aibă un comandant cu experienţă. 

Menșikov tuși de cîteva ori nemulțumit și, întor- 
cîndu-și faţa spre fereastră, făcu o strîmbătură de-a 
lui, drept răspuns la o astfel de milogeală. In sfîrșit, 
îi spuse: 

— Bine, voi desemna în acest scop regimentele 
Vladimir şi Suzdal, sub comanda lui Jabokritski... 
Altceva ? 

— Pentru a duce la îndeplinire numai această mi- 
siune și anume dea pune stăpînire pe cele patru 
redute, nu-mi mai trebuie nimic, luminăţia voastră. 
Socotesc însă de datoria mea să vă raportez că pasul 
acesta va atrage atenția comandamentului aliat asu- 
pra spatelui său și, pînă cînd vor sosi diviziile a 
10-a și a ll-a, el va putea să-și întărească spatele în 
aşa măsură încît toate eforturile noastre să nu mai 
prezinte nici o primejdie. 

Menşikov bătu gînditor cu degetele în masă și fä- 
gădui să se mai gîndească la proiectul său. A doua 
zi, la 10 octombrie, sosi la Liprandi colonelul Popov, 
trimis de Menșikov, și îi transmise că nu se mai poate 
întîrzia cu ofensiva pînă cînd va sosi tot corpul patru, 
întrucît bombardamentul este foarte puternic, iar pul- 
berea lipsește, așa că va trebui întreprinsă o acţiune 
pentru a-l abate pe inamic. 

Astfel, se hotărî să se exercite o presiune în direc- 
ţia Balaklavèi, 

Capitolul 11 
BĂTĂLIA DE LA BALAKLAVA 


Focurile bivuacului se mistuiau în noapte, iar oa- 
menii şi caii, înghesuiți în îngusta vale de lîngă Cior- 
gun, începuseră să simtă răcoarea pătrunzătoare ce 
venea în valuri dinspre mare. Se apropiau zorile zilei 
de 13/25 octombrie, zi pe care Menșikov o fixase pen- 
tru acţiunea diviziei generalului Liprandi asupra Ba- 
laklavei. 

" Cerul încă nu se luminase, abia se crăpa de ziuă. 
Ochii încă nu deslușeau tunurile, atelajele şi oamenii, 
ci le ghiceau vag siluetele prin întuneric. 

Comenzile răsunau înăbuşit, bidoanele zăngăneau 
ușor lovindu-se de arme și pînă şi caii, pătrunși parcă 
de misterul situaţiei, fornăiau înfundat și se hîrjoneau 
domol între ei, înălțîndu-și neliniștiţi capetele, sau îşi 
ciuleau mereu urechile, ascultînd depărtările. 

Caii aceştia veniseră de pe malurile Dunării, de la 
armata lui Gorceakov. Acolo luaseră parte la multe 
lupte cu turcii, iar soldaţii ruși — îndeosebi cava- 
leriștii — observaseră la ei diferite semne, în care 
credeau cu tărie. Cînd caii nechezau pe întrecute unul 
după altul și, ba se culcau, ba săreau deodată în pi- 
cioare, apoi iar se culcau, însemna drum lung... Dacă 
înainte de luptă, un cal își ţinea capul plecat şi nu 
mînca, însemna că-și presimte moartea, iar dacă se 
alătura de stăpînul lui şi îl privea ţintă și trist, în- 
semna că și stăpînui lui are să fie axis... 

O astiel de vădită încredere în judecata calului, în 
locul propriei sale judecăți, era scuzabilă la bătrînii 
soldaţi de pe vremea lui Nicolae. Pe atunci, disciplina 
se rezuma doar să dreseze în fel și chip iscoditoarea 
minte omenească. 

În acea dimineață dinaintea luptei, soldaţii habar 
n-aveau încotro şi pentru ce anume porneau și cu 
atît mai puţin ştiau cum are să-i primească „el“ — 
inamicul. 

Cînd ești în preajma iuptei, nu-ţi trebuie prea multă 
minte ca să-ți dai seama că poți fi ucis, nu numai 
rănit. De aceea, șezînd pe lingă focurile care se stin- 
geau, cei care erau de pe aceleași meleaguri își îm- 
părtășeau unul altuia ultimele rugăminţi: în caz de 
moarte să se dea cutăruia, sau să se trimită în cutare 
loc, neamurilor, puţinii bani pe care îi adunase fiecare 
dintre acești bătrîni mustăcioși, în decursul îndelun- 
gatei lor slujbe. 

Unii ofițeri mai în vîrstă, cu familie, şedeau lingă 
focuri, și la flacăra lor pilpiitoare își făceau grăbiţi 
testamentul, scriind apăsat cu creionul în carneţel. 
Alţii, mai tineri, rupeau scrisorile, nedorind să cadă 
în mîini străine, dacă vor muri. 

În ajun, regimentele diviziei a 12-a care se scur- 
geau spre Ciorgun, fuseseră întîmpinate chiar de 
Liprandi, care spusese fiecărui batalion cîteva cuvinte 
de îmbărbătare și ascultase răspunsul lor: „Să trăiţi, 
î-năl-ți-mea voastră“. După tonul acestor strigăte, 
pe glasuri diferite, avea să știe dacă a doua zi de 
dimineață îl aștepta izbînda. 
© Ghicea viitorul după aceste strigăte, tot așa cum îl 
ghiceau husarii după caii lor. Cu urechea-i încercată, 
deslușise că soldaţii strigă „din inimă“ și că au să-şi 
dea silința. 

Acum, inimile oamenilor acestora, pe care el le 
ascultase — oameni trecuți prin foc şi încercaţi de 
asprimea războiului, unii care trăseseră un pui de 
somn, înveliţi în mantale, alţii care nu închiseseră 
ochii toată noaptea — erau pline de vioiciune şi de 
înfrigurare. Se aștepta numai comanda de încolonare. 

Și comanda veni ! Cercetînd pentru ultima oară ar- 
mele şi cartușierele, sau strîngînd curelele ranițelor, 
infanteriștii începură să se încoloneze pe companii. 
Mîngîind şi bătînd cu palma caii, încercînd pe pipăite 
chingile, husarii şi ulanii săriră în şei. 

Bateriile se orînduiau în coloană, tun după tun. 

In sfîrşit, comandantul 'detașamentului, generalul 
Liprandi — cel care avusese totdeauna mînă bună — 
comandă „înainte, marş!“ Acest ordin fu transmis 
de superiori inferiorilor și trupele se puseră în miş- 

care prin întunericul de dinaintea zorilor, în formaţia 
indicată în ordinul dat în ajun comandanților de uni- 
tăţi. | 

De la podul de piatră Traktirnîi de peste rîul Cior- 
naia, se întindeau spre dreapta înălțimile Fediuhin, 
două dealuri lungi, despărțite de o vilcea, prin care 
trecea drumul de la Balaklava spre Inkerman. Înăl- 
timile acestea urmau să fie ocupate de brigada gene- 
ralului Jabokritski, compusă din regimentele Vladi- 
mir şi Suzdal. 

Către satul grecesc Komari — aşezat la vreo trei 
verste spre stînga — din care Raglan gonise pe toți 
locuitorii încă din septembrie, bănuindu-i de spionaj 
în favoarea rușilor, se îndreptă coloana generalului 
Gribbe, aproape un regiment de infanterie însoțit de 
o baterie și de ulani. Generalul Semiakin îşi îndreptă 
forțele principale drept prin valea Balaklavei, în di- 
-recția satului Kadikioi, întărit de englezi și apărat 
de un lanţ de redute, ridicate pe dealuri. 

Semiakin călărea stîngaci pe un roib scund, căză- 
cesc, și purta o manta soldățească prost ajustată, 
care i se umila în spate ca o cocoașă, iar chipiul îi 
cădea pînă peste urechi; în făptura lui împovărată 
de ani, aplecată înainte pe oblincul șeii, nu era ab- 
solut nimic războinic şi nici măcar autoritar. 

Comandantul regimentului Azov, chipeșul şi ferche- 
șul colonel Kridner, căruia Semiakin îi dăduse ordin 
să atace prima şi cea mai puternică redută engleză, 
se ţinea lîngă el, nevoit să tacă, pentru că tăcea și 
Semiakin, dus pe gînduri. 

Se lumina repede. Vîntul de dimineaţă se linişti. 
Ceaţa se tira încet spre mare, iar ziua făgăduia să 
fie senină, poate chiar călduroasă, ca în ajun. 

Virfurile albastre ale dealului Sapun, ocupat de 
avanposturiile generalului Bosquet, se desprindeau pe 
cer, profilîindu-se limpede în zare. Ochii tineri, mai 
ageri, încercau chiar şi fără lunete să deslușească pe 
alocuri patrulele de cavalerie ale francezilor. 

La dreapta celor cinci batalioane ale lui Semiakin, 
înainta eșalonată brigada a 2-a a diviziei lui Lipran- 
di, condusă de generalul Levuţki și de colonelul Skiu- 

deri, comandantul regimentului Odesa. Ea trebuia să 
ocupe celelalte trei redute, imediat după ce va fi cu- 
cerită prima, cea mai puternică, situată pe dealul nu- 
mit de aliați dealul Canrobert. 

După regimentul Odesa, la pas — ca la instrucție 
— se înşiruia brigada de husari — regimentele Leich- 
tenberg și Weimar — pe care o comanda bătrînul 
general Rîjov. 

Regimentul Weimar avea cai murgi, iar Leichten- 
berg negri. Ostașii, în dolmane negre, cusute cu fi- 
returi — mândria. unității lor — se întrebau oarecum 
dacă vor trebui să participe la luptă şi își închipuiau 
foarte vag cum Rîjov, comandantul întregii cavalerii 
din Crimeea, primise ordin de la Liprandi să aștepte 
pînă cînd se vor termina operaţiunile infanteriei, iar 
după ce va fi ocupată ultima redută engleză, să treacă 
la șarjă asupra cavaleriei engleze și s-o zdrobească. 

In ajun, împreună cu Liprandi, Semiakin, Levuţki 
și alţii, Rîjov plecase în recunoaştere şi văzuse cele 
patru redute de pe dealuri, precum și tabăra întărită 
a cavaleriei engleze, care se afla în spatele lor, în 
apropierea satului Kadikioi. El se îndoia însă că 
redutele, atît de puternice la înfățișare, ar putea fi 
cucerite. Trecuse mai bine de patruzeci de ani decînd 
fusese înălţat la primul grad ofițeresc. Luase parte 
la bătăiia de trei zile de la Leipzig, făcuse parte. din 
trupele care intraseră în Paris, iar, apoi, văzuse încă 
nouă campanii, dar niciodată nu primise un astfel de 
ordin, ca acela primit în ajun de la Liprandi. 

Cu o zi înainte, trimițindu-l la Ciorgun — din ta- 
bära de pe Kacea — însuși prințul stătuse de vorbă 
cu el, foarte amabil şi îi spusese simplu: „Te vei ală- 
tura diviziei a 12-a...“ Alăturîndu-te însă unei di- 
vizii de infanterie şi chiar intrînd sub ordinele lui 
Liprandi — deși erau egali în grad — nu însemna, 
totuşi, să i se dea o atare dispoziție, ca aceea pe care 
o născocise favoritul generalului Gorceakov. 

Se mîngiia cu gîndul că poate nu va trebui decît 
să lovească în spatele inamicului pus pe fugă, deși 
se îndoia mult şi de acest lucru. 

Sub comanda lui, intraseră încă trei regimente de 

cavalerie : două de cazaci — regimentul Ural și 're- 
gimentul Don — și regimentul mixt de ulani, care în- 
soțea coloana lui Gribbe. În general, nu înţelegea 
pentru ce Liprandi ceruse atita cavalerie ca să atace 
o poziţie atît de puternic întărită, pe un teren foarte 
accidentat și extrem de neprielnic pentru o acţiune 
cu unități călări. 

— Ei, cum am să pornesc eu pe aici la atac cu 
două regimente? — bombănea el, adresîndu-se co- 
mandantului regimentului  Leichtenberg, generalul- 
maior Haleţki, care călărea alături. — Colo la en- 
glezi tot pămîntul e brăzdat de tranșee, le vezi ? 

— Tranşee ?... Văd numai nişte tufe, dar tranșee nu 
văd. În ce parte ai văzut tranșee? — zise Haleţki, 
întorcindu-şi în dreapta şi în stinga capul cu nasul 
osos şi gîtul cu vinele ieșite. 

— Tufe... exact, tufe! — admise Rîjov. — Văd şi 
eu acum că sînt tufe, nu tranșee... Dar ce-are aface? 
Nu-i tot una ? — şi își holbă ochii mari, albaștri, ar- 
cuindu-și nedumerit, supărat, spriîncenele aspre şi 
cărunte. 

Între timp, dinspre Komari, dinspre mica mînăstire 
Iona Postnii, se auzi o împuşcătură răsumătoare de 
carabină, cea dintii, care li se păru tuturor deosebit 
de semnificativă. După împușcătura aceasta, răpăiră 
învălmășit alte cîteva... Erau avanposturile aliaţilor, 
care se retrăgeau de la Komari, trăgînd focuri. 

— Ei, iată!... A început! — spuse Rîjov, aruncînd 
o privire gravă către Halețki. 

Işi ridică încet chipiul și își făcu semnul crucii so- 
lemn, de trei ori. 

Haleţki făcu la fel, grăbit, dar îndată îşi scoase 
ceasul și rosii apăsat: 

— Șașe, punct! Conform directivei !... Exemplar 
comandant acest Gribbe! 

— Se pare că la Liprandi toți sînt exemplari, — 
bombăni Rîjov. — Regimentul Odesa ce face? S-a 
oprit, sau înaintează ?... S-a oprit... Ce faci? Nu vezi 
că s-a oprit ? Înseamnă că trebuie să ne oprim și moi. 

— Regiment,  sta-a-ai! — strigă Haleţki,  întor- 
cîndu-şi calul de-a curmezişul spre rîndurile din față. 

Tropotul cailor se stinse treptat, de la primele rînduri 
pînă la cele din urmă. 

Soarele se ridică însîngerat din mare. Pe dealul 
Sapun pluteau reflexe roșietice, care tulburau privi- 
rea. Se colorau în trandafiriu şi înălțimile Fediuhin, 
pe care se instalau tunurile, în fața batalioanelor ră- 
rite ale regimentului Vladimir, care încă nu apucase 
să fie completat după crîncena bătălie de pe Alma. 

Tunurile bateriilor diviziei a 12-a și chesoanele lor 
erau trase spre poziţii de cai mari și zdraveni — fără 
nici o grabă vizibilă — și în curînd bubui primul foc 
dintr-un tun de cîmp. 

Haleţki scoase din nou ceasul-şi spuse: 

— Şase şi zece! 

— Ciudat lucru, mă rog! — rosti Rîjov, agitîn- 
du-se în şa. — De ce tac redutele lor? 

Drept răspuns, deasupra dealului Canrobert se în- 
volbură un fum trandafiriu și răbufni o bubuitură 
foarte puternică. 

— Oho! Ăsta e tun de asediu! — rosti Haleţki, 
căutînd cu ochii proiectilul, pe sus. 

Riîjov ridică şi el capul, iar locotenentul Korsakov 
— aghiotantul lui — îi arătă intervalul dintre prima 
și a doua redută: 

— Imălțimea voastră! Vedeţi, trece în trap o bate- 
rie de-a lor din rezervă! 

O salvă trasă de tunurile regimentului Odesa, am- 
plasate prin apropiere, îi acoperi vorbele. 

Sus, cerul se făcea tot mai luminos şi mai albastru 
din cauza soarelui care se înălța, iar jos, pămîntul 
devenea tot mai neclar şi mai încețoşat din pricina 
fumului care se împrăștia peste tot. Tunurile bubuiau 
din ce în ce mai des. Bătălia pe căile de acces spre 
Balaklava, la planul căreia trudiseră în ajun Liprandi 
și Semiakin, începuse întocmai aşa cum prevedea direc- 
tiva stabilită de ei. 

Chiar ocuparea dealului Sapun de trupele franceze 
din corpul lui Bosquet fusese prevăzută: detașamen- 
tul tui Jabokritski ocupa înălțimile Fediuhin, tocmai 
pentru a se opune învăluirii prin dreapta, la care s-ar 
fi putut încumeta Bosquet. 

Colonelul Voinilovici, comandantul unui divizion 
din regimentul Leichtenberg, om încă tînăr și voinic, 
cu umeri largi şi cu mustăţi negre, îl întrebă pe Ri- 
jov unde anume se află tabăra cavaleriei aliaţilor. 

In locul acela, valea Balaklavei era îngustă. De la 
poziţia brigăzii de husari pînă la Komari puteai apre- 
cia, după ochi, vreo două verste şi tot atitea pînă la 
dealul Sapun. La dreapta husarilor, se întindea dru- 
mul dinspre înălțimile Mackenzie spre Balaklava, 
iar în faţa redutelor — de-a curmezișul văii — şer- 
puia şoseaua Voronţov. Din pricina fumului, care în- 
văluia redutele, era greu să desluşești tabăra cavale- 
riei aliate şi chiar satul Kadikioi, așa că Rijov arătă 
la întîmplare — între redutele a treia și a patra — 

i, făcînd cu mîna un gest în semn de zădărnicie, 
zîmbi așa cum zîmbeşti de o încercare evident fără 
nici un rost și care va fi revocată fără îndoială. 

Regimentul de cazaci Ural se oprise ceva mai de- 
parte de husari. Deși regimentul acesta nu se afla 
sub ordinele lui directe, Rîjov era nemulțumit că co- 
mandantul regimentului se socotea cu totul indepen- 
dent, nu se prezentase la el și nu-i ceruse nici un 
fel de lămuriri, ba chiar descălecase, ca şi alți cîțiva 
ofiţeri din preajmă. 

Lucrul acesta îl scoase din sărite. 

— Locotenent Korsakov ! — strigă el aghiotantu- 
lui. — Amintește-i, așa mai delicat, nerodului ăluia 
că nu se află în rezervă, ci în linia de bătaie... da! 
Că pe fiece clipă, mă rog, ar putea primi ordin să-și 
ducă regimentul la atac, într-o parte sau într-alta ! 

Korsakov se repezi spre cazaci. 

— Ei, ce-a spus nerodul? — îl întrebă Rijov pe 
Korsak»v, cînd acesta se întoarse de la comandantul 
regimentului de cazaci. 

— A rămas cam mirat, înălțimea voastră, — răs- 
punse zîmbind aghiotantul. — Totuşi a încălecat! 

Cele treizeci de tunuri ale detașamentelor lui Se- 
miakin, Levuţki și Skiuderi porniră să bubuie cu pu- 
tere şi toate deodată. Voinilovici observă prin valul 
de fum că bateria englezească de șase tunuri care 
apucase să ocupe intervalul dintre prima şi a doua 

redută făcu calea întoarsă și porni înapoi, iar Ha- 
leţki, închizînd cu un pocnet triumfător capacul cea- 
sului, preciză : 

— Şase și jumătate... 

Bubuiturile din redute vuiau copleșitor, dar rar și, 
pe măsură ce timpul trecea, erau tot mai rare. Intre 
carabinierii ascunși prin tufișuri se încinse dintr-o 
parte şi din cealaltă un schimb viu de focuri. Aproape 
de ora șapte, cînd cerul se luminase de-a binelea, 
ca ziua, redutele întiia şi a doua tăcură. 

— Oho! Se pare că înving ai noștri! — rosti în- 
viorat Voinilovici, clătinîndu-și capul său mare. 

Se putu vedea cum bateria uşoară a regimentului 
de Don din fața redutei a treia desprinse tunurile 
de antetrenuri și se deplasă înainte: asta însemna că 
acolo slăbise chiar şi focul de carabine al inamicului. 

— Mă rog... hai? Se pare că în curînd vom în- 
cepe să dăm asaltul, hai?... — se adresă Rîjov lui 
Haleţki, mai mult neliniștit decît bucuros și trase 
energic de citeva ori de mustața-i căruntă și răsu- 
citä. 

Într-adevăr, în curînd se observă o mișcare în deta- 
şamentul lui Semiakin și apăru pe căluțul său însuși 
generalul, cu capul descoperit, semănînd cu un baş- 
chir. Chipiul îl ținea cu amîndouă mîinile în faţa sa 
și părea că vorbea ceva soldaţilor, însă cuvintele nu 
i se auzeau. Se vedea numai cum face o plecăciune 
adîncă înainte, apoi la dreapta şi la stînga... Ridi- 
cîndu-şi chipiul, arătă cu el în direcţia dealului Can- 
robert, pe urmă şi-l îndesă cu amîndouă mîinile pînă 
peste urechi și îşi întoarse căluțul. Regimentul Azov, 
încolonat pe companii, porni la alac în sunetele mu- 
zicii şi în răpăitul tobelor, care acoperea focul ca- 
rabinierilor. 

Companiile mergeau fără să tragă. 

Soldaţii mu pierdeau pasul, bătîndu-l marţial, deși 
reduta era în întregime învăluită în fum din pricina 
focului puternic al apărătorilor ei. Şirurile de ostași 
ocoleau pe cei morţi și pe cei grav răniţi, prăbușiţi la 
pămînt, și se strîngeau din nou, iar cei răniţi mai 

uşor pășeau alături de ceilalţi, silindu-se, pe cît îi 
țineau puterile, să nu rămînă în urmă. 

Acest atac al infanteriștilor semăna cu o șarjă de 
cavalerie, atît de întins era pasul cu care înaintau 
companiile și atît de repede se micșora distanţa între 
ele şi poalele dealului. 

Husarii se înălțară în scări pentru a vedea mai 
bine. 

lată că primele două companii se şi apropiară de 
deal. Husarii așteptau cu încordare să audă: „Ura“ 
‘şi chiar în clipele acelea răsunară strigăte: „Ura“... 
Soldaţii din regimentul Azov se năpustiră înainte şi 
împînziră dealul. 

Era o privelişte înălțătoare. Cu armele în cumpă- 
nire, unii alergau pieziș pe deal, ciocnindu-se și aju- 
tîndu-se unul pe altul, alţii, mai iuți și mai tineri — 
încrezători în ei — se cățărau de-a dreptul pe panta 
abruptă, spre ambrazurile tunurilor şi pătrundeau 
prin ambrazuri în redută. 

Redutele erau apărate de turci. Strigătele de „Ura“ 
se învăimășeau cu strigătele de „allah“. Ochii de- 
prinşi ai husarilor, care făcuseră Campania dună- 
reană, vedeau că în tranşee începuse lupta la baio- 
netă. 

— Au s-o ia !... O iau îndată! — strigă locotenentul 
Korsakov. 

— De vreme ce tunurile tac acolo, înseamnă că 
reduta este deja a noastră! — întări cu bucurie Voi- 
nilovici. 

— Înseamnă deci că trebuie să ne pregătim de 
atac! — completă Haleţki, privind întrebător la 
Rîjov. 

Acesta, însă, înarmat cu o lunetă luată din mîna 
aghiotantului, urmărea încordat și tăcut cele ce se 
petreceau pe dealul Canrobert. 

Deodată strigă: 

— Fug! Turcii fug, mă rog!... Se retrag și en- 
glezii ! 

Şi îşi lipi din nou ochiul de lunetă. 

Ceva mai la dreapta drumului, pe care se aflau 
husarii, trecu în goană un grup de călăreţi: era în- 

suşi comandantul bătăliei, generalul Liprandi, îm- 
preună cu cîțiva aghiotanţi, iar peste două-trei mi- 
nute se auziră răsunînd tobele și o fanfară. Impotriva 
redutelor a doua şi a treia porniră batalioanele lui 
Levuţki, iar împotriva redutei a patra — cea mai în- 
depărtată — năvălea regimentul Odesa. 

Turcii care se aflau în aceste trei redute nu se apă- 
rară şi nu voiră să primească atacul la baionetă af 
ruşilor, ca în prima redută, ci fugiră pe urmele co- 
mandantului lor, Suleiman-pașa. 

O parte din ei, ajungînd pînă la regimentul de ìn- 
fanterie scoţian care stătea în rezervă, fură opriți de 
acest regiment, dar o altă parte se împrăștie prin cor- 
turile taberei scoţienilor, șterpelind în grabă ceea ce 
părea mai de preţ şi luînd-o la goană mai departe. 

Imaginaţia zdruncinată a turcilor zugrăvea un ta- 
blou apropiat de cel al potopului. Trupele ruseşti li 
se păreau acum fără de număr şi de neînîrînt, ceea 
ce-i îndemna să ajungă cît mai repede pînă la vasele 
salvatoare din golful Balaklava, dar nu cu mîinile 
goale. 

Intre timp, canonada de la Kadîkioi dădu alarma 
la Balaklava. Din întinsa tabără care se afla în apro- 
piere, divizia de gardă a ducelui de Cambridge și 
divizia generalului Cathcart porniră în ajutorul sco- 
țienilor, în timp ce Bosquet își amplasa întregul său 
corp de armată în spateie fortificațiilor, pe dealul 
Sapun şi tot într-acolo, ca spre locul cel mai înalt şi 
care prezenta mai multă siguranță împotriva unui 
atac al rușilor, călăreau acum în grabă şi cei doi co- 
mandanţi supremi ai armatelor aliate, Canrobert și 
Raglan. 

Reduta a patra, care închidea valea, se afla foarte 
aproape de dealul Sapun şi, de aceea, îndată ce fu 
ocupată de regimentul Odesa, începură să 'explodeze 
pe ea bombele francezilor. 

Observînd acest lucru, Liprandi îl trimise pe căpi- 
tanul-locotenent Willebrandt — detașat pe lîngă el 
de Menșikov — cu ordinul de a distruge parapetul 
redutei şi de a sfărîma afetele celor trei tunuri cap- 

turate acolo, iar ţevile tunurilor să fie aruncate în 
vale. 

Infierbîntat de succes, mîndrul și frumosul colonel 
Skiuderi — după ce îl ascultă pe Willebrandt — se 
uită la el nedumerit, apoi privi în jur la soldații săi 
şi strigă răstit: 

— Şi pe urmă ce trebuie să fac? Să mă retrag 2 

— După toate probabilitățile, trebuie să vă retra- 
geți... Ce aţi putea să mai faceţi? — întrebă la rîn- 
dul său Willebrandt, clipind din genele lui albe, ca 
din două aripi. 

— Să mă retrag ? — repetă strigind Skiuderi, cris- 
pîndu-şi faţa frumoasă. 

— Neapărat! — răspunse Willebrandt sigur — de 
data aceasta cam de sus, nu ca aghiotant al lui Li- 
prandi, ci al prinţului însuşi. 

Skiuderi privi spre dealul Sapun, învăluit în nori 
de fum, de pe care zburau ghiulelele și bombele și, 
zmulgîndu-și sabia din teacă, izbi furios în afetul 
unui tun englez, care se afla alături şi pe care nu pu- 
tea să-l ia de acolo ca trofeu. 

Generalul Rîjov privea prin lunetă cu ochii lui îm- 
bătrîniţi, dar încă ageri, la panorama vie a luptei, ici 
învăluii.ă într-un fum gros, dincolo limpede și vie, to- 
tuşi extrem de enigmatică. 

Observase grupul de călăreţi de pe dealul Canro- 
bert — pe Liprandi cu suita lui — şi pe greoiul Se- 
mialkin, pe care îl recunoscuse după micuțul dereș că- 
zăcesc, pe care ieșise în întîmpinarea comandantului 
său de divizie; văzu de asemenea forfoteala şi agita- 
ţia gospodărească de pe redutele a doua şi a treia, pe 
care ostașii din regimentele Nipru şi Ucraina se apu- 
caseră de zor să le adapteze pentru apărare, în cazul 
că aliaţii ar fi încercat un asalt. Ceea ce zări însă la 
reduta a patra, îl nedumeri : cele două batalioane din 
urmă ale regimentului Odesa se retrăgeau. 

E drept că în redută explodau tot timnpul proiecti- 
lele, dar batalioanele mu mergeau înainte, ci înapoi, 
ceea ce era de neînțeles. 

— la privește, ne retragem, sau ce facem? — 
spuse Rîjov neliniștit, întinzind luneta lui Haleţki. 

— Poate că executăm vreo manevră, — răspunse 
Haleţki. 

— Manevră ?... Cum anume și pentru ce? 

Manevra nu însemna retragere şi nu înlătura posi- 
bilitatea unui atac al cavaleriei engleze. De aceea, 
Rijov luă iarăși luneta din mîinile lui Haleţki. 

Cavaleria engleză stătea tot atît de memișcată ca 
și înainte; la stînga ei se zărea regimentul 93 de in- 
fanterie scoțian, care adunase batalioanele de turci 
fugite din redute, iar mai departe aştepta o baterie de 
cîmp. 

Rîjov îşi dădea seama că Liprandi vedea de acolo, 
de pe prima redută, mai bine decît vedea el de aici, 
atît regimentul de infanterie al englezilor cît şi tunu- 
rile, care puteau împroșca pe husari cu gloanţe și cu 
mitralii, dacă s-ar fi încumetat într-adevăr să atace 
bivuacul cavaleriei. Cu cît cerceta mai mult ceea ce 
îl aștepta în caz de atac, cu atît devenea mai liniștit: 
se năștea în el încrederea mestrămutată că absurdul 
atac va fi revocat. 

Cînd se linişti de-a binelea în această privinţă, 
Rîjov își îndemmă calul şi porni la pas prin faţa regi- 
mentului Leichtenberg. 

Husarii, care numai cu o clipă înainte îl neliniști- 
seră, gîndindu-se cum se vor comporta în luptă, acum 
— cu fiecare pas al calului său, o splendidă iapă 
neagră cu numele de Junona — deveneau pentru el 
nişte ostași obișnuiți, de toate zilele. Încruntat, cer- 
ceta ca la inspecţie, ţinuta fiecăruia şi poziţia cailor. 
Deodată, își înălță umerii și sprîncenele : 

— Ce-i cu momiia asta, ai? 

Observase că un şold şi chiar gîtul unuia dintre 
cai erau pline de noroi. 

— Ei, tu-u! — strigă el husarului. — Cum te 
cheamă ? 

— Soroka 1), înălțimea voastră! — răspunse hu- 
sarul, tînăr încă. 

— So-ro-ka ?... Pasăre spurcată, de ce nu ţi-ai cu- 
răţat calul >? 

— Azi noapte l-am curăţat, înălțimea voastră, dar 
s-a tăvălit chiar înainte de a încăleca, — îl lămuri 
Soroka fără să se intimideze, 

— Cine-i comandantul tău de pluton ? 


— Vagmistrul Zaharov, înălțimea voastră, — răs- 
punse Soroka, tare şi răspicat. 

— Vagmistru Zaharov ! — strigă Rîjov. 

— Ordonaţi, înălțimea voastră! — răspunse un 


vagmistru în vîrstă, cu favoriţi cărunţi, care stătea 
în șa ca turnat. 


— Am să-ți rup epoleţii, auzi? — îl ameninţă 
Rîjov cu degetul. 
— Am înțeles, înălțimea voastră, — răspunse 


chipeşul Zaharov fără să clipească. 

În acest timp, Haleţki, care luase mina unuia care 
primeşte observaţii, pe merit, e drept, dar cu totul 
ne la vreme, zări un călăreț care venea spre ei în 
galop. 

— Mi se pare că e un aghiotant al comandantu- 
lui, — spuse el lui Rîjov, arătînd cu bărbia spre că- 
lăreţ, iar Riîjov, întorcîndu-se, încremeni. 

Călărețul, un ștabs-căpitan de infanterie, era în- 
tr-adevăr trimis de  Liprandi. Ajuns lîngă ei, își 
plimbă privirile de la un general de cavalerie la al- 
tul, neștiind care dintre ei este Rîjov, dar observînd 
trei steluțe pe epoletul celui mai bătrin, raportă fără 
să se încurce: 

— Comandantul  detaşamentului, generalul Li- 
prandi ordonă, înălţimea voastră, ca brigada de hu- 
sari să pornească imediat la atac, potrivit directivei ! 

— Cum vine asta, imediat la atac? — făcu uluit 
Rîjov. 

— E ordin să porniţi în galop, înălțimea voas- 
tră, — completă ștabs-căpitanul. 


1) Coţolană. (N. trad.) 

— Nu se poate porni în galop pe o distanţă deo 
venstă şi jumătate! — spuse aspru Rîjov, accen- 
tuînd parcă un adevăr, care nu strica să fie cunos- 
cut și de un ştabs-căpitan, nu numai de un general 
de infanterie, şi se uită la Haleţki, adăugînd hotă- 
rit: — Unde-i generalul Liprandi ? 

Ștabs-căpitanul arătă cu mîna. Liprandi coborîse 
de pe dealul Canrobert și întreaga lui suită se oprise 
la vreo patru sute de metri de primele rînduri ale 
husarilor. 

Rijov se ghemui în şa și, vrind parcă să-i arate 
aghiotantului infanterist la ce distanţă poate fi por- 
nită cavaleria în galop, dădu pinteni Junonei. Aple- 
cîndu-şi capul, iapa se repezi în salturi, lăsînd din- 
tr-odată departe, în urmă, calul aghiotantului. 

Părăsindu-și brigada, Rîjov avu timp doar să-i 
strige lui Haleţki : „În trap, înainte!“ şi să-i arate cu 
mîna direcția. Regimentele trebuiau să treacă pe lingă 
Liprandi, iar Rîjov avea toată încrederea că Ju- 
nona sa are să-i ajungă din urmă. 

Liprandi rămase mirat văzind în fața lui pe bătrî- 
nul general, cu chipul roşu, asudat și cu ochi mî- 
nioșşi. 

— Vă rog să-mi daţi un conducător de coloană ! — 
strigă Rîjov. — Eu nu cunosc terenul ! 

— Cum nu-l cunoaşteţi? — se miră Liprandi. — 
Nu vedeţi acolo parcul de artilerie englezesc? — 
arătă el cu mîna bivuacul de cavalerie, pe care Rîjov 
îl cercetase prin lunetă. 

— Parc ? — se miră, la rîndul său Rijov. — Va să 
zică acolo este un parc ?... Vă rog să-mi daţi ca ghid 
pe acest căpitan-locotenent — arătă el cu capul spre 
Willebrandt. — Fiind din Sevastopol, el cunoaște mai 
bine locurile. 

— lertațismă, înălțimea voastră, dar eu nu pot 


merge... — refuză hotărît Willebrandt. 
— Am ordonat regimentului Ural să meargă îm- 
preună cu dumneavoastră... — spuse Liprandi, — iar 


bateria uşoară a regimentului Don are să vă susţină. 
În acest timp, auzind un chiuit strident și un tro- 
pot năvalnic, Riîjov întoarse fără voie capul... La 

dreapta, în formaţie de cîte şase, gonea în galop re- 
gimentul Ural. 

— Pot să merg eu cu dumneavoastră! — spuse 
deodată un căpitan de ta marele stat major din 
suita lui Liprandi. 

— Mă rog! — spuse Rîjov făcîndu-i o plecăciume, 
apoi salută cu mîna la cozoroc pe Liprandi şi se re- 
pezi să-și ajungă brigada, căutînd totodată să n-o 
ia înaintea căpitanului și a aghiotantului său, loco- 
tenentul Korsakov. 

Cînd Rijov ajunse regimentul Leichtenberg, toate 
regimentele trecuseră deja la trap întins, iar peste o 
jumătate de minut, Junona, unul dintre caii cei mai 
sprinteni din întreaga divizie a 6-a de cavalerie, 
ajunse calul lui Haleţki care ducea brigada la atac. 

Căpitanul din suita lui Liprandi — mumele lui era 
Feoktistov — aplecat în față pe oblinc, arăta cu sa- 
bia lucitoare drumul cel mai scurt și mai prielnic, 
dar în goană rîndurile se stricaseră. 

Butucii de viță, deşi scunzi şi destul de rari, bi- 
ciuiau caji peste picioare. Ici-colo, printre butuci, 
zăceau pușcași morţi sau grav răniți. 

Aerul. şuiera pe alături iar împrejur vijiiau şi ţiu- 
iau gloanţele scoțienilor şi se spărgeau mitraliile. 
In sfîrșit, trebuiră să urce la deal, întrucît cavale- 
ria engleză se afla pe un loc relativ înalt. 

Rîjov fu uimit de faptul că ca stătea nemișcată. 

Generalul călărea ca Murat, fără să scoată sabia. 
Deslușea deja în față niște călăreţi înalţi, pe cai 
uriași, murgi, cu coamele negre. Ceea ce îi păruse 
lui Liprandi un pare de artilerie crau niște mese 
obișnuite, așezate între conovețele ce  despărțeau 
escadron de escadron. 

Regimentul Ural o luă înaintea husarilor. 

Legănindu-şi căciulile roșcate şi miţoase şi sco- 
țind chiote ascuţite, cazacii îşi îndreptară caii spre 
rîndurile strînse şi tăcute ale dragonilor roșii en- 
glezi, neîndrăznind totuşi să se înfigă în zidul lor. 

Cînd escadroanele sînt pornite în galop la atac, 
nu pot fi oprite, ca să nu se slăbească puterea izbi- 
turii lor năvalnice. Rîjov ordonase din vreme co- 
mandanților săi de escadroane să se  înșiruie din 
goană în trepte eșalonate spre stinga. Aceasta o im- 
punea ordinea desfășurată a dragonilor englezi. 

Cu săbiile ridicate, ca o avalanșă ce doboară ta- 
tul în calea ei, călăreții înfierbîntaţi zburau pe caii 
în spume, iar în faţă îi aștepta brigada grea de dra- 
goni a lui Scarlett, cu 'săbiile lăsate în jos, cufun- 
dată într-o ciudată tăcere, 

Primul escadron care ajunse la dragoni fu esca- 
dronul Tui Voinilovici. El se înfipse în rîndurile en- 
glezilor şi săbiile se izbiră. 

Rîjov, care rămăsese în urma lui Haleţki pentru 
a conduce lupta ambelor regimente, văzu pe acest 
om, întotdeauna calm și precis, cum își avîntă dea- 
supra capului sabia deja însîngerată, iar apoi, peste 
o clipă, zări pe epoletul lui lat țișnindu-i sînge din 
urechea stîngă, retezată de o sabie englezească. 

In învălmăşeala aceasta generală, nu puteai să te 
uiţi numai la unul singur. In jur săbiile zăngăneau, 
încrucișîndu-se, oamenii icneau și strigau într-una, 
iar caii nechezau strident şi îşi mușcau zăbalele. 

Escadronul întîi din regimentul Weimar nimeri 
din goană tocmai lîngă conovețe și mese. Caii, care 
nu mai puteau fi stăpîniţi, săreau peste conoveţe și 
răsturnau mesele... 

În fața ochilor lui Riîjov, străfulgeră chipul foarte 
cunoscut — deși schimonosit de încordarea încăie- 
rării =— al unui soldat tinăr din regimentul Leich- 
tenberg. Din două loviluri puternice, el dobori de pe 
cal un uriaş dragon roşu, care se năpustise asupra 
lui Voinilovici. 


— Bravo, Soroka! — mormăi Rîjov, amintindu-și 
numele husarului. — Meriţi crucea... !) 


1) E vorba de crucea ordinului Sfîntul Gheorghe, (N. trad.) 

Nici acum, în focul luptei, el mu putea pricepe 
pentru ce trimisese Liprandi brigada la atac. Engle- 
zii, pesemne, nu pricepuseră mici ei şi de aceea ră- 
măseseră pe loc. 

Odată începută, lupta era luptă și nu mai aveai 
vreme să te gîndești la nimic altceva decît la luptă. 

Stringîndu-și cu degetele miinii stingi urechea și 
apăsîndu-şi cu palma rana de la git, Haleţki întoar- 
se capul, căutînd din ochi pe vreunul dintre băr- 
bierii escadronului — care erau în acelaşi timp și 
felceri — pentru ca să-l panseze şi să-i oprească 
sîngele. Voinilovici, însă, mai lupta... 

Uriaşii călăreți englezi, în tunici roșii, pe cai foar- 
te înalţi și puternici, de un roşu ca focul şi cu mo- 
turi și coame negre, se țineau dîrz. În vremea aceas- 
ta, regimentul Ural — fără să ştie de ce — gonea 
cînd înainte și înapoi, cînd spre dreapta, la o parte 
de luptă, în loc să-i ocolească pe englezi $i să iz- 
bească în ei la flancul stîng. 

Râjov voi tocmai să-l trimită pe Korsakov la cei 
din regimentul Ural, cu ordin ca aceştia să-i atace pe 
dragoni, dar întorcîndu-și capul, văzu că aghiotantul 
său — rănit în coastă — se lăsase moale pe gîtul 
calului, iar partea stingă a trupului îi era plină de 
sînge. 

Generalul întoarse calul ca să-i ajute locotenen- 
tului, dar deodată Junona făcu un salt cu totul ciu- 
dat și atit de neaşteptat, încît Rîjov abia se putu 
ține în șa. lapa era gata să se prăbușească la pă- 
mînt, dîndu-i răgaz numai să-și scoată piciorul din 
scară. 

Un glonte al scoţienilor o nimerise în cap, ceva 
mai sus de ochi. Ea se izbi de cîteva ori crunt cu 
capul de pămînt şi apoi întinse gîtul. 

Rîjov o avea pe Junona de cinci ani, dar acum nu 
era timp de regrete — lupta era în toi și îi trebuia 
un alt cal. Comandantul umei brigăzi de cavalerie 
nu putea să rămînă pe jos, în timpul bătăliei. 

Locotenentul Korsakov nu căzuse de pe cal şi pu- 
tea fi dus pe șa, în caz de retragere. 

lată însă că lîngă capul lui Rîjov, aproape lipin- 
du-se de el, se opri capul unui cal negru. De pe el 
sări vagmistrul Zaharov, pe care cu un sfert de oră 
înainte generalul îl amenințase cu degradarea şi 
care îi spuse foarte repede și răspicat: 

.— Poitiţi, înălțimea voastră, binevoiţi de vă ur- 
cați l.. 

— Aha! Da!... Dar tu ce-ai să faci? — întrebă 
Rîjov punînd piciorul în scară. 

— O să-mi găsesc alt cal, înălțimea voastră !... 


Numai să scot şaua, -— răspunse Zaharov, aplecîn- 
du-se spre Junona. 
— Lasă! Ce ţi-a venit? — strigă Rijov, şi în 


aceeași clipă întoarse calul cel nou și porni spre re- 
gimentul Weimar, din fața căruia dragonii roşii în- 
cepuseră să dea înapoi. 


— Urra-a! — strigă Rijov, prins de înilăcărarea 
victoriei. 
— Urr-a-a! — strigau husarii din regimentul 


Weimar, iar după ei şi cei din Leichtenbeng, în fața 
cărora englezii începură să-şi arate ici-colo cozile 
negre ale cailor, 

Fără să se grăbească, dar cu mișcări uşoare şi fn- 
demînatice, obişnuite pentru el, Zaharov desiăcea: 
chinga șeii, mormăind : 

— Cum se poate să laşi să se prăpădească o şa 
de general... Ciudat lucru ! 

Bateria ce Don, instalată în spatele husarilor, se 
luase la harţă cu o baterie engleză de cîmp, dar 
proiectilele englezilor cădeau și acolo unde se strîn- 
geau husarii răniți, iar gloanţele scoțienilor deve- 
neau tot mai precise și mai aprige. 

Husarii îi goneau deja pe dragonii roșii, cînd în 
ajutorul acestora sosiră vînătorii scoțieni, iar tunu- 
rile fură trase mai aproape. 


— Sună încetarea ! — strigă Rîjov trompeţilor. — 
Adunarea ! , 
Trompeţii — aşa cum fac cocoșii în zori — în- 


cepură să sune „adunarea“, dar husarii, înfierbîn- 
taţi de luptă, uitară ce glăsuiesc trompetele răsună- 
toare. 

Colonelul Voinilovici trăgea înapoi de guler pe 
Soroka, salvatorul său, iar cînd reuşi să adune pri- 
mul escadron, zări pe vagmistrul Zaharov călare pe 
un uriaş cal englezesc, murg, și cu o şa de general 
aruncată peste oblîncul din faţă al şeii englezești. 

Să te retragi după o șarjă — chiar dacă aceasta a 
fost foarte bine executată — este o artă mult mai 
complicată decît însuşi atacul. 

Auzind trompetele, Haleţki, căruia îi pansa în 
grabă capul și gîtul, nu un bărbier, ci chiar agentul 
său de legătură, vagmistrul Zarudin, scoase din 
obișnuinţă ceasul şi spuse : 

— Exact șapte minute de luptă. 

În aceste șapte minute, fuseseră scoşi din luptă o 
treime din ofiţerii regimentelor, iar rîndurile husari- 
lor se răriseră foarte mult. i 

Rîjov numi doi soldaţi care să-l susțină în şa pe 
Korsakov, cînd se apropie căpitanul Feoktistov — de 
care el și uitase — și îi spuse: 

— Pot să-l ajut eu pe locotenent! Deocamdată, 
nu. sînt rănit... l 

— Dar unde ai fost pînă acum? — îl întrebă mi- 
rat Rijov. 

— Am nimerit din întîmplare în încăierare, dar 
am scăpat teafăr! — răspunse liniştit Feoktistov. 

Un epolet de la tunică îi atîrna tăiat de o sabie, 
iar în faţă tunica îi era stropită de sîngele altcuiva. 

In timp ce  escadroanele coborau de vale, sub 
gloanţele țiuitoare ale scoţienilor și ale turcilor, Rî- 
jov simţea 'un fior rece străbătindu-i şira spinării... 
Din clipă în clipă, dragonii roşii ar fi putut să por- 
mească în galop în urmărirea lor şi să înceapă să-i 
toace ca pe varză. . 

Dragonii însă nu se mişcară din loc. Generalul 
Scarlett rămăsese năucit din pricina atacului impe- 
tuos al husarilor ruşi, iar escadroanele lui suferiseră 
destule pierderi, pentru a inversa atît de brusc rolu- 
rile. 

La retragere, regimentul Ural era tot în față. 
După ce dăduse ocol cu caii — pînă în clipa cînd se 
ordonase retragerea — la primele sunete ale trompe- 

telor, porni înapoi în trap întins, fără să fi pierdut 
nici un cazac şi nici un cal. 

Cu cît se apropia de ai săi și se afla mai în si- 
guranţă, cu atît mai furios devenea Rijov pe Li- 
prandi, din pricina acestor cazaci besmetici şi din 
pricina acestui atac de o absurditate strigătoare la 
cer, datorită căruia pierduse cu totul de pomană atî- 
ţia soldaţi şi ofițeri, pe aghiotantul său cu care se 
obişnuise și pe Junona, pe care n-ar fi vîndut-o nici 
pe bani grei. 

— Te rog să-i spui şi dumneata generalului Li- 
prandi, — îi spuse el lui Feoktistov, găsind un mo- 
ment prielnic, — că n-am atacat un pare de artile- 
rie, ci — în lipsă de aşa ceva — numai nişte cono- 
vețe și nişte mese ! 


4 í 


Liprandi ştia însă pentru ce trimisese la atac pe 
husarii lui Rîjov. Era, fără îndoială, o acțiune în- 
drăzneață, dar așa și trebuia să apară inamicului... 
Îndrăzneaţă ! Trebuia să-l surprindă şi să-l uluiască 
tocmai prin acest exces bătător la ochi, de forţă şi 
de vitejie, zvirlite cu o dărnicie inutilă parcă. Trebuia 
să-l pună pe gînduri. 

Liprandi prevedea că vor fi aduse forțe considera- 
bile împotriva diviziei lui şi voia să cîştige timp pen- 
tru a şi le regrupa pe ale sale, în vederea respingerii 
atacului. 

Işi trimise în toate părţile aghiotanţii, pentru a 
concentra regimentele și bateriile mai aproape de 
flancul drept, amenințat de brigada generalului Vi- 
noy care coborise grabnic în vale, de pe dealul Sa- 
pun. 

Prin lunetă se putea vedea că soldaţii acestei bri- 
găzi mergeau cu totul liberi, fără raniţe, dovadă că 
Vinoy se grăbea să vină cît mai repede în ajutorul 
englezilor. 

Cavaleria franceză — vînătorii africani călări, de 
sub comanda lui d'Allonville — gonca și ea în aju- 
torul lui Scarlett. 

Francezii erau mult mai aproape, dar se apropiau 
și diviziile engleze, chemate în grabă de Raglan din 
tabăra de lîngă Balaklava. 

Cei dintîi sosiră ostaşii de gardă ai tînărului duce 
de Cambridge, iar după ei divizia bătrînului și ex- 
perimentatului general Cathcart, care se făcuse cu- 
noscut prin reușitele sale operaţiuni cu trupele co- 
loniale. 

„Văziînd că linia redutelor este pierdută, diviziile 
acestea se opriră la poalele dealului Sapun, sub aco- 
perirea bateriilor lui Bosquet. 

Trupele erau aduse de pretutindeni spre flancul 
stîng al aliaţilor și flancul drept al rușilor. Poeţii 
le-ar fi comparat cu norii care se tîrăsc, se în- 
groașă, se umflă şi apoi se fac vineţi-negri, pentru 
a sa descărca în sfîrşit în fulgere, în tunete şi în 
ploaie torențială. 

Brigada lui Riîjov se oprise acum pe poziția ei de 
mai înainte, însă în spatele liniei de baterii, care — 
din ordinul lui Liprandi — baraseră întreaga vale 
de la Komari, pînă la înălțimile Fediuhin şi așteptau 
atacul aliaţilor. 

In timpul retragerii, brigada mai pierduse cîteva 
zeci de oameni loviți de gloanțe şi de mitralii, dar 
nu mai puține pierderi avuseseră și dragonii lui Scar- 
lett care se repeziseră cu întîrziere în urmărirea hu- 
sarilor ruși, însă fuseseră întîmpinați de focul susţi- 
nut al vînătorilor risipiţi prin tufișurile din fața ba- 
teriilor şi obligaţi să se retragă. 

— Iar s-au proțăpit ăştia din Ural în fața noas- 
tră, ca un ghimpe în ochi, mă rog! — spuse indig- 
nat Rîjov lui Voinilovici, care luase acum comanda 
regimentului Leichtenberg. 

Liprandi dăduse ordin regimentului Ural să se 
înșire în ordine desfăşurată la vreo patruzeci de paşi 
în spatele bateriilor şi la vreo cincizeci de pași de 
husarii grupaţi pentru atac. 

— Ne poartă de grijă acum! — încercă să zîm- 
bească Voinilovici. 

Pătrunsese primul în desimea dragonilor roşii, 
dar scăpase ca prin minune din încăierare, fără nici 

o zgîrietură, iar norocul acesta îi dăduse atit curaj, 
încît era gata să-i ierte și pe cei din regimentul Ural. 

Escadronul al șaselea din regimentul Weimar fu- 
sese aşezat de Liprandi la flancul drept al regimen- 
tului Ural — în unghi drept față de acesta — iar trei 
escadroane de ulani ale colonelului Eropkin erau la 
flancul stîng, mascate de un deal acoperit de tufe. 
Din călărime se formase parcă un voloc, în fundul 
căruia sta ascunsă brigada lui Rîjov. 

Pentru ca reduta a patra, pe care regimentul 
Odesa o părăsea ca fiind prea îndepărtată, să nu fie 
reocupată de bateriile aliate, Liprandi ordonase ca 
înainte de retragere să se strice parapetul, iar toate 
adăposturile de pe redută să fie distruse. Cei din re- 
gimentul Odesa făcuseră toate acestea fără grabă, 
deși se trăgea asupra lor de pe dealul Sapun. Po- 
trivit ordinului, ei aruncaseră de pe deal cele trei 
tunuri, însă lui Raglan i se păru că rușii se retrag 
pentru că nu se pot menţine și duc cu ei tunurile 
englezeşti. 

Raglan își făcu o socoteală simplă : pe Alma, lîngă 
aulul Burliuk, englezii reușiseră după o luptă sîn- 
geroasă și pierderi grele să captureze numai două 
tunuri ușoare rusești şi acelea avariate și părăsite 
pe amplasamente, din pricină că servanții și caii 
fuseserä complet nimiciţi. Aici însă, unde englezii se 
simțeau ca la ei acasă, ruşii, năvălind pe neaştep- 
tate, puneau mîna şi cărau cu ei în retragere, nu 
două, ci unsprezece tunuri mari, dintre care opt de 
asediu... Ce au să scrie după asta „Times“ şi cele- 
lalte ziare din Anglia despre el? Puteau să fie în- 
vinuiți de aceasta turcii care fugiseră din redute, dar 
cine îi pusese să apere redutele dacă nu el însuși, 
Raglan, care se și vedea mareșal al Angliei ? 

Imediat, era aproape de amiază, Raglan trimise 
un ordin contelui Lucan, care comanda întreaga ca- 
valerie engleză. 

Ordinul era scurt, clar şi precis: să arunce toată 
cavaleria în urmărirea ruşilor în retragere, să-i zdro- 
bească, să ocupe poziţiile lor și să ia înapoi tunu- 
rile englezești pe care le capturaseră. Bătrinul 

Cathcart primi și el ordin să consolideze succesul re- 
gimentelor de cavalerie. 

Raglan socotea că este o ruşine pentru el şi pen- 
tru toată Anglia să recurgă la ajutorul francezilor, 
Victoria asupra ruşilor trebuia obţinută numai prin 
forța regimentelor englezești. 

Lucan văzuse și el retragerea batalioanelor ru- 
seşti de pe reduta a patra, dar ele se retrăseseră, 
se opriseră, iar acum nu se mai vedea nici un semn 
de retragere. Unde să mai trimită cavaleria la atac? 

Lucan şovăia, timpul trecea, iar Raglan urmărea 
de pe dealul Sapun inactivitatea cavaleriei sale și 
fierbea. 

Unul dintre aghiotanţi, căpitanul Nolan, fu trimis 
la Lucan cu un bilet din partea generalului Airey : 

„Lordul Raglan doreşte ca în cel mai scurt timp 
cavaleria să pornească în urmărirea inamicului şi 
să-l împiedice cu orice preţ să ducă cu el tunurile 
noastre. Artileria călare vă poate susţine. Cavaleria 
franceză se află pe flancul vostru sting. Imediat.“ 

Lucan citi ordinul și se uită împrejur, cercetînd 
dispozitivul ruşilor, dar nu pricepu nimic. : 

Vedea cavaleria franceză la stînga sa, vedea și 
artileria călare la dreapta, însă nu vedea retragerea 
ruşilor şi nu știa încotro să-şi îndrepte atacul... 

De aceea spuse lui Nolan: 

— Nu pot executa ceea ce nu se poate executa. 
Pentru mine, ordinul este cu totul! neclar! 

— Cum neclar? — se miră Nolan. — Cavaleria 
noastră trebuie să-i atace pe ruşi. 

— Nu poţi urmări pe cineva care nu se retrage, 
mă întelegi? — se supără Lucan. — Eu nu-i văd 
pe ruşi ducînd tunurile noastre. Incotro trebuie să-mi 
îndrept cavaleria ? 

— Într-acolo, milord! — şi Nolan arătă hotărît cu 
mîna spre redute. — Acolo sînt duşmanii noştri, 
acolo sînt şi tunurile noastre pe care trebuie să le 
luaţi de la ei. 

Dintre cele două brigăzi care se aflau sub co- 
manda contelui Lucan, numai brigada uşoară a lui 
Cardigan era odihnită. 

Pe vremea aceea, cavaleria Angliei era obiectul 
unei griji pline de atenţie şi a unor nădejdi cu totul 
deosebite ale guvernului, ale opiniei publice şi ale 
presei. 

Potrivit dreptului de majorat, numai primii näs- 
cuți moșteneau moşiile părinților, iar toți ceilalți fe- 
ciori de moşieri — cumpărind gradele ofițerești — 
se înrolau şi erau primiți cu precădere în cavalerie, 
unde se creau pentru ei atitea funcțiuni încît numă- 
rul ofiţerilor era aproape egal cu acela al soldaţilor 
de rînd, prezentaţi voluntari pentru recrutare. Cine 
intra în rîndurile ofițerilor de cavalerie socotea 
drept o datorie de onoare să aducă în regiment un 
cal cu calități excepţionale. 

Alergările de cai — derbiurile — erau conside- 
rate în toată Anglia ca o sărbătoare naţională, care 
făcea ca, în ziua aceea toate inimile să bată la fel... 
și ale lorzilor, și ale bucătarilor, și ale servitoarelor, 
și ale milionarilor din City, ca şi ale celor din urmă 
cerșetori de pe străzi, într-un cuvînt — cum se spu- 
nea pe atunci — „tot universul şi nevasta lui“ (all 
fhe world and his wife). Cu ocazia debarcării, cînd se 
înecaseră cîțiva cai pur sînge ai cavaleriei englezești, 
toate ziarele englezeşti scriseseră despre acest fapt 
ca despre o mare nenorocire. 

Indrăzneţul atac al husarilor ruşi produsese pier- 
derea a multor zeci dintre aceste splendide animale, 
iar impulsivitatea lui Scarlett, care se repezise în 
urmărirea brigăzii lui Rîjov, făcuse să crească con- 
siderabil numărul cailor scoşi din luptă. Iată, acum 
ordinul nebunesc al lordului Raglan punea în bă- 
taia tunurilor și a vinătorilor ruşi elita Angliei, și 
cea omenească şi cea cavalină. 

Cînd husarii lui Rîjov atacaseră călărimea grea 
a lui Scarlett, cavaleria uşoară a lordului Cardigan 
— o brigadă compusă din cinci regimente a cîte 
două divizioane fiecare — stătea în linia a doua, în 
rezervă, fără să-i ajute cu nimic pe dragoni şi fără 
să se mişte din loc. Chiar atunci cînd căpitanul Mor- 
ris, comandantul regimentului de ulani, ceruse el 

însuşi să pornească în ajutorul dragonilor, Cardi- 
gan îl refuzase. 

Ajuns ca şi Scarlett, la vîrsta de cincizeci și şapte 
de ani, Cardigan nu avea mici un fel de experiență 
de război și nu participase la nici o bătălie. Bătălia 
de pe Alma fusese prima luptă pe care o văzuse si 
pe care o urmărise de departe ca un spectator oa- 
recare. 

Acum, după pierderile suferite, brigada lui Scar- 
lett fusese trimisă în linia a doua, iar în linia întîia 
stăteau cele cinci regimente ale lui Cardigan. 

Cînd Raglan își repetă ordinul, contele Lucan se 
îndreptă spre ele, urmat de Nolan. 

— Trebuie să arunci la atac brigada dumitale îm- 
potriva... cavaleriei ruseşti! — îi spuse Lucan lui 
Cardigan. 

Poate că şi pe Lucan l-a surprins faptul că îi scă- 
pase cuvîntul „cavalerie“. În ordinul lui Raglan nu 
exista acest cuvînt, dar în general mici nu era indicat 
vreun anumit obiectiv pentru atac. 

— Va să zică, trebuie să-mi duc brigada prin va- 
lea aceasta ? — arătă Cardigan spre partea în care 
se opriseră coloanele masive ale husarilor lui Rîjov, 
în spatele perdelei subţiri a cazacilor din Ural. 

— Da, exact prin valea aceasta! — întări Lucan, 
deoarece nu vedea nici o posibilitate pentru cavale- 
rie, ca ca să pornească asupra redutelor. 

— Vom nimeri într-o pungă! — spuse revoltat 
Cardigan. — Cred că vedeţi bateriile ruseşti din fața 
frontului nostru; pe ambele flancuri mai sînt alte 
baterii și puşcaşi ! 

— Văd, — răspunse Lucan, — dar ce putem face? 
Nu ne rămîne altceva decît să executăm ordinul 
comandantului suprem. 

La dialogul acesta între cei doi generali asista şi că- 
pitanul Nolan. Ceea ce se vorbea despre vale și des- 
pre cavaleria rusă i se păru o denaturare totală a 
ordinului lui Raglan. 

Ordinul spunea ca tunurile englezești care se mai 
aflau lîngă redute să fie luate înapoi. 

Nolan porni în trap prin fata frontului, de la 
stînga spre dreapta, arătind cu mîna spre reduta a 
treia și strigînd : 

— Acolo! Acolo! 

Era un tablou frumos, dar un obuz, trimis din- 
spre reduta a treia explodă lîngă Nolan şi o schijă îl 
izbi în cap. 

Speriat, calul îl tîrî cu picioarele prinse în scări, 
plin de sînge şi de creeri, şi îl duse departe de 
front. Pentru Cardigan — care ezita încă — aceas- 
ta sună mai categoric decît ordinul comandantului 
suprem. Îşi săltă capul şi spunînd lui Lucan „Vom 
porni !“ îşi scoase sabia şi dădu comanda pentru 
atac. 

Husarii din regimentele Leichtenberg şi Weimar se 
odihueau după atac. 

Că fusese reuşit sau nu, ei îl executaseră cu tot 
avîntul și îşi socoteau odihna pe deplin meritată. 

Mai mult încă, presupuneau că bătălia s-a termi- 
nat, întrucît stăteau aşa de o oră şi mai bine, de 
parcă ar fi fost în rezervă. 

Ofițerii descălecaseră şi însuși Rijov se dăduse 
jos de pe noul lui cal, pentru a-şi mai dezmorti pi- 
cioarele bătrîne. 

Întrebă pe vagmistrul Zaharov ce nume are calul, 
ca să știe şi el cum trebuie să-l cheme. Bravul vag- 
mistru, care cu riscul vieţii sale salvase de la pieire 
şaua generalului, şovăi mai întîi să răspundă, apoi 
spuse parcă ruşinat : 

— Armăsarul meu, înălţimea voastră, e tare bun, 
dar i-au dat un nume cam deochiat. 

Armăsarul se chema „Perun“, dar soldaţii trans- 
formau, în felul lor, toate numele pompoase de cai, 
pe care le măscoceau ofițerii. Aşa, de pildă, iapa 
„Darling“ devenea iapa „Daria“, iar în locul „Mariei 
Terezia“, „Maria Terentievna“... În același fel popu- 
lar — însă cu totul ruşinos de rostit — fusese schim- 
bat şi irăsunătorul nume de „Perun“, 

Cu tot numele indecent al calului, Rîjov îi făgă- 
dui bravului vagmistru să-l treacă pe tabloul husa- 
rilor care s-au distins în luptă. 

Agentul de legătură al lui Haleţki — care stătea 
acum în front, în primul rînd al escadronului întîi 
— îl salvase pe comandantul regimentului, prin- 
zîndu-l de piept pe dragonul englez care îl rănise pe 
Haleţki, şi cu o lovitură a săbiei lui de Zlatoust !) 
îi tăiase platoşa, iar cu a doua lovitură îl lăsase 
mort. 

Era acelaşi husar de statură uriașă și de o mare is- 
tețime ostășească, care îl luase prizonier pe 'miopul co- 
lonel La Gondi de la marele stat major, înainte de 
bătălia de pe Alma, pentru care faptă primise de la 
Menşikov o sută cincizeci de ruble în asignate și 
crucea, i A 

Rîjov îi promise a doua cruce. 

Nu uită să-l felicite nici pe Soroka pentru viitoarea 
cruce, însă îi cercetă calul din toate părțile. Nici o pată 
murdară nu se mai zărea pe el. 

— Cînd ai avut vreme să-l cureţi, Soroka ? — în- 
trebă Rîjov. 

— Nu l-am curăţat, înălțimea voastră, — răspunse 
cinstit Soroka. — S-a curăţat el singur | 

Cerul era și el albastru şi curat. Tunurile trăgeau 
rar. Lui Rîjov — ca şi celorlalţi — i se părea foarte 
îndoielnic să se mai încingă vreo luptă în ziua aceea. 

Deodată, însă, răsunară strigăte de alarmă dinspre 
bateria regimentului Don : 

— Cavaleria din faţă !... Cavaleria din faţă !... 

Era brigada lui Cardigan care venea val-vîrtej drept 
asupra lor. Nu mai era timp nici să te uiţi şi să eva- 
luezi după ochi numărul escadioanelor. Răminea doar 
vreme să te arunci în şa, fără mici o comandă. 

In față, puşcaşii deschiseră un foc dezordonat, iar ba- 
teria regimentului Don apucă să arunce cîteva încăr- 
cături de mitralii. 


1) Zlatoust — oraş în Rusia, cunoscut prin armurăriile sale. 
(N. trad.) 

Călăreţii englezi însă zburau într-un elan atit de ne- 
bunesc, încît lucrul acesta nu-i opri şi nici n-ar fi pu- 
tut să-i oprească. 

Iată-i năvălind asupra bateriilor regimentului Don, 
hăcuind 'servanţii şi blocînd ţevile tunurilor, pentru a 
le lua la întoarcere. . 

Regimentul Ural, care stătea răspîndit în rînduri 
mare, întoarse caii şi dădu buzna peste regimentul 
Leichtenberg. Husarii, care dăduseră de curînd piept 
cu dragonii roșii, nu rezistară acestei şarje. Cineva 
strigă lără rost „Ura“, alţii prinseră să strige şi ei, şi 
învălmăşindu-se cu toţii, se aruncară asupra regimen- 
tului Weimar... 

In apropierea regimentului, era un pod de lemn peste 
rîul Cionnaia, deasupra conductei care aproviziona cu 
apă docurile din Sevastopol. Chiar în fața podului, se 
afla o baterie de artilerie călare, a diviziei a 12-a. 

Văzînd zăpăceala cazacilor şi a husarilor, care go- 
neau spre pod, artileriștii voiră să-şi salveze tunurile 
şi întoarseră caii ca să treacă pe malul celălalt al rîu- 
lui. 

Tot spre pod goneau și cazacii din bateria de Don, 
ocolindu-i pe husarii care strigau și se înghesuiau în 
neorînduială. Cazacii căutau să scape numai ei, cu ate- 
lajele şi antetrenurile, lăsînd tunurile pe poziţie. 

Ajunsă la pod, înaintea regimentului Weimar, arti- 
leria blocă trecerea. 

Unii dintre husari intrară cu caii drept în apă — 
deși malurile rîului Ciornaia erau aici foarte mocir- 
loase — iar alţii se opriră de nevoie, întrucît escadroa- 
nele englezilor le vencau în spate și îi măcelăreau, aşa 
că trebuiau să se apere. 

În zadar striga Riîjov răguşit, holbîndu-şi ochii şi 
urlînd să-și spargă pieptul : 

— Incotro- -o 2... Sta-aţi fraților! 

Comandantul brigăzii nu mai era ascultat de ni- 
meni... 

În apropiere îl văzu pe colonelul Voinilovici care în- 
cerca să-și adune regimentul, dar numai vagmistrul 
Zarudin se aruncă alături de el — scară la scară — 

în întîmpinarea ulanilor englezi, dar amindoi fură daţi 
peste cap într-o clipă și străpunşi de lănci sub ochii lui. 

Atunci Rijov îşi scoase sabia. Nu se mai gîndea să 
semene cu Murat. Oricît de neașteptat se abătuse de- 
zastrul asupra husarilor săi, se învinuia pe sine însuși 
și voia să-l repeadă pe Perun în rîndurile englezilor. 
Căuta moartea... . . 

Perun însă nu voia să pornească înainte. Își propti 
capul în piept, apoi se repezi într-o parte, după calul 
murg al lui Zaharov, care, cu mînă sigură, îl smuci de 
frîu ca să-și smulgă generalul din crunta încăierare. 

În jurul lor, totul se amestecă şi se învălmăși : ca- 
zacii cu căciuli roșcate, husarii ruși în dolmane ne- 
gre, la un loc cu ulanii şi husarii lui Cardigan, săbii, 
lănci și cai de diferite culori... Urlete, vuiete, ţipete și 
gemete, zăngănituri, pocnete de pistoale și de carabine, 
tropot răsunător de copite bubuind peste grinzile po- 
dului, buînituri zgomotoase în apă și în mocirla adîncă 
din stulărișul gălbejit, de rogoz, al rîului... 

Un batalion din regimentul Ucraina, care stătea în 
rezervă dincolo de pîrîu şi o companie de acoperire a 
trenului diviziei a 12-a, care nu deschiseseră focul 
pentru a nu nimeri în ai lor, se alcătuiră în careu și ca 
un arici scoaseră baionetele înainte, pentru a primi 
cavaleria inamică, așa cum prevedea regulamentul ser- 
viciului de campanie. 

În învălmășeala luptei, cea mai mare parte din esca- 
dronul din frunte al englezilor trecu podul pe malul 
celălalt, urmărind pe cazaci și pe husari, dar Cardigan 
își dădu imediat seama că, înfundîndu-se prea adînc 
în dispozitivul ruşilor, îi va îi mai greu să se întoarcă, 
şi acum trompetele englezilor, nu ale rușilor, sunau re- 
tragerea. 

Liprandi observă că atacul nebunesc de impetuos 
al cavaleriei engleze nu era susținut nici de artilerie, 
nici de infanterie. 

De pe dealul pe care se afla, el văzu dezastrul regi- 
mentelor Don, al cazacilor şi al husarilor lui Rîjov. Ii 
rămînea numai regimentul de ulani al lui Eropkin. El 
tfimise la acesta pe Willebrandt. Ulanii trebuiau să 
apere onoarea cavaleriei ruseşti şi să izbească în flan- 

cul englezilor atunci cînd aceştia vor începe să se re- 
tragă. 

Batalioanele regimentului Odesa se apropiară pînă 
la bătaia puștilor lor cu ţevile lise, vînătorii carabineri 
fură în mare grabă concentrați pe povirnișul văii pe 
care trecuseră în goană escadroanele lui Cardigan, iar 
bateriile ușoare se plasară în spatele vînătorilor, de o 
parte şi de cealaltă. 

Se putea însă presupune că lordul Cardigan se va 
întoarce pe alt drum, stricînd astfel socotelile lui Li- 
prandi. 

Lordul acesta de cincizeci şi șapte de ani manifesta 
un splendid dispreţ faţă de primejdie, sau poate că îl 
amețise numai succesul uşor obținut asupra rușilor. In- 
tocmai ca de la un exercițiu din apropierea taberei, 
brigada — cu rîndurile foarte rărite — se întorcea 
exact pe același drum, presărat deja cu cadavrele oa- 
menilor și cailor uciși, într-o ordine uimitoare pentru 
o cavalerie în retragere, iar ofiţerii de ulani din regi- 
mentul lui Eropkin, urmărind cu ochi de cunoscători 
marșul acesta de întoarcere, se priveau mirați, chiar 
în timp ce se pregăteau să dea lovitura de flanc. 

Cardigan trebui să lase tunurile regimentului Don 
— gata să fie duse în tabăra englezilor — trecînd în 
zbor pe lîngă ele. Comenzile pregătitoare „asupra ca- 
valeriei în retragere, pe companii“ răsunaseră deja în 
rîndurile regimentului Odesa, iar acum se auzeau nu- 
mai ordine scurte de executare: „Companie... foc!“ 

Salvele urmau una după alta. Vînătorii carabineri 
izolaţi deschiseră un foc viu. Mitraliile explodau dea- 
supra capetelor călăreţilor... Drumul străbătut deve- 
nise drumul morții. 

Peste capetele cailor, care cădeau ucişi sau răniţi 
greu, călăreţii zburau în aer, alți cai goneau tîrînd 
peste cîmp oameni grav răniți sau ucişi... 

În sfîrşit, aşteptînd momentul prielnic, trei esca- 
droane de ulani, eșalonate, se năpustiră din ascunziș, 
cu lăncile în cumpănire, în flancul celor care se retră- 
geau. 

Unii dintre soldaţii regimentului Odesa îi luară drept 
englezi, pentru că erau pe cai de culori diferite, ceea 

ce în cavaleria rusă nu se admitea. Citeva gloanțe 
zburară omorînd cai și rănind oameni. Acest fapt pro- 
vocă zăpăceală printre ulani şi salvă destui dintre 
cavaleriştii englezi. . 

Atacul se dezlănțui totuși, fiind nimicitor. Incepu o 
încăierare crîmcenă. Deşi aveau retragerea tăiată, en- 
glezii nu se predau. O parte dintre ei răzbi totuşi îna- 
inte. 

Cîţiva ulani se luară după Cardigan, dar calul lui 
era un derbist: cunoscut în toată Anglia, cîştigător al 
curselor de la Epsom. El își duse atît de repede stăpî- 
nul, care flutura de zor sabia în dreapta și în stînga, 
încît sosi cu mult înaintea jalnicelor rămășițe ale bri- 
găzii uşoare, care abia reuşiră să ajungă pînă la po- 
ziţiile engleze. 

La începutul nebunescului său atac se aflau sub co- 
manda lui Cardigan aproape o mie de călăreţi exce- 
lenți, pe cai de rasă, iar la sfîrşit rămăseseră numai 
vreo două sute, dintre care doar o treime nu erau ră- 
niți. Cavaleria ușoară a englezilor încetase să mai 
existe. 

Generalul Bosquet, care urmărise alături de Raglan 
începutul și sfîrșitul acțiunilor călăreţilor, spuse: 

— N-am văzut niciodată ceva mai splendid decît 
șarja de azi, dar, din păcate, nu se poate duce războiul 
în felul acesta ! 


, 6 ` 


În acda zi, cavaleria franceză acționă mult mai în- 
telept. Brigada de vînători africani călări, de sub co- 
manda generalului d'Allonville, repurtase destule vic- 
torii asupra kabylilor algerieni, în timpul räscoalei lui 
Abd-el-Kader. Vînătorii porniră la atac ceva mai tîr- 
ziu decît Cardigan. Ei primiseră ordin să respingă de 
pe înălțimile Fediuhin detașamentul lui Jabokritski, a 
cărui artilerie pricinuia mult necaz aliaţilor. 

D'Allonville își împărțise brigada în două detașa- 
mente, unul pentru a nimici servanţii artileriei, iar ce- 
lălalt contra, infanteriei. 

Atacul celor două detașamente de vînători fusese 
impetuos, însă două batalioane incomplete din regimen- 
tul Vladimir — tot ce mai rămăsese din regiment după 
bătălia de pe Alma — întîmpinară pe africani cu un 
foc atît de concentrat, încît d'Âllonville socoti că este 
mai bine să se retragă. 

Atacul acesta ajută rămăşițelor cavaleriei lui Car- 
digan să străbată restul din drumul lor pe lîngă re- 
duta a patra, unde ar fi putut să fie cu totul nimicite 
de bateriile de pe înălțimile Fediuhin. In schimb, scoase 
din luptă aproape cincizeci de vînători din brigada lui 
d' Allonville. 

Așa luă sfîrşit pe la ora unu bătălia de la Balaklava, 
unică în, felul ei. 

Așa cum flota aliaților — după 5/17 octombrie — 
nu s-a mai apropiat niciodată cu întreaga ei masă de 
înfricoşătoarele forturi ale Sevastopolului, în dorința 
de a-şi măsura forțele cu ele, tot astfel — peste o săp- 
tămînă — cavaleria străluci viu parcă o clipă în va- 
lea Balaklavei, pentru ca să se stingă cu totul şi să 
lase războiul numai pe seama artileriei de uscat și a 
infanteriei. 

In ziua aceea schimbul de focuri mai tinu cîteva ore, 
dar acum era slab, anemic şi fără nici un rost. 

Diviziile aliaţilor se regrupară şi se aranjară în or- 
dine de bătaie, dar ambii comandanţi supremi căzură 
de acord că forțele lor sînt prea slabe pentru ofensivă 
şi își retraseră în sfîrşit trupele, lăsînd cîmpul de bă- 
taie în stăpînirea ruşilor. 

Raglan se afla sub impresia grea a dezastrului de- 
plin al brigăzii lui Cardigan și se temea să nu-și mä- 
rească și mai mult pierderile. Insuccesul din ziua aceea 
îl deprimase adînc pe bătrîn. ` 

— Cum ai putut să ataci de front bateria ruşilor, 
în ciuda tuturor principiilor tactice? — îl întrebă el 
pe Cardigan, ridicînd glasul. 

— N-am făcut decît să mă supun regulilor discipli- 
nei militare, — răspunse Cardigan. — Așa mi s-a or- 
donat de contele Lucan, 

— Va să zică, dumneata, milord, ai dus la dezastru 
brigada noastră uşoară ? — se întoarse Raglan către 
Lucan. 

— Eu n-am făcut altceva decit să transmit lordului 
Cardigan categoricul dumneavoastră ordin scris! — 
răspunse Lucan. 

Menşikov, care urmărise desfășurarea bătăliei de de- 
parte, de la Ciorgun — şi astfel ĵi rămăseseră nelămu- 
rite multe lucruri — apăru pe poziţiile ocupate de Li- 
prandi, abia după ce tirul de artilerie se liniștise cu to- 
tul şi după ce Willebrandt trimis la el, îi zugrăvi în 
culorile cele mai vii succesul trupelor ruseşti. 

Willebrandt trecuse totdeauna în ochii lui Menșikov 
drept cel mai neserios dintre aghiotanţii săi. Între al- 
tele, el fusese acela care susținuse că vasele mari de li- 
nie ale aliaţilor nu vor trece în nici un caz prin porţile 
înguste ale golfului Balaklava. Il acceptase ca agh:o- 
tant, numai pentru a ceda dorinţei fiului ţarului, Kon- 
stantin, „augustul comandant al flotei“. Cunoscînd slă- 
biciunea acestui căpitan-locotenent de a se lua cu vorba 
şi de a exagera, chiar atunci cînd relata întîmplări cu 
totul neînsemnate, Menșikov nu-l crezu cu atit mai 
mult nici acum. Răminea indiscutabil, însă, faptul că 
divizia a 12-a nu se retrăsese așa cum făcuse armata 
la Alma, iar aceșt lucru trebuia socotit ca un succes 
remarcabil. | , 

In Menșikov se năștea un sentiment ciudat, chiar 
pentru el însuși. Nu era o invidie meschină faţă de ge- 
neralul Lipranidi, căruia îi reuşise ceea ce el însuși nu 
izbutise să obțină, adică să rapurteze în cîmp deschis. 
un succes asupra aliaţilor. Nu, desigur că nul Totuşi, 
în ciuda dorinţei sale de a se arăta bucuros de victo- 
rie, Menşikov se uita cu ochi critic la toate cîte vedea 
în jurul său, în timp ce se apropia de podul de peste 
rîul Ciornaia. La postul de prim-ajutor, instalat lîngă 
trenul divizionar, i se păru mai întîi de toate că sînt 
prea mulți răniți, mult mai mulţi decît se putea pre- 
supune, judecînd după cele relatate de Willebrandt. 
Șuvoiul de răniți încă nu se isprăvise și unii veneau 
singuri, iar alţii erau aduși pe brațe. Cei mai mulți 
erau răniţi la față şi la cap, tocmai de acele săbii pe 

socoteala cărora, încă nu de mult — la balul dat de 
regimentul Borodino — el încercase să facă spirite, 
că timp de o jumătate de an ar fi fost ascuţite, răs- 
ascuţite și supraascuţite în diferite oraşe ale Angliei... 

Podul de peste Ciornaia vorbea limpede despre sîn- 
geroasa încleştare care avusese loc pe el. În tuiișul 
de rogoz ruginiu şi ascuţit ca niște săbii, se zbătea 
împroșcînd noroiul şi mugind ca un taur, un cal de 
cavalerie rănit... Nişte roți ieșeau din apa puțin 
adîncă... 

Printre alte cadavre de soldați ruși, îl izbi în ochi 
— întins pe un dîmb — trupul uriașului vagmistru 
Zarudin, pe care îl cunoştea. 

Infrânîndu-și calul, prințul clătină bătrineşte din 
cap, adresîndu-se mustrător lui Willebrandt. 

— Uite ce voinic am pierdut, iar dumneata spu- 
neai !... 

— Credeţi că printre englezii uciși sînt puţini voi- 
nici, luminăţia voastră ? O să trecem îndată pe lingă 
ei... Sînt cîteva sute, dacă nu toată mia ! — îl liniştea, 
înfocat, Willebrandt. 

Într-adevăr, mai încolo zăceau unele lîngă altele ca- 
davrele husarilor, dragonilor şi ulanilor lui Cardigan 
și toți erau oameni foarte înalți, frumoşi — aleși se 
vede cu grijă — îmbrăcaţi în uniforme mîndre. Cai 
mari, de rasă, atît cei răniţi cît şi cei teleri, care își 
pierduseră stăpînii, rătăceau pe lîngă cadavre cu gî- 
turile întinse spre pămînt, sau se strîngeau în grupuri 
şi clătinau încet din cap, gîndindu-se poate la acelaşi 
lucru la care se gîndise bătrinul prinț lîngă cadavrul 
bravului Zarudin. 

Norocosul general Liprandi, care așteptase sosirea 
comandantului suprem, îl întîmpină călare cu rapor- 
tul gata pregătit şi, întinzîndu-i hîrtia, enumără răs- 
picat tot ceea ce detașamentul său înfăptuise în ziua 
aceea. Fuseseră cucerite redutele, un drapel turcesc, 
unsprezece tunuri, șaizeci de lăzi de cartuşe, tabăra 
turcească, utilaj de geniu și altele. Pierderile inamicu- 
lui erau evaluate la o sută șaptezeci de soldați turci, 
uciși în cursul luptei la baionetă, cu ocazia cuceririi 

redutei întîia, iar celelalte pierderi ale inamicului, <a 
şi cele proprii, erau în curs de a fi numărate. 

Fuseseră luaţi șaizeci de prizonieri englezi, dinlre 
care trei ofițeri. 

Cu toata grijile prin care, fără îndoială, trecuse în 
acea zi, Liprandi avea — spre uimirea lui Menşikov 
— înfățișarea obișnuită a unui om în mintea căruia, 
ca la un major de companie, orice lucru trebuie să fie 
întotdeauna și în orice împrejurări limpede și este în- 
tr-adevăr limpede. 

Generalul acesta, cu ținută impecabilă de ostaş, fie 
că era pe cal, fia pe jos, — fără vreun motiv anume — 
nu-i era pe plac lui Menşikov, care îi căuta un cusur 
vădit, iar în felul lui de a-i fi raportat aşa de răspicat, 
ca în front, ar fi dorit să găsească ceva nesincer sau, 
pur şi Simplu, fals. . 

După raport, Menșikov îi strînse cît putu de tare 
mîna cu mîna lui mare şi rece, apoi îi spuse oarecum 
mișcat : 

— Îți mulțumesc, Pavel Petrovici, îți mulţumesc 
din suflet 1... Vei aduce o mare bucurie împăratului, 
cu această victorie... O foarte mare bucurie ! 

Zimbi chiar prietenos, așa cum își închipuia că ar 
fi zimbit însuși Nicolae, care tînjea de atîta vreme 
după o victorie a armelor rusești asupra celor ale alia- 
ților. 

In același timp, însă, își muta privirea de la fața 
tinerească a lui Liprandi cu trăsăturile regulate și în- 
tinse, parcă  încremenită şi ea ca un ostaș în iront, 
la fața urîtă și îmbătrînită a lui Semiakin cu nasul 
lui. puțin cam cîrn și cu trăsături de om din popor. 
Dintr-un sentiment nelămurit ar fi vrut ca eroul zilei 
aceleia să nu fie Liprandi cel cu capul limpede, care 
sta de parcă, ar fi înghiţit o prăjină, ci acest Semiakin 
adus de spate şi fără nici o umbră de ţinută militară. 

— Zici că s-au predat șaizeci de englezi ? Nu sînt 
răniți ? — îl întrebă el pe Liprandi, fără nici un gînd 
ascuns. 

— Majoritatea sînt răniți, luminăţia voastră, iar 
dintre ofițeri, unul nu-i englez, ci sardinian și este 

aghiotantul lui Raglan în persoană, — răspunse Li- 
prandi. 

— Aha! Așa, va să zică! Al lui Raglan !... Să mi-l 
arăţi mai târziu... Totuşi, după cum am văzut de la 
Ciorgun, husarii noștri au fugit din fața husarilor en- 
glezi. 

Spunînd aceasta, Menşikov făcu grimasa sa obiş- 
nuită. 

— Au căutat numai să-i atragă în cursă, luminăţia 
voastră, — explică Liprandi fără să se tulbure. — 
Nu au acționat cu prea multă pricepere și au cam avut 
de suferit. Dar ce era de făcut 2? Altfel, n-am fi reușit 
să-i nimicim în felul acesta pe englezi. 

Menşikov îl privea cu atenţie și se gîndea dacă nu 
făcuse o greșală că nu-i încredințase toate forțele pe 
care le avea pe Belbek. 

Problema aceasta îl chinuia de cînd Willebrandt 
sosise în goană, vestind victoria. Nu scăpase oare un 
prilej fericit, care poate n-avea să se mai ivească ? 
Dacă s-a izbutit atît de bine să se cucerească redutele 
și satul Komart din spatele englezilor, atunci, ex- 
ploatînd acest succes cu forțe mai mari, poate că s-ar 
fi putut cuceri în acea zi şi Kadikioiul şi Balaklava, 
iar dacă în același timp s-ar fi efectuat o ieşire, cu ma- 
joritatea forțelor din garnizoana Sevastopolului, poate 
că aliaţii ar fi fost nevoiţi să se gîndească la îmbar- 
care, iar războiul din Crimeea s-ar fi isprăvit. 

Cînd Liprandi îl întrebă dacă nu dorește să vadă 
redutele cucerite de la aliați, Menşikov îi răspunse cu 
un aer foarte bucuros : 

— Neapărat... Am să le văd neapărat! — şi își flu- 
tură uşurel cravaşa lîngă ochiul drept al calului său 
moliu, ca acesta să-și mai întindă trapul, cel puţin 
de dragul unui astfel de pretext. 

Problema care pusese stăpînire pe el continua să-i 
dea ghes și să ceară răspuns. Reduta întiia, cu care 
începură inspecția, îl uimi pe Menşikov prin înălțimea 
şi prin panta abruptă a dealului pe care fusese con- 
struită. Cînd află de la Liprandi că Semiakin dusese 
personal regimentul Azov la asalt, pe chipul prințului 

se zugrăvi o bucurie sinceră, în timp ce îl felicita pe 
butucănosul comandant al brigăzii. 

— Unde ţi-ai făcut dumneata studiile ? — îl întrebă 
el pe Semiakin. . 

— La.academia Marelui Stat Major, luminăţia voas- 
tră, — răspunse generalul, îndreptîndu-se puţin, potri- 
vit cerinței momentului. 

— Aha!... Ei, vezi, da... a Marelui Stat Major! Nu 
știu «de ce, dareașa mi-am închipuit și eu, — spuse Men- 
şikov, cercetîndu-l atent și binevoitor. 

I se păru deodată că aflase răspunsul la problema 
care îl preocupa. Succesul din ziua aceea nu i se datora 
cîtuși de puțin acelui sclivisit de Liprandi, ci, uite, 
acestui general-maior atît de nevolnic la vedere, dar 
cu studii academice şi cu 'mare experienţă în război, pe 
care — între altele — nu o avea nici unul dintre aghio- 
tanţii săi. 

În ultima vreme, începuse să se gîndească la alcă- 
tuirea unui stat major, întrucît fusese acum numit co- 
mandant suprem al trupelor din Crimeea, titlu pe care 
mai înainte nu-l avusese în mod oficial. Ca să-și gă- 
sească însă un şef de stat major, nu-i era atît de lesne. 

Deodată, tocmai aici — pe dealul Canrobert — i se 
păru neîndoielnic că nu va găsi pe nimeni. altul mai 
potrivit pentru această funcţie decît pe generalul de 
brigadă Semiakin. 

ÎI întrebă amănunţit pe Semiakin despre serviciul 
lui dinainte. Recunoștea în sinea lui că el, comandant 
al unor armate de uscat, rămăsese cam în urmă cu ce- 
rințele timpului şi că ar fi avut desigur nevoie de un 
ajutor, iar în fața lui se afla un general-maior încer- 
cat — cum se dovedise — vorbăreţ şi, după cum se 
vede, energic, cu toate că era cam posac. 

Hotărirea de a-l lua pe Semiakin ca șef al viitorului 
său stat major  încolțea în mintea lui Menșikov, în 
timp ce urca pe dimb și intra în redută. Zărind însă 
mormane de cadavre de turci ucişi şi de soldaţi din re- 
gimentul Azov, se încruntă şi îi spuse lui Liprandi pe 
un ton de comandă : 

— Trebuiesc îngropaţi ! 

— Dacă nu le va veni în gînd aliaţilor să ne scoată 
la noapte de aici, fi vom îngropa chiar mîine! — 
răspunse Liprandi. 

Răspunsul acesta nu plăcu prințului. 

— Să ne scoată ?... Cum adică, să ne scoată de 
aici ? — ridică el glasul. — Nu, redutele astea nu vor 
fi cedate ! Voi da ordin ca o brigadă de dragoni să se 
deplaseze la noapte încoace. Am să rămîn şi eu aici 
la Ciorgun și tot aici va fi pe viitor și*cartierul meu 
general. Nu, redutele acestea nu le vom ceda nimă- 
nui ! Putem să nu le ocupăm, asta-i altceva. Dar toate 
cadavrele trebuiesc scoase şi îngropate neapărat. 

Aruncînd însă o privire peste cei uciși, întrebă de- 
odată pe Semiakin : 

— Dacă în redute n-ar fi fost turci, dumneata, ce 
crezi, le-am fi cucerit ? 

— Ar fi necesitat mult mai multe jertfe din partea 
noastră, totuși ar fi fost luate astăzi, — răspunse Se- 
miakin convins, iar Menșikov ieși din redută la fel de 
convins că şeful viitorului stat major fusese găsit în mod 
fericit, dar că ocazia fericită, aceea de a cuceri Ba- 
laklava, fusese pierdută, pentru că era foarte puțin 
probabil să mai dea tot peste turci. 

Prințul rămase să înnopteze — așa cum spusese — 
la Ciongun, pentru prima dată după o lună întreagă, 
nu în bivuac, ci într-o casă pe care aghiotanţii lui o 
găsiseră mai potrivită. A doua zi, din ordinul lui, două 
“egimente din Sevastopol — Butîrski şi Borodino — 
efectuară o ieșire pe dealul Sapun. Regimentele aces- 
tea trebuiau să sprijine detașamentele lui Lipnandi 
și Jabokritski pentru a alunga trupele lui Bosquet. Ie- 
Șirea însă nu avu succes și amîndouă regimentele se 
întoarseră la Sevastopol cu pierderi mari, iar din ziua 
aceea Bosquet începu să-şi întărească temeinic pozi- 
țiile. 

Totuși, aliații nu încercară nici ei să mai recuce- 
rească redutele de pe dealurile care din ordinul lui 
Menşikov fură trecute pe hartă cu numele de „înălţi- 
mile Semiakin“. 

La Ciorgun, cazacii vindeau ofițerilor pe preţ de ni- 
mic caii englezeşti prinşi de ei, pentru trei, pentru 
doi şi uneori chiar pentru un imperial !). Cînd ajunse 
în Anglia groaznica ştire despre dezastrul brigăzii 
de cavalerie ușoară a lui Cardigan, indignarea ziare- 
lor mu mai cunoscu margini. 

Cardigan, care scăpase de moarte datorită numai 
iuțelii calului său, era învinuit că își părăsise trupa 
în mod rușinos şi că fugise de pe cîmpul de luptă cu 
mult înainte ca brigada lui de cavalerie să fi ajuns 
pînă la tunurile ruseşti. El fu demis ide la comanda bri- 
găzii. Dealtfel, mici mu mai avea ce să comande. 

Lordul Lucan, încolțit de ziare, fu nevoit să ceară 
trimiterea unei comisii pentru cercetarea acțiunii lui 
în această bătălie nefastă pentru englezi. 

Guvernul ridica în grabă regimentele garnizoane- 
lor din Malta, Corfu, Pireu, Dublin, Edinburg şi 
le îmbarca pe vapoare, expediindu-le în Crimeea. 
Ziarele nu se mulțumeau însă cu aceste măsuri 
şi scriau că asta nu-i suficient. Acest lucru îl 
scriau aceiaşi ziarişti, care cu o lună în urmă asi- 
gurau publicul englez că Sevastopolul este un oraș 
de carton, zare se va prăbuşi la primele salve ale tunu- 
rilor englezești. 

Și la Paris idepeşele despre succesul trupelor rusești 
lîngă Balaklava provocară o neobișnuită tulburare. 
Oricii, se străduia  îrăţiorul lui Napoleon, contele 
Morny, să păstreze calmul ła bursă, bursa răspunse la 
aceste evenimente cu o scădere a cursului aproape cu 
un franc. 

Editorii revistelor ilustrate, care comandaseră din 
vreme lui Gustave Doré și altor pictori renumiți pe 
atunci tablouri înfăţişînd atacul măreț al trupelor fran- 
ceze, asaltul lor înverșunat și cucerirea Sevastopolului, 
puseseră încurcaţi ilustrațiile acestea la dosar. 


i 1) j/mperial — monedă rusească de aur de zece ruble. (N. 
rad. 


509 


Sultanul Abdul Meidjid trimise în [aţa tribunalului 
militar pe generalul Suleiman-paşa, care fugise din 
redute cu întregul său detașament. Sub presiunea am- 
basadorului englez la Constantinopol, lordul Radcliffe, 
tribunalul îl condamnă pe Suleiman-paşa la moarte. 
„Din negrăita sa milă“, sultanul îndulci însă sentinţa, 
degradîndu-l pe termen de șapte ani. 

La Petersburg, vestitorul victoriei de la Balaklava a 
fost Villebrandt. El se prezentă la palatul din Gatcina 
cu raportul lui Menşikov, dis-de-dimineaţă, pe cînd ta- 
rul se afla încă în pat. Curierul gonise cîteva zile, fără 
odihnă, fără somn mai îndelungat, schimbînd mereu 
caii de poştă pe drumuri sonore de toamnă, pe șlea- 
uri desfundate, dar la fel de pline de gropi, — gropile 
și hîrtoapele nu-l lăsau să adoarmă în timpul drumu- 
lui, scuturînd cu înverșunare trăsurica la fiecare pas. 

Predînd raportul adus de la prințul Menșikov ge- 
neralului de serviciu, pentru a-l transmite țarului, Wil- 
lebrandt se prăbuşi într-un fotoliu moale și adormi, 
doborît de somn. 

Ca de obicei, Nicolae se trezi devreme. Raportul lui 
Menșikov despre victorie îl bucură atît de mult, încît 
dori să afle îndată de la aghiotantul prințului amănun- 
tele bătăliei, dar nimeni nu reuși să-l trezească pe Wil- 
lebrandt. 

Il scuturară de umeri, îl zguduiră, îl gidilară pe după 
urechi și pe la subțiori şi, în sitrșit, îl traseră din. foto- 
liu pe podea, dar el nici nu gemu măcar, așa cum obiş- 
nuiesc să facă cei care dorm adînc. Donmea mai de- 
parte, chiar şi întins pe podea. 

— Am să-l trezesc eu îndată! — spuse vesel Nico- 
lae, care ieșise din cabinetul său, auzind frămîntarea 
din jurul aghiotantului care dormea ca dus de pe lume. 

Se aplecă, pe cît îi permitea uriașa-i statură, și strigă 
la urechea adormitului : 

— Blagorodnicia voastră ! Caii sînt gata ! 

— Ha? Caii? Îndată! — Willebrandt sări în pi- 
cioare și clipi speriat din genele-i albe, zărind în fața 
sa pe însuși țarul. 

Cînd se trezi, nu mai era căpitan-locotenent, ci co- 

loncl de artilerie şi aghiotant imperial. Sărise un grad, 
aşa cum făcuse și Skolkov, martor ocular al bătăliei de 
la Sinope, trimis de asemenea la ţar de Menşikov, iar 
ceva mai tîrziu, după Skolkov, sublocotenentul Șcego- 
lev în vîrstă de optsprezece ani, care cu patru tunuri 
mici apărase Odesa împotriva bombardamentului esca- 
drei aliate şi fusese înălțat pentru aceasta de-a dreptul 
la gradul de ștabs-căpitan. 

Raportînd personal ţarului despre bătălie, Wille-" 
brandt lăsă frîu liber imaginaţiei sale vii. 

După el, regimentele Leichtenberg și Weimar nu se 
aruncaseră în dezordine pe pod, sub presiunea engle- 
zilor, ci „i-au întîmpinat cu socoteală și i-au scărmă- 
nat cu săbiile, fără mici o milă !* După cum povesti el, 
colonelul Eropkin, comandantul regimentului mixt de 
ulani — avînd sabia în teacă — „îl pocnise pe un en- 
glez cu pumnul în cap atît de zdravăn, încît acesta se 
dusese de-a berbeleacul de pe cal, ca mort, iar apoi că- 
zuse prizonier la noi...“ 

După un asemenea raport, Nicolae îl sărută mişcat 
și îl reținu la palat să ia masa, să doarmă pe săturate, 
iar a doua zi să pornească din nou la Sevastopol, cu 
o scrisoare către Menșilov. 

„Lăudat fie domnul ! Glorie ţie şi celor care luptă cu 
tine, glorie eroilor și vitejilor noștri, pentru minunatul 
început al acțiunilor ofensive ! seria țarul prinţului. Nä- 
dăjduiesc că prin mila domnului cele începute atît de 
glorios, se vor termina în același fel. 

„Nu mai puțin mă bucură eroica dîrzenie a nease- 
muiților noștri marinari, neîniricaţii apărători ai Se- 
vastopolului... Cunoscînd pe marinarii mei din Marea 
Neagră, din anul 1828, cînd am fost martor ocular al 
faptelor lor, sînt fericit că pentru ei niciodată şi nimic 
nu este cu neputinţă. Am fost sigur că acești nease- 
muiţi vileji vor arăta din nou ce sînt și ce au fost în- 
totdeauna, atit pe mare, cît și pe uscat. Ordonă să li 
se spună că vechiul lor prieten, care i-a stimat tot- 
deauna, este mîndru de ei și le mulţumeşte părinteşte, 
ca la copiii lui scumpi și iubiți. Transmite-le aceste cu- 
vinte printr-un ordin, iar aghiotantului imperial — prin- 
țul Goliţin — ordonă-i să treacă pe la toate echi- 

pajele vaselor şi să le transmită salutul şi recunoştinţa 
mea. 

„Mă aştept ca englezii să depună toate eforturile pen- 
tru a recuceri poziția pierdută — se pare că acest lu- 
cru e neîndoielnic — dar îmi pun nădejdea în vitejia 
trupelor și în energia lui Liprandi, pa care probabil 
l-ai întărit cu diviziile sosite, şi sper că inamicul va 
plăti scump această intenție. 

„Probabil că fiii mei vor sosi la vreme pentru a lua 
parte la pregătirile pe care le faceți. Ți-i încredințez 
şi nădăjduiesc că se vor arăta demni de titlul lor. Ti 
încredințez trupelor, drept dovadă a dragostei și încre- 
derii mele. Fie ca prezenţa lor în mijlocul vostru să 
mă înlocuiască pe mine. 

„Să vă aibă în pază 'dumnezeu prea milostivul ! 

„Te îmbrățișez din suflet și trimit salutul meu sin- 
cer tuturor. Îmbrăţişează-l pe Liprandi în locul meu, 
pentru gloriosul început...“ 

Odată cu această scrisoare a lui Nicolae către Men- 
şikov, îi scria şi împărăteasa. Scrisoarela ei repeta 
doar rugămintea exprimată odată și trimisă cu un alt 
curier — să aibă grijă de marii duci. Era o comple- 
tare pur maternă la scrisoarea războinică a soțului ei. 

Pe vremea aceea, la curtea din Petersburg, ca de- 
altfel în toată Europa, era în floare mesmerismul !), 
căruia rusește i se spunea „învîrtirea mesei“. Toţi erau 
încredințaţi că se pot chema spiritele morţilor și chiar 
se pot discuta cu ele diverse subiecte la ordinea zilei, 
presupunîndu-se că „find imateriale şi veșnice“ ele 
cunosc în mod incontestabil prezentul şi viitorul. 

La unii, acest ciudat fel de a-și petrece timpul se 
lega într-un chip de ncânţetes cu intuirea destul 'de 
aprofundată a ştiinţelor pozitive, cu o predispoziție in- 
telectuală pentru probleme concrete, sau cu vaste pre- 
ocupări şi activităţi practice, cu care se îndeleiniceau 
toată viaţa. . 


1) Mesmerism — teorie a medicului german Mesmer (1734 — 
1815) care susținea existența „forței magnetice“ la unii oa- 
meni. (N. red. ruse.) 

Printre alții, dintre aceștia din urmă, făcea parte şi 
talentatul general de geniu Schilder — profesorul lui 
Totleben — mort în urma unei răni la asediul Silis- 
trei. | o 
Acestui bătrîn genist, care se pricepea foarte bine 
să facă fortificații de diferite profiluri, să pună mine și 
contramine şi să facă să explodeze camuilete !), îi plă- 
cea foarte mult „să cheme“ spiritul lui Alexandru | 
şi să stea ore întregi de vorbă cu el. 

Chiar și la curtea lui Nicolae — e drept că numai 
în apartamentele împărătesei — „Binecuvîntatul“ 2) 
răposat la Taganrog era adesea deranjat cu întrebări 
despre ceea ce rezervă viitorul apropiat. 

După plecarea lui Willebrandt, devenit acum colonel 
și aghiotant imperial, în apartamentele împărătesei, 
care nu se îngrijora atît de soarta Sevastopolului cît 
de siguranţa celor doi fii ai ei, Nicolae şi Mihail, ple- 
caţi în vremea aceasta de la Gorceakov la 'Menşikov, 
avu loc o tainică ședință de spiritism şi spiriġul lui 
Alexandru fu chemat ca de obicei. 

Precizările acestuia pentru viitorul apropiat erau pe 
deplin liniştitoare și favorabile. 

Când își luară inima în dinţi și îl întrebară cînd 
anume se va termina războiul, el care mai înainte răs- 
pundea la astfel de întrebări, fără plăcere şi evaziv, 
răspunse hotărît că se va termina în curînd și în chip 
glorios pentru Rusia. 

Această prezicere a fost imediat comunicată lui Ni- 
colae. 


8 
În vremea aceasta, Menşikov — poate chiar mai 
mult decit Nicolae — se simţea îmbărbătat de suc- 


cesul neaşteptat și atît de puţin costisitor al lui Li- 
prandi. 


1) Camuflete — încărcături explozive care produc cfecte de 
distrugere pe rază mică. (N. trad.) 
2) Binecuvintatul — e vorba de Alexandru I. (N. trad.) 

Potrivit listelor celor mai amănunțite, pierderile se 
dovediră mici, fiind evaluate la cinci sute cincizeci de 
oameni, în timp ce aliaţii pierduseră de două ori, dacă 
nu de trei ori mai mult. Faptul principal era că după 
bătălie ei slăbiră considerabil bombardarea Sevasto- 
polului, temîndu-se pe bună dreptate de spatele fron- 
tului lor. 

Menșikov și dădea desigur seama că Raglan și Can- 
robert depuneau acum toate eforturile pentru “a-şi în- 
tări tabăra şi îndeosebi căile de acces spre Balaklava. 
Ştia acest lucru și de la fugari, deși nu avea niciodată 
prea mare încredere în ceea ce spuneau aceștia. 

De obicei, foarte discret în toate chestiunile privi- 
toare la planurile lui militare — aceasta era o carac- 
teristică de vechi diplomat — el pornea adesea singur, 
călare pe un catîr, însoțit numai de un cazac, agent 
de legătură, şi se urca pe dealul de lîngă Ciorgun, de 
unde gerceta îndelung toate împrejurimile, făcînd 
schiţe în carnețelul lui de notițe. 

Prefera acum catîrul urechiat în, locul calului, pen- 
tru însușirea lui de a se urca pe orice pantă şi de a co- 
borî pe ea, fără să manifeste nici un fel de zel dăună- 
tor şi inutil şi fără să se poticnească. 

Restul diviziilor din corpul patru — divizia a 10-a 
şi a Il-a — soseau în aceste zile pe unități şi se gru- 
pau lîngă Ciorgun. Şi din tabăra rușilor fugiseră unii 
la aliaţi — cei mai mulți polonezi — şi desigur că ei, 
ca şi spionii recrutaţi dintre localnici, făcuseră cunos- 
cut comandaimentului aliat că mari forțe ruseşti se con- 
centrau lîngă Ciorgun. Dealtfel, acest lucru se putea 
observa fără nici o greutate, prin telescop, de pe dealul 
Sapun. 

Tocmai aceasta o sconta și Menşikov, întrucît acest 
lucru intra în planurile lui. Aici diplomatul venea în 
ajutorul strategului. Nici aghiotanţilor nu le împărtă- 
şea gîndurile sale din singurătate și numai unuia din- 
tre ei, colonelului Panaev, îi dădu ordin să caute pen- 
tru armată călăuze dintre tătarii localnici care să cu- 
ñoască bine locurile în direcția Balaklavei. 

Cînd Hofkriegsrat 1)-ul din Viena îl întrebase pe Su- 
vorov care este planul lui de acțiune împotriva trupe- 
lor franceze, acesta, după cum se ştie, întinsese pe 
masă o coală cunată de hîrtie, spunînd: „lată planul 
meu !... Ceea ce plănuiesc în capul meu nu trebuie să 
știe nici pălăria mea“. 

Această regulă a marelui ostaş, secretul operaţiu- 
nilor plănuite, și-o însușise la periecție Menşikov. Su- 
vorov însă îşi aducea singur la îndeplinire planurile 
sale și nu le transmitea altora spre executare. Menşi- 
kov nu uita lucrul acesta, dar experiența cu Liprandi în 
bătălia de la Balaklava îi dădea temeiuri să gîndească 
întrucâtva altiel. 

Prinţul era destul de inteligent și cu experienţă ca 
să nu-și dea seama de totala imposibilitate ca un sin- 
gur om să conducă mersul unei mari bătălii, în care 
atît de multe lucruri depind de întîmplare, iar întîm- 
plările, la rîndul lor, nu pot fi cîntărite, prevăzute și 
preîntimpinate de nici un strateg. 

El socotea că cel mai important lucru este să con- 
centreze forțele necesare pentru o lovitură, să aleagă 
direcția loviturii şi momentul potrivit, iar restul, vrând 
nevrînd, trebuia lăsat pe seama comandanților și a 
trupelor. Dealtfel el nici nu putea schimba măcar com- 
ponența lor, nici să înlocuiască pe un comandant cu 
altul, cu toate că era comandant suprem. 

Cînd citise în scrisoarea lui Gorceakov că i se tri- 
mite în ajutor corpul patru în frunte cu Dannenberg, 
făcu o grimasă care îi rămase mult timp întipărită pe 
faţă. 

Generalul de infanterie Dannenberg îi era cunos- 
cut numai ca un comandant al unui detașament, care 
tot în acest război pierduse bătălia cu turcii la Olteniţa 
pe Dunăre. Menșikov îi scrisese îndată lui Gorceakov, 
rugîndu-l să-l înlocuiască, dacă poate, pe Dannenberg 
cu Liders, dar Gorceakov îi răspunsese că n-are drep- 
tul să schimbe comandanții de corpuri de armată 


1) Hofkhriegsrat — consilier imperial de război. (N. trad.) 

„Nu pot să vă scap de Dannenberg, scria el. Odată 
cu avantajele pe care le veţi avea de la trupele pe care 
vi le trimit, primiţi şi inconveniantele legate de aceasta. 
Dealtfel, el n-a săvîrşit nimic condamnabil, pentru care 
să i se poată lua comanda corpului. Ar fi însă bine să 
aveţi în vedere că însușirile lui nu permit să i se încre- 
dinţeze o comandă independentă.“ 

Scrisoarea aceasta sosi însă cu o întîrziere de neier- 
tat, iar Menșikov o primi, în seara zilei de 24, tocmai 
atunci cînd lupta se terminase. 

Astiel, împotriva dorinţei lui Menşikov, Dannenberg 
trebui să comande marea și hotăritoarea bătălie, pe 
care prinţul o concepuse în singurătate şi în secret. 

In afară de aceasta încă doi generali noi pentru Men- 
șikov, Soimonov şi Pavlov, soseau împreună cu divi- 
ziile lor — a 10-a și a ll-a — iar prințul nu ştia mare 
lucru nici despre unul, nici despre celălalt. 

După părerea lui, bătălia nu putea fi însă amînată 
nici măcar cu o zi: se aştepta sosirea marilor duci, 
iar Menşikov dorea cu orice preţ să dea bătălia gene- 
rală, înainte de venirea lor. Odată cu marii duci urmau 
să se ivească și griji mari în legătură cu ei, care aveau 
să-i ia tot timpul, atât lui cît şi altor oameni necesari. 

Menşikov se temea, mai cu seamă că — datorită ti- 
nereţii şi înflăcărării lor — marii duci se vor expune 
la tot felul de primejdii și că nu vor putea fi ţinuţi la 
o «depărtare respectabilă de ghiulele și de gloanţe. 

Ca bătrîn curtean, își dădea seama şi fără scriso- 
rile împărătesei, că pentru el ar fi mult mai bine să 
piardă bătălia și jumătate din armată, dar să-i păs- 
treze nevătămaţi pe fiii țarului, decît să piardă măcar 
pe unul din ei, chiar dacă ar repurta o victorie deplină. 

Ştiindu-se că ei vor sosi la Sevastopol în seara zilei 
de 23 octombrie, Menșikov fixă bătălia pentru dimi- 
neața aceleeași zile. 

Apropiindu-se de Ciorgun, regimentele se instalau 
alături în bivuacuri, în corturi de campanie, sau de-a 
dreptul sub cerul liber. 

Odată sosiți, soldaţii se odihneau fără să fie hărțuiți 
cu serviciul. Bucătarii fierbeau ciorbă și păsat, iar cei 
care se pricepeau cîntau din balalaici, sau din gură, în 

timp ce dănțuitorii jucau... Evitînd trecerile în revistă, 
dar dorind totuşi să-i vadă cu ochii săi pe acei care, 
din ordinul lui, vor apăra peste cîteva zile cu baionetele 
și Sevastopolul și justețea planurilor și calculelor lui 
strategice, Menşikov se plimba cîteodată singur prin- 
tre grupurile acestea zgomotoase și pitoreşti. 

Nu numai soldaţii, dar aproape nici unul dintre ofi- 
teri nu-l cunoştea la faţă și prințul profita de acest 
lucru. 

Intrucît umbla cu chipiu marinăresc, sau cu căciulă 
și cu o pelerină din postav soldățesc, care îi acoperea 
epolețţii, nimeni nu-l  întîmpina cu zeloase strigăte 
tunătoare „dre-e-pți !“* Aceasta îi plăcea. Se simțea 
în felul acesta mult mai liber, iar soldaţii — pe care 
marșul de şase sute de verste părea că nu-i obosise 
de loc — îi inspirau încredere în succes. Uneori, tre- 
cea pe lîngă soldați călare pe catîrul lui obişnuit şi 
le părea acestora foarte caraghios. 

Voia să observe de la o distanţă cît mai mică lucră- 
rile pe care detaşamentele. aliate le efectuau pentru 
a-și fortifica poziţiile și de aceea se strecura adesea 
pînă la avanposturile de lîngă redute. 

Faţă de avanposturile inamicului, poziţiile sale erau 
situate la o depărtare mai mare decît bătaia carabi- 
nelor. 

Odată, îl melinişti un grup mare de turci îmbrăcaţi 
parcă în tunici din postav de păr de cămilă şi cu glugi, 
care stăteau pe vine, mult mai aproape de linia ru- 
sească, fără nici o măsură de precauțiune, în cîmp 
deschis. 

Lucrul acesta îl neliniști grozav. Trimise pe aghio- 
tantul care îl însoțea să se apropie de ei tîrîș și să-i 
cerceteze cu ajutorul lunetei. 

Aghiotantul se tîm aproape de ei, dar „turcii“ zărin- 
du-l îşi desfăcură aripile uriaşe și se ridicară în aer. 
Erau vulturi pleșuvi, care se așezaseră pe hoiturile 
unor cai. Nici un ostaș din posturi nu trăgea în ei, 
pe de o parte pentru a nu-i alarma degeaba pe ai săi, 
iar pe de altă parte, recunoscînd vulturilor un drept 
legitim asupra prăzii lor, de care nimeni în afară de 

ei nu avea nevoie şi care nu făcea altceva decit să 
otrăvească aerul. 

Ceva mai tirziu, după vulturi, apărură o mulțime 
de corbi. Era ciudat să vezi în cîrduri mari aceste 
păsări de obicei singuratice. În sfîrșit, mai mult noap- 
tea decît în timpul zilei, începură să dea măvală haite 
întregi de cîini vagabonzi de prin împrejurimi... 

În căsuţa pe care şi-o alesese la Ciorgun, coman- 
dantul suprem dormea puţin şi prost. Mînca de ase- 
menea puțin şi era foarte puţin vorbăreț cu aghiotanţii. 
Pregătirea noii bătălii îi lua tot timpul și îi stăpînea 
toate gîndurile. 


Capitolul 111 
IN AJUNUL BĂTĂLIEI 

— Absolut secret, domnilor, — spunea Menşikov 
celor trei generali nou sosiți, Dannenberg, Soimonov 
şi Pavlov, coborînd glasul şi privind spre uşă. — 
Mai întîi de toate, absolut secret! Am să vă expun 
amănunţit planul viitoarelor dumneavoastră acțiuni 
dar, repet, el trebuie cunoscut numai de dumneavoas- 
tră pentru ca, domnilor... să nu ajungă cunoscut ina- 
micului. 

Spunînd aceasta, își mută privirile iscoditoare, pä- 
trunzătoare, de pe chipul uscățiv al generalului Dan- 
nenberg — care s-ar fi potrivit mai bine unui sa- 
vant neamţ, decît unui gencral rus — la faţa deschisă, 
cărnoasă și masivă a lui Soimonov, moşier din guber- 
nia Tambov, și se opri ła aceea cu trăsături orientale 
a lui Pavlov, nervoasă şi foarte atentă. 

— Va să zică, luminăţia voastră, în Sevastopol sînt 
mulți spioni de-ai inamicului? — întrebă Pavlov. 

— Sînt, — răspunse scurt Menșikov. — De aceea, 
am făcut totul ca şefii supremi ai armatelor aliate să 
fie... hm, hm... induşi în eroare, în ceea ce privește 
punctul atacului nostru... Asta-i! Ce anume ştiu ei 
pînă în prezent? Că vom porni o ofensivă împotriva 

Balaklavei ! De aceea au trebuit să-şi coricentreze şi, 
desigur, şi-au concentrat la Balaklava suficiente mij- 
loace şi forje, pentru a respinge mijloacele şi forțele 
noastre... Tocmai de aceea vreau să proiit, domnilor, 
pentru a-i ataca acolo unde nu se aşteaptă și anume... 

Făcu o pauză lungă şi isprăvi: 

— Dinspre podul de la Inkerman ! 

Generalii corpului fuseseră convocați de Menșikov 
în căsuţa comandamentului de geniu din Partea de 
Nord, o căsuță cu patru cămăruțe neîncăpătoare. Se 
adunaseră în cea mai încăpătoare 'dintre ele. Ferestrele 
căsuței erau închise, iar afară, la o depărtare de vreo 
zece paşi, se plimba o santinelă. Nici unul dintre 
aghiotanţii prințului nu se afla în căsuţă în clipele 
acelea, în seara zilei de 22 octombrie. 

Masa la care stăteau generalii era goală, iar pe ea 
nu se afla decit o hartă făcută sul, harta aceea fran- 
țuzească a Crimeii și a Sevastopolului cu împrejuri- 
mile lui, pe care cazacii o găsiseră la un ofițer sau 
la un caporal francez mort. 

Menșikov se mutase de la Ciorgun în căsuţa aceasta 
abia în ajun, noaptea. 


— Dinspre podul de la Inkerman ? — repetă Dan- 
nenberg. 

— Da! Numai un asemenea plan îl consider potri- 
vit, — răspunse Menşikov, întinzîndu-şi gîtul uscăţiv 


înspre Dannenberg. — Dumneata, care ai făcut înainte 
serviciul în garnizoana Sevastopol, trebuie să cunoşti 
locul, nu-i aşa ? 

— Podul de la Inkerman ?... Da, îmi amintesc 
unde este acest pod de la Inkerman, — rosti răs- 
picat Dannenberg, dînd din cap. 

— In schimbeu, luminăţia voastră, nu știu de loc 
unde e podul ! — spuse Soimonov și se uită întrebător 
la Pavlov. 

— Nici eu nu cunosc locul, — zise Pavlov, ridicînd 
din umeri. 

— Am onoarea să vă raportez, luminăția voastră, — 
unmă Soimonov revoltat, — că trecînd prin Simfero- 
pol, am făcut tot posibilul ca să găsesc harta Crimeii 
anexată la lucrarea lui Cappen despre Crimeea. Aghio- 

tantul meu a umblat o zi întreagă pentru treaba astă, 
dar harta aceea tot n-a găsit-o. A găsit numai cartea 
lui Cappen, dar fără hartă! Harta a nimerit la alt- 
cineva. 

— Şi eu am căutat o hartă a Crimeii, — îl susţinu 
cu însuflețire Pavlov pe Soimonov. — Mi s-a spus că 
există o harlă amănunțită, aceea a Departamentului 
silvic, dar n-am reușit s-o capăt! 

— Da, desigur, avem nevoie de hărţi... Am interve- 
nit şi eu la Marele Stai Major... Cred că cu timpul le 
vom primi totuşi. Deocamdată însă, să ne folosim de 
aceasta, — spuse Menşikov, desfăcînd şi întinzînd cu 
grijă pe masă harta franțuzească. — In sfîrşit, fie- 
care detaşament va avea o călăuză, un conducător de 
coloană dintre localnici. M-am îngrijit de asta din 
timp! Dumneavoastră nu veţi avea decît să spuneţi 
călăuzei pe ce drum să vă ducă și el vă va duce. Prin 
urmare, domnilor, aici e podul de la Inkerman, — bătu 
el în hartă cu unghia lungă a degetului său arătător 
şi tustrei generalii, ridicîndu-se de la locurile lor, se 
aplecară asupra ei, căutînd cu ochii punctul care din 
acea clipă căpăta o însemnătate uriașă în viața lor. 

— Vă rog luaţi seama, — urmă Menşikov. — De 
la podul Inkerman urcă un drum printr-un defileu 
îngust. Este vechiul drum de poștă. Englezii au aici 
redute, dar, după informaţiile pe care le posed, ele 
sînt foarte slabe... În comparaţie cu ele, reduta de pe 
dealul Canrobert, pe care a cucerit-o regimentul Azov, 
este o cetate în toată regula! Foarte slabe, da... trei 
redute, se pare. Ele vor trebui cucerite de coloana 
noastră din stînga... de sub comanda dumitale! — 
spuse el privind autoritar la generalul Pavlov. 

Pavlov se îndreptă și înclină ușor capul. 

— Va trebui să ocup aceste redute numai cu forțele 
diviziei a 11-a, luminăţia voastră ? — întrebă el. 

— Vei avea trei regimente ale dumitale, Selenghisk, 
lakutsk şi Ohotsk, dar asta e puţin. Cred că va fi 
puţin... De aceea, vreau să-ți mai dau o brigadă din 
divizia a 17-a din garnizoana Sevastopolului, compusă 
din regimentele Borodino şi Tarutino. Ele au fost 
deja în luptă și cunosc locul. Artilerie vei avea, după 

socoteala mea, aproape o sută de tunuri. Socotesc, se 
înțelege, cu rezerve cu tot. Apoi două companii de vi- 
nători... lista exactă a tuturor forțelor detașamentului 
dumitale o vei primi, o am gata. 

Pavlov înclină din nou capul, așteptînd amănuntele 
înaintării sale pînă la podul de peste Inkerman şi 
de acolo mai departe. Menșikov, însă, se adresă acum 
lui Soimonov : 

— In ceea ce te privește pe dumneata, îţi vei duce 
coloana de la bastionul doi pe marginea vilcelei Kilen, 
— spuse el bătînd din nou cu unghia în hartă. 

— Vilcelei Kilen ! — repetă Soimonov această aso- 
ciere de cuvinte ciudată pentru urechea lui de tambo- 
vian, pe care le auzea nu pe Dunăre, ci la Sevastopol. 
— Permiteţi-mi, luminăția voastră, să cercetez această 
vîlcea Kilen. 

Se aplecă deasupra hărții și deodată exclamă : 

— Vilceaua e o rîpă, dar aici, unde arătaţi, lumi- 
năția voastră, e însemnată o ridicătură. 

— Desigur, o ridicătură de ambele părţi ale vil- 
celei... Cum vrei să fie altfel? — se miră Menşikov. 
— Terenul e redat aici absciut exact. 

— Hm, da, terenul, — mormăi fîstîcit Soimonov. 
— Va să zică trebuie să-mi duc coloana de-a dreptul 
pe acest povârniș fără drum ? 

— În afară de cele trei regimente din divizia du- 
mitale şi anume Ekaterinbung, Tomsk și Kolivan, dum- 
neata vei mai avea încă patru regimente care cunosc 
locul, — urmă  încruntat Menşikov. — Regimentele 
acestea sînt regimentul de infanterie Butirski din di- 
vizia a 17-a şi trei regimente din divizia a 16-a, Vla- 
dimir și Suzdal de infanterie şi Ugliţki de vînători... 
Din ele poți să iei călăuze pentru regimentele dumitale, 
dacă vei crede că ai nevoie... Dealtfel, de aici, de la 
Korabelnaia, ai să treci pe la vilceaua Kilen... Ai să 
ai şi dumneata încă două compari de vînători şi; 
după socoteala mea, treizeci și opt de tunuri... Co- 
loana dumitale are să aibă în total cam optsprezece 
mii de oameni, ba chiar mai mult... 

Pentru că Menșikov se oprise, ca şi cum ar fi spus 

tot ce socotea că trebuie spus, Soimonov îl întrebă ne- 
dumerit : 

— Incotro trebuie să-mi conduc coloana, luminăţia 
voastră ? 

— Cum încotro ? — se miră Menşikov. — Se în- 
țelege că asupra flancului drept al poziţiei englezi- 
lor ! Coloana dumitale din dreapta trebuie să iasă în 
flancul drept al englezilor, uite aici la capătul de sus 
al vilcelei Kilen, exact în același timp — te rog să ai 
neapărat asla în vedere ! — în același timp cu coloana 
din stînga a generalului Pavlov, care va porni, după 
cum am spus, de la podul Inkerman şi va ieși ceva 
mai la stînga coloanei dumitale... Veţi avea forțe su- 
ficiente pentru a-i zdrobi pe englezi : optsprezece mii 
cinci sute într-o coloană şi cincisprezece mii cinci sute 
în cealaltă... In total, treizeci şi patru de mii. 

— Impotriva? — întrebă în grabă Dannenberg, 
care tăcuse pînă atunci. — Impotriva cărui număr și 
cărui dispozitiv al trupelor englezești ? 

— Dispozitivul şi numărul, — se încruntă Menşi- 
kov, — sînt mult mai slabe, judecînd după informa- 
tiile pe care le am. 


— Dar acesta-i un corp de asediu! — exclamă din 
nou Dannenberg grăbit. — Va să zică are cu el şi 
toate tunurile de asediu ? 

— Exact! Exact! — întări Menşikov. — Și scopul 


ieșirii noastre este tocmai deblocarea ! Trebuie să reu- 
şim cu orice preţ să nimicim flancul drept al armatei 
aliate asediatoare şi s-o silim să ridice asediul, fie că 
va mai păstra o parte din tunurile ei, fie că le vom 
captura pe toate, lucru pe care trebuie să-l obțină cele 
două coloane ale dumitale şi pe care ţi-l fixez ca scop 
imediat dumitale, căruia îți încredințez şi comanda 
ambelor coloane ! 

Dannenberg se uită cîteva clipe ţintă în ochii bă- 
trîni ai lui Menşikov, care ardeau însuflețiţi, şi întrebă 
deodată : 

— Dar armata franceză ?... Ea nu are legături cu 
armata engleză ? Ea va trebui să-i vină în ajutor, nu? 

— Pentru ca să nu vină în ajutorul armatei engleze, 
ea va fi atacală la rîndul ei dinspre bastionul şase, de 

aici, — lovi cu unghia în hartă Menșikov, — în care 
scop se afectează un detașament sub comanda gene- 
ralului Timofeev... alcătuit din efectivul garnizoanei 
din fortăreață... In sfîrşit, pentru a lega de mîini 
corpul de observaţie al generalului Bosquet, — iată 
aici, pe dealul Sapun — în valea Balaklavei staţio- 
nează divizia a 12-a a lui Liprandi și întreaga divizie 
de dragoni a lui Vranghel — treizeci de escadroane 
— toate sub comanda prințului Gorceakov, Piotr Dmi- 
trievici... Detaşamentul acesta este destul de puternic 
și pentru a ţine în loc rezervele din tabăra aliaților 
de la Balaklava... Aşadar, domnilor, v-am spus tot 
ceea ce trebuie, se înţelege în trăsături generale... Aş- 
tept ca pînă la miezul nopţii să-mi prezentaţi ordinele 
de detaliu, 

Generalii schimbară priviri între ei. 

— Cînd vom mai avea vreme să întocmim ordine de 
detaliu, luminăţia voastră? — se miră Soimonov cu 
glas tare, pentru toţi. — Nu ne va ajunge timp decît 
să vedem artileria și regimentele străine pe care ni 
le puneţi la dispoziţie ! 

— O să aveţi timp, domnilor! — răspunse încrun- 
tîndu-se Menşikov. — Trebuie să aveţi timp, pentru 
că pornirea de la bivuacuri este fixată pentru ora trei 
noaptea. 

— Care noapte? Noaptea asta? — întrebă Dan- 
nenbeng, aproape speriat. 

— Da, în noaptea asta! Nu mai putem aştepta. 
Totul este pregătit pentru ofensivă și trebuie să în- 
deplinim voința majestăţii sale. 

— Ultimele eșaloane au sosit în Sevastopol abia 
astăzi, luminăţia voastră ! N-au avut timp nici să se 
odihnească ! — spuse foarte hotărît Dannenberg. — 
Să arunci deodată oameni obosiţi la atac, asta în- 
seamnă să dai greș! 

— Molturi... „obosiţi“! Despre ce oboseală poate fi 
vorba la soldatul rus ! — spuse Menșikov, îndreptîn- 
du-și corpul deasupra mesei, ceea ce însemna că este 
nemulţumit de cuvintele lui Dannenberg. — Incepu- 
tul mişcării coloanelor, potrivit dispoziţiei mele pe 

care o veți primi chiar acum, este fixat pentru ora 
şase dimineața. 

— Nu, luminăţia voastră, n-o să avem timp să fa- 
cem astăzi toate pregătirile necesare, — spuse Pa- 
vlov. — Acordaţi-ne pentru aceasta măcar o zi. 

— Nu, nu pot !... Incă o zi? Nu L.. Miine, pe vre- 
mea aceasta, vor sosi marii duci, iar noi, domnilor, 
nu avem împuterniciri din partea majestăţii sale să-i 
expunem la aceleași primejdii ale luptei, la care ne vom 
expune noi | 

— Cred că vom putea convinge pe marii duci să 
renunțe la prezenţa lor pe cîmpul de bătaie, — spuse 
Dannenberg. 

— Dummneata uiţi că sînt oameni tineri !... Asta în 
primul rînd, iar în al doilea rînd, domnilor, v-am ini- 
țiat deja în planul meu, ceea ce nu fac decît în ajunul 
bătăliei ! — sublinie Menșikov. 

— Dacă ofensiva este atît de urgentă, luminăția 
voastră, și este atît de puţin pregătită, mă tem să nu 
dea greș! — spuse hotărît. Dannenberg. — In corpul 
meu de armată sînt rînduieli cruciale. 

— De ce ţi se pare dumitale că ofensiva este puţin 
pregătită ? — întrebă Menșikov, parcă jignit. 

— Ea a fost pregătită de luminăţia voastră, dar 
noi nu ne putem nici măcar dumiri ce. avem de făcut 
și încotro trebuie să pornim ! Noaptea are să se lase 
curînd... Plouă... Pînă mîine dimineață, pămîntul are 
să se desfunde. Terenul este lipicios şi se va prinde 
de cizme și de roțile tunurilor... Trupele se vor mişca 
pe un drum cu totul necunoscut şi încă nu sînt odih- 
nite cumsecade... Ar trebui să li se dea, luminăţia 
voastră, măcar o zi, să se mai dezmeticească ! Dealt- 
fel, s-ar putea ca mîine timpul să se îndrepte... 

— Şi atunci inamicul să afle în ce direcție pornim 
şi care unităţi anume trebuie să dea atacul ? — făcu 
Menșikov, privind dispreţuitor la Dannenberg. 

— De la cine să afle? Doar nu de la vreunul din 
noi trei? — întrebă cu demnitate Dannenbeng. — 
Sper că nu vă gîndiţi la aşa ceva ?... 

— Mă gîndesc, desigur, dar nu la dumneavoastră 
trei! — încercă să zimbească Menşikov. 

— “Totuşi, luminăţia voastră, ideea de bază a ordi- 
nului dumneavoastră nu me-ați comunicat-o decît 
nouă... — îl susținu Soimonov pe Dannenberg. — De 
la noi, nu va trece la nimeni, dar vă rugăm insistent 
să ne acordaţi o singură zi... 

— Ca să ne orientăm! — completă Pavlov. 

Cîteva clipe, Menşikov ciocăni gînditor cu unghia 
în harta îranțuzească şi, în sfârșit, spuse: 

— S-ar putea întîmpla ca marii duci să întîrzie şi 
să nu vină mîine... 

Şi ofensiva fu aminată cu douăzeci şi patru de ore. 


' 2 


După consfătuire, Menşikov era nemulțumit nu nu- 
mai de Dannenberg, dar și de ceilalți doi comandanţi 
principali ai viitoarei ieşiri de mari proporţii, pe care 
se părea că o crezuse atît de ușor de executat şi cu toate 
şansele de succes. 

După ce-și luă rămas bun de la generali și le or- 
donă să se adune la el a doua zi, tot seara, prinţul 
spuse enervat unuia dintre aghiotanţii săi, colonelul 
Panaewv : 

— Ei, dragul meu, ăştia sînt nişte boi! Nu pricep 
absolut nimic, sau nu vor să priceapă !... Despre ce 
fel de „rînduieli cruciale“ din corpul lui de armată 
începuse să vorbească Dannenberg că nici n-am mai 
putut să-l ascult ? Tu ştii ce-i aia „rînduieli cruciale“? 

Panaev dădu din umeri nedumerit. 

— Hm... Rînduieli cruciale! Ce naiba o mai fi și 
asta 2... Soimonov şi Pavlov se prefac că nu ştiu să 
citească o hartă şi sînt gata să ia munţii drept văi! 
N-am putut să-i fac să priceapă absolut nimic și a 
trebuit să amin ofensiva pentru data de 24... Mai vor- 
besc şi de ploaie !Parcă o ploicică aşa ca asta ar putea 
fi o piedică ! Ce te faci dacă mîine va porni nu o ploi- 
cică, ci o ploaie din cele torențiale ?... Și, apoi, cum 
să dai bătălia, cînd din clipă în clipă pot sosi marii 
duci ?... Am să răspund cu capul dacă li se întîmplă 
ceva! 

— Nu vor avea timp să sosească, luminăţia voastră, 
— încercă să-l liniştească Panaev. 

— Totuşi, am primit o depeșă telegrafică din Ni- 
kolaev că au plecat de acolo spre Herson! Cît e pînă 
la Herson ? Pentru mîine noapte va trebui să mä mut 
cu fiu-meu la tine, îr căsuţa paznicului, iar căscioara 
asta trebuie s-o las marilor duci ! 

— Desigur, chiar aşa va trebui să faceţi! — con- 
simți Panaev. 

— Altceva nu văd... Dar tu unde ai să le muţi? 
— se îngrijoră prinţul. 

— Nu-i nimic, o să-mi întind un cort alături, — 
răspunse Panaev, obișnuit cu ideea că a fi aghiotan- 
tul lui Menșikov, în timpul operaţiunilor militare, în- 
seamnă mai întîi de toate să-ţi iei adio de la cel mai 
mic confort în viaţă. 

Această trăsătură a firii prințului, indiferența lui 
pentru confortul la care avea toate drepturile, atît 
prin rangul lui, cît şi prin vîrsta înaintată, îl uimise 
pe Panaev și înainte de debarcarea aliaţilor. 

Palatul Ekaterininski, pe care prinţul îl ocupa îm- 
preună cu aghiotanţii săi, era de fapt o casă de lemn 
foarta veche şi neîncăpăloare, iar în comparaţie cu 
ea, aproape orice casă de pe Bolşaia Morskaia, sau 
de pe Ekaterininskaia, putea fi luată drept exemplu 
de grijă pentru om. Dar această semiruină istorică 
rămăsese neschimbată şi după ce Menşikov se insta- 
lase în ea, la sosirea sa de la Nikolaev la Sevastopol... 

Căsuţa de pază a cărbunarului, de lîngă movila de 
cărbuni pentru vasele cu aburi, aşezată pe țărm, în 
apropiere de chei, era o mică magazie sărăcăcioasă, 
fără podea și fără tavan, cu acoperișul stricat, prin 
care pătrundea ploaia, dar prin apropiere nu se gă- 
sea nimic mai bun. Panaev aranjase căsuţa pentru 
locuit, aşa cum putuse şi se pricepuse, iar în ea — 
în afară de o laviţă pentru dormit — se mai afla chiar 
şi un scaun pliant şi o masă făcută din scînduri ne- 
date la rîndea. 

După convorbirea avută cu generalii, Menşikov pe- 
irecu prost noaptea de 22 spre 23 octombrie. Il frä- 
minta gîndul dacă n-ar îi cazul să-l înlocuiască pe 

Soimonov, sau pe Pavlov, cu generalul Liprandi, în- 
trucît acesta se familiarizase cu situaţia, însă vechea 
şi adînca lui antipatie personală față de comandantul 
diviziei a 12-a nu se risipise nici după succesul de la 
Bataklava, cu atît mai mult cu cît succesul acesta el îl 
atribuia, hotărît şi convins, lui Semiakin. Nu putea 
însă să-l numească pe Semiakin comandant al vreu- 
neia dintre coloanele de atac, pentru că acesta nu 
era decît general-maior... 

În acelaşi timp, el vedea în sosirea marilor duci o 
nenorocire, o catastrofă, care se abătea asupra lui, 
dinspre Nikolaev. 

Pînă la discuţia cu Dannenberg și cu ajutorii lui, 
era sigur dacă nu chiar de o victorie deplină, cel pu- 
țin de un succes ca acela care revenise detașamentu- 
lui lui Liprandi. După discuţia avută cu ei, îşi dădu 
seama că nu era de ajuns numai autoritatea lui de 
comandant suprem pentru a face detaşamentele să 
pornească la atac împotriva unor poziţii fără îndo- 
ială întărite și care nu fuseseră nici măcar bombar- 
date înainte de artilerie, aşa cum se făcuse în valea 
Balaklavei. 

Avîntul lui se frînsese neputincios chiar la început. 
Nici măcar generalii nu consimţiseră să i se supună 
necondiționat! Dacă aşa sînt generalii, atunci cum 
trebuie să fie ofiţerii? Cum trebuie să fie soldaţii ? 

De nenumărate ori, îşi spusese că nici nu se putea 
aștepta la altceva de la armata lui Gorceakov, în care 
nici nu se pomenea de disciplină şi care se făcuse de 
ruşine în Campania dunăreană, unde Omer-paşa se 
ivea unde voia şi totdeauna cu forţe superioare, iar 
întreaga iniţiativă îi aparţinea. 

El voia acum să-şi facă apariţia cu forțe superioare 
acolo unde aliaţii nu s-ar fi putut aştepta şi îşi con- 
struise tot planul pe acest element al surprinderii, dar 
îi lipseau executanţii. 

Ura faţă de Dannenberg crescu toată noaptea, ca 
un val în sufletul lui. In ploaia care se înteţea, își 
aduse aminte cu furie de ceea ce spusese acesta: 
„Vremea poate să se îndrepte“. Bijbîind prin întune- 
ric pe scăunelul de lîngă laviţă după paharul cu apă, 

mîna lui dădu de marea cruce clasa a Il-a a ordinu- 
lui Sfîntul Gheorghe, pe care o scosese de la git, și 
îşi aminti de „rînduielile cruciale“ din corpul de ar- 
mată al lui Dannenberg. Chiar şi în faptul că acesta 
plecase fără să-i ceară dispoziţia alcătuită de el, ca 
s-o studieze, considerînd-o parcă anticipat ca inapli- 
cabilă şi inacceptabilă, Menşikov îl socotea vinovat 
tot pe Dannenberg şi nu pe el însuşi, deși nici el nu-şi 
amintise de această dispoziţie, atunci cînd generalii 
plecaseră. 

Işi aduse aminte că odată, după o recunoaştere ne- 
reuşită executată cu două regimente de husari, îl ru- 
gase pe aghiotantul guvernatorului Harkovului, Gri- 
nev, să nu mai aducă la cunoştinţa superiorilor lui 
acel episod neplăcut, să nu scoată gunoiul din casă. 

Gunoiul viitoarei mari bătălii — oricum s-ar ter- 
mina ea — ar fi putut rămîne și el în casă, dacă n-ar 
fi fost la mijloc sosirea aceasta cu totul nepotrivită a 
marilor duci. Nici nu te puteai gîndi măcar să ascunzi 
ceva faţă de ei. Ei, care nu fuseseră niciodată la răz- 
boi, şi-l închipuiau probabil într-un fel cu totul de- 
naturat, iar ceea ce aveau să vadă cu ochii lor ar fi 
fost imposibil să nu-i impresioneze neplăcut, iar pe ei 
nu-i mai puteai ruga să nu aducă la cunoștință ta- 
tălui lor cele văzute... 

Fiul său, care dormea după paravanul de scînduri, 
tușea şi se trezea, iar prințul îşi depăna în minte cu- 
noștinţele sale de medicină. N-o fi avînd oftică ? Să- 
nătatea fiului, în genere, lăsa de dorit şi îi pricinuia 
destule griji. Pentru nimic în lume nu s-ar fi hotărît 
să-l lase să plece de lîngă el în ziua bătăliei, însă 
prezența marilor duci ar putea să-i fie fatală. Fie- 
care se va strădui să se arate neînfricat într-un antu- 
raj ca acesta, iar de la risc pînă la moarte este un 
singur. pas. 

Profită de insomnie, ca să mai chibzuiască încă- 
odată asupra planului său de bătălie, dar nu putu to- 
tuşi să schimbe sau să adauge ceva nou. El făcea 
parte din categoria oamenilor încrezuţi şi încăpăţi- 
naţi, iar astfel de oameni sînt în stare să meargă 

de-a dreptul fără mici o abatere spre ţinta pe care şi-au 
fixat-o mai înainte, neputind nici să-şi schimbe ţinta, 
nici să înlocuiască un mijloc cu altul. 

Marii duci sosiră a doua zi către seară. Întrucît din 
punctul în care se aflau ei și din punctul în care erau 
așteptați, depeşșele soseau. cu regularitate la căsuţa 
comandamentului de geniu din Partea de Nord, fiul 
lui Menșikov şi cîțiva aghiotanţi, împreună cu o sotnie 
de cazaci, fură trimişi de prinţ în întîmpinarea lor. 
Marii duci, însoțiți de o suită numeroasă, fură întîm- 
pinaţi pe Kacea şi conduși pînă la cartierul general, 
care trebuia desigur să-i uimească prin simplitatea 
lui, în comparaţie cu cartierul general al lui Gorcea- 
kov, de la Chişinău, unde la masa de prînz luau loc 
nu mai puțin de o sută de persoane numai dintre ofi- 
terii statului major, deși acest stat major nu avea 
ce face în general decît să dea la scădere diviziile, 
bateriile sau rezervele de pezmeţi, pulberea, projec- 
tilele şi cartuşele care se trimiteau în Crimeea, lucru 
care îl bucura pe Gorceakov din ce în ce mai mult. 
Cu ocazia aceasta, el îi scria adesea lui Menşikov 
scrisori lungi, în care nu că i-ar fi dat sfaturi cum 
trebuie să ducă războiul cu perfizii și puternicii duş- 
mani, nu... În fiecare scrisoare el se străduia să-i 'do- 
vedească prinţului că îl consideră mult mai presus 
decît el în ceea ce priveşte mintea şi talentele, dar că 
din depărtare vezi uneori mai bine ceea ce-ar trebui 
făcut şi de aceea, aşa, din depărtare, lui i s-ar părea 
mai potrivit cutare sau cutare lucru. 

Interesul acesta îl confirmară aproape la primele 
cuvinte și marii duci, cînd în sfîrşit se dădură jos din 
trăsurile lor şi se instalară în căsuţa din care Menşi- 
kov se mutase din vreme. Se grăbeau pe întrecute să-i 
povestească lui Menşikov că nimeni nu se interesează 
atît de mult de apărarea Sevastopolului ca Gorceakov, 
nimeni nu o cunoaşte atît de bine în toate amănun- 
tele ca el şi nimeni nu face atîtea planuri diferite, 

pentru a-i da peste cap pe aliaţi de pe înălțimile ocu- 
pate şi pentru a-i forța să se îmbarce înapoi pe va- 
sele lor. . 

— Intre noi fie zis, Gorceakov acesta are vederea 
atît de slabă, încît de la trei pași de noi, pe mine mă 
lua drept fratele meu, iar pe fratele meu îl confunda 


cu mine! — rîdea vesel Mihail. 
— Dealtfel, nici de auzit nu aude mai bine! — adă- 
ugă Nicolae. — Deși am un auz foarte bun, totuși 


de multe ori nu înţelegeam de loc ce spune... Vorbește 
cu atîta repeziciune, încît mă îndoiesc că ar putea să 
înțeleagă el însuşi ceva. 

— Cînd e pe deplin încredințat că nu-l aude ni- 
meni, cîntă... Pe cuvîntul meu, cîntă ! — spuse Mihail, 
nemaiputîndu-și stăpîni rîsul. — Şi ce cîntă? L-am 
auzit de vreo cîteva ori cîntînd „Je suis soldat fran- 
çais !“ 1) Pe cuvîntul meu! Comandant suprem rus 
şi cîntă „Je suis soldat français !“ 

Nicolae era tot atît de înalt ca şi Menşikov, iar Mi- 
hail ceva mai scund decît fratele său, mai frumos la 
chip, mai zvelt şi mai sprinten, dar îndeosebi mai des- 
chis, mai vioi şi mai vesel. Nicolae, conştient parcă, 
nu-și permitea să fie atît de vioi ca fratele său mai 
mic, iar înfăţişarea lui era a unui om serios și ager. 
Părea că a convenit din vreme cu Mihail să ia asu- 
pra sa greaua sarcină de a-l reprezenta aici pe tatăl 
său. 

Din cînd în cînd izbucnea şi el în hohote de rîs îm- 
preună cu Mihail. Menşikov avea impresia clară că îi 
enerva noutatea situaţiei în care se aflau, că se sim- 
teau surescitaţi aici unde bubuiau — deşi rar — ade- 
vărate tunuri de război şi nu-și puteau găsi deodată 
un ton simplu, fără afectare. 

În afară de asta, drumul lung și destul de plictisi- 
tor luase desigur sfîrşit, iar Sevastopolul, pe care îl 
aveau în fața lor, părea ca şi cum nici n-ar fi fost 
atins de acel groaznic bombardament de pe uscat şi 


1) Sînt soldat francez (în limba franceză). (N. trad.) 

de pe mare, despre câre auziseră şi citiseră atit de 
multe în ziarele străine şi ruseşti. 

Părea că le plăcea chiar această căsuţă a geniului, 
așa cum celor plecaţi dintr-o locuinţă orășenească ele- 
gantă la un picnic înafara orașului, le place orice loc 
sălbatic, și cu cît locul este mai sălbatic, cu atît le 
place mai mult. 

Mult mai puţin mulțumiți de acest adăpost erau ca- 
merierii lor, care, golind tarantasurile de voluminoa- 
sele lăzi şi cufere, nu se puteau hotărî unde să le mai 
pună în această căsuță modestă și unde să se aran- 
jeze ei înşişi. 

In afară de camerieri, mai era încă o suită destul 
de numeroasă care, cercetind totul în jur, se nedu- 
merea tot mai mult de lipsa însușirilor gospodărești 
ale comandantului suprem. Li se părea că, pentru pri- 
mirea marilor duci, Menşikov ar fi trebuit în primul 
rînd să clădească aici, lîngă cartierul său general, cel 
puţin vreo cincisprezece căsuțe confortabile, măcar 
de aceeaşi mărime ca aceasta „a geniului“. 

Socotind o indelicateţă ca încă de la sosire să în- 
ceapă să-l descoasă pe Menşikov cum stau lucrurile 
cu apărarea Sevastopolului, marii duci se grăbeau să-i 
povestească despre cele ce văzuseră la Chişinău și la 
Odesa unde reuşiseră — ce-i drept, numai pentru o 
oră — să se ducă la teatru, apoi vorbiră despre Niko- 
laev și Hersones... Mihail imită destul de bine pe o 
actriţă în vîrstă și foarte grasă, care jucase la teatrul 
din Odesa, iar Menşikov rîdea, uitînd pentru o clipă 
că fixase bătălia pentru a doua zi de dimineaţă. 

Pe la ora șapte, Dannenberg, Soimonov şi Pavlov 
veniră la consfătuire, dar consfătuirea nu se mai putu 
ține: se apropiau trăsurile marilor duci. Repetînd în 
grabă ceile spuse în ajun şi aflînd că generalii se fa- 
miliarizaseră pe cît fusese posibil cu terenul pe care 
trebuiau să înceapă ofensiva, Menşikov le comunică 
dispoziţiile sale, cerîndu-le să-i trimită în cursul nop- 
ţii ordinele lor de detaliu, în care trebuiau să prevadă 
toate amănuntele acţiunii — şi îi rugă el însuși să 
plece... Se temea să nu-i găsească acolo marii duci şi 
să afle de la ei că a doua zi urma să se dea bătălia. 

Nu voia să spună nimic despre aceasta înalţilor săi 
oaspeţi. Îşi închipuia că după acest drum era nor- 
mal ca ei să doarmă adînc, tinereşte, în vreme ce se 
va desfăşura bătălia, iar el va pleca la podul de la 
Inkerman şi, în lipsa lui, chiar dacă marii duci se vor 
trezi, nimeni nu va fi împuternicit să-i conducă pe 
cîmpul de luptă. Chiar dacă ei ar fi ţinut foarte mult 
să pornească într-acolo, nădăjduia că aghiotanţii lui, 
pe care voia să-i lase în acest scop, vor reuși să-i 
convingă să nu-şi rişte inutil sănătatea şi viața. 

Lucrurile se petrecură însă cu totul altfel. Aproape 
de la primele vorbe trebui să spună oaspeţilor că 
pentru a doua zi se pregătea o acţiune de mari pro- 
porții, întrucît îl întrebaseră direct şi fără posibilitate 
de eschivare, în numele părinților lor. Caii de la tră- 
sura lor nici nu fuseseră deshămaţi și ei își manifes- 
tară dorinţa de a vedea îndată trupele care urmau 
să pornească la luptă. 

Cel mai apropiat de cartierul comandantului suprem 
era detașamentul lui Pavlov şi, în afară de asta, nu- 
mai la el se putea merge în caleașcă. Marii duci își 
făcură apariţia pe Inkerman în amurg, cînd nu se în- 
tunecase încă, felicitară regimentele și bateriile cu 
ocazia luptei și le transmiseră salutul ţarului... 

Soldaţii strigau „ura !“ sau „să trăiţi !“ şi îşi arun- 
cau în sus chipiurile ude. 

Se servi ceaiul. Pe măsuţe modeste, puse una lîngă 
alta şi acoperite cu feţe de masă albe ca zăpada, apă- 
rură gustări şi vinuri, dispărute de mult de la masa 
lui Menşikov. 

Ceea ce era și mai neaşteptat, odată cu ele apăruse 
şi acea voie bună tinerească, care lipsise cu desăvir- 
șire după nenorocita bătălie de pe Alma. Chiar și 
Menşikov își regăsi parcă ceea ce pierduse întîmplă- 
tor, amintindu-și că este un inveterat om de duh, iar 
cîteva spirite de-ale lui, foarte bine plasate, provo- 
cară explozii de veselie nestăvilită din partea mari- 
lor duci și a suitei lor. 

Au petrecut așa pînă la miezul nopţii, când, neliniş- 
tit din pricina ploii puternice, comandantul suprem 
îşi luă rămas bun de la oaspeţi şi, dorindu-le din su- 

flet un somn adînc, se retrase în căsuţa paznicului. 

Credea că are să găsească acolo ordinele date de 
Soimonov şi Pavlov, dar nu le găsi. 

— Ce-i asta ? Zăpăceală ? Neglijenţă ? Iarăşi o lipsă 
de disciplină gorceakoviană, sau meexecutarea inten- 
ționată a ordinului meu ? — întrebă amărit Menşikov 
pe fiul său, culcîndu-se la un capăt al laviţei. 

— O să aflăm mîine! — răspunse în doi peri fiul. 

Băuse mult vin și de aceea, după accesul obişnuit 
de tuse, adormi adînc. Menşikov, însă, nu putea dor- 
mi. Prin acoperișul stricat, apa picura sonor pe man- 
taua cu care se acoperise şi el își vedea în închipuire 
drumurile grele, desfundate, glodul greu de un pud, 
care se lipea de cizmele soldaţilor și focul ucigător 
de precis al carabinelor, cu care englezii vor întîm- 
pina fără doar şi poate regimentele lui Pavlov, din- 
spre vechiul drum de poștă, ca și regimentele lui 
Soimonov, dinspre vîlceaua Kilen. 

În cîteva rînduri ieşi din casă şi rămase afară vre- 
me îndelungată, străduindu-se să desluşească ceva 
precis din direcţia în care se întindeau poziţiile alia- 
ților. 

La ora patru, prin ploaie şi prin ceată, începu să 
vuiască deasupra Sevastopolului dangătul surd al clo- 
potelor. Menșikov şi aminti că era duminică şi că 
acest dangăt chema oamenii la utrenie, iar după ea, 
la „rugăciunea pentru dăruirea biruinţei armatelor 
rusești“ în bătălia pe care urma să o dea. 

În mintea lui bătrînească, trează, el revedea toate 
ordinele pe care le :dăduse în ajun pentru acea ii: 
toate bateriile de uscat să deschidă focul la ora şase 
dimineaţa ; vasele cu aburi „Hersones“ și „,Vladi- 
mir“ să susțină focul bateriilor ; în același timp, de- 
taşamentul lui Gorceakov să înceapă un bombarda- 
ment puternic al dealului Sapun, ca să inducă în 
eroare corpul lui Bosquet, în ceea ce priveşte secto- 
rul atacului principal ; ceva mai tîrziu, detașamentul 
lui Timofeev să pornească de la bastionul șase... și 
încă multe, multe alte ordine, date în calitate de co- 
mandant suprem al forțelor navale și terestre ale Cri- 

meei, cum era socotit pe deplin oficial, de la 8 octom- 
brie. 

Ultimul ordin era să se trimită de fiecare regiment 
al garnizoanei cîte un ofiţer inferior, cu misiunea de 
ofițer de ordonanţă pe lîngă marii duci. 

Revăzînd în minte toate ordinele prin care pregăti- 
se bătălia de la Inkerman, Menşikov își aminti că nu 
voise să ceară lui Staniukovici, comandantul portului, 
materiale pentru repararea podului de peste Ciornaia, 
numit podul de la Inkerman, aruncat în aer de en- 
glezi, pentru ca să nu se dea în vileag acest lucru. Se 
gîndise să se adreseze în acest scop lui Nahimov, pen- 
tru ca el, prin mijloace proprii, să procure cumva din 
port materialele necesare şi totodată să facă rost de 
lucrători. Staniukovici refuzase însă categoric să-i dea 
lui Nahimov ceva din bunurile portului, fără ordinul 
scris al comandantului suprem. Nahimov trebuise să-l 
ocolească pur şi simplu pe Staniukovici și să procure 
materialele şi lucrătorii cu ajutorul unuia dintre func- 
ționarii portului. 

lată la ce trebuise să recurgă, pentru a păstra cu 
strictețe secretul pregătirilor, şi iată că pînă la urmă, 
cu o zi mai înainte de atac, aflase de ele tot Sevas- 
topolul. Oare nu aflaseră cumva şi aliaţii ? 

Bineînţeles nu putuse'să nu răspundă marilor duci 
la întrebarea lor directă, dacă mu pregăteşte cumva 
ofensiva la care cei din palatul de la Gatcina se gîn- 
deau tot timpul. Trebuise să le spună că ofensiva 
urma Să pornească în dimineața aceea. Totuşi, îi ru- 
gase insistent să doarmă liniștiți după drumul lung, 
iar o persoană din suita lor — generalul Filosofov — 
îi făgăduise chiar că se va îngriji să-i trezească cît se 
poate mai tîrziu. 

Conturul ferestruicii începuse să se desprindă uşor 
din umbra neagră a peretelui, nu ca un dreptunghi, 
ci ca o pată cenușie, de o formă încă nehotărită pe 
fondul întunecat. Se lumina de ziuă... 

Menșikov nu mai putea să stea culcat pe laviţă. Îşi 
aruncă pe umeri mantaua — se culcase fără să se 
mai dezbrace — şi ieși din casă. Deodată — deși în- 
fundat din cauza depărtării, a ceţii şi a ploii sîctitoare 

— prin negură se auzi totuși un foarte viu schimb de 
focuri : însemna că liniile de puşcaşi se și ciocniseră 
cu avanposturile englezilor. 

Îndată începu şi canonada: prin linţoliul cenușiu, 
siîşiindu-l ca niște şuviţe galbene, izbucneau focurile 
gurilor de tun de pe bastioanele trei, patru şi cinci. 

Operaţiunea la care se gîndise atît de mult înce- 
puse, iar Menșikov văzu cu spaimă că uşa căsuţei ge- 
niului se deschide şi pe ea — complet îmbrăcați şi 
gata pentru răsunătoare fapte ostăşeşti — ieșiră ma- 
rii duci ale căror siluete se conturau precis în cadrul 
ușii luminate dinăuntru. l 

Văzîndu-i, bătrînul comandant suprem simți adînc 
şi ca ceva prevestitor că bătălia va fi pierdută... 

Nu-i mai rămînea însă nimic altceva de făcut de- 
cît să se întoarcă în căsuţa paznicului, să-și scoale 
fiul şi să se echipeze ca să încalece, de data aceasta 
nu pe catîrul încercat pe drumuri de munte, ci pe ve- 
chiul său cal de Don, cu stea albă în frunte. 

Executîndu-i ordinul, ofițerii de ordonanță pentru 
marii duci își făcură apariţia. Intreaga suită — ale- 
gîndu-și caii de călărie — se urcă în şa. Aghiotan- 
ţii comandantului suprem, ca vechi cunoscători ai Se- 
vastopolului, explicară încotro şi cum trebuie să mear- 
gă. Cînd comandantul suprem ieşi cu fiul său din că- 
suța paznicului, marii duci porniseră deja, avîndu-i 
înainte pe cazaci, drept călăuze şi acoperire. 

Călăreţii porniţi de la cartierul genera! spre locul 
bătăliei erau atît de mulți încît din depărtare, prin 
ceața care se lăsase în dimineața aceea, puteau fi luaţi 
drept un escadron întreg care mergea în pas de voie. 

Soimonov, cu totul necunoscut lui Menșikov, era 
socotit drept unul dintre cei mai buni generali ai Ar- 
matei de la Dunăre. 

În dimineaţa zilei de 23 octombrie, călare pe un cal 
simplu al unui ofițer de ordonanță și îmbrăcat modest 
într-o manta soldățească, pentru a nu fi observat de 

posturile inamice, Soimonov cutreeră împreună cu 
aghiotantul său prim, însoţiţi numai de un uriadnik !) 
de cazaci, care cunoștea locurile, pe malul vîicelei Ki- 
len atît cît se putu în sus, apoi coborî pe şoseaua Ge- 
niului, ce tăia vîlceaua Kilen lîngă goli, şi ieși în ve- 
chiul drum de poștă — pe care trebuia să meargă co- 
loana lui Pavlov — ajungînd la concluzia de nezdrun- 
cinat că numai acest drum de poștă era oarecum ac- 
ceptabil pentru o înaintare a detaşamentelor mari de 
infanterie şi a bateriilor de cîmp. 

Căile de acces spre poziţiile englezilor — pe direc- 
ţia în care voia să le atace Menşikov — erau inac- 
cesibile, fiind abrupte, presărate cu bolovani de pia- 
tră, brăzdate de rîpe și fără drumuri. În afară de 
aceasta, detașamentul de atac avea în faţa lui fortifi- 
caţii atît de puternice încît, pînă să ajungă da ele, ar 
fi pierdut fără folos și sigur jumătate din forţele sale, 
apoi ar fi fost inevitabil aruncat jos de pe povîrniș, 
în urma unui contraatac al inamicului. 

Dinspre drumul de poștă se puteau însă zări numai 
două redute dintre care una nu se ştie de ce nu fu- 
sese de loc înarmată şi nici ocupată, iar pe cealaltă 
se aflau numai două tunuri. 

După ce umblase aşa cîteva ceasuri prin ploaia mă- 
runtă, dar iute, descălecînd de cîteva ori şi încercînd 
să vadă cît de adînc se afundă picioarele în solul ar- 
gilos și desfundat, Soimonov spuse în sfîrșit aghio- 
tantului său : 

— Orice mi s-ar spune pe urmă şi oricum se va is- 
prăvi atacul nostru, îl putem porni numai şi numai de 
aici ! Pentru asta trebuie să pornim mai devreme, ca 
s-o luăm înaintea lui Pavlov. Apoi, ce-o îi să fie... 
Ţin-te bine, ori luăm „Victoria“, ori ne trezim în con- 
cediu melimitat. 

Soimonov își repezi energic mîna spre cerul cenu- 
şiu, care cernea lacrimi de ploaie mohorîtă. 

După chipul hotărît, robust, sănătos şi de loc în- 


1 Uriadnik — subolițer de cazaci în vechea armată rusă, 
(N. trad.) 

gîndurat, ci mai de grabă semeţ al superiorului său, 
aghiotantul vedea că acestuia nici prin gînd nu-i tre- 
cea să se ducă în împărăţia cerurilor, ci stătea pe pă- 
mînt şi nădăjduia să rămînă temeinic aici şi că ordi- 
nul pentru detașament trebuia dat în expresii nu mai 
puţin nebuloase decît dispoziţia comandantului su- 
prem, pe care o citise de vreo patruzeci de ori şi to- 
tuşi n-o înțelesese pînă la capăt. În ea se spunea : 

„După ce va debușa din fortificații, detașamentul 
operativ... de sub comanda generalului-locotenent Soi- 
monov va începe înaintarea de la vilceaua Kilen, la 
ora şase dimineața“. 

După cum își putură da seama acum, vîlceaua Ki- 
len se întindea pe nu mai puţin de trei verste. Din 
care loc anume trebuia pornită înaintarea la ora şase 
dimineața „după ce va debuşa“? 

Aceasta prezenta un cîmp foarte vast pentru inter- 
pretări, cu alte cuvinte, pentru libertatea de acţiune. 

Cînd Soimonov se întoarse la postul său de co- 
mandă şi îşi scrise dispoziţia, de la Dannenberg îi 
sosi ordinul să acţioneze fără să treacă de vilceaua 
Kilen, adică tocmai acolo, unde — după cum stabi- 
lise el mai înainte — era cu neputinţă să acţioneze 
un detașament mare. 

Dealtfel, aghiotantul lui Dannenberg aduse în cu- 
rînd o altă dispoziţie, în care, față de prima, erau 
unele schimbări „din următoarele considerente“, cum 
scria acolo. 

„Considerentele“ acestea erau expuse destul de te- 
meinic, dar Soimonov lovi supărat cu palma lui lată 
hîrtia, spunînd aghiotantului : 

— Basta! Sînt și voi fi comandant cu totul inde- 
pendent, pînă cînd se va executa mişcarea pe lîngă 
toate vîlcelele astea! Generalul Dannenberg va de- 
veni superiorul meu, abia după ce voi face joncţiu- 
nea cu Pavlov. lar joncțiunea cu Pavlov o voi face 
potrivit dispoziției mele şi să mă lase în pace! Eu 
sînt cel care răspund pentru detaşamentul meu, nu 
Dannenberg. Nu voi permite nimănui să-mi prăpă- 
dească de pomană ofiţerii şi soldaţii pe căile astea de 
acces ! Trebuie să trimit dispoziţia mea comandantu- 

lui suprem. Bine-e ! O vom trimite din drum, însă, nu 
înainte de vreme, ca să nu mai primesc o altă hîrtie 
ca asta! 

Pe la zece seara, cînd dispoziţia deveni cunoscută 
tuturor comandanților de unităţi din detașamentul lui 
Soimonov, ei se adunară la el. Veniră, colonelul Za- 
goskin, comandantul brigăzii a 10-a de artilerie, — 
Pustovoitov, comandantul regimentului Tomsk — 
Alexandrov, comandantul regimentului Ekaterinburg 
—  locotenent-colonelul Temiriazev, aghiotanţii şi, în 
sfîrşit generalul-maior Baumgarten, eroul luptei cu 
turcii de la satul Cetatea, pe Dunăre — comandan- 
tul regimentului Tobolsk, care rămăsese la Sevastopol 
în divizia lui Soimonov — generalul maior Baumgar- 
ten care căpătase pentru acea bătălie nu numai gra- 
dul de general, dar şi ordinul Sfîntul Gheorghe clasa 
a III-a, deşi nu avea încă clasa a IV-a. 

Cinară. Cina nu fu mai puţin veselă decît cea care 
avea loc în același timp în căsuţa geniului, din Par- 
tea de Nord, iar Soimonov, amfitrionul, era cel mai 
vesel dintre toţi. 

O primejdie evidentă și apropiată are un efect di- 
ferit asupra oamenilor şi depinde în cea mai mare 
măsură de temperamentul lor. Unii sînt predispuşi la 
superstiții şi sînt gata să caute și să găsească în 
toate anumite semne, unii bune, alţii rele. Unii devin 
inconştient neliniştiți, iar alții — tot atît de incon- 
știent — simt o mare însuileţire. 

Aceştia din urmă sînt oameni fericiţi prin firea lor: 
voinici, cu o sănătate viguroasă, înclinați pentru tot 
felul de întreceri cu alţii — fie că e vorba de dome- 
niul fizic, ori de cel intelectual — oameni care, pînă 
la primejdia evidentă şi apropiată „au avut noroc“ 
întotdeauna şi care, din pricina asta, cred în puterile 
și în „Steaua“ lor. 

Soimonov făcea parte tocmai dintre acei oameni 
care nu numai că aveau încredere în ei înşişi, dar în 
ei credeau și ceilalţi, atît superiorii cît şi inferiorii. 

În seara aceea, în ajunul luptei cu inamicul încă ne- 
cunoscut, Soimonov simţea profund că pentru a ob- 
ține un succes este necesar să ridice moralul tutu- 

ror unităților — pionii săi principali de a doua zi — 
şi să pară el însuşi cît mai îndrăzneţ, poate chiar nebu- 
nește de îndrăzneţ, cu tot gradul său înalt și cu toată 
situația sa de comandant al unui mare detaşament. 

Glumea mult, rîdea în hohote şi molipsitor, turna 
singur vin în pahare oaspeţilor, spunea despre el „noi 
tanbovenii...“ apăsînd puternic pe „n“ şi-l bătea dră- 
găstos pe umăr pe moţatul Baumgarten, în timp ce-l 
întreba ce părere avea el despre bătălia de a doua zi. 

— Dacă anglo-francezii vor avea în față o astfel 
de bucurie cum este detașamentul dumneavoastră și 
detașamentul lui Pavlov, — răspunse cu importanţă 
şi jovial eroul de la Cetatea, luîndu-şi un aer de prezi- 
cător, — din spate detașamentul lui Liprandi, din 
dreapta bastioanele și garnizoana noastră, iar din 
stînga marea, nu le va mai rămîne altceva de făcut 
decît să sară în mare !. 

— Ura-a |! — strigă Soimonov, sărutînd pe noroco- 
sul său comandant de regiment, care nu de mult în- 
vinsese o întreagă divizie de turci, iar acum era nu- 
mit să ia parte la ieşirea efectuată de generalul Ti- 
mofeev. 

Pe.la miezul nopţii, însoţindu-şi musafirii care ple- 
cau, Soimonov făgădui să le ofere a doua zi un dejun, 
după cum se cuvenea, pe „Victoria“ cucerită de la 
englezi, cum se numea bateria lor cea mai puternică 
de.pe dealul Sapun.: 

În timp ce în căsuţa geniului din Partea de Nord 
sau la Cercul Nobilimii, unde Soimonov îşi .găsise 
adăpost împreună cu comandamentul său lîngă spitalul 
de campanie, precum şi în alte asemenea locuri ferite, 
comandanții superiori erau ocupați cu strategia „şi 
tactica viitoarei bătălii pentru despresurarea Sevasto- 
polului, soldaţii şi ofiţerii, inclusiv comandanții de ba- 
talioane, erau lăsaţi în voia elementelor naturii. Dacă 
ofiţerii din. detașamentul lui Soimonov se adăposteau 

de ploaie în spaţiosul bastion de la bateria Nicolae — 
iortul interior — soldații nu aveau unde să se as- 
cundă. . 

Ei se adăposteau sub garduri, dacă ploaia bătea 
pieziş, sau se lipeau de-a lungul pereţilor caselor, 
slab apăraţi de streşinile acoperişurilor de ţiglă, stră- 
duindu-se din răsputeri să nu le pătrundă ploaia prin 
mantale, pentru a nu mai căra un pud de apă în plus, 
dacă vor porni la atacul despre care şi aflaseră. 

Nu li se spusese cînd anume va începe și în ce di- 
recţie vor trebui să meargă, însă ei înțelegeau ce în- 
seamnă secretul militar. 

Aşa se chinuiau de două nopți fără somn, pentru 
că Menşikov, gîndindu-se să înceapă operaţiunile pe 
data de 23, îi scosese în seara de 22 de la baza de 
plecare de lîngă Ciorgun. 

Bivuacul detașamentului lui Pavlov, situat pe In- 
kerman, semăna cu o imensă, șatră de ţigani, cu cea 
mai autentică şatră de ţigani. 

Soldaţii legaseră vîrfurile tufelor dese de stejari şi 
de carpeni, şi săpaseră sub ele cu lopeţile de geniu 
nişte gropi mici, alcătuind astfel niște adăposturi pe 
care le acoperiseră cu crengi. În adăposturi căraseră 
crengi și frunze, iar în gropi făceau foc pentru a-și 
usca hainele. Cînd adăposturile erau făcute mai în- 
grijit şi acoperite pe deasupra cu prelate sau cu foi 
de cort. acestea constituiau locuinţele comandanților 
de batalioane si de companii, îmoreună cu care se in- 
stalau aghiotanţii lor şi ofițerii inferiori. 

Comandamentul detașamentului lui Pavlov, la care 
se afla și Dannenberg, se stabilise lîngă ruinele vechii 
cetăți genoveze. 

Prin dispoziția dată, Menşikov făcuse cu totul echi- 
vocă situația lui Dannenberg. 

Comandant de corp de armată, el trebuia să aibă 
comanda asupra celor două divizii ale sale abia 
atunci cînd ele aveau să facă joncţiunea în timpul 
luptei pe dealul Sapun. Așa reușise prinţul să-l în- 
lăture de la pregătirea acţiunii pe acest general pe 

care nu-l avea la inimă, întrucît nu putea să-l înlă- 
ture de la operaţii. 

În calitate de comandant de detașament, Pavlov 
făcuse recunoaşterea terenului în mod mult mai 
simplu decît Soimonov şi totodată comunicase şi 
numele acelora care trebuiau să conducă pe acest 
teren acţiunile regimentelor, batalioanelor şi bate- 
riilor. 

In dimineaţa zilei de 23 octombric, el adună pe 
toți comandanții săi de unităţi pe dealul Maia- 
cinaia, de unde prin pinza de ploaie se zărea vag 
sectorul poziţiilor englezești asupra căruia trebuia 
să dea atacul cu detașamentul său, și le recomandă 
să-l cerceteze cît se poate mai atent. 

Se uiiară atît cu ochii liberi cît şi prin lunete, 
deslușind foarte greu din pricina ploii, apoi îşi în- 
dreptară atenţia şi asupra podului de peste Ciornaia, 
nimicit de explozii. Pavlov le spuse că prinţul îl în- 
sărcinase pe Nahimov să se îngrijească de pod şi 
că pe dînşii nu-i privea chestiunea asta. Podul tre- 
buia montat mai întîi în port din bîrne şi din scîn- 
duri de lucrătorii de acolo şi apoi adus aici, remor- 
cat de o şalupă cu aburi. Se înțelege că totul trebuia 
făcut noaptea, pentru a nu atrage atenţia inamicului. 

Detaşamentul lui Pavlov era ceva mai slab decit 
detașamentul lui Soimonov şi avea vreo şaisprezece 
mii de baionete, în vreme ce la Soimonov erau 
aproape nouăsprezece mii. În schimb, artileria celui 
dintii era aproape de trei ori mai puternică : Soimo- 
nov avea numai treizeci şi opt de tunuri, iar Pavlov 
nouăzeci şi şase. De ce? Era greu de înţeles. 
_Detaşamentul cel mai mare ca număr nu era însă 
la dispoziţia acestor doi generali, ci a aceluia pe 
care Menşikov îl cunoştea de mult și pentru care 
avea o deosebită simpatie, prințul Gorceakov, ale 
cărui trupe erau plasate în valea Balaklavei. 

In afară de Liprandi, care trecuse sub comanda 
lui cu întreaga sa divizie a 12-a în care se numărau 
cincisprezece mii de oameni, Gorceakov mai avea la 
dispoziția sa întreaga cavalerie a armatei Sevasto- 
polului, compusă din trei regimente de dragoni, 

două regimente de husari, un regiment mixt de ulani 
și zece sotnii de cazaci — în total șapte mii de 
oameni și aproape nouăzeci de tunuri. 

Lui Gorceakov îi era încredințată o operaţiune 
independentă, de mare răspundere, dar în schimb 
hotărîtoare. El trebuia să aducă pe unul dintre cele 
trei povîrnișuri ale dealului Sapun, accesibile din- 
spre partea lui, un detaşament destui de puternic de 
infanterie, pentru ca pe urmele lui să se năpus- 
tească cu grosul cavaleriei asupra inamicului și să 
zdrobească rezistența opusă detașamentelor lui Soi- 
monov şi Pavlov. 

Chiar dacă de dimineaţă n-ar fi reuşit să răz- 
bească pe platoul de pe Sapun, Gorceakov trebuia 
să ţină pe loc cu detaşamentul lui întregul corp de 
supraveghere ai lui Bosquet — douăsprezece mii cinci 
sute de oameni — pentru a nu-l lăsa să dea ajutor en- 
glezilor atacați de front. 

Forţele francezilor din corpul de asediu trebuiau 
sustrase în acelaşi fel de generalul Timofeev, prin 
atacul său pornit din direcţia bastionului şase. . 

In felul acesta, împărțind sarcina generală de a 
nimici pe aliaţi între cele patru detaşamente care 
numărau în cifre rotunde şaizeci de mii de oameni, 
Menşikov se gîndea să arunce în mare, dintr-o ta- 
bără întărită, armata excelent înarmată a aliaţilor, 
nu mai mică numericeşte. 

S-a întîmplat în istorie că sarcini mult mai grele 
au fost îndeplinite în mod strălucit, datorită ener- 
giei înțelepte şi irezistibile a comandanților de oști, 
precum şi asaltului năvalnic al soldaţilor. În acele 
cazuri, însă, bătălia era întotdeauna condusă de o 
singură voinţă. 

Dar Menşikov, încredințase această unică voinţă 
mai multor generali bătrîni şi incapabili, iar el în- 
suşi, din comandant suprem al armatei ruseşti, de- 
venise un fel de dădacă de încredere, avînd sarcina 
de a-i păzi pe feciorii ţarului, sosiți cu totul ino- 
portun. 

Capitolul IV 
BATALIA DE LA INKERMAN 


l 


La ora două noaptea, s-a dat soldaţilor masa şi 
cîte un pahar de votcă. Bătrînii, cu  promoroaca 
vîrstei în mustăţi, mîncau îngîndurați şi tacticos, 
însă tinerii se luară la harţă pe ici, pe colo cu ar- 
telnicul. 

— Uite ce porţie de carne mi-ai dat, mă calicule... 
Numai oase! 

— Mă, prostule! Dacă mănînci oase, are să-ți 
meargă mai bine împotriva franțuzului — baioneta 
n-o să-ți mai treacă prin burtă și glonţul o să ţi se 
oprească în oase! — răspundea dezgheţat artelnicul. 

Nu se luminase încă de ziuă, cînd — la dangătul 
clopotelor — regimentele din detașamentul lui Soi- 
monov porniră din piaţă încolonate pe companii, în- 
șiruindu-se pe strada Ekaterininskaia. Noaptea era 
umedă, pătrunzătoare şi rece, dar marșul încălzea. 

Soldatul care merge în coloană strînsă este dator 
numai să simtă alături cotul tovarășului său, fără 
să se mai gîndească la ceea ce-l așteaptă. E adevărat 
că gîndurile îl îngreunează, şi chiar fără ele, solda- 
tul poartă o greutate care este de ajuns. 

Inainte de a porni, își făcură cruce „spre răsărit“, 
fiecare simțindu-se la hotarul dintre viaţă și moarte. 
Că lupta la care porneau nu va fi o glumă, soldații 
îşi dădeau seama, după multe semne, în afară de 
faptul că se adunaseră şapte regimente. 

Trecură peste Golful Sudic pe un pod de pontoane, 
apoi trecură de Peresîp şi, în sfîrşit, după ce stătu 
de vorbă cu călăuza, Soimonov își duse hotărît de- 
taşamentul prin vilceaua Kilen, pe noua şosea a 
Geniului, pentru ca după aceea să iasă pe vechiul 
drum de poştă. 

Cu toate că vremea era urită, iar aerul rece te 
înțepa (în gât, dădu un ordin strict soldaţilor să nu 
tuşească. 

Tunurile de cîmp ale bateriilor grele, care pe 
atunci se numeau impropriu baterii de baterie, se 
împotmoleau mereu în gropile drumului desfundat 
de ploaie. Într-un efort comun și în tăcere, artileriștii 
ajutau “cailor să tragă tunurile la deal, dar munca 
anevoioasă nu permitea să se păstreze mult timp 
tăcerea. Roţile mari și masive ale tunurilor hurdu- 
căiau ritmic, iar copitele cailor voinici, late cît bi- 
doanele soldăţești, plescăiau zgomotos în noroi... 
Cizmele soldaţilor se împotmoleau și ele la fiecare 
pas şi se smuceau cu zgomot din clisă... Mergeau 
doar aproape douăzeci de mii de oameni. 

Ca să te apropii de poziţiile inamice cu un astfel 
de detașament, fără să faci nici un zgomot, ar fi 
fost cu putință numai în imaginaţia copiilor. 

Deodată, cînd ajunseră la jumătatea marșului, 
care ținea patru verste în urcuş, se auzi în față o 
răpăială de împușcături: primele rînduri de cara- 
binieri ruși se ciocniseră cu pușcașii din unităţile 
engleze de siguranţă. 

În acelaşi timp, se ivi un lanț galben de focuri 
care străfulgerară brusc prin pîcla deasă de-a lun- 
gul bastioanelor rusești și salvele tunurilor uriașe 
începură să bubuie. 

Cînd regimentele trecură pe lîngă golful Kilen, 
soldaţii deslușiră foarte aproape de țărm două vase 
cu aburi. Erau „Hersones“ şi „Vladimir“, aşezate 
acolo ca să le sprijine atacul. Acum se încinseseră 
şi ele cu un brîu aprins de salve şi bubuiau. 

Ceva mai înainte de a se fi deschis focul, ajun- 
gînd pe un platou lat şi neted, din partea de sus a 
vilcelei Kilen, Soimonov oprise coloanele din faţă 
pentru o haltă de zece minute, după care trebuiau 
dealtfel să se regrupeze pentru atac. Focul însă fi 
forță să meargă mai repede înainte, pentru a mic- 
şora pierderile. 

Se prea poate ca discretul şi prudentul Menşikov, 
care se temea atît de spionii inamicului cît și de 
dezertorii săi proprii, să fi avut dreptate; se prea 
poate ca cei doi comandanţi supremi ai armatelor 

aliate să fi fost încunogtiințați din vreme despre 
ofensiva ce se pregătea. 

Era sigur că se aşteptau la un atac asupra Ba- 
laklavei — de aceasta voise să-i convingă chiar 
Menşikov — căci fără îndoială, vigilența santinelelor 
fusese mărită pe întreg frontul. 

În afară de asta, generalul englez Codrington își 
luase obiceiul ca în fiecare dimineaţă la ora cinci 
să înceapă inspectarea avanposturilor brigăzii sale 
uşoare din divizia lui Brown. 

În dimineaţa zilei de 5 noiembrie (24 octombrie) 
era tocmai ocupat cu această treabă şi asculta obiș- 
nuitele rapoarte că totul este în ordine. Totuşi, fără 
să ştie de ce, acest fapt nu-l liniștea. Își întîrzia ple- 
carea şi asculta încordat, sfredelind cu ochii ceața 
din jur... Spuse chiar comandantului liniei de avan- 
posturi, căpitanului Pretiman : 

— Ce-ar fi dacă acestor ruşi neobosiţi le-ar da 
prin gînd să se apropie tocmai acum de poziţiile 
noastre ? Timpul îi favorizează: e ceață şi plouă, 
iar carabinele noastre au prins umezeală... 

Focurile de alarmă, care răsunară pe pantele din 
direcţia Sevastopolului, îi tăiară vorba. 

— Ai auzit? — strigă Codrington, dar Pretiman 
îl linişti : 

— S-ar putea să fie o alarmă falsă, milord. 

Împușcăturile răpăiră însă din ce în ce mai des 
și iată că veniră în fugă curieri de la avanposturi, 
raportind că ruşii înaintează cu forţe mari. 

Codrington întoarse calul și plecă în goană îna- 
poi, în tabără, pentru a ridica în picioare pe toţi oa- 
menii din divizia lui Brown. 

Gorniştii sumară alarma şi divizia părăsi în grabă 
corturile, încolonîndu-se și pornind în pas alergător 
în ajutorul detaşamentului înaintat al generalului 
Pennefather, înlocuitorul lui Lacy Evans, care, cu 
puţin înainte, căzuse de pe cal atît de rău încît tre- 
buise să fie transportat la spitalul din Balaklava. 

Pe platoul destul de întins pe care îşi oprise de- 
tașamentul,  Soimonov reuşise totuși să-l pună în 
ordine de atac. Îşi aranjă regimentele diviziei ast- 

fel : regimentul Tomsk la flancul drept, regimentul 
Kolvan la flancul stîng, iar regimentul Ekaterin- 
burg în rezervă. După ele, trebuia să se plaseze 
divizia mixtă a generalului Jabokritski, care sosea 
din urmă, cu regimentele Vladimir, Suzdal, Ugliţki 
şi Butîrski. Această rezervă trebuia să aştepte pe 
loc ordinul de a porni mai departe. Cu ea rămîneau 
douăzeci şi şase de tunuri, iar bateria de baterie 
alcătuită din douăsprezece tunuri, fu luată de Soi- 
monov cu el și aşezată în intervalul dintre regimen- 
tele Tomsk şi Kolîvan. 

Trebuia să grăbească atacul, deoarece pînă la po- 
ziţia englezilor mai rămăseseră încă două verste de 
urcuș, iar focul de arme şi canonada, deschisă prea 
de timpuriu, vuiau din plin. 

Soldaţii din regimentele Koltvan şi Tomsk se că- 
țărau pe panta lunecoasă, agăţindu-se de pietrele și 
de tufele pe care le întîlneau în cale. Tufele erau 
însă cele mai multe ţepoase, măcieşi, mărăcini, sau 
peri sălbatici, şi spinii lor răneau mîinile oamenilor. 
În vremea aceasta, carabinele cu tragere rapidă, pă- 
trunse de umezeală, dar uscate după primele focuri, 
trimiteau nori de gloanțe în rîndurile atacatorilor. 

Speranţa lui Soimonov de a ataca prin surprin- 
dere se prăbușise. În schimb vedea că alături nu 
era nici un soldat din coloana lui Pavlov, cu toate 
că în jur se lumina. Aceasta îl făcea să creadă că 
avusese drepiate: însemna că înţelesese dispoziţia 
lui Menșikov așa cum trebuia şi că atacul Tui de 
aici ar fi putut îi nimicitor, dacă focul prematur des- 
chis de puşcaşi ar fi întîrziat numai cu jumătate de 
oră, 

Cînd companiile din frunte ale regimentelor ieşiră 
din defileul îngust şi se îndreptară spre cele două 
redute engleze, brigăzile lui Pennefather, Adams, 
Buller și Codrington — nouă mii de infanteriști și 
două baterii de cîmp — ocupînd repede poziţii favo- 
rabile, stăteau gata să primească atacul lui Soimonov, 
ale cărui tunuri, înţepenindu-se pe povîrnișul abrupt, 

lăsaseră fără sprijin cele două regimente din față și 
opriseră pe cel de-al treilea. 

Un înverşunat foc de carabine îi întîmpină pe sol- 
daţii regimentelor Tomsk și Kolîvan punîndu-i pe 
gînduri: pe Dunăre, turcii s-ar fi repezit la ei cu 
baionetele, iar în lupta la baionetă soldatul rus se 
obișnuise să se socotească invincibil. 

În două-trei minute, pierderile deveniră atît de 
mari încît nu mai apucau să-și strîngă rîndurile şi 
cădeau șiruri întregi de oameni. 

Soimonov, pe calul său cunoscut celor din regi- 
ment, se ivi în faţa regimentului Kolivan, ale cărui 
rînduri dăduseră înapoi şi strigă: 

— Ura! 

Soldaţii începură să strige şi ei „ura“, şi se nă- 
pustiră înainte cu baionetele pentru atac, dar infan- 
teria engleză, credincioasă metodelor ei tactice, in- 
troduse de mareșalul Wellington încă în timpul răz- 
boiului din Spania, împotriva lui Napoleon, se re- 
trase continuînd să tragă. 

In faţa regimentului Kolîvan, se afla tocmai bri- 
gada lui Brown, care se îndărătnicise să nu primească 
pe Alma atacul la baionetă al regimentului Vladimir, 
preierînd să-l secere cu gloanţele și să se ferească 
de baionetele lui. 

În același timp cu regimentul Kolivan, regimen- 
tul Tomsk se aruncă și el asupra brigăzii lui Adams, 
dar se opri şi dădu înapoi sub ploaia de gloanţe care 
nimereau fără greș. Tunurile englezilor veniră mai 
aproape și mitraliile începură să șuiere. 

Se luminase destul de bine, încît englezii îi puteau 
deosebi pe ofițeri — dintre care cei mai mulţi mer- 
geau călare — și, ba ici, ba colo, cîte un călăreț se 
prăvălea de pe cal, sau se prăbușea calul de sub 
călăreț. 

Soimonov, neatins încă de gloanţe, trecea călare 
încolo și încoace, strigînd : 

— Unde-i artileria ?... Unde-i bateria ? 

Nu avea pe cine trimite înapoi să atle ce s-a făcut 
cu bateria : și primul şi al doilea aghiotant fuseseră 
grav răniţi şi scoşi din linia de bătaie. Cineva îi ară- 

tă, însă, că bateria se instala în spate, pe aşa-nu- 
mitul deal Kazacia 1). 

In sfîrşit, primele obuze ruseşti porniră spre rîn- 
durile englezilor. 

Nu douăsprezece, ci douăzeci şi două de tunuri de 
cîmp — celelalte zece erau din divizia lui Jabokritski 
— se amplasară pe dealul Kazacia, bătînd direct, 
spre deosebire de bateriile englezești, care trăgeau 
indirect, de după creastă. 

Proiectilele grele începură să explodeze nu numai 
în coloanele infanteriei englezeşti, ci zburau mai de- 
parte, în tabără, iar efectul lor putea fi văzut acum de 
artileriști. 

Corturile se înălțau în văzduh — ca niște lebede — 
şi se rupeau în bucățele. Smulgîndu-se de la conoveţe, 
caii o luau la goană și cădeau uciși, iar soldaţii de 
serviciu în tabără se învălmăşeau, pierind sub focul 
nimicitor... 

Generalii englezi din sectoarele îndepărtate ale tabe- 
rei, care încă nu intraseră în luptă, nu știau încotro 
să-şi ducă regimentele şi nu înțelegeau de unde vin 
proiectilele rusești, căci canonada bubuia din trei părţi: 
una dinspre bastioanele din Sevastopol cu care se 
obişnuiseră deja — deși prea înverșunată pentru aceas- 
tă oră timpurie — alta, nouă, de front, şi, în sfîrşit, 
tunurile care se auzeau dinspre valea Balaklavei, unde 
Gorceakov se angajase într-un schimb de focuri cu 
Bosquet. 

Dealtfel, îndată ce se luminase, aşa încît se putea 
desluşi ce se petrece în valea Balaklavei, Bosquet vă- 
zuse că în faţa lui nu se mai alla generalul de acum 
unsprezece zile, ci un altul, care nu voia de loc să-şi 
rişte detaşamentul. 

Nu numai că regimentele lui de infanterie şi de ca- 
valerie, împrăștiate în diferite locuri, se instalaseră 
mult mai departe decît ar fi putut fi ajunse de proiec- 
tilele tunurilor de pe dealul Sapun, dar şi bateriile lui 


1) Dealul cazacilor. (N. trad.) 


548 


trăgeau parcă mai cu frică în aer, iar proiectilele nu 
ajungeau pînă la pozițiile francezilor. 

Vioi şi energic, Bosquet îşi dădu imediat seama că 
nu are ce face acolo şi că ceea ce se petrece este numai 
o nepricepută diversiune copilărească, atacul adevărat 
dîndu-se pe frontul englezesc. 

Retrăgînd de pe poziţiile sale douăzeci şi patru de 
tunuri uşoare, luă trei batalioâne de vinători şi pe ge- 
neralul său de brigadă Bourbaki şi porni în ajutorul 
englezilor. 

Generalii Brown şi Cathcart, pe care îi întîlni în 
drum, se dovediră însă a fi mîndri, așa cum erau de 
obicei cetățenii celui mai bine orînduit stat din lume. 
Il asigurară că ei consideră respingerea atacului drept 
o chestiune a lor personală şi că le vor veni şi singuri 
de hac ruşilor. 

Lui Bosquet nu-i rămânea altceva de făcut decit să 
lase detașamentul lui Bourbaki lîngă cea mai apropiată 
redută franceză, unindu-l cu vînătorii algerieni. 

Din depărtare, din spatele frontului, Brown şi Cath- 
cart subapreciară proporțiile loviturii ruseşti. În afară 
de aceasta, ei credeau că atacul dinspre vilceaua Ki- 
len nu era decit o diversiune și că efortul principal era 
îndreptat asupra Balaklavei. 

La îel credea şi Raglan, care trimisese ordin vaselor 
sale să ridice presiunea și să fie gata să primească 
trupele pentru a le duce în larg. 

Abia la ora șapte, cînd se luminase de-a binelea şi 
se putea vedea că Balaklava nu era amenințată de nici 
o primejdie, Raglan se linişti şi plecă să vadă ce puse- 
seră ruşii la cale în flancul drept al poziţiei lui. 

Se apropiase mult de locul bătăliei. În vremea 
aceasta, ceața se ridicase, dar în locul ei se aşternuse 
un fum atît de gros, încît era asemănător ceţei. 

Verilicînd un raport cu altul, se putu stabili cu greu 
că aproximativ vreo nouă mii de ruşi — fără să aibă, 
probabil, nici un fel de rezerve — pătrunseseră în ta- 
bără şi se băteau cu patru brigăzi englezeşti. 

Într-adevăr, rezervele lui Soimonov — cele patru 
regimente de sub comanda lui Jabokritski — nu se 
vedeau de pe rîpele abrupte ale pozițiilor englezeşti, 

Coborînd de pe platoul unde le lăsase Soimonov, ele 
se culcaseră într-o viroagă ferită de proiectile şi de 
gloanţe. 

Jabokritski ţinea minte că trebuie să aștepte ordin 
de la Soimonov cu privire la ceea ce urma să facă mai 
“departe : să se apropie numai, să sprijine regimentele 
din linia întîia și să ajute la exploatarea succesului, 
sau să le acopere retragerea. El vedea că veneau devale 
foarte mulți răniţi, sprijinindu-se unul pe altul, dar 
asta era ceva obișnuit în orice luptă și nicidecum o 
retragere a regimentelor. Dar nici de la Soimonov nu 
sosea nimeni cu vreun ordin, ca să-i vină în ajutor, 
sau să-i asigure exploatarea succesului. 

Pricina era, însă, că nu avea cine să trimită un ast- 
fel de ordin. 

De la începutul bătăliei, Soimonov văzu că îngustul 
platou pe care ajunseseră regimentele lui nu era în 
stare să cuprindă cele două regimente în ordinea des- 
fășurată pe coloane de companii. 

Lăţimea lui la un flanc era numai de vreo două 
sute de paşi, lărgindu-se în direcția redutelor, fără să 
depăşească totuşi şase sute de paşi. 

Pe măsură ce bătălia se desfăşura, Soimonov, cău- 
tînd să conducă personal regimentele, poate că ui- 
tase pur şi simplu pentru o vreme că nu este numai 
comandantul diviziei sale, a 10-a, şi că în mîinile lui 
se mai află şi altă divizie, care stătea în rezervă. In 
sfîrşit, cu toate pierderile mari în oameni, regimen- 
tele se năpusteau nestăvilit înainte, prinse ca şi el 
însuşi în hora focului. Printr-o izbitură de nădejde, 
dată la baionetă, soldaţii din regimentul Tomsk răs- 
turnară brigada lui Pennefather, pătrunseră în re- 
dută, înfundară ţevile la două tunuri care se aflau 
acolo şi le fărîmară aletele. 

Regimentul Kolîvan aruncă mult înapoi brigada lui 
Buller din divizia lui George Brown, şi în acelaşi timp, 
două batalioane ale regimentului Ekaterinburg, răz- 
bind din dreapta — din susul vilcelei Kilen — izbiră 
în brigada lui Codrington. 

In două-trei minute capturară și înlundară ţevile 
la patru tunuri. In ajutorul lui Codrington, sosiră însă 

rezervele și ambele batalioane fură aruncate înapoi 
în vîlcea. 

În curînd sosiră şi rezervele altor brigăzi. 

În faţa regimentelor Tomsk şi Koliîvan, considera- 
bil rărite, se aflau acum treisprezece mii de englezi. 
Focul concentrat al carabinelor era atît de puternic, 
încît regimentele dădură înapoi. În unele batalioane, 
din o mie de oameni abia mai rămăseseră două-trei 
sute. 

In sfîrşit, Soimonov căzu de pe cal lovit de un 
glonţ în pântece. 

Fu dus pe o manta în vale şi abia aici, încă pe Je- 
plin conștient, Soimonov văzu că de la locul luptei 
pină la postul de prim-ajutor din vîlceaua Uşakov erau 
trei, dacă nu chiar patru verste. 

Se scriau dispoziţii după dispoziţii de aghiotantul 
comandantului suprem, de aghiotanții comandantului 
corpului de armată și de aghiotanţii lui și ai genera- 
lului Pavlov, dar toţi uitaseră un lucru atît de mărunt, 
anume că cei gravi răniți puteau muri din pricina 
hemoragiei înainte de a ajunge la postul de prim- 
ajutor. 

După Soimonov, comanda resturilor din regimen- 
tele diviziei a 10-a fu preluată pentru scurt timp de 
generalul de brigadă Villebois, rănit în curînd și el. 
Comanda trecu asupra colonelului Pustovoitov, dar 
peste cîteva minute fu rănit grav şi acesta. Îi luă lo- 
cul colonelul Alexandrov, care în curînd căzu ucis. 

Colonelul Zagoskin, comandantul bateriei mixte, fu 
rănit şi el de un glonţ de carabină... 

Mulţi dintre locotenenţii-colonei, maiori şi căpitani 
fuseseră împuşcaţi pe alese de irăgătorii de elită en- 
glezi, cărora le soseau mereu rezerve, iar divizia lui 
Jabokritski continua să stea culcată în viroagă şi să 
aştepte ordinul de a intra în luptă. 

Regimentul Ekaterinburg se retrase: pierduse 
aproape trei sferturi din oameni și nu se mai putea 
menţine. Regimentele Tomsk şi Kolivan se retrăgeau 
şi ele, trăgînd. Englezii le învăluiau deja din flancuri, 
pregătindu-se să le taie drumul în vale, cînd tocmai 
sesiră regimentele proaspete. Era ora opt. 

Regimentele sosite făceau parte din coloana lui Pa- 
vlov, care abia acum reușise să ajungă la creasta 
dealului Sapun. 

De ce întirziase atît de mult coloana lui Pavlov, 
care, potrivit dispoziţiei lui Menşikov trebuia să îna- 
inteze în același timp cu coloana lui Soimonov ? 

Pentru că colonelul Ghersevanov de la Marele Stat 
Major, acela care scrisese ordinul lui Menșikov, ha- 
bar n-avusese ce înseamnă un mare pod peste un rîu 
cu maluri mocirloase și cît timp trebuie pentru a-l 
monta. 

Işi închipuia că un pod gata făcut — adică din 
bîrne prinse între ele — se poate aşeza cam într-o ju- 
mătate de oră. O sută de muncitori din port, sub co- 
manda locotenentului 'Tveritinov — unul din aghio- 
tanții lui Nahimov — după ce remorcaseră podul pînă 
la gura rîului Ciornaia, încă la miezul nopții, se mun- 
ciseră cu el pînă la ora şapte fără să isprăvească 
treaba, iar Dannenberg dăduse ordin companiilor de 
vînători din față să înceapă traversarea rîului în 
bărci, ca să poată arunca măcar ceva forțe în aju- 
torul lui Soimonov, în fața căruia pe deal bubuia de 
un ceas întreg o înverșunată canonadă. 

Tveritinov, care pesemne avea obiceiul să facă totul 
temeinic, solid şi trainic, răspundea deopotrivă de 
calm trimişilor lui Pavlov și ai lui Dannenberg : 

— Podul încă nu-i gata și nu se poate trece pe el... 
Cînd va fi gata, voi raporta, 

Era şapte și douăzeci. Pavlov ordonă regimenteler 
de vînători Borodino şi Tarutino să treacă peste pod 
— în orice stare s-ar găsi — şi porni cu ele. 

Regimentele trecură și, fără să mai piardă o clipă 
pentru odihnă, urcară cotele, ajungînd — dacă nu la 
timp, pentru a da un ajutor celor care luptau — totuşi 
la vreme, pentru a le acoperi retragerea şi pentru a 
lua locul în luptă diviziei a 10-a, care suferise pier- 
deri mari. 

Bateria lui Soiimonov de pe dealul Kazacia se ținea 
încă. Văzînd întăririle, bateria îşi dublă focul, iar 
regimentele — deşi puternic bătute de focul brigăzii 
lui Adams — se măpustiră asupra acesteia, o arun- 
cară înapoi şi porniră de-a dreptul asupra redutei 
în care, deși nu erau tunari, se aflau totuşi mulţi puș- 
cașşi. 

Pușcașii aceştia lăsară regimentul Tarutino să se 
apropie la vreo şaizeci de paşi şi îl întîmpinară cu 
un foc ucigător. 

Totuşi, sărind peste tovarășii lor morţi, soldaţii din 
regimentul Tarutino se aruncară năvalnic în redută 
şi îi luară pe englezi în baionete. 

Soldaţii enau fără ranițe. Ele fuseseră date diviziei 
lui Kiriakov după bătălia de pe Alma, unde citeva ba- 
talioane din această divizie își aruncaseră ranițele, 
ale căror curele le apăsau şi le tăiau crîncen umerii. 
Soldaţii din regimentul Tarutino, ca și cei din regi- 
mentul Borodino, îşi aruncaseră ranițele în timpul 
ultimului urcuş pe creastă, înainte de luptă. În raniţe 
era tot avutul lor modest, ruiărie, cizme, brice, o bu- 
cată de săpun şi tutun. Cum să-ţi faci însă vînt, ca 
să izbeşti cu baioneta, cînd în spinare îți stă proță- 
pită, ca un għeb, ranița aceea nenorocită ? 

Atacul a fost năvalnic. 

Englezii nu voiau să se împace deloc cu pierderea 
redutei. Nu trecură. mici cinci minute, cînd porniră re- 
grupați asupra regimentului 'Tarutino. 

Fumul gros al tunurilor le acoperea rîndurile care 
înaintau. Soldaţii din regimentul Tarutino nu apu- 
cară să-i întîmpine cu saive din armele lor care se în- 
cărcau greu şi iată că lingă redută — şi chiar înăun- 
trul ei — începu din nou o aprigă luptă la baionetă. 

In armata fiecărui popor, în anii îndelungați ai 
vieţii sale, se adună acel eroism fără de care nu există 
armate victorioase. 

„Copiii reginei Victoria“ erau ferm convinşi că ei, 
infanteriştii englezi, sînt cu totul invincibili în lupta 
la baionetă, precum dragonii și husarii englezi sînt 
invincibili la săbii, iar ulanii în priceperea de a mî- 
nui lăncile, 

Această încredere întări într-atit atacul lor, încît 
cei din regimentul Tarutino fură la rîndul lor copleșiți 
şi scoşi din redută. 

În ajutorul lor se aruncă însă un batalion din re- 
gimentul Borodino, ai cărui soldaţi ştiau şi ei că au 
în mâini baionete rusești şi doar mai în îiecare zi cînd 
se întorceau în tabără, de la instrucție, cîntau cu 
chiote și fluierături cîntecul lor soldățesc despre baio- 
netă : 

Glonţul — prostul — trece-alături ca ștafeta, 
Tu, dușmanului arată-i baioneta, 
Baioneta, baioneta 


Nu e mare, 
Dar înfigi în ea trei oameni în frigare... 


Mare putere are tradiția invincibilităţii în luptă! A 
fost o încleştare grea şi sîngeroasă... Mult timp nici 
una dintre părți nu voia să creadă că poate fi în- 
vinsă. Cînd baionetele se rupeau, se băteau cu patu- 
rile armelor, întocmai ca și cu bitele, îşi smulgeau 
unii altora puștile și carabinele, pentru ca să le piardă 
apoi în încăierare, puneau mîna pe pietre și se loveau 
cu ele, în sfîrșit se sugrumau unii pe alții, coborînd 
cu fiece clipă tot mai adînc în preistorie. 

În redută rămase regimentul Borodino, cu toate că 
Verevkin-Șeliuta al 2-lea — comandantul regimentu- 
lui — fusese grav rănit în timpul luptei. Nici regi- 
mentul Borodino nu triumfă multă vreme. N-apucară 
să se dezmeticească bine în reduta cucerită, cînd sol- 
daţii se pomeniră împroșcaţi de gloanţe țiuitoare. 
Retraşi la patru-cinci sute de paşi și susținuți de un 
regiment proaspăt, puşcaşii lui Adams deschiseseră 
un foc viu de carabine, în timp ce armele cu țeavă lisă 
ale ruşilor nu le puteau pricinui nici un rău. 

Reduta nu avea parapet spre inamic, iar în interio- 
rul ei n-aveau unde să se adăpostească toți împotriva 
focului precis şi întețit. Era greu să părăsești întări- 
tura cucerită după o asemenea luptă. 

Totuşi, fură nevoiţi s-o părăsească din cauza pier- 
derilor. În afară de aceasta, o baterie uşoară veni 
foarte aproape, împroșcînd cu mitralii. 

Bateriile uşoare engleze erau nedespărțite de bri- 
găzile lor de infanterie, în vreme ce bateria de bate- 
rie a rușilor, de cînd ocupase poziție pe dealul Ka- 
zacia, la începutul luptei, nu se mai mişcase de acolo 
deşi mai mult de jumătate din servanţi şi cai fuse- 
seră omoiriţi, nu atît de bombele inamicului, cît de 
focul de carabine. 

Brigada lui Adams, înjumătăţită de îndîrjitele în- 
căierări, ocupă din nou reduta, dar lupta pentru stă- 
pînirea ei nu se termină cu asta. 

Regimentele Tarutino şi Borodino, care pierduseră 
între timp aproape pe toți ofițerii superiori şi care 
erau acum conduse numai de ofițeri tineri, sublocote- 
nenți şi iuncheri, se strinseră nu: într-o brigadă ci în- 
ir-o singură masă de oameni înarmată cu baionete, 
care putea fi numită formaţie în linie, sau — pe ru- 
seşte — zid, cum se obişnuia pe atunci în luptele cu 
pumnii, şi se aruncară din nou asupra redutei. 

Era un avînt aproape fără rost, ca un fel de patimă 
bine cunoscută jucătorilor de cărți. Fără tunuri, re- 
duta nu mai avea o importanță deosebită. Răminea 
doar un loc unde pieriseră mulţi tovarăşi pe care voiau 
să-i răzbune. 

De data aceasta, lupta a fost mult mai scurtă : en- 
glezii își lăcură socoteala că ar fi mai bine să se re- 
tragă şi să înceapă iarăşi obișnuita tragere pe alese. 

Dintr-o parte, veneau în ajutorul lor soldaţii din 
brigada de gardă a generalului Bentinck — trei inii 
de oameni voinici — cu şase tunuri de cîmp, iar din 
altă parte brigăzile lui Pennefather şi Buller, care 
respinseseră între timp resturile regimentelor lui Soi- 
monov. Apoi, soseau în grabă batalioanele de fran- 
cezi trimise de Bosquet. 

Tunurile de pe dealul Kazacia trăgeau rar ; chesoa- 
mele lor se goleau. 

Menşikov nădăjduia că englezii vor fi alungaţi de 
pe poziţiile lor, însă, pentru a nu îi reluate, ele tre- 
buiau întărite. Pentru aceasta, un convoi întreg de 
furgoane mari şi mici, încărcate cu fascine şi cu saci 
de pămînt, porniră pe vechiul drum de poştă, îm- 
preună cu o echipă de geniști. 

Totleben, care avea ordin să fortifice poziţiile cu- 
cerite, nu credea într-un insucces total și se urcă pe 
platou la divizia a 10-a, deşi şiruri nesfîrşite de ră- 
niți coborau în vale spre podul Inkerman, unde se 
alla postul de prim-ajutor al detașamentului iui 
Pavlov. 

Abia aici își dădu seama că deocamdată sacii de 
pămînt erau inutili. Trăgînd anemic, grupuri de sol- 
daţi dim diferite regimente coborau de pe platou in 
vâlcele. Sub focul viu al englezilor şi sub exploziile 
mitraliilor lor, Totleben îl căuta prin fum pe Soimo- 
nov, dar i se spuse că generalul fusese ucis cu o oră 
mai înainte, iar soldaţii nu ştiau cine era acum co- 
mandantul lor și nici ce trebuiau să facă. 

Totleben întoarse calul și porni în vale după re- 
zerve. 

Cîțiva ofițeri stăteau călări într-un loc ferit de 
gloanţe şi se uitau în jos, de unde veneau coloanele 
batalioanelor. Era generalul Pavlov cu aghiotanţii şi 
cu un iuncher, agent de legătură. Totleben îl cunoştea 
întrucîtva pe general, din timpul Campaniei dunărene. 

— Acolo trebuiesc trimise rezerve! — strigă el, 
apropiindu-se. 

— Cu mine vorbeşti ?... De cine ai fost trimis, dom- 
nule colonel ? — se miră Pavlov auzindu-i strigătul. 
— Te-a trimis generalul Soinvonov ? 

— Nu m-a trimis nimeni... Generalul Soimonov a 
fost ucis, iar trupele au rămas fără ofițeri, înălțimea 
voastră ! 

— Soimonov a fost ucis? — întrebă Pavlov ul'ait, 
ca şi cum Soimonov ar fi fost o statuie de fontă și nu 
putea fi omorît. 

Își scoase chipiul, își făcu semnul crucii, apoi şi-l 
puse la loc, au cozorocul într-o parte, şi murmură : 

— Trebuie trimisă acolo artilerie ! 

— Trebuie, da ! Trebuie și artilerie! — întări Tot- 
leben. 

— Bine, dar comanda ambelor detașamente a pre- 
luat-o acum însuși comandantul corpului şi numai el 
poate da ordin să fie trimisă rezerva generală, — gîn- 
dea cu voce tare Pavlov, care probabil că nu-şi reve- 

nise încă din uluiala produsă de ştirea morţii lui Soi- 
monov. 

— Inălțimea voastră, îmi dați voie să raportez 
comandantului corpului ? — i se adresă unul dintre 
aghiotanți, un locotenent. 

— Du-te imediat !... Dacă întîlnești pe undeva vreo 
baterie, s-o aduci încoace din ordinul meu! — vorbi 
înviorat Pavlov. 

Locotenentul îşi porni calul la dreapta în jos, iar 
Totleben la stinga, acolo unde văzuse că rămăsese 
divizia mixtă a lui Jabokritski culcată în viroagă. 
Cînd ajunse, găsi pe toată lumea în mișcare. Ştirea 
că Soimonov nu mai era pe cîmpul de luptă ajunsese, 
în sfirşit, și la Jabokritski. Devenit comandant peste 
întregul detaşament, trebuia să vină în ajutorul regi- 
mentelor zdrobite, care coborau în dezordine dinspre 
părţile de sus ale vilcelei Kilen. Regimentele Butirski 
și Uglițki primiră ordin să facă acoperirea artileriei 
de pe dealul Kazacia. Împreună cu ele, porniră în sus 
două baterii de tunuri ușoare. 

Era ora nouă. Ceaţa se ridicase, iar ziua făgăduia 
să se mențină senină pînă seara. Bastioanele Sevas- 
topolului, se culundau însă într-o perdea de fum, din 
care izbucneau mereu, ca nişte văpăi, licăririle focu- 
rilor de tun. 

Intocmai ca un arhitect care predă antreprenorilor 
proiectul interiorului şi al fațadei unei construcții și 
pleacă pînă la terminarea aproape completă a lucră- 
rilor, iar cînd se întoarce, se întîmplă să nu-și mai 
recunoască opera și îl apucă disperarea la vederea 
formelor năstrușnice pe care le-a căpătat de la antre- 
prenori, tot astfel şi Menşikov, care îi însoțea pe 
marii duci, apropiindu-se de podul de la Inkerman, 
nu mai putea înţelege nimic din cele ce se petreceau 
sus pe munte. 

De acolo se auzea canonada, se vedeau venind o 
mulţime de răniţi, iar lîngă postul de prim-ajutor 
se adunase deja mai mult de un batalion, în vreme ce 

artileria grea a coloanei lui Pavlov abia acum trecea 
peste pod. 

Pe urcuşul de patru verste, care ducea spre sectorul 
de la Inkerman al pozițiilor engleze, pe care Men- 
șikov îl fixase pentru realizarea străpungerii, mişu- 
nau într-un fel cu totul neînțeles și fără sens — ca 
niște furnici — mase întregi de soldaţi, în mantale 
cenușii, care năpădiseră tot urcuşul. 

Unii se tîrau încet la deal, alții fugeau în grabă în 
rîpele carierelor de piatră şi după îumulețe se vedea 
cum trăgeau în sus. 

Se vedea de asemenea că proiectilele inamice €x- 
plodau aproape de mijlocul urcușului și era greu de 
spus dacă era vorba de trageri inadmisibil de lungi, 
sau dacă tunurile englezeşti erau așezate foarte 
aproape de coastele abrupte ale platoului Inkerman 
și trăgeau asupra celor care băteau în retragere. 

Soldaţii de la coloana cu saci de pămînt şi vnelte 
de săpat, fluturînd hățurile, urcau voiniceşte pe dru- 
mul greu, grăbindu-se să aducă materialele necesare 
pentru fortificarea pozițiilor cucerite. 

Pornind din Partea de Nord, Menşikov se gîndise 
să ofere marilor duci plăcerea, încă neîncercaiă de ei, 
de a inspecta poziţiile inamice, proaspăt cucerite după 
o luptă aprigă. Acum însă, gîndurile lui se îrămiîntau 
măucite. O mulţime de semne arătau că bătălia era ca 
şi pierdută. Se vedea că englezii nu putuseră fi luaţi 
prin surprindere şi mu ştia ce să răspundă feciorilor 
țarului la întrebările lor cu privire la situaţie, nici 
unde să găsească pentru ei, pe malul celălalt al rîu- 
lui Ciornaia, un loc mai ferit și în același timp ru 
prea îndepărtat de luptă. Numeroşii însoțitori ai ma- 
rilor duci, aghiotanţii comandantului suprem și ofi- 
terii de ordonanţă de la regimente, înaintau încet pe 
dig, în urma artileriei lui Pavlov care se întinsese pe 
toată lățimea lui, Cei din suită cercetau și ei între- 
bător şi alarmați dealul misterios şi feļele celor 
din jur. 

— Ce crezi, Alexandr Sergheici, — îl întrebă Mi- 
hail pe Menşikov, — am ajuns spre sfîrşit sau sîntem 
la mijlocul bătăliei ? ` 

— Cred, alteță imperială, că s-a dat numai o luptă 
de avangardă, iar acum va începe atacul forţelor 
principale ale lui Pavlov, — răspunse prințul, frîn- 
gîndu-se devotat în şa. 

— Acesta este detașamentul lui Pavlov ; unde este 
detașamentul lui Soimonov ? — întrebă Nicolae. 

— Îmaintează pe partea cealaltă, — răspunse si- 
gur de sine Menşikov, arătînd la dreapta, spre par- 
tea de sus a vilcelei Kilen. 

Intrară pe pod. Roţile tunurilor huruiau pe lemnul 
ud, iar copitele numeroşilor cai tropăiau zgomotos, 
împiedicînd din fericire convorbirea despre ofensiva 
care luase o întorsătură neplăcută pentru Menşikov. 

Trecură podul și înaintară peste al doilea dig. 

Răniţii veneau fără încetare. Unii șchiopătau și se 
rezemau în arme, ca în cioimege, sau își susțineau 
cu mîna liberă brațul străpuns de gloanțe. Înafară. de 
acei care mergeau singuri, erau mulți în jurui lor, în 
aparență cu totul teferi, care îi ajutau sau care du- 
ceau — cîte patru, sau chiar cîte şase — tărgile cu 
cei grav răniți. 

De pe unele tărgi se auzeau vaiete neîntrerupte, 
alți răniţi se văicăreau, se tînguiau. Din tărgi picura 
sînge și drumul lutos de pe pantă se înroşea văzînd 
cu ochii. 

Menșikov nu voia să-i întrebe pe soldaţii răniți 
despre cele ce se întimplaseră acolo sus. Dealtfel, nici 
nu i-ar fi putut da mici o lămurire, întrucît nu văzu- 
seră decît cele ce se petrecuseră în jurul lor. 

Întilniră şi o targă: cu un ofițer grav rănit, care nu 
putea vorbi, din pricină că un glonte îi trecuse prin 
amîndoi obrajii, chiar în clipa cînd deschisese gura 
să dea comanda, aproape smulgîndu-i limba, care 
acum îi atîrna umilată şi mută pe bărbia plină de 
sînge. 

În sfîrşit, Menşikov zări un tînăr ofițer călare, 
care discuta cu comandantul unei baterii ce urca la 
deal. Vorbea ca un superior inferiorului, arătînd ener- 
gic cu mîna în sus, spre povîrnişul abrupt. 

Bănuind că este vreun aghiotant, Menşikov îl tri- 

mise pe Steţenko după el şi iată că locotenentul se 
apropie cu mina încremenită la cozoroc. 
Depărtindu-se de marii duci, prințul îl întrebă : 
— Ei, cum merge atacul ? 
— O baterie engleză a fost capturată, luminăţia 


voastră ! — începu prudent locotenentul cu ceea ce 
era mai plăcut pentru comandantul suprem. 

— Aha... — făcu evaziv Menşikov. — Şi cîte tunuri 
anume ? 


Locotenentul nu se aștepta la această întrebare... 
Se gândea la reduta întiia, pe care regimentele Ta- 
rutino şi Borodino, ba o ocupau, ba o cedau, şi își în- 
chipuia doar că acolo trebuiau să fie și tunuri. 

— Nu cunosc numărul exact al tunurilor, lumi- 


năția voastră, — se bilbiîi el. 
— Eşti aghiotantul generalului Pavlov ? 
— Da. 


— Cum se desfăşoară atacul coloanei generalului 
Soimonov ? 

Locotenentul vedea că setea de ştiri a comandan- 
tului suprem era prea mare, iar el cunoștea foarte 
puţin situația. 

— Luminăţia voastră, regimentele coloanei noastre 
s-au amestecat cu regimentele coloanei celeilalte... 

— S-au amestecat? Cum asta? — se miră Men- 
şikov. 

— Sînt mari pierderi în efectivul de ofițeri, lumi- 
năția voastră... Avem informații că și generalul Soi- 
monov a fost grav rănit. 

Ca aghiotant, locotenentul ştia că comandanților 
superiori nu le plac adevărurile triste şi se străduise 
să îndulcească întrucîtva cele auzite de la Totleben. 

—  Soimonov ?... Grav rănit? — repetă Menşikov 
uluit și, fără să mai întrebe nimic, îşi îndemnă calul 
înainte. 

Nebizuindu-se  câtuşi de puţin pe Dannenberg şi 
privindu-l cu neîncredere pe Pavlov, dintre cei trei 
generali — noi pentru el — Soimonov îi inspira cea 
mai multă încredere, fapt pentru care îi. şi încredin- 
ţase comanda a șapte regimente, iar lui Pavlov numai 
a cinci — deși ceva mai mari ca electiv — iar mi- 

siunea pe care i-o dăduse lui Soimonov era mai grea 
şi de o mai mare răspundere. Pierderea acestui gene- 
ral i se păru deodată de un atit de rău augur, încît 
nu le mai spuse nimic marilor dwi, ên afară+de ştirea 
nebuloasă despre cucerirea bateriei. 

Trebuiră să se oprească la jumătatea urcuşului, în- 
tr-un loc care părea mai ferit, dar nici acest loc nu 
prezenta multă siguranţă. În curînd, o ghiulea ce 
trecu pe jos, lovi în cap pe doi dintre aghiotanţii lui 
Menşikov, pe colonelul Albedinski şi pe Greig, care 
— cu tot raportul nespus de dezamăgitor asupra bă- 
tăliei de pe Alma — se întorsese de la Gatcina, că- 
pitan, 


4 
Tobele băteau aprig şi voinicește atacul, pentru 


companiile regimentului Ohotsk. 
Celelalte două regimente ale diviziei lui Pavlov — 


lakutsk şi Selenghinsk — rămăseseră mai în urmă. 
Regimentul Ohoisk urca pe platoul Inkerman exact 
prin partea pe care, nu de mult, se urcaseră — iar 


acum coboriseră în cariere, sau mai coborau încă — 
resturile regimentelor Borodino și Tarutino. 

Soldaţii din brigada de gardă a lui Bentinck — 
regimentul de coldstreami, care se instalase în reduta 
întîia — întîmpinară regimentul Ohotsk cu salve pre- 
cise şi printre primii grav răniți căzură colonelul Bi- 
bikov care comanda regimentul, şi doi comandanţi de 
baialioane. Faptul acesta nu-i opri însă pe soldaţi 
decît pentru o vreme... Ei se năpustiră din nou înainte. 

In redută erau acum nouă tunuri, iar coldstreamii 
erau infanteriști de elită, aşa că batalioanele regimen- 
tului Ohotsk dădură de adversari demni de ele. 

Dannenberg, care comanda acum toate forțele ata- 
catoare, nu băgase în foc regimentele Butirski şi 
Uglițki. În vremea aceasta, ele acopereau artileria 
care se schimba și ocupa poziții noi. 

Cele douăzeci și două de tunuri de cîmp, ampia- 
sate de Soimonov pe dealul Kazacia, fuseseră retrase 
în rezervă, iar locul lor îl luaseră treizeci şi opt de 

tunuri uşoare, care duelau acum cu treizeci de tunuri 
englezeşti şi acopereau redutele cu proiectile. 

Sprijinit de aceste tunuri, regimentul Ohotsk se 
năpusti cu baioneta asupra coldstreamilor. Aceştia se 
apărau cu înverșunare, căutind să-şi păstreze faima 
de invincibili, dar lovitura de baionetă á ruşiior le 
era cunoscută încă din bătălia de pe Alma, cînd tre- 
buiseră să-i respingă pe cei din regimentul Vladiinir. 
Englezii ştiau că dacă nu reușeau să pareze lovitura, 
puteau să-şi ia rămas bun de la viaţă. 

Soldaţii ruşi erau instruiți să lovească cu baioneta 
numai în pîntece şi de sus în jos, iar apoi să apese 
patul puștii, astfel că baioneta se ridica în sus, sco- 
țînd afară măruntaiele. Era de prisos să mai duci la 
spital asemenea răniți. 

În reduta împresurată din toate părțile de regi- 
mentul Ohotsk era însă prea strîmi pentru a para 
baionetele, ruseşti. Coldstreamii reușşiră numai cu 
chiu cu vai să-şi croiască drum şi să se retragă, lă- 
sînd pe loc peste două sute de morți. 

Din nouă tunuri cucerite acolo, soldaţii din regi- 
mentul Ohotsk înfundară ţevile la șase piese, iar pe 
celelalte trei le traseră spre rîpă şi le aruncară devale. 

Această nefastă redută, ale cărei căi de acces erau 
acoperite de mormane de cadavre și care trecuse 
iarăşi în mîinile ruşilor, îl îngrijoră nespus pe Raglan. 

El vedea că pe poziţiile engleze se iveau mereu noi 
regimente rusești în locul celor decimate, așa încît 
rezervele lui Menşikov păreau imepuizabile. Cu o clipă 
înainte îşi luase rămas bun de la vechiul lui tovarăș 
de luptă, generalul Strangweiss, rănit mortal, care 
luptase contra armatelor lui Napoleon în bătălia de 
la Leipzig, unde comandase 0 baterie de rachete, iar 
acum îşi găsise moartea aici. 

Apoi, sosiră unul după altul rapoarte cu știrea că 
generalii Adams, Buller și Codrington fuseseră ră- 
Niți... În sfîrșit, comandantul suprem francez, care 
se afla alături de el, fu rănii la braţ. Aceasta dovedea 
că stăteau prea aproape de linia de foc și că trebuia 
să se dea mai înapoi, la vreo cincizeci de paşi, adică 
să lase să-i scape din miîini comanda generală a 

luptei, căci fumul tunurilor împiedica să se vadă ceva 
dela o distanţă mai mare. 

Retrăgîndu-se totuși ceva mai înapoi, el trimise 
un aghiotant la generalul Cathcart, comandantul di- 
viziei a 4-a, cu ordinul de a porni împotriva redutei 
ocupate de ruşi și a o cuceri, 

Cathcart, ca şi Raglan şi Brown, fusese un aghio- 
tant favorit al lui Wellington și luase parte la cunos- 
cutele bătălii de la Leipzig şi Waterloo împotriva lui 
Napoleon. Nu cu mult înaintea războiului Crimeii, el 
isprăvise victorios războiul cu cafrii din sudul Africii. 
Avea șaizeci şi doi de ani, dar energia, înflăcărarea 
şi mişcările lui tinerești îl făceau să pară numai de 
patruzeci. 

Indată după primirea ordinului, doi generali ai 
săi — Goldy şi Torrens — își porniră înainte brigă- 
zile pentru recucerirea redutei. 

Forțele erau, bineînțeles, departe de a fi egale. In 
alară de coldstreami, diviziei lui Cathcart i se mai 
aiașară încă două regimente de gardă ale lui Ben- 
tinck. 

Soldaţii regimentului 'Ohotsk abia apucaseră să cu- 
rețe reduta de morţi, cînd se văzură în pericol de a 
Îi înconjurați din toate părţile. Se reiraseră, trăgînd. 

În vremea aceasta le soseau şi lor ajutoare : de după 
creasta de stîncă, îşi făceau apariţia primele companii 
ale regimentului Iakutsk. 

Regimentul Selenghinsk înainta la stînga regimen- 
tului Iakutsk. Pe drum, regimentul luă drept englezi 
pe cei rămași din regimentul Tarutino, care trăgeau 
din cariere în englezi şi din această pricină erau aco- 
periți de un fum gros. Cei din regimentul Selenghinsk 
deschiseseră asupra lor un foc atît de viu, încît dacă 
cei din Tarutino nu s-ar fi grăbit să se lase în fundul 
rîpei şi să se culce la pămînt, ar fi încetat definitiv 
să mai existe ca regiment. 

Cînd i se raportă lui Cathcart despre această zgo- 
motoasă mişcare a unui nou regiment rusesc, el lăsă 
pe seama soldaţilor de gardă apărarea redutei împo- 
triva regimentului Iakutsk şi, împreună cu regimen- 

tele sale, se repezi spre dreapta, pentru a încercui re- 
gimentul Selenghinsk. 

Se întîmplă însă un lucru pe care Cathcart nu-l 
prevăzuse. 

Indată ce regimentul lakutsk se ridică pe platou și 
văzu că regimentul Ohotsk se retrage el izbi în 
flancul englezilor atit de vijelios, încît îi dădu peste 
cap şi îi înghesui în intervalul dintre redute. 

Soldaţii de gardă ai lui Bentinck fură aruncați 
înapoi cu pierderi deosebit de mari. Bentinck însuși 
fu grav rănit la braț, iar doisprezece ofiţeri de-ai săi, 
reprezentanţi ai aristocrației, fură omoriți... 

Soldații regimentului lakutsk nici n-avură timp să 
bage de seamă cînd se pomeniră dincolo de reduta în- 
tîia, din care coldstreamii începură să-i bată cu foc 
de carabine. 

Ce-i drept, rămăseseră acolo puţini, numai restul 
regimentului, numărînd vreo patru sute de oameni. 
Cînd englezii observară că ruşii se pregătesc pentru 
atac — adică pentru lupta la baionetă — începură 
unul cîte unul să părăsească reduta, fugind în direc- 
ţia diviziei lui Cathcart. 

Regimentul lakutsk se aruncă spre redută și ea fu 
ocupaiă de soldații ruși — pentru a cîta oară în 
această zi nefastă ? ! 

O parte din regimentul Ohotsk se apropiase de 
această redută, dar cea mai mare parte a regimentu- 
lui se îndreptă spre reduta a doua, şi printr-un atac 
susținut și neaşteptat pentru englezi, pătrunse în ea, 
Astfel, ambele redute căzură în mîinile rușilor. 

Cathcart văzu deodată că nu cl era acela care în- 
văluia regimentul Selenghinsk, ci acest regiment îl 
învăluia pe dînsul. [| învăluia cakulat şi cu iscusinţă, 
folosindu-se de accidentele de teren și de fum., În 
afară de aceasta, în urma regimentului Iakutsk, două 
baterii ușoare de Don se cățăraseră pe platou, se dis- 
puseseră în baterie și deschiseseră un puternic loc de 
mitralii asupra diviziei lui. 

Cathcart își dădu seama că înaintase prea departe 
şi dădu ordin de retragere spre reduta întîia, dar pe 
neaşteptate fură primiţi de acolo cu foc de arme. 

Crezînd că reduta este ocupată de coldstreami, 
care din cauza fumului îi conlundau pe soldații lui cu 
ruşii, Cathcart ordonă : 

— Jos mantalele ! 

Tunicile roşii trebuiau să curme trista neînțelegere, 
dar focul din redută deveni și mai puternic. 

În vremea aceasta, unitățile batalioanelor trei şi 
patru din regimentul Ohotsk se apropiară strîns unele 
de altele lingă flancul stîng al diviziei a 4-a, dinspre 
brigada lui Torrens, iar Cathcart văzu că este încer- 
cuit. 

Adunîndu-şi în grabă regimentele în careu, el co- 
mandă : 

— Foc! - 

Englezii deschiseră un foc dezordonat, dar rezerva 
de gloanțe pe care o purtau în cartuşiere se epuiză re- 


pede. 

— Foc! — repeta Cathcart comanda. 

— Nu mai avem cartușe! — strigau drept răspuns 
soldații. 

— Dar baionete nu aveți? La baionetă! — strigă 


Cathcart şi se aruncă cel dintîi în direcția regimentu- 
lui Ohotsk, care i se părea că prezintă punctul cel mai 
slab. 

Deşi regimentul Ohotsk era într-adevăr cel mai slab 
dintre unităţile care îl încercuiau, soldaţii acestui re- 
giment aveau şi ei baionete și ştiau să le mînuiască. 

Atacul a fost respins şi englezii aruncaţi departe 
de redută. 

€u această ocazie generalul de brigadă Goldy a 
fost rănit mortal, un alt general, Torrens, a fost şi el 
rănit, iar mulţi ofiţeri îură ucişi sau răniți. Cathcart 
însă scăpă și aranjîndu-și cu chiu cu vai rîndurile le 
duse la atac împotriva regimentului Iakutsk. 

În timpul acestui al doilea atac, el a fost ucis de un 
glonț în cap, iar aghiotantul lui, colonelul Seymour, 
încercînd să-l ridice de la pămînt a fost și el rănit. 
Moartea lui. Cathcart îndîrji atît de tare pe soldaţii 
săi, încît ei răzbiră totuși printre rîndurile ruşilor, 
deși lăşară multe cadavre în urmă. 

Între timp, lui Canrobert i se raportă că poziţiile 
franceze sînt atacate din direcția Sevastopolului de 
un detaşament de ruşi. Totodată, printr-un raport, era 
înștiințat și Raglan că ruşii înaintează spre Bala- 
klava. 

Raglan mai mult se miră decît se alarmă: 

— Oho! Asta e! — și se adresa lui Canrobert pe 
un ton în aparenţă calm: — Încep să cred că sîntem... 
foarte bolnavi. Ce zici ? 

— Încă nu chiar atît de grav, milord, — răspunse 
Canrobert, — nu trebuie să ne pierdem speranța... 

Aghiotanţii fură trimişi îndată să afle ştiri despre 
înaintarea ruşilor asupra Balaklavei, care era punctul 
nevralgic al lui Raglan. Aghiotanţii se întoarseră cu- 
rînd cu ştirea liniştitoare că deocamdată Balaklava 
este în afară de orice primejdie, dar în ceea ce priveşte 
poziţiile francezilor, acolo — într-adevăr — se des- 
făşoară o luptă aprigă. 

Încă dis-de-dimineaţă, regimentul Minsk, care nu- 
mära trei mii de oameni, se adunase lîngă bastionul 
şase. 

La început se prevăzuse să ia parte la acţiunea de 
ieşire și regimentul Tobolsk, dar în ajun, seara, Men- 
şikov revocase acest ordin, gîndindu-se să păstreze 
deocamdată acest regiment de linia întîia pe care-l 
înlocuise cu batalioanele de rezervă, din regimentele 
Vilna şi Brest. 

Regimentului i se rapartizaseră patru tunuri ușoare, 
dar primi carabinieri puțini, iar ca vînători trebuiră 
trimişi. soldați cu arine negtintuite. 

Marşul se desfășura între golful Karantinnaia şi 
cimitir. Luaseră cu ei din bastion ciocane şi răngi 
pentru blocarea tunurilor, însă răngile acestea — în 
număr de zece — se dovediră prea puţine mai tîrziu. 

Nimeni nu-și închipuia bineînțeles mici chiar cu 
aproximaţie ce formă poate lua o astfel de ieşire care 
nu mai era de noapte, cum fuseseră pînă acum, ci una 
la lumina obişnuită a zilei, executată nu de un mic 
detaşament, ci de un regiment întreg, cu tunuri, și 

mai ales într-un moment cînd nu puteai lua inamicul 
prin surprindere, întrucît canonada bubuia pe tot 
frontul, iar forțele principale erau în ofensivă. 

Mărşăluiră vreo jumătate de verstă, de la maha- 
laua Karantinnaia fără să fi tras un singur foc. Ceaţa 
deasă era suspect de tăcută. Generalul Timofeev luă 
vînătorii cu el şi porni călare înainte, ca să nu intre 
cu întreg detașamentul în vreo ambuscadă. 

In sfîrșit, de după un zid de piatră lung, francezii 
deschiseră asupra lor un foc rar de carabine. Convin- 
gîndu-se că nu este nici o ambuscadă, Timofeev or- 
donă înaintarea. 

Retrăgîndu-se, pușcașii francezi se uniră cu alții 
— situaţi mai aproape de poziţii — şi o serie de salve 
îndirjite întîmpinară coloana în înaintare, de la o dis- 
tanță inaccesibilă pentru armele ruseşti. 

Îndată începură să cadă proiectilele a două baterii 
de asediu. 

Timofeev, care era general de artilerie, dispuse ca 
tunurile sale uşoare să deschidă focul asupra puşca- 
şilor francezi, iar regimentului îi ordonă să grăbească 
pasul. 

In sfîrşit, se apropiară de bateriile inamice atît de 
mult, încît pierzînd mulţi tovarăşi din pricina focu- 
lui francezilor și neavînd posibilitatea să le răspundă 
în nici un fel, soldaţii se rugau de Timofeev : 

— Înălțimea voastră, lăsaţi-ne pîn’ la el să-i luăm 
tunurile ! 

„El“ era inamicul, iar tunurile erau de asediu — 
de calibre uriaşe — care trimiteau moartea şi schilo- 
direa în oraşul asediat. 

Timofeev îi lăsă. Nimic nu mai putu să rețină apoi 
pe soldaţii regimentului Minsk, nici salvele de cara- 
bine și mici mitraliile. Incepură să strige „Ura“ şi se 
repeziră la atac. 

Se „repeziră trei mii şi ajunseră două mii cinci sute, 
însă, pe cei ajunşi nu-i mai putură opri baionetele 
francezilor. 

Printre ostașii regimentului Minsk nu mai erau nici 
comandantul lor, maiorul Evspavlev care fusese rä- 
nit, nici unul dintre căpitanii care comandau bata- 

lioanele — căzuseră şi aceştia printre mulţi alți ofi- 
teri care fuseseră răniţi şi ucişi. Un ştabs-căpitan tre- 
bui să ia comanda tuturor acestor eroi în mantale ce- 
nușii, cuprinși de un puternic avînt războinic. 

După citeva minute, fortificația a fost cucerită. 

— Daţi încoace răngile! Aduceţi răngile! — stri- 
gau soldaţii, îmbrățişînd tunurile și obuzierele fran- 
ceze. 

Atunci se dovedi că luaseră prea puţine răngi : erau 
cincisprezece tunuri şi obuziere. 

Soldaţii băgau pietre mari în ţevile de fontă, le în- 
fundau adînc cu ştergătoarele şi apoi rupeau cozile 
ştergătoarelor. 

Francezii îşi apărau tunurile cu gloanţele. şi cu 
baioneta, iar în jurul lor clocotea o luptă disperată. 
Francezii erau destui de mulţi, cinci batalioane pen- 
tru apărarea amplasamentelor. 

Cu topoarele şi cu tirnăcoapele găsite chiar aici în 
baterie, soldaţii regimentului Minsk spărgeau şi sfă- 
rîmau în țăndări afetele şi înălțătoarele tunurilor, fä- 
cînd totul pentru a le scoate din uz. 

Generalul Timofeev rămăsese în urmă, cu toboşarii 
şi cu gorniștii, urmărind prin binoclu cele ce se pe- 
treceau în baterie, 

Trecuse aproape o oră de cînd regimentul Minsk 
gospodărea în bateria franceză. Pentru ca îrancezii 
să nu tragă în ei din şanţuri, soldații acoperiră in- 
irarea în baterie cu sacii de la ambrazuri. Timofeev 
observă însă că ridicaseră în picioare întregul corp de 
asediu al francezilor şi că mai multe coloane înaintau 
în pas alergător în direcția golfului Karantinnaia, pen- 
tru a-i învălui. 

Dădu ordin gorniştilor și toboşarilor să sune retra- 
gerea, dar cei din regimentul Minsk, ocupați cu dis- 
irugerea bateriei, nu mai auzeau nimic. 

Între timp, în afară de brigada trimisă să învăluie 
regimentul Minsk, generalul Forey — comandantul 
diviziei — trimise din spate, drept asupra ruşilor, o 
altă brigadă a sa, sub comanda generalului Lourimel. 
Tot în aceeași di recție, se îndreptau diviziile lui Le- 
vaillant și ale prinţului Jérôme Bonaparte. 

Astfel, panica stirnită era considerabilă şi forțe 
mari de francezi erau sustrase de la sprijinul engle- 
zilor. Lui Timofeev nu-i mai rămînea decît să ducă 
regimentul înapoi, cu pierderi cît mai mici. 

Toboşarii băteau din răsputeri în tobe, iar gorniştii 
suflau să-şi spargă pieptul. In sfîrşit, semnalul de 
retragere fu auzit, iar unii soldaţi din regimentul 
Minsk 'observară, că sînt pe punctul de a fi încercuiți. 
Se auziră strigăte: 

— Ne înconjoară, fraților! Păzea, că acuși ne taie 
retragerea ! — și începură să se încoloneze repede pe 
companii. 

Desigur, nu puteau să plece nepedepsiţi după ce ri- 
dicaseră în picioare toate forțele francezilor. 

Brigada lui Lourmel îi atacă de cîteva ori în mers 
şi trebuiră să se arunce la contraatac, să se apere în- 
dîrjiți cu baionetele şi să tragă. 

În ajutorul lor alergau batalioanele de rezervă ale 
regimentelor Vilna şi Brest. Ostaşii din regimentul 
Minsk nu trebuiau să se retragă ei singuri, ci să-i 
mai ducă şi pe prizonierii răniți și pe cei teferi — doi 
ofițeri şi patruzeci de soldați — iar Lourmel, cu bri- 
gada lui, continua urmărirea pas cu pas. 

S-ar fi putut crede chiar că voia să pătrundă pe 
urma regimentului Minsk în bateria rușilor și s-o dis- 
irugă cu şi mai mult succes decît reuşiseră ostaşii 
acelui regiment ş-o facă la francezi. 

O altă brigadă a lui Forey, sub comanda lui d'Au- 
relles, rămăsese în urmă, în fața mahalalei Karan- 
tinnaia de care se apropiase al treilea batalion de re- 
zervă, al regimentului Belostok, şi Lourmel tot mai 
gonea după regimentul Minsk. 

Aducînd eroicul regiment pînă la bateria căpitanu- 
lui-locotenent Semiakin, Timofeev îi ordonă să se îm- 
prăștie în lături, iar bateriei îi dădu ordin să deschidă 
focul asupra francezilor. 

O salvă trasă din toate tunurile dezmetici brigada 
care prea îşi luase nasul la purtare. Printre cei dintii 
căzu ucis Lourmel. Rămășițele unităţii lui abia reu- 
şiră să se retragă, acoperite de brigada lui d'Au- 
relles. 

În această ieșire impetuoasă, regimentul Minsk 
pierduse o treime din efectivul său, dar pierderile 
irancezilor fuseseră mult mai mari. 

Dacă  detaşamentul lui Gorceakov ar fi făcut în 
același timp o încercare asemănătoare — să atace 
corpul lui Bosquet — bătălia de la Inkerman s-ar fi 
soldat cu o mare victorie a trupelor de la Sevasto- 
pol, iar aliaţii. ar fi fost nevoiți să ridice asediul. 

Gorceakov, însă, după cum scria el însuşi mai tîr- 
ziu în raportul său către Menșikov, „voia să evite o 
vărsare de sînge inutilă“ şi în ziua aceea hotăritoare 
detașamentul lui de douăzeci și două de mii de oa- 
meni stătuse degeaba pe poziţiile pe care le ocupase 
de dimineaţă în valea Balaklavei. 

Dealticl, era greu ca Gorceakov să ghicească mo- 
mentul cînd atacul asupra dealului Sapun — măcar 
cu două dintre regimentele lui de infanterie — ar fi 
putut să ţintuiască pe poziţiile sale corpul de armată 
al lui Bosquet. Nici Pavlov, nici Dannenberg, care erau 
mult mai aproape de Sevastopol decît Gorceakov şi 
Liprandi, nu ştiau cînd anume se produsese ieşirea re- 
gimentului Minsk. Pe vremea aceea, legătura între 
detaşamente se făcea numai prin aghiotanți şi prin 
agenți de legătură călări, care goneau fără odihnă 
oriunde îi trimiteau generalii, dar nu puteau ajunge 
întotdeauna la vreme. 

In sfîrşit, cu tot succesul obținut Timofeev între- 
prinsese ieșirea mult mai tîrziu decît i se ordonase. 
Pentru principalele forțe ruseşti ar fi fost totuşi mai 
folositor dacă ar fi cucerit şi ar fi scos din uz bateria 
francezilor şi ar fi atras divizia lui Forey spre Se- 
vastopol cu un ceas mai tirziu, pentru că faza ho- 
tărîtoare a bătăliei începuse tocmai cu un ceas mai 
tîrziu, la ora unsprezece. 

În acest timp, regimentele lui Pavlov cuceriseră nu 
numai reduta întiia, dar și reduta a doua, în care em- 
glezii apucaseră să aducă două tunuri de asediu. Bri- 

găzile englezilor, dezorganizate de lupta îndelungată 
ce dura de cîteva ore și care pierduseră cel puțin un 
sfert din efectivul lor și aproape toți generalii, fură 
împinse în intervalul dintre reduta a doua şi partea 
de sus a vilcelei Kilen., Aici, căzu grav rănit bătrînul 
Sir George, comandantul diviziei uşoare, lovit de o 
ghiulea în mînă și în coastă. În timp ce îl duceau de- 
parte în spatele liniilor, la postul de prim-ajutor, mîna 
îi atîrna zdrobită, fața-i palidă cu ochii închişi părea 
fără viaţă, iar vîntul îi răvășea părul lung și cărunt. 
Din armata engleză dispăruse încă un participant la 
războiul cu Napoleon și un elev al lui Wellington. 

Cu toate că era păzit de Raglan și se ţinea pe lîngă 
acesta în spatele liniei de foc, ducelui de Cambridge, 
nepotul reginei Victoria, îi fu ucis calul sub el. A fost 
însă. de ajuns ca Raglan — cu dreptul lui de contan- 
dant suprem — să facă o ușoară observație tfnăru- 
lui comandanti al diviziei de gardă, pentru că întîr- 
ziase cu trimiterea celei de-a doua brigăzi a sa în 
ajutorul primei, din care pricină aceasta avusese de 
suferit pierderi mari, pentru ca ducele să-i răspundă 
cu strigăte turbiate. 

Glasul îi era sălbatic şi răgușit, faţa i se strîmbase 
în convulsiuni, iar în ochi îi apărură lacrimi... Cîţiva 
oameni abia putură să-l ţină. 

Scenele groaznice ale bătăliei şi pienderea mai raul- 
tor prieteni din înalta aristocrație produseseră o im- 
presie atît de puternică asupra ducelui, încît se zbă- 
tea acum în prada unui groaznic șoc nervos, cu zare 
dealtfel a şi început îndelungatul lui dezechilibru rnin- 
tal. A fost dus la spitalul din Balaklava. 

Însoţit de generalul-maior Martinau, şeful statului 
său major, Dannenberg sosi la regimentele ruseşti 
pentru a prelua conducerea ofensivei. 

Ce-i drept, forţele atacatorilor erau totuşi mai 
mici decît forţele englezilor. În cele trei regimente — 
Ohotsk, Iakutsk și Selenghinsk — care înainte de în- 
ceperea bătăliei numărau opt mii cinci sute de oameni, 
mai rămaseră acum cel mult şase mii, în vreme ce 
englezii aveau vreo opt-nouă mii de oameni pe deplin 
capabili de luptă, iar soldaţii lor nu erau obosiţi ca 

rușii, care petrecuseră noaptea în ploaie, erau nedor- 
miți şi efectuaseră un marș pe un drum greu și no- 
roios. Trebuia să se profite însă, de clipa de zăpăceală 
a englezilor și să se treacă la exploatarea succesului. 

Raglan vedea şi el în ce situaţie se află trupele lui. 
Britanica încredere în sine cedă locul necesității și 
ceru ajutorul îrancezilor. 

Generalul Bourbaki era pregătit să dea acest ajutor 
și sosi într-un marș, care prin viteza lui putea fi ase- 
inănat cu un trap de cai şi de care erau capabili numai 
zuavii şi vînătorii algerieni. Ce-i drept, cele trei bata- 
lioane ale lui şi cele douăsprezece tunuri se aflau des- 
tul de aproape, chiar la punctul de joncțiune al pozi- 
țiilor engleze şi franceze. 

După ce se convinse definitiv că Gorceakov nu are 
de loc de gînd să-l atace, Bosquet luă din corpul său 
de armată încă nouă mii de oameni, însă aceştia aveau 
de străbătut un drum mai lung pînă la locul luptei. 

Desigur că și Gorceakov ar fi putut trimite măcar 
vreo două regimente pentru a-l întări pe Dannenberg, 
dar aceasta ar fi constituit pentru el un pas prea în- 
drăzneţ și, la urma urmelor, nu primise în acest sens 
nici un fel de ordin de la prinţ, astfel că divizia lui, 
a 12-a, rămăsese pe loc fără nici un folos, în vreme 
ce se hotăra chestiunea dacă asediul Sevastopolului 
va mai continua sau nu... 

Batalioanele lui Bourbaki se aruncară cu avînt în 
luptă, voind să arate englezilor cum trebuie să se bată. 

Zuavii purtau însă fesuri verzi și roşii, șalvari largi 
orientali și impunătoare bărbi negre de musulmani. 
Soldaţii din regimentul lakutsk, în faţa cărora apăru- 
seră, îi luară drept vechile lor cunoștințe din Campa- 
nia dunăreană, crezînd că sînt turci. 

— Turcii, frațiler ! Vin turcii din flanc! — strigau 
ei fără să fie cîtuși de puţin îngrijoraţi, ci dimpotrivă, 
mai degrabă bucuroşi. Turcii erau dușmanii obișnuiți 
și nu prezentau nimic înspăimîntător. 

Cu toate că Bourbaki puse în bătaie întreaga sa 
artilerie pentru reușita atacului împotriva rușilor, cei 
din regimentul Iakutsk izbiră în „turci“ cu o furie la 
care zuavii nu se așteptau. Se învălmășiră și se retra- 

seră în dezordine, iar regimentul Iakutsk nu mai putea 
fi oprit nici de focul viu al artileriei. Pierdea oameni 
mulţi, dar se avînta impetuos înainte, după „turci“. 

În sfîrşit, dincolo de rîpă pe un dîmb lunguieţ, sol- 
daţii ruși zăriră în fața lor șase tunuri. Antetrenurile 
trase de cîte şase cai suri, voinici şi bine hrăniţi — 
cum erau caii ruşilor — se apropiau de ele. 

— Ce-i asta ? Nu cumva-s ai noștri, ia le uită! 

— De bunăseamă că-s ai noștri! — hotăriîră cei 
din regimentul Iakutsk. | 

Deodată fură împroșcaţi de mitralii. Cei loviți ră- 
maseră de partea de dincoace a ripei, însă ceilalți se 
năpustiră înainte peste rîpă și caii suri reușiră să ia 
numai patru tunuri, iar două fură capturate. 

Ce-i drept, le capturară după o încăierare aprigă, 
iar: francezii le apărară cu îndirjire, dar regimentul 
lakutsk era ajutat de încrederea soldatului rus că 
turcul nu-l poate înfrînge. 

Regimentele Iakuisk și. Ohotsk atacau de front, iar 
regimentul Selenghinsk reuşi chiar să învăluiască 
flancul stîng al englezilor şi să apară în spatele lor. 

Ar fi fost de-ajuns ca Dannenberg să arunce în 
luptă două regimente proaspete şi victoria ar îi fost 
a trupelor rusești, atrăgînd după sine ridicarea ase- 
diului. 

Sub ordinele lui Dannenberg se aflau patru regi- 
mente, Vladimir, Suzdal, Ugliţki și Butirski, rămase 
de la coloana lui Soimonov, însă Dannenberg nu se 
gîndea atît la victoria asupra englezilor cît la ordi- 
nea retragerii, după ce va fi înirînt. 

Dannenberg era un om trecut prin războaie. 

Ca și adversarii săi din bătălia de la Inkerman — 
generalii englezi Raglan, Brown, Cathcart și Strang- 
weiss — el participase în anii 1812—1815 la mai multe 
bătălii cu Napoleon. Era considerat în armata rusă ca 
unul din cei mai buni cunoscători ai problemelor mi- 
litare, dar, aflîndu-se sub comanda lui Gorceakov al 

2-lea, în Campania dunăreană, el fusese unul dintre 
generalii cei mai hărțuiţi de acesta. 

Menșikov avea toate temeiurile să întîmpine cu o 
grimasă de disperare vestea trimiterii lui Dannenberg 
împreună cu corpul patru, deoarece lupta de lîngă sa- 
tul Olteniţa Nouă, situat la vărsarea rîului Argeş în 
Dunăre, fusese condusă de Dannenberg într-un fel cu 
totul nefericit. 

Poate că la 23 octombrie, atunci cînd refuzase atît 
de hotărît atacul asupra poziţiilor de la Inkerman, 
Dannenberg însuşi se gîndise că tocmai la 23 octom- 
brie era aniversarea luptei de lîngă Olteniţa. 

Totuși, în ziua de 24 octombrie, stînd la flancul stîng 
al artileriei şi observînd mersul luptei de pe un loc 
de unde abia vedea, din pricina fumului de la tunuri, 
acest general nenorocos putea să-și amintească tris- 
tele tablouri ale atacului regimentelor ruseşti asupra 
turcilor, cu atît mai mult cu cît regimentele erau ace- 
leași — Iakutsk şi Selenghinsk — și chiar aceiași co- 
mandanţi de regimente pășeau în fruntea lor, colonelul 
Bialfi, comandantul regimentului Iakutsk, și colonelul 
Sabașinski, comandantul regimentului Selenghinsk, 
precum și acelaşi comandant de divizie, generalul 
Pavlov, chel și pripit, cu înfățișare de oriental, care îi 
prindea din zbor toate ordinele și i le executa cu o 
supunere oarbă. 

Lupta de la Olteniţa îi făcuse de rușine, dar atunci 
însuşi Gorceakov împărțise generos vina cu Dannen- 
berg, aruncînd toate insuccesele acestui război asupra 
cancelarului Nesselrode, care lipsise de inițiativă tru- 
pele rusești de pe Dunăre, sperînd ca prin aceasta să 
evite intervenția Austriei, Angliei şi a Franţei, la hota- 
rele Rusiei. 

Avînd în vedere faptul că croatul Omer-paşa spe- 
culase admirabil această lipsă de iniţiativă impusă ar- 
matei rusești, întărindu-se pe malurile Dunării şi chiar 
trecînd fluviul pe oriunde îi trăsnea prin cap, exact 
cu zece zile înainte de bătălia de la Oltenița, Gorcea- 
kov îi scria lui Menşikov, tovarășul anilor săi de ti- 
nereţe : 

„Situaţia este foarte serioasă. Onoarea Rusiei şi 

securitatea graniţelor ei se sprijină acum numai pe 
două capete: pe al dumneavoastră şi pe al meu. Să 
acţionăm, deci, după inspiraţie proprie şi cu forţe 
proprii, fiindcă nu putem sconta că întăririle şi ins- 
trucţiunile ne vor sosi la timp. De la o zi la alta mă 
aştept ca nouăzeci de mii de fanatici să se arunce 
asupra mea, întîi din Hîrşova şi din Vidin, iar pe 
urmă din Rusciuk, din Turtucaia: și din Silistra...“ 

Pus în situaţia de a se menţine în defensivă și de 
a-i lăsa pe turci să pornească la atac — ca să scoată 
basma curată guvernul rus în ochii Europei — Gor- 
ceakov se putea aștepta să fie lovit simultan din toate 
părţile. 

Omer-pașa preferă să acționeze de la Turtucaia, în- 
tr-un loc foarte prielnic pentru el — aproape de vărsa- 
rea Argeșului — unde se afla clădirea de piatră a ca- 
rantinei. Turcii ocupară mai întîi un ostrov de pe 
Dunăre, apropiat de vărsarea Argeșului, după care 
făcură un pod de vase peste fluviu şi, adunînd cîteva 
mii de bulgari de pe malul drept al Dunării, întăriră 
în aşa chip cu ajutorul lor carantina și toată regiunea 
înconjurătoare, încît aceasta nu putea să nu-i neliniș- 
tească pe Gorceakov și Dannenberg, care îneepură 
între ei o corespondenţă, uimitoare prin nervozita- 
tea ei. 

Din partea turcilor, acţiona însuși Omer-paşa, co- 
mandantul suprem al armatei turceşti. In fortificația 
ocupată și reamenajată de el, izbuti să treacă în cursul 
nopţii o însemnată garnizoană de zece mii de oameni, 
amplasă acolo cu mult meșteșug un mare număr de 
mortiere şi de tunuri, și așeză cam la douăzeci de 
pași înaintea șanţurilor, adinci de un stînjen, trei 
rînduri de fugase 1). În afară de asta, pe malul drept 
al Dunării, așeză în întărituri cîteva zeci de tunuri de 
mare calibru ; pe ostrov instală două baterii cu şai- 
sprezece tunuri, iar o altă baterie luă poziţie în şle- 
puri, pe Dunăre. 


1 Fugase — mine îngropate. (N. trad.) 

Dannenberg nu atribui prea multă însemnătate 
acestor măsuri : el le considera numai ca o demonstra- 
ție și în acest sens îi scrise lui Gorceakov, care se afla 
la o sută de kilometri. Gorceakov îi răspunse că este 
în totul de acord cu el și că așteaptă atacul adevărat 
dinspre Giurgiu. 

Peste cîteva minute, îi trimise un nou curier cu 
instrucțiuni lungi pregătite din vreme, despre felul 
cum trebuie să acționeze pentru a-i arunca pe turci în 
Dunăre. 

Pe urmă, timp de trei zile — de la 20 la 23 octom- 
brie — din minut în minut, goneau aghiotanţi şi cu- 
rieri de la un general de infanterie la celălalt, cu scri- 

„sori în care se arăta că la Olteniţa se execută o de- 
monstraţie, că acest lucru nu poate fi tolerat și că 
turcii trebuiesc aruncaţi neîntirziat în Dunăre. 

Uneori Gorceakov făgăduia chiar să-i vină lui 
Dannenberg în ajutor cu opt batalioane şi cu opt 
escadroane, dar de cele mai multe ori își arăla teme- 
rea pentru frontul său din faţa Giurgiului şi ordona 
ca divizia a 12-a să se concentreze într-acolo. 

Șeful de stat major al lui Gorceakov, generalul 
Kotzebue, a noiat în jurnalul său următoarele, relativ 
la această perioadă de timp : „Era mare neliniște, iar 
noi ne rugam cu înfrigurare“. 

În sfîrșit, Gorceakov ajunse la ferma convingere că 
atacul împotriva lui se pregăteşte de la Giurgiu și îi 
ordonă categoric lui Dannenberg să-i arunce pe turci 
din carantină. Pentru recunoaștere, el trimise acolo 
pe locotenent-colonelul Ernrot de la marele stat major, 
iar acesta se întoarse cu știrea că postul de carantină 
e ocupat de un detașament foarte slab și că el perso- 
nal ar putea să-l degajeze cu două batalioane. 

În loc de două batalioane, au fost destinate în acest 
scop două regimente. Acţiunea părea atît de uşoară 
încît nu numai comandanții erau bucuroşi că participă 
la ea — în aşteptarea decoraţiilor — ci chiar şi sol- 
daţii, plictisiți de atita inactivitate, mergeau veseli, cu 
muzică, cu cîntece, fără să mai dorească a se opri 
nici măcar pentru odihnă... Totuşi, foarte mulți dintre 
ei nu s-au mai întors... 

Două regimente aveau pe atunci un efectiv de șase 
mii de oameni, dar artileria era slabă. Pe lîngă dela- 
şament, erau afectați și ulani, iar ofiţerii lor îi pro- 
puseră lui Pavlov să trimită un escadron în recunoaş- 
tere, ca să culeagă informaţiile necesare cu privire la 
inamic. Pavlov se supără : 

— Vreţi ca turcii să se sperie și să se retragă pe 
celălalt mal ? — începu el să strige. — Înterzic cate- 
goric orice fel de recunoaștere ! 

Mergeau ca la o sărbătoare, căutînd din vreme să 
se pună bine cu aghiotanţii, pentru ca ei să le descrie 
cît mai înflorai isprăvile în rapoartele lor către co- 
mandanți. 

Nu cercetară nici măcar terenul pe care trebuiau 
să-l străbată, tot din teama de a nu-i speria pe turci 
şi de a nu pierde prilejul de a fi decoraţi. Generalilor 
Pavlov, Ohterlone, Sixtel li se dădu comanda unor 
detașamente alcătuite din cîte două batalioane, sau 
baterii din cîte douăsprezece tunuri — asta numai din 
dorinţa de a li se oferi posibilitatea să cîştige o deco- 
Taţie, sau o avansare în grad printr-o acțiune uşor 
de înfăptuit. 

După ce repartizase unităţile detașamentului său şi 
stabilise ordinea generală de înaintare, Dannenberg 
rămăsese în spate, în satul Olteniţa Nouă, ca să con- 
ducă lupta. 

O canonadă puternică porni din amîndouă părțile şi 
se dovedi că artileria detașamentului rus, slabă nume- 
ric, pricinuia turcilor pierderi mari, fiindcă detașa- 
mentul lor, foarte numeros, se îngrămădea în curtea 
mică a fortăreței. Vasele de la chei, incendiate de ghiu- 
lele, ardeau, şi după o oră de tragere artileria inamică 
amuţise aproape cu desăvîrșire. 

Atunci Pavlov aruncă la atac regimentul Selen- 
ghinsk. Îndată ce acesta porni în coloane dese, stri- 
gînd tradiționalul „Ura“, începură să tragă tunurile 
de pe malul stîng şi din ostrov. Tirul era atît de pu- 
ternic, încît, după spusele unui martor ocular, „malul 
turcesc părea un vulcan care varsă fier“. 

Totuși, deşi pierdeau mulți oameni, regimentul Se- 
lenghinsk și după e! regimentul Iakutsk nu slăbeau 

pasul. Acum se resimțea totala necunoaştere a tere- 
nului, căci cele două batalioane, pe care le conducea 
generalul Ohterlone, nimeriră într-o mlaștină, în care 
se înfundară pînă la genunchi. 

Celelalte șase batalioane ajunseră totuşi pînă la 
parapet. Dezorganizată de pierderile mari, garnizoana 
părăsea deja fortificația. Incă vreo cîteva minute şi 
carantina ar fi fost luată, cînd deodată veni ordin de 
retragere de la Dannenberg. 

În primul moment, nimeni nu dădu crezare acestui 
ordin, într-atît părea de absurd. Pe urmă, începură 
să dea încet înapoi. 

Turcii erau atît de uimiţi de această manevră, vi- 
cleană, după părerea lor, încît multă vreme rămaseră 
nemișcați, pregătindu-se de moarte şi întrebîndu-se 
numai din care parte va veni. Cînd însă deveni clar şi 
evident că rușii se retrag, îşi trimiseră spahiii lor în 
urmărire, dar de la prima ghiulea aruncată asupra lor, 
aceştia o luară la galop înapoi. 

Regimentele Selenghinsk și Iakutsk picrdură cu 
acest prilej cîte cinci sute de oameni și mai mult de 
jumătate din toţi ofițerii din detașament, iar turcii, 
deşi aveau pierderi de două ori mai mari — între alţii 


pieriseră și două pașale — puteau să sărbilorească 
victoria. Aceasta era prima lor ciocnire — relativ de 
mari proporţii — cu rușii, în Campania dunăreană. 


Dannenberg, care comanda atacul de la trei verste de 
front, contribuise de data aceasta la diminuarea pres- 
tigiului invincibilităţii armatelor ruseşti. 

lată că acum, pe înălțimile de la Inkerman — 
exact la un an după lupta de la Olteniţa — el sta 
după o perdea de fum, care îl despărțea complet de cei 
care atacau, ştiind că luptau aceleaşi regimente ale 
diviziei a 11-a, același repezit de Pavlov, acelaşi ge- 
neral de brigadă Ohierlonc, același Sabașinski şi ace- 
lași Bialii, numai că inamicul cra aici cu mult mai 
îndîrjit și mai dibaci decît turcii de la Dunăre, deci 
existau mai multe motive ca să ordone retragerea. 

Insuccesul de lîngă Olteniţa fusese întîmpinat cu o 
bucurie nebună de presa engleză și franceză de pe vre- 
mea aceea. 

Fusese un prim și concret eşec al lui Nicolae, iar 
presa nu putuse să scape prilejul de a-l lua peste 
picior. 

Deși Gorceakov trimisese la Petersburg un raport 
lăudăros, arătînd că i-ar fi silit pe turci să se scalde 
în Dunăre, totuși contrastul dintre acest raport al 
său și tonul ziarelor străine era aşa de mare, încît i 
se ceruse să comunice toate amănuntele luptei. 

In afară de presă, însă, mai erau şi conducătorii 
armatelor engleză și franceză, care își pregăteau cu 
înirigurare trupele pentru o intervenţie în Rusia şi, 
dăcă n-ar fi fost eşecul de la Olteniţa, s-ar fi putut 
să nu fie nici bătălia de la Inkerman care a hotărît 
soarta Sevastopolului. 

In lanţul nesfîrșit de lung al evenimentelor istorice, 
nu există nimic „întîmplător“ și oricît de mare ar fi 
numărul de întîmplări — fericite sau nefericite — 
descoperite de un ochi, care le cercetează numai la 
suprafaţă, toate aceste evenimente nu sînt de loc în- 
tîmplătoare, ci sînt indisolubil legate între ele. 

Chiar dacă unii ar dori să explice anumite fenomene 
prin extaz, printr-un avînt momentan al puterilor sau, 
dimpotrivă, să atribuie panicii o scădere momentană 
a lor — atît pentru panică cît și pentru extaz sînt 
anumite legi care le provoacă. 

Chiar Dannenberg, care pierduse o luptă relativ 
mică, dar foarte semnificativă pentru acel timp, şi care, 
parcă printr-o ironie a istoriei, fusese răsplătit pentru 
aceasta cu numirea la conducerea unei bătălii foarte 
mari și foarte însemnată prin obiectivele și consecin- 
țele ei, apăru aici numai ca un necesar tap ispăşitor. 

Menșikov îl întîmpinase mai mult decît neprietenos. 
Cu toată vîrsta lui înaintată, comandantul suprem era 
destul de înțelept ca sä nu-i încredinţeze un rol de răs- 
pundere și, totuşi, i l-a încredinţat. Pentru ce făcuse 
oare acest lucru ? 

Pentru că regimul iui Nicolae nu promova şi, prin 
însăși esenţa lui, nu putea să promoveze oamenii de 
talent. Era un regim pentru nulităţi, pentru aceia care, 
sau n-aveau nici o personalitate proprie din naștere, 
sau şi-o distruseseră stăruitor cu vitriolul îndelungatei 

practici de a servi numai pentru a parveni, și care 
știuseră să-și comprime toate forţele minţii lor, oricît 
de înzestrate ar fi fost de la natură — în trei formule 
uimitoare prin laconismul lor:  „Ordonaţi!“ „Prea 
bine !“ „Am înţeles !“ 

Ceea ce n-a reuşit Bourbaki cu cele trei batalioane 
ale sale, reuși Bosquet, care apăru în ajutorul engle- 
zilor. la ora unsprezece, cu un detașament proaspăt 
de nouă mii de oameni. 

Acest detaşament, contopindu-se cu ceea ce mai ră- 
măsese după o luptă de cinci ore din cei optsprezece 
mii de englezi, aduse cu sine energia vie a zuavilor, 
preciziunea de ochire a vînătorilor algerieni sau a 
celor din Vincennes şi belșug de cartușe. Patru esca- 
droane de vînători din cavaleria africană veniră în 
goana cailor împreună cu acest detașament şi răma- 
seră deocamdată în rezervă, pentru ca la momentul 
potrivit să desăvirşească victoria asupra regimentelor 
diviziei lui Pavlov, al cărui efectiv se şi redusese la 
cinci mii pînă la cinci mii cinci sute de oameni tru- 
diți, în parte chiar ușor răniți sau contuzionaţi, dar 
care nu-şi părăseau rîndurile. i 

Dannenberg credea că îi va veni în ajulor divizia 
lui Liprandi din detașamentul lui Gorceakov, care sta 
într-o totală inacţiune și care se zărea de pe dealul 
Kazacia, cînd vîntul abătea fumul, dar dintr-acolo nu 
se mișca nimeni și nu veneau nici regimente proaspete 
dinspre podul Inkerman, sau dinspre vîlceaua Kilen. 

Dimpotrivă, vîrful vîlcelei Kilen se umplea din ce în 
ce cu englezi, care trăgeau neîntrerupt în jos, în regi- 
mentul Uglițki, aflat în formaţie de companii în co- 
loană. 

Încăierarea regimentelor Ohotsk, lakutsk și Se- 
lenghinsk cu detașamentul francez se desfășura crîn- 
cenă, dar ochiul experimentat al lui Dannenberg ve- 
dea deja un semn de retragere în această aglomerare 
de englezi, din vîlceaua Kilen. După cîteva minute, 
semne asemănătoare începură să i se năzărească peste 

toi împrejur. Deodată, cînd din valul de fum, izbucnit 
din tunul care trăgea alături de el, se ivi un cap de 
cal, iar după el se contură faţa bine hrănită a cotone- 
lului Panaev — aghiotantul lui Menşikov — Dannen- 
berg simți un junghi în inimă, de parcă l-ar fi atins 
cu un cuţit. 

— Dumneata erai ? Ce este ? — întrebă el alarmat, 
pîndindu-se că Menșikov îl vestește că-i trimite vreo 
rezervă, care acum n-ar mai fi ajutat la nimic. 

— Luminăţia sa întreabă care este situația, — i se 
adresă Panaev. 

— Situaţia ? 

Acoperit tot de funinginea care îi înnegrise pînă şi 
mustăţile-i cărunte, cu obrajii trași şi cu o nălucire de 
spaimă în ochii aprinşi, Dannenberg îi strigă veninos : 

— Spune comandantului suprem să-mi mai trimită 
trupe... trupe! N-am rezerve !... Nici artileria nu are 
acoperire... Toate tunurile sînt avariate... Poftim şi 
le admiră! 

Tocmai în acest moment — parcă anume pentru 
a-i dovedi spusele — la bateria aflată la vreo două- 
zeci de paşi sări în aer un cheson lovit de un proiec- 
til inamic. 

Schijele ajunseră pînă la locul unde sta Dannen- 
berg călare, iar una din ele îi lovi calul în picior, mai 
sus de genunchi. Calul întoarse capul spre Panaev, 
gemu de durere şi se prăvăli încet pe o coastă. Dan- 
nenberg de-abia avu timp să sară din șa. 

— Uite... Vezi? — strigă el furios lui Panaev. — 
E al doilea cal pe ziua de azi. Te rog să-i comunici 
prințului !... Nu ne mai putem ţine pe poziţie şi vom 
începe retragerea. 

Chiar din clipa în care urca pe dealul Kazacia, Pa- 
naev văzuse că retragerea și începuse, de la sine. 

Nu numai că oameni sănătoşi înconjurau pe cîte un 
rănit și profitau astfel de prilej ca să plece — fapt pe 
care îl observase cu trei ceasuri înainte — dar acum 
porneau la vale cete întregi cu efectivul unui pluton, 
ba şi mai mari — pe care nu le oprea nimeni... 

Cînd Panaev îi comunică lui Menșikov răspunsul 
dat de Dannenberg, văzu la prinţ ceva nou pentru 

dînsul, o faţă cu totul schimbată de furie, față care 
nu mai tresărea de convulsiuni nervoase, ca de obicei, 
ci părea cu totul împietrită. 

— Acest Dannenberg... — gemu desfigurat prinţul 
asemenea unui cal rănit de schija obuzului. — Numai 
el... el a distrus totul! 

Apoi începu deodată să strige cu un glas piţigăiat 
ca de iepure, aşa cum i se mai întîmplase lui Panaev 
să-l audă : | 

— In numele meu, comunică-i să nu se retragă, ci 
să atace! Este de datoria lui să atace!... Să nu se 
mai gîndească la retragere. Acolo nu-i Olteniţa... Și eu 
nu sînt Gorceakov. Cheamă-l la mine imediat! — 
adăugă el hotărît, privind spre marii duci, care stä- 
teau ceva mai departe. — Să predea comanda genera- 
lului Pavlov, iar el să vină aici. Mă va găsi în 
acest loc! 

Panaev o luă la galop, dar după cel dintîi cot 
observă că Dannenberg cobora deja de pe munte. că- 
lare pe căluţul unui agent de legătură, iar după el, cu 
roțile împiedicate, se tirau de pe deal cîteva tunuri 
înconjurate de soldaţi, probabil infanterişti ; retrage- 
rea începuse, iar în fruntea ei era însuși comandantul 
bătăliei. 

In acest timp, marii duci flămînziseră, iar un aghio- 
tant care trebuia să se îngrijească de confortul lor, în 
timpul luptei, scoase o cutie argintie, de voiaj, plină 
cu gustări. Observînd imprudenţa lor, Menşikov se 
apropie îngrijorat de ei. 

— Alteţele voastre nu mai pot rămîne nici o clipă 
aici, — zise el, silindu-se să găsească un ton mijlociu 
între rugămintea unui supus credincios și între ordinul 
unui comandant suprem. 

— Pentru ce? Ce s-a întîmplat? — întrebară ei, 
întrerupîndu-se unul pe altul. 

— Dannenberg a cedat cîmpul de luptă inamicului 
şi se retrage, — lămuri Menşikov. — Alteţele voastre 
vor trebui să se întoarcă îndată la Sevastopol. 

Cutia cu gustări fu împachetată, iar cavalcada — 
nu s-ar fi putut spune că era din cale afară de uimită 
sau întristată — porni vijelios la vale, în timp ce 

Menşikov își smuci furios calul spre Dannenberg, 
alături de care îl văzu pe Panaev. 

— Ce înseamnă asta? Cum ai îndrăznit să faci 
așa ceva fără ordinul meu ? — striga Menșikov, apro- 


piindu-se. — Opreşte-i ! Oprește-i imediat ! 
— Cum să-i opresc? — întrebă Dannenberg, mai 
mult mirat decît supărat. — Aici vreți să-i opresc ? 


— Aici... aici! Oprește-i imediat! 

— Aici nu se poate să-i opresc. Aici se poate nu- 
mai să-i omor pe toți! — începu să strige şi Dannen- 
berg. — Pentru ce nu mi-ați trimis rezerve ? 

— Iți ordon... îți ordon... să oprești trupele! — în- 
cepu să strige Menșikov, biîlbîindu-se şi atît de stri- 
dent, încît lui Dannenberg nu-i mai rămînea decît să 
treacă la un ton cu totul oficial. 

El explică, coborînd glasul : 

— Luminăţia voastră ! Dacă credeţi că acum este 
cu putință să se mai oprească trupele și să se por- 
nească la atac, atunci luaţi personal comanda armatei 
şi faceţi ceea ce credeţi de cuviinţă... 

El dădu din mînă, luîndu-și rămas bun de la prinţ, 
apoi se uită înapoi la artilerie și îşi îndreptă calul 
spre digul din vîlceaua Kilen. 

Menșikov se uită fără să vrea la Panaev, ca și cum 
ar fi vrut să-l ia martor, pentru ceea ce își permisese 
să facă acest gorceakovist. 

La cinci paşi de el era un alt aghiotant, locotenentul 
Steţenko, iar mai încolo, deasupra unui regiment vä- 
dit înfrînt şi dezorganizat, care se retrăgea în dezor- 
dine — dar în grupe compacte — explodau mitralii 
mușcătoare, smulgînd din mijlocul lui alte zeci de 
răniți şi de morţi. 

— Imprăștiaţi-i !... Cine-i duce așa ? Care tîimpit? 
— strigă Menșikov întorcîndu-se spre Steţenko. — 
Să vină la mine comandantul regimentului ! 

De-abia avu timp Steţenko să se repeadă spre re- 
giment, cînd colonelul Isakov, al treilea aghiotant al 
lui Menșikov, raportă neliniștit că marii duci se în- 
dreptau spre linia de apărare, unde nu explodează 
mitralii, ci bombă după bombă, trase din tunuri greie 

de asediu. Dealtfel şi fiul prințului, uşor contuzionat 
la cap, plecase de asemenea cu ei. 

— Fugi la ei, drăguţule, cum se poate aşa ceva? 
Ah, doamne, o armată întreagă de ofițeri de ordonanță 
sînt cu ei şi toți nişte tîmpiţi! Indreaptă-i pe unde 
trebuie! — spuse grăbit şi încruntat Menșikov, abia 
ţinîndu-se în şa de emoție. 

Totul se prăbuşise parcă dintr-odată, şi totuşi chiar 
în dimineața aceea i se păruse că totul fusese bine 
gîndit, bine prevăzut şi organizat, iar Totleben avea 
să se întărească în flancul drept al poziţiilor inamice, 
tot așa cum se întărise Liprandi în spatele lor. i-ar fi 
putut scrie țarului că planul său de luptă fusese exe- 
cutat cu succes. Să-i preseze pe aliați treptat și să 
acţioneze numai la sigur. Ce putea fi mai plăcut pen- 
tru țar ? El sta acum la Gatcina și conducea războiul, 
nevăzut și fără greş, ca cel mai genial dintre strategii 
ruși l... Şi iată că din acest plan nu va ieși nimic. 

Totul se prăbuşea... Se prăbușea și se rostogolea la 
vale. Avalanșă de oameni în mantale cenușii, valuri 
de oameni, de cai şi de tunuri... Sus se mai aud încă 
împușcături ; acolo trag desigur regimentele puse 
pentru acoperirea artileriei, dar vor mai rezista mult ? 
Vor rezista oare pînă cînd toate tunurile ruseșii vor 
fi retrase prin îngusta trecătoare ? Gloanţele de cara- 
bină fluieră deja pe deasupra capului și aproape fie- 
care își găseşte o victimă acolo, jos... lată, două 
proiectile mari — evident, trase din tunurile de ase- 
diu — au explodat unul după altul aproape de podul 
montat de dimineaţă... 

Conştiinciosul locotenent Steţenko apăru alături cu 
un ștabs-căpitan de infanterie, un om nearătos care 
stătea stîngaci pe cal. 

— Ce-i cu dumneata ? — se încruntă Menșikov la 
ştabs-căpitanul care saluta de zor cu mîna la cozoroc. 

— Luminăţia voastră, am onoarea să mă prezint, 
ştabs-căpitanul Saprunov, comandantul regimentului 
Tomsk! — declamă neaşteptat de clar căpitanul cu 
înfăţişare de prăpădit, în timp ce calul fornăia şi dă- 
dea din cap. 

— Aha, ăsta-i regimentul acela care merge gră- 
madă? — îşi aminti Menșikov. —  Imprăștiați-l 
imediat ! 

— Să-l împrăștii, luminăţia voastră ? Unde ordo- 
naţi să-l împrăştii ? — întrebă ştabs-căpitanul Sapru- 
nov, nedumerit. 

— Împrăştie-l ca să aibă pierderi mai puţine, — se 
încruntă înciudat Menşikov. 

— Dacă-i împrăştii, luminăţia voastră, cum am să-i 
mai adun pe urmă, — se miră Saprunov. — Oamenii 
sînt învățați să meargă așa, în coloane! 

— Nu-i nimeni mai mare decît dumneata în regi- 
ment ? — ridică tonul Menșikov. 

— Nu-i nimeni, eu am rămas cel mai mare în grad! 
Ceilalţi au căzut cu toţii... 4 

— Cine comandă companiile, dacă dumneata co- 
manzi regimentul ? 

— Cinci companii nu mai au nici un ofițer şi nici 
un iuncher, luminăţia voastră. Aprobaţi să numim din 
rîndul subofiţerilor, comandanţi de companii ? 

Ca să facă din subofiţeri comandanţi de companii, 
asta nu intra în concepția lui Menșikov, dar el făcu 
un semn slab cu mîna în direcția ştabs-căpitanului — 
să se ducă la regiment — şi îi spuse, întorcîndu-se: 

— Puneţi... 

Deodată, însă, zări cam la două sute de pași de el 
pe cineva foarte cunoscut, care venea călare. 

— Nu-i oare Totleben ? Ia uită-te! —strigă el către 
Stețenko, arătînd cu mîna. 

— E chiar colonelul Totleben, — răspunse Steţenko, 
deprins deja cu serviciul pe uscat şi cu modul de a 
răspunde superiorilor. 

După cum se vedea, Totleben aduna harnic pe po- 
ziția de la vîlceaua Kilen, regimentele de infanterie 
răvăşite. Soldaţii se aliniau supuşi, după jalonierii cu 
fanioane roșii la baionete. 

— Poftim, omul face tocmai ceea ce trebuie! — 
se adresă bucuros Menşikov lui Steţenko, uitînd într-o 
clipă că tocmai el îi ordonase adineauri nearătosului 
ştabs-căpitan să împrăștie regimentul pe care îl adu- 
nase cu grijă. 

Fluturînd cravaşa pe dinaintea ochiului drept al ca- 
lului, porni în trap mărunt spre Totleben. 

Acest colonel de geniu, în aparență flegmatic, pe 
care prea-luminatul îl întîmpinase atît de neprietenos 
cu două luni înainte, voind chiar să-l trimită înapoi la 
Gorceakov al 2-lea la Chişinău, îi plăcea din ce în ce 
mai mult pentru activitatea lui neobosită. Pe lîngă 
aceasta, în afara serviciului, era destul de spiritual şi 
de vesel, lucru pe care Menșikov îl prețuia. Acum, în 
haosul general, se părea că numai el ar putea să pună 
totul la punct și să restabilească o oarecare ordine. 

— Foarte bine, dragul meu, foarte bine că te afli 
măcar dumneata aici, — îi spuse el lui Totleben, coco- 
șîndu-se bătrînește în şa. — Dannenberg a dat bir cu 
iugiţii ! De la el nu mai așteptați ordine, a fugit!... A, 
n-are să mai rămînă aici la mine, nu! Nu-l mai pot 
suferi lîngă mine nici măcar o zi! — striga el, ui- 
mindu-l pe Totleben și holbîndu-și furios ochii printre 
pleoapele umflate, galben-verzui. 

Acum, însă, nu mai era timp s-asculţi pe un coman- 
dant suprem scos din fire — acum trebuia să acţio- 
nezi, întrucît fiecare clipă era scumpă. 

Sus, pe povirnişurile abrupte, tufele începuseră să 
înflorească în culorile roşii ale fesurilor de zuavi. Ba- 
terii de tunuri uşoare erau așezate în grabă pe coaste, 
ca să tragă în cei care se retrăgeau. Regimentul Vla- 
dimir, așezat de Dannenberg pe dealul Kazacia pentru 
a acoperi retragerea tunurilor, îşi pierduse deja co- 
mandantul, rănit la mînă — pe baronul Delvig, ne- 
potul poetului — și dădea acum înapoi, sub presiunea 
vînătorilor algerieni ai lui Bosquet. Gloanţele de ca- 
rabină ţiuiau tot mai des, iar oamenii se prăbușeau 
țipînd. 

După ce aranjase gloatele de soldați în coloane de 
companii, Totleben răspîndi o companie în trăgătoţi 
ca să-i ţie sub foc pe zuavi, o altă companie o trimise 
să ajute la coborîtul tunurilor cu mîinile, iar pe loco- 
tenentul Skariatin îl trimise la contraamiralul Istomin 
să ceară matrozi în ajutorul artileriştilor... 

Menșikov încuviința din cap la fiecare dispoziţie a 
lui Totleben, iar cînd colonelul Panaev îi spuse: 

— Luminăţia voastră, aici este primejdios de stat, 
din cauza gloanţelor! — fu de acord imediat și își 
întoarse calul, spunînd la despărţire lui Totleben : 

— Îmi pun nădejdea în dumneata ca în mine în- 
sumi. 

Apropiindu-se de digul de la vilceaua Kilen, îşi 
aminti de generalul Timofeev şi îi spuse lui Panaev: 

— Ce-i cu Timofeev ? Și-o fi dus misiunea la înde- 
plinire, o mai îi în viaţă ? Ar trebui să aflăm... 

Panaev se îndreptă imediat spre bastionul şase, iar 
prințul, zărindu-l din depărtare pe generalul Kiriakov 
— care îi era tot atît de urit, pe cît îi devenise azi 
Dannenberg — se sili să-l ocolească pe departe, deși 
Kiriakov făcea exact acelaşi lucru pe care îl făcea 
Totleben în dreptul viîlcelei Kilen. Generalul îşi aduna 
şi îşi încolona regimentele diviziei sale zdrobite — 
foste sub comanda lui Soimonov și a lui Jabokritski 
— rămăşiţele regimentelor Borodino şi Tarutino, care 
se retrăgeau dinspre cariere. Al treilea regiment — 
Butîrski — acoperea retragerea diviziei lui Pavlov, 
dar cete de soldaţi din acest regiment se găseau și 
aici, în vale — lîngă postul de prim-ajutor — însoţind 
cu mult zel pe răniţi, iar Kiriakov striga la ei, cu 
glasul său răsunător. 

De pe „Hersones“ și „Vladimir“ zburau vîjfind 
proiectile spre poziţiile pe care zuavii lui Bosquet își 
așezau bateriile. 

Pe digul din vîlceaua Kilen, construit cu puţin timp 
înainte de război, constituind o porțiune a şoselei 
Geniului, era un noroi atît de adînc şi de cleios încît 
se împotmoleau nu numai tunurile, dar chiar și oa- 
menii îşi trăgeau cu greu picioarele, iar unii își lăsau 
chiar cizmele în el. 

Trecînd pe dig, Menşikov îi spuse cu năduf lui Tsa- 
kov, care călărea la un pas în urma lui: 

— Ia te uită, ticăloșii! Uită-te cum au făcut ṣo- 
scaua ! N-au putut nici măcar s-o pietruiască cum tre- 
buie... Nu aveau piatră destulă la îndemînă, puşla- 
malele. 

Isakov era bineînţeles de acord că șoseaua fusese 
construită de pușlamale, dar ar fi putut răspunde, 

deoarece știa foarte bine lucrul acesta, că prealumina- 
tul însuşi se încăpăţinase în toate chipurile să nu aloce 
bani pentru șosea, găsind-o cu totul de prisos, iar 
atunci cînd lucrarea fusese părăsită, fără să fie ter- 
minată, spusese ușurat : 

— Slavă domnului că hoţii au fost înțărcaţi... Sînt 
curios să ştiu ce proiect îmi vor mai prezenta, 

Acești hoţi făceau parte din Departamentul geniu- 
lui, iar Menşikov nu putea să nu știe — din practica 
serviciului său îndelungat de aproape o jumătate de 
veac — că hoţi găseai cîţi pofteai şi în toate celelalte 
departamente și că, dacă ar fi fost să le tai posibili- 
tatea de a mai fura la lucrările necesare, sistind aceste 
lucrări, ei aveau să caute să fure pe seama lipsei de 
lucrări şi, în ultima analiză, din cauza inactivităţii 
şi a stagnării lucrărilor, statul va pierde incomparabil 
mai mult decît ar fi pierdut din pricina celei mai dez- 
mățate delapidări. 

Corespondentul ziarului londonez „Morning Chro- 
nicle“ scria următoarele, ca martor ocular al retra- 
gerii armatei rusești : 

„Soarta bătăliei era încă nesigură, cînd francezii — 
veniţi în ajutorul nostru. — atacară flancul stîng al 
inamicului. Din clipa aceea, ruşii nu mai puteau nă- 
dăjdui în victorie ; cu toate acestea, în rîndurile lor nu 
se observa nici cea mai mică șovăială sau dezordine. 
Loviţi de focul artileriei noastre, ei își strîngeau rîn- 
durile şi respingeau vitejeşte toate atacurile aliaţilor, 
care presau asupra lor de front şi din flancuri. Cum- 
plita încăierare, în care soldaţii se luptau cînd la baio- 
netă, cînd cu paturile armelor, se prelungea uneori 
cîte cinci minute. Cine nu a văzut acest lucru nu poate 
crede că există în lume o armată care ştie să se re- 
tragă în chip atît de strălucit, ca cea rusească. 

„Urmărite de proiectilele întregii artilerii de cîmp a 
aliaților, batalioanele lor se retrăgeau încet, strîngîn- 
du-şi mereu rîndurile, iar din timp în timp se aruncau 
la baionetă asupra aliaților. Homer ar fi comparat 

această retragere a rușilor cu retragerea unui leu, în- 
conjurat de vînători, care se dă înapoi pas cu pas, îşi 
scutură coama, îşi întoarce fruntea-i mîndră către 
duşmanii săi și apoi, pierzînd sînge din multele-i răni 
pricinuite de duşman, își continuă din nou drumul, 
neclintit și nebiruit în vitejia lui.“ 

Martorul ocular, oricine ar fi fost, nu putea desigur 
să vadă tot cîmpul de bătălie, cum nu-l putea vedea 
nici unul dintre comandanți. 

Această părere i se putea forma ceva mai tirziu, 
cînd la impresiile lui personale putea să adauge obser- 
vaţiile altora și să tragă o concluzie generală. 

Căci, despre faptul că regimentele ruseşti — arun- 
cate de pe poziția englezilor, graţie superiorității ar- 
melor și forţelor inamicului — nu lăsaseră în mîinile 
acestuia nici unul din cele șaizeci şi patru de tunuri 
aduse în luptă, nici un singur cheson și nici măcar o 
simplă căruță cu roatele întregi — despre aceasta 
vorbesc mulți martori oculari ai ambelor părţi. 

Cui oare i se cuvine cinstea acestei retrageri, despre 
care vorbesc cu entuziasm chiar dușmanii ? 

Lui Dannenberg, care plecase la Sevastopol chiar de 
la începutul acestei retrageri ? Lui Menşikov, care ple- 
case cu un ceas mai tîrziu, în timp ce armatele con- 
tinuaseră retragerea pînă la ora opt seara, cînd se în- 
tunecase de tot? Sau lui Totleben, care rămăsese pe 
loc, aproape pînă la sfîrşit 2 

Totleben făcuse, desigur, mult mai mult decît ori- 
care altul dintre comandanţi, pentru ca retragerea să 
se efectueze în ordine şi cu pierderi cît mai mici. El 
izbutise chiar să determine companiile regimentului 
Uglițki și batalioanele regimentului Butîrski, care co- 
boriseră deja pînă la jumătatea drumului, să restabi- 
lească ordinea mai bine decît ar fi putut s-o facă de 
la sine, și să-i respingă pe zuavii care presau, ba 
chiar oprise jumătate dintr-o baterie cu patru tunuri 
ușoare și o silise să răspundă cu foc unei baterii 
uşoare a aliaților. Locotenentul Skariatin, trimis de el 
la Istomin, adusese matrozi în ajutor, iar aceștia, voi- 
nici și deprinși să umble cu tunurile, ajutaseră mult 
artileriştilor, coborînd pe braţele lor tunurile care îşi 

pierduseră atelajele în luptă. Trimisese chiar de mai 
multe ori curieri la vasele „Hersones“ şi „Vladimir“ 
cu cererea să întărească focul, iar această măsură îşi 
avusese efectul ei şi scăzuse considerabil avîntul 
francezilor... | 

Totuşi, adevăratul şi autenticul erou al retragerii, 
ca şi eroul luptei pierdute de generalii ruși, incapa- 
bili — care nu reușiseră să se înțeleagă între ei — se 
dovedise soldatul rus. 

Soldații regimentelor din diviziile a 10-a şi a 11-a, 
de-abia sosiți din îndepărtata. Basarabie, care se în- 
vecina cu străina Moldo-Valahie, știau și înțelegeau 
că ei sînt chemaţi aici să-şi apere patria, iar nu să 
ducă război cu turcul pe pămîntul lui şi, ceea ce mai 
ştiau foarte sigur încă, era că ei sînt de nebiruit. 

Oare legendele, cîntecele și tradiţiile care treceau 
de la soldaţii bătrîni la cei tineri, din generație în ge- 
nerație, le inspirau încredere în invincibilitatea lor, 
sau pur și simplu ordinul comandanților : „Învață pe 
de rost că nu poţi fi învins și ţine-o minte pînă la 
moarte, că altfel te jupoi de piele!“ ? 

Putea să fie şi una şi alta — şi o a treia — însă 
principalul era că această încredere i-o dădeau solda- 
tului picioarele sale care mărșăluiau pe drumuri de mii 
de verste pînă cînd ajungea la hotarele pămîntului 
rusesc. 

Soldații ruşi erau ei înșiși oameni de la țară, ei 
ştiau ce este pămîntul — cu oricine s-ar fi bătut pen- 
tru el — şi puteau înţelege, fără explicaţiile deosebite 
ale comandanților de companie, că atîta întindere de 
pămînt, ca în Rusia, putuse să fie dobîndità prin luptă 
numai de nişte oști de neînvins. 

Geografia era aceea care îi învăţa istorie şi le insu- 
îla încredere în ei înşişi, iar pe înălțimile de la Inker- 
man ei se ridicaseră ca niște stăpîni, care izgonesc 
niște musafiri nepoitiţi. 

Pe aceşti musafiri nu-i izgoniseră — ce-i drept — 
şi musafirii rămăseseră, dar rămăseseră pe un termen 
foarte îndelungat, ceea ce nu intra de loc în socote- 
lile lor. 

Intervenţioniştii voiau să termine cu Sevastopolul 

pînă la venirea iernii, ca să petreacă iarna la adăpost, 
sub acoperișuri, dacă rușii — îndată după cucerirea 
Sevastopolului — nu se vor îi învoit să încheie pace. 

Ei pregătiseră totul pentru asaltul celor două bas- 
tioane vecine. Englezii trebuiau să asalteze bastionul 
trei, iar francezii bastionul patru, şi manifestau o to: 
tală încredere în succes, cu atît mai mult cu cît de la 
o zi la alta ei aşteptau întăriri de trupe, de tunuri şi 
de proiectile, de cartușe şi praf de pușcă, de îmbră- 
căminte de iarnă şi altele. 

După lupta de ia Balaklava, întăriţi pe poziţiile de 
la Kadîkioi şi făcînd aproape inaccesibil dealul Sapun 
din fața înălțimilor Fediuhin, ei își socoieau spatele 
asigurat, afară numai dacă armata lui Menşikov nu 
se arunca deodată asupra Balaklavei, dar şi pentru 
acest caz luaseră o serie de măsuri necesare. 

Canrobert şi Raglan fuseseră informați de sosirea 
la Menşikov a corpului patru, dar nu credeau că sol- 
datul rus va arăta o îndîrjire atît de supraomenească 
în luptă cu un adversar mult mai bine înarmat decît 
el, şi că îi vor provoca pierderi atît de îngrozitoare 
încît nici să nu se mai poată gîndi la un asalt. 

«În bătălia de la Inkerman, scria atunci „Times“, 
nu găsim nimic să ne bucure. N-am înaintat nici un 
pas spre Sevastopol, în schimb am suferit pierderi în- 
grozitoare.» Aceste pierderi ale aliaţilor — mai ales 
ale englezilor — fuseseră atît de mari, încît Raglan, 
prin cîteva depeși succesive, pregătise opinia publică 
a Angliei pentru cifra atît de uluitoare a acestor 
pierderi, şi totuşi după părerea generală a corespon- 
denţilor ziarelor, pînă la urmă n-a mai riscat să pre- 
cizeze această cifră. 

Temîndu-se de perturbări la bursă și de scăderea 
cursului acţiunilor, Napoleon al III-lea reduse consi- 
derabil lista de pierderi a francezilor. Dimpotrivă, ca 
să ridice moralul Parisului, el poruncise să se tragă 
salve din tunurile de la Domul Invalizilor, lucru care 
se făcea numai în cazul unei mari victorii a armelor 
franceze. În ireacăt fie spus, în capela Domului Inva- 
lizilor erau înmormîntate rămășițele a trei dintre cei 
mai mari comandanţi de oști ai Franţei: Turenne, 

Napoleon şi... Saint-Arnaud !... În chipul acesta, micul 
nepot al marelui unchi se grăbea să-şi asemuie epoca, 
pe tărîmul marilor victorii cu aceea a lui Napoleon. 

Frăţiorul său, contele Morny, făcea frumoase afa- 
ceri la bursa pariziană sub bubuitul victorios — şi de 
data aceasta real — al tunurilor de la Domul Invali- 
zilor, iar împărăteasa Eugenia pregătea totul pentru 
baluri și parăzi. 

Asta se întîmplă mult mai tîrziu. În seara zilei în 
care s-a dat bătălia de la Inkerman, Raglan și cu 
Canrobert discutau în linii generale dacă n-ar fi fost 
mai bine să se ridice asediul cît mai repede cu putinţă, 
dat fiind că o victorie asemănătoare asupra ruşilor 
ar fi făcut, să nu mai aibă cine să stea lîngă artileria 
de asediu a englezilor, și încă o victorie la fel, ar lăsa 
descoperită poziţia francezilor. 

Pierderile oficiale ale aliaților erau prezentate ca 
fiind de două ori mai mici, faţă de pierderile rusești — 
în cifre rotunde, patru mii cinci sute de oameni faţă de 
nouă mii — dar lista pierderilor de ofiţeri şi generali 
nu putea fi falsificată. Cadrele de comandă erau în 
vederea și în evidența tuturor, iar dacă din trupele ru- 
seşti fuseseră scoși din luptă în această zi două sute 
optzeci şi nouă de ofiţeri şi șase generali — socotind 
şi detașamentul generalului Timofeev — aliaţii pier- 
duseră două sute șaizeci şi trei de ofițeri şi unsprezece 
generali, pierderile englezilor fiind ceva mai mari 
decît ale francezilor. 

Dacă în bătălia de la Alma, lui Raglan i se părea că 
suportase pierderi mai mari decît Wellington la Wa- 
terloo în ceea ce privea corpul ofițerilor, după Inker- 
man nici nu-i mai venea să se gîndească la Waterloo... 

In aiară de aceasta, în trupele aliaţilor mortalitatea 
fusese extraordinar de mare printre răniții în lupta la 
baionetă, în timp ce în listele de pierderi ruseşti, se 
numărau foarte mulți ușor răniţi, care se întoarseră 
repede pe front. 

În armata rusă nu existau atunci corespondenţi de 
ziare și n-avea cine să facă descrieri vii şi autentice 
din această bătălie excepţională prin dirzenia luptă- 
orilor. 

In fumul prafului de puşcă și în ceaţă, în rîpe și în 
înghesuiala redutelor, fără să fie măcar sub ochii co- 
mandantului său, lovit de gloanţele precise ale trä- 
gătorilor de elită chiar de la începutul luptei — sol- 
datul rus se bătea corp la corp, necunoscut și eroic, 
și învingea sau murea, atacînd nebunește și punînd 
pe fugă pe cei mai buni soldaţi ai Europei din acel 
timp. 

Dintre toți eroii în mantale cenușii, numai despre 
unul s-a păstrat o informație vagă, în amintirile 
ajunse pînă la noi, anume că în retragere, sub focul 
de carabine şi de mitralii, s-a dus de cîteva ori în 
rîpele carierei de piatră după camarazii lui răniți, şi 
de fiecare dată aducea de acolo cîte doi şi chiar cîte 
trei oameni... 

Numele acestui erou nu s-a păstrat însă pentru 
urmaşi, 

Toţi cei răniţi grav, în această luptă, ca şi la Alma, 
au rămas prizonieri la englezi. In schimb, englezii îi 
aveau la îndemînă pe toți morţii lor, iar de data 
aceasta n-au mai trebuit să trimită parlamentari în 
tabăra rusească, cum se întîmplase după şarja de 
cavalerie de la Balaklava. 

Trei bine educați ofițeri gentlemani englezi apăru- 
seră atunci cu un steag alb la generalul Liprandi, 
avînd în gîndul lor poate scena din „Iliada“, cînd 
Priam i-a adus lui Achile o grămadă de nestemate, 
pentru a răscumpăra trupul fiului său Hector, sau 
fuseseră pur și simplu informați că fără o mită res- 
pectabilă în Rusia nu se putea obține în general ni- 
mic. De la primele cuvinte, ei îi propuseră bani lui 
Liprandi, ca să le îngăduie să ia de pe cîmpul de luptă 
cadavrele ofiţerilor englezi din brigada lordului Car- 
digan. 

Erau cadavrele tinerilor reprezentanţi ai aristocra: 
ției engleze, care aveau un mare preţ atît pentru bo- 
gatele lor familii cît şi pentru rudele lor din înalta 
societate, sau pentru cunoscuţii lor apropiaţi, dar îna- 
poiatul general rus nu înţelese acest lucru. Se pare că 
a fost chiar jignit de propunere și le-a răspuns de sus: 

— Eu nu fac negoţ cu morții! — și se îndepărtă. 


593 


N-a mai vrut să stea de vorbă cu gentlemanii en- 
glezi şi, deşi le-a îngăduit să-și ia cadavrele, a justifi- 
cat această permisiune numai din scopuri pur sanitare. 
Despre ignoranța acestui înapoiat general rus, aveau 
să scrie mai pe urmă mult şi veninos, nu numai zia- 
rele engleze, ba chiar şi cele franceze, numindu-l — 
pentru un efect mai puternic — prințul Gorceakov. 

La fel și aici, pe platoul de la Inkerman, cadavrele 
aristocraților englezi au fost adunate cu grijă încă 
înainte de răsăritul lunii. Mulţi soldaţi, în cea mai 
mare parte irlandezi, aveau soții care locuiau în cor- 
turi, în spatele taberei. Ce preț puteau să aibă oare 
cadavrele acestor soldați pentru superiori, dacă prețul 
soldaţilor vii, pentru serviciul lor militar, era de un 
şiling pe zi ? În această zi nefericită, multor soţii nu li 
se mai întorseseră soții-soldaţi, iar acum, în lumina 
lunii, printre munții de cadavre, care zăceau pretu- 
tindeni lîngă redute, lîngă tabără, în rîpe, pe culmile 
dealurilor sau în tufișuri, femeile rătăceau jeluindu-se 
și bocind, întorcînd spre lumină feţele palide ale celor 
ucişi, nădăjduind sau temîndu-se să nu recunoască în 
ele pe soţii lor. 

Tot aşa, odinioară, după lupta de la Hastings, 
Edith „cea cu gît de lebădă“ — cîntată de Heinrich 
Heine — căuta cadavrul regelui saxonilor, Harold, 
nu pentru că el era rege, ci pentru că fusese soțul ei 
„nelegitim“ cu mult înainte de moarte. 


Capitolul V 


UN COMANDANT SUPREM ÎNFRINT 


Să trăieşti o viaţă lungă și bogată în impresii, să 
ocupi tot timpul posturi înalte şi cu răspundere în 
stat, să dobîndeşti renumele celui mai inteligent şi 
celui mai spiritual om, să te bucuri de prietenia ne- 
clintită a țarului însuși şi să fii unul dintre „cele două 

capete, pe care se sprijinea onoarea Rusiei şi demni- 
tatea el“, pentru ca apoi să suferi o înirîngere, în timp 
ce totul îţi făgăduia un succes desăvîrşit şi, pe dea- 
supra, nu ca la Alma, fără martori supărători, ci dim- 
potrivă, în prezenţa marilor duci, adică aproape ca şi 
prezenţa lui Nicolae însuşi — toate acestea s-au răs- 
îrînt greu asupra lui Menşikov şi i-au zguduit ca o 
boală crudă și neașteptată întregul organism, încă 
puternic, deşi bătrîn. 

Cînd s-a întors la Sevastopol, s-a informat numai 
dacă marii duci împreună cu fiul său au ajuns cu bine 
și n-a putut să-și găsească liniștea pînă n-a stat de 
vorbă cu Dannenberg, pe care îl socotea vinovat de 
catastrofa acestei zile. 

De aceea şi-a trimis pretutindeni aghiotanţii în cău- 
tarea lui. Panaev a avut norocul să-l întîlnească lîngă 
închisoare. 

Cînd Dannenberg a auzit că Menşikov vrea să-l 
vadă, a spus obosit şi nepăsător: 

— Comunicaţi-i prințului că nu vin la el... Nu, nu 
viri! Dacă vrea, totuşi, să continue cu mine discuţia, 
pe acelaşi ton pe care a început-o, atunci... îl pot aş- 
tepta eu aici! — şi descălecă, aşezîndu-se pe un mor- 
man de pietre rămase de la o casă distrusă de bom- 
bardament. 

Panaev, desigur, nu comunică aceste vorbe exact 
cum îi fuseseră spuse şi Menșikov nu întîrzie să vină 
la comandantul corpului patru. Doi bătrîni generali 
„plini“, care abia cu cîteva zile mai înainte se văzu- 
seră unul cu altul pentru prima dată, se întîlniră ca 
dușmani de moarte. 

Cînd comandantul suprem se apropie, Dannenberg 
se ridică de pe pietre și luă poziţia de drepți. El își 
pregătise o irază de scuze prin care să invoce starea 
lui de slăbiciune şi totala neputinţă de a se mai mișca. 
Insă: Menşikov i se adresă cu altceva. 

— Ce-ai făcut 2... Ce-ai făcut? — strigă el, suflînd 
greu din pricina valului de furie care îl înăbușea şi 
deschizînd, mai mult decît trebuia, gura pe jumătate 
ştirbă. 

— Am făcut tot ce am putut, luminăţia voastră, ca 

să corectez gteşeala lui Soimonov, — răspunse Dan- 
nenberg, în aparenţă liniștit şi chiar cu demnitate. 

— Care greșeală 2... Greşeala lui Soimonov !... Dai 
vina pe morți, acum ? 

— Soimonov a murit? — se miră Dannenberg, 
obosit — N-am știut ! Esenţialul stă însă în faptul că 
răposatul Soimonov n-a pornit cu coloana lui după 
dispoziția mea. 

— Nu după a dumitale, ci după a mea, vrei să 
spui ? 

— Desigur, nici după a dumneavoastră... Poate nici 
după a lui proprie... Poate că aici a fost vinovată că- 
lăuza, în care el s-a încrezut, necunoscînd terenul pe 
întuneric. 

— Călăuza ? Așa, va să zică! Este vinovată că- 
lăuza ? 

— Asta-i părerea mea, luminăţia voastră, înteme- 
iată pe faptul că generalul Soimonov îmi este... îmi 
era cunoscut sub latura cea bună și refuz să admit o 
reavoință personală a lui în această întîmplare neno- 
rocită. 

— Pe ce drum a pornit Soimonov ? — întrebă Men- 
şikov cu voce scăzută, începînd să înțeleagă, dar te- 
mîndu-se de această înţelegere. 

— Exact pe acela pe care trebuia să-şi conducă co- 
loana generalul Pavlov... aşa încît nu s-a realizat 
nici o învăluire a dușmanului, din care pricină nici 
victoria nu mai era posibilă. 

Canonada bubuia încă, atît pe deal, de unde se ros- 
togoliseră atîtea regimente rusești zdrobite, cît și aici, 
de-a lungul liniei bastioanelor, dar mult mai asurzitor. 
i se păru lui Menşikov ceea ce auzi despre Soimonov, 
pe care îl socotise cel mai de nădejde dintre cei trei 
generali, noi pentru el, ai corpului patru. El tăcea, 
ridicîndu-şi uimit sprîncenele cărunte, iar Dannenberg 
continuă : 

— De asemenea, nu știu dacă s-a efectuat ieșirea 
generalului Timofeev, indicată în dispoziția dumnea- 
voastră. 

— S-a efectuat! — confirmă prințul, care aflase şi 
el.abia acum despre asta. — Ieşirea lui Timofeev a 

avut loc şi pare c-ar fi atins obiectivul fixat de mine... 
Dar Soimonov... Cum a putut: Soimonov să nu înţe- 
leagă că se ducea tocmai acolo unde mu trebuia ?... 
Totuşi, — spuse el smulgîndu-se din starea de înmăr- 
murire care-l cuprinsese, — dumneata trebuia să co- 
rectezi pe loc greşeala lui Soimonov, imediat ce ai 
luat comanda... lată ce ar fi trebuit să faci. 

— Am luat comanda celor două coloane abia către 
ora opt, iar la această oră, cele trei regimente ale di- 
viziei lui Soimonov nu mai erau întregi, şi nici chiar 
Soimonov nu mai era întreg, luminăţia voastră. Sub 
presiunea inamicului, nu.se mai putea îndrepta nimic... 

— Nu la ora opt, ci la şase!... La ora şase, nu la 
opt, erai obligat să iei comanda! — strigă din nou 
tăios Menşikov. 

— La ora şase ? — îşi ridică și apoi își cobori gla- 
sul Dannenberg. — Dacă trebuia s-o iau la ora şase, 
atunci ar fi trebuit să se ia din vreme măsuri ca 
podul să fie gata pentru trecerea detaşamenlului și a 
celor aproape o sută de tunuri ! Totuși, podul n-a fost 
gata nici la ora șapte... Am făcut tot ce mi-a 'stat în 
putință ca să ajung la timp. 

— Nu, dumneata n-ai făcut tot! Dumneata n-ai 

făcut nimic! — repetă cu încăpăţinare Menşikov, 
deși în cap începuse să-i bată ca un ciocan acest cu- 
vînt bine închegat: Soimonov... Soimonov... Soimo- 
nov... 
— Aş mai fi putut face încă ceva, — bolborosi jig- 
nit Dannenberg, rămas deodată fără glas, — și anume 
să trimit după divizia a 12-a, care sta fără nici un 
rost... acolo... în flancul stîng... Dar ea nu era sub co- 
manda mea, ci a prințului Gorceakov ! 

Acest nume de familie spus sîsfitor, îl înfurie cu to- 
tul pe Menşikov, care înţelegea desigur că Dannen- 
berg îl învinovățeşte, vrea să-l învinovăţească pe el 
însuși de ceea ce era vinovat: de nepriceperea de a 
folosi detașamentele plasate izolat. 

— Prinţul Gorceakov a executat ceea ce îi fusese 
ordonat să execute prin dispoziția mea! — strigă 
Menşikov. — Despre prințul Gorceakov nu vreau să 
mai aud nici un cuvînt! 

— Regret că nu pot să vă răspund, strigînd la fel,—- 
spuse Dannenberg arătînd spre gîtul său, — de aceea, 
vă rog să nu slrigați la mine, — şi întinse mîna spre 
dîrlogii calului, pe care i-l dăduse ofițerul său de or- 
donanţă, cu intenţia vădită de a încăleca și a pleca. 

—- Dumneala nu vei mai face parte din armata 


mea !: — spuse Menşikov cu hotărîre, dar mai stă- 
pînit, întorcîndu-și calul de Don. 
— Nu voi regreta de loc! — replică destul de lim- 


pede Dannenberg. 

— Te poţi considera destituit de la comanda cor- 
pului patru. 

Dannenberg nu mai răspunse nimic, dar nici n-avea 
cînd să mai răspundă, fiindcă Menşikov îşi lovi calul 
cu cravaşa, iar acesta, nedeprins cu un gest atît de 
energic din partea vechiului său stăpîn, sări în lături 
dintr-o dată — cu toate cele patru picioare — și 
porni în galop. 

Locotenentul  Steţenko, care observase această 
scenă, rămînînd din politeță la distanţă, împreună cu 
Panaev, şi auzise numai cîteva din cuvintele strigate 
de Menşikov, îşi aminti înfăţişarea prinţului după bă- 
tălia de la Alma şi se întreba în sinea lui de ce oare 
un stat atît de mare şi de puternic cum era Rusia — 
într-un moment atît de serios și de răspundere pentru 
viaţa lui — nu putuse găsi pe altcineva, pentru postul 
de comandant suprem, decît pe acest moşneag ? 

Auzindu-l pe Dannenberg vorbind despre celălalt 
vinovat al înfrîngerii, despre Soimonov, Menșikov nu 
plecă spre căsuţa paznicului din Partea de Nord, unde 
era cartierul general al comandantului suprem, ci se 
îndreptă din nou spre învălmăşeala și haosul retra- 
gerii. 

Îşi amintise că un locotenent, aghiolantul generalu- 
lui Pavlov, îi raportase că Soimonov este numai grav 
rănit, nu ucis. Poate mai era încă viu, sau poate chiar 
va scăpa, şi numai gîndul său, care o luase razna 
înainte, uluit de catastrofa care se dezlănţuise, îl fä- 
cuse să vadă lucrurile mai negre decît erau. 

Se întuneca deja — zilele de toamnă sînt scurte — 
cînd locotenentul Steţenko, din ordinul prințului, 

ajungînd la postul de prim-ajutor din vîlceaua Uşa- 
kov, află de la doctori că Soimonov este într-o stare 
disperată — din pricina rănii provocate de un glonţ 
care-i perforase pintecele — şi că fusese evacuat la 
Sevastopol. 

Menşikov clătină din cap la gîndul că presimţirea 
lui nu dăduse greș de data aceasta și se apucă să 
privească cu ochi absenţi cum decurge retragerea. 

Artileria de cîmp coborîse toată la vale, dar o parte 
din ea continua să mai tragă ici-colo, din locurile po- 
trivite de pe coaste, făcînd acoperirea piîlcurilor ce- 
nușşii şi informe care se tîrau în jos, rămășițe ale in- 
fanteriei pe care ochiul era deprins s-o vadă în co- 
loane bine închegate și compacte, ascultînd de co- 
mandă. 

De pe dealul Sapun, artileria inamicului bătea încă 
în digul înțesat cu soldaţi şi căruţe, mărind numărul 
răniților care se adunaseră sumedenie chiar aici lîngă 
dig, pentru că posturile de prim-ajutor nu puteau să 
deservească nici a zecea parte din numărul lor. Ei se 
rugau, tînguindu-se să nu fie lăsaţi pe loc, ci să fie 
transportați la ai lor. 

Printre oamenii unui convoi, care aduceau în că- 
ruțe gabioane și fascine, acum cu totul inutile, se stîr- 
nise învălmăşeală. Acestea erau bunuri ale statului, de 
care oamenii se simțeau răspunzători şi nu voiau să 
asculte de ordinele ofiţerilor de infanterie care le 
cereau să arunce fascinele și să care răniţi. Soldaţii 
țineau să treacă cu orice preț peste pod şi numai 
aghiotanţii comandantului suprem abia reuşiră să se 
înțeleagă cu ei, scoțind chiar săbiile, ca să le inspire 
sentimente de omenie. 

Convingîndu-se că Totleben mai depune eforturi ca 
să asigure o retragere în ordine și că nu este încă 
rănit, Menşikov porni din nou încet, spre Partea de 
Nord. 

Ordinele de operaţie ale lui Soimonov și Pavlov, pe 
care le așteptase în ajun, noaptea, se aflau acum pe 
masa lui din căsuţa paznicului, împreună cu o scri- 
soare de la Gorceakov al 2-lea, în care acesta îl pre- 

venea cu întîrziere să nu-i încredințeze lui Dannen- 
berg operaţiuni de răspundere. 

Locotenentul Steţenko primise ordin să viziteze ră- 
niții din spitale şi din casele și magaziile care fuse- 
seră din timp afectate acestui scop. Sarcina aceasta îl 
ocupă tot timpul, pînă noaptea tîrziu. El văzu un nu- 
măr atît de mare de trupuri omenești schilodite — 
parte gemînd, parte amuţite deja — încît ochii şi 
mintea i se împăienjeniseră. 

Îşi dădea seama că atît clădirile cît şi magaziile, 
în care se făcuseră unele pregătiri pentru primirea ră- 
niților, fuseseră alese fără nici o socoteală. Frau cu 
totul insuficiente, răniții zăceau în ele claie peste gră- 
madă și se aduceau mereu alții, pentru care nu mai 
era loc, fără să mai vorbim că nu era nimeni care să-i 
panseze și nici n-ar fi avut cu ce... De-abia pridideau 
să le aducă găleți cu apă și căni. Răniţii beau mult și 
cu lăcomie de parcă ar fi vrut să-şi înlocuiască cu apă 
cantitatea de sînge pierdut. Unii îşi oblojeau singuri 
rănile, sfîşiindu-și propriile cămăşi cu dinţii. 

Mulţi răniți mureau. Ii puneau în furgoane ca pe 
nişte lemne, în stive, și îi duceau la chei, ca să-i trans- 
porte cu bărcile la cimitirul din Partea de Nord. 

Ceea ce îl impresionă însă şi mai mult pe Steţenko 
fu priveliștea pe care o văzu într-o magazie, în care 
fuseseră adăpostiţi vreo cincisprezece prizonieri fran- 
cezi răniţi, capturați de regimentul Minsk. 

Intre ei erau şi unii grav răniţi, dar şi aceștia se. 
simțeau foarte bine — după cît se vedea — pentru că 
rideau unul de altul, cu multă veselie. Unul, cu pi- 
cioarele zdrobite de o ghiulea, reda într-un dialog, ca 
la teatru, cît de amărît o să fie cizmarul lui de la 
Paris, cînd o să-l vadă fără picioare... 

Steţenko nu putea să înțeleagă dacă aceasta era 
numai poză, sau faimoasa pornire galică spre veselie, 
manifestată în toate împrejurările vieţii. Poate că era 
urmarea unei orînduiri libere de viață, capabilă să 
schimbe însuşi psihicul oamenilor. 

Aflînd că el este trimis chiar de Menşikov, răniții 
se ridicau cu vioiciune din paturile lor şi îl rugau să 

comunice prințului că îi sînt foarte recunoscători pen- 
tru grija care li s-a arătat. 

Sieţenko se întoarse tîrziu. După ce traversă golful 
spre Partea de Nord, zări aproape de țărm, în bezna 
ceţoasă, o siluetă singuratică stînd pe chei şi care de 
jos îi păru foarte înaltă. 

Trecînd pe alături se întreba cine poate să fie, cînd 
se trezi chemat de un glas cunoscut: 

— Locotenentul Steţenko ? | 

— Eu, luminăţia voastră! — spuse el oprindu-și 
calul. ' 

— Fi, ce-i cu răniții? I-au adunat pe toți? 

— l-au adunat, luminăția voastră | Au adus foarte 
mulţi, dar stau foarte rău, în mare strîmtoare şi le 
lipseşte ajutorul medical... 

— N-avem ce face... Miine, o să-i aranjăm în vreun 
fel. în '1828, a fost și mai răul! E rău, da... Este re- 
zultatul faptului că Soimonov a încurcat lucrurile. 
Dumnezeu să-l judece pentru asta... Hai, du-te la 
culcare ! 

Stețenko se depărtă. Uitîndu-se înapoi, văzu că 
prințul continua să 'stea nemișcat, în același loc, cu 
fața spre dealul Sapun. 

Locotenentul era istóvit din cauza acestei zile agi- 
tate, plină numai de trupe în atac și în retragere, de 
bubuitul tunurilor, de cîntecul perfid al gloanțelor, de 
ceaţă și de fum, de răniți și de morţi, pe care acum 
îi transportau cîteva sute de furgoane militare solide, 
lungi și vopsite în verde. 

Ştia însă că și bătrînul comandant suprem își pe- 
trecuse ziua întocmai ca și el — tot timpul pe cal — 
şi era greu de crezut că fusese liniştit în noaptea di- 
naintea luptei, sub apăsarea marii răspunderi pe care 
o purta. Totuşi, iată-l stînd acum cu desăvîrșire sin- 
gur în întuneric, gîndindu-se la ceva, fără să se ducă 
la culcare. 

La ce anume s-o fi gîndind ?... Începuse să spună 
ceva despre Soimonov, care a încurcat lucrurile... In 
timpul zilei, se năpustise ca un uliu asupra lui Dan- 
nenberg, țipînd strident... Ii caută, poate, pe vinovații 
groaznicului eșec ? 

Steţenko nu știa dacă planul pe care îl concepuse 
prealuminatul fusese bun sau rău, dar înțelegea de- 
sigur că toți cei din jur și, înaintea tuturor, însuși au- 
torul acestui plan l-ar fi socotit excelent dacă ofensiva 
s-ar fi sfîrşit victorios, iar el ar fi intrat triumfător în 
istoria războaielor. 

Acum, bineînțeles, ar fi fost greu de stabilit, nu 
numai din partea lui, dar poate chiar de Menşikov 
însuși, dacă planul nu fusese bun sau dacă nu fuse- 
seră buni aceia care trebuiseră să-l execute şi nu se 
pricepuseră. 

În căsuţa geniului, înconjurată de santinele, se şi în- 
tunecase. Fiii ţarului știau că-şi cîștigaseră crucea 
Sfîntul Gheorghe prin faptul că rămăseseră cîteva ore 
în apropierea luptei — la loc ferit — și adormiră ca 
nişte eroi. 

În grajdul de care se apropie Steţenko, un cal ne- 
cheză prietenos, în întîmpinarea calului său. În cortul 
în care se adăposteau aghiotanţii prințului era linişte. 
Toţi şedeau întinși în colțurile lor şi poate că nici nu 
dormeau încă, dar nici unuia nu-i venea să spună 
ceva. 


2 


În zorii zilei, pe cînd marii duci dormeau încă, Men- 
şikov, luînd numai pe doi dintre aghiotanţi, pe Panaev 
și pe Steţenko, plecă spre Ciorgun, la Gorceakov. Nu 
le spuse pentru ce se ducea acolo, dar Steţenko ghi- 
cise că Menșikov continua să caute vinovaţii pentru 
înfrîngerea de la Inkerman și credea că-i va desco- 
peri acolo. : 

În drum se opri la două trei case, în care fuseseră 
adăpostiţi răniți. Văzu el însuși că mulţi dintre ei nu 
fuseseră încă pansaţi de medici şi clătinînd din cap, 
plecă în grabă, mormăind: 

— Uite, nu trimit doctori și doar le-am scris! De 
unde să-i iau eu aici ? 

Steţenko socoti potrivit să spună : 

— Luminăţia voastră, la postul de prim-ajutor la 
care am fost ieri, am văzut doctori, dar n-am văzut 

nici o masă de operaţie şi nici măcar vreun scaun sau 
vreun scăunel, pe care s-aşezi rănitul.., 

Se opri, așteptînd un răspuns la spusele lui, dar 
prinţul tăcea. Nu mai spuse nici măcar că în 1828 era 
şi mai rău. De aceea se hotărî să continue tot el: 

— Au adunat gabioanele şi fascinele aruncate din 
căruțe și le-au folosit ca mese și scaune, căci altfel 
n-ar fi avut pe ce face nici măcar amputaţiile. 

Prealuminatul privi la el neatent şi parcă înciudat, 
dar tăcu și de data aceasta. Gîndurile lui erau la 
Ciorgun și la generalii sănătoşi încă, deși bătrîni, şi 
nu la soldaţii răniţi, care — în treacăt fie zis — nici 
nu puteau fi acolo. 

Herghelii uriaşe păşteau lîngă Ciorgun sub supra- 
vegherea dragonilor şi a husarilor. larbă nu mai era, 
căci cea veche fusese arsă de soare, iar pe cea tînäră 
o călcaseră caii sau o păscuseră cu rădăcini cu tot din 
pămînt. Acum rodeau lăstărişuri de slejar. 

— Poftim, admiraţi ! — se adresă Menşikov veninos 
către aghiotanţii săi. — Şaizeci de escadroane de ca- 
valerie excelentă şi n-au băgat-o în acţiune! Pentru 
ce mai există atunci ? Numai ca să mănînce fin ? Nu- 
mai dragoni, sînt patruzeci de escadroane — și au 
stat încremeniţi ca la liturghie! 

Acum, le venise rîndul să tacă, din politeţe, atît lui 
Steţenko, cît și lui Panaev, pentru că oricare dintre 
ei l-ar fi putut întreba : „Pentru ce luminăția voastră 
n-a trimis printr-unul din moi ordin de atac la deta- 
șamentul din Ciorgun 2“ 

Faţa de calmîc a lui Gorceakov, puțin teșilă de 
parcă era călcată cu fierul, începu să se crispeze ne- 
liniştită, cînd îl zări de departe pe Menşikov anrnniin- 
du-se. 

Se afla tocmai la ceaiul de dimineaţă, în cerdacul 
aceleiaşi căsuțe, în care petrecuse și 'Menşikov cîleva 
zile înaintea bătăliei. Gorceakov dădu ordin în grabă 
să fie încălzit samovarul şi să se aducă toate paha- 
rele, cîte erau, iar el însuşi ieşi în întîmpinarea co- 
mandantului suprem, întrebîndu-se pentru ce anume 
venea și bănuind că nu venea cu ceva bun. 

Răspunzîndu-i la salut şi primindu-i raportul care 

spunea că la el totul e în ordine, Menșikov se sili să 
aibă o înfățișare cu totul prietenoasă. Nu refuză nici 
paharul de ceai cu rom, şi dimpotrivă, se vedea că 
doreşte să-și refacă puterile cu ceva, chiar şi cu ceai. 

Convorbirea începu, bineînţeles, cu bătălia pierdută 
şi cu marile pierderi suferite, dar Steţenko vedea că 
prinţul Menşikov vorbeşte cu prințul Gorceakov cu 
totul altfel decît cu Dannenberg. Pentru prințul Men- 
şikov, prinţul Gorceakov era înainte de toate un om 
din acelaşi mediu, îi era cunoscut personal de multă 
vreme şi pe deasupra era şi fratele camaradului său 
din tinereţe, care îl aproviziona acum cu trupe, cu 
pezmeţi, cu praf de pușcă și cu sfaturi asupra felului 
în care trebuie apărat Sevastopolul. 

Menşikov, se înţelege, nu ridică tonul. Totuşi, îl 
întrebă pe Gorceakov dacă într-adevăr nu fusese nici 
o posibilitate să preseze din partea lui asupra dea- 
lului Sapun, ca să atragă asupra sa corpul de urmată 
al lui Bosquet, care hotărîse bătălia în favoarea alia- 
ților. 

— Am fi mărit numărul pierderilor şi n-am fi avut 


nici un folos, — spuse Gorceakov, dindu-şi mîinile în 
lături. 

— Numărul pierderilor !... — repetă cu amărăciune 
Menşikov. — Cînd se taie pădurea, trebuie să sară 


surcele, asta-i lege... Pierderile vor fi incomparabil 
mai mari, dacă aliaţii vor rămîne să ierneze la noi... 
In-com-pa-rabil mai mari ! Se vor răspîndi și tot felul 
de molime ca tifosul, îrigurile, poate chiar şi holera... 
doamne fereşte ! In fiecare zi bombardamentele lor ne 
pricinuiesc pierderi cu mult mai mari decît le prici- 
nuim noi lor. Infanteria noastră a fost îngrămădită 
spre bastioane, pentru că așteptăm în fiecare zi un 
asalt, iar infanteria lor poate sta răspîndită și la două 
verste, întrucît ei nu aşteaptă nici un asalt... Nici nu 
putem să nu ţinem aproape infanteria noastră, pentru 
că dacă n-o ținem aproape, ar putea trece vreunul la 
inamic și ne-ar träda îndată... 

— Am făcut cîteva diversiuni în direcţia poziţiei 
generalului Bosquet, dar eu eram în văgăună, iar el 
se găsea pe deal. Ar fi putut — alege-s-ar praful de 

el — nu numai să-mi numere companiile, dar şi pe 
fiecare soldat în parte. Pînă cînd s-ar fi năpustit să 
zicem două batalioane de-ale mele împotriva lor, ar 
fi și venit patru batalioane de-ale francezilor, dacă 
nu opt... Dacă aş fi riscat să-mi mișc toată divizia, 
atunci cinci mii de turci și trei mii de francezi de la 
Kadikioi ar fi putut să-mi cadă în spate... lar ca să 
arunc asupra lor numai cavaleria fără infanterie, ar 
fi însemnat s-o trimit la pieire sigură ! 

Vorbind astfel, slabul şi subțirelul Gorceakov făcea 
gesturi atît de largi cu mîinile lui lungi, încât amîn- 
doi aghiotanţii lui Menşikov, care stăteau la o măsuţă 
de lîngă samovar, trebuiau să-şi ferească mereu pa- 
harele... 

— Am tot sperat şi am așteptat, tare am așteptat, 
ca Dannenberg să aibă nevoie de cavaleria mea, — 
continuă Gorceakov. — O ţineam toată, gata să alerge 
într-acolo, spre el, dar n-a fost obţinut succesul — 
alege-s-ar praful — şi, prin urmare, n-a fost nevoie de 
cavalerie. Pregătisem chiar două regimente, cele două 
regimente bune ale lui Semiakin — pe cel de Azov şi 
pe cel de Nipru — pentru cazul în care Dannenberg 
mi-ar fi cerut ajutor, dar nu mi-a cerut nimeni ajutor 
şi am așteptat degeaba. 

Ascultîndu-l pe Gorceakov, Steţenko găsea că are 
poate deplină dreptate și că ar fi medrept să-l învi- 
nuiești de inacțiune. I se părea chiar că şi prinţul este 
de acord cu el, pentru că tăcea și privea parcă în gol, 
gîndindu-se probabil la altceva. 

În acest timp, se apropie de căsuță un aghiotant al 
lui Gorceakov — căpitanul Strunnikov — care fusese 
trimis ca parlamentar, atunci, cînd aliații ceruseră să 
trateze îngroparea celor ucişi. 

Căpitanul acesta dădu raportul chiar lui Menşikov, 
amestecînd ici şi colo unele cuvinte franțuzești, pe 
care le auzise de la parlamentarii aliaţi. Din cuvintele 
lui, reieşea că aliaţii sînt disperaţi din pricina uriaşe- 
lor pagube, pe care le pricinuise ieşirea rușilor. 

În ceea ce priveau „uriașele pagube“ şi „marile 
pierderi“, ca şi „disperarea“ aliaţilor, toate acestea 
Menșikov le primi cu un surîs sceptic abia perceptibil, 

însă cuvintul „ieșire“ (la sortie) îi plăcuse în mod 
evident. 

— Ei, desigur, asta a și fost! O simplă ieșire a 
unei garnizoane asediate! — spuse el, adresîndu-se 
lui Gorceakov. — Așa am considerat-o și eu şi chiâr 
aşa am numit-o, textual, după cum ai auzit şi dum- 
neata, Piotr Dmitrievici. 

Gorceakov se grăbi să confirme, iar după ce căpi- 
tanul primi ordinele relative la strîngerea morților și 
ieși, Menşikov îl trase pe Gorceakov la o parte şi în- 
cepu să-i vorbească despre ceea ce îl adusese la el. 

Era planul unei noi ofensive, sau al unei noi ieșiri, 
în vederea căreia Menşikov făgăduia să-i dea lui Gor- 


ceakov — pe lîngă divizia a 12-a şi cele șaizeci de 
escadroane — atîtea unități din cele existente, cîte 
dorește. 


După planul lui Menșikov, ofensiva trebuia pornită 
acum din partea Ciorgunului — aşa cum se gîndise 
şi mai înainte — trebuind să răzbată neapărat spre 
locul cel mai sensibil pentru aliați — spre Balaklava 
— ca să-l taie pe Raglan de baza lui. 

Menșikov vorbea cu înflăcărare şi convingător. Pla- 
nul acesta, elaborat de el pînă în cele mai mici amă- 
nunte, încă înainte de a se fi holărit deodată să atace 
dinspre podul Inkerman și vilceaua Kilen, promitea, 
după propriile-i cuvinte, un succes neîndoielnic, iar 
Gorceakov n-avea decit să-l pună în aplicare, ca să-şi 
dobîndească astfel gloria de salvator al Sevastopo- 
lului şi sal Crimeii întregi. 

Cu toată elocinţa de care dăduse dovadă Menşikov, 
Gorceakov refuză de data aceasta categoric să co- 
mande noua ieşire ofensivă. 

— Cel mai nimerit, — spuse el înspăimîntat, — ar 
fi generalul Dannenberg... lată cine ar trebui să se 
apuce de acest lucru, nu eu... Nu sînt în stare să-mi 
asum o astfel de sarcină, cu desăvîrșire peste puterile 
mele... Cred că Dannenberg ar putea! 

— Nu-mi mai vorbi despre acest... Dannenberg ! — 
izbucni Menşikov și o grimasă de scîrbă stărui atît de 
mult pe faţa lui istovită încît Gorceakov se sperie, te- 

mâîndu-se ca nu cumva această grimasă să-i rămînă pe 
față pentru totdeauna, pînă la moarte. 

Alungîndu-și-o, în sfîrşit, prinţul întrebă hotărît : 

-— Prin urmare, dumneata nu te socoteşti în stare 
să conduci această... această ieşire ? 

-- Întocmai, nu mă simt capabil... Asta nu-mi stă 
de loc în puteri, — declară umil Gorceakov, fost pînă 
la război guvernator general al Siberiei Apusene şi 
încadrat în armata operativă la cererea lui. 

— Gîndeşte-te... gindeşte-te totuşi bine... N-am pe 
cine să numesc. Nu am oameni! — repetă stăruitor 
Menşikov. 

— Cum nu aveţi oameni ? Dar generalul Liprandi ? 
— propuse cu vioiciune Gorceakov. 

— Liprandi ? — se încruntă Menșikov. — Este un 
bun comandant de divizie, dar mie nu-mi lrebuie un 
general-locotenent, înțelege asta, îmi irebuie un gce- 
neral plin, pe care să-l pot pune în fruntea unei ar- 
mate! Nu va îi o divizie şi nici un detașament de 
douăsprezece mii de oameni, cum a fost al lui Soi- 
monov. Va fi o armată... vreo şaizeci de mii... poate 
chiar şi mai mult. Gîndeşte-te, înafară de dumneata 
n-am pe nimeni... Liprandi nu se potriveşte pentru sar- 
cina asta. 

— Liprandi este un bun general, un general încer- 
cat, — răspunse evaziv Gorceakov. — Dacă pînă acum 
este încă numai general-locotenent, sînt convins că 
după această misiune va fi propus chiar de către 
dumneavoastră, la gradul de general de infanterie... 

— Într-un cuvînt, dumneata refuzi categoric? — 
întrebă de data aceasta aspru Menşikov. 

— Mă consider incapabil peniru asta ! — răspunse 
Gorceakov cît putu de ferm. 

Menşikov îşi muşca buzele subțiri, ca și cum ar [i 
vrut să-și rețină cuvintele jignitoare la adresa co- 
mandantului său de corp de armată, cuvinte care-i 
stăteau pe buze. Pe urmă, își luă rămas bun de la el 
și plecă din Ciorgun. 

Împreună cu aghiotanţii, se apropie de dealul Can- 
robert, îl urcă şi timp de-un sfert de ceas cercetă cu 

privirea dealul Sapun, Kadikioiul și drumul spre Ba- 
laklava. 

La amiază se înloarse în Sevastopol, iar după o oră 
sau două, Steţenko trebui să plece din nou călare la 
Gorceakov cu o scrisoare a prințului. În această scri- 
soare, Menșikov îi repeta propunerea şi îi cerea să se 
gîndească bine, iar dacă din motive numai de el cu- 
noscute consideră această sarcină peste puterile lui, 
atunci s-o transmită lui Liprandi. 

Gorceakov îl chemă pe Liprandi, citiră scrisoarea 
prințului şi o discutară împreună, iar Liprandi, la rîn- 
dul lui, refuză să comande ofensiva. 

Ei alcătuiră împreună un răspuns către Menșikov, 
în care — mu fără temei — arătau că această ofensivă, 
imediat după înfrîngere, nu poate avea sorți de iz- 
bîndă, deoarece trupele sînt demoralizate, foarte mulţi 
ofițeri sînt morți sau răniţi, și fără ofițeri, soldatul rus 
nu este deprins să se bată. Afară de asta, după infor- 
mațiile lor, în noaptea de 25 octombrie, inamicul —- 
temîndu-se tocmai de această nouă ofensivă pusă la 
cale în taină de comandamentul suprem rus — săpase 
toate drumurile care duceau spre dealul Sapun şi pu- 
sese mine pretutindeni unde fusese cu putință, astfel 
că pierderile ar putea fi cu mult mai mari decît în 
bătălia de la Inkerman, iar rezultatele cu mult mai 
mici. 

Comandantul suprem rămase profund deprimat de 
acest răspuns al celor doi generali ai săi. 

— N-avem oameni | — repetă el, privind cu aer de 
imputare spre nedespărțţilul său colonel Wunsch, care 
îndeplinea acum funcțiunea de şef al cancelariei sale, 
avînd totodată în grijă şi aprovizionarea trupelor. — 
Nimănui nu i se poate încredința o sarcină, iar eu în- 
sumi nu pot fi pretutindeni şi în toate locurile. Așa, 
nici două săptămîni n-o să-mi ajungă puterile !... Nu 
sînt oameni! Poftim, uită-te la Nahimov... A fnere- 
dințat montarea podului aghiotantului său, iar acesta 
şi-a făcut de lucru cu el pînă la ora şapte! Și cu asta 
a stricat totul: Pavlov nu s-a putut apropia la timp 
de Soimonov, iar acesta a pierit şi cele trei regimente 
ale lui, de asemenea. Bun e și Nahimov, n-ai ce spune! 

Era la pod în timpul retragerii şi — precum mi s-a ra- 
portat — și-a dat şi el partea lui de contribuţie, punînd 
ordine în mişcarea trupelor... Dar răniții au blocat și 
podul, și digul ! Mulţi, chiar, se lungiseră pe pod, ne- 
putînd merge mai departe... Artileria s-a oprit şi ea, 
Chesoanele de asemenea, aşa că s-a produs o blocadă 
totală... iar duşmanul cobora mereu. A existat o apăra- 
re a podului, iar neînsemnată, se înțelege. Cum 
puteai să-l mai aperi? Locotenentul Satin care supra- 
veghea podul, nu mai fusese niciodată într-o situaţie 
atit de grea, iar nu departe, la treizeci de pași, se 
afla Nahimov... Satin i-a strigat în îranţuzeşte : „L'en- 
nemi s-approche, que faire avec le pont ?“ !) Nahimov 
fără să mai stea mult pe gînduri, i-a ordonat: „Brâ- 
lez!“ 2) Ce zici, ai ? Frumos ar fi fost ca Satin — în 
harababura aceea care domnea la pod — să-i 
mai fi dat foc pe dedesubt! Nahimov, fireşte, s-a 
corectat repede strigîndu-i „Distruge-l !“ Se gindea că 
a găsit, în siîrşit, o soluţie terestră în acea situaţie | 
Ținea minte doar trei soluţii navale: „aprinde“, 
„aruncă în aer“ şi „îneacă“ ! „Distrugerea“ — după 
părerea lui — ar fi fost o soluţie terestră. Dar ca să 
înjghebezi o rezistenţă, cum făcea tot timpul Totle- 
ben... nici vorbă ! 

— Straşnic ar fi fost dacă locotenentul ar fi distrus 
podul, cînd se retrăgeau cei din urmă... — spuse 
Wunsch. — L-ar fi ucis ai lui ca pe un trădător... Cum 
s-au sfîrşit toate acestea ? 

— Din fericire, „Hersones“ se apropiase chiar de 
gurile rîului Ciornaia, de unde i-a observat pe englezi 
şi le-a mai potolit entuziasmul cu bombe... Apoi, tre- 
cerea a decurs mai lesne. 

Wunsch, ca șef al cancelariei, avea în mînă un 
raport adresat țarului în care, după enumerarea regi- 
mentelor care luaseră parte la acţiune și după o ex- 


1) Inamicul se apropie, ce facem cu podul? (în limba fran- 
ceză). (N. trad.) 
2) Dă-i foc! (în limba franceză). (N. trad.) 

punere foarte scurtă şi prudentă în expresii a însăşi 
acţiunii, denumită ieşire, se spunea : 

„Retragerea s-a efectuat în ordine spre Sevaslopol, 
pe podul de la Inkerman, iar tunurile avariate au fost 
aduse de pe cîmpul de luptă în oraş. 

„Marii duci Nicolae Nicolaevici şi Mihail Nicolae- 
vici s-au aflat în acest foc năpraznic, dînd exemplu de 
bărbăție şi de sînge rece în luptă“. 

Propunerea pentru decorarea lor cu ordinul Sfîntul 
Gheorghe clasa a paira era scrisă aparte, iar în ea 
se spunea între altele că „s-au purtat ca niște ade- 
văraţi viteji ruși“. 


3. 


A doua zi — în oraş şi la Inkerman — Menșikov 
inspectă resturile regimentelor care luaseră parte la 
luptă. 

Aghiotanţii lui stăruiră că această vizită, dacă nu 
urma să fie făcută cu desăvirşire pe ascuns de suita 
marilor duci, trebuia să aibă cel puţin caracterul unei 
repetiţii pentru trecerea lor în revistă de către „înalții 
oaspeţi“. 

Comandantul suprem avea totuşi în această inspec- 
jie şi scopurile lui proprii. 

Fără să piardă timp, el trimise la Nikolaev după 
întăriri fiindcă îi trebuiau unităţi de infanterie, ca 
să-și completeze marea pierdere de trupe. Ducea mai 
ales lipsă de ofiţeri. 

Numai gîndul unei noi mari ieşiri, care ar răscum- 
păra toate insuccesele celei dintîi, mai susţinea forţele 
prinţului. 

Acum, după ce marii duci fuseseră propușşi la de- 
corare cu cel mai înalt ordin militar, pentru vitejie, 
putea spera să-i convingă să nu-şi mai riște viața 
într-o nouă bătălie apropiată, al cărei plan se gîndea 
să-l elaboreze împreună cu Semiakin, pe care se ho- 
tărîse definitiv să-l numească şef al statului său major. 

In ziua inspecției, dimineața era senină, dar mai 
pe urmă se ridicară nori dinspre mare și tocmai în 
timpul trecerii în revistă a regimentelor diviziei lui 

Pavlov — așezate lîngă ruinele genoveze de la In- 
kerman — se porni o ploaie plictisitoare. 

Regimentele acestea păreau o gloată fiindcă mulți 
dintre soldaţi își pierduseră în timpul luptei fie ra- 
niţa, fie bidonul, fie cartuşierele cu centuri cu tot. 
Mulţi aveau arme cu baionetele frînte, sau fără baio- 
nete, iar unii ieşiseră la inspecţie chiar fără arme... 
Un tablou cunoscut lui Menşikov din bătălia de pe 
Alma. 

Unele companii se reduseseră pînă la efectivul unui 
pluton, batalioanele ajunseseră companii cu efectiv de 
război, iar regimentele păreau batalioane. Pierderile 
cele mai mari se constatară la regimentul Tarutiino. 

— De unde aţi avut atîta de suferit? — îi întrebă 
posomorit prinţul pe soldați. 

— Mai mult din partea alor noştri, luminăția voas- 
tră, — răspunseră cei din regimentul Tarutino și mai 
posomoriţi decît îi întrebase el, — fiindcă regimentul 
Selenghinsk ne-a venit din spate şi ne-a secerat pe 
toți. 

Uimit, Menşikov căută timp îndelungat să lămu- 
rească dacă așa ceva este adevărat și cum s-a putut 
întîmpla. Regimentul Borodino, vecin cu regimentul 
Tarutino, confirmă însă că lucrurile se petrecuseră în- 
tocmai. 

Cei din regimentul Selenghinsk știau că luptaseră 
cum se cuvenea cu englezii şi că printre ei se aflau 
mulţi ostaşi pe care comandantul suprem va trebui 
să-i decoreze, dar cînd ajunse la ei, Menșikov nici nu-i 
salută. 

El își opri calul în fața frontului lor, îi privi cu 
scîrbă și le strigă înfuriat, cu un glas ascuţit: 

— Aţi tras în ai voştri, ucigaşilor ! 

Pregătiți să strige „din inimă“, drept răspuns la 
salut : „să trăiţi, luminăţia voastră !“ soldaţii din re- 
gimentul Selenghinsk se poticniră în „să trä...“ şi 
amuţiră. 

Mai pe urmă, unii mai îndrăzneţi răspunseră : 

— Cum se poate să tragem în ai noştri, luminăţia 
voastră !... Doamne fereşte să-i ucidem noi pe ai noş- 
tri! Am tras în cine se cuvenea ! 

Tocmai în acest timp, ploaia se porni mai tare, Men- 
şikov îşi încheie mai strîns mantaua lui cenușie, din 
postav soldăţesc, şi trecu mai departe, la regimentul 
lakutsk. 

Ii ieşi în întîmpinare pentru a da raportul, coman- 
dantul regimentului lakutsk — colonelul Bialii — 
șchiopătîind rău de piciorul drept, iar înaintea primului 
batalion sta locotenent-colonelul Malevski, cu capul 
bandajat şi cu mîna stîngă legată de git. 

— Aici e in-fir-me-rie ! — silabisi nemulțumit Men- 
şikov apropiindu-se şi, după ce ascultă raportul lui 
Bialii, îl întrebă în silă, arătînd din cap spre Ma- 
levski : 

— Dumneata de ce şchiopătezi ? Și aş vrea să știu, 
dumnealui unde a fost rănit ? 

Bialîi auzise deja cîte ceva despre prinţ, dar nu se 
aşteptase nicidecum la o astfel de întrebare. El se 
uită înapoi la Malevski şi, jignit mai mult pentru 
acesta, decît pentru sine, răspunse răspicat şi tare: 

— Şchiopătăm din pricina rănilor, luminăţia voas- 
tră l... Amîndoi am fost răniţi pe locul unde am smuls 
o baterie gărzii engleze, luminăţia voastră | 

Prin tonul cu care fusese rostit, răspunsul acesta 
îi păru obraznic lui Menșikov şi el trecu pe lîngă re- 
gimentul Iakutsk, care stătea aliniat, fără să se mai 
oprească să ia informații mai amănunțite. . 

După moartea lui Soimonov și refuzul lui Gor- 
ceakov şi al lui Liprandi de a comanda noua ieșire, îi 
mai rămăsese generalul Pavlov, care mergea acum 
alături de el, dar înfățișarea de oriental a acestuia 
nu-i plăcuse nici mai înainte, nu-i plăcea nici acum, 
şi nici nu încercă măcar să vorbească cu el ceva. des- 
pre ofensivă. 

De la inspecția trupelor se întoarse cu desăvîrşire 
istovit la căsuţa paznicului : n-avea cu cine să por- 
nească ofensiva, 

Mai mult, marinarii din bastioane erau foarte neli- 
niştiți și așteptau un asalt asupra colinei Malahov, 
asupra bastionului trei şi mai ales asupra bastionu- 
lui patru, care era violent bombardat cu foc încruci- 
şat, și de francezi, și de englezi. 

Acest bastion era împins mai înainte și în același 
timp era expus bombardamentului din trei laturi, iar 
pe deasupra inamicul mai stăpinea și înălțimile domi- 
‘nante. 

Pe bastion pierderile fuseseră întotdeauna mari, iar 
matrozii care intrau în schimb la acest bastion plin 
de primejdii, născociseră — parcă înţeleși între ei — 
un cîntec cadențat. Cîntecul acesta avea în total trei 
cuvinte: „La bastionul patru 1“, dar melodia era foarte 
originală, deşi simplă prin factura ei. 

Incepeau să cînte întîi tenorii, cu glasuri sonore, 
prelungi și parcă voiniceşte, cu bravură, năvalnic: 


La bas-ti-onul pa-a-trul... 


Veneau apoi baritonii, cu mult mai posomoriţi : 


La bas-ti-onul patru! 


In sfîrşit, intrau și bașii pe un ton cu totul sinistru, 
mai adăugînd un cuvînt: 


La bastionul patru afurisit ! 


Matrozii țineau cadenţa, dar cu un astfel de cîntec 
mergeau parcă la eșafod. In adevăr, nu se mai în- 
torceau la cazarmă decît cel mult jumătate, iar 
atunci veneau tăcînd și în dezordine. 

In această zi, inspectînd regimentele şi: bastioanele, 
Menşikov nu numai că aprecia armata și garnizoana 
cetății din punct de vedere al capacităţii de luptă în 
viitor, dar cîntărea din nou pe toţi aceia care, prin 
situaţia lor, îi erau cei mai apropiaţi colaboratori. 

Cu Dannenberg se siîrşise : pe el nu voia să-l mai 
vadă în Sevastopol. Celălalt comandant de corp de 
armată — Gorceakov întîiul — era de asemenea ne- 
potrivit, fiind deja bătrîn și evident ramolit. În orice 
clipă, putea să cadă la pat și să refuze nu numai con- 
ducerea operaţiilor, dar și orice activitate în general. 

Despre generalul Kiriakov, avea o părere gata for- 
mală. Dacă nu-i luase pînă acum comanda diviziei, 
asta se datora numai faptului că alţii, ca Moller de 
exemplu, erau şi mai puţin potriviţi la locul lor, 

După cum se părea, Liprandi nu dorea să-și strice 
reputaţia de om cumpănit şi să se apuce de un lucru 
riscant. Rămînea numai Pavlov. 

Atunci cînd îi scrisese lui Menșikov că-i trimite 
corpul 4, comandantul suprem al Armatei de la Du- 
năre, Gorceakov al 2-lea, i-l recomandase pe Pavlov 
ca pe un viteaz, iar Menşikov hotărî să-şi învingă an- 
tipatia față de acest general și îl chemă la el pentru 
a sta de vorbă în privinţa viitoarei ofensive. 

Perspectiva acestei ofensive îl înspăimîntă atît de 
mult pe Pavlov încît el începu să bolborosească vorbe 
fără şir, să-și ducă mereu mîna la inimă și, în sfîrșit, 
să-l implore să renunțe la ofensivă : 

— Luminăţia voastră !... Luminăţia voastră ! Pen- 
tru numele lui dumnezeu, vă rog din adîncul suiletu- 
lui și din toată inima, nu prăpădiți degeaba trupele |... 
Ele vor merge la atac, vă vor executa ordinul, dar 
vor pieri la sigur... Vor pieri l... 

In ochii lui negri, migdalaţi ca ai orientalilor, îi 
apăruseră chiar lacrimi, iar Menşikov îi spuse blând, 
dar hotărît : | 

— Se pare că dumneata ai nevoie de odihnă... Ai 
suferit prea mult în timpul luptei... Mă voi gîndi la 
asta... La revedere ! 

A doua zi, Pavlov era expediat din Sevastopol, ca 
să nu-i contamineze Şi pe ceilalți cu panica lui. 

Trei zile după bătălia de la Inkerman, nimeni nu 
mai putea să-i scoată din cap lui Menşikov că toţi 
colaboratorii săi cei mai apropiaţi — generalii — erati 
peste măsură de slabi. 

Vedea de asemenea că dispoziţia scrisă de colonelul 
Ghersevanov de la marelc stat major și care îndepli- 
nea pe lîngă el funcţia de şef al cartierului său ge- 
neral, era alcătuită în astfel de termeni, încît putea fi 
interpretată oricum, fiind mai bine să nu se țină 
seamă de ea şi fiecare să procedeze cum îl taie capul, 
aşa cum fusese silit să facă și Soimonov, singurul ge- 
neral capabil şi cu adevărat “viteaz. 

Văzuse, de asemenea, că toate barăcile, toate maga- 
ziile, toate remizele și toate bateriile Părţii de Nord 
—- care aveau adăposturi încăpătoare erau pline de 

răniți, care soseau într-una şi nu mai avea unde să-i 
așeze. 

Menșikov trimise pe numeroșii săi aghiotanţi în di- 
ferite părţi, cu ordinul de a organiza spitale, chiar de 
tipul cel mai simplu, dar din aceasta nu ieşi aproape 
nimic. 

Spre sfîrşitul zilei a treia după luptă, dîndu-şi 
seama limpede că mare pe cine să se sprijine şi în 
cine să aibă încredere, că este singur, în gol, Men- 
şikov îşi aminti de prietenul său din tinereţe — de 
Gorceakov al 2-lea — şi îi scrise că nu mai vede nici 
o posibilitate să apere Sevastopolul şi să salveze Cri- 
meea. 

Cînd oamenii ajung la convingerea că nu mai sînt 
în stare să facă lucrul pentru care au fost chemaţi şi 
pe care l-au socotit realizabil, înseamnă că şi-au sleit 
puterile, că i-a părăsit întreaga energie şi că au îm- 
bătrînit pe neaşteptate. 

Menşikov era bătrîn şi cu un an înainte, totuşi, nu 
se gîndise la aceasta, iar pentru un om atît de ambi- 
tios și de conștient de valoarea lui, nu era de loc uşor 
să scrie că nu mai poate să apere Sevastopolul şi mici 
chiar Crimeea. 

Se întîmplă adeseori ca în timpul luptei să ne pier- 
dem forțele și să ne istovim, fără să observăm că şi 
adversarul nostru își încordează cu greu ultimele pu- 
teri şi, chiar dacă noi înşine îl vom recunoaşte ca în- 
vingător, el nu va fi totuși în stare să se folosească 
de această victorie a lui. 

Cînd hotărîse ieşirea pentru ziua de 5 noiembrie 
(stil nou), Menşikov nu știa că la aceeaşi dată Ra- 
glan şi Canrobert hotăriseră bombardarea înverşunată 
şi asaltul asupra bastioanelor trei şi patru, care poate 
le-ar îi reuşit, dacă n-ar fi fost bătălia de la Inker- 
man. 

Pentru acest asalt, se înțelege, ei ar fi strîns forțe 
covîrșitoare și dacă ar îi ocupat numai aceste două 
bastioane, asta ar fi determinat o grabnică cădere a 
Sevastopolului. Menşikov o luase înaintea comandan- 
ților supremi aliaţi, deşi pierduse a treia parte din tru- 
pele intrate în acţiune. 


615 


A pierde o treime din trupe este desigur mult, dar 
a pierde nădejdea în cele două treimi rămase asta în- 
seamnă să te simţi iremediabil înfrînt. 

La drept vonbind, scriindu-i scrisoarea lui Gorcea- 
kov al 2-lea, el ar fi putut să n-o trimeată a doua zi, 
dacă n-ar fi fost un vis ciudat, pe care îl avusese 
noaptea. 

El nu mai cunoscuse un somn adînc în ultimul 
timp. Se întindea în pat, aproape fără să se mai dez- 
brace şi ațipea pentru scurt timp, continuînd să trä- 
iască şi în somn realitatea oarecum schimbată. Așa 
se întîmplă și în acea noapte... 

Se făcea că vedea foarte clar un rîu mocirlos, puțin 
adînc, curgînd destul de iute, între niște maluri joase. 
Semăna cu rîul Ciornaia, dar era mai îngust şi apa nu 
avea aceeași culoare, ci parcă o culoare plumburie. 
Dacă pe malurile rîului Ciornaia, în ziua bătăliei de 
la Inkerman, se îngrămădeau pînă la douăzeci de mii 
de oameni în mantale cenușii, aici la rîul acesta, oa- 
menii se aflau numai pe un mal și nu erau mulți. 

Ei se dezbrăcau pe mal şi intrau în apă, părînd că 
vor să se scalde, dar nu mai ieșeau pe celălalt mal 
și nici înapoi nu se mai întorceau. 

Era un rîuleț îngust şi mic, dar ce straniu părea să 
vezi că oamenii se cufundau în el dintr-o dată pînă 
la bărbie, ținindu-și capetele date pe spate, cu fața 
în sus, şi apoi toate aceste capete — cu feţele ridi- 
cate — se scufundau în apa de plumb într-o desăvir- 
şită tăcere, mai încet sau mai repede, nu se putea 
bine distinge... Se putea vedea, numai, că apa se lipea 
într-un chip de neînțeles de fiecare ceafă şi îi sugea 
creierul prin oasele craniului... 

Lucind pe apa plumburie, ca nişte fuioare prelungi, 
creierii ieşeau din cranii şi erau supți de apă, iar pe 
urmă — straniu şi înfiorător — fața începea să se 
destrame și ea, și din toată fața fiecărui om, pe aceas- 
tă apă nu mai rămîneau decît ochii... Pe urmă, unul 
din ochi, bulbucat şi speriat, se despărțea de celă- 
lalt, tot atît de bulbucat şi de speriat, şi pornea plu- 
tind în altă parte... Nu se putea ști şi nu se putea ur- 
mări dacă era supt şi el, dar se vedea cum pornea plu- 

tind, depărtindu-se de celălalt ochi, și asta era insu- 
portabil de îngrozitor. 

Lui i se părea că stă pe. mal dezbrăcat, gata să 
intre în apă, dovedind cuiva din spatele lui că nu se 
poate întîmpla așa ceva cu el — cu Alexandr Ser- 
gheevici Menşikov — şi că înainte de orice, el este 
mult prea înalt pentru un rîu atît de mititel şi de 
îngust. 

Și iată-l intrînd în apă, dar în acelaşi timp parcă 
şi văzîndu-se pe el însuși de la distanță. Simţea că: 
rîul nu este chiar așa de mic precum părea, că apa în 
el era vîscoasă şi caldă ca un plumb topit care se 
răcește, iar în această apă nu puteai să-ți mişti nici 
unul din mădulare. 

Iată că şi ceafa lui — ca și a oricărui altul, care 
intrase mai înainte în acest rîu îngrozitor — începea 
să i se destrame; simţea o durere surdă și din ea 
creierul se preiira în aţe subțiri — vedea aceasta — 
creierul, creierul... în care năzuise întotdeauna să 
adune atît de mult, citind cărţi din tot felul de ramuri 
ale ştiinţelor. In sfîrşit, craniul lui era gol și ușor, nu 
mai avea nici craniu, nu mai avea nici față, şi nu-și 
simțea decît ochii grei, holbaţi de spaimă... 

Cînd unul din ochi, despărţindu-se de celălalt, se 
depărtă plutind în altă parte, Menșikov se trezi, scăl- 
„dat într-o sudoare rece. 

Trimise lui Gorceakov scrisoarea cu un curier în 
dimineața aceleiași zile. Totodată înaintă o scrisoare 
asemănătoare, în privința imposibilității de a apăra 
Sevastopolul, şi la Petersburg lui Dolgorukov, minis- 
trul de război. 


Capitolul VI 
DEZLÂANȚUIREA ELEMENTELOR NATURII 

Tobele se dădeau devale de-a rostogolul... 
Și cele mari, aşa numitele tobe turceşti, atît de mari 
încît în ele puteau îi ascunși de ochii superiorilor, 

toţi curcanii, iezii și mieii furaţi în marș, și cele de 
mărime mijlocie, de paradă, şi cele mici, tobele de 
fiecare zi, în serviciul de instrucţie și de luptă — 
toate scăpaseră de la locurile lor din corturile tobo- 
șarilor şi săreau jucăușe de pe un muşuroi pe altul, 
peste băltoacele rămase după ploaie, rostogolindu-se, 
zburînd vijelios la vale, în rîpe, unde fiecare tufă din 
calea lor se silea să nu piardă acest unic prilej în 
viață şi să ciocânească în pielea lor sonoră cu ra- 
murile subţiri, ca nişte lăbuţe fremătînd de fericire. 

Rostogolindu-se chiar pînă în fundul rîpelor adînci 
care brăzdau în diferite direcţii tabăra aliaţilor de pe 
dealul Sapun, tobele nu se linișteau totuși, deşi se în- 
torceau pe partea lor plată. Se întîmpla ca o rafalä 
furioasă a furtunii să pătrundă pînă și în cele mai 
ascunse locuri ale rîpelor şi atunci tobele erau ridicate 
în văzduh și zvîrlite spre vîrfurile vîlcelelor Kilen, 
Volovia, Sarandinakina, Delagardieva, sau pe oricare 
altele dintre nenumăratele vîlcele cu însemnătate isto- 
rică, de unde galopau de data aceasta la vale, înspre 
bastioanele rusești, iar după ele — primejduindu-şi 
viața din pricina furtunii, sau a gloanțelor rătăcite 
— goneau toboșarii cu mantalele întoarse de vînt 
peste cap, dîndu-și seama că dacă tobele lor ajung în 
tabăra ruşilor, ei n-au să mai fie toboşari. Inafară de 
aceasta, tobele erau bunuri ale statului, iar ei răspun- 
deau de ele, așa cum soldaţii infanteriști răspundeau 
de carabinele lor, așa cum artiteriştii răspundeau de 
ștergătoarele ţevilor de tun... 

Cocoși și găini zburau mercu, zburau atît de sus şi 
atît de departe, cum nu li se mai întîmplase să zboare 
niciodată în viaţa lor. Păsările fuseseră aduse de cu- 
rînd cu vaporul din Bulgaria pentru nevoile bucătă- 
riilor ofițereşti, și își aşteptau cuminţi sfîrșitul vieţii 
lor, în coteţele înjghebate din lăzi... Acum zburau și 
nu-şi mai puteau opri în nici un fel acest zbor, nedorit 
şi. neobişnuit... Zburau și cîrîiau cu glasuri răguşite 
de spaimă. ` 

Odată cu ele, făcînd tot felul de tumbe, ca nişte sto- 
luri de porumbei albi lansați cu un fluierat din două 
degete, goneau şi se învîrteau în văzduh cele mai im- 

portante hîrtii de cancelarie încă necusute „la dosar“, 
în timp ce ploaia — bucuroasă şi fără sfială — spăla 
de pe ele toate cifrele evident mincinoase, toate ordi- 
nele imposibil de executat, toate rapoartele despre cele 
ce nu fuseseră și nici nu puteau să fie. 

După tobe, pe povîrnișuri, se rostogoleau la vale 
butoaie, butoiaşe, baloturi de fîn presat, acoperișuri 
de la barăcile de lemn, toate smulse de furtună... În 
urma cocoşilor şi a hîrtiilor oficiale, zburau căni de 
metal, cești, castroane, scînduri, foi de cort, vase de 
cauciuc, mese, scaune, şepci, rufe... 

Pe urmă, învolburîndu-se și umflîndu-se, încît 
ochiul abia putea să-l urmărească, se ridică iute din- 
spre sud-vest un nor de o culoare neobișnuit de în- 
fiorătoare, aproape negru, apoi începură să scapere 
fulgere înspăimîntător de orbitoare, iar tunetul bubui 
şi o ploaie torențială, vijelioasă, se năpusti atît de 
năpraznic, încît în mai puţin de zece minute inundă 
toată tabăra invadatorilor, iar apa ajunse la o înăl- 
time de un picior în toate corturile... 

Către ora opt dimineața vremea se mai linişti. No- 
rul trecuse mai departe spre nord, iar soarele începuse 
să privească larg, încordat, și tuturor li se părea că 
s-a isprăvit cu surprizele. Era însă numai începutul 
lor, numai uvertura la o muzică de foarte lungă du- 
rată și cumplită prin urmările ei, jalnice pentru năvă- 
litori. 

Intr-una din scrisorile sale către Menșikov, ţarul 
Nicolae scria că îşi pune o mare speranţă în „furtunile 
echinocțiale“, prin care Marea Neagră era vestită. 

Genovezii făcuseră cunoștință cu aceste furtuni în 
Evul Mediu şi chiar ei botezaseră Pontul Euxin cu 
numele de Marea Neagră. 

În anul 1839 bîntuise una dintre furtunile memora- 
bile şi păgubise Rusia cu cîteva nave de război, care 
se sfărîmaseră de țărmurile Caucazului, și cu aproape 
cincizeci de vase mărunte de comerţ, 

O astiel de furtună, dar cu mult mai puternică, se 
apropia și acum. Venea în rafale... Işi aduna parcă 
puterile şi, din cînd în cînd, încerca să vadă cît de 
mari îi sînt aceste puteri. Cînd a simţit că le-a adunat 

de ajuns, s-a năpustit pe țărm ca un zid și nu s-a mai 
retras de pe el o zi și o noapte. 

Umilate şi îngreuiate de ploaie, corturile din tabăra 
aliată, deşi susținute de prăjini în interior și fixate pe 
dinafară cu pietre mari — şi chiar înconjurate cu zi- 
duri, pentru a fi apărate de vînt — se prăvăleau ca 
o recoltă bogată sub o coasă uriașă. Acoperiţi cu foi 
de cort, îngreunate de apă, ofiţerii și soldaţii zăceau 
în noroi peste tot prin tabără, luptînd să iasă afară, 
dar erau doborîţi la pămînt și rostogoliți prin băltoace. 
Chiar și caii erau răsturnaţi cu căruţe cu tot... 

Furtuna aduse o nouă ploaie măruntă, care se 
schimbă în grindină şi apoi în zăpadă. În curînd, se 
dezlănțui un viscol aşa cum bîntuiau numai în toiul 
iernii. Corturile-spital, în care zăceau bolnavii de ti- 
fos şi de alte boli molipsitoare — deși mari şi con- 
struite mult mai trainic —. rezistară prea puţin timp 
furtunii, fiind şi ele doborite, iar bolnavii au avut de 
îndurat aceeași soartă ca și cei sănătoși, cu deose- 
bire numai că ei erau cu desăvirșire lipsiţi de apărare 
în fața naturii dezlănţuite, iar multora dintre ei nu 
le-a mai fost dat să supraviețuiască acestei zile. 

Englezii priviseră înainte cu multă invidie la fran- 
cezi, prevăzători şi gospodari, care-și aveau nu nu- 
mai oraşul Petit Paris sau pe ruseşte, Kamiş — pen- 
tru că se afla pe țărmul golfului Kamișevaia — dar 
chiar în tabără își făcuseră din lemn multe barăci în- 
căpătoare. 

Pentru a-și construi barăci asemănătoare, Raglan, 
numit ce curînd mareșal al Angliei, trimisese înainte 
de furtună pe unul dintre aghiotanţii săi după scînduri 
la Sinope, unde se aflau păduri cu lemn bun pentru 
construcții. Englezii care scoseseră toată viţa de vie 
de lîngă Balaklava şi întrebuinţaseră pentru încălzit 
dușumelele și căpriorii căsuţelor din partea locului, 
socotindu-le de prisos, sufereau totuşi foarte mult din 
cauza lipsei lemnelor de foc, care trebuiau aduse toc- 
mai din Sinope. 

Furtuna nu cruţă însă nici barăcile francezilor, atît 
de atrăgătoare pentru ochii englezilor. Ele se năruiră 
de parcă ar fi fost făcute din carton, vrînd parcă să 

state anume zădărnicia Sforțărilor civilizaţiei euro- 
pene în această țară vădit barbară. 

În acest timp, monetăria din Constantinopole lucra 
de zor la baterea unei medalii, în cinstea alianţei 
dintre Franţa, Anglia și Turcia. Pe o parte a aces- 
tei medalii mari de argint, de mărimea unui gulden, 
era reprezentat Napoleon al III-lea în mijloc, dînd 
mîna stîngă sultanului Abdul-Medjid, iar pe cea 
dreaptă reginei Victoria. În josul medaliei era săpat 
anul hegirei 1231 şi fuseseră bătute cuvintele „Pour 
la civilisation“ 1). Pe reversul medaliei, o inscripţie 
în limba turcă explica generațiilor viitoare că aceşti 
trei puternici monarhi se aliaseră ca să apere civi- 
lizaţia. Telul războiului, în sfîrşit, era definit clar 
și imortalizat în argint. 

Deocamdată, apărătorii nechemaţi ai civilizaţiei re- 
curgeau la mijloacele cele mai primitive ca să se 
apere de furtună... 

Rămiînînd fără corturi, numeroasa suită a lordului 
Raglan, care se instalase împreună cu statul său ma- 
jor într-un conac moşieresc construit simplu dar so- 
lid, luă grajdul cu asalt. Ce-i drept, o parte din aco- 
perișul grajdului fusese deja smulsă de furtună, dar 
sub cealaită parte tot te mai puteai adăposti de ză- 
pada înțepătoare, care bătea în față cu o furie cum- 
plită. Caii fuseseră trași lîngă pereţi. Luaţi de la ies- 
lele lor, ei nechezau nemulțumiți şi chiar zvîrleau din 
picioare, dar trebuiră totuşi să cedeze gentlemenilor 
stănoagele cu care se obişnuiseră, iar aceștia găsiră 
îndată că aceste stănoage erau de prisos și aprinse- 
seră cu ele un foc salvator. 

În acest singur refugiu împotriva vijeliei se în- 
grămădiseră atîția ofiţeri, încît caii stăteau înghesuiți 
de tot pe lîngă pereţi. În tabără nu se mai vedea ni- 
mic prin viltoarea albă a viscolului. Corturile dobo- 
rîte înghețaseră, prinzîndu-se de pămînt. Soldaţii, în 
gloate compacte, căutau scăpare lîngă magaziile cu 
provizii, pe lîngă zidurile de piatră şi pe sub malurile 


1) „Pentru civilizaţie“ (în limba franceză). (N. trad.) 
Li 

abrupte ale vîlcelelor, dar scăparea aceasta atîrna în 
întregime de puterea lor de rezistenţă. 

În tabăra franceză, foarte mulți vînători africani 
n-au putut suporta aceste douăzeci și patru de ore 
înfiorătoare, şi a doua zi dimineaţa au fost ridicaţi 
înghețați. 

Lupta cu natura dezlănţuită li se părea soldaţilor 
atît de greu de îndurat, încît unii dintre ei strigau 
ofițerilor: „Duceţi-ne mai repede în Sevastopol... 
Mai bine să cădem luptînd cu rușii decît să murim 
aici, în viscol !...“ 

Li se părea că au ajuns la capătul! suferințelor ome- 
nești... Totuşi, capătul era încă departe. În afară de 
pămîntul tare, mai era încă și marea frămintată, în- 
volburată. Acolo, nu departe, pe valurile ei, se zbu- 
ciuma şi se zbătea cumplit, flota, singurul mijloc de 
legătură a invadatorilor cu bazele lor îndepărtate. 

Chiar în seara din ajun, sosiseră cîteva regimente 
pentru întărirea atît a francezilor, cît şi a englezilor. 
Aceste regimente debarcaseră la capul Hersones de 
unde porniseră spre taberele lor. 

Cel mai lung drum prin întuneric, prin noroi pînă 
la genunchi şi pe ploaie a fost obligat să-l facă re- 
gimentul 46 de infanterie englez şi mulţi dintre sol- 
daţi îşi înjurau în timpul marșului superiorii, spu- 
nînd că ar fi fost mult mai bine să fi petrecut noap- 
tea pe vaporul „Prince“ care îi adusese şi să fi 
mărșăluit spre tabără la lumina zilei. 

Dar omului nu-i este dată această însuşire — ne- 
cesară desigur pentru viaţa de toate zilele — de 
a-şi ghici propriul său viitor şi nici viitorul altora, 
iar cei care construiseră şi cei care echipaseră vapo- 
rul „Prince“ pentru o cursă lungă nu se gîndiseră de 
loc că existenţa lui va fi foarte scurtă și că prima lui 
cursă va fi şi ultima... 

Unde mai pui că acesta era un admirabil vas cu 
elice, a cărui construcţie costase mai mult de o sută 

cincizeci de mii de lire sterline şi care ducea o în- 
cărcătură în valoare de cinci sute de mii de lire. 

El transporta îmbrăcăminte de iarnă pentru ar- 
mată, ustensile de spital şi medicamente de care ar- 
mata ducea mare lipsă, cantități uriaşe de conserve 
şi, între altele, costume de scafandri şi aparate de 
explozie trimise din Anglia, pentru curățirea portu- 
lui Sevastopol de navele scufundate din ordimul lui 
Menşikov la intrarea în Rada Mare. 

La Londra se mai nutrea încă speranța de a pă- 
trunde într-o bună noapte în golf, de a scufunda 
acolo navele care mai rămăseseră din Flota Mării 
Negre — unul din țelurile războiului — şi de a pro- 
voca oraşului pagube ireparabile. 

„Prince“ sosise la Balaklava cu cîteva zile înainte 
de uragan, dar marea fusese şi atunci foarte agitată 
şi aproape treizeci de vase se îngrămădiseră la in- 
trarea în golf, fixîndu-se prin cîte două, trei şi chiar 
patru ancore, pe hula foarte puternică, care împiedica 
descărcarea lor. Dacă începuse debarcarea trupelor, 
aceasta se făcuse numai pentru că se temeau de o 
nouă ieșire de mari’ proporții din partea ruşilor. To- 
tuşi, fără să țină seamă de hula puternică, gene- 
ralul Airey, şeful marelui cartier, voia să ia de pe 
„Prince“ încărcătura foarte necesară pentru armată, 
dar comandantul portului, căpitanul Decker, era un 
om încăpăţinat şi cu principii mestrămutate: după 
părerea lui, hula era atît de puternică încît îl refuză 
chiar și pe generalul Airey, precum îl refuzase şi pe 
căpitanul Goudeley, comandantul lui „Prince“, cînd 
îi ceruse permisiunea să-şi aducă vasul în port. 

— S-au pierdut deja două ancore şi a rămas nu- 
mai una, — îi spunea Goudelevy lui Decker, ajuns la 
el cu mare greutate pe o şalupă. — Dacă se va rupe 
și această ancoră, ce se va întîmpla cu vasul? 

— Ce doriţi, sir? — întrebă asprul Decker. 

— Cer permisiunea să-mi bag vasul în port. 

— În port nu este loc pentru vasul dumneavoastră ! 

— Eu văd totuşi un loc pentru „Prince“, — zise 
Goudeley şi îi arătă locul, dar Decker era un om cu 
principii nestrămutate. 

— Înafară de „Prince“ al dumneavoastră, încă 
treizeci de nave ar fi dorit de asemenea să ocupe 
acest loc, dar nu pot îngădui o astfel de înghesuială 
în port... Singurul lucru pe care îl pot face pentru 
dumneavoastră, sir, este să vă dau o a doua ancoră! 

Goudeley nu-l putu convinge pe Decker, ci îl în- 
tărîtă numai. 

— Încă o insistență din partea dumneavoastră, — 
zise el, — și veţi fi arestat întocmai ca şi căpitanul 
Lewis, comandantul vasului „Resolute“, care voia 
tot atît de stăruitor să obţină permisiunea de a intra 
în port. Vă spun pentru ultima oară că „Prince“ nu 
poate intra în port, mai înainte ca vaporul „Victoria“ 
să iasă de acolo. 

Lui Goudeley nu-i mai rămînea altceva de făcut 
decît să ia ancora în șalupă şi să se întoarcă la vas. 

La 1/13 noiembrie, barometrul cobora necontenit. 
Temindu-se de o mare furtună, amiralul Lyons re- 
trase vasele de linie de la țărm mai departe în larg. 
Pe unul din aceste vase, „Retribution“, se afla du- 
cele de Cambridge, care înnebunise, iar pe un alt 
vas cu aburi, „Agamemnon“, zăcea rănit generalul 
Brown, care pierduse o mînă, ca şi prietenul său 
Raglan, odinioară, în bătălia de la Waterloo. 

Căpitanul Goudeley ştia mult mai bine decît 
Decker cît de prețioasă era încărcătura pe care o 
aducea el pe vaporul lui — gigant pentru timpul 
acela — cu o deplasare de 2700 de tone. Fără să mai 
vorbim despre uriașa cantitate de muniții, pe vas 
erau patruzeci de mii de mantale de iarnă şi un nu- 
măr corespunzător de flanele, precum şi altă rufărie 
tricotată, atît de necesară trupelor, ținind seama de 
iarna care se apropia. Parte din echipamentul de 
spital şi din medicamente trebuise să le descarce 
la Scutari, dar se întîmplase că marea înfuriată nu 
le îngăduise aşa ceva iar ca să aștepte o vreme mai 
potrivită, nici Goudeley, nici agentul amiralităţii, că- 
pitanul Binetone, care se afla pe bordul lui „Prince“ 
n-aveau împuterniciri, pentru că trebuiau să ducă 
regimentul 46 și muniţiile cît mai repede cu putință. 

Noaptea de 13 spre 14 moiembrie trecuse într-o 

mare alarmă pentru echipajele tuturor vaselor diu 
rada exterioară a portului Balaklava, dar toţi își pu- 
seseră nădejdea în venirea dimineţii. Totuşi, chiar 
“marinarii încercați păliră cînd văzură cît de jos 
coborîse barometrul la ora şapte dimineaţa. Era cu 
neputinţă să te mai îndoiești de apropierea furtunii. 

Și furtuna sosi... 

Marea se albi deodată pe toată întinderea ei. Spu- 
mega, fierbea și arunca în sus coloanele uriaşe ale 
trombelor, care se răsuceau şi goneau spre ţărmuri, 
zguduind în aşa fel vasele, încît multe ancore nu 
mai rezistară acestui şoc şi lanţurile se rupseră. 

Trombele năvăliră peste corăbii și peste vapoare, 
răsucindu-se în vîrtejuri. Pentru cîteva clipe, înspăi- 
mîntătoare şi lungi, ele dispărură cu totul din ochii 
celor care le urmăreau de pe țărm. Se putea crede 
că marea le-a și înghiţit... lată, însă, că trombele 
se traseră înapoi și vasele apărură din nou, iar cci 
de pe țărm, le numărau, încurcîndu-se din cînd în 
cînd în socoteală, din cauza emoției fireşti. 

De la ora şapte şi pînă la ora nouă, armada de 
treizeci şi mai bine de vase fu luată de cîteva ori la 
scărmănat şi la scăldat în duşul sărat al trombelor, 
iar nefericitele echipaje trebuiră să facă sforţări su- 
praomenești, ca să nu-şi ia rămas bun de la viaţă 
chiar în cursul acelei dimineţi. 

Totuși, după ce împinse vasele mai aproape de 
stîncile țărmului, furtuna se potoli pe neaşteptate, ca 
și cînd numai acesta fusese singurul scop, pe care 
îl urmărise cu atîta stăruinţă. 

Acalmia nu se prelungi mult. Furtuna își adunase 
numai rezervele, ca să se întoarcă apoi ca uragan, 
un uragan cum nu se pomenise niciodată în Anglia. 
Chiar și trombele ar fi apărut acum ca o distrac- 
ție. Acum nu mai interesau trombele, acum venea 
pur şi simplu pieirea armadei, nemaidînd nimănui 
răgaz să urmărească ce anume forme capătă Marea 
Neagră, care se ridica toată, tumultoasă, şi se nă- 
pustea întreagă spre țărm. 

Vederea acestei pieiri care venea atit de îngrozi- 
toare, încît aspirantul Cotgrave din echipajul lui 

„Prince“ — şi cu el cîţiva matrozi — legîndu-și în 
grabă colacii de salvare, se aruncară în mare... Ei 
fură aruncaţi pe țărm undeva, într-un loc unde pu- 
tură să se caţăre pe stîncile aproape abrupte şi să 
observe de acolo cum se sfărîmau de stînci, unul 
după altul, şi mefericitele vase care se aflau în 
preajmă. 

„Prince“ se sfărimă al cincilea. Primul care pieri 
fu vasul american de transport „Progress“, smuls 
din ancorele sale, iar al doilea veni la rînd „Reso- 
lute“, care fusese îndepărtat din port de căpitanul 
Decker, pentru considerații numai de el cunoscute. 

Pe „Resolute“ se afla de asemenea o încărcătură 
prețioasă pentru mevoile armatei engleze, iar căpi- 
tanul Lewis, care îl comanda, era un marinar cxce- 
lent și cu experiență, care nu intrase degeaba în 
luptă cu căpitanul Decker și cu ajutorul acestuia, 
Christie. Era o luptă și pentru viața sa şi pentru 
viața echipajului său, dar disciplina de fier care 
domnea în flota engleză se arătase mai puternică de- 
cît logica, întemeiată pe cunoaşterea mării. 

Lewis nu pierduse încă speranțele că doui ancore 
și lanţurile vor fi suficiente să ţină pe loc vasul, dar 
catargele ajutau foarte mult uraganul să balanseze 
vasul. Lewis dădu ordin matrozilor să le taie, dar 
măsura aceasta nu ajută la nimic, ba grăbi chiar 
pieirea vasului. În timpul căderii, arborele mare se 
agăță de lanţul uneia dintre ancore şi îl rupse. Cea- 
laltă ancoră mai ţinea încă, dar cînd tăiară arborele 
artimon, el căzu pe punte și uraganul îl rostogoli 
înainte și înapoi, măturînd în mare şi schilodind ma- 
trozii. În sfîrșit, el se rostogoli pînă la lanţul ancorei, 
lanţul plesni și Lewis, văzînd că nu mai e nici o spe- 
ranță, ordonă ca fiecare să se salveze cum poate. 

Valuri uriașe mînau în salturi vaporul spre stînci, 
ca spre un loc de execuţie. La prima ciocnire chiar, 
jumătate din marinari fură aruncaţi în marea cloco- 
titoare, în care dănţuiau sinistru bucăţi din catargele 
„Progress“-ului, butoaie-cu rom și cu pezmeţi, balo- 
turi de fîn, cutii, lăzi ṣi, în sfîrşit, bucăţi din bordu- 
rile vasului care era încă azvirlit şi sfărîmat de stînci. 

La a doua izbitură, se stărimă şi „Resolute“. Ñe- 
fericilul căpitan Lewis, care se agățase de o parimă 
dincolo de pupă, fu cu desăvirşire strivit, în clipa 
cînd pupa se izbi de stîncă. 

Vasul cu pînze american „Wanderer“, afretat pen- 
tru nevoile războiului, porni repede pe urmele lui 
„Resolute“ și se sfărîmă în bucăţi. De pe el nu scăpă 
cu viață nici un om. 

Un alt vas de transport „Kenilworth“, înainte de 
a se sfărîma, se ciocni cu vaporul de poştă al Indiilor 
de Vest „Avon“, al cărui căpitan vedea un singur 
mijloc de scăpare, anume să pătrundă în port prin- 
tr-o trecătoare îngustă de stînci, pe unde trecerea 
era extrem de grea chiar şi pe vreme liniștită. 

Avariat de „Avon“, „Kenilworth“ îşi pierdu orice 
putință de a mai rezista uraganului şi se sfărimă 
exact în acelaşi loc unde se sfărîmase şi „Resolute“ 
înaintea lui. 

Tocmai atunci îi veni rîndul şi lui „Prince“. 

Uriașul vapor voi să imite manevra lui „Avon“, 
căruia îi reuşise ca printr-o minune să pătrundă în 
goli și o clipă Goudeley izbuti să întoarcă nava ast- 
fel încît licări o speranţă de succes, dar şi pe el îl 
pierdu arborele artimon, tăiat mai dinainte... Catar- 
gul se prăbuşi peste pupă, cordajul lui căzu în raza 
de acţiune a elicei, se încurcă în ea şi o opri. 

Atunci „Prince“ ajunse o jucărie a furtunii. Veni 
clipa supremă. Aruncînd repede mantalele de pe ei, 
căpitanii Goudeley şi Binetone ordonară: 

— Să se salveze cine poate... 

Totuşi nimeni nu se salvă... 

Prima ciocnire de stîncă doar turti bordul vasu- 
lui. Apoi fu aruncat înapoi, ridicat pe creasta unui 
val uriaș şi izbit din nou. Această izbitură fu atît 
de năpraznică încît „Prince“ se sfărîmă în bucăţi, 
chiar aproape de intrarea în golf. 

Cei o sută cincizeci de oameni ai echipajului care 
se aflau pe bord — cu excepţia aspirantului Cot- 
grave şi a cîtorva matrozi — pieriră cu toții... 

Taz 


După „Prince“ uraganul împingea spre pieire vas 
după vas spre aceleaşi stînci îngrozitoare, iar fan- 
tezia lui în această operă de distrugere era mon- 
struoasă. 

Ca un uriaş baros pe o nicovală, uraganul tur- 
tea de stînci cutiile ovale, de lemn, ale vaselor, pen- 
tru ca din ele, siărîmate în bucăţi, valurile să smulgă 
și să arate de acolo, de la cincizeci de metri înălțime, 
tot ce se ascundea în aceste necomplicate cutii... 

Astfel, în spuma strălucitor de albă apăru deo- 
dată o pereche de cai arabi negri, măturaţi de pe 
punte : întinzîndu-şi picioarele pentru săritură, aceste 
irumuseți pur-sînge se avîntară peste bariera al- 
cătuită din milioane de stropi săraţi și se prăvăliră 
în beznă cu capetele în jos. 

Uneori, cîte un marinar zbura sus pe creasta va- 
lului și era aruncat apoi într-un colţ de stîncă. Iz- 
bitura de piatră era atit de groaznică încît îi sfărîma 
coastele şi nu-și putea reveni dintr-odată din acest 
joc al stihiilor. Cînd îşi revenea, deşi schilodit, se 
socotea salvat, dar asta nu pentru mult timp... Un 
alt val se repezea în sus, scotocea toate cotloanele 
stîncii și îl lua ca pe o pradă care i s-ar fi cuvenit. 

Lăzile cu pesmeți și cu biscuiţi se spărgeau, iar 
pezmeţii se înmuiau repede și se lipeau de stînci, 
ca un strat de cocă. Şuncile se înghesuiau adînc 
printre crăpăturile stîncilor şi tot acolo nimereau și 
butoiaşele cu rom... Pentru ospeţele cui? 

Uneori, catargele cu toate accesoriile lor apăreau 
semeţe în picioare și se mențineau aşa cîteva clipe, 
sus, pe creste, ca şi cum înseşi stîncile ar îi vrut 
să se echipeze, să se smulgă din loc şi să pornească 
navigînd. 

Valurile uriaşe îşi ridicau crestele la înălţimea 
stîncilor, pentru ca pe urmă să se îndoaie și să se 
răsucească asemeni unor suluri albe amestecate cu 
pietriș, cu țăndări şi cu sfărîmături de tot felul, 
rămase din mumca de pitici a oamenilor. 


628 


Pe vaporul „Retribution“, care — deşi prins în 
cele patru ancore — era scuturat ca o surcea, nefe- 
ricitul nebun, ducele de Cambridge, aci se ruga 
tare, luptîndu-se din toate puterile să se menţină în 
genunchi într-o poziţie cuviincioasă pentru această 
îndeletnicire, aci gemea, rostogolindu-se pe punte, 
scăldat din belșug de stropi și suferind de rău de 
mare. , 

—- O-of, împușcaţi-mă! Vă ordon să mă împuş- 
caţi, ticăloşilor |... Eu, comandantul diviziei de gardă, 
vă ordon: împușcaţi-mă ! 

Incercă de cîteva ori să sară peste bord şi de 
aceea trebuiră să-l lege. 

Ca să ușureze vasul, afundat în apă peste mă- 
sură, aruncară toate tunurile în mare. Deşi grav 
avariat, vasul. scăpă totuşi. 

Pe „Agamemnon“, care purta pavilionul amira- 
lului Lyons, izbucni la mașini un incendiu care fu 
însă foarte repede stins. s 

Acest vas scăpă împreună cu alte trei mari vase 
de linie, plecînd departe în largul mării, dar nici 
canonada din forturile Sevastopolului nu le prici- 
nuise atîtea distrugeri, cîte le pricinui această fur- 
tumă. 

„Pentru flota aliată, ziua de 14 noiembrie rămîne 
aidoma cu ziua de 5 noiembrie pentru armata de 
uscat a aliaților“, spunea după aceea Lyons. 

(La 5 noiembrie stil nou fusese bătălia de la In- 
kerman.) 

Vaporul „Avon“, căutînd să scape de pieire, îl 


avarie nu numai pe nefericitul „Kenilworth“... Ina- 
inte de a pătrunde în intrarea portului — abia 
vizibilă printre stropii și spuma de jos și prin nin- 
soarea de sus — fiind luat de valuri, „Avon“ mai 


avarie şi un alt vas, „Melbourne“, dar izbitura pe 
care o primi el însuşi cu acest prilej îl ajută să 
ajungă la cheiul ocrotitor... Dar ce fel de chei ocro- 
titor mai putea fi acesta ? 

Lîngă chei fuseseră legate între ele o mulţime de 
vase, iar unele fuseseră legate de stincile de la țărm, 

ca de cele mai sigure babale. Îndată ce se dezlănţui 
furtuna, vasele începură să se miște încolo şi în- 
coace de-a lungul întregului port şi să se ciocnească 
unul de altul. Ancorele se lăsau pe rînd, iar fundul 
milos le ținea prost — și ele se tîrau... Dacă se în- 
tîmpla ca vreo ancoră să se prindă bine, atunci 
lanţurile plesneau, ca niște irînghii. 

Vasele care se aflau mai aproape de chei erau 
înghesuite de vasele care se aflau la mijloc, iar 
cele dintîi sufereau avarii cînd ici, cînd colo... 

Um bric austriac, smuls din ancore, fu aruncat 
pe stînci unde se răsturnă şi se scufundă; catar- 
gele rupte îi ieşeau pieziș de sub apă. 

Scăpat în port, „Avon“ se ciocni cu vasul „Vic- 
toria“ şi îl smulse din ancoră. „Victoria“ fu tîrită 
la mal, lar acolo îşi rupse cîrma și elicea şi se 
culcă pe o coastă. 

În golful Balaklava, attt de paşnic şi de blind 
pe vreme liniştită și aşa de prietenos de obicei, 
vasele dansau acum cel mai sălbatic şi mai de- 
șănțat cancan, pe care n-ai fi putut să-l vezi de- 
cît într-un coșmar. 

Una din nave fu izbită de douăsprezece ori la 
rînd de stîncile țărmului. Năvala valurilor aici nu 
era atît de puternică încît s-o sfărime din două- 
trei izbituri, însă a douăsprezecea izbitură se do- 
vedi fatală, și mava se desfăcu. In timpul acestor 
izbituri,: echipajul se folosea de apropierea ei de 
țărm, ca să sară pe stînci. Unii, mai fericiţi, izbu- 
leau să se salveze, dar cei mai mulți cădeau în 
golul dintre bord. şi peretele de piatră, sau se pră- 
văleau de pe stîncile golașe, alunecoase, şi erau 
striviți. 

În port, mugetul uraganului era însoţit de tros- 
netul catargelor care se rupeau sau de duduitul 
surd al vaselor care se ciocneau, iar strigătele oa- 
menilor aflaţi în primejdie se contopeau, într-un ur- 
let cu strigătele oamenilor de pe țărm, care nu rnai 
știau cum şi cu ce să le vină în ajutor. 

Vasele engleze aveau baze şi în alte locuri de pe 
litoralul Crimeei: la gurile Kacei, la capul Herso- 
nes şi lîngă Eupatoria. 

În această groaznică zi, pentru flota invadatori- 
lor s-au pierdut la Kacea: „Gange“, „Boodwell“, 
„Tyren“, „Lord Raglan“, „Pyreenies“, toate fiind 
aruncate pe țărm, iar ultimul vas a ars, cum a ars 
și cargobotul „Danube“ la capul Hersones. 

Mult mai simțitoare s-au dovedit însă pierderile 
flotei de război la Eupatoria. Acolo au pierit: „Gior- 
gione“, înarmat cu optzeci şi unu de tunuri, „Glan- 
dalough“ cu optzeci şi cinci, „Harbinger“ cu şaizeci 
și unu, „Asia“ cu cincizeci şi trei și „Majesté“. 

Flota franceză a pierdut vasul de linie „Henry IV“ 
cu o sută de tunuri, corveta cu aburi „Pluton“ şi 
alte vase. 

Abia mult mai tîrziu au putut fi calculate com- 
plet pierderile în oameni și pagubele pricinuite de 
furtună. 

Au pierit mai mult de o mie de oameni, iar pa- 
gubele s-au cifrat la patruzeci şi cinci de milioane 
de franci. 

Greul nu consta însă atît în pagubele bănești, 
din pricina cărora sufereau mai mult societăţile de 
asigurare din Marsilia, Londra, Liverpool şi South- 
amptom... De pierderea acestor vase, încărcate cu 
haine de iarnă, medicamente şi alimente — care 
nu fuseseră duse la destinaţie — trebuiau să sufere 
în primul rînd soldaţii englezi. Într-adevăr aceştia 
au avut de suferit! 

Mai mult de treizeci de corturi englezești — fie- 
care pentru cîte patru oameni — au fost aruncate 
de uragan în tabăra de la Ciorgun. Soldaţii ruşi, 
care stăteau în bordeie cu acoperișuri de paie, au 
fost desigur bucuroşi pentru un astiel de dar şi ime- 
diat au şi adaptat corturile pentru nevoile lor. În 
schimb, aproape o sută cincizeci de soldaţi englezi 
au rămas în noroi şi în îrig. 

Chiar Raglan, care cu toată vîrsta lui respectabilă, 

ru se plingea încă de sănătate şi-şi păstra calmui, 
ajunse victimă a uraganului. Spre sfîrşitul zilei, ju- 
mătate din acoperişul casei lui, nemairezistind, fu 
împrăștiat departe, prin împrejurimi. 

Regimentul 46, care sosise pe bordul lui „Prince“, 
aduse în tabăra engleză o nouă răbufnire a holerei 
— care începuse să dispară — și aproape treizeci 
de oameni din acest regiment muriră chiar în seara 
zilei în care se dezlănţuise uraganul. 

În “această zi neobişnuită, avîntul războinic se 
domolise pe poziţii, tranșeele erau pline cu apă, iar 
ploaia torențială, ninsoarea și grindina îi ascunseră 
pe inamici, unul de altul. Totuşi, puterea obiceiului 
este de neînvins. Cîteva focuri se traseră şi în acea 
zi de fiecare din tunurile mari, atît din tabăra ase- 
diaţilor, cît şi din tabăra asediatorilor. 

Înainte de furtună, Menşikov se mutase din că- 
suța paznicului pe vasul „Gromonoseţ“, dar acesta, 
aruncat dimineaţa pe mal, rămase aplecat într-o 
parte. Cu ajutorul matrozilor, prinţul cobori într-o 
șalupă, dar Kamovski, un funcţionar militar supe- 
rior din statul său major, care cobora în urma lui, 
căzu, cu servietă cu tot în apă, de unde fu salvat 
cu greu, împreună cu servieta care conţinea hirtii 
de foarte mare importanţă. 

Nahimov conducea operaţiile de salvare a vaselor 
din goli, care ba se ciocneau între ele, ba eșuau. 
De pe vasul amiral „Dvenadţat apostolov“ se sem- 
naliza mereu întrebîndu-se care vas avea nevoie de 
ajutor. Mai activ decît toate, în ziua aceea, lucrase 
„Vladimir“ şi amiralul „îi exprima deosebita sa sa- 
tisfacție“ mai des decît altora, prin semnale, și îi 
recompensa pe matrozi cu cîte „un pahar de votcă 
peste rație“. 

Această intensă activitate avu drept rezultat că 
nici un vas nu suferi nimic în portul Sevastopol. 

Din cauza hulei puternice, fusese smulsă de la 
locul ei numai nava „,Silistria“, şi scufundată în 
canalul navigabil al Radei Mari, de unde ea ieşi 
singură la suprafață, fapt care-i uimi pe marinari, 
și îndeosebi pe însuşi Nahimov, care o comandase 


632 


inujtä vreme şi de aceea nutrea pentru ea ó dragoste 
deosebită. 

— Poftim, priviţi vă rog! — se adresă el emo- 
ționat celor din jur. — Toţi ziceau: „E o vechitură... 
Să fie dată la reformă!“ Eu însă susțin că „Silis- 
tria“ este o navă în perfectă stare... Binevoiţi acum 
s-o admiraţi... Cine are dreptate? Poftim! A în- 
vins marea, s-a ridicat singură de pe fund! 

De-abia: a doua' zi se lămuri că nu se ridicase 
toată „Silistria“ — aşa ceva ar fi fost în adevăr 
o minune! — ci se desprinsese numai puntea cu 
bordurile, ceea ce nu era un semn de tărie, ci, dim- 
potrivă, de bătrîneţe... Nava se desfăcuse pur şi sim- 
plu sub apă, din cauza presiunii valurilor. 

Menşikov dădu ordin ca în acelaşi loc să fie 
scufundat un alt vas de linie, tot aşa de vechi, va- 
sul „Gavriil“. 

A doua zi, de-a lungul țărmului dintre Kacea şi 
Eupatoria mişunau în toate părțile patrule de ca- 
zaci şi de ulani, care adunau echipajele de pe vasele 
aruncate la țărm. 

Astfel, un pluton de ulani cenușii, din regimen- 
tul Novoarhanghelsk, observă la ora şapte dimineaţa 
că la circa o mie de metri de țărm — în faţa satului 
Aiercik — se află un mare vas inamic cu catargele 
rupte, avînd pe un catarg un pavilion englezesc, care 
se zbătea cu disperare, iar pe celălalt catarg pavi- 
lionul roşu, semn că vasul se află în mare primejdie 
şi cere ajutor. 

Numărară douăzeci şi patru de guri de tun la bord, 
deși era greu să le numeri din pricina valurilor care 
se învolburau pe mare. Dacă nu mai avea aceeaşi 
intensitate ca în ajun, furtuna totuşi continua, iar 
vasul se legăna cumplit, cînd ridicîndu-şi foarte sus 
prova, cînd lăsînd-o să cadă vijelios în jos, făcînd 
să se ridice pupa. Observară de asemenea că ma- 
trozii aruncau ceva de pe punte în mare, ca să uşu- 
reze greutatea vasului, care pesemne că și luase 

apă în cală. Era cu neputinţă să ajungi la vas. Nu 
puteai vorbi cu ei decît prin tunuri, dar tunurile tre- 
buiră așteptate cîteva ore. 

In sfîrşit, îşi făcu apariţia o semibaterie. Mai îna- 
inte, lingă Eupatoria, sfărîmase şi incendiase, prin 
lovituri de tun, un vas eşuat, ca să nu-l poată salva 
inamicul, iar acum mergea de-a lungul țărmului, 
spre sud. 

Tunurile fură îndreptate spre vas, iar pe o suliță 
ridicară un steag făcut din patru batiste înnodate la 
colţuri. 

Deşi acest steag era vizibil de pe vas, totuşi nu 
avu nici un efect. Ca şi mai înainte, oamenii conti- 
nuau să arunce peste bord greutăți, fără să coboare 
nici steagul englez, nici pe cel roşu. A fost mevoie 
să se deschidă focul cu tunurile şi numai cînd ghiu- 
lelele începură să cadă foarte aproape de vas, înțe- 
leseră că trebuiau să se predea. Coboriră pavilioa- 
nele, iar în locul lor arborară pe catarg un steag alb. 
Asta însemna „Veniţi şi ne luaţi“, dar ulanii nu 
aveau bărci. l 

După alte două lovituri, o ghiulea se înfipse drept 
în pupă, iar englezii — după ce lansară şalupele — 
încărcară una din ele cu lucrurile lor şi se îndreptară 
spre țărm. 

În timp ce erau așteptate tunurile se apropiaseră 
de ulani cîțiva ofiţeri din comandamentul regimentu- 
lui, iar alţii veniră şi ei în fugă la auzul bubuitu- 
rilor, astfel încît pe mal, în dreptul vasului engle- 
zesc, se adunase o mulţime de lume, mai cu seamă 
că avea şi ce vedea. 

Marea era furtunoasă. Valuri cu coame albe se ros- 
togoleau spre țărm şi aduceau butoaie, lăzi, pompe, 
sfărămături de catarge şi diferite obiecte aruncate 
de pe vas, fiecare dar al mării fiind primit cu mare 
însufleţire. Ulanii împingeau butoaiele de-a rosto- 
golul sau trăgeau lăzile ca să nu fie luate înapoi de 
valuri şi cu prilejul acesta glumeau, întrebîndu-se 
cam ce s-o găsi în butoaie și în lăzi. Comandantul 
detașamentului trimise un curier la comandamentul 
regimentului să ceară căruţe. 

Atenţia tuturor se aţintise asupra primei şalupe, 
de pe cae trei perechi de rame ba se ridikau, stră- 
lugind în soare cu paletele ude, ba coborau toate 
deodată în jos. 

Privind de pe mal spre nefericita şalupă care 
uneori pierea cu totul din vedere, dispărînd între 
două valuri, sau era aruncată dintr-o parte în alta, 
scăldată toată în spumă şi în stropi, încît se părea 
că i-a venit sfîrşitul, ulanii  înțeleseră pentru ce 
întîrziaseră marinarii englezi cu ridicarea steagului 
alb și cu lansarea bărcilor. 

— lată cu adevărat patimile domnului! — spu- 
neau ulanii, în timp ce unii își scoteau şepcile şi se 
închinau, iar alţii dădeau deznădăjduiţi din mîini. 

— Au să se înece! — spuneau ofițerii. — Pen- 
tru nimic în lume n-ajung la mal! 

Totuşi, deși foarte încet, distanţa dintre şalupă 
și țărm se micşora, iar după o jumătate de ceas se 
putea vedea foarte clar cîţi oameni se aflau în ea. 

Mai rămîneau vreo cincisprezece-douăzeci de stîn- 
jeni pînă la malul cu panta lină în acel loc, cînd, 
deodată, șalupa se înclină într-o parte, apoi dispăru, 
acoperită de un val, și toţi strigară întorcîndu-şi 
privirile. Peste o clipă, zăriră din nou paletele lu- 
citoare ale ramelor neobosite, iar oamenii, surîzînd 
bucuroşi în barcă, tăiau din mou valurile, uzi leoarcă 
din cap pînă în picioare. 

Încă vreo douăzeci de lovituri de rame și şalupa 
se înfipse în nisip, chiar lîngă mal. În ea erau șase 
englezi. 

E greu de crezut ca nişte prizonieri să mai fi fost 
vreodată întîmpinaţi cu astfel de ovaţii! Ulamii răc- 
neau „Ura“ iar ofiţerii strigau „Bravo“ și aplaudau. 
Căpitanul vasului şi echipajul săriră din barcă drept 
în apă și porniră spre țărm scoțindu-şi pălăriile, iar 
cei de pe țărm îi întîmpinară cu îmbrăţişări ca pe 
niște prieteni pentru care le bătuse atît de dureros 
inima, în timp ce se luptau cu marea. 

Englezii îi sărutau fără alegere pe toți soldaţii şi 
pe toţi ofițerii. Miroseau puternic a apă de mare sä- 
rată şi iodată, şi a rom. 

Aduseseră cu ei un butoiaş de rom deja început 
şi, în timp ce unul dintre ei — după ce legase o cîrpă 
albă la o ramă — semnaliză celor de pe vapor că au 
fost bine primiţi, ceilalţi treceau butoiașul preţios 
din mînă în mînă. 

Dintre ei, numai căpitanul ştia franţuzeşte şi co- 
munică vesel ofiţerilor că nava care fusese avariată 
de uragan, era o fregată engleză de transport, „Qui!lo- 
den“, de şapte sute douăzeci şi şase de tone, cu pa- 
tru tunuri şi că pe ea se află o încărcătură de război, 
avînd peste şapte sute de puduri de pulbere şi trei- 
zeci de mii de ghiulele. In afară de asta, pe bord 
mai sînt treizeci şi doi de cai de rasă destinaţi sta- 
tului major al trupelor turceşti, însoţiţi de un număr 
egal de cavaleriști turci. 

— Am adus o cantitate uriaşă de tot felul de pro- 
vizii pentru Eupatoria, — adăugă căpitanul care 
avea chef de vorbă, — şi, cînd se va linişti vremea, 
ați putea căra totul cu bărcile. 

Voinicul acela vesel avea înfăţişarea unui om în- 
drăgostit subit de ruşi, în stare să le dăruiască nu 
numai vasul său avariat, ci şi alte felurite vase. 

Între timp, de „Quilloden“ se desprinse o altă șa- 
lupă cu mult mai mare, avînd şase perechi de vîsle. 

Pe aceasta n-o mai urmăriră cu aceeaşi strîngere 
de inimă, cu toate că și ea plutea la fel printre va- 
luri, aci dispărînd cu desăvirșire din vedere, aci apă- 
rînd din nou. Înainta încet și îi trebui mult timp, 
mai bine de un ceas, pînă să ajungă teafără la țărm. 
Din şalupă coborîră încă douăzeci şi patru de mari- 
nari englezi și sapte cavaleriști turci. Pe cît de ve- 
sali, de sănătoși și de vioi arătau englezii, pe atît 
de istoviţi, de posomoriţi — şi mai mult morţi decît 
vii — erau turcii, printre care se aflau şi doi ofițeri. 

Și acești englezi se repeziră întîi ca să se sărute 
cu ruşii, apoi să se închine butoiaşului cu rom, ju- 
cînd de bucurie că toate nenorocirile lor se sfârși- 
seră şi nimeriseră la nişte oameni de treabă, care 
ru aveau nimic personal împotriva lor. 

Cu cîte lucruri nu-și încărcaseră șalupa! Era aici 
chiar pendula de pe navă, fără să mai vorbim de 

mulțimea de cufere, de valize, de cele mai felurite 
provizii în lăzi şi, desigur, de rom în butoiaşe şi în 
sticle. 

— Va să zică au mai rămas acolo încă douăzeci 


și cinci de oameni? — se adresă comandantul de- 
tașamentului către căpitan. 

— Douăzeci şi cinci de turci, — îl corectă căpi- 
tanul foarte amabil. — Da, am vrut chiar să tai an- 


corele, pentru ca vîntul să împingă vasul mai 
aproape de țărm, unde ar îi putut fi pus pe uscat. 
Dar aceste camalii, închipuiţi-vă, nu mi-au dat voie 
s-o fac şi eu n-aveam cînd să mai stărui. Sînt foarte 
încăpăţinați şi pentru nimic în lume nu vor să vină 
la țărm, deși mai au o șalupă cu douăsprezece rame. 
Cred că sînteţi de acord că dacă mi-ar fi dat posibi- 
litatea să tai ancorele şi dacă vasul ar fi eşuat aici 
mai aproape, aţi îi putut să-l descărcaţi fără grabă, 
nu-i aşa ? Ehei, ce mai cai sînt acolo! — exclamă 
căpitanul sărutîndu-şi vîrful degetelor lui groase. 

— Aţi putea totuşi să le transmiteţi în vreun fel, 
prin fanioane, să vină neapărat la țărm, altfel voi 
fi silit să deschid focul, — îi spuse iarăşi comandan- 
tul detaşamentului. 

— Să le semnalizez? Credeţi-mă, n-are nici un 
rost! Mai întîi nu vor înțelege nimic şi pe urmă... 
sînt turci! Cine pot fi mai proşti și mai neghiobi 
decît ei? 

Atunci, cele patru tunuri traseră cîte o ghiulea, şi 
ce să vezi ? La fiecare lovitură care nimerea în ţintă, 
atît căpitanul cît şi matrozii lui îi aplaudau veseli 
pe ochitori, dar ofiţerii turci se repeziră cu gesturi 
rugătoare la ofițerii ruși. Ştiau foarte puţine cu- 
vinte franțuzeşti și încă şi mai puţine rusești, totuşi, 
izbutiră cît de cît — mai mult prin mimică — să le 
explice că pe vas lucrurile stăteau cu totul altfel de- 
cît cum povestise căpitanul și că, dimpotrivă, turcii 
se rugaseră să fie luaţi şi ei, dar nici nu fuseseră 
ascultați, iar ei înșiși nu ştiau să vislească şi o să 
piară negreşit, dacă vor risca să pornească singuri 
spre țărm. 

Interesant de văzut cum se schimbase expresia 
binevoitoare față de ruşi pe fețele englezilor, cînd 
comandantul detașamenitului le propuse, prin căpi- 
tan, să se ducă cu bărcile la vas şi să-i ia pe turci. 
Se uitară uimiţi unul la altul, ridicînd din umeri, şi 
pe urmă dădură cu părere de rău din cap către 
acești oameni ciudaţi, care se sinchiseau de nişte 
turci. 

Reluzară categoric să se ducă înapoi cu bărcile, 
chiar cînd comandantul detașamentului se gîndi să 
le ofere bani pentru asta. 

Turcii explicară cum putură că englezii nu voiseră 
să-i ia în şalupa pe care o încărcaseră peste măsură 
cu numeroasele lor bagaje și că ei săriseră în ea 
cu forța, în ultimul moment. 

Afirmația era cu totul verosimilă, întrucît cei șapte 
turci nu aveau cu ei nici un fel de lucruri. 

Deocamdată se luară măsuri să se pornească pri- 
zonierii.. Englezii înşişi își aşezară în căruţe baga- 
jul, neuitînd nici pendula de pe navă, iar căruțele 
— înhămate cu cîte trei cai — se urniră din loc, ur- 
mate de prizonieri. 

În acest timp, de la avanposturi sosi în galop un 
ofițer cu o informaţie foarte importantă: dinspre 
Eupatoria venea un vapor militar englez, cu presiune 
maximă, evident atras de bubuitul tunurilor. Desi- 
gur, va încerca meapărai să remorcheze fregata şi 
s-o ducă la Eupatoria. Atunci șapte sute de puduri 
de pulbere și treizeci de mii de ghiulele vor fi folo- 
site împotriva trupelor ruseşti. 

Nu mai rămînea nimic de făcut decit să se încerce 
scufundarea sau incendierea vasului „Quilloden“. 

Cele patru tunuri deschiseră un foc viu asupra va- 
sului. Izbucniră cîteva incendii, dar marea le stinse 
cu valurile ei. În sfîrşit, ghiulelele sparseră corpul 
vasului mai jos de linia de plutire şi el începu să 
sc umple cu apă şi să se lase la fund. 

Marea nu era adîncă şi fregata eşuă. 

Între timp, vasul care venea în ajutorul ei nu se 
mai apropie, ci se întoarse spre Eupatoria, fie pentru 
că îi era greu să înainteze pe un vint atît de puter- 

nic, fie, mai degrabă, pentru că nu voia să intre în 
raza de acţiune a tunurilor ruseşti. 

Într-un fel, sau altul, „Quilloden“ fu deocamdată 
lăsat în voia soartei şi a vîntului, fiindcă începuse 
să se însereze şi ploua. 

A doua zi se gîndiră ce să facă cu el. 

Comandantul detașamentului întrebă pe cazacii de 
Don, dacă vor să se ducă de bună voie la vas cu 
bărcile și să-i salveze pe turci. Bărcile erau aceleaşi 
cu care veniseră la mal englezii. 

Se găsiră voluntari care ştiau să vislească şi să 
înoate. Cu toate că vîntul era şi în acea zi foarte 
puternic şi împinse de cîteva ori bărcile înapoi, ci 
ajunseră totuşi pînă la vas şi îi luară pe turci. Ar 
fi vrut măcar să vadă caii cei de rasă, dar caii se 
înecaseră. | 

Cazacii dădură foc la ce mai rămase deasupra 
apei, din „Quilloden“, iar cînd ajunseră pe țărm, 
toţi cei douăzeci şi cinci de cavaleriști turci — acești 
duşmani de ieri — mai mult morţi decît vii, fură în- 
timpimați pe ţărmul rusesc cum nu credeau să fie 
întîmpinaţi mici în propria lor ţară. 

Turcii, în apărarea cărora două dintre cele mai 
mari puteri navale ale lumii săriseră, chipurile, „în 
ajutor“ împotriva opresiunii rusești, erau tratați atît 
de englezi cît şi de francezi mai rău decît slugile. 
Bătălia de la Balaklava le stricase cu totul reputa- 
ţia. Acum le dădeau ordine chiar și irlandezele — 
soțiile soldaţilor — silindu-i să le ducă boccelele cu 
boarfe și spunîndu-le: „Nici nu sînteţi buni de alt- 
ceva, decit să ne căraţi boccelele“. 

Anglo-francezii erau obligaţi să-i hrănească pe 
turci, dar îi hrăneau atît de prost, încît aceştia se 
îmbolnăveau adesea de subnutriţie. Totuşi, nu-i în- 
grijea nimeni. Dacă „Times“ scria despre organiza- 
rea serviciului sanitar.al armatei engleze : „Soldaţii 
noştri sînt răniţi în Crimeea, iar spitalul unde sînt 

trimişi se află la Skutari şi farmacia la Varna“, 
atunci soldaţii turci erau nevoiţi să se descurce fără 
spital şi fără farmacie. 

E adevărat că se destinase pentru bolnavii lor o 
magazie la Balaklava, dar acolo, din lipsă de tărgi, 
turcii îi duceau pe umeri numai pe bolnavii, care, 
după părerea lor, trebuiau să moară, iar în loc de 
doctor îi veghea un hoge, care bolborosea rugăciuni 
la căpătiiul lor. Cînd mureau, cadavrele erau scoase, 
iar în locul lor erau aduși alți bolnavi. 

În ce priveşte medicii, şi în armata engleză, ca 
şi în flotă, lucrurile stăteau prost. 

Nobilimea îngîmfată, care cumpăra gradele ofi- 
țereşti, îi privea de sus pe medici, care erau de ori- 
gine obscură, şi aceștia din urmă se adresau în za- 
dar autorităţilor superioare cerînd să fie asimilați ca 
ofițeri şi să li se îngăduie să aibă acces în cazinou- 
rile ofițereşti ale armatei şi în careurile ofițereşti din 
flotă. Autorităţile superioare ale armatei, ca şi ami- 
ralitatea, refuzau categoric acest lucru, deşi medicii 
aveau studii academice. De aceea medicii nu se an- 
gajau nici în armată, nici în flotă şi sosiseră foarte 
puţini în Crimeea. Cît priveşte detașamentul tur- 
cesc de la Sevastopol, acesta nu avea nici un medic. 

Pierzîndu-şi tabăra în bătălia de la Balaklava, 
turcii din. Kadikioi nu mai căpătaseră de la aliaţii 
lor alte corturi şi fuseseră siliți să se adăpostească 
în bordeie și în colibe, după pilda ruşilor. Erau îm- 
brăcaţi, după obiceiul oriental, foarte uşor, nu aveau 
cizme, ci umblau mumai în papuci, şi de aceea după 
furtuna din noiembrie — însoţită de ploaie toren- 
țială şi de zăpadă — în tabăra lor se declarară o 
mulțime de cazuri de boală. 

La cartierul general al armatei aliate se punea 
chiar problema trimiterii tuturor trupelor turceşti îna- 
poi în Turcia, fiindcă ele, pasă-mi-te, erau un balast 
cu desăvirşire inutil. 

Dacă s-ar fi luat însă hotărîrea să_se descotoro- 
sească de turci, ce s-ar fi făcut cu medalia abia bă- 
tută, pe care alături de Napoleon al II-lea şi de 
Victoria apărea sultanul Abdul-Medjid ? 

Turcii trebuiau desigur să rămînă pentru camufla- 
rea 'adevăratelor țeluri ale războiului şi au rămas, 
nu atît aducînd folos anglo-francezilor, ci îndurînd 
alături de ei pierderile și pagubele războiului. 

Astfel, în timpul furtunii, au pierdut vasul de li- 
nie „Muftaghi Djegat“ și fregata militară „Baghire“, 
iar pe fregată au pierit două sute șaptezeci de oameni 
şi pe vas, șapte sute, împreună cu amiralul Hasan- 
pașa. Vasul acesta era unul dintre cele două nave 
turceşti, care, plasate în flancurile escadrelor franceză 
şi engleză, bombardaseră împreună cu ele Sevastopo- 
lul, la 5/17 octombrie. 

Cînd cererea lui Canrobert și a lui Raglan de a 
descotorosi tabăra aliaţilor de trupele turcești ajunse 
la ministrul de război al Franţei, mareșalul Vaillant, 
acesta se folosi de ea pentru a-și exprima şi punctul 
său de vedere asupra campaniei din Crimeea. 

Ministrul de război al Franţei ajunse la concluzia că 
trebuia rechemată nu numai armata turcească, ci şi 
cea franceză, întrucît asediul Sevastopolului era dus 
fără învăluirea completă a cetăţii, iar asta nu putea 
duce la un rezultat pozitiv. Bătălia de la Inkerman, 
atît de fastuos sărbătorită de Napoleon al III-lea, ca 
o victorie mult așteptată, îi dădea lui Vaillant prile- 
jul să afirme că armata aliaţilor — căzută odată în 
cleștele armatei lui Menşikov, care rămăsese cu desă- 
vîrşire liberă în acţiunile ei, şi al neobositei garni- 
zoane din Sevastopol — putea sfîrşi foarte prost, iar 
Canrobert era un comandant suprem „de o rară in- 
capacitate“, care trebuia înlocuit neapărat prin Bos- 
quet. 

Napoleon al III-lea, însă, nu permise să fie reche- 
mat „un general din decembrie“ şi cu atît mai puţin, 
desigur, intra în planurile lui rechemarea armatei 
franceze, oricît ar fi suferit ea din cauza ghiulelelor 
ruseşti, a baionetelor şi a furtunilor. 

În ceea ce îl privea pe împăratul Nicolae, acesta era 
în culmea fericirii, găsindu-şi un aliat atît de puter- 
nic, deşi întîmplător, în furtuna de la 2/13 noiembrie. 

Aflînd despre ea din telegramele străine, el scria 

4] -- Epopeea Sevastopolului, vul. | 


lui Menşikov : „Mulţumim furtunii! Ne-a servit bine. 
Ar mai fi de dorit încă una la fel.“ 

Furtuna îi costase pe aliaţi cît o mare bătălie pier- 
dută de ei — și pe uscat, şi pe mare — şi asta abso- 
lut fără nici o pierdere pentru adversarul lor. Ea îi 
lipsise de treizeci și patru de nave, fregate şi vase de 
transport, şi provocase grave avarii celorlalte. Va- 
sele de transport pierdute erau pline de materiale in- 
dispensabile în vederea iernii care se apropia, iar ar- 
mata nu le primise. În acelaşi timp, furtuna dărîmase 
mai multe depozite de alimente ale aliaţilor și îm- 
prăştiind în ploaia torențială și în zăpadă pesmeţii, 
lăina, zahărul şi altele asemenea, făcuse aceste pro- 
vizii de neîntrebuinţat. 

Taberele invadatorilor fuseseră distruse de furtună, 
trupele rămăseseră sub cerul liber, în frig și în no- 
roi, din care pricină chiar de-a doua zi se îmbolnăvi- 
seră atîția oameni, încît n-aveau unde să mai fie adă- 
postiţi. i 

Amiralii aliaţi hotărîră să caute pentru flotă alte 
porturi, mai puţin primejdioase, de teamă să nu piardă 
și ultimele vase, flota fiind baza tuturor acţiunilor pe 
care le plănuiau. 

Furtuna mai adusese pe creasta ei tulburată încă 
ceva de care se temeau grozav cei de la Paris şi de 
la Londra : iarna și campania de iarnă. 

Amintirea pălăvrăgelilor neobrăzate ale ziarelor, că 
Sevastopolul poate şi trebuie să fie luat în cîteva zile, 
îi înfuria la culme pe ofiţerii armatelor aliate. 

Zăpăciţi de catastrofa abătută asupra lor, invada- 
torii opriseră chiâr lucrările de asediu, iar canonada 
lor încetase chiar şi împotriva bastionului patru. 

Mai mult decît atît, dezertorii turci spuneau că an- 
glo-francezii luau tunurile de asediu de pe poziţii și 
le încărcau pe vase, din care cauză în Sevastopol se 
trăsese în mod pripit concluzia că inamicul își făcea 
bagajele. 

Curînd însă, se lămuri despre ce era vorba: marile 
tunuri de asediu erau într-adevăr încărcate pe vase 
— dezertorii nu minţeau — dar acestea erau tunuri 
cu ţevile înfundate de vitejii ostași din regimentele 

Minsk şi Ohotsk în ziua luptei de la Inkerman și —- 
mai înainte — de alții, în timpul incursiunilor de 
moapte. Se adunaseră circa treizeci de astfel de tu- 
nuri şi se înlocuiau pur și simplu cu altele, luate de 
pe vase. 

Ostașii ar fi părăsit foarte bucuroşi Crimeea, dar 
nici acţionarii companiei Indiilor de Est, nici comer- 
cianții din City, mici speculanţii de bursă, sau ban- 
cherii din Paris, nici Napoleon al H-lea şi nici Vic- 
toria nu puteau fi de acord cu renunțarea la o acţi- 
une care îi costase atîţia bani, fără să le fi adus nici 
un rezultat palpabil. 

Dealtfel ar fi fost şi o mare ruşine în fața Europei, 
a Turciei şi a întregii lumi. 

Războiul trebuia continuat cu orice preţ, indiferent 
de părerile feldmareșalului Raglan și ale generalului 
Canrobert. 


Capitolul VII 


DELAPIDATORII 


Debu şedea în micuța cancelarie a batalionului și 
în clipele libere făcea însemnări în limba sa maternă 
— franceză — într-un caiet gros, care ar fi putut fi 
numit jurnal, dacă însemnările ar fi fost datate. 

Putea să scrie numai printre picături, iar caietul 
trebuia să-l ascundă cît mai bine, pentru orice even- 
tualitate. 

Nici acum nu pusese data, însă era cu cîteva zile 
după uragan. . 

«Asediul Sevastopolului, scria Debu, este susţinut 
foarte energic de aliaţi, cu ajutorul unor forţe mari 
și cu bogate mijloace tehnice, dar trebuie recunoscut că 
și Sevastopolul posedă uriașe mijloace de apărare 
şi se apără cu pricepere. 

«De la toţi nu auzi decît că generalii ruşi sînt 
foarte slabi, dar soldaţii sînt buni. Matrozii luptă 

cu neobosită rîvnă pe bastioane ca artileriști. Și cînd 
te gîndeşti că ei sînt frați buni cu matrozii și cu 
muncitorii din echipajele flotei, care s-au răsculat în 
lunile mai-iunie ale anului 1830. Chiar dacă aflase 
cîte cineva din restul Rusiei de răscoala aceasta, ea 
era însă cunoscută numai sub numele stereotip de 
„răzmerița  muierească din pricina holerei“. Sub 
acest nume, am auzit și eu de răscoală și am in- 
clus-o în seria de „răzmeriţe din pricina holerei“ 
care au bîntuit în Rusia în anii 1830-1831. Numai 
ajungînd la Sevastopol într-un batalion de lucru și 
numai datorită faptului că fac parte din trupă, am 
allat de la bătrîni ce fel de „răzmeriţă muierească“ 
a fost aceea. 

«Ca să izbucnească o răscoală, este nevoie de o 
suficientă cantitate de materie inflamabilă, adunată 
într-un loc, într-o grămadă strident de bătătoare la 
ochi. În afară de aceasta, mai trebuiesc arme şi 
conducători. | 

«Pentru o răzmeriță sînt bune și topoare, și furci, 
şi pari obișnuiți. Pentru o răscoală este însă abso- 
lută nevoie — chiar şi într-o cantitate limitată — 
tocmai de arme, care sînt uneltele de oprimare fi- 
zică a poporului. Mi se pare că aceasta este o lege 
necesară a răscoalelor, iar conducătorii trebuie să 
fie oameni care cunosc bine folosirea armelor. 

«In răscoala din Sevastopol existaseră toate aceste 
elemente. Exista un depozit de arme — ce-i drept 
nu prea mare — iar în afară de depozit, răsculații 
aveau armele lor. Conducătorii răscoalei erau ma- 
trozi cu gradul de cvartir-maiștri 1). În ceea ce pri- 
vește materia inflamabilă, desigur că aceasta se gă- 
sea din abundență pretutindeni în Rusia. La Sevas- 
topol, însă, autorităţile — în scopul propriei lor îm- 
buibări — se dedau la abuzuri nemaipomenite, fatale 
într-un ţinut mărginaș alipit nu prea de mult împă- 
răției. 


1) Coartir-maisiru — grad de subofițer în flota ţaristă. (N. 
trad.) 

«In primul rînd, se naşte întrebarea : a bîntuit oare 
într-adevăr ciuma la Sevastopol în anii 1829-1830 ? 
Bătrinii afirmă într-un glas că nu, iar epidemia des- 
pre care e vorba o numesc destul de sugestiv „ciuma 
buzunarelor“, cu alte cuvinte un mijloc pentru func- 
ționărime de a-şi umple buzunarele, de pe urma mä- 
"surilor preventive de carantină împotriva răspîndirii 
ciumei. 

«S-ar părea că n-ai cum să-ți umpli buzunarele de 
pe urma ciumei. Pentru funcţionarul rus, şperţar şi 
delapidator înrăit, orice împrejurare îi oferă o ocazie 
de pricopsire şi nici una nu este de lepădat. Dacă-i 
ciumă, ciumă să fie, vorba aceea, sănătoși să fim, 
c-om trăi şi cu ciumă. 

«Se povesteşte că pe vremea împăratului Pavel un 
funcționar se tot zbătea să capete un post la palat: 
„Ei, barem dacă mi-ar da să îngrijesc de canarul 
majestăţii sale! Pentru că pe lîngă păsărica asta 
galbenă, atît eu cît şi soața mea, cât și copilașii, ne-om 
înfrupta cu toţii pe săturate.“ 

«Ciuma însă nu mai era mica păsărică. Pentru 
lupta cu ciuma, care se zicea că îşi făcuse apariția 
printre trupele care duceau războiul cu Turcia, iar 
apoi trecuse în porturile din sudul Rusiei, fuseseră 
alocate de guvern sume importante și tocmai pentru 
ca aceste sume să poată intra în buzunarele lor, 
funcționarii erau gata să considere drept ciumă orice 
bubuliță de pe corpul matrozilor sau al femeilor lor, 
a! muncitorilor, sau al zilierilor, fiind gata să bage 
populaţia Sevastopolului la carantină pe toată viața, 
pentru ca nevestelor să le ajungă banii de crinoline, 
copiilor să le asigure un viitor în lume și să-şi strîngă 
și ceva bani pentru bătrîneţe. 

«Carantina aceasta fără sfîrșit — „canarul“ func- 
ționarilor — înverşunase populația nespus de săracă 
a cartierelor Korabelnaia, Artileriiskaia şi a acelei 
„Culmi a ilegalităţii“ (plastică denumire!) de care 
acum n-a mai rămas nici pomeneală. „Culmea ilega- 
lității“ era o mahala aşezată pe culmea celui mai 
sudic din cele trei dealuri ale Sevastopolului. Qa- 
menii se așezaseră acolo de capul lor, în mod „ile- 


645 


gal“ şi fără să ceară voie autorităţilor. În bordeie şi 
colibe — în cea mai neagră mizerie — locuiau. pre- 
cupețe, muncitori veniţi de aiurea, hamali, cizmari, 
spălătorese de podele... După „potolirea“ răscoale- 
lor, contele Voronţov porunci ca această „Culme a 
ilegalității“ să fie curățată și colibele au fost dărt-, 
mate, iar locul a devenit pustiu. Căscioarele din 
cartierele Korabelnaia şi Artileriiskaia rămaseră, dar 
au fost sechestrate şi apoi vîndute la licitaţie. 

«Fapt este că cea mai mare parte a populaţiei 
acestor cartiere — alcătuită din familiile matrozilor 
din serviciul activ şi ale celor în retragere — trăia- 
muncind vara pe la fermele din jurul Sevastopolului, 
iar carantina le împiedica să muncească, condam- 
nîndu-le prin aceasta la foamete pe timpul iernii. 
în afară de aceasta, se observase că locuitorii din 
Sevastopolul propriu-zis — în special ofiţerimea — 
treceau foarte bine peste linia carantinei... Va să 
zică, pentru ei existau regulamente deosebite, ca şi 
cum ei nu aveau cum să ducă molima mai departe, 
spre nord. Funcţionarii carantinei şi cei polițienești 
căpătau însă pentru lupta cu ciuma o diurnă spe- 
cială, un surplus substanţial la salariile lor. In afară 
de aceasta, ei aveau misiunea să aprovizioneze cu 
alimente pe locuitorii regiunilor „ciumate“, iar cind 
era vorba de „aprovizionare“, funcţionarii nu dădeau 
greş. În acest scop, făceau rost cine ştie de unde 
de nişte făină atît de amară şi de mucegăită, încît 
nu o mâncau nici porcii. În afară de funcţionarii de 
la carantină şi de la poliţie, „se hrăneau bine din 
ciumă“ şi funcţionarii de la serviciul sanitar, care 
scriau desigur în rapoartele către autorităţile supe- 
rioare că ciuma nu numai că nu se stinge, ci dimpo- 
trivă, în ciuda tuturor măsurilor luate, se întinde din 
ce în ce mai mult. 

«Ce măsuri luau felcerii aceia? Ce-i drept, de 
atunci a trecut aproape un sfert de veac, totuşi, chiar 
pentru vremurile acelea crâncene, măsurile par ne- 
verosimile. 

«Cei bănuiţi de ciumă — întrucît nu existau bol- 
navi de ciumă — erau trimiși la capul Pavlovski, loc 

care, după mărturiile celor care l-au văzut, era so- 
cotit un mormînt gata făcut. 

«Ciuma este o boală care evoluează foarte repede 
dar cei de la capul Pavlovski reușeau să-i ţină 
acolo pe „suspecți“ chiar şi cîte două luni, ba se în- 
tîmpla să-i ţină și cîte cinci luni în cap! 

«Cei mai mulți mureau acolo, căci nu toţi erau 
chiar atît de zdraveni ca să reziste luni în șir acelui 
regim de lagăr. Întrucît acolo se trimiteau nu numai 
suspecții de ciumă, ci şi toţi ai lor, pînă la copiii 
sugaci și la moşnegi, se prăpădeau adesea familii 
întregi. 

«În sfîrşit, toamna tîrziu, în 1829, unul din medi- 
cii șefi născocise că toţi locuitorii din cartierele Ko- 
rabelnaia, Artileriiskaia și de pe „Culmea ilegali- 
tăţii“ trebuiau să facă băi de mare, ca o măsură 
preventivă împotriva contagiunii de ciumă. Băile 
acestea forțate au continuat toată iarna. Noroc că 
apa în golf nu îngheţa. Cum era să nu te îmbolnă- 
vești de toate bolile provocate de răceală ? Îndată 
ce omul se imbolnăvea, devenea „suspect de ciumă“. 

«Dacă aş îi auzit-o de la un singur om, aș fi luat-o 
probabil drept o născocire fără nici un temei, însă 
acelaşi lucru l-am auzit de la mai mulți. 

«Populaţia  răbda. Ce-i drept, erau oameni care 
răbdaseră multe. Pe atunci, pe vremea cînd coman- 
dant principal al Flotei Mării Negre era amiralul 
Greig — pe care unii îl mai numesc „omenosul“ — 
pentru cea mai mică vină în serviciu, matrozii erau 
dezbrăcaţi la piele pe gerul iernii, legaţi de un tun 
acoperit de promoroacă și bătuţi atît de crunt cu o 
frînghie smolită, încît uneori erau coborîte de pe tun 
niște cadavre îngheţate. 

«La capul Pavlovski, bolnavii de diferite boli erau 
ţinuţi într-o magazie rece şi umedă, parcă anume 
pentru a convinge autorităţile superioare că Sevas- 
topolul stă foarte prost în ce priveşte ciuma. Din 
pricina băilor în mare şi a magaziei, mortalitatea la 
capul Pavlovski era foarte mare, iar numărul celor 
internaţi în carantină creștea, căci se măreau mereu 
echipele de izolare, alcătuite din unități militare sau 

din tătarii din împrejurimi, dar sub comanda unor 
ofițeri care căpătau diurne fără să facă absolut nimic. 

«În afară de funcţionari, din această afacere se 
mai pricopseau și „cioclii“ — oameni în haine smo- 
lite — consideraţi ca necesari pentru lupta cu ciuma. 

«Profitînd de faptul că nimeni nu le cerea soco- 
teală, cioclii aceștia nu numai că jecmăneau oamenii 
în: toate chipurile, dar mai și grăbeau moartea bol- 
navilor cu tot felul de otrăvuri, pe care le dădeau 
drept doctorii, iar într-o familie se spune că ar fi 
gîtuit pur şi simplu pe o bătrînă care nu voia în rup- 
tul capului să plece la capul Pavlovski. 

«In amintirile bătrînilor s-au păstrat și numele 
unor medici criminali ca Lang, Şramkov, Verbolozov 
şi alţii. Scăldatul în mare fusese introdus de medicul 
șef Lang. 

«Se povestește că Verbolozov ar fi pus ochii pe 
frumoasa nevastă a unui matroz. Femeia avea trei 
copii. Refuzînd propunerile lui Verbolozov acesta o 
declară imediat ciumată şi o trimise împreună cu 
copiii în faimoasa magazie de la capul Pavlovski. 
Acolo li se dădură niște bomboane otrăvite, trimise 
de Verbolozov, și muriră toţi patru. 

«Eu, se înţelege, notez numai a douăzecea parte 
din cîte am auzit din diferite guri. 

«Populaţia a îndurat toate batjocurile mai mult 
de un an, pînă cînd răbdarea ei a luat sfîrșit. Oamenii 
se răsculară. Bătrînii pomenesc de un așa-numit 
„Partid bun“ care ar fi condus răscoala, dar informa- 
tiile despre acest partid sînt nebuloase. 

«E adevărat că în răscoală au fost amestecați câţi- 
va ofiţeri din flotă şi din armata de uscat. Să fi 
avut aceştia vreo legătură cu decembrișştii ?... În 
orice caz, pentru mine nu e clar ce era „Partidul 
bun“. 

«Răscoala a izbucnit în 1830, la începutul lunii 
iunie. Este important faptul că ea a fost pregătită, 
nu s-a produs spontan. Mai trebuie menţionat că 
autorităţile aflaseră de pregătirea răscoalei, pentru 
că unul dintre conducătorii ei — Kuzmin — îi în- 

vățu pe marinari instrucția de uscat pe ulicioarele 
înguste ale aşezării Korabelnaia. El o făcea însă cu 
un anumit scop. În felul acesta, rețeaua pazei mi- 
litare a fost atrasă spre așezarea Korabelnaia, iar 
răscoala a început în oraș, care rămăsese fără trupe 
datorită acestei manevre. 

«Cu puţin înainte de răscoală, un matroz din așe- 
zarea Artileriiskaia se opusese la trimiterea în ca- 
rantină a nevestei şi a fiicei lui, pe care un funcţio- 
nar de la carantină şi medicul Verbolozov — inspec- 
tînd gospodăriile — le declaraseră ciumate, deși, ju- 
decînd după simptome, ele erau bolnave de erizipel, 
de care s-au vindecat curînd. Desigur că cei doi n-au 
întîrziat să întrebuinţeze forța împotriva matrozului. 
El însă se apără, trăgînd. Cînd isprăvi toate cartu- 
şele, fu prins și, pentru faptul de a fi opus rezistență 
armată, guvernatorul general a! Sevastopolului, Sto- 
lîpin, ordonă să fie împușcat fără cercetări și fără 
judecată, lîngă poarta casei lui. 

«Acest fapt de cruntă samavolnicie dădu un im- 
puls puternic răscoalei. Între altele, tocmai atunci 
începuse să umble vorba din gură în gură că era 
destul să înceapă răscoala, că întreaga Crimee se va 
ridica împotriva ţarului. Locuitorilor răsculați din 
așezări şi de pe „Culmea ilegalităţii“, li se alăturară 
muncitorii din echipajele de pe două vase, mulți 
matrozi şi chiar soldaţii din unităţile care păstrau 
ordinea, astfel că denumirea acestei răscoale drept 
„răzmeriță muierească“ se făcea numai din conside- 
rente pur politice, pentru a nu stîrni vîlvă în jurul 
ei şi a nu-i da pe față marea însemnătate, deşi este 
neîndoielnic că răscoala aceasta a fost un exemplu 
pentru răscoala din coloniile militare de la Novgorod 
şi pentru alte răscoale. 

«După cum își amintesc oamenii, nevestele matro- 
zilor şi muncitorilor, nu numai că n-au acţionat mai 
puțin decît bărbaţii lor, dar adesea erau în fruntea 
lor. Astfel, femeile au tras clopotul bisericii din ma- 
hala vestind începerea răscoalei și tot ele au fost 
în primele rînduri ale detaşamentului de răsculați, 

42 — Epopeea Sevastopolului, val. | 


care se îndrepta spre casa lui Stolîpin, pe care-l osîn- 
diseră la moarte. 

«În total au fost trei detașamente de răsculați: 
primul, sub conducerea cvartir-maistrului Timofei 
Ivanov, care poate fi socotit drept figura cea mai 
proeminentă printre conducătorii răscoalei, al doilea 
sub conducerea barcagiului Skuropelov — cvartir- 
maistru în retragere — iar al treilea sub conducerea 
lui Piskariov, subofițer într-un echipaj de marină. 
Dintre femei, a rămas vie în amintire Semionova, O 
văduvă căreia i-au fost luaţi în carantină doi băieți, 
care s-au prăpădit acolo. Kuzmin, care făcea instruc- 
ție militară cu toate cele trei detașamente, era se- 
cund de vas comercial. 

«Răsculaţii îl uciseră pe Stolîpin şi încă pe cîţiva 
funcţionari, dintre care unul de la carantină, Ste- 
panov, jecmănea cel mai mult pe locuitorii mahala- 
lei și nu da îîn pentru cai, pentru ca apoi să-i cum- 
pere pe cei slăbiți pe nimica toată. Verbolozov, scă- 
pă, îmbrăcîndu-se în uniforma ordonanţei sale. 

«Răsculaţii luară o dovadă de la comandantul ora- 
şului, generalul-locotenent Turcianinov, precum că în 
Sevastopol nu este şi nici n-a fost epidemie de ciumă. 
O dovadă asemănătoare dădu şi protopopul Sofronie 
de la catedrală. 

«E greu de înţeles pentru ce au fost luate dovezile 
acestea. Poate că răsculații voiau pur şi simplu să 
dea o oarecare bază legală acţiunilor lor şi execu- 
tării oamenilor pe care îi urau. În orice caz, în 
prima zi a răscoalei, puterea în Sevastopol se afla 
în mîinile lor. Ce-i drept, în oraș se aflau aproape 
o mie de soldaţi cu ofiţerii lor şi aveau chiar trei tu- 
nuri, dar soldaţii aceștia, deşi aveau misiunea să 
păzească „ordinea“ în oraș, nu o „păziră“ de loc. 
Dimpotrivă, o parte din ei plecă din Sevastopol, alta 
privi răscoala cu nepăsare, iar a treia trecu pur şi 
simplu de partea răsculaților. 

«Matrozii, participanţi la răscoală, aveau puști cu 
baionete și cartușe; pe „Culmea ilegalităţii“ se afla 
un mic depozit de arme care fură împărțite. In felul 
acesta, răsculații înarmaţi prezentau o forţă destul 

de impunătoare, dar împotriva lor fură aduse cinci 
batalioane de soldaţi, care pînă atunci formau cor- 
donul în jurul mahalalei Korabelnaia. 

«Totuşi, cînd colonelul Vorobiov le ordonă să des- 
chidă focul asupra răsculaților, cîțiva soldaţi traseră 
în aer, şi atîta tot... Atunci, matrozii se aruncară 
asupra soldaților şi le smulseră armele, strigînd : 

«— Arătaţi-ne unde sînt ciinii de ofițeri, să-i omo- 
rîm îndată ! 

«Soldaţii predară pe colonelul Vorobiov, care fu 
ucis, iar.pe unul dintre ofiţerii lor, ștabs-căpitanul 
Perekrestov, îl lăudară, zicînd că ar îi fost foarte 
bun cu ei. 

«Conducătorii răscoalei stăruiră ca acest ștabs- 
căpitan să preia comanda supremă, dar Perekrestov 
refuză. Acest fapt arătă foarte limpede că nici Kuz- 
min, nici Ivanov, nici Piskariov şi nici Șkuropelov nu 
se pricepeau ce aveau de făcut mai departe, după ce 
luaseră puterea în Sevastopol. 

«Ei devastau locuințele dușmanilor lor, făceau per- 
cheziţii prin case, îi căutau peste tot, dar răscoala nu 
creștea cu repeziciunea pe care ar fi dorit-o. Dimpo- 
trivă, creșteau numai forțele trupelor care îi încon- 
jurau. 

«Pe scurt, răscoala fu repede înăbușită și începu 
răfuiala ţarului. Cercetările erau duse de două co- 
misii, .una a amiralului Greig — mai binevoitoare 
față de răsculați — care voia totuși să se lămurească 
asupra cauzei răscoalei, pentru a arunca vina de pe 
funcționarii Comandamentului marinei pe cei ai ca- 
rantinei, iar a doua a contelui Voronţov, guvernator 
general al întregului sud al Rusiei care, dimpotrivă, 
voia să scoală basma curată pe funcționarii de la 
carantină, care se aflau în subordinea lui, și să acuze 
astfel Comandamentul marinei. 

«Desigur că a biruit Voronţov, favoritul ţarului, 
cu atît mai mult cu cît pentru ţar nu era important 
să afle ce anume a provocat răscoala, ci doar să-i 
pedepsească mai repede pe răsculați. 

«Şi au fost pedepsiţi cu cruzime. 

«Șapte oameni au fost condamnaţi la împușcare, 

iar printrei ei erau Ivanov, Piskariov şi Skuropelov. 
Lui Kuzmin, pedeapsa cu moartea i-a fost schimbată 
în bătaia cu vergile, în număr de trei mii de lovi- 
turi ! A rezistat el oare aceslei pedepse ? Nu se ştie ! 

«Cei șapte au fost împuşcaţi în mahalalele Kora- 
belnaia, Artileriiskaia şi pe „Culme“. În acest scop, 
au fost împărţiţi în trei grupe. Întrucît execuţia 
urma să-i bage în sperieţi pe cei rămași în viaţă, s-a 
dat ordin ca ea să aibă loc în timpul zilei, iar popu- 
laţia să lie adusă chiar cu forța, dacă nu va voi 
să vină de bunăvoie. 

«La judecată, aproape o mie şase sute de oameni 
au fost condamnaţi la diferite pedepse grele, la apli- 
carea unui mare număr de lovituri cu vergile, la 
cîte douăzeci de ani muncă silnică, la trimiterea în 
detaşamentele de deţinuţi și altele. 

«Tuturor li s-a confiscat averea. 

«Este interesant faptul că a avut de suferit și ge- 
neralul Turcianinov, care semnase dovada că nu 
există epidemie de ciumă şi nici nu existase. Gene- 
ralul a fost judecat şi condamnat la destituirea din 
funcţie, însă ţarul a găsit că sentința nu corespunde 
gravității „crimei“ lui și l-a degradat... 

«În afară de participanţii la răscoală, mai erau 
însă şi locuitori, soldaţi şi matrozi din Sevastopol, 
care nu luaseră parte la ea, pentru simplul motiv 
că în momentele acelea nu se găseau în oraș. 

«Bineînţeles, aceștia nu au fost judecaţi, dar țarul 
nu era dintre aceia care să-i uite. El dădu ordin 
amiralului Greig să scoată din Sevastopol toate gra- 
dele inferioare care aveau acolo gospodării și chiar 
pe aceia care nu aveau, dar care erau însurați și 
deci nădăjduiau să şi le înjghebe cu timpul. Copiii 
lor de sex masculin, mai mari de cinci ani, urmau 
să fie luaţi îndată şi trimiși la batalioanele de can- 
toniști 1). 


1) Cantoniști — așa se numeau în prima jumătate a seco- 
lului al XIX-lea în Rusia fiii de soldaţi care aparţineau de 
la naştere Departamentului armatei şi erau pregătiţi pentru 


serviciul militar în şcoli militare inferioare speciale. (N. trad.) 

«Aşadar cîteva mii de oameni — fără să fi luat 
de loc parte la răscoală —- fură trimişi care la Her- 
son, care la Kerci, dar cea mai mare parte la trei 
mii de verste, în îndepărtatul și frigurosul Arhan- 
ghelsk, siliți să meargă pe jos — aşa cum erau, 
unii desculți și numai în cămăși, în timp ce iarna 
bătea la ușă. 

«Căsuţele lor au fost confiscate în folosul statului, 
şi apoi vîndute la licitaţie... lată cum dezrădăcina 
țarul duhul dîrzeniei și al nesupunerii ! Demn disci- 
pol al despoţilor anticei Asirii | 

«În total, au fost scoşi atunci din Sevastopol vreo 
șase mii de oameni. Familiile au fost distruse, iar 
copiii smulși părinţilor... 

«Se spune că erau cazuri cînd unele femei, speriate 
de surghiunul la Arhanghelsk, își luau copiii şi fu- 
geau cu ei în pădurile din munţii Crimeii. Se pune 
însă întrebarea, cu ce şi cum puteau să se hrănească 
acolo ? Voronţov publică un ordin, interzicînd ca fu- 
garii să fie primiţi la lucru pe moşii și în ferme. În 
acest fel, unii dintre ei au fost prinși și predaţi au- 
torităților, iar alţii au pierit, nemaiputind ieşi din 
păduri, slăbiţi de foame cum erau. 

«Astiel răscoala a fost înăbușită cu cruzime. Po- 
porul visase să scape de jugul țarului autocrat. 
Acum, cînd au sosit la Sevastopol escadrele engleză. 
franceză şi turcă, cu trupele de debarcare, aceiași 
matrozi şi soldaţi apără cu îndiîrjire pămîntul lor. 
același pămînt și pe acelaşi țar, neschimbat cu ni- 
mic în bine...» 

Debu voia tocmai să-și completeze reflecțiile cu 
privire la răscoala din 1830 și la războiul din 1854, 
dar tocmai atunci intră în cancelarie şi rămase aşa, 
fără să-şi scoată mantaua, locotenentul Smirniţki, 
aghiotantul batalionului, care — din lipsă de ofiţeri 
— îndeplinea şi funcția de casier. Debu acoperi în 
grabă caietul cu o hîrtie oficială și se prefăcu că îi 
sludiază cu atenţie conţinutul. 

Smirnițki era dealtfel într-o dispoziție atît de bună 
încît n-ar îi observat în nici un caz jurnalul intim de 
pe birou. În mînă ţinea și el o hîrtie oficială. 

— Dacă ştii să călărești, — spuse el vesel, — te 
iau cu mine la Bahcisarai. 


— Pentru mult timp ? Cu ce treburi? — întrebă 
Debu curios. 
— Uite, — flutură Smirniţki hiîrtia, — întrucît 


ofiţerii noștri cu aprovizionarea n-au izbutit să facă 
rost de furaje, li s-a dat ordin tuturor unităţilor să 
ridice bani pentru furaje și să-şi hrănească caii cum 
or şti! 

— Hm... Cu un asemenea sistem de aprovizionare 
vor mai rămîne oare cai vii? — observă Debu îndo- 
indu-se de folosul unei astfel de măsuri. 

— Nu-i treaba unui furier să discute despre asta, 
— spuse Smirniţki, încruntîndu-și prefăcut sprînce- 
nele-i dese. — Și te rog să ai în vedere că mergi 
cu mine numai în calitate de... cum să spun ?... Ei, ca 
agent de legătură, sau mai știu eu... Am şi propus co- 
mandantului de batalion, să te iau cu mine și el nu 
are nimic împotrivă... Ba, a şi spus, nu ştiu de ce, că 
aşa are să fie mai bine. 

— Pentru mine, se înțelege că are să fie mai bine, 
— se înveseli Debu. — Cu atît mai mult cu cît n-am 
văzut niciodată Bahcisaraiul cum trebuie. Ce-i drept, 
am trecut prin el acum doi ani, dar sub escortă. 

— De considerentele dumitale personale în această 
privință, domnul meu, nu s-a ţinut seamă! — spuse 
în glumă Smirnițki. — Noi ne îngrijim exclusiv de 
interesele serviciului... Va să zică, ne-am înţeles... 
Miine plecăm ! 


2 


Ploaie deasă, vînt rece, pătrunzător și noroi, din 
care caii de călărie își scoteau cu greu picioarele, 
iar pe alocuri majarele !) tătărești înnămolite, cu boii 
și căruţaşii sleiți de puteri — așa arăta drumul spre 
Bahcisarai, pe care mergeau locotenentul Smirniţki 


1) Căruţe mari în Crimeea. (N. trad.) 

şi subofițerul furier, petraşevskistul Ippolit Matvee- 
vici Debu. 

— Închipuiește-ţi, se cară fîn cu boii pentru caii 
din Sevastopol! — spuse Smirniţki. — De unde or 
fi trebuind să-l aducă ? Pe o rază de o sută de verste 
în jurul Sevastopolului nu mai există fîn... Va să 
zică îl aduc de undeva de pe lîngă Perekop, sau de 
pe lîngă Kerci... Să presupunem că de la Perekop, 
adică de la vreo două sule de verste. Cărîndu-l de 
acolo, boii doar nu aleargă cu fînul acesta, ci merg 
la pas... Cîte verste pot ei să facă pe zi, pe un ase- 
menea drum ? 


— Vreo douăzeci, cred, nu mai mult! — răspunse 
Debu, după ce se gîndi bine. 
— Oho! Douăzeci ! Ce vorbeşti! — rîse Smirniţki. 


— Măcar de ar face zece! Ba se împotmolesc aici, 
ba peste o verstă... Iar de hrănit, trebuie ori nu să-i 
hrănești ca lumea ? 

— Se-nțelege că trebuie. 

— Cît fin crezi că mănîncă o pereche de boi, care 
muncesc astiel și pe o vreme ca asta? 

— Cred că nu mai puţin de un pud. 

— Puțin... Ce tot spui? Trebuie să socotești — 
așa pe puţin — un pud şi jumătate pe zi... În total, 
la o sută de verste de drum, pune cincisprezece pu- 
duri pentru hrana boilor... Bagă de seamă, asta... pe 
puțin! Şi acum gîndește-te, cît ffîn poate duce o pe- 
reche de boi pe un asemenea drum ? 

Să zicem cincizeci de puduri ? 

— Nu duc cincizeci... Ce tot spui? Măcar de ar 
duce treizeci... Va să zică, dacă au făcut o sută de 
verste, au și mîncat o jumătate de car, iar pînă la 
Sevastopol mai sînt încă o sută de verste... Așadar, 
cînd le apare înaintea ochilor Sevastopolul, ei trag 
majaraua goală... la spune, mai are vreun rost ca 
tătarul să aducă fîn de lîngă Perekop la Sevastopol, 
pentru ca pînă la urmă să-l dea pe tot boilor săi? 
Apoi la întors, de unde vrei să ia îîn? 

— Desigur, n-are nici un rost, — conveni Debu. 
— E mult mai înțelept să stai acasă și să nu te chi- 
nuiești nici tu, şi nici boii să nu-i prăpădești,. 

— Ei vezi? Şi eu zic că aşa ar fi mai înțelept... 
Totuşi, caii din Sevastopol trebuie să mănînce ? Tre- 
buie ! Astfel vor pieri... Cum putem noi să facem rost 
de furaje pentru ei, cînd pînă şi intendenţa s-a dat 
bătută. Asta-i cum s-ar spune „Ghici ghicitoarea 


— Dar comandanții de unități, totuși, au fost de 
acord ! 

— Cum puteau să nu fie de acord? Cînd au pri- 
mit ordin să ia bani pentru aprovizionarea cu fu- 
raje, cum pot îndrăzni să-i refuze? Apoi, n-are nici 
un rost să refuze, că doar nu e vorba să pornească 
la atac. 

— Ei, bine, dumneata o să primeşti bani pentru 
fîn. De unde ai să-l iei? 

— De unde îl iau alţii, l-om lua şi noi, — răspunse 
zîmbind Smirniţki. — Ce, o să ne ducem la dracu” în 
praznic? Cu atît mai mult cu cît unitatea noastră 
nu e mare, iar cai n-avem decit cîțiva... şi gata so- 
coteala ! 

Ploaia deasă se cernea neîntrerupt. Vîntul sufla 
pătrunzător, iar noroiul gros clefăia lacom, de parcă 
încerca să înghită mai adînc în gîtlejul lui picioarele 
cailor. Abia reuşiră să ajungă cu chiu cu vai spre 
seară, la Bahcisarai. 

— Plăcută plimbare, n-am ce zice! — bombănea 
Smirniţki apropiindu-se de o cafenea tătărească, unde 
puteau să rămînă peste noapte. Descălecînd de pe 
calul istovit de tot, şi ud leoarcă de parcă ar fi ieşit 
dintr-un rîu, i se adresă lui Debu nu fără oarecare 
sarcasm : — Poftim, cară fînul cu boii, pe o astfel de 
vreme, la peste două sute de verste ! 

In cafenea era o înghesuială atît de cumplită şi 
o fumăraie de tutun atît de groasă încît opaiţele de 
seu de oaie aproape că nu mai luminau. Tot la ca- 
feneaua aceasta trăseseră și alți ofiţeri, sosiți mai 
înainte, veniţi şi ei după bani pentru furaje. Ofijerii 
aflaseră deja, cine ştie de unde, trista veste că in- 
tendența din Bahcisarai nu făcea plăţi, neavînd bani, 
şi-i trimitea să-i ridice de la Simferopol. 

Petrecură noaptea cum putură, moţăind pe cîte un 

colţ de laviță, iar dimineața, locotenentul Smirniţki 
— lăsînd caii în grija lui Debu — plecă singur după 
bani. Curînd, însă, se întoarse furios, înjurind de 
mama focului pe intendanți care într-adevăr îi spu- 
seseră că nu au bani şi grăbindu-se să plece la Simie- 
ropol, ca să ajungă acolo pe lumină. 

— Nici de data asta n-am avut parte să văd mai 
îndeaproape capitala hanilor, — se tînguia Debu. 

— Dă-o dracului de capitală! Ce ai de văzut 
aici ? N-ai mai văzut berbeci jupuiți ? Cît om .orbe- 
căi pe străzi, poți să-i priveşti pe săturate! 

Într-adevăr, dughenele și tarabele cu carne erau 
atît de dese, încît la fiecare pas se zăreau berbeci 
întregi jupuiţi, alb-trandafirii şi grași — ca de obi- 
cei toamna — spînzuraţi cu capetele în jos în cîrlige 
de lemn. 

Străzile erau înguste și mult mai murdare decît 
drumul spre Sevastopol. Noroiul era aici mai adînc 
şi mai urît mirositor. In toate magherniţele tătăreşti, 
care dădeau la stradă, se vindea cîte ceva: papuci 
de safian, roșii şi verzi, nagaice, mantale, lipii, mere, 
pere... 

Uneori, era aproape imposibil să răzbaţi prin aceste 
străzi ticsite de furgoane verzi militare şi de căru- 
tele şi majarele localnicilor. Totuși, cărau fîn niște 
oameni curajoși — sau poate nechibzuiţi — cu bărbi 
mari, cu căciuli din blană de oaie, care tot strigau 
la boii lor: 


— Ţob, ţob!... 
In minaretele zvelte şi foarte dese, niște băieţan- 
dri tătari — muezinii — strigau, chemînd la rugă- 


ciune. În drum întîlneau ofițeri călări pe cai tot atit 
de plini de noroi ca și ai lor. Era o forfotă neînchi- 
puită ; toți se duceau grăbiţi undeva şi oricît se zbă- 
teau nu scăpau de înghesuială şi de noroi. 

Trecu mai mult de o oră pînă cînd, în sfîrșit — 
din această fostă capitală a Ghirai-lor Krîmleni — 
ieșiră la șleau, dar drumul acesta pînă la Simferopol 
era tot atît de noroios ca și cel de la Sevastopol, 
aşa că nu izbutiră să ajungă pe lumină pînă la ora- 
şul cel mai mare al Crimeii. Nu avură parte nici de 

odaia de hotel separată și curată pe care o visait... 
Ce-i drept, înnoptară la un hotel — nu într-o cale- 
nea — dar trebuiră să se aciueze într-o cameră ocu- 
pată de doi ofițeri care se duceau spre Sevastopol 
venind din nord, și care le cedaseră binevoitori un 
colțișor, dornici să afle ce se petrece în fortăreaţa 
asediată. Obosiţi de drum, ei ar [i vrut însă mai cu- 
rînd să doarmă decît să stea la taclale şi apoi nici 
nu prea aveau lucruri plăcute să le spună. 

Debu se simţea foarte stingherit în tovărășia aces- 
tor ofițeri necunoscuți; tăcea și căuta să se țină 
în umbră, ca un adevărat grad inferior, furier şi 
agent de legătură al locotenentului. 

Dimineaţa, lăsînd caii în grija unui om de la hotel, 
Smirnițki îşi luă însoţitorul şi plecă la intendenţă, 
unde se și adunase un număr destul de mare de ofi- 
teri, veniţi să încaseze bani pentru furaje. 

— Ei, domnilor, ce se aude pe aici? — întrebă 
Smirnițki, apropiindu-se de un grup. — Am fost la 
Bahcisarai, şi acolo, oricît de ciudat s-ar părea, nu 
erau bani deloc și m-au trimis încoace. 

— S-ar putea să nu fie nici aici, — răspunse po- 
somorit un ştab-rotmisir de husari, cu muslăți 
grozave şi cu glas răgușit, încă mahmur după beţie. 


— Tare miroase a aşa ceva — prea ne poartă cu 
vorba administratorul, — întări un locotenent de ar- 
tilerie. 

— Un zgtrie-brînză! — rosti un al treilea strîn- 


gîndu-şi expresiv pumnul. 

— Cum se poate asta? Atunci pentru ce ni s-au 
mai eliberat ordine de plată ? 

— Pentru orice ordin, exislă contraordin! — hî- 
rîi ștab-rotmistrul. 

Smirniţki dădu din umeri, neînțelegînd nimic din 
aceste aluzii şi se hotărî să acţioneze fără să mai 
piardă timpul. 

Pe vremea accea — înainte de începerea operaţiu- 
nilor militare în Crimeea — Simieropolul număra 
vreo optsprezece mii de locuitori. Dintre aceștia, vreo 
douăsprezece mii, în frunte chiar cu însuși guverna- 
torul Tauridei, fugiseră în grabă spre nord după 

bătălia de pe Alma, nenorocoasă pentru ruși, presu- 
punînd — desigur nu fără temei — că invadatorii 
vor porni o coloană a trupelor lor asupra Simfero- 
polului. Cînd se vădi însă că întreaga armată de 
debarcare se îndreptase spre sud, pentru a cuceri Se- 
vastopolul dintr-o singură lovitură („Cucerirea Se- 
vastopolului este o chestiune de minute!“ spunea 
atunci în public Napoleon al III-lea), fugarii primi- 
seră ordin de la Menşikov să se întoarcă îndată în 
oraș și să nu schimbe cu nimic cursul obișnuit al 
vieţii. Guvernatorul — generalul Pestel — fu în cu- 
rînd destituit și înlocuit cu Adlerberg. 

Acum populaţia orașului se dublase, iar numărul 
„aşezămintelor“ — adică al instituţiilor — se tri- 
plase, dacă nu chiar se împătrise. De aceea inten- 
dența centrală din Crimeea ocupa numai trei camere 
la etajul unei case albe de piatră. Drept la intrare, 
se afla cancelaria în care funcționarii intendenţei și 
furierii ţăcăneau vioi la abacuri, verificînd niște acte 
și numărînd banii după state alcătuite pe foi foarte 
lungi. 

Smirnițki se apropie de unul dintre funcționari şi 
îl întrebă unde este intendantul. 

— Poftiți, — răspunse funcţionarul arătînd cu 
capul spre o ușă închisă, uitîndu-se la el numai cu 
un ochi. 

Smirniţki deschise ușa și intră într-un cabinet cu 
mobilă capitonată care-i dădea un aspect cu totul 
intim. La birou, într-un fotoliu de piele, şedea un 
bărbat în vîrstă, cu înfățișare importantă, de om ghil- 
tuit cu favoriţi aproape albi și cu ordinul Sfîntul 
Vladimir. la gît. Era în tunică de uniformă, neglijent 
descheiată la gît, cu mîini albe îngrijite şi cu ochi 
de culoarea tutunului, ușor micșorați, parcă obosiţi 
chiar de la începutul zilei de lucru. 

Intendantul nu era însă singur; la masă mai şe- 
deau doi ofiţeri, în care Smirniţki ghici nişte solici- 
tatori de bani, ca şi el. 

-— Ce doriți? — îl întrebă intendantul, care ṣe- 
dea la birou. 

— Dumneavoastră sînteți domnul intendant ? 

— Eu! — răspunse acesta şi îl privi cu un aer 
întrebător. 

— Am un ordin de plată pentru bani de furaje, 
— spuse Smirnițki vîrînd repede mîna în buzunar şi 
scoţind o hîrtiuţă. — Pot să primesc banii acum ? 

Intendantul luă ordinul de plată cu două degete, 
scoase un oftat adînc, plin de tîlc, care trebuia să 
arate cît de greu îi este să-și bată capul cu toți cei 
care vin din toate părţile cu tot felul de dispoziţii 
de încasare, apoi parcurse hiîrtiuța cu privirea obo- 
ită care i se strecura printre pleoapele groase şi o 
vîri sub teancul de hirtii asemănătoare, care stăteau 
pe biroul lui. 

Smirnițki îi urmărea mișcările, uitîndu-se pieziş la 
ofițerii de lîngă birou, care — deși infanteriști — 
erau tare fercheși, lucru de care el avusese tot tim- 
pul să se dezobișnuiască la Sevastopol. 

— Așşa-a! — rosti în sfîrşit, cu gravitate, inten- 
dantul. — Vreţi să știți dacă puteţi primi banii ? Da, 
desigur, puteți dacă... Într-un cuvînt, asta depinde 
absolut de dumneavoastră! Dacă doriţi într-adevăr 
să-i primiţi, îi veţi primi... 

Smirniţki privi mirat spre cei doi infanteriști, dar 
aceştia se uitau cu atenţie unul la canapeaua de 
piele, altul la măsuța pentru jocuri de cărţi de lîngă 
canapea. 

— Se înțelege că vreau să-i primesc şi cît se poate 
nai repede, — spuse zîmbind ușor Smirniţki. — Şi 
aşa am pierdut degcâba o zi, iar caii noştri au şi 
intrat în rația de foamete. 

Credea că vorbele acestea sînt suficiente și inten- 
dantul va da dispoziţie pentru plata banilor. Se în- 
tîmplă, însă, un lucru cu totul de neînțeles. Acesta 
începu să vorbească, adresîndu-se celor doi ofiţeri 
spilcuiți de la biroul lui: 

— Şi aşa... să continuăm despre ceea ce începu- 
sem să vorbim! Am primit de la furnizorii aceia — 
doi frați — niște spirt, conform probei, o sută patru- 
zeci și două de butoiașe, de cîte trei vedre fiecare, 
pe care le-am expediat la Hersones spre a fi trimise 
mai departe la Odesa, pentru nevoile armatei. De la 

Odesa, închipuiți-vă, m-am pomenit cu o hârtie în care 
mi se spunea că în cele o sută patruzeci şi două de 
butoiașe, în loc de spirt, era cea mai ve-ri-ta-bi-lă 
apă de mare! 

Ofițerii infanteriști scoaseră de complezență o 
exclamaţie de indignare, iar intendantul, după ce 
admiră efectul produs, îl învrednici şi pe Smirniţki 
cu o privire piezişă. 

— Ar fi fost deci mai bine pentru armată, dacă 
spirtul ar fi fost transportat pe uscat, — găsi Smir- 
nițki de cuviință să răspundă acestei priviri piezișe. 

— Atunci butoiaşele ar fi sosit la Odesa uscate! 
— zise cu vioiciune unul dintre fercheșii infanteriști, 

— Sau cu apă de fintînă, care totuși este mai 
bună de băut, — completă al doilea. 

Intendantul îi ascuită pe toți trei, ca un om care 
n-are de ce să se grăbească, întrucît efectul finai 
îl avea pregătit din vreme și apoi spuse: 

— Treaba a fost făcută destul de ingenios! Pof- 
tim acum şi dovedește, te rog, unde anume a fost 
vărsat spirtul din buloiaşe — bineînțeles în alte bu- 
toiaşe — şi înlocuit cu apă de mare! Totuşi, eu tre- 
buia să descurc această chestiune l... Tot şiretlicul 
a constat... în ce credeți dumneavoastră ? 

Cei doi spilcuiţi şi Smirniţki schimbară priviri şi 
ridicară toţi trei din umeri, ţuguindu-și buzele, în 
semn că nu sînt în stare să ghicească acel șiretlic, 
mai ales aşa, deodată, pe nepregătite. 

După ce se desfătă privindu-le încurcătura, inten- 
dantul îşi scărpină cu degetul mic sprînceana dreaptă 
și spuse tacticos: 

— Şiretlicul consta în aceea că deşi apa era get- 
beget de mare, totuşi fusese turnată în butoiașe pe 
uscat şi destul de departe de mare, anume la Ka- 
hovka, pe Nipru. 

— la te uită!... Cum dracu a ajuns acolo apa 
de mare? — exclamară cu mirare cei doi spilcuiţi. 

Adresîndu-se de data aceasta numai lor, şeful ser- 
viciului de intendență din Simferopol începu să le 
explice amănunțit cum operaţiunea aceasta fusese 
pregătită din timp, de nişte oameni rău intenţionaţi, 

care voiau, desigur, să deruteze comisia de anchetă 
şi cum afacerea fusese descurcată numai datorită 
lui. Istorisea toate acestea, se înțelege, ca să arate 
cît de greu era să fii intendant, şi că risca să fie 
chemat el însuşi în faţa justiţiei, dacă n-ar fi depus 
mari sforțări şi n-ar fi cheltuit chiar din banii lui, 
ca să dezlege acest nod, legat cu multă şiretenie. 

Tot timpul cît dură această lungă povestire, Smir- 
nițki stătu în picioare. E drept că nici n-avea unde 
să șadă decti doar pe canapea; nu se simțea jignit 
că trebuia să stea în picioare, totuşi obosise destul 
de tare. Prinzînd un moment potrivit, îl întrebă pe 
intendant : 

— Cînd aș putea să mă prezint să ridic banii care 
ni se cuvin 2? 

Se vede că întrebarea aceasta era tare neplăcută 
intendantului, care se strîmbă cu ciudă, de parcă l-ar 
fi pişcat o muscă. Nu răspunse nimic deocamdată, 
deși încelă să povestească despre misterioasele peri- 
peţii ale celor o sută patruzeci şi două de butoiaşe 
cu spirt și începu să răsfoiască prin mormanul de 
ordine de plată care stăteau pe birou. Smirnițki se 
gîndi că l-a întrerupt inoportun, intendantul — oricuin 
— avea un grad și era un om destul de important. Nu 
mai avea însă ce face şi trebui să continue ceea ce în- 
cepuse. De aceea întrebă din nou : 

— Nu s-ar putea să primesc banii chiar acum ?... 
Ar fi foarte bine | 

Deodată, întorcîndu-se cu faţa spre el, intendantul 
îl întrebă la rîndul lui, cum s-ar spune, de la obraz: 

— Dar dumneata cî ai de gînd să-mi dai la sută? 

Tonul cu care fusese pusă întrebarea era cu totu! 
liniştit şi serios, presupunind un răspuns la fel ae 
serios şi de liniștit, dar Smirniţki rămase mult mai 
surprins de această întrebare decît de povestea cu 
apa de mare, care se găsise așa deodată în cele o 
sută patruzeci și două de butoiașe a cîte trei vedre, 
în loc de spirt. 

— Cît la sută? — repetă el, privind nedumerit 
a fercheșii infanteriști, care şedeau răbdători. — 
Cum la sută şi la ce capital? 

— Dumneata, tinere, se vede că n-ai făcut nicio- 
dată pînă acum încasări pentru unitatea dumitale, 
— răspunse intendantul pe un ton părintesc, — de 
aceea, am să-ţi explic despre ce este vorba... Te-am 
întrebat, cît îmi dai, mie personal — mă înţelegi? 
— ca să dispun să se achite banii pentru unitatea 
dumitale... Trebuie să-ţi atrag atenţia că de obicei 
mi se plătește opt la sută din suma achitată. 

— Dar pentru ce, mă rog?! — exciamă uimit 
Smirniţki. — Mi se pare că unica dumneavoastră în- 
datorire este să achitaţi bani pentru nevoile armatei ! 

Fercheşii infanteriști îl priviră curioși, dar își în- 
toarseră îndată ochii, cu modestie, în vreme ce in- 
tendantul începu să-l dăscălească : 

— Îndatoririle, tinere, mi le cunosc eu mai bine 
decît dumneata. Dacă opt la sută ți se pare prea 
mult — e adevărat că nici suma dumitale nu e 
mare — fie, sînt de acord să iau de la dumneata 
numai şase la sută... Mai puţin, însă, în nici un 
caz ! 

— Nu dau nici un ban! — se îndîrji Smirniţki. 
-— Trebuie să primesc atît cît este scris în ordinul de 
plată şi basta! 

— Atunci n-ai să primeşti nimic, — răspunse li- 
niștit intendantul. Căutînd fără grabă cu mîinile lui 
albe 'şi îngrijite în teancul de hirtii, scoase hîrtia 
adusă de locotenentul acesta îndărătnic şi, întinzîn- 
du-i-o, adăugă : — Poţi să te întorci la unitate şi să 
spui că n-ai primit banii, pentru că nu sînt?! 

— Cum nu sînt bani, cînd sînt! — se înfurie Smir- 
nitki. 

— De unde știi dumneata dacă sînt ori nu sînt? 
Într-adevăr avem cinci sute de mii, da-ar... 

— Ei, vedeți! Cinci sute de mii! 

— Da-ar ni s-au prezentat dispoziţii de încasare 
pentru un milion și jumătate, ai înțeles? Te aprinzi 
degeaba, iără să ştii cum stau lucrurile. Ia-ţi hîrtia ! 

Stiu atît că am să mă plîng împotriva dum- 


neavoastră! — i-o trînti Smirnițki fără să întindă 
mîna după hîrtie. 
— Mă ameninţi? — spuse intendantul clătinînd 


din cap şi privind cu un zîmbet la ceilalți doi ofiţeri. 
— Ce înseamnă lipsa de experienţă ! Ia-ţi hîrtia îna- 
poi, hai, și du-te cu dumnezeu. 

— Hîrtia n-o iau, dar raportul către superiori am 
să-l scriu, — spuse hotărît Smirnițki. 

— Şi ce ai să scrii în raportul dumitale? Of, ti- 
nerețe... — rosti intendantul clătinîndu-şi capul sur 
cu început de chelie. — Își închipuie că sînt gata să 
comit o ilegalitate, după ce am slujit ireproșabil 
aproape patruzeci de ani!... Dispoziţiile sînt pentru 
un milion şi jumătate, iar banii în numerar, numai 
cinci sute de mii... Ce rezultă de aici? 

— Rezultă că trebuie să plătești, iată ce rezultă! 

— Cui anume să-i plătesc? Dumneata nu-ţi pui 
întrebarea asta? Superiorii dumitale nu m-au în- 
vățat cum să fac dintr-o jumătate de milion un mi- 
lion și jumătate! Nu? Ei vezi, asta e! Va să zică, 
cui anume să dau și cui să nu dau banii, asta de- 
pinde de mine și în aceeaşi măsură de dumneă- 
voastră, domnilor! Dacă îmi plătiți ca să primiți 
îndată banii, îi veţi primi... Nu-mi plătiţi, nu-i veţi 
primi ! Socot discuţia închisă... Acum, la treabă. 

— Treabă e asta, — se aprinse din nou Smirniţki. 
Vă invit, domnilor, să fiți martorii celor auzite aici! 
— se adresă el ofițerilor. 

Unul din cei doi fercheşi infanteriști tuşi, iar ce- 
lălalt spuse glumeţ : 

— Noi nu ne amestecăm în chestiunile de familie 
ale altora. 

— De familie, da! — repetă rîzînd intendantul. 
— Intime, ca să zic aşa... Eu îţi vorbesc dumitale 
intim, iar dumneata umbli după martori! Şi-ţi mai 
dai aere, ca și cum eu n-aş ști unde o să meargă 
banii pe care ai să-i primeşti ! 

— Au să meargă pe furaje... Pe furaje pentru cai, 
iată unde au să meargă, — strigă Smirniţki, nemai- 
putînd să se stăpînească. 

— În buzunare au să meargă... În buzunare! — 
ridică tonul şi întendantul. 

— Ei, dacă-i aşa, apoi dumneata... dumneata ştii 
ce eşti | 

— a-ţi hîrtia și du-te! — spuse intendantul în- 
tinzîndu-i ordinul de plată. — Ştiu perfect ce sînt, 
tinere, şi-ţi recomand să te abții de la impertinenţe ! 

Bunăvoinţa îi dispăruse, iar ochii bătrîni, de cu- 
loarea tutunului, îi Iuceau stinși şi răi între pleoa- 
pele groase. | 

Smirnițki ieşi, lăsînd hiîrtia pe birou. Zărind în 
cancelarie pe Debu, care stătea de vorbă cu un fu- 
rier, se apropie de el abia stăpînindu-se să nu în- 
jure în gura mare. 

— Ei, ce-i? — îl întrebă Debu. — Căpătăm ba- 
nii? Ce te-ai înroșit aşa ?... 

— Pe dracu’ „căpătăm“ ! Nu capeţi nimic de la un 
ticălos ca ăsta! — izbucni Smirniţki, în timp ce fu- 
rierul îl trăgea pe Debu spre ușă, cu un aer miste- 
rios, chemîndu-l cu un semn din cap și pe înfierbîn- 
tatul locotenent. 

leşiră într-un mic coridor și furierul spuse cu glas 
şoptit : 

— La noi primesc bani mai mult cavaleriştii, fiind- 
că sînt oameni bogaţi și nu se scumpesc... O să vă 
pierdeţi vremea de pomană, blagorodnicia voastră ! 

— Ce să fac, să plec la Sevastopol fără bani? 

— De ce să plecaţi fără bani ? Banii o să-i primiţi, 
numai că trebuie să vă duceţi la Bahcisarai... 

— Mulţumesc, drăguțule, de acolo vin! Aici, mă- 
car, sînt cinci sute de mii în numerar, dar acolo nu-i 
nimic. 

— Miine vor avea acolo un milion, — şopti furie- 
rul. — Noi primim un milion și ei un milion... Acolo 
o să-i căpătați repede... 

— Dar intendantul vostru zice că are bani puţini; 
dacă primește însă un milion, atunci... 

— Tot n-are să vă dea... Mai bine duiceţi-vă la 
Bahcisarai. 

— Dar ordinul de plată l-am lăsat aici... Acuma ce-i 
de făcut ? 

— Asta e o nimica toată... Vi-l aduc eu numaide- 
cît! 

— Mi se pare că va trebui să frămîntăm iar noro- 
iul pe vechiul drum, hai? — se adresă Smirnițki lui 
Debu. 

— Ei, cel puţin mergem spre Sevastopol și nu de 
acolo încoace... — răspunse Debu. 

Furierul se duse îndatoritor în biroul intendantului 
să ia ordinul de plată şi peste cîteva minute aduse 
hîrtia cu bucluc. 

Afară de Smirniţki și Debu, o mulţime de ofițeri ve- 
niţi după bani o luară la goană de la Simferopol la 
Bahcisarai. Trebuiră să se grăbească, spre a nu 
ajunge prea tîrziu. Ziua era însorită și caldă, caii 
mergeau mult mai sprinten, iar drumeţii sosiră la 
Bahcisarai la ora unu, după-amiază, așa că apucară 
să treacă şi pe la intendenţă. 

Situaţia aici ena ceva mai diferită. Intendantul — ca 
şi satrapul lui Krilov — „lăsase toate trebile pe sea- 
ma secretarului“. Fiind om foarte bogat — se îmbo- 
găţise în campania din Ungaria — și  nemaiavînd 
mult pînă la pensie nu voia să-și compromită sfîr- 
șitul carierei cu afaceri totuşi oarecum riscante. 

Secretarul era un om tînăr, foarte vorbăreţ şi plin 
de o energie demnă de invidiat. Aici îl vedeai domo- 
lind în mod foarte amabil asaltul mulţimii zgomo- 
ioase de ofiţeri, veniţi cu ordine de plată, aici se ri- 
dica de la birou ca să stea de vorbă în secret, în 
odăița retrasă de lîngă cancelarie, unde cîte cineva 
îl chema prin semne misterioase. 

Între altele, atit Smirniţki, care se amestecase în 
mulțimea de ofiţeri, cît şi Debu, care rămăsese lingă 
UŞă,  auziră pe secretar  accentulind anume fraza 
aceasta : 

— Eu, domnilor, nu voi admite nici un fel de abu- 
zuri la achitarea sumelor... Vă rog să aveţi în ve- 
dere ! 

— Ce înseamnă „abuzuri“ ? — se adresă Smir- 


nitki unui artilerist. — Nu cumva vrea să spună că 
el nu ia de loc șperț? 

— Am încasat și eu odată bani de la el, — răspun- 
se artileristul. — Nu cere opt la sută ca la Simfe- 
ropol... Se mulțumește cu mult mai puţin... 

— Ceea ce nu socoate drept abuz... — completă 
Smirnițki. 

— Se-nţelege! — zîmbi artileristul. — O să te 


poarte cu vorba pînă cînd ai să-i oferi dumneata sin- 
gur, dar de cerut n-are să ceară... Într-un cuvînt, e 
o canalie foarte șireată. 

Ca înfățișare, secretarul era un om foarte bine 
făcut. | 

Ceva mai înalt decît de statură mijlocie, mlădios 
în talie și prezentabil, ştiind să se țină cu dezinvol- 
tură şi în același timp să nu treacă marginile bunei- 
cuviințe, părea și bine crescut, și chiar cu un fel de 
a gîndi liberal. 

— Miine, mîine! — spuse el lui Smirniţki, zîm- 
bind foarte amabil. — Treceţi mîine pe vremea asta 
şi se va face totul. 

— Primiţi-mi cel puţin ordinul de plată ! 

— Neapărat, neapărat...  Daţi-mi hiîrlia dumnea- 
voastră, să vedem ce putem face. 

O parcurse repede cu privirea şi spuse cu un ton 
de condescendenţă: 

— A, ordinul dumneavoastră nu prezintă nici o 
dificultate ! 

— Poate că îmi veţi da drumul chiar astăzi? — 
se învioră Smirnițki. 

— O doamne! Deocamdată, încă nu sînt bani! 
Chiar dacă vor sosi astăzi, mai trebuiesc numărați... 
Încercați să numărați un milion. 

In tonul său se simțea o anume superioritate asu- 
pra locotenentului, care desigur că nu numărase vreo- 
dată nu un milion, dar nici măcar o sută de mii. 

— Ciudat! — spuse gînditor Debu lui Smirniţki, 
în timp ce mergeau călări pe străzile deja cunoscute, 
înguste şi desfundate, cu plopi înalţi şi bătrîni — 

sădiți încă de pe vremea Ghirailor!) — şi pe lîngă 
care căsuţele tătăreşti păreau mai scunde și mai urîte 
decît erau. 

— Ce anume ţi se pare dumitale mai ciudat din 
toată tevatura asta în care am nimerit? — întrebă 
Smirniţki pe un ton retoric, din pricina furiei. 

— Cel mai ciudat mi s-a părut secretarul şefului 
intendenţei de aici, — îi răspunse Debu pe acelaşi 
ton retoric. — S-ar putea să pară așa numai de la 
distanță, dar poate fi luat drept un om foarte cum- 
secade.. 

— Vom vedea miine cît este de cumsecade... Deo- 
camdată, însă, parcă doreai să admiri Bahcisara- 
iul! 2? Pentru plăcerea asta o să ai timp destul... ba 
poate chiar o să-ţi și prisosească... 

N-aveai însă ce admira. Nici chiar palatul hanilor 
— pe lîngă care treceau — nu numai că nu avea 
nimic măreț în el, dar nici măcar ceva care să pla- 
că... O casă părăsită, fără etaj, în cea mai mare 
parte cu o arhitectură oarecum bizară, pe care ar îi 
pătut-o construi din plictiseală vreun moșier excen- 
tric, pentru a se fuduli cu gusturile sale exotice față 
de vecini... și atîta tot! 

Ii sărea în ochi mulțimea trecătorilor zgomotoși 
grăbiţi și agitaţi care — călare, sau pe jos — nă- 
văleau în ulicioarele acestea somnoroase, tăcute și 
apatice, unde pînă şi negustorii ședeau lîngă măr- 
furile lor nepăsători față de toată babilonia din jur, 
şi de pricinile ei, nepăsători chiar față de cumpără- 
tori. 

Smirnițki voi să cumpere mere. 

— Poftim, ia, — îi spuse un tătar bărbos, cu o 
cealma albă peste căciulă, fără însă să se miște mă- 
car cu un deget de pe lada pe care ședea, pentru a-i 
arăta marfa. 


1) Ghirai — dinastia hanilor crîmleni care au stăpinit Cri- 
meea de la începutul secolului al XV-lea pînă la alipirea ei la 
Rusia în 1783. (N. red. ruse.) 

Aleseră o cafenea ceva mai curată decît aceea la 
care trăsescră noaptea trecută și dormiră acolo, iar 
dimineața porniră după bani. 

Spre nemulțumirea lor, văzură că numărul ofițe- 
rilor veniţi cu dispoziţii de încasare sporise mult, 
mai ales cu artileriștii care se dovedeau foarte stărui- 
tori. 

— Îndată, îndată, domnilor! — le spunea secre- 
tarul, înclinîndu-se amabil în dreapta și, în stînga. 
— Nu este nevoie să invocaţi că „unitatea e pe po- 
ziție“ și „necesităţile urgente“. Inţeleg şi eu foarte 
bine că dacă vă aflați pe poziţie, trebuie. să vă în- 
toarceţi acolo mai repede, ca să apăraţi patria !... 
Nu-i așa, domnilor ?... Îndată vom verifica totul şi 
vom lămuri totul... Aveţi răbdare!... Doar și noi, 
domnilor, lucrăm cu toţii, nu vedeţi? Nu stăm cu 
mîinile în sîn! 

Într-adevăr, secretarul avea un aer foarte aferat 
şi mai că nu vorbea, ci împroșca vorbele repezi. Din 
cînd în cînd, cuprinzînd amabil pe după umeri pe 
cîte unul din solicitatori, care îi făcea semne mis- 
terioase din cap, pe la spatele celorlalţi, se retrăgea 
cu el pentru cîteva clipe în odăița de lîngă cance- 
larie de unde ieșea radios. La un moment dat, lui 
Smirnițki i se păru chiar că vede un fel de aureolă 
în jurul capului cîrlionțat al secretarului, așa cum se 
obișnuiește să se zugrăvească pe icoane. Cînd răzbi 
la el, în sfîrșit, secretarul ridică uimit sprîncenele şi 
întrebă : 

— Tertaţi-mă domnule locotenent, dar dumnea- 
voastră, mi se pare, nu sînteți artilerist ! 

— Oare faceți plățile numai pentru artilerişii ? 

— Astăzi, da! Numai lor, cu precădere... Pentru 
că, știți, e vorba de poziţii, necesități urgente și aşa 
mai departe... 

— Permiteţi-mi, dar și eu... deși nu sînt artile- 
rist... 

— Aveţi răbdare, domnule locotenent, aveți răb- 
dare !... Veţi primi banii mîine. 

Şi se depărtă repede, făcînd o săritură înlături, 
ca un tap. 

Smirnițki trebui să admită că artileriei trebuie să 
i se acorde întîietatea, într-adevăr, dar să mai aş- 
tepte încă o zi i se păru totuși supărător. 

Deodată, secretarul, strigă vesel, ca un coman- 
dant : 

— Artileria, adunarea ! 

Incepu plata banilor. 

Smirnițki urmări treaba aceasta aproape un ceas. 
In sfîrșit, ieşi din zăpușeală şi dădu cu ochii de 
Debu, care rămăsese în curte. 

— Să vezi porcărie, — spuse el posomorit. — Va 
trebui să mai stăm în văgăuna asta încă o zi, lua- 
l-ar dracu' pe secretarul ăsta care ţi-a plăcut atit de 
mult ! 

Nu stătură numai o zi, ci încă două. Smirniţki se 
uita la alții cum primeau banii, dar îndată ce se adre- 
sa secretarului, acesta lua un aer de îngrijorare şi 
compasiune și îi spunea foarte amabil: 

— Of, doamne ! Încă nu v-am dat drumul! Ei bine 
mîine o să primiți neapărat, fără doar și poate! Mai 
aveţi răbdare încă o zi! 

Smirnițki îşi aminti de ceea ce îi spusese locotenen- 
tul de artilerie. Văzu din nou și aureola și uşa odăi- 
tei misterioase şi spuse cu glas scăzut: 

— Ascultă ! Poate că toată chestiunea depinde de... 
recunoştinţă, nu ? 

Secretarul mai că își lipi urechea de buzele lui, în- 
dată ce Smirnițki se hotărî să-i vorbească șoptit, si 
luîndu-l prieteneşte de braţ, îl conduse în odăița 
misterioasă, în care pe polițe erau o mulțime de re- 
gistre groase și prăfuite și unde pătrundea o lumină 
slabă prin ferestruica întunecoasă. 

— Ciudat mai ești! — șuieră el vesel. — De ce 
ai tăcut pînă acum, nu pricep ! 

— Era greu să bănuiești, văzîndu-te | 

— De ce, greu? Bineînţeles, eu nu mă străduiesc 
pentru mine, crede-mă... Aici, știi, avem un cazan co- 
mun... Pentru folosul comun, exclusiv |... Slujbași, 
mă-nțelegi, leafă mică... Eu personal nu primesc decit 
patru sute de rublișoare pe an ! lar la mine acasă nu- 
mai pe gustări se duc patru sute de ruble pe ian. Fără 

gustări nu se poate! Îţi vin în casă oameni cunmise- 
cade... Va să zică, leafa se duce numai pe aperitive. 
Pentru traiul de toate zilele de unde să mai iei bani ?... 
Ăsta nu e şperț, ci doar recunoştinţă pentru munca 
mea! 

— Cît? — întrebă scurt Smirnițki. 

— Trei la sutic, prietene, — răspunse duios 
secretarul. 

— Merge, de ce nu? Să fi spus mai demult, aşa... 

— Singur nu-ți dădeai seama... ? Of, ce oa-ameni ! 
Habar n-au pentru ce poartă capul pe umeri! Ei, 
batem palma ? 

Strîngînd bucuros cu degetele lui lungi palma lată 
a lui Smirniţki, îi făcu loc să treacă înainte în cance- 
larie, iar Debu — dacă ar fi fost acolo — ar fi putut 
probabil să vadă aureola strălucind deasupra cîrlion- 
ților secretarului. 

— Îndată, îndată o să vă facem ordinul de plată 
și o să vă trecem în registrul de cai... Aşteptaţi numai 
un sfert de ceas, nu mai mult! — zîmbi secretarul 
prietenos către Smirniţki şi se îndreptă spre alţii, în 
salturi piezişe, ca un ţap, iar locotenentul ieși la Debu 
şi îi spuse posomorit : 

— Darcul să-l ia de ticălos! A trebuii să-i promit 
trei la sută. Altfel o să ne ţină aici o lună întreagă şi 
pe urmă o să spună că a împărţit toţi banii şi că s-au 
isprăvit... Poftim ! Aşteaptă apoi pînă cînd au să tri- 
mită un alt milion. 

— Trei, mai merge, dar opt... Cum  aranjăm cu 
aceste trei la sută în registrele noastre ? — zise Debu 
căzînd pe gînduri. 

— Va trebui să aranjăm într-un fel... Fie registrele, 
fie pe canalia asta de secretar ! — răspunse Smirnițki 
făcînd un semn cu capul. 

— Cum ai să-l aranjezi ? 

— Drept să-ţi spun habar n-am... În afară de un 
scandal în toată regula, nu-mi vine nimic în cap... Ar 
trebui însă născocit ceva. 

Cînd le veni rîndul la plată intrară amindoi în 
cancelarie. Debu avea o geantă de piele, luată anume 

pentru bani, pe care o purta petrecută peste umăr pe 
deasupra mantalei. 

In cancelarie aproape că nu mai rămăsese nimeni 
din cei veniți după bani. Secretarul număra preocupat 
banii și țăcănea la abac, în timp ce Smirniţki îl ur- 
mărea și se gîndea nu mai puţin preocupat, cum să 
facă să nu-i dea cele trei la sută promise. Debu ca 
Îurier ce era, se apropie de îurierul care scria ceva 
într-un registru gros, șnuruit şi, aruncînd o privire, 
văzu tocmai ceea ce voia să vadă: în dreptul denu- 
mirii batalionului lor și al numelui locotenentului — 
aghiotant și casier — figura suma pe care trebuia s-o 
primească conform dispoziției de încasare. 

Se apropie repede de Smirniţki şi îi şopti la ureche: 

— Du-te şi iscăleşte în registru. 

Smirnițki pricepu îndată că asta însemna o ieşire 
din  încurcătură. Apropiindu-se alene de iurier, îi 
spuse încet : 

— Hai să semnez, ca să nu pierdem timpul de- 
geaba. 

Şi semnă în registru cu o plăcere cu care nu sem- 
nase niciodată. 

Peste un minut, adîncit în socoteli, secretarul îl 
chemă : 

— Domnule locotenent! Vă rog numărați! — şi îi 
întinse un teanc mare de bancnote. 

Smirnițki numără banii încet — ca să nu greșească 
— și în sfîrşit, spuse : 

— Ciudat! După socoteala mea, lipseşte cam mul- 
tişor. 

— Lipseşte ? Se poate? — zîmbi secretarul. — Noi 
numărăm milioane şi nu greșim... Să nu fim în stare 
să socotim cîteva mii ? 

— Vă asigur că lipseşte, — răspunse liniștit 
Smirniţki, întinzîndu-i teancul. 

— Dar de cele trei la sută aţi uitat? — îi ṣopti la 
ureche secretarul. 

— Aha, asta e! Ei, bine, vă rog să-mi dați suma 
în dreptul căreia am iscălit, — spuse cu aer modest 
Smirnițki. 

— Cum adică, aţi iscălit 2—strigă secretarul schim- 

bat deodată la față și, năpustindu-se asupra furierului, 
începu să tune și să fulgere: — Prostule, dobitocule ! 
Cum ai îndrăznit să-l laşi să iscălească înainte de a 
fi primit banii ? 

Furierul clipea vinovat şi se înroșea treptat, de la 
vîrful nasului pînă la gulerul soios. 

— Nu-i cinstit din partea dumneavoastră, domnule 


locotenent ! — strigă secretarul întorcîndu-se către 
Smirniţki 

— De ce nu-i cinstit 2... Puteţi crede orice, dar suma 
trebuie să mi-o daţi întreagă ! — răspunse netulburat 
Smirnițki. 


Secretarul trase furios de sub un dosar cîteva banc- 
note mari pe care le pusese de o parte, le zvirli pe 
birou și ieși din cancelarie strigind încă o dată furieru- 
lui: „Timpitule, cap sec ce ești!“ 

Smirnițki adună banii de pe birou şi îi băgă liniştit 
în geanta de piele a lui Debu, zîmbindu-i cu înţeles. 

Cînd plecară din Bahcisarai, a doua zi de dimineaţă 
— ca să ajungă la timp la Sevastopol — amîndoi se 
simțeau într-o stare de spirit oarecum mai bună — 
chiar şi Debu, care era mult mai grav.. 

— Ciudat! — spuse Smirniţki. — De fapt mergem 
într-un adevărat infern, unde cît ai clipi din ochi 
te-au și trimis pe lumea cealaltă, așa pe  nepusă 
masa, sau — în cazul cel mai bun — te lasă schilod... 
Totuși, din obișnuință, ţi se pare că mergi „acasă“ | 

— Da, oricît de caraghios ar fi, totuşi e adevărat! 
— conveni Debu. — Exact, parcă am merge „acasă“ ! 

— Şi parcă ne-am întoarce vii şi nevătămaţi din- 
tr-o incursiune reușită, ba și cu prizonieri, la naiba! 
Aşa ca să ştie cine sîntem noi! Şi doar am făcut 
lucrul cel mai simplu... Am primit banii pe care tre- 
buia să-i primim, şi între altele am păcălit pe un 
excroc din Bahcisarai cu cîteva bancnote... ca să fie 
recombensați cu ele alţi exeroci, din Sevastopol. 

— Pentru ce să fie recompensaţi ? 

— Ei, se ştie pentru ce anume se dau recompen- 
sele... Pentru activitatea depusă și pentru greutăţile 
vieții de campanie 

— Dar cu caii noştri ce-o să se întîmple ? 

— S-a terminat cu caii... Basta !... Acum va trebui 
să scriem în rapoarte că s-au curățat de răpciugă s-au 
de dalac... sau de vreo altă boală... Asta, bineînţeles, 
în cazul cînd nu vom putea să aruncăm vina pe tunu- 
rile şi pe gloanţele aliaţilor... 

— Şi o spui așa, fără nici o umbră de indignare? 

— Nu... Mă revolt în mine, fără să bagi dumneata 
de seamă, dar ştiu că asta n-are să folosească la ni- 
mic! Cu o nuia nu poţi îrînge un stilp... A la guerre 
comme à la guerre. Sînt convins că şi la aliați, toți fură 
în dreapta şi în stînga, ca şi la noi... Dacă oamenii 
s-au obișnuit să fure în timp de pace, atunci, în timp 
de război ce mai poţi pretinde şi cui să ceri soco- 
teală ? La război este ca la foc. lar soldații şi tinerii 
ofiţeri... 

— Şi caii, — completă în grabă Debu. 

— Și caii... Ăştia trag tot ponosul ! 

Debu îşi aminti de ceea ce scrisese în caietul său, 
cîteva zile în urmă, dar tăcu... 

Pe drum, în afara noroiului din care abia puteai 
să-ți tragi picioarele, stăruia un miros greu din pri- 
cină că pe alocuri, împreună cu căruțele, se îngloda- 
seră şi cai și boi, care nu Îuseseră încă scoși din 
mocirlă. Deodată, cei doi căutători de bani rămaseră 
uimiţi, auzind un fîṣtit ca de ghiulea, cu care se obiş- 
nuiseră la Sevastopol, deși aici, în stepă, n-avea de 
unde să fie așa ceva. 

Nu era însă mici o ghiulea... Plesnise hoitul um- 
flat al unui bou uriaș, care se prăpădise în noroi. 

— lată ce se mai poate scrie în rapoartele despre 
caii morţi de foame, — spuse Smirniţki. — „S-au 
înnămolit pe drum, între Sevastopol și Simferopol”. 
Să încerce cineva să se lege de asta !... E o cauză pe 
deplin legală şi indiscutabilă ! 

Cu cît se apropiau mai mult de orașul asediat, cu 
atît mai grav şi mai sinistru bubuia canonada, sfir- 

şindu-şi ziua de lucru. La orizont, începură să se 
zărească dîrele bombelor şi ale rachetelor Congreve, 
care își înscriau semnele pe cerul ce se întuneca. 
Seara de noiembrie aducea cu ea o răceală umedă, 
care pătrundea pînă la oase, trezind în suflete im- 
presia chinuitoare că perioada eroică a războiului se 
sfîrșise şi că în amîndouă taberele — atît în cea ase- 
diată, cît şi în cea asediatoare — tot atît de puternice, 
începeau zile lungi și searbede de iarnă grea... 

